
PREDGOVOR 

Trećem svesku Sabranih djela Ivana Merza 


U ovome Trećem svesku Sabranih djela Ivana Merza donosimo 
tri skupine njegovih radova. 

U prvom dijelu nalazi se njegova doktorska disertacija Utjecaj 
liturgije na francuske pisce od Chateaubrianda do danas. Ovdje je 
donosimo u hrvatskom prijevodu. Na francuskom jeziku, kako je 
izvorno napisana i obranjena na Filozofskom fakultetu Sveučilišta u 
Zagrebu 1923. g., objavljena je u dva izdanja: u Zagrebu 1996. i u 
Parizu 2005. Budući da se radi o znanstvenom i najvažnijem djelu 
Ivana Merza, donosimo na kraju disertacije dva predgovora: prof. 
dr. Milke Jauk-Pinhak (1996.) i prof. Thomasa Gueydiera (2005.) 
koji su popratili prvo i drugo francusko izdanje i koji potvrđuju ka¬ 
kvo nam je vrijedno djelo Ivan Merz ostavio na području književno¬ 
sti i liturgije. 

U drugom dijelu ovoga Trećeg sveska donosimo tri njegova 
manja rada koja je objavio kao posebne brošure: 1. Zlatna knjiga , 
idejno-duhovni priručnik za članove Orlovske organizacije - 2. Ti i 
ona, knjižica namijenjena zrelijoj muškoj omladini o moralnim te¬ 
mama - 3. Junački život sv. Ivane Arške, životopis francuske svetice 
i nacionalne junakinje koju je Merz postavio za uzor ženskom dijelu 
Orlovske organizacije. 

U trećem dijelu donosimo još nekoliko njegovih članaka. Neki 
su već bili objavljeni, a pronađeni su nakon što su prva dva sveska 
već bila tiskana. Ostali ovdje doneseni članci, za koje ne znamo jesu 
li već bili objavljeni ili ne, sačuvali su se u njegovu Arhivu u fasciklu 
br. 36 koji nosi naslov »Kopije«. Radi se o daktilo-kopijama tekstova 
Ivana Merza o već poznatim temama o kojima je pisao, a koje je slao 
za objavljivanje raznim ustanovama i uredništvima listova. Kao takvi 
pripadaju cjelini njegove pisane baštine pa ih ovdje pridružujemo 
ostalim njegovim objavljenim radovima. 

I na kraju želimo zahvaliti svima koji su pripomogli objavljivanje 
doktorske disertacije Ivana Merza, najprije na francuskom i potom 
u hrvatskom prijevodu. U prvom redu zahvala ide Filozofskom fa¬ 
kultetu Sveučilišta u Zagrebu na kojem je Merz doktorirao. Zauzi- 

manjem prof. dr. Stipe Botice, tadašnjeg dekana, i prof. dr. Milke 
Jauk-Pinhak, prodekanice, Filozofski je fakultet sudjelovao 1996. g. 
u obilježavanju proslave 100. obljetnice rođenja Ivana Merza te kao 
suizdavač iste godine u objavljivanju prvog izdanja njegove diser¬ 
tacije na francuskom jeziku. Posebno zahvaljujemo prof. Thomasu 
Gueydieru, direktoru Centra za teološke studije u Caenu, koji se 
zauzeo za objavljivanje 2. izdanja disertacije u Parizu 2005. g. Na¬ 
dalje zahvaljujemo dr. Slavku Sariću koji je disertaciju preveo na 
hrvatski jezik i prof. Maji Kuhta koja je ovaj prijevod pripremila 
za internetsko izdanje te prevela još neke tekstove s francuskog. 
Također naša zahvala ide prof. Ivanki Jardin iz Pariza, prevoditeljici 
s francuskog, te lektoricama prof. Anđi Jakovljević i prof. Dani Vu- 
ković koja je disertaciju velikodušno priredila za tisak. 

I. DIO 


UTJECAJ LITURGIJE 
NA FRANCUSKE PISCE 
OD CHATEAUBRIANDA 
DO NAŠIH DANA 

Doktorska disertacija Ivana Merza 
obranjena na Filozofskom fakultetu 
Sveučilišta u Zagrebu 1923. g. 


S francuskog preveo: 
dr. Slavko Sarić 

PREDGOVOR 

hrvatskom prijevodu disertacije Ivana Merza 


Stota obljetnica rođenja Ivana Merza svečano je proslavljena 
1996. g. u Zagrebu i u Parizu. U oba ova grada u kojima je Merz studirao 
i živio uz ostale manifestacije bili su tom prigodom organizirani i znan¬ 
stveni simpoziji. Postulatura Ivana Merza organizirala je za tu jubilarnu 
obljetnicu izdavanje njegove doktorske disertacije. Suizdavači su bili Fi¬ 
lozofski fakultet Sveučilišta u Zagrebu (gdje je Merz doktorirao) i Postu¬ 
latura Ivana Merza. Disertacija je objavljena na francuskom jeziku, tj. ka¬ 
ko ju je Merz izvorno napisao. Bila je svečano predstavljena na Filozof¬ 
skom fakultetu Sveučilišta u Zagrebu upravo 16. prosinca 1996., točno 
na stoti rođendan Ivana Merza. 

Beatifikacija Ivana Merza u Banjoj Luci 2003. g. svratila je pozor¬ 
nost strane javnosti na toga novoga hrvatskog blaženika. Posebno su se za 
njega zainteresirali Francuzi koji su tako otkrili i njegovu disertaciju. Za¬ 
hvaljujući zalaganju prof. Thomasa Gueydiera, velikog štovatelja bi. I. 
Merza iz Caena, ugledna pariška izdavačka kuča Le Cer/objavila je 2005. 
g. novo izdanje njegove disertacije na francuskom jeziku. 

Disertaciju bi. Ivana Merza na hrvatski je preveo prof. Slavko Sarić 
1972. g. koji je kao profesor francuskog jezika naslijedio Ivana Merza na¬ 
kon njegove smrti na Nadbiskupskoj klasičnoj gimnaziji u Zagrebu. Nje¬ 
gov prijevod ostao je dugo vremena u rukopisu. Uz suradnju prof. Maje 
Kuhte taj je prijevod najprije objavljen u elektronskom izdanju na inter- 
netskoj stranici Ivana Merza, gdje se nalazi i danas, a sada ga objavljuje¬ 
mo u tiskanom izdanju u ovom trećem svesku njegovih Sabranih djela. 1 

Materijal za svoju doktorsku disertaciju Merz je prikupljao još u Par¬ 
izu za vrijeme svoga studija. U tu svrhu pročitao je brojna književna djela 
mnogih francuskih književnika. Postavilo se pitanje zašto Merz nije dokto¬ 
rirao u Parizu? Pretpostavlja se da je glavni razlog bio nedostatak moguć¬ 
nosti dobivanja daljnje stipendije jer su tadašnje vlasti Kraljevine SHS pre¬ 
ko svojih veleposlanika poduzimale sve da onemoguće daljnji studij malo¬ 
brojnim hrvatskim studentima, dok su francuske vlasti stotinama srpskih 


1 Izdavačka kuća Azur Journal iz Zagreba objavila je 1994. g. hrvatsko izdanje disertacije Ivana 
Merza prema rukopisnom prijevodu dr. Slavka Sarića. Radi se zapravo o jednoj privatnoj, amaterskoj 
inicijativi s puno dobre volje, ali i s mnogo tehničkih nedostataka i grešaka pa se to hrvatsko izdanje 
disertacije Ivana Merza zbog toga niti ne smatra autentičnim izdanjem onoga što je Merz objavio u 
svojoj disertaciji. 

studenata velikodušno dijelili stipendije i omogućivali studij u Parizu. 2 
Stoga je još u Parizu Ivan odlučio da će doktorirati na Sveučilištu u Zagre¬ 
bu. Tako se Merz vratio iz Pariza s mnoštvom prikupljenog materijala za 
svoju disertaciju. Temu disertacije sam je odabrao i predložio ju je prof. 
Petru Skoku koji je u međuvremenu postao sveučilišni profesor u Zagre¬ 
bu, a Merza je dobro poznavao još iz gimnazije u Banjoj Luci gdje mu je 
bio profesorom. Za godinu dana Merz je sredio prikupljeni materijal, napi¬ 
sao disertaciju, uspješno je obranio te je promoviran za doktora filozofije 
na Zagrebačkom sveučilištu 31. srpnja 1923. Prof. Petar Skok ocijenio je 
disertaciju s odličnim uspjehom i veoma se pohvalno o njoj izražavao, po¬ 
sebice u privatnim razgovorima s bivšim učenicima. 

Sadržaj disertacije 

U svojoj disertaciji Merz je spojio dva široka područja svoga osobnog 
interesa: književnost, u ovom slučaju francusku, te katoličku liturgiju - bo¬ 
goslužje, izvor i temelj duhovnoga života za kršćanina. Kao čovjek duboke 
vjere koju je svakodnevno hranio sudjelujući na svetoj misi i na svim cr¬ 
kvenim obredima i slavljima te znajući što liturgija znači za kršćanina koji 
svoju vjeru želi ozbiljno živjeti, bi. Merz je s velikim uspjehom pokazao ka¬ 
ko je liturgija djelovala na francuske književnike. Do 18. stoljeća katolička 
liturgija znatno je utjecala na francusku književnost. Ta se slika posve izmi¬ 
jenila u 18. stoljeću koji ništi i gazi sve vjersko i vrhunaravno. No doskora 
je nastala reakcija koju započinje književnik Chateaubriand. Potom Merz 
daje opsežan prikaz kako je liturgija utjecala na mnoge francuske književni¬ 
ke. Podijelio je književnike u tri skupine: liturgijski, antiliturgijski i indife¬ 
rentni. Merz završava disertaciju s Dom Gerangerom koji je započeo litur¬ 
gijsku obnovu u Francuskoj i s Fluysmansom koji je liturgijsku misao unio 
među francuske intelektualce i umjetnike. Zaključak disertacije jest da je 
rimokatolička liturgija najuže vezana sa životom francuskog naroda, ona 
mu često daje pravac života, proizvodi obraćenja i djeluje čak i na one koji 
joj hoće biti sasvim oprečni te se u sadržajima i stilu gotovo svih francu¬ 
skih pisaca osjećaju liturgijski utjecaji. 

Dojmovi nakon čitanja dijelova disertacije 

Odabrane odlomke svoje disertacije Merz je objavio kao članke u 
hrvatskim katoličkim časopisima. Neke izvatke svoje disertacije čitao je i 
u studentskom katoličkom društvu Domagoj. Pero Crnkovački, jedan od 


2 O progonima hrvatskih studenata i sprečavanju njihova daljnjeg studija u Parizu od strane tadašnjih 
beogradskih vlasti Kraljevine Jugoslavije postoji dokumentacija u Arhivu Ivana Merza. 

onih koji su ga tada slušali, nakon Merzove smrti objavio je komemorati- 
van članak u kojem iznosi svoje uspomene na bi. Ivana i dojam koji je 
proizvelo čitanje ulomaka njegove disertacije: 

»Čitao nam je Ivan Merz svoju doktorsku disertaciju... kako nebeska 
ljepota katoličke liturgije svladava ohole pjesnike bezbožne Francuske... 
Ali nije Merz samo objektivni psiholog. Na svakoj stranici vidiš i osjećaš 
njega. Njega, koji je tako lijep, čist. Dok nam čita, duša mu gori vatrom 
koju je ne poznam, glas zvoni ljepotom koju sam vidio samo u dječjim 
očima. Pa kad dođe koje mjesto koje ilustrira psalmom ili crkvenim him¬ 
nom onda je izražaj njegova lica neobičan. Ne znam kako da opišem to li¬ 
ce koje plamti. Je li to intenzivni doživljaj literarne ljepote? Je li to pre¬ 
življavanje božanske poezije Svetoga pisma? Je li to izljev ljubavi ne¬ 
beskom Autoru te poezije? Je li to čistoća mladenačke duše koja izgara u 
čežnji za Zaručnikom?... Zar ta duša ne zna što je bestidnost gradskog 
dana i pakao gradske noći? Zar prolazi mimo ljudi s molitvom u duši, s 
ljubavlju u srcu? Zar dolazi među ljude kao mironosac i pionir novoga ži¬ 
vota? Kako je lijep čisti mladić 1 . Otkuda ja znam da je on čist? Vidio sam, 
osjetio sam. 'Ne može se sakriti grad na gori.'« 3 

Predstavljanje disertacije Ivana Merza u Parizu i izjave Francuza 

U povodu obilježavanja 100. obljetnice rođenja Ivana Merza u Parizu 
je 9. studenog 1996. g. na Sorbonni i Institut Catholique (Katoličko Sveu¬ 
čilište) 4 bio organiziran simpozij na kojem je bila predstavljena i njegova 
upravo objavljena disertacija. Otvarajući prvi dio simpozija koji se održa¬ 
vao najprije na Institut Catholique, gdje je Ivan Merz također studirao, 
rektor Instituta mons. Patrick Valdrini u svome uvodnom govoru istaknuo 
je tri razloga zbog kojih je Institut Catholique pokazao zanimanje za Ivana 
Merza i održavanje ovoga simpozija. Najprije, Merz je jer bio student toga 
Instituta i to još u njegovim počecima kad je Institut nastajao te je Institut 
radostan što se može pridružiti odavanju počasti Merzu kao svome studen¬ 
tu. Drugi razlog jest činjenica da je djelo Ivana Merza, njegova doktorska 
disertacija na francuskom, veliko ohrabrenje za ustanove Instituta koje 
promiču poznavanje francuskog jezika i kulture. Treći razlog jest sam sadr¬ 
žaj njegove disertacije: liturgija i francuski pisci. Njegova disertacija jest 


3 Pero CRNKOVAČKI: Brat-Vitez. Uspomene na dr. Ivu Merza. Luč, br. 910, 1.VI.1928., str. 276 

4 »Institut Catholique« jest zapravo Katoličko Sveučilište u Parizu s nekoliko fakulteta. Prigodom 
njegova osnivanja francuske laičke vlasti nisu dopustile da se zove »Katoličko sveučilište« obzirom da 
je termin »sveučilište« bio rezerviran samo za laičke ustanove toga ranga. 

djelo velike originalnosti jer ulazi na područje istraživanja čime se bavi od¬ 
jel za visoke liturgijske studije na samom Institutu. 5 

Predstojnik Liturgijskog odjela na Institut Catholique u Parizu p. 
Patrick Pretot OSB izjavio je nakon što je disertaciju dobio u ruke da je 
ovo djelo prvo ovakve vrste koje je objavljeno o toj tematici, tj. o utjeca¬ 
ju liturgije na francuske pisce. 

Francuski kardinal Paul Poupard, donedavni pročelnik Papinskog vi¬ 
jeća za kulturu, kad je 1979. god. još kao rektor Institut Catholiqe u Par¬ 
izu dobio u ruke rukopis Merzove doktorske disertacije te nakon što ju je 
pregledao, izrazio je svoje veliko divljenje nad činjenicom da je jedan 
stranac uspio obraditi tako veliki broj francuskih književnika pod vidom 
liturgije. Bio se je tada i zauzeo da što prije dođe do njezina objavljivanja. 

Disertacija Ivana Merza pridonosi kulturnim vezama Hrvatske i Francuske 

Disertacija Ivana Merza gledana s povijesnog stajališta jest izvrstan 
dokument o povezanosti vjere i kulture na primjeru francuskih pisaca te 
može biti poticaj da se slična tematika obradi i u hrvatskoj književnosti. 
Djelo je od velike vrijednosti za poznavanje francuske književnosti pod 
vjersko-liturgijskim vidom što ističe i prof. Thomas Gueydier u svome 
predgovoru drugom, tj. pariškom izdanju disertacije. Vrijednost ovoga 
djela je nadalje i u tome što ga nije napisao jedan Francuz, nego jedan 
Hrvat te ono predstavlja doprinos francuskoj kulturi, a istodobno pribli¬ 
žava francusku kulturu Hrvatskoj. S vjerskog gledišta promatrana diser¬ 
tacija Ivana Merza jest veliki doprinos poznavanju utjecaja što ga je kato¬ 
ličko bogoslužje vršilo na francuski narod, a što je našlo odjeka u francu¬ 
skoj literaturi. Sigurno da bi se isti znanstveni rad mogao izraditi i o utje¬ 
caju liturgije na hrvatske književnike; tema očekuje svoga istraživača. 

Popratni tekstovi o disertaciji 

Kada je disertacija Ivana Merza po prvi puta objavljena na francu¬ 
skom jeziku u Zagrebu 1996. g., bilo je planirano da ona bude prvi svezak 
Sabranih djela Ivana Merza. Bio je zamoljen i zagrebački nadbiskup Kardi¬ 
nal Franjo Kuharić da na francuskom jeziku napiše predgovor što je rado 
učinio; taj predgovor donosimo ovdje u hrvatskom prijevodu. Budući da se 
tek sada nastavlja projekt objavljivanja Sabranih djela Ivana Merza, hrvat¬ 
ski prijevod disertacije Ivana Merza objavljujemo u ovom trećem svesku. 


5 Ove izjave Mons. Patricka Valdrinia objavljene su u Glasu Koncila br. 46, od 17. XI. 1996. na 
str. 10 

Na kraju hrvatskoga prijevoda disertacije dodajemo još nekoliko 
tekstova vezanih uz nju. To su predgovori prvom i drugom francuskom 
izdanju što su ih u ime izdavača napisali prof. Milka Jauk Pinhak i prof. 
Thomas Gueydier. 

Obilježavanje važnijih riječi u tekstu disertacije 

Gotovo u svim svojim objavljenim radovima, kao i onima koji se još 
nalaze u rukopisu, Merz je posebno isticao određene riječi ili rečenice 
kako bi svratio pozornost čitatelja na bitne ideje i pojmove koje je izlagao 
i zastupao u svojim radovima i želio da se dobro uoče. U tu je svrhu 
upotrebljavao razne načine: razmicanje pojedinih riječi, čak i čitavih 
rečenica, podebljana slova, podcrtavanje, velika pisana slova, navodnici, 
kurziv. Da bismo ostali vjerni Merzovoj želji da neke riječi istakne, a s 
druge strane poštujući današnji grafički način isticanja, većinu naglašenih 
riječi istaknuli smo samo na jedan način - kurzivom. U prvi mah možda 
to vizualno neće biti posebno uočljivo, stoga molimo čitatelja da kod 
čitanja obrati na to pozornost; dakle svaka riječ, skupina riječi ili rečenica 
koja se u tekstu susreće u kurzivu jest pojam koji je Merz u svojim 
izvornim radovima posebno istaknuo želeći naglasiti važnost određene 
riječi, pojma ili cijele rečenice. 

Čitajući disertaciju ustanovit ćemo da je riječ »Liturgija« pisana 
velikim početnim slovom, premda bi je po današnjem pravopisu trebalo 
pisati malim slovom. Tako je, međutim, tu riječ Merz pisao u svojoj 
disertaciji želeći velikim slovom istaknuti njezinu važnost ne samo u 
okviru teme koju je znanstveno obrađivao nego i upozoriti na njezinu 
vrijednost, kako za život francuskog naroda, tako i za vjerski život svakog 
katolika. Želeći ostati vjerni Merzovom shvaćanju i poštivanju Liturgije 
ostavili smo tu riječ onako kako ju je on pisao u svojoj disertaciji. 

Disertacija Ivana Merza, koju je obranio kad je bio u svojoj 27. godini 
života, još je jedan važan dokument koji nam pokazuje kako je već kao mla¬ 
dić duboko zaronio u duh liturgije i u njezine najsitnije detalje te koliku joj 
je važnost pridavao. Sve je to izviralo iz njegova osobnog iskustva i doživljaja 
liturgije kojom je hranio svoj kršćanski život i svoju povezanost s Bogom. 

Vjerujemo da će ovo djelo bi. Ivana Merza čitatelju pomoći da i on 
pronađe u liturgiji ono duhovno bogatstvo koje je bi. Ivan otkrio i iz 
njega crpio nadahnuće i snagu za svoj kršćanski život. 

Zagreb, 10. V. 2012. dr. BožidarNagy, SJ 

PREDGOVOR 

KARDINALA FRANJE KUHARIĆA 

Objavljen je u prvom francuskom izdanju disertacije 1996.g. 


U povodu stote obljetnice rođenja Sluge Božjega Ivana Merza 
(1896. — 1996.) započinje izdavanje njegovih Sabranih djela od 
kojih je većina sve do sada ostala u rukopisu. Kao prva knjiga u to¬ 
me nizu jest prijevod njegove doktorske disertacije s naslovom 
»Utjecaj liturgije na francuske pisce«. 

Zahvaljujem Postulaturi za proglašenje svetim Ivana Merza i 
izdavaču da je to djelo, kao i ostala koja će slijediti, ponuđeno na¬ 
šoj javnosti. 

Sluga Božji Ivan Merz umro je 1928. godine u 32 godini živo¬ 
ta, ali njegovo djelo ima poruku i za naše suvremenike. Drugi vati¬ 
kanski sabor posvetio je veliku pozornost liturgijskoj obnovi. Crkva 
upravo iz liturgije živi svoju vjeru, svoju zahvalnost Bogu, svoju lju¬ 
bav. Crkva iz liturgije, a to znači iz euharistijskog slavlja i sakrame¬ 
nata, crpi snagu za svoju svetost. 

Drugi vatikanski sabor kaže: »Doista, liturgija kojom se osobi¬ 
to u božanskoj žrtvi Euharistije vrši djelo našeg otkupljenja, u naj¬ 
većoj mjeri pridonosi da vjernici životom izraze i drugima očituju 
otajstvo Kristovo i narav prave Crkve.« (SC 2). 

Liturgija je zaista izvor i središte života Crkve. Stoga je Crkva 
u liturgiju sabrala svu svoju pobožnost i izražava je mnogostrukim 
nadahnućima ljepote i dostojanstva. Arhitektura, slikarstvo, skulp¬ 
tura, glazba u liturgiji crpi svoja najuzvišenija nadahnuća i izraze. 
Tako Crkva u liturgiji ulijeva kroz pobožnost očitovanje uzvišene 
ljepote. Stoga je razumljivo da uzvišenost i ljepota liturgije, proživ¬ 
ljena vjerom, ne ostavlja ravnodušnima ljude koji u sebi nose tež¬ 
nju za lijepim, uzvišenim i vječnim. 

To je osjetila mlada duša Ivana Merza u Parizu. Sam ponesen 
iskustvom liturgijskog života piše svoju doktorsku raspravu kako je 
liturgija utjecala na francuske pisce. Nisu rijetki koji su baš kroz li¬ 
turgiju nalazili put do Boga i doživjeli obraćenje. To je dobro osje- 



tio Ivan Merz jer je sam u liturgiji našao susret s Bogom i daje svje¬ 
dočanstvo kako sveta liturgija posvećuje čovjeka. Sudjelujući u Mi¬ 
si, hraneći se tijelom Kristovim i riječju Božjom, rastao je do pune 
kršćanske zrelosti. Možemo ga smatrati apostolom liturgijske ob¬ 
nove mnogo vremena prije Drugoga vatikanskog sabora. 

U vjerskom odgoju hrvatske katoličke mladeži polagao je naj¬ 
veću pozornost upravo liturgijskom životu mladih da rastu u uvje¬ 
renju vjere i čestitosti života. 

Ovo djelo, koje je pisao mladi Merz, svojim sadržajem i sada¬ 
šnjem naraštaju mladih može biti otkriće i poticaj na aktivno sud¬ 
jelovanje u svetoj liturgiji. 

Na sve čitatelje zazivam Božji blagoslov. 

Zagreb, 19. rujna 1 995. Kardinal Franjo Kuharić, 

nadbiskup zagrebački 

UTJECAJ LITURGIJE NA FRANCUSKE PISCE 
OD CHATEAUBRIANDA DO NAŠIH DANA 
Disertacija Ivana Merza 


»Na latinske narode... djelovala je osjetna 
vanjština, sjaj bogoštovlja...; 
oni su pridavali veliku važnost obredima, 
vanjskim djelima, vidljivim činima 
kojima se očituje pobožnost.« 

TAINE, Philosophie de l’Art (.III/str. 242) 


UVOD 


1. Drama srednjega vijeka proizašla je iz Liturgije - 2. Liturgija je u 
ono doba odigrala civilizatorsku ulogu - 3. Liturgija utječe na sve umjetno¬ 
sti - 4. Sve književne vrste srednjega vijeka i neke XVII. stoljeća nose tra¬ 
gove utjecaja Liturgije - 5. XVIII. stoljeće bijaše u potpunosti antiliturgij- 
sko - 6. Francuske smo pisce rasporedili u tri skupine: liturgijski, antilitur- 
gijski i indiferentni - 7. Dom Gueranger ponovno je uveo liturgijsko jedin¬ 
stvo u Francusku i pridonio je njenom sirenju - 8. Kratak sažetak prethod¬ 
nih dijelova - 9. Rimska liturgija čini nacionalno naslijeđe francuskog na¬ 
roda, njezini su mu tekstovi često pružali životni nauk. Rimska liturgija ta¬ 
kođer proizvodi obraćenja -10. Neki se pisci radije priklanjaju estetskoj 
vrijednosti Liturgije, dok drugi pokazuju vise interesa za njezin filozofski 
sadržaj. Stil i jednih i drugih nosi tragove njezina utjecaja. 


* * 


* 


1. Drama srednjega vijeka proizašla je iz Liturgije 

Proučavajući utjecaje što ih je Liturgija imala na francusku književ¬ 
nost od Chateaubrianda do naših dana, nismo izgubili iz vida onu slavnu 
epohu francuske povijesti kad se vjerni narod masovno slijegao u benedik¬ 
tinske samostane da tu prisustvuje slavljenju otajstava svoje vjere. Koji po¬ 
vjesničar francuske književnosti ne poznaje liturgijske drame srednjega 

vijeka koje, proizašavši iz potrebe da prikažu narodu liturgijske misterije 
na konkretan način, postigoše visoki stupanj savršenstva na cijelom podru¬ 
čju Latinske Crkve od konca IX. do konca XIII. stoljeća? »Misteriji« posta- 
doše temeljem francuske dramske umjetnosti; zahvaljujući njima kazalište 
ovoga naroda vršilo je tako blagotvoran utjecaj na srednjovjekovnu publiku 
da bi moglo služiti kao uzor našem modernom kazalištu. 

2. Liturgija je u ono doba odigrala civilizatorsku ulogu 

Dobro je poznato kako je važnu ulogu rimska Liturgija odigrala u 
srednjevjekovnom društvu. 1 Taine, koji nam je uspio ocrtati njegovu vrlo 
točnu sliku u svojim Origines de la France Contemporaine [Porijeklo su¬ 
vremene Francuske ), potpuno je ispravno napomenuo civilizatorsku ulo¬ 
gu Liturgije. »Svojim bezbrojnim legendama o svecima, svojim katedrala¬ 
ma i njihovom strukturom, svojim kipovima i njihovim izrazom, svojim 
bogoslužjem i njegovim posve jasnim značenjem, učinila je >Kraljevstvo 
Božje< vidljivim i izdigla idealan svijet iznad stvarnoga svijeta kao neku 
veličanstvenu zlatnu građevinu iznad blatnog zemljišta.« (I. str.8). 

3. Liturgija utječe na sve umjetnosti 

Oblikovan ljepotama Liturgije srednjovjekovni narod nužno je mo¬ 
rao proizvesti umjetnička djela koja odišu tim duhom. Povjesničari 
umjetnosti mogli bi nam to dokazati pripovijedajući nam o počecima i 
razvoju sitnoslikarstva (ukrašavanje inicijala), 2 slikarstva 3 ili oslikanih cr¬ 
kvenih prozora. 4 


1 SERTILLANGES, Vie de Saint-Louis. L’Art et les Saints, str. 21; tu se nalaze neki detalji o litur¬ 
gijskom životu velikoga kralja. 

2 H. MARTIN, Les peintres des Manuscrits et la Miniature en France, Ed. Laurens. 

3 Minijature: »Te knjige bijahu instrumenti božanske hvale, kanali nebeskih milosti; kršćanska esteti¬ 
ka od njih je često načinila čiste divote; ona se je odnosila prema liturgijskim knjigama isto kao i pre¬ 
ma samim crkvama i prema posudu na oltaru.« (Dom GUERANGER, Institutions liturgiques, III, 
str. 400). - »Liturgijske knjige Rima, Pariza, a naročito Anversa, svakako su najljepše knjige ikada ti¬ 
skane latinicom.« (D.G.I.L. III, str.328). - »Crtačku i slikarsku umjetnost sačuvali su liturgijski ru¬ 
kopisi« (isto.,III, str.348). »Počevši od VII. stoljeća inicijali bijahu ukrašavani svim bogatstvom crte¬ 
ža« [isto., str. 349). »Nakana da se najvećom raskoši ukrase inicijali, naslovi, stvara umjetnost minija¬ 
ture« [isto., str.357). - »Religiozno slikarstvo kćerka je Liturgije. Upravo je uživana, Osječana, izvrša¬ 
vana Liturgija ona koja je tim ljudima molitve i samoće otkrivala nebeske stvarnosti koje su oni za¬ 
tim uzvraćali s toliko sreće«, {isto., str. 382.). Samostani bijahu glavne radionice liturgijskog zlatar¬ 
stva i graviranja, [isto, str.423.) 

4 »Isto tako, ako hoćemo protumačiti naklonost naroda prema divotama što ih je mistični kist 
umjetnika Srednjeg vijeka rasprostirao prema njima na oslikanim prozorima i zidovima crkava, tre¬ 
bat će se sjetiti Liturgije koja se obavljala na svim stranama u svojoj cjelini, od jednog kraja godine 
do drugoga u toliko crkava, katedrala, kaptolskih crkava, samostana te koja je podržavala u vjernika 
živu predodžbu nadnaravnih stvari...« {isto., str. 383). 

Uistinu ne postoji nijedna umjetnost koja nije pridonijela uljepšanju 
Božjih hramova: sve su bez iznimke bile primijenjene za liturgijsku upo¬ 
rabu. Ako dodamo da je do vremena revolucije od 1789. godine bilo »od 
obala Baltika sve do primorja Sirije, od zelene Irske pa sve do stepa Polj¬ 
ske« 5 oko trideset tisuća benediktinskih samostana, čija je glavna briga 
kroz stoljeća bila obavljanje liturgijskih čina, možemo si tako stvoriti pri¬ 
bližnu ideju o njihovoj civilizatorskoj snazi kojom su vršili utjecaj na kr¬ 
šćanske narode. Odrazi toga benediktinskog djelovanja vidljivi su u svim 
remek-djelima umjetnosti što dokazuju i sve književne vrste. 6 Dovoljno 
je samo otvoriti Institutions Liturgiques Dom Guerangera, glavno djelo 
na području povijesti Liturgije i tu pročitati poglavlja posvećena našem 
predmetu. Koliko god nam se ova studija mogla učiniti zanimljivom, mo¬ 
ramo je ostaviti po strani da bismo mogli bolje uočiti mnogostruke odno¬ 
se između Liturgije i literature tijekom prošlih stoljeća. 

4. Sve književne vrste srednjega vijeka i neke XVII. stoljeća nose tragove 
utjecaja Liturgije 

Osim religioznog i svjetovnog teatra Srednjega vijeka i Chansons 
de gestes, Roman de Renart, Les Fabliaux [Junački epovi, Roman o Uscu i 
Priče u stihovima ) i ostale književne vrste često nam podrobno opisuju 
vjerske obrede. 7 Čak i njihov stil često odaje duboki liturgijski utjecaj. 
Na kraju ove studije dodajemo pregled srednjovjekovnih djela u kojima 
smo se susreli s odlomcima koji se odnose na predmet koji nas zanima. 
Daleko je taj pregled od potpunosti, on želi samo pokazati neprekinuti 
slijed liturgijskog utjecaja počevši od IX. stoljeća; taj bi pregled mogao 
poslužiti kao vodič onome koji bi htio analizirati liturgijski utjecaj u razli¬ 
čitim literarnim vrstama srednjovjekovne literature. Dodali smo mu i 
potpuniju listu s imenima nekoliko pisaca koji su od tog doba bili pod 
potpunim utjecajem Liturgije. Ipak treba istaknuti vrlo važnu činjenicu, 
a to je da su najveći pisci u doba Louisa XIV. bili liturgijski pjesnici. Ra- 


5 Dom Gueranger par un moine benedictin, Plon ; 2. vol., I, str. 244 

6 »Ako je proučavanje Liturgije potrebno povjesničaru običaja i antikvaru, ono nije manje potrebno 
ni umjetniku. Ali tko danas zna da su sve umjetnosti, arhitektura, slikarstvo, skulptura i glazba duž¬ 
nici Liturgije, te po njoj i katolicizma.« (isto.,II., str. 131). - Ili pak: »Nećemo govoriti ovdje nipošto 
o utjecaju što ga je na umjetnost imala katolička Liturgija, o divnim nadahnućima što ih je posudila 
glazbi, slikarstvu, pjesništvu, niti o besmrtnim spomenicima koje joj duguju skulptura i arhitektura. 
Povijest (napravili smo ju za književnost) svake ove umjetnosti sagledane samo u njezinim odnosima 
prema našim obredima pružila bi obilno gradivo najširoj erudiciji.« (Mgr. Affre, Etudes ecclesia- 
stiques, I. L. II, str. 55.) 

7 Neki su znanstvenici čak željeli pokazati da u Legendama o Svetom Gralu treba tražiti posve litur¬ 
gijsko podrijetlo. Tako su ih približili »Liturgiji pretposvećenih darova« i »Božanskoj liturgiji« sv. Iva¬ 
na Zlatoustog. (V. LINDEMANN, Geschichte der deut. Literatur; Herder 1915, I, str. 187) 

čine i Corneille preveli su Himne Rimskog brevijara; Pascal je s neuspo¬ 
redivim oduševljenjem i neusporedivom radošću pratio bogoslužja redov¬ 
nika za vrijeme svoga boravka u Port-Royalu. s I Bossuet se je također in¬ 
spirirao liturgijskom godinom za svoje propovijedi. Sainte-Beuve konsta¬ 
tira u svojoj Historie du Port-Royal (Povijest Port-Royala) (I., str. 430- 
431) tu vlast Liturgije nad dušama XVII. stoljeća, oživljujući pred našim 
očima život Lancelota, »jednog od najsavršenijih učitelja škole Port- 
Royal, humanista, helenista, matematičara.« Navodimo u cijelosti jedan 
odlomak iz tog života jer on vrlo dobro ističe sav onaj liturgijski duh koji 
je animirao obrazovano društvo Velikog stoljeća (Grand siecle): »Kad 
sam je vidio kako se pojavila pred rešetkama vrata, 8 9 obučena u svoje ha¬ 
ljine, opasana debelim užetom, bosonoga, s trnovom krunom na glavi, s 
raspelom u jednoj ruci a s upaljenom svijećom u drugoj, priznajem, po¬ 
tresao me je taj prizor, jer nikada nisam prisustvovao sličnim obredima; i 
tako me je ganula ona izvanredna radost koja se pojavila na njezinom licu 
te sabravši se u svojoj duši, i smatrajući nju kao u nekom Raju, a sebe 
gledajući još na ovom svijetu, briznuo sam u plač i nisam znao gdje se na¬ 
lazim.« (Sainte-Beuve, Histoire de Port-Royal II., str. 322) 

Čitajući taj odlomak, kako da se ne sjetimo Renea Chateaubrianda 
koji, prisustvujući oblačenju svoje sestre, zamalo da nije poludio; ili ro¬ 
mana En route od Huysmansa koji nam otkriva sve pojedinosti sličnog 
prizora. 

O tome ćemo opširnije govoriti tijekom našega proučavanja. Moglo 
bi se navesti još brojnih odlomaka koji se odnose na liturgijski život 
XVII. stoljeća. Određene granice ovoga rada obvezuju nas da prijeđemo 
dalje. 

5. XVIII. stoljeće bijaše u potpunosti antiliturgijsko 

Osamnaesto stoljeće, gledano pod liturgijskim kutom, postaje još 
zanimljivije, ne po tome što bi liturgijski pisci bili brojni; naprotiv, u toj 
epohi susrećemo se s fenomenom posebnog interesa; to je individuali- 
stički duh što su ga naučavali i proširili filozofi i enciklopedisti i koji je 
konačno ovladao i samim katoličkim klerom. Dom Gueranger, čije ćemo 
ime često susretati tijekom naše studije, stvorio je tehnički izraz »l’here- 
sie antiliturgique« (antiliturgijska hereza) označujući tim imenom sva ona 
nastojanja koja su u Francuskoj nakon jednoga stoljeća propadanja dovela 
do razaranja liturgijskog jedinstva što ga je bio ustanovio još Karlo Veliki. 


8 La Vie et les Arts liturgiques VI, 67. «L’esprit liturgique de Pascal«. 

9 Radi se o oblačenju jedne reformirane franjevke. 

Ako promotrimo da se godine 1791. 80 crkava od njih 130 odreklo rim¬ 
ske Liturgije i nadomjestilo je djelima bez ikakve doktrinalne ili estetske 
vrijednosti, koja su čak ponekad sastavljali i libertinci, može se vrlo lako 
zamisliti da takova epoha nije ni mogla inspirirati velike umjetnike. 

Što se pak tiče filozofa, oni su se najviše protivili konceptu društve¬ 
nog bogoštovlja. Rousseau, koji je dobro poznavao Liturgiju i bavio se 
teorijom crkvenog gregorijanskog pjevanja, bio je potpuno antireligiozan. 
On je smatrao da čovjeku nije potrebno bogoštovlje, više ili manje pove¬ 
zano s umjetnostima, da mu ne trebaju ni društvene veze da ga podignu 
Bogu. Le Savoyard i Heloise jesu oni antiliturgijski predstavnici kakve 
čemo nalaziti pokraj liturgijskih predstavnika kroz cijelo devetnaesto sto¬ 
ljeće. Musset, Lamartine, Vigny i mnogi drugi išli su stopama Jean- 
Jacquesa. 

6. Francuske smo pisce rasporedili u tri skupine: 
liturgijski, antiliturgijski i indiferentni 

Korisno je, dakle, zabilježiti važnu činjenicu da je uz liturgijske pisce 
uvijek bilo autora koji su radije ispovijedali nauk koji je naučavao prote¬ 
stantizam, odnosno da je svako vanjsko bogoštovlje oskvrnuće vjere koja 
je bitno nutarnja. 

Veliki broj pisaca, kao što su Balzac i Flaubert, u početku u potpu¬ 
nosti nezainteresirani Liturgijom, bili su primorani spomenuti je u svojim 
djelima i priznati njezinu temeljnu važnost u nacionalnom životu njihove 
zemlje. Te smo pisce označili pod imenom »indiferentni«, a spomenut 
ćemo tek u glavnim crtama koji odlomak iz njihovih djela koje će poslu¬ 
žiti kao uzorak duhovnog stanja ove grupe. 

7. Dom Gueranger ponovno je uveo liturgijsko jedinstvo u Francusku i 
pridonio je njenom širenju 

Ove tri grupe - liturgijski, antiliturgijski i indiferentni pisci - uti- 
snule su poseban pečat čitavoj literaturi XIX. Stoljeća, kao i literaturi 
naših dana. Ipak nam je potrebno staviti u okvir liturgijske povijesti ovu 
epohu koju smo si odredili proučiti i isto tako treba opisati najznačajnije 
struje što su se u njoj istaknule. 

Već na svom početku Chateaubriandova pojava Genie du Christia- 
nisme (1802.) označila je datum jedne očite revolucije u shvaćanju fran¬ 
cuskih pisaca. Dok je većina prosvijetljenih ljudi slijedila Rosseauovo 
shvaćanje koje se sastojalo u tome da s gnušanjem odbaci sve što je disalo 
katoličkim bogoštovljem, Chateaubriand je bio prvi koji je katolički kult 

promatrao kroz estetski vid. On je iznio brojne analize određenih obreda 
koje je uspoređivao s remek-djelima svjetovne literature. Međutim, una¬ 
toč ovome očitom povratku francuskoj liturgijskoj tradiciji u intelektual¬ 
nim krugovima, velika večina naroda nije se mogla baš mnogo okoristiti 
tom obnovom jer je upravo sama Francuska tijekom prošloga stolječa 
prekinula jedinstvo rimske Liturgije. Tako godine 1828. dvadeset različi¬ 
tih brevijara i dvadeset različitih misala, velikim dijelom bez ikakve dok¬ 
trinarne i estetske vrijednosti, razdijelili su Crkvu u Francuskoj. S obzi¬ 
rom da Francuzi nisu imali dobrih misala, niti su imali prilike pratiti bo¬ 
goslužje na način kako je to zahtijevala gregorijanska estetika, logično je 
da Liturgija nije mogla ostaviti dubokih tragova u njihovim dušama. Me¬ 
đutim, upravo u to vrijeme pojavio se jedan genijalan čovjek, obdaren ri¬ 
jetkim znanjem i izvanrednim estetskim obrazovanjem, koji je posve sam 
doveo opet Francuze do liturgijskog jedinstva. Dom Gueranger, tako se 
zvao taj slavni benediktinski redovnik, uspio je potpuno uništiti u Fran¬ 
cuskoj svaki groteskni spomen na liturgijske knjige iz XVIII. stoljeća, slo¬ 
mivši protivljenje nazadnjačkog episkopata i klera. Godinu dana prije 
njegove smrti (+1875.) biskupija Orleans ponovo uvodi rimski brevijar 
pa je Dom Gueranger bio radostan vidjevši svoje djelo okrunjeno uspje¬ 
hom. Od tada se po svim crkvama i svim svetištima Francuske moglo ču¬ 
ti kako se pjevaju lijepi himni koji potječu iz prvih stoljeća naše ere i mo¬ 
gli su se pratiti tekstovi koji su literarna remek-djela. Poznavanje Institu- 
tions Liturgiques (1840.) jest, dakle, neophodno potrebno svakome tko 
želi proučavati i razumjeti Liturgiju u njezinim mnogobrojnim vidovima. 
Osim toga djela on je objavio L’Anee liturgique (Liturgijska godina), u 
kojem je nastojao prikazati francuskoj publici nekom vrstom neprekid¬ 
nog komentara svu ljepotu liturgijske godine. 

Još je važno istaknuti sljedeću činjenicu: najveći pisci druge polovice 
XIX. stoljeća, kao i oni našega doba, poznavali su to djelo i mnogi od njih 
priznaju da su potpali pod njegov utjecaj. To je djelo namijenjeno širo¬ 
kim slojevima oblikovalo cijelu jednu generaciju prijatelja Liturgije, pa 
ako smijemo tvrditi da je stanoviti broj Francuza opet postao liturgijskim 
bićima, to je upravo zahvaljujući Dom Guerangeru. Tako umjetnost 
FIuysmansa, Verlainea, Claudela i tolikih drugih puno toga duguje Litur¬ 
giji. Dvadeset osam objavljenih literarnih djela koje smo upoznali između 
1910. i 1920. godine čine neku vrstu apologije liturgijskih ljepota. 

Premda u Njemačkoj blagotvorno djelovanje benediktinaca iz Beu- 
ronua cijenjeno po čitavom svijetu ima veliku vrijednost zahvaljujući pu¬ 
blikacijama danskog pisca Joergensena, ono nije ostavilo tako dubokih 
tragova u književnim djelima kao na primjer djelovanje benediktinaca u 

Solesmesu ili u benediktinskoj kapelici Ulice Monsieur. 10 U Francuskoj 
su možda upravo najbolje shvatili onaj znameniti dokument bitan za čitav 
svijet, Motu proprio Pija X. (22. XI. 1903.) o Svetoj glazbi 11 i upravo je u 
Francuskoj 1921. dovršeno djelo Dom Guerangerovo kad je o Božiću u 
svim crkvama Pariške biskupije rimski izgovor latinskog jezika zamijenio 
francuski izgovor toliko nerazumljiv strancima, neprestano vrijeđajući 
uho svakoga istinskog umjetnika. 12 

8. Kratak sadržaj 

Postavili smo, dakle, okvir liturgijske povijesti u koji smo smjestili 
one tri struje, koje, ne dajući se zatvoriti u preuske granice, ipak daju 
francuskoj literaturi potpuno originalan vidik. 

9. Rimska liturgija čini nacionalno naslijeđe francuskog naroda, njezini 
tekstovi su mu često pružali životno učenje. Rimska liturgija također poti¬ 
če obraćenja 

Različiti pregledi što smo ih izradili na kraju ove studije olakšat će 
nam u određenoj mjeri analizu glavnih predstavnika svih triju struja i po¬ 
moći će nam da im obuhvatimo sve pojedinosti. Nakon što smo proučili 
najveći dio moderne francuske književnosti, možemo ustanoviti sljedeće 
činjenice: Rimska Liturgija čini nacionalnu baštinu koja, prema tome, igra 
vrlo značajnu ulogu u životu francuskog naroda. Sve klase stanovništva, od 
posljednjeg seljaka pa do člana Francuske akademije osjećaju se privučeni 
sjajem bogoštovlja. Izvan tog izvanjskog i estetskog utjecaja treba zabilježiti 
i doktrinarnu važnost Liturgije. Svi vjernici imaju svoje male misale pomo¬ 
ću kojih spretno prate obrede. Sveti tekstovi, a pogotovo odlomci iz posla¬ 
nica i Evanđelja što ih u njima nalaze, pružaju im jednu filozofiju prema 
kojoj oni prilagođuju čine svoga života. Balzac je to upravo promatrao u 
svom Le Cure de Village, a P. Bourget je to isto pomno analizirao u svom 
Le Divorce. Taj je doktrinarni utjecaj znao često biti tako djelotvoran i du¬ 
bok da je često bio uzrokom potpunim obraćenjima. 13 


10 »La vocation d’une chapelle«, Revue des jeunes, 25 Janvier 1917. 

11 Motu proprio Pape Pija X. u obliku instrukcije. ( Schola Cantorum , 1910.) 

12 Vincent d’Indy, »Musique sacree et musique profane«, Revue des Jeunes, 25. XI. 1921. 

13 Lesage se nalazi među precima onih pisaca koji su ustanovili odnose što se stvaraju između Litur¬ 
gije i fenomena obraćenja. Evo što nalazimo u »Gil Blas« (X, 6. str. 454): »Slučaj htjede da uniđo- 
smo u crkvu kartuzijanaca u vrijeme kad su redovnici pjevali psalme u koru..A jedan i drugi zapado- 
smo u neko snatrenje koje za nas postade spasonosno... 

Lamela, reče mi Don Raphael dok bijasmo izvan crkve, kako je na tebe djelovalo to što smo upravo 
vidjeli? Sto se mene tiče, ne mogu ti to prešutjeti, nemam miran duh. Nepoznati osjećaji me uzne- 
miravaju i po prvi put u životu predbacujem si svoje grijehe. I ja sam u istom raspoloženju, odgovorio 

10. Neki se pisci radije priklanjaju estetskoj vrijednosti Liturgije, dok 
drugi pokazuju više interesa za njezin filozofski sadržaj. Stil i jednih i 
drugih pokazuje tragove njezina utjecaja 

Same pisce moglo bi se u najgorem slučaju svrstati u druge dvije 
grupe: jedni se radije priklanjaju estetskoj ljepoti Liturgije i imaju onaj 
dar potrebne intuicije za potpunu umjetničku kritiku (Huysmans), ostali 
su kroz proučavanje prispjeli do dubokog razumijevanja Liturgije (E. Ba- 
umann). Međutim, ipak nema niti jednoga francuskog pisca čiji stil ne bi 
otkrivao liturgijski utjecaj. Tako upravo Baudelaire posuđuje iz Liturgije 
pojmove koji se odnose na osječaje vida, sluha ili mirisa kako bi izrekao 
određena stanja duše. Stoga naš zadatak neče biti ništa manji od toga da 
pokažemo prodiranje Liturgije u stil pisaca te ćemo o tome često govoriti 
tijekom ove studije. 


sam mu, loša djela što sam ih počinio, podižu se u ovom trenutku protiv mene, a moje srce koje nije 
nikada osjetilo grižnje savjesti, sada je time rastrgano. Ah, dragi Ambroise, opet će moj sudrug, mi 
smo dvije zalutale ovce koje Otac nebeski iz milosrđa želi dovesti u ovčinjak...« Gotovo istim riječi¬ 
ma Huysmans, P. Claudel i toliki drugi priznat će nam udio što ga treba pripisati Liturgiji u njiho¬ 
vom obraćenju. Balzac je kod drugih ustanovio taj značajan fenomen. 

Prvi dio 

LITURGIJSKI PISCI 

I. POGLAVLJE 

POVIJESNI PREGLED 


1. Konkordat iz 1801. godine potaknuo je širenje religioznog sjaja. 
Ova je epoha bila obilježena pojavom Genie du Christianisme - 2. Epoha 
romantizma bila je u potpunosti antiliturgijska - 3. Već oko 1848. godine 
u Francuskoj se počinje osjećati djelovanje Dom Guerangera. Barbey 
d’Aurevilly jest preteča liturgijske obnove među francuskim piscima. En 
route (1896.) od Huysmansa označuje prvi vrhunac utjecaja Liturgije u 
francuskoj književnosti, a zbirka Corona Anni Dei Benignitatis (1913.) 
Paul Claudela jest drugi vrhunac tog utjecaja - 4. Liturgija će u buduć¬ 
nosti igrati važnu ulogu u životu francuskog naroda, a za sada još ne 
znamo u kojoj će se umjetnosti njezin utjecaj više osjetiti 


* 


* 


1. Konkordat iz 1801. godine potaknuo je širenje religioznog sjaja. Ova 
je epoha bila obilježena pojavom Genie du Christianisme 

Nakon što smo letimično pogledali kronološki pregled, izrađen na 
kraju ove studije da olakša opće shvaćanje, lako ćemo primijetiti veliki 
broj liturgijskih pisaca koji su se pojavili u Francuskoj nakon sklapanja 
Konkordata iz 1801. godine. Ponovno se otvoriše crkve što su bile zatvo¬ 
rene bogoštovlju za vrijeme burnih godina revolucije. Ponovno se vidjelo 
kako se sjajne ceremonije odvijaju u brojnim francuskim katedralama. 
One su u ljudi uzrokovale neopisivo veselje te je to bila kao jedna eksplo¬ 
zija liturgijskog oduševljenja po čitavoj Francuskoj. Liturgijske manifesta¬ 
cije bile su tim više cijenjene, što su nekoliko godina ranije bile zabranje- 

ne drakonskim zakonima. 1 Ne smije se ipak zaboraviti da je Napoleonova 
krunidba bila liturgijski čin najveće važnosti koji je dao zamah razvoju 
vjerskog sjaja koji smo upravo spomenuli. Bilo je ipak vrlo kratkog traja¬ 
nja to uskrsnuće liturgijskog oduševljenja, označenog u literaturi Chateau- 
briandovim prvim djelima koje možemo naći navedene na kraju Genie 
du Christianisme. 2 

2. Epoha romantizma bila je u potpunosti antiliturgijska 

Francuski romantizam, uistinu, dao nam je remek-djela lirskog pje¬ 
sništva, ali dopustio je da ga zahvati jedna izričito antiliturgijska struja. 
Vjersko nadahnuće Lamartinea, Hugoa, Musseta ili De Vignya bijaše na- 
jindividualističkije i najmaglovitije što ga je francuski romantizam imao. 
Dok je vjersko nadahnuće Liturgije bilo obilježeno samom preciznošću, 
gdje se od svakog čovjeka bez obzira na klasu ili odgoj zahtijevalo vrlo od¬ 
ređen kako vjerski, tako i sociološki elan, romantici su većinom pjevali 
Bogu, ali se nisu htjeli podložiti pravilima bilo kojeg unaprijed određenog 
bogoštovlja. Može se ustvrditi da je takvo stanje duha vladalo kao kakav 
neosporni vladar među francuskim piscima sve do izbora Louis Napoleo- 
na za predsjednika Republike. To je trenutak kada je Lamartine napustio 
javni život i kada su drugi utjecaji počeli krčiti sebi put kroz tolike duho¬ 
ve još uvijek ispunjene individualističkim koncepcijom svijeta. 


1 »U Lyon-u ; sve od 1801., procesija na Tijelovo prolazila je ulicama uz klicanje ljudi opijenih rado¬ 
šću«. »Koja je,«- pisao je o toj temi u Mercure de France onaj koji se spremao pripovijedati Genie du 
Christianisme , - »ta izvanredna sila koja izvodi te stotine tisuća kršćana na te ruševine? Kojim ču¬ 
dom se Križ ponovno pobjedonosno pojavljuje u ovom gradu gdje ga je donedavno strašna poruga 
vukla po blatu ili krvi? Odakle dolazi ta zabranjena svečanost? Koja je pjesma milosrđa tako brzo za¬ 
mijenila topovsku buku i krikove slomljenih kršćana? Jesu li su to očevi, majke, braća, sestre, djeca 
tih žrtava koji mole za neprijatelje vjere, a koje vi gledate na koljenima sa svih strana po prozorima 
trošnih kuća i hrpama kamenja gdje još isparava krv mučenika? Ti brežuljci prepuni samostana, koji 
nisu ništa manje religiozni zbog toga što su napušteni; te dvije rijeke u koje je tako često bio bacan 
pepeo ispovjedalaca Isusa Krista; sva mjesta posvećena prvim koracima kršćanstva u Galiji; ta spilja 
sv. Pothina, te katakombe Ireneja nisu nikada vidjeli većeg čuda od ovog koje se danas zbiva.« (Dom 
Gueranger, Institutions Liturgiques, II, str.584-585) 

2 Evo nekoliko autora: La Harre, Fontanes, De La Renaudiere, Delille. 

3. Već oko 1848. godine u Francuskoj se počinje osjećati djelovanje Dom 
Guerangera. Barbey d’Aurevilly jest preteča liturgijske obnove među 
francuskim piscima. En route (1896.) od Huysmansa označuje prvi vr¬ 
hunac utjecaja Liturgije u francuskoj književnosti, a zbirka Corona Anni 
Dei Benignitatis (1913.) Paul Claudela jest drugi vrhunac tog utjecaja 

U to doba L'Annee liturgique i drugi spisi Dom Guerangera počeli 
su mijenjati unutarnji život mnogih pisaca, što je za posljedicu imalo po¬ 
novno uvođenje rimske liturgije u četrdeset biskupija. 

Romani pisca Barbey d’Aurevillya prvi najaviše liturgijsku obnovu u 
francuskoj književnosti. Ne radi se o tome da bi taj kritičar imao skrivenu 
nakanu da djeluje u liturgijskom apostolatu; nego značajna uloga što je Li¬ 
turgija igra u njegovim sotonskim romanima i stravične efekte koje on iz 
nje izvlači na način romantika (Hugo, Lucrece Borgia ), dokazuje da mu 
važnost liturgije nije izmakla kao tolikim piscima prije njega. Istinska litur¬ 
gijska obnova koju najavljuju Huysmansov roman A Rebours (1884.), za¬ 
tim Bloy i Verlaine, dosegla je međutim svoj prvi vrhunac godine 1895. iz¬ 
danjem Huysmansove En route. Kapelica benediktinki u Ulici Monsieur, 
koju je on opisao i proslavio, postade sastajalištem umjetnika. U njoj se 
najprije moglo vidjeti Coppeea i Brunetierea, kasnije Nizozemca De Walc- 
herena i R. Salomea. Ovaj posljednji posvetio joj je onaj zanimljiv članak u 
La Revue des Jeunes 3 koji ćemo više puta spomenuti tijekom naše studije. 
Taj utjecaj liturgijskog duha ne prestade sve do naših dana i čini se da je 
dosegnuo svoj najviši stupanj u godinama neposredno prije svjetskog rata. 
Taj drugi vrhunac dobio je svoj pravi pečat lirskim djelima Paul Claudela, 
a posebno njegovom zbirkom Corona Anni Dei Benignitatis. 

4. Liturgija će u budućnosti igrati važnu ulogu u životu francuskog naroda, 
a za sada još ne znamo u kojoj će se umjetnosti njezin utjecaj više osjetiti 

Uvijek je opasno praviti se prorokom i gubiti se u pretpostavkama, ali 
bez sumnje je da će Liturgija i u narednim godinama igrati znatnu ulogu u 
životu francuske nacije. Budućnost će nam reći hoće li će se njezin utjecaj 
na literaturu očitovati uvijek na tako visokom stupnju ili će slikari ili glaz¬ 
benici, arhitekti ili koreografi prevladati pred piscima na tom području. 

Nakon ovoga dosta dugog uvoda, stigli smo na našu polaznu točku i 
konačno možemo analizirati s liturgijskog stajališta dugi niz pisaca koji su 
se potpuno inspirirali religioznim obredima i svetim tekstovima. 


3 25.1. 1917. 

REAKCIJA PROTIV XVIII. STOLJEĆA 


II. POGLAVLJE 

FRANCOIS-RENE DE CHATEAUBRIAND 

1768 .- 1848 . 


1. Chateaubriand vraća ugled bogoštovlju u javnom mišljenju, a nje¬ 
govi dokazi nisu znanstveni - 2. On tumači najpoznatije obrede i čini se 
da na taj način protestira protiv antiliturgijskog duha Rousseauovih pri¬ 
stalica - 3. Njegovo poznavanje Liturgije površno je - 4. On se služi Li¬ 
turgijom da iz nje dobije u isto vrijeme sentimentalne i romantične učin¬ 
ke, ali ne da njome preoblikuje svoj vlastiti moralni život - 5. On je stoga 
uspješno reagirao protiv »antiliturgijske kuge« - 6. Jedna od njegovih za¬ 
sluga jest što je pokazao sklad koji postoji između prirode i religioznih 
obreda. Njegovi logički izvodi nisu baš posve točni - 7. Liturgijski obredi 
često izriču nacionalno oduševljenje Francuza - 8. Zaključak 


* 


* 


1. Chateaubriand vraća ugled bogoštovlju u javnom mišljenju, a njegovi 
dokazi nisu znanstveni 

Već smo spomenuli da je Chateaubriandova zasluga što je katolič¬ 
kom bogoštovlju vraćen ugled među književnicima. Dvanaest poglavlja 
(IV dio, 1. knjiga) u Genie du Christianisme posvećenih bogoštovlju, či¬ 
ne analizu u isto vrijeme estetsku i doktrinarnu. Međutim, dokazi kojima 
je Chateaubriand pokazivao izvrsnost kršćanske estetike mogli su imati 
apologetsku vrijednost u njegovo doba; danas su izgubili mnogo od svojeg 
uporišta. Sistem njegove apologetike daleko je od toga da bude znan¬ 
stven. On svoj rad organizira na način da što bolje rastumači ljudima svo¬ 
ga doba najpoznatije obrede. Stoga se ne čudimo što odmah na početku 
njegovih tumačenja nalazimo jedno poglavlje pod nazivom »Zvona« 
(IV,1., str. 370). Tu on govori na svoj način o poeziji liturgijskog teksta 

koji se koristi prigodom blagoslova zvona: 1 »Ponajprije, čini nam se, bilo 
je nešto čudesno u tome da se našlo sredstvo koje pomoću samo jednog 
udarca čekićem čini da se rodi u istoj minuti isti osjećaj u tisuću različi¬ 
tih srdaca i da se prisili vjetrove i oblake da ponesu misli ljudi. Zatim, 
promatrano kao harmonija, zvono nesumnjivo ima ljepotu prvoga reda...« 
(str. 370). 

Noćni zvuci često iznenađuju »uho žene preljubnice« ili »bezbošca, 
koji bi se u svojoj staroj opakosti možda usudio napisati da nema Boga! 
Pero mu ispada iz ruke; on s užasom sluša zvuk smrti koji kao da mu go¬ 
vori: Zar stvarno nema Boga?« (str. 371) 

To je uistinu vrlo lijepo i vrlo poetično, zvuci zvona se na taj način 
zavole, ali ipak takvo dokazivanje lišeno je svake apologetske vrijednosti. 2 

2. On tumači najpoznatije obrede i čini se da na taj način protestira pro¬ 
tiv antiliturgijskog duha Rousseauovih pristalica 

Chateaubriandu je bilo dovoljno da običaj bude kršćanski kako bi se 
potrudio dokazati da je taj običaj dobar i pun poezije. Posvećena crkvena 
odjeća i ukrasi pobuđivah su njegovo divljenje jer čine »jedini ostatak one 
starine koja je dospjela do nas.« Taj je argument mogao poslužiti kao 
neoboriv dokaz Chateaubriandovim suvremenicima koji su bili zaneseni 
onom starinom čiji autoritet nisu uzdrmali rušilački valovi velike revolu¬ 
cije. Solidnost ovih argumenata danas više ne važi. 

Isto tako u Le Genie du Christianisme i drugdje nalazimo tumače¬ 
nje religioznih obreda koje ljudi najviše poznaju: Krštenje (pogl. 6, I., 1), 
Misa za vjenčanje, Blagoslov za vjenčanje (II.,I.,10, str. 42), Večernja 
molitva (Martyrs, II., str. 37), Molitva za umiruće, Obredi Velikog tjed¬ 
na (str. 378; str. 391), Spomeni svih pokojnih (str. 397), Pohod u crkvu 
poslije porođaja, Zaklinjanja, Pogreb. Evo kako se Chateaubriand izraža¬ 
va o posljednja dva obreda: 

»Molitve kršćanskih obreda koje se odnose na svjetovne ili re¬ 
dovničke stvari, ili pak na jednostavne događaje u životu, predstav¬ 
ljaju savršena sjećanja, uzvišene osjećaje, velike uspomene u stilu 
koji je istovremeno jednostavan i veličanstven«. 

Što se tiče Pogreba on tvrdi da se »samo u toj ceremoniji nalazi više 
ljepote negoli u svemu što poznamo od bogoštovlja za mrtve kod sta¬ 
rih...« (str. 391). 


1 »Et cum melodia illius auribus insonuerit populorum, coexat in eis devotio fidei, procul pellantur om- 
nes insidiae inimici, fragor grandium, procella turbium«. (Vidi: Pontificale Romanum) 

2 Vidi: Rene, str. 44, 394-396 

On želi »znanstveno« dokazati tu tvrdnju prikazujući nam »jednog 
svećenika... obučenog u bijelo... gola čela, blijeda lica, zatvorenih očiju« 
koji izgovara »Bossuetovu pogrebnu molitvu za kraljicu Velike Britanije.« 

Ili pak Chateaubriand dodaje malu, zaista vrlo lijepu skicu, ali bez 
ikakve apologetske vrijednosti: »Lijes, prekriven pogrebnim pokrovom, 
njihao se poput crnog maka iznad zlatne pšenice i grimiznog i plavetnog 
cvijeća.« (str. 394) 

Ponavljane analize Molitve za umiruće i Obreda posljednje pomasti 
koje nalazimo razasute u Chateaubriandovu djelu, danas nam se čine kao 
oštrim protestom protiv Rousseaua koji u njima vidi samo zastrašivanje i 
užas. Autor Geniea smatra ih divnima: »Sad su to krikovi boli, sad kriko¬ 
vi nade; umrli jadikuje, raduje se, dršće, smiruje se, jeca i moli.« Sve da¬ 
kle suprotno onome što je tvrdio Rosseau. 

3. Njegovo poznavanje Liturgije površno je 

Sve nam to dokazuje da je Chateaubriandovo liturgijsko znanje bilo 
je više sjajnije, negoli duboko. U njegovim očima bogoštovlje predstavlja 
ono što je dražesno i ljupko u religiji; ono što mora biti pristupačno sva¬ 
kom čovjeku: 

»Bog ne zabranjuje ceste posute cvijećem ako one služe da dođe¬ 
mo k njemu, i izgubljena ovca ne vraća se uvijek u tor samo strmim 
i teškim gorskim stazama« ( Genie, Uvod ). Kad Chateaubriand anal¬ 
izira ljepotu određenih obreda, riječi koje mu obično dolaze pod pe¬ 
ro, uvijek se čine pomalo nejasne i neodređene. 3 

Stoga je istina da nam on zna majstorski nametnuti svoje vlastite 
dojmove koje osjeća prigodom nekoga lijepog vjerskog obreda; ali, naža¬ 
lost, ti su dojmovi često vrlo površni za sve one koji su proučavali Dom 
Guerangera ili su čitali određene prodorne Huysmansove analize: 

»Većina psalama je uzvišena u svojoj ozbiljnosti. Služba za mr¬ 
tve je remek-djelo; kao da se čuje tupa jeka iz groba... U obredima 
Velikog tjedna ističe se muka po sv. Mateju. Izvještaj evanđelistea, 
krikovi židovske svjetine, plemenitost Isusovih odgovora, čine jednu 
patetičnu dramu. [Genie, str. 284) 


3 On kaže npr.: »...i njegove divne molitve i njegove uzvišene ceremonije« [Genie, str. 10) 

4. On se služi Liturgijom da iz nje dobije u isto vrijeme sentimentalne i 
romantične učinke, ali ne da njome preoblikuje svoj vlastiti moralni život 

Međutim njegovo sentimentalno shvaćanje Liturgije sačinjavat će, 
bez imalo sumnje, jedan od najhitnijih obilježja prvog procvata romantiz¬ 
ma u Francuskoj obilježenog Reneom i drugim sličnim djelima. 

Kao što će pola stoljeća kasnije Liturgija staviti u ruke Louis Veuil- 
lota moćno oruđe za njegovo političko djelovanje i kao što će Fran^ois 
Coppeeu dati dokaz o demokratskom konceptu katolicizma, Liturgija je 
tako Chateaubrianda opskrbila prikladnim oruđem da Reneima svoga 
vremena pokaže kako je katolička vjera najosjećajnija vjera koja je ikada 
postojala na svijetu. Evo za to dokaza: 

»Noć se bližila: dok smo prolazili između dva zida u nekoj pu¬ 
stoj ulici, odjednom zvuk orgulja dopre do našeg uha i riječi hvalos¬ 
pjeva Laudate Dominum omnes gentes iziđoše iz unutrašnjosti obliž¬ 
nje crkve... Ne bismo znali oslikati uzbuđenje što nam ga izazva to 
religiozno pjevanje; činilo nam se kao da čujemo glas s neba...« (Ge¬ 
ni e, III., 5) 

Ili pak: »Čini mi se kao da još čujem zvono koje je noću zvalo redov¬ 
nice na bdijenje i na molitve. Dok je ono polagano zvonilo i dok su djevi¬ 
ce u tišini prilazile oltaru Svemogućega, ja sam trčao k samostanu; tamo 
sam sam, u podnožju zidova, slušao u jednom svetom zanosu posljednje 
zvukove hvalospjeva koji su se pod svodovima hrama miješali sa slabim 
šumom valova.« ( Rene , str. 98) 

Huysmans je umjesto Renea mogao analizirati tekstove hvalospjeva 
koje su recitirale redovnice, pokazati ljepotu određenih mjesta u gregori¬ 
janskom pjevanju; možda ih i usporediti s nekom predrenesansnom sli¬ 
kom. Međutim Chateaubriand gotovo sigurno ne bi uopče poznavao te 
tekstove. 

Liturgija je također sposobna, (to je mišljenje našega autora), učiniti 
da nam u duši zatitraju naše osobne i duboke žice i da nam sugerira one 
osjećaje straha koje su u Francuskoj i u inozemstvu poticali romantički 

• • 4 

pisci. 

Obred polaganja zavjeta opisan u Reneu, uspoređen s onim podrob¬ 
no analiziranim u En route, omogućuje nam da savršeno shvatimo ponor 
koji rastavlja Chateaubriandov liturgijski romantizam od Huysmansovog 
realizma. Liturgija je u očima romantika samo jedno djelotvorno sredstvo 
da sjaj jednog prizora dođe do izražaja te da zasvijetli jedan karakter: 


4 HUGO, Lucrece Borgia ; E.T.A. Hoffmann itd... 

»Silan narod ispunio je crkvu. Dovedoše me do klupe u sveti¬ 
štu; žurno sam se bacio na koljena, a da gotovo nisam ni znao gdje 
sam ni na što sam se odlučio. Svećenik je već čekao za oltarom; od¬ 
jednom se tajanstvena rešetka otvori i Amelie zakorači, urešena 
svim nakitom svijeta. Bila je tako lijepa, bilo je na njenom licu nešto 
tako božansko da je pobudila val iznenađenja i divljenja. Pobijeđen 
veličajnom boli svetice, oboren veličajnošću religije, nestade svih 
mojih planova nasilja; ostavi me snaga, osjetih kako me je svezala 
neka svemoguća ruka, i umjesto psovki i prijetnji u svom sam srcu 
našao samo duboko klanjanje i jecaje poniznosti.« 

»Amelie se smjesti pod baldahin. Žrtva otpoče pri svjetlu svi¬ 
jećnjaka, usred cvijeća i mirisa, što je trebalo učiniti žrtvu paljenicu 
ugodnom. Kod prikazanja svećenik skinu svoje svečano crkveno odi¬ 
jelo, ostade samo u lanenoj tuniki, uspe se na propovjedaonicu, i u 
jednostavnom i patetičkom govoru oslika sreću djevice koja se po¬ 
svećuje Gospodinu. Kada je izgovorio riječi: >Ona se pojavila poput 
tamjana što izgara na vatri’, među prisutnima kao da se proširio 
veličanstven mir i nebeski mirisi; osjećali smo se kao u zaklonu pod 
krilima mistične golubice i povjerovali bismo da vidimo anđele kako 
silaze na oltar i uzlaze prema nebesima s mirisima i krunama.« 

»Svećenik dovrši propovijed, ponovno obuče misno ruho i na¬ 
stavi žrtvu. Amelie, podržavana dvjema mladim redovnicama, klek¬ 
ne na zadnju stepenicu oltara ... Religija doseže svoj vrhunac. Moja 
sestra okoristi se mojom smetenošću, smjelo ispruži glavu. Njezina 
bujna kosa pade na sve strane pod posvećeno željezo; duga etamin- 
ska haljina nadomjesti za nju nakit ovoga vremena, ali ju ne učini ni¬ 
šta manje dirljivom; nabori njezina čela kriju se pod lanenom vrp¬ 
com, a tajnovita koprena, dvostruki simbol djevičanstva i vjere prati 
njezinu zauvijek ošišanu glavu...«. 

»Međutim Amelie još nije izgovorila svoje zavjete; i da umre 
svijetu trebala je još proći kroz grob. Moja sestra legne na mramor; 
po njoj rasprostru mrtvačko platno; četiri svijeće označuju mu četiri 
ugla. Svećenik, sa štolom oko vrata, s knjigom u ruci, počinje Obred 
za mrtve dok ga mlade djevice nastavljaju. O radosti vjere, kako ste 
veličanstvene, ali kako ste strašne.« (Rene, str. 95-96). 

Nakon što se divio lijepom opisu tog ganutljivog religioznog obreda, 
tko bi posumnjao da je Amelie pod pogrebnim velom priznala da već 
odavna izgara vatrom rodoskvrne strasti. 

Liturgija je u toj zgodi bila samo tek romantičnim instrumentom. 
»Nesretni Rene je u Liturgiji vidio samo prigodu da oslobodi svoju maštu 

i da pokaže svoj genij...« tvrdi A. Mortier 5 posve ispravno u jednom član¬ 
ku koji je prouzrokovao određeno zaprepaštenje u liturgijskim sredinama 
Pariza. 6 Zato njegova tvrdnja da je Chateaubriand bio »epikurejac s kato¬ 
ličkom maštom« čini nam se ispravna obzirom na ono što se tiče Liturgi¬ 
je. Zaista, kod Chateaubrianda se osječa sklonost prema vanjštini, blje- 
štavilu i ljepoti bogoštovlja, dok su vrlo rijetki odlomci u kojima bismo 
kod njega mogli osjetiti težnju da preobrazi - kao na primjer kod P. Cla- 
udela - svoj vlastiti život prema učenju koje sadrže sveti tekstovi. 

5. On je stoga uspješno reagirao protiv »antiliturgijske kuge« 

Njegova liturgijska shvaćanja mogla bi se kritizirati s drugih gledišta, 
ali ako se prebacimo u njegovo doba moramo priznati da su njegove za¬ 
sluge neprocjenjive za liturgijsku obnovu koja se dogodila u Francuskoj. 
Dom Gueranger je u Institutions liturgique (II., str. 587) vještom pro- 
nicljivošću i neospornom sposobnošću analizirao djelo našega pisca: 

»Pojavom Genie du Christianisme«, kaže slavni benediktinac, 
»istinski vrhunac za religiju, započinje reakcija protiv antiliturgijske 
kuge«. Zatim: »Autor je jedinstvenim talentom istaknuo harmoniju 
između vjerskih obreda i velikih prizora prirode.« (II., 587). 

6. Jedna od njegovih zasluga jest što je pokazao sklad koji postoji između 
prirode i religioznih obreda. Njegovi logički izvodi nisu baš posve točni 

Pokušali smo dokazati u prethodnim odlomcima prvu tvrdnju Dom 
Guerangera da je Chateaubriand započeo onu borbu protiv antiliturgij- 
skog duha koja je trebala, nakon vrlo oštrih rasprava, dovesti Francusku 
rimskom jedinstvu, a sada nam je potrebno zaustaviti se nekoliko trenu¬ 
taka na drugoj točki. Zaista, autor Atalae nam izričito kaže da »su sveča¬ 
nosti kršćanstva na divan način usklađene sa scenama prirode. Svetkovi¬ 
na Stvoritelja dolazi u trenutku kada nebo i zemlja objavljuju njegovu 
moć, kada šume i polja vrve novim naraštajima«. 

Nakon što nam je dao nekoliko opisa religioznih obreda (Genie, Ro- 
gations, str. 367) i nakon što je pokazao sklad koji postoji između njih i 
prirode, on nastoji dokazati da je utjecaj obreda na narod nezaobilazno 
moralizatorski: »U našim svetkovinama«, kaže on, »sve je potpuno moral¬ 
no.« (str. 385). 


5 A. MORTIER, La Liturgie dans Le Roman [Revue pratique d’Apologetique, 1918., str. 481-483) 

6 Annuaire de la Societe des Amis de VArt Liturgique, 1918. Art Catholique, str. 113-114, i bilješka 


10 . 

Odvelo bi nas predaleko kad bismo htjeli navesti sve odlomke koji 
se odnose na sve te tvrdnje. Evo još nekoliko izvadaka: »Bogojavljenje je 
uvijek razveseljavalo obitelji, jer su se one okupljale oko kolača koji su 
predstavljali darove Mudraca.« Liturgija zatim vrši sretan utjecaj na odgoj 
estetskog ukusa naroda: 

»U noći Mesijina rođenja skupine djece koja su se klanjala jasli- 
cama, rasvijetljene i cvijećem ukrašene crkve, ( Sully Prudhomme, 
str. 333) narod koji se tiskao oko kolijevke svoga Boga, kršćani koji 
se u nekoj udaljenoj kapelici izmiruju s nebom, radosne aleluje, zvu¬ 
ci orgulja i zvona pružaju svečanost punu nevinosti i veličanstveno- 
sti.« 7 

Već smo naveli odlomak iz Renea u kojem su se »posljednji zvuci 
hvalospjeva miješali sa slabim šumom valova.« (str. 98). 

Isto tako prisustvujemo u Atali obredu Posljednje pomasti (str. 62) 
usred divlje prirode i u istom djelu divimo se toj slikovitoj misi u kojoj 
sve teži da što više uzvisi taj veličanstven vjerski obred. 8 

Gledajući ga posve izbliza u njemu ćemo naći čitavo Chateaubrian- 
dovo liturgijsko poimanje. Neusporedivom i sjajnom pejzažistu pridružu¬ 
je se apologet neoprostive lakoće. Budući da ga raznježi ljepota jednoga 
takvog prizora on iz njega zaključuje da je kršćanstvo jedina prava vjera. 
To je zaista takva apologetika kakvu se nikada ne bi smjelo predstavljati. 
Evo dokaza: 

»Čim je božanski svećenik obukao bijelu tuniku od dudove ko¬ 
re, svete posude izvađene su iz tabernakula podno križa, oltar se 
priprema na jednom dijelu litice, voda se crpi iz obližnjeg gorskog 
potoka, a grozd jednog divljeg trsa dade vino za žrtvu. Svi kleknu- 
smo u visoku travu; misterij počinje. Svitalo je iza brda; istok se ru¬ 
menio. Sve bijaše zlatno i ružičasto u toj samoći. Zvijezda, najavlje¬ 
na tolikim blještavilom, iziđe napokon iz ponora svjetla i njezina pr¬ 
va zraka susretne posvećenu hostiju koju je svećenik tog trenutka 
dizao u visine. O, čari religije! O veličanstvenosti kršćanskog bogo¬ 
štovlja! Umjesto prinosnika žrtve stari pustinjak, umjesto oltara sti¬ 
jena, umjesto crkve pustinja, umjesto ministranata nevini divljaci. 
Ne, nimalo ne sumnjam; u trenutku kad smo se bacili ničice, dogo- 


7 Vidi: analiza Mise, str. 381 

8 LEVRAULT je isto tako ispravno tvrdio da se Chateaubriand silno trudi upozoriti nas na poeziju 
bogoštovlja: slavljenje mise na litici, krštenje i vjenčanje pod vedrim nebom, procesija s blagoslovom 
polja. I iz svega se toga rađa nepomućena sreća. (Le Roman, str.74) 

dio se veliki misterij i Bog je sišao na zemlju jer sam osjetio da je si¬ 
šao u moje srce.« (Atala, str. 49). 

Ovom opisu treba pridodati onaj u kojem je Chateaubriand sažeto 
opisao ljepotu hvalospjeva koje su pjevali mornari beskrajem Atlantskog 
oceana. Rijetko je, uistinu, u literaturi naći jedno takvo poetsko mjesto u 
kojem je ljepota bogoštovlja tako usko povezana sa raskošima prirode. 9 

7. Liturgijske ceremonije često izriču nacionalno oduševljenje Francuza 

Donosimo još kao dokument onu scenu u kojoj je Chateaubriand 
želio tome skladu između prirode i Liturgije pridružiti i narodno odušev¬ 
ljenje koje se često sasvim prirodno izražava u Liturgiji u Francuskoj: 

»Napokon, upravo je to oduševljenje dovelo do Te Deuma. Kad 
je zaustavivši se na ravnicama Lensa ili Fontenoya, usred dima od 
baruta i krvi što se još pušila, francuska vojska izrešetana vatrom ra¬ 
ta, prignula koljena i zapjevala himnu Bogu bitaka, ili pak kad je 
usred svjetiljaka, zlatnog nakita, svijeća, miomirisa, uz uzdisaje orgu¬ 
lja, njihanje zvona, uz brujanje instrumenata ta himna odjekivala ta¬ 
ko da su podrhtavali stakleni prozori, kripte i kupole bazilika, tada 
nije bilo nijednog čovjeka koji ne bi bio ponesen, nijednog čovjeka 
koji ne bi osjetio da ga nekako pokreće onaj silni zanos kojim je za¬ 
blistao Pindar u Olimpijskom gaju ili David kod potoka Cedrona.« 10 

Kasnije ćemo vidjeti kako ovakvi opisi liturgijsko-patriotskih obreda 
postaju sve brojniji kod francuskih pisaca i u vrijeme svjetskog rata dose¬ 
žu svoj vrhunac (Henri Gheon, Temoignage d’un Converti - Svjedočan¬ 
stvo jednog obraćenika ). 

8. Zaključak 

Sve u svemu, Chateaubriand zauzima važno mjesto među liturgij¬ 
skim piscima. Iako njegovo znanje nije bilo ni široko ni duboko - izgleda 
čak da nije ni poznavao poeziju Brevijara 11 - te premda je njegovo znanje 
bilo daleko ispod znanja velikih klasika XVII. stoljeća, njemu pripada 
čast što je uspješno reagirao protiv antiliturgijskog shvaćanja prethodnog 
stoljeća. 


9 Genie I., V., 12, str. 114; Genie III.,V.,5 »Ils sont passe« (prošli su) pa do aetaient descendus« (sišli su). 

10 J. de MAISTRE imao je gotovo iste osjećaje obzirom na Te Deum. 

11 Sve što smo mogli utvrditi po tom predmetu jest njegovo poimanje Racineovog Traduction des 
Hymnes du Breviaire (Prijevod himana iz brevijara). {Genie, str. 375) 

Zato je on prokrčio put Dom Guerangeru koji se pun strastvenog 
oduševljenja za civilizaciju srednjega vijeka koju je Chateaubriand veličao 
dao potom na njezino znanstveno proučavanje, da bi u njoj otkrio do ta¬ 
da neslućenu umjetnost Liturgije. Promatrane iz isključivo literarnog 
ugla, njegove zasluge su u tome što nam je ostavio veliki broj majstorskih 
opisa u kojima obredi bogoštovlja čine skladnu i poetsku cjelinu s velikim 
zbivanjima u prirodi. Njegovi oponašatelji, a to su Renaudiere, Debile ili 
Fontanes, daleko su zaostali za svojim učiteljem. Njihovi opisi liturgijskih 
i pučkih obreda nemaju one snage i pjesničke veličine koja Chateau- 
briandovu djelu daje istinski pečat. 12 

Oni su zanimljivi povjesničaru Liturgije samo iz strogo dokumentar¬ 
nog razloga: on iz njih saznaje u kojim se obredima više uživalo za vrije¬ 
me prvoga Imperija i ništa više. 


12 Nalazimo ih u L'Appendice du Genie (Dodatak Genieu ). 

III. POGLAVLJE 


JOSEPH DE MAISTRE 

1753 .- 1821 . 

FELICITE ROBERT DE LAMENNAIS 

1782 .- 1854 . 


1. Potrebno je povezati J. de Maistrea sa Chateaubriandom zbog 
njegova načina analize psalama i Te Deuma - 2. On literaturu promatra 
pod filozofskim kutom i mogao bi se nalaziti na popisu pisaca nazvanih 
»apologeti« - 3. Često sigurnim znanjem prosuđuje određene liturgijske 
pjesnike - 4. Njegovo dokazivanje o univerzalnosti psalama izgleda da je 
poslužilo kao model Taineu i nekim drugim piscima. - 5. Zaključak o J. 
de Maistreu - 6. Lamennais se služi liturgijskim izrazima kako bi dao 
više sjaja svome stilu - 7. Zaključak 


* 


* 


1. Potrebno je povezati J. de Maistrea sa Chateaubriandom zbog njegova 
načina analize psalama i Te Deuma 

Odlučan branitelj katolicizma Joseph de Maistre približava se Cha- 
teaubriandu estetskim procjenama određenih liturgijskih pjesama. Tako 
je uspoređivao Davidove psalme s Pindarovim himnima pa je konačno 
došao do zaključka da psalmi daleko nadvisuju pjesme grčkoga pjesnika. 
Zato u Soirees de Saint-Petersbourg (Petrogradske večeri, 1821.) nalazi¬ 
mo literarnu analizu Te Deuma koja je izvanredno lijepa i impresivna: 

»Jer ne vjerujem da bi bilo moguče upotrijebiti ljepšu molitvu 
u znak zahvale za pobjede dobivene samo od njega... To je živa poe¬ 
zija, oslobođena bilo kakvih sredstava umjetnosti. Sumnjam da su 
vjera, ljubav, zahvalnost ikada progovorili istinitijim i prodornijim 
jezikom.« 1 


1 Soirees de Saint-Petersbourg, VII. Entretien, II., str. 48-49 

2. On literaturu promatra pod filozofskim kutom i mogao bi se nalaziti 
na popisu pisaca nazvanih »apologeti« 

Ništa čudno ako taj filozof analizira Liturgiju iz kuta kršćanske filo¬ 
zofije. On u tom najavljuje način E. Helloa, i mogao bi se tako naći na 
popisu »apologeta« o kojima ćemo kasnije govoriti: »Jer molitva svakog 
naroda jest neka vrsta pokazatelja koji nam matematičkom preciznošću 
pokazuje moralno stanje toga naroda.« 2 

Ili pak: »To posljednje opažanje uočio sam tisuću puta prisustvujući 
našoj lijepoj liturgiji. Slične molitve mogu biti samo proizvod istine i u 
krilu istine.« 3 

3. Često sigurnim znanjem prosuđuje određene liturgijske pjesnike 

J. de Maistre ne zadovoljava se samo iznoseći tvrdnje lišene svakoga 
znanstvenog temelja. Kao oštar logičar trudi se dokazati što bolje može 
svaki sud koji je izrekao o bilo čemu. Njegovo estetsko rasuđivanje po¬ 
maže mu u filozofskom prosuđivanju: »Čitajte Santeuilove himne, koje 
je možda malo olako prihvatila pariška Crkva; oni sigurno zabruje u uhu, 
ali nikada ne mole, jer je on bio sam kada ih je sastavio.« 4 

Nekoliko godina poslije Dom Gueranger gotovo će izreći smrtnu 
osudu Santeuilu, tom piscu koji je u isto vrijeme slobodouman i religio¬ 
zan. 5 Tako će sud koji je iznio filozof J. de Maistre potvrditi jedan od 
najvećih liturgičara modernog razdoblja. 

4. Njegovo dokazivanje o univerzalnosti psalama izgleda da je poslužilo 
kao model Taineu i nekim drugim piscima 

Čini se čak da su se brojni kasniji pisci inspirirali liturgijskim pro¬ 
sudbama našega filozofa. Nije li odlomak o univerzalnosti psalama koji 
ćemo citirati poslužio kao model i samome Taineu? 6 

»David, naprotiv, prkosi vremenu i prostoru, jer on nije ništa 
uskladio ni s mjestima ni s okolnostima: on je slavio samo Boga i 
besmrtnu istinu što On jest... Psalmi su istinska evanđeoska pripra¬ 
va; jer nigdje drugdje nije bolje vidljiv duh molitve, koji je Božji 
duh, i posvuda se u njima čitaju obećanja o svemu što posjeduje¬ 
mo... Pa i kad se čini da je sadržaj psalma potpuno sporedan... ipak 


2 isto, II., str. 50 

3 VI. Entretien, I., str. 359 

4 isto, I., str. 360 

5 Institutions Liturgiques, II., str. 70-82 

6 Philosophie de l'Art, II., 3, str. 266 

njegov genij uvijek izmiče tom suženom krugu; on uvijek generalizi¬ 
ra. .. ne postoji nijedan redak koji ne bi pripadao svim vremenima i 
svim ljudima, a 7 

»David je uslišan, jer je slavio samo Vječnoga; njegove pjesme 
nose u sebi dio vječnosti. Rasplamtjeli glasovi, povjereni žicama nje¬ 
gove božanstvene lire još i sada odjekuju nakon trideset stolječa na 
svim stranama svemira. Sinagoga čuva psalme; Crkva se požurila da 
ih prihvati; poezija svih kršćanskih naroda ih je prisvojila, a več više 
od trideset stolječa sunce ne prestaje osvjetljivati nekoliko hramova 
čiji svodovi odjekuju tim svetim himnima. Pjevaju ih u Rimu, u Že- 
nevi, u Madridu, u Londonu, u Quebecu, u Moskvi, u Pekingu, u 
Botany-Bayu; šapću ih u Japanu.« 8 

Što se tiče kultova nekršćanskih religija, smatrao je da ih sve treba 
svesti na jedno zajedničko porijeklo: »Prevareni negativnom religijom i 
suhoparnim kultom, oni (nevjernici) nisu upoznali vječne oblike pozitiv¬ 
ne religije koji se pronalaze posvuda.« 9 

5. Zaključak o J. de Maistreu 

J. de Maistre se svojim estetskim analizama Psalama i Te Deuma, 
koje često uspoređuje s pjesmama grčke antike, povezuje s autorom Ge- 
nie du Christianisme. 

Razlikovna obilježja njegovih liturgijskih shvaćanja ipak su posve 
druge vrste; budući da je mislilac, on to gleda iz filozofskog kuta pa iz to¬ 
ga izvlači argumente da razjasni određene probleme kršćanske filozofije. 
U tom se on dakle javlja kao snažan preteča »apologeta« koji će se tako¬ 
đer time poslužiti da zorno prikažu neku tezu sa filozofskog (Hello), po¬ 
litičkog (Veuillot), socijalnog (Coppee), nacionalnog (Barres) ili apolo¬ 
getskog polja (Obraćenici!). 

6. Lamennais se služi liturgijskim izrazima da bi dao više sjaja svome 
stilu 

Stavljamo uz Joseph de Maistrea također Felicitea Roberta de La- 
mennaisa, tog novinara i sociologa koji ipak ima, iako različitoga politič¬ 
kog mišljenja, veliki broj dodirnih točaka s velikim misliocem o kojem 
smo upravo govorili. 


7 VII. Entretien, str. 55-57. On svoje tvrdnje potkrjepljuje psalmima: ps.138, r. 7,8,9.10; ps. 91, r. 
5,6,7; ps.14, r.10 

8 isto , II., str. 77 

9 • * 
isto 

Posve je prirodno da je dobro poznavao Liturgiju autor djela Paroles 
d’un Croyant (Riječi jednog vjernika, 1834.) i autor mnogih drugih djela 
koja nas se i danas veoma doimlju zbog društvenih poimanja koja su još 
uvijek veoma aktualna. Već kao svećenik nužno je morao veoma dobro 
poznavati te molitve, tako zanimljive i poučne, koje se koriste u obredi¬ 
ma. Kod njega uistinu susrećemo brojne aluzije na psalme; njegov stil po¬ 
prima često takav polet da gotovo zaboravljamo da to nije biblijska poezi¬ 
ja koja nas očarava dok čitamo njegova djela. Da bismo se o tome uvjeri¬ 
li, treba samo prolistati poglavlje XXIII., str. 67-70 u Paroles d’un 
Croyant u kojem se nalazi onaj glasoviti splet psalma De profundis s Li¬ 
tanijama Blažene Djevice Marije. 

Aluzije na druge liturgijske tekstove ne susreću se tako često. Ipak 
ih primjećujemo s vremena na vrijeme. Za primjer navodimo onaj zano¬ 
sni i ritmički početak djela koje smo upravo prije nekoliko trenutaka 
spomenuh: »U ime Oca i Sina i Duha Svetoga, Amen. Slava Bogu na visi¬ 
ni i na zemlji mir ljudima dobre volje!« (str. 7 i str. 51). 

7. Zaključak 

Očito je dakle, da se Lamennais ne služi Liturgijom poradi njezine 
doktrinarne vrijednosti: ona je pod njegovim perom jednostavno stilistič¬ 
ko oruđe, kojim se služi da sjajnije ukrasi razigrani i zanosni tijek svojih 
misli. 10 


10 Odvelo bi nas predaleko kada bismo htjeli iznijeti sve pojedinosti koje se tiču utjecaja Liturgije na 
Lamennaisa. Donosimo ovdje iz Strowskieva Tableau de la Literature istaknuti odlomak: »Bio je 
osobito iznenađen dramatskom ljepotom katoličkih obreda koje su tajanstveno slavili neprisegnuti 
svećenici koji su davali svoj život za svoju vjeru.« (str. 237) Ta profinjena osjećajnost za ljepote Li¬ 
turgije, jedna je od najistaknutijih obilježja francuskog mentaliteta. 

IV. POGLAVLJE 


VICTOR HUGO 

1802 .- 1885 . 


1. Hugo je protivnik Liturgije, ali se njome ipak služi da bi iz nje iz¬ 
vukao pjesničke efekte - 2. Njegov vjerski odgoj odvijao se pod utjeca¬ 
jem Liturgije, a to se primjećuje u njegovim prvim zbirkama stihova - 3. 
Njegov stil odaje utjecaj Liturgije - 4. U svome djelu Notre Dame de 
Pariš služi se Liturgijom da bi iz nje izvukao efekte strave te tako najav¬ 
ljuje Barbey D’Aurevillyja i Huysmansov roman La-bas - 5. Lucrece Bor- 
gia pobuđuje osjećaje strave - 6. La Princesse lointaine i C yrano de Ber- 
gerac od E. Rostanda pa Annonce faite a Marie od P. Claudela otkrivaju 
poput drame V. Hugoa liturgijske prizore - 7. Rostandove i P. Claudelo- 
ve drame razlikuju se od Lucrece Borgia jer se u njima Liturgija ne koristi 
da pobuđuje osjećaje strave 

1. Hugo je protivnik Liturgije, ali se njome služi da bi iz nje izvukao pje¬ 
sničke efekte 

Dugo smo oklijevali prije negoli smo se odlučili Victora Hugoa 
smjestiti tako blizu Chateaubrianda. Hugo je u zrelim godinama, u djelu 
Contemplations (Razmatranja] , s liturgijskog stajališta bliži Lamartineu 
nego Chateaubriandu. Njegovi lirski zanosi jesu nešto najosobnije; njego¬ 
vo pjesničko nadahnuće koje nas [kao u Pauca meae ) često podsjeća na 
Psalme, ipak nosi pečat skupine pisaca koje smo obuhvatili pod imenom 
»antiliturgičari«. Hugo je dakle u onome što se odnosi na njegovo filozof¬ 
sko uvjerenje, protivnik liturgijske estetike. Međutim, kao iskreni oboža¬ 
vatelj srednjega vijeka, zbog čega smo ga smjestili kraj Chateaubrianda, 
nije se znao oteti utjecaju Liturgije. Želimo dakle analizirati njegovo dje¬ 
lo s toga stajališta. 

2. Njegov vjerski odgoj odvijao se pod utjecajem Liturgije, a to se primje¬ 
ćuje u njegovim prvim zbirkama stihova 

Ako uzmemo njegova mladenačka djela, u njima nalazimo brojne li¬ 
turgijske podsjetnike. Određeni broj Oda i Balada neposredno je nadah- 

nut molitvama Crkve. 1 Te nam pjesme dokazuju činjenicu da je prvo 
obrazovanje našega pjesnika bilo neposredno vjersko i da je liturgijsko 
učenje igralo znatnu ulogu u prvih dvadesetak godina prethodnoga stolje¬ 
ća. Još više, lako je prepoznati tragove mladenačkih uspomena čak i u 
njegovim kasnim djelima. 2 

3. Njegov stil odaje utjecaj Liturgije 

Njegov pjesnički stil često dokazuje da je mnogo puta, makar i nes¬ 
vjesno, bio pod utjecajem liturgijskog pjesništva. Nisu kod njega rijetki 
izrazi kao »sijali su idući« (Ps 125,5) 3 »a ja crv sam na kamenu« (Ps 
21,7). 4 5 Susrećemo u La Legende des siecles (Legenda vjekova ) aluzije na 
druge liturgijske obrede: na posvećenje kralja5, na misu 6 7 8 , na gregorijan¬ 
sko pjevanje 7 i tako dalje. Uzevši u obzir veličinu pjesničkog stvaralaštva 
Victora Hugoa, treba priznati da to i nije mnogo, što je samo dokaz više 
da njegova simpatija prema Liturgiji nije bila previše naglašena. 

4. U svome djelu Notre Dame de Pariš služi se Liturgijom da bi iz nje iz¬ 
vukao efekte strave te tako najavljuje Barbey d’Aurevillyja i Huysman- 
sov roman La-bas 

Hugo, kao savršen majstor u svojoj umjetnosti, primijetio je da bi se 
Liturgija mogla »iskoristiti« tako da se iz nje izvuku pjesnički efekti. Cha- 
teaubriand je to uspješno pokušao u svom Reneu, a Victor Hugo će to 
učiniti u Notre-Dame de Pariš i u Lucrece Borgia. U tim dvama djelima 
on Liturgijom pojačava efekte strave. Tako u njegovu romanu prisustvu¬ 
jemo jednom Suđenju vješticama.8 Recitiranje Molitava i Psalama, ona¬ 
ko kako je to priredio Victor Hugo, uistinu izaziva čitateljeve živce i po¬ 
buđuje osjećaje strave: 

»Međutim, vidjelo se kako se zbunjeno miče nekoliko svećenič¬ 
kih glava daleko u sjedalima kora, a u trenutku kada se otvoriše veli¬ 
ka vrata, iz crkve se zaorio pjev dubok, prodoran i monoton, koji je 


1 Action de Grace (Zahvala), prema Ps 125, 5; Les Funerailles de Louis XVIII. (Pogreb Luja XVIII.) 
prema Ps 86,10; Le sacre de Charles X; (Krunidba Ch.X) 

2 Chatiments (Le Te Deum du ler Janvier, A un Martyr; Idylles; A des joumalistes de robe courte .) 
- Kazne (Te Deum 1. siječnja; Jednom mučeniku; Idile, Novinarima kratke haljine...) 

3 Legende des Siecles (La Terre, Hymne) - Legenda vjekova (Zemlja, Himan). 

4 isto: Le petit Roi de Galice; Le Crucifix - Galicijski kraljević; Raspelo 

5 Evidramus, IV. 

6 LAigle du cirque - Cirkuski orao 

7 »Dvije sestre imale su na glavi koprenu, a njihov se ozbiljni pjev uspinjao k nebu u sumrak« 
(SULLY PRUDHOMME, Poemes tragiques, str. 130). 

8 Susrećemo istu liturgijsku temu u romanima: Gil Blas od LESAGE i Cinq-Mars od DE VIGNY. 

kao na mahove udarao po glavi osuđenice odlomcima žalobnih psa- 
lama: >Non timebo millia populi circumdantis me; cxsurge ; Domi- 
ne, salvum me fac, Deus.< (Ne bojim se tisuća ljudi što me opsjeda¬ 
ju dušmanski. Ustani, o Gospodine! Spasi me, o Bože moj! - Ps 3,7- 
8.) - »Salvum me fac Deus, quoniam intraverunt aquae usque ad 
animam meam... Infbors sum in limo profundi; et non est substan- 
tia.< (Spasi me, Bože: vode mi dođoše do grla! U duboko blato zapa- 
doh i nemam kamo nogu staviti. - Ps 69,2-3) 

U isto vrijeme jedan drugi glas izdvojen iz kora, započinjao je 
pjevati na stepenici glavnog oltara ovo melankolično prikazanje: 
>Qui verbum meum audit et credit ei qui misit me, habet vitam 
aeternam et in judicium non venit; sed transit a morte in vitam.< 
(Tko sluša moju riječ i vjeruje onomu koji me posla, ima život vječ¬ 
ni i ne dolazi na sud, nego je prešao iz smrti u život. - Iv 5,24) 

Taj pjev što ga je nekoliko staraca, utonulih u svoju tamu, iz 
daleka pjevalo nad tim lijepim stvorom, punim mladosti i života, što 
ju je milovao topli proljetni povjetarac, a svu zapljuskivalo sunce, - 
bila je to misa za mrtve... Tada se u crkvi prekide pjev. Veliki zlatni 
križ i povorka sa svijećama pokrenu se u polumraku... Duga procesi¬ 
ja svećenika u misnicama i đakona u dalmatikama išla je ozbiljno na¬ 
prijed i pjevala psalme: »De ventre inferi clamavi, et exaudisti vo¬ 
ćem meam, et projecisti me in profundum in corde mariš, et flu- 
men circumdedit me.< (Iz utrobe Podzemlja zazvah, i ti si mi čuo 
glas. Ti me baci moru u dubine, i voda me opteče. - Jona 2, 3-4) 

Nije slušala piskutljiv glas pisara dok je čitao kobni tekst priz¬ 
nanja zločina. Kad su joj rekli neka odgovori Amen, odgovorila je 
Amen... 

Tada on povika pogrebnim glasom: »I nunc, anima anceps, et 
sit tibi Deus misericors.< (Idi sada, sumnjiva dušo, i neka ti Bog bu¬ 
de milostiv!) 

Bila je to ona zlokobna rečenica kojim se običavalo završiti ta¬ 
kve tužne ceremonije. To je bio dogovoreni znak svećenika krvniku. 
Puk se spusti na koljena. 

>Kyrie eleisom, rekoše svećenici što su ostali pod nadvratnim 
lukom. 

>Kyrie eleisom, ponovi svjetina onim žamorom koji zapljuskuje 
sve glave poput buke uzburkanog mora. 

»Amem, reče arhiđakon. 

Okrenu leđa... vidjelo se kako nestaje... pod zamagljenim luko¬ 
vima katedrale, a njegov zvonki glas postupno se gasio u koru pjeva - 

jući ovaj stih očaja: >Omnes gurgites tui et fluctus tui super me 
transierunt...< (Sve poplave tvoje i valovi oboriše se na me. - Jona 
2,4).« (Notre Dame de Pariš, VIII., 6) 

Victor Hugo trudio se dakle da u Liturgiji pronađe najtamnije i naj- 
surovije detalje pa da ih primijeni na najsugestivniji način. 

Barbey d’Aurevilly će dvadeset godina kasnije s Ensorcelee (Začara¬ 
na) ići stopama svog prethodnika. Liturgija će i njemu dati elemenata 
prikladnih da se čitateljima digne kosa u zrak. Ako bismo, dakle, željeli 
slijediti svu evoluciju liturgijskog sotonizma, kojega je Hugo pokrenuo u 
romanu, ali koji je zapravo jednako star kao i sama Liturgija 9 , trebali bi¬ 
smo navesti La-Bas (Tamo dolje ) od Huysmansa, Le Demon de Midi 
(Podnevni demon) Paula Bourgeta i La Colline inspiree (Nadahnuti bri¬ 
jeg) Mauricea Barresa. Budući da ćemo ta djela proučavati malo poslije, 
moramo sada pristupiti jednom drugom predmetu i vidjeti kako se Vic¬ 
tor Hugo znao okoristiti Liturgijom i kakve je dojmove Lucrece Borgia 
izazvala kod gledatelja. 

5. Lucrece Borgia pobuđuje osjećaje strave 

Evo što kaže Hugo u predgovoru svoje drame: 

»On« (pjesnik) »uvijek će rado učiniti da se pojavi mrtvački li¬ 
jes u dvorani banketa ili molitva za mrtve kroz refrene orgije... Do¬ 
pustit će katkada da razuzdani karneval zapjeva na sav glas naprijed 
na sceni, ali će mu on doviknuti s drugog kraja kazališta: memento 
quia pulvis es (sjeti se da si prah ).« 

Hugo dakle sam priznaje da mu Liturgija služi samo kao pjesničko 
oruđe; on želi na moral javnosti vršiti spasonosni utjecaj suprotstavljajući 
nemoral smrti. I tako on u gozbenu dvoranu, u kojoj zločinci i bučni be- 
ćari loču i žderu, uvodi jednu »dugu povorku bijelih i crnih pokornika, 
kojima se vide samo oči kroz rupe njihovih kukuljica, pred njima je križ, 
a baklja u ruci... Oni pjevaju zloslutnim tonom i tužnim glasom: De pro- 
fundis clamavi ad te, Domine (Iz dubine napijem k tebi, Gospodine, Ps 
130). Idu i tiho se redaju s obje strane dvorane i tu ostaju nepomični po¬ 
put kipova, dok ih mladi plemići gledaju s užasom.« Zatim se slavljenike 
upozori da su svi otrovani, a da se to potvrdi, »redovnici se razmaknu i 
otkriju pet mrtvačkih ljesova, svaki pokriven crnim platnom...« priprem¬ 
ljenih za svih pet prisutnih plemića. 


9 Obredi za Novu Godinu, parodije na liturgiju; satanizam za Luja XI., i za Luja XIV. (Huysmans, 
La-Bas; evolucija riječi »hokus pokus«- hoc est corpus meum - su tome dokaz). 

6. La Princesse lointaine i Cyrano de Bergerac od E. Rostanda pa An- 
nonce faite a Marie od P. Claudela otkrivaju poput drame V. Hugoa li¬ 
turgijske prizore 

Victor Hugo, romantik, sav je u toj surovoj sceni. Lako se primjeću¬ 
je: kršćanski misteriji za njega imaju samo toliku vrijednost ukoliko ih se 
može prilagoditi redovitom kalupu literarnih oblika romantizma. Unatoč 
toj očitoj zlouporabi Liturgije, čini se da je ta drama kao i Notre-Dame 
de Pariš izvršila spasonosni utjecaj na neke kasnije pisce. 

Cyrano i Princesse lointaine Edmonda Rostanda zajedno s Annonce 
faite a Marie Paul Claudela poslužit će nam kao primjerak za cijelu ško¬ 
lu koja se trudila da upotrijebi Liturgiju u drami. Joffroy Rudel u Prince¬ 
sse lointaine umire čuvši izjavu ljubavi svoje napokon pronađene drage. 
Njezine riječi popraćene su »šapatom molitava (za umiruće) koje pokriva 
zvuk harfe.« 

I sam Cyrano umire u trenutku kada je »zvono kapelice zazvonilo, 
vide se na dnu aleje redovnice koje su krenule na molitvu.« 10 

7. Rostandove i P. Claudelove drame razlikuju se od Lucrece Borgia jer 
se u njima Liturgija ne koristi da pobuđuje osjećaje strave 

Umjetnički postupak Hugov i Rostandov, dakle, posve je isti. Za 
obojicu je Liturgija samo sredstvo što ga podvrgavaju svojim pjesničkim 
zahtjevima. Ali jedan se ističe nad drugim samo toliko kolika je razlika 
između Hugoova romantizma i Rostandova neoromantizma. 

Dok nam Hugo izmamljuje osjećaje straha i užasa, Rostand nas 
ornata u blage i nježne melodije koje nas prenose u svijet snova. Sto se 
Claudela tiče, o njemu ćemo govoriti više kasnije. Ipak je dobro da već 
sada upozorimo da je Claudel znatno usavršio postupak Victora Hugoa 
dodajući mu jedan posve novi element i do tada nepoznat u modernoj li¬ 
teraturi: u L’annonce faite a Marie Liturgija zauzima aktivan dio u rad¬ 
nji. Ona čudo čini shvatljivim nastojeći nas prenijeti u nadnaravni svijet u 
kojemu prirodni zakoni poprimaju posve različito lice od onoga što smo 
navikli gledati u svakodnevnom životu. 


10 Primjetivši to, Cyrano kaže: »Neka idu moliti jer im je zvono zazvonilo. Nedostajalo mi je malo 
harmonije...evo je.« 

ROMANOPISCI 


V. POGLAVLJE 

JULES BARBEY D’AUREVILLY 

1808.- 1889. 


1. Barbey DAurevilly izvlači iz Liturgije turobne efekte kao što je to 
činio Hugo u Notre-Dame de Pariš - 2. L’Ensorcelee (Začarana) dokazu¬ 
je da je Liturgija u Normandiji igrala znatnu ulogu, stoga je taj roman 
dokument liturgijske obnove koja se počela provoditi u francuskoj knji¬ 
ževnosti - 3. Estetska vrijednost Liturgije ga zanima; njezino doktrinarno 
značenje ostavlja ga gotovo ravnodušnim 


* 


* 


1. Barbey d’Aurevilly izvlači iz Liturgije turobne efekte kao što je to činio 
Hugo u Notre-Dame de Pariš 

Najavili smo taj izdanak romantizma govoreći o romanu Notre-Da¬ 
me de Pariš. Barbey D’Aurevilly poslužio se, uistinu, Liturgijom da poja¬ 
ča zlokobni sjaj svojih sotonskih romana. U Ensorcelee prisustvujemo 
slavljenju svečane mise u kojoj svećenik zločinac koji je začarao nevinu 
ženu biva ubijen od njezina muža u trenutku kada je podigao hostiju. I 
narod u Blanchelandeu, normandijskom gradu u kojemu se dogodio taj 
zločin, pripovijeda da fantom župnika Croix-Jugana započinje svake ve¬ 
čeri misu, a nikada je ne uspijeva dovršiti. 

2. L’Ensorcelee dokazuje da je Liturgija u Normandiji igrala znatnu ulo¬ 
gu, stoga je taj roman dokument liturgijske obnove koja se počela provo¬ 
diti u francuskoj književnosti 

Opisi liturgijskih scena toga pisca pružaju nam izvanredan dokaz vr¬ 
lo važne uloge koju je Liturgija igrala kod Normandijaca, a isto tako nam 
pokazuje liturgijsku obnovu u francuskoj književnosti uopće: »U Nor¬ 
mandiji, još za moje mladosti, najsvečaniji od svih obreda koji su privlači- 

li puk u crkve i oni koji su najviše potresali maštu puka bile su pogrebne 
svečanosti.« 1 

Budući da romanopisac i literarni kritik imaju jednak udio utjecaja u 
djelu našega pisca, ne bi bilo ništa čudno ako bismo među opisima razli¬ 
čitih obreda otkrili zanimljiva razmatranja o teoriji Liturgije. 

»Ne zaboravimo reći da se nalazimo u Adventu, u vremenu 
očekivanja za Crkvu, izmučenu pokorom, a to se očekivanje tako 
dobro slaže s tugom zime. Budući da ima na raspolaganju sve veliči¬ 
ne poezije da izrazi veličinu svih istina, čini se da je Crkva dubokim 
duhom spojila učinak svojih obreda s učinkom prirode i njezinih go¬ 
dišnjih doba (Chateaubriand), koji je neizbježiv ljudskom maštanju. 
U tom razdoblju ona ljubičastom bojom svojih ukrasa, simbolom oz¬ 
biljnosti svojih nadanja gasi grimiz...« 2 

To je očit dokument liturgijske obnove među piscima, izvršene 
ustrajnim radom Dom Guerangera. 

Brojni opisi, izišli ispod pažljiva i vješta pera jesu dokaz te obnove, 
izuzevši Chateaubrianda i Balzaca. Romanopisci prije Barbeyja d’Au- 
revlllyja nisu u većini slučajeva čak ni bili svjesni važne uloge koju je Li¬ 
turgija imala u njihovom nacionalnom životu. Pojedinosti koje oni o to¬ 
me daju bile su ili odviše općenite ili odviše površne. 

3. Estetska vrijednost Liturgije ga zanima; njezino doktrinarno značenje 
ostavlja ga gotovo ravnodušnim 

Barbey d’Aurevilly uživao je u Liturgiji jer je osobito volio njezinu 
ljepotu. On pripada onoj struji francuskih pisaca koji više cijene estetsku 
vrijednost Liturgije nego njezinu doktrinarnu vrijednost: »Pjevanje psala- 
ma njiše religiozne duše na valu božanskih emocija. Ništa nije tako lijepo 
kao onaj svečani trenutak katoličkih obreda kad se svećenici, obučeni u 
bijele rokete ili sjajne plašteve, kreću polagano ispred baldahina i slijede 
srebrni križ, osvijetljen svijećama odozdo, koji svojim odbljeskom u svo¬ 
dova siječe tamu i kao da u njoj pliva, isto kao što je križ, prije osamnaest 
stoljeća orao tmine koje su pokrivale svijet.« 3 

On potvrđuje Taineovo mišljenje - postavili smo ga kao moto na 
početak naše studije - da je »na latinske narode silno djelovala osjetna 
vanjština, sjaj bogoštovlja.« Može se dakle otvoreno ustvrditi da je bitno 
za francusku naciju to što je osjetljiva prema vanjskoj ljepoti; pa ako, me- 


L’Ensorcelee, str. 228-229 

2 isto, IV., str. 75 

3 isto, str. 80-81 

đutim, nalazimo brojne pisce koji izgleda da pridaju više važnosti doktri- 
narnoj vrijednosti Liturgije, ne treba zaboraviti da je Huysmans prišao 
katolicizmu - dakle vjerovanju one doktrine koja je zatvorena u Liturgiji 
- diveći se ponajprije vjerskim obredima kao savršenom izrazu umjetno¬ 
sti. Suvremeni romanopisci Baumann, Bazin, Bourget i mnogi drugi pri¬ 
padaju onima za koje je Liturgija jedna ogromna riznica koja sadrži istin¬ 
sko učenje. 4 

Važnost koju oni pridaju tome učenju lako se može objasniti njiho¬ 
vim aktivnim sudjelovanjem u vjerskim borbama koje su potresale Fran¬ 
cusku prije nekoliko godina. Što se tiče samoga Barbeyja d’Aurevillyja, 
on pripada staroj generaciji pisaca kojima je Liturgija pružala jedan vrlo 
zanimljiv, živ i privlačan spektakl, ali koji se nisu obazirali na to da bi nje¬ 
zinim valovima dopustili da prijeđe prag njihova unutrašnjeg života i da 
ih svojim prolazom ona preobrazi. 


4 Lako bi se moglo te pisce svrstati pod zajedničko ime »Liturgijski realisti«. 

VI. POGLAVLJE 


FREDERIC MISTRAL 

1830 .- 1914 . 


1. Uvod - 2. Mireio pruža dragocjen dokument o liturgijskom životu 
Provanse sredinom prethodnog stoljeća te je naginjanje romantizmu prisi¬ 
lilo Mistrala da izabere određene liturgijske elemente koji mogu izazvati 
stravu - 3. Kao ljubitelj narodnih obreda, on ide Chateaubriandovim 
stopama i najavljuje određene suvremene pisce (E. Baumann, Fr. Jam- 
mes) - 4. Opis jednog hodočašća - 5. Posljednja pomast i poezija svetko¬ 
vine Božića zadivljuju ga 


* 


* 


1. Uvod 

Na ovom mjestu umećemo kratak pregled simpatična autora draže¬ 
sna romana u stihovima kakav je Mireio (1859.). Premda Frederic Mi- 
stral ne pripada, u pravom smislu riječi, francuskoj poeziji, njegova nam 
djela ipak pružaju mali isječak života one Provanse koja čini jednu od 
najzanimljivijih i najljepših regija Francuske. 

2. Mireio pruža dragocjen dokument o liturgijskom životu Provanse sre¬ 
dinom prethodnog stoljeća te je naginjanje romantizmu prisililo Mistrala 
da izabere određene liturgijske elemente koji mogu izazvati stravu 

Kao što smo se mogli diviti kod Barbeyja d’Aurevillya običajima 
Normandijaca toliko prožetih Liturgijom da legende i priče o misama 
prokletnika baš i nisu rijetke, isto se tako možemo uvjeriti, proučavajući 
Mistrala, o sličnim elementima od kojih se sastoji vjerski život Provansa- 
laca. Prijevod jednog odlomka iz Mireioa, kojega ovdje svakako moramo 
donijeti, pojašnjava istu činjenicu na koju smo upozorili prigodom govora 
o autoru Encorcelee: to jest da osjećaj strave izazvan Liturgijom kojeg su 
zabilježili pisci, potječe od utjecaja romantičke škole (Lucrece Borgial). 

»U ono doba kad rasrđena Starica 
Sjuri u veljaču svoj bijes, 

U puste i trostrukim ključem zatvorene crkve 
Nemojte, zakašnjele žene, 

Čelom nagnutim nad stolicu, 

Ostati pozaspale ... u tmini 

Možete vidjeti kako se kamene ploče uzdižu sve naokolo 
I luči pale 

I, kako se, zamotani u svoje mrtvačke pokrove, 

Mrtvi, jedan po jedan spuštaju na koljena, 

A jedan svečenik blijed kao i oni, 

Služi misu i čita Evanđelje, 

A zvona sama od sebe 

Njišu se na to, mrtvački plaču i jecaju. 

Govorite, govorite o tome prestrašenima: 

U crkvama da ulje piju 

Iz svjetiljaka, kad zimi, silaze sa zvonika, 

Pitajte ih da li vam lažem, 

I kad klerik koji vrši obred, 

Koji u kalež lijeva vino, 

Nije jedini živi stvor kod obreda. 

U ono doba kad rasrđena Starica 
Sjuri u veljaču svoj bijes, 

Pastiri, ako ne želite, zaprepašteni od straha, 

Ostati sedam godina ukočenih nogu, 

Začarani, tamo gdje ste sa svojim ovcama, 

Vratite se ranije u svoje torove. 

Pastiri, Vilinsko Gnijezdo ispustilo je sve svoje jato.« 

(Pogl.VI., str. 245) 

Mistralove romantične sklonosti sigurno su pridonijele u njegovom 
izboru među pučkim legendama; izabrao je upravo one koje mogu kod 
čitatelja izazvati jezu. 

3. Kao ljubitelj narodnih obreda on ide Chateaubriandovim stopama i 
najavljuje određene suvremene pisce (E. Baumann, Fr. Jammes) 

Vrlo je lako objasniti ovaj procvat romantične zaokupljenosti u raz¬ 
doblju kad Dumas sin i Augieri odnose bezbrojne lovorike uspjeha. Mi- 
stral se nije dao odvuči predrasudama jednog društva, zatvorenog u uski 
krug glavnoga grada, nego neprekidno ostajuči u dodiru s pučanstvom, iz 
kojega je proizašao, nikad nije prestao voljeti sve što je dobro i sveto u 

njegovim običajima. 1 On stvara dakle onaj čvor koji povezuje ljubitelja 
pučkih obreda kakav je bio Chateaubriand, s modernim piscima koji su 
opet pronašli put koji vodi k duši naroda (Baumann, Jammes). 

4. Opis jednog hodočašća 

Opis jednog religioznog i narodnog obreda u kojem svjetina traži ču¬ 
do, podsjećaju nas u našoj mašti na one priproste svetkovine koje smo 
spomenuli u odnosu na Genie du Christianisme , ili koje su nas ispunile 
divljenjem čitajući lijepe stranice u djelima F. Jammesa ili u Fer sur 
l’Enclume (Željezo na nakovnju) E. Baumanna: 

»No, zar nikada niste bili kod Svetica? 2 
Baš je tamo opjevano siromaštvo; 

Tamo odasvuda donose bolesnike. 

Prošli smo onuda za vrijeme svetkovine. 

Zaista, crkva je bila malena, 

Ali kakvi usklici, i kakvi zavjetni darovi 
O Svetice, velike svetice, smilujte nam se. 

Oko njega 3 tekle su suze 
U isto vrijeme relikvijari su silazili 4 
Polagano odozgor na puk koji je klečao 
I čim je konop 

Popustio ma makar malo, sva crkva 

Poput velikog vjetra u šipražju 

Vikala je: velike Svetice, o dođite nas spasiti.« 

(Pogl. I, str. 31) 5 

5. Posljednja pomast i poezija svetkovine Božića zadivljuju ga 

Zadnja pomast i Božična poezija očarala je velikog Provansalca. 
Premda je ta poezija samo nabačena u konačnom izdanju Mireia, Mistral 
ju je kanio točno napisati u VII. pjevanju. 6 Evo prizora u kojemu prisu¬ 
stvujemo Mireiovoj smrti: 

»Zapaljene su svijeće 


1 SULLY PRUDHOMME, Poesies (1879.-1888.) str. 94 

2 To je jedno hodočasničko mjesto gdje, prema jednoj staroj predaji, počivaju tijela triju Marija, Kri¬ 
stovih rođakinja. 

3 Radi se o slijepom djetetu koje je plakalo. 

4 Gdje su se nalazile relikvije triju svetica. 

5 U pjesmi je u trenutku dijete odmah ozdravilo. 

6 Vidi bilješke u dodatku navedenog izdanja. 

Povezane ljubičastom stolom, 

Dođe svećenik s anđeoskim kruhom 
Razblažiti njegovo goruće nepce 
Zatim mu daje posljednju pomast 
I pomaže ga uljem svete Krizme, 

Na sedam dijelova njegova tijela, prema katoličkom običaju 

U tom trenutku, sve bijaše tiho 

Odjekivao je na podnim pločama 

samo >Pomolimo se< svećenika.« (Pogl. XII., str. 487) 

Još i više, on će ići tako daleko da će svoje dane obilježavati prema 
liturgijskom kalendaru i tako se pokazati kao odan i vjeran predstavnik li¬ 
turgijskog shvaćanja onoga naroda čijoj duši duguje svoja najljepša nadah¬ 
nuća. 7 


7 Tako je zabilježio datum kada je sastavio svoju lijepu poemu: »Maillane (ušće Rhone), lijepoga da¬ 
na Svijećnice, godine 1859.« 

VII. POGLAVLJE 


LEON BLOY 

1846 .- 1917 . 


1. Leon Bloy preteča je Huysmansa te Liturgiju shvaća ozbiljno i 
njome se ne služi kao pjesničkim sredstvom poput svojih prethodnika - 2. 
Njegov je vjerski život oblikovan Liturgijom, ali ipak se čini da nije do¬ 
bro poznavao Brevijar - 3. Liturgija čini integralni dio njegova bića, zato 
ona zadovoljava njegove lirske potrebe - 4. Za vrijeme obreda njegove se 
misli često prepuštaju struji zanosa, a fizički dojmovi koje osjeća nakon 
nekih obreda jači su negoli oni kod Huysmansa - 5. Bavi se liturgijskom 
teorijom te primjenjujući je u svojem životu, odbacuje estetizam - 6. Li¬ 
turgijska razmatranja koja se susreću u Femme pauvre (Sirota žena), sli¬ 
če onima u Paroles de Dieu (Riječi Božje) kod E. Helloa - 7. Liturgijska 
sjećanja u njegovu stilu - 8. On je dakle prvi koji je Liturgiju oslobodio 
njezina ropstva - 9. Zato pokazuje da ona ima široko mjesto u narodnom 
životu Francuske 

* * * 


»Srž njegova života je život Crkve, 
svakodnevne službe Božje, 
Psalmi i Evanđelja, himni i životopisi svetaca.« 

A. Mortier 1 

»Moja je najveća bol za ovih svetih dana 
što ne mogu pratiti velike službe Božje.« 
L. Bloy, Pismo od 6. travnja 1917. 2 

1. Leon Bloy preteča je Huysmansa te Liturgiju shvaća ozbiljno i njome 
se ne služi kao pjesničkim sredstvom poput svojih prethodnika 

S Leonom Bloyom započinje onaj niz francuskih pisaca koji su pot¬ 
puno shvatili bit Liturgije onako kako ju je izložio Dom Gueranger. Bloy 
je bio prvi među francuskim piscima koji su Liturgiju shvatili ozbiljno i 
koji nisu oklijevali da sav svoj život usuglase s njezinim zahtjevima. On je 


1 Revue pratique d’Apologetique, 1918., str. 486 

2 Citirano kod MARTINEAU, L. Bloy 

praktičan katolik kao Barbey d’Aurevilly, a junaci njegovih romana ukoli¬ 
ko su katolici, intimno sudjeluju u Liturgiji. Dok ne znamo ništa o du¬ 
hovnom životu župnika Croix-Jugana (L'Ensorcelee), Bloy posve razot¬ 
kriva osjećaje Marchenoira [Le Desespere-Očajnik, 1886.) dok prisu¬ 
stvuje misi. Liturgija je dakle za Bloya postala jedno od središta oko koje¬ 
ga će se okretati njegov duhovni život. On zatim navješćuje najveći pro¬ 
cvat liturgijskog romana: njegovi opisi noćne službe Božje u jednom kar- 
tuzijanskom samostanu. 3 Osjećaji koje tu doživljava sve nas podsjeća na 
En route (1895.), djelo koje je sastavljeno gotovo deset godina nakon Le 
Desespere. Analizirat ćemo dakle dva liturgijska romana toga Huysman- 
sova preteče. 

2. Njegov je vjerski život oblikovan Liturgijom, ali ipak se čini da nije 
dobro poznavao Brevijar 

Već smo rekli: Bloy je bio prvi među francuskim piscima XIX. sto¬ 
ljeća 4 koji je shvatio bit Liturgije. Trudio se moliti prema nepromjenji¬ 
vim propisima Liturgije i puštao je da ga prožme njihov sadržaj. Ako uvi¬ 
jek i nije uspijevao i ako ga je pretekao Huysmans, treba mu svakako 
priznati da je hrabro raskrčio to područje. 

Ipak, osim Misala koji je savršeno poznavao 5 6 i Malog časoslova Bi. 
Djevice, 6 izgleda da je njegovo liturgijsko znanje bilo dosta ograničeno. Ta¬ 
ko možemo smatrati sigurnim da nije razumio tekst noćnog obreda kartu - 
zijanaca i gotovo je očito da nije dovoljno poznavao poeziju Brevijara. 

3. Liturgija čini integralni dio njegova bića te zato ona zadovoljava nje¬ 
gove lirske potrebe 

Magnificat, Ave mariš stella, Psalmi 7 , Obred za umiruće 8 , Blagoslov 
kuće 9 , Mise 10 i lnterdikcija države najvažnije su liturgijske teme koje su- 


3 M. Barres je raspravljao o istoj temi u La colline inspiree. 

4 Racinea i Corneillea ne smije se, sa liturgijskog stajališta, promatrati kao nazadne. Ono što je njima 
nedostajalo bilo je to da nisu bili upućeni u liturgijsku estetiku. Chateaubriandov pak duhovni život 
nije bio oblikovan njome. 

5 Evo jednog dokaza za to:on iznosi u cjelini u La Femme pauvre (1897.) str. 367-373 evanđelje 
XIX. nedjelje poslije Duhova i na vrlo originalan način analizira njegovo značenje (vidi npr. str. 172). 
R. Martineau nam pruža jedan drugi dokumenat u već navedenoj knjizi, a koji se odnosi na ovu te¬ 
mu: »Vidio sam ga (Bloya) kako prati misu toga dana« (1901. u Lagnyu) »kao što sam ga od tada 
uvijek gledao. Imao je malu knjigu kojom se služio do najmanjih detalja, izgovarajući liturgijske riječi 
u istom trenutku kada su ih izgovarali svećenik i ministrant.« (str.36). 

6 Trećoredka sv. Franje upravo je pročitala Marijansku molitvu. 

7 Femme pauvre, str. 5 3 

srećemo u njegovim djelima. Liturgija mu je postala tako bliska da se 
njome služio posvuda. Moto u La Femme pauvre (Sirota žena) odlomci 
su jednog Samostanskog obreda ." Taj isti roman bio je dovršen »na Pe¬ 
pelnicu 1897.«; a to znači na liturgijski datum koji je pun značenja za 
jednog pjesnika. Kad pomišlja na smrt, tada njegov duh obuzimaju Moli¬ 
tve za umiruće. 

Postoji jedna strašna minuta koja pritišće njegovo srce sve do onog 
trenutka kad će mu biti izrečene svete riječi agonije koje dušu oslobađaju 
tereta minuta ili tereta sati: Proficiscere, anima christiana, de hoc mundo 
(isto, str. 242). 

Šećući se kroz blistave ljepote prirode, ili pri posjetu groba jednog 
djeteta, on ne stvara osobne pjesme na način Victora Hugoa (vidi A.Vil- 
lequier), već se zadovoljava time da »poluglasno zapjeva Magnificat ili 
Ave mariš stella « (La Femme pauvre, str. 375). Liturgija dakle zadovolja¬ 
va lirske potrebe duše Leona Bloya. 

4. Za vrijeme obreda njegove se misli često prepuštaju struji zanosa, a 
fizički dojmovi, koje osjeća nakon nekih obreda, jači su negoli oni kod 
Huysmansa 

Sav njegov duhovni život prožet tako liturgijskom poezijom, ipak ni¬ 
je dosegao onako visok stupanj kao život Huysmansa, što se njega tiče. 
Temeljni individualizam njegova karaktera mučno se podvrgavao svim 
zahtjevima društvenih molitava. Njegove su misli često išle nasumce i 
gubile se. Upravo tako je razmišljao u kartuzijanskom samostanu za vrije¬ 
me Noćnog obreda (Le Desespere, str. 122-126) o značenju samostan¬ 
skog života uopće, umjesto da se trudio proniknuti u smisao molitava ko¬ 
je je u tom trenutku slušao: 

»Pustio je da to sanjarenje plovi na valovima hvalospjeva što su 
se dizali iz kora prema njemu poput plime prepuštanja sudbini. Tru¬ 
dio se da svoju tužnu dušu sjedini s veselom dušom tih pjevača him¬ 
ni... >Isus Kristi, govorio je Pascal, >bit će u agoniji sve do svršetka 
svijeta; ne smije se spavati za toga vremena<«. 


8 »Uostalom, Crkvena Liturgija za pokojnike - najveća zemaljska stvar u njegovim očima, u ovim 
okolnostima, djelovala je na njegovo čitavo biće jednom nečuvenom snagom.« [Le Desespere, str.83.; 
Vidi npr. La Femme pauvre, str. 293-294.) 

9 . 

isto, str.bZ 

10 Desespere, str.374-376 

11 »Pro defunctis fratribus, propinquis et benefactoribus«, »Qui erant in paenis tenebrarum, claman- 
tes et dicentes: advenisti, Redemptor noster.«»Libera me, Domine, de morte aeterna, dum veneris 
judicare saeclum per ignem.« 

Uzvišena je ta riječ sirota jansenista. Vraćala se u pamet tom skup¬ 
ljaču vlastite utrobe, osamljenom u svom daleku i zaleđenu gledalištu, 
dok je slušao pjevanje tih ljudi molitve, prepunih ljubavi i koji su molili 
milost za sav svijet.« (Vidi npr. str. 373) 

Međutim razmišljanja koja obredi obavljeni po tradicionalnim pravi¬ 
lima bude u njemu, njegovo estetsko ushićenje koje je posljedica toga, 
podrobno opisivanje mnoštva čuvstava izazvanih crkvenim gregorijan¬ 
skim pjevanjem, često poprimaju didaktički karakter i sve nas to podsje¬ 
ća na najsjajnije odlomke u En route: 

»Očajnik je proveo jedan dio svojih noći u kapelici na koru za 
strance. Noćni obred kartuzijanaca malo je umirivao njegov zanos... 
Činilo mu se tada da ponovno uzima u ruke nit neke vrste višega ži¬ 
vota koja bi njegovo dosadašnje strašno stanje prekinulo na neodre¬ 
đeno vrijeme. Inače, zašto i kako to duhovno potresanje, ta ushiće¬ 
nost, to uzdizanje duše, te vrele suze, svaki put kad bljesak ljepote 
dođe do njega s bilo koje točke.« (str. 122-124) 

»Takav je prizor za mene više osvježavajući nego ikakav odmor. 
Vidjevši to, čovjek si tada može reći da ništa ne zna o samostan¬ 
skom životu. Čudimo se koliko malo poznajemo kršćanstvo, jer smo 
ga dosad primjećivali jedino kroz literarno ogoljivanje... A srce je 
uzeto u ruku Oca Nebeskoga kao komad leda u središte užarene pe¬ 
ći. Osamnaest stoljeća kršćanstva ponovno počinje kao nečuvena 
pjesma koju nismo trebali poznavati... to je dovoljno da se toga sje¬ 
timo i da više nikada ne zaboravimo da je one noći sam Bog progovo¬ 
rio!« (isto, str. 131) 

Upravo će se tako i Huysmans izraziti apsolutnim izričajima svaki 
puta kada bude riječ o Liturgiji (vidi npr. str. 371). 

Međutim, u odnosu na liturgijsko shvaćanje postoji razlika između 
Huysmansa i Bloya. Liturgija na Bloya djeluje i fizički, tako da mu često 
uzrokuje žestoke boli. Huysmansovi živci, premda potpuno iscrpljeni 
jednim delikatnim životom (vidi A. Reboursl), nisu tako jako reagirali na 
tu dinamičnu poeziju sakrivenu u vjerskim obredima. Evo što u tom po¬ 
gledu nalazimo u Le Desespere: 

»Silno razbuktala radost toliko mu je nadimala grudi da mu se 
srce gotovo raspuklo« (str. 371). Ili opet: »Svi obredi, sve posebne 
radnje pri toj žrtvi koju teolozi smatraju najvećim činom koji je ikad 
mogao biti izvršen na zemlji, prožimali su Marchenoira do srži nje¬ 
gova bića... Napokon je izašao, slomljenih živaca, u glavi mu odzva¬ 
njalo, sav iznemogao da je gotovo klonuo.« (isto, str. 374-376) 

5. Bavi se liturgijskom teorijom te primjenjujući je u svojem životu, odba¬ 
cuje estetizam 

Što se tiče liturgijske teorije, Bloy se za nju zanima isto kao i Huy- 
smans. U obojice pisaca otkrivamo očite netočnosti; i s obzirom na taj 
predmet upućujemo na prije navedenu raspravu M. Batiffola. 12 Navest 
ćemo samo najistaknutije odlomke koji istodobno daju jedno od tumače¬ 
nja zašto je toliko velikih umjetnika izražavalo gotovo ekskluzivno štova¬ 
nje Liturgije: 

»Molitve Rimske crkve imaju takav univerzalan karakter, jednu 
tako bitnu snagu da svaki promjenjiv ljudski osjećaj mogu dovesti 
Apsolutnom!« ( Le Desespere, str. 374-376) 

Takva tvrdnja, koja na prvi pogled izgleda kao neoprostiva odvaž¬ 
nost, uistinu je samo logičan i nužan izvod teorije umjetnosti što ju je 
prije nekoliko godina iznio Taine. 13 Takva tvrdnja napokon je dovela li- 


12 »Jedna od temeljnih misli vašega pothvata jest da je Liturgija res sacra i ne smije ju se prepustiti 
svjetovnjacima. Mogli bismo napraviti ogroman popis svjetovnjaka koji ju samo žele iskoristiti, me¬ 
đutim ako taj popis objavimo, učinili bismo lošu uslugu velikom broju onih društava i udruga koje 
bismo radije željeli poticati da bolje rade. Međutim, da bi nas dobro shvatili, bit će nam dopušteno 
da iznesemo jedan primjer i otkrijemo napad na Liturgiju kojeg je izveo diletantizam romantičara, 
kojemu smo vrlo brzo zahvalili što želi dobro katolicizmu. Oh, diletantizam jednog Barbeyja d’Aure- 
villyja koji pokušava u L’Ensorcelee tumačiti misu. Sve što smo rekli za Barbeyja d’Aurvillyja, vrijedi 
i za Huysmansa, a što se tiče Leona Bloya, želim govoriti samo o mrtvima. Jedan častan mladić koji 
se nekoć trudio objasniti nam da prihvatimo ono što on naziva 'Liturgija u romanu’, navodi iz Le De¬ 
sespere Leona Bloya dvadeset pet redaka za koje tvrdi da su ’predivna slika koja je oslikala veliku mi¬ 
su’. Dopuštate li mi da vam iznesem samo nekoliko redaka? Evo: 

»Velika misa jedna je agonija žrtve popraćena svadbenim pjevanjem. Ona neumorno i uvijek u istim 
obredima, obnavlja čvrstu vezu Gospodina s čovjekom. Orgulje, zagrmivši na svećenikovu riječ i pra¬ 
teći glas pjevača, još jednom su objavile ono drevno Nicejsko vjerovanje čiju mladost još nije iscrpilo 
petnaest stoljeća, uza sve to pustinjak se nalazio u gregorijanskom brujanju od dvanaest nepromjenji¬ 
vih dijelova.’ U tom patosu ima neka zaslijepljenost koja se jedino može usporediti s neznanjem pi¬ 
sca. Nesretnik koji nije naučio svoj katekizam, želi tumačiti bit misne žrtve, jednog od najdelikatni¬ 
jih pitanja teologije. Ne govorim o Nicejskom vjerovanju svedenom na dvanaest dijelova jer ga naš 
autor miješa s Apostolskim vjerovanjem. I to je taj lažni doktor koji je nekad volio msgr. Hulota zva¬ 
ti imenom ’taj kreten Hulotl’ Nije dovoljno samo protestirati, potrebno je izbaciti iz Liturgije i pod¬ 
ručja liturgijske umjetnosti, one umjetnike koji se smatraju velikim svećenicima, a samo su obični fi- 
listejci.« - Izvještaj koji je čitao msgr. Pierre Batiffol na glavnoj skupštini Društva u Parizu, 3. lipnja 
1918. (Vidi Annuaire de la Societe des Amis de L’Art liturgique, 1918., str. 113-114, Art. Cath.) 

13 Primijenimo na Liturgiju sljedeću Taineovu tvrdnju: 

»Svatko danas priznaje da određeni pjesnici, poput Dantea i Shakespearea, drže prvo mjesto u svojoj 
umjetnosti... Osim toga, ti konačni sudovi koje potomstvo donosi, opravdavaju njihov autoritet na 
način na koji su izrečeni. Najprije su se umjetnikovi suvremenici susreli da ga ocijene. I to mišljenje 
kojemu je težilo toliko različitih umova, temperamenata i raznih odgoja, znatno je jer je nedostatak 
svakoga individualnog ukusa ispunjen različitošću drugih ukusa; predrasude se sukobljavaju, balansi¬ 
raju, a to uzajamno i neprestano nadomještavanje malo-pomalo konačno mišljenje dovodi blizu isti¬ 
ne. Kada je to dovršeno, jedno drugo stoljeće je počelo, opremljeno jednim novim duhom, zatim po¬ 
slije ovoga, jedno drugo; svako od njih ponovo je ispitalo otvoreni proces; svako od njih ponovo je 
ispitalo svoje stajalište... Kada djelo, nakon što je prošlo od sudnice do sudnice, bude ocijenjeno na 

turgijske pisce da Liturgiju smatraju kao nekom svetom umjetnošću u 
pravom smislu te riječi, kao vrhunsku Umjetnost. Drugačije ne bismo 
mogli shvatiti da su neki među njima Liturgiji posvetili sve svoje stvara¬ 
lačke i opisne sposobnosti (Huysmans!) i da su često zanemarili najhitni¬ 
je dužnosti što su im se nametale upravo prijekom nuždom. Isti Bloy kli¬ 
če pun goruće revnosti da »ne postoji teže oskvrnuće nego što je obešča- 
stiti njegovu (božansku) >liturgiju< i da onaj koji se to usuđuje učiniti, vla¬ 
stitom pobudom osuđuje se na prokletstvo.« ( La Femme pauvre, str. 
217) Kao što smo to upravo naglasili, Liturgija je vrhunska Umjetnost, te 
Bloy gorko napada liturgijsku isključivost određenih pisaca: 

»Literatura i umjetnost nisu uzalud bili u tom usponu. Ah ne, 
na primjer, Leopold nije bio iz škole Rijetkih koji odjednom otkriju 
katoličanstvo u nekom oslikanom prozoru ili u nekom dijelu grego¬ 
rijanskog pjevanja i koji se, kao Folantin, odlaze informirati u trapi- 
stički samostan o estetici molitve i ljepoti odricanja.« {La Femme 
Pauvre, str. 281) 

Taj se odlomak pojavio 1897., to jest dvije godine nakon što je objav¬ 
ljen En Route i čini se da je usmjeren protiv Huysmansa, toga Rijetkog. 

Bloy dakle nije dopustio da ga preplavi njegovo oduševljenje za Li¬ 
turgiju te je nastojao da sve više i više prodre u samu bit određenih moli¬ 
tava da bi ih mogao primijeniti na zahtjeve svoga aktivnoga života. 

6. Liturgijska razmatranja koja se susreću u Femme pauvre (Sirota že¬ 
na), sliče onima u Paroles de Dieu (Riječi Božje) kod E. Helloa 

Drugo razdoblje u shvaćanju Liturgije kod Leona Bloya obilježeno je 
izdanjem La Femme pauvre (1897.). Ta struja u njegovu djelu, koja nije 
stvorila školu kao ona koju smo upravo analizirali, ponajprije nas podsje¬ 
ća na postupak Ernesta Helloa. Taj duboki mislilac, čija slava neprestano 
raste posljednjih godina, analizirao je majstorskim umijećem koje je nje¬ 
mu sasvim uobičajeno, nekoliko tekstova Svetoga pisma. 

Hello često u svojim Paroles de Dieu (Riječi Božje) posvećuje više 
stranica samo jednom stihu Psalma koji ga zanima. Liturgijsko razmatra- 


isti način, i nakon što se suci, raspoređeni po svojoj liniji stoljeća, slože u istoj presudi, vjerojatno je 
da je donesena prava odluka... Jer ako ih duhovno ograničenje karakteristično za razdoblja i narode 
ponekad, kao i individualce, navodi da krivo prosude i razumiju, ovdje ponovno neslaganje i ponište¬ 
no osciliranje jedni drugih postupno završava u tom stanju određenosti i sigurnosti u kojem je mi¬ 
šljenje dosta čvrsto i zakonito postavljeno tako da bismo ga mogli prihvatiti s pouzdanjem i razlo¬ 
gom.« (TAINE, Philosophie de l’Art, V/2, str. 234-235). Taj odlomak dokazuje sveobuhvatnost Li¬ 
turgije: ona je bila podvrgnuta svim dokazima koje Taine traži. [Vidi isto , II./3 str. 266, o Psalmima, 
i J. DE MAISTRE, Soirees, I., str. 55-57). 

nje, koje je Bloyu postalo vrlo blisko, očigledno sliči religioznom i filozof¬ 
skom razmatranju toga bretonskog mislioca: 

»Slava Bogu na visini i mir ljudima na zemlji. Ta uzvišena pje¬ 
sma nije prestala jer ništa od Evanđelja ne može prestati. Samo, na¬ 
kon što je Isus stavljen u grob, zamišljam da ono pomireno mnoštvo 
mrtvih nastavlja anđeoski hvalospjev pod zemljom. Vjerujem da 
sam ga čuo puno puta u tišini stvorenja koja se pričinjaju da žive, i 
to je glazba neizrecive miline. Ohl Savršeno razlikujem duboke gla¬ 
sove staraca, ponizne glasove muževa i žena, i jasne glasove djece. 
To je koncert pobjedonosne radosti iznad daleke i očajničke buke 
grešnih duhova.« (La Femme pauvre, str. 378) 

Razmatranja takve vrste dosežu često kod L. Bloya takav sjaj i takvu 
ljepotu da smo često u neprilici ako bismo željeli pronaći među najvećim 
piscima takve odlomke u kojima su dojmovi jedne religiozne duše utvr¬ 
đeni tim istim izvanrednim i rijetkim čuvstvom koje doseže tajne ljepote 
i otkriva ih našim očima. 

Evo, na primjer, kako se u duhovnom životu Leona Bloya ostvaruje 
ono što liturgijski tekst označuje pod imenom »milina Gospodinova« (Ps 
27, 4 i Ps 36, 9): 

»Tražila sam samo jedno,« šapće ona, »a to je da živim u kući 
Božjoj, sve dane svoga života, i da gledam >milinu Gospodnjuc« Ona 
se kod njega očituje na ovaj način: 

»To počinje letećim i brzim iskricama, zbog kojih ona blijedi. 
Zatim buknu veliki plamenovi ... Već nema više vremena za bijeg 
ako ga je samo i željela. Nemoguće je pobjeći bilo desno, bilo lijevo, 
bilo prema gore, bilo prema dolje. I hrabrost dvadeset lavova bila bi 
beskorisna isto kao i snaga krila najmoćnijih orlova. Ona mora izgo¬ 
rjeti, ona treba sagorjeti. Ona se gleda u toj katedrali vatre. To je 
kuća koju je zatražila, to je milina koju joj Bog daje... Dugo su pla¬ 
menovi tutnjali i kovitlali se oko nje, proždirući ono što je oko nje, 
izvijali su se i skakali poput velikih gmizavaca. Ponekad bi se ispravi¬ 
li, pocrvenjeli, pod nekim lukom i zapljusnuli do njenih nogu, i sa¬ 
mo bocnuli svojim bijesnim jezicima njezino lice, njezine oči, njezi¬ 
ne grudi koje se tope poput voska.« 

»Gdje su ljudi? I što oni mogu? Znaj, jadna Klotildo da je ta 
užarena peć samo lagani dašak daha tvoga Boga. Neublaživi plame¬ 
novi, postavši dovoljno jaki da bi i najtvrđe kovine pretvorili u teku¬ 
ćinu, napokon padaju na nju s praskom sveopćeg nebeskog potre¬ 
sa... »Sinovi ljudski, Gospodine, bit će opijeni izobiljem tvoje kuće i 

ti ćeš ih opiti bujicom svoje miline<, Ps 36, 9.« (isto, str. 377-388; 
vidi npr. str. 353) 

7. Liturgijska sjećanja u njegovu stilu 

Ništa čudno što je taj duboki liturgijski život ostavio u njegovu stilu 
brojne tragove. L. Bloy govori tako o nekom čovjeku koji »se podiže malo 
pomalo poput palme« (Ps 92, 13) što simbolizira u Svetom pismu svoj¬ 
stvo pravednika (Sueur de Sang, str. 133). Strpljivost drugoga sliči strp¬ 
ljivosti »o kojoj se govori u Casoslovu mučenika biskupa...« (La Femme 
pauvre, str. 206-207; vidi isto, str. 245-246; str. 272 itd.) 

8. On je dakle prvi koji je Liturgiju oslobodio njezina ropstva 

Bloy zauzima dakle među francuskim piscima vrlo važno mjesto u 
liturgijskoj obnovi. Pri tome je vrlo zanimljivo da je upravo on bio prvi 
koji je ozbiljno shvatio naučavanje Dom Guerangera uzdignuvši Liturgiju 
kao vrhovnu gospodaricu na području Umjetnosti nakon što ju je oslobo¬ 
dio službe služavke koju su joj nametnuli romantici počevši od Chateau- 
brianda pa do Barbeyja d’Aurevillya. 

Druga struja njegova liturgijskog shvaćanja kojom se on približava 
Ernestu Hellou nije postala školom, međutim opisi samostanskog bogo¬ 
služja pokazuju u njemu istinskog preteču Huysmansa. 

9. Zato pokazuje da ona ima široko mjesto u narodnom životu Francuske 

Bili bismo vrlo nepravedni prema njemu ako bismo propustili usta¬ 
noviti nepobitnu činjenicu da je Leon Bloy vrlo dobro shvatio kako je 
važnu ulogu Liturgija igrala u narodnom životu Francuske. Ona ga prati u 
njegovim razdobljima slave kao i u trenucima tuge. U La Femme pauvre 
(str. 276) opisuje svečani obred Interdikta nad Francuskom republikom, 
kojeg je »legat u ljubičastom plaštu kao na dan Otkupiteljeve Muke izre¬ 
kao glasno, u ime Isusa Krista«. U Sueur de sang nalazimo jedan prizor 
francusko-njemačkog rata 1870.-1871. u kojem se mladi francuski vojni¬ 
ci radije daju ubiti nego da napuste započetu misu: 

»Jadni momci znali su to i odlučiše, bez riječi, dati se ubiti« 
(neprekidnom njemačkom vatrom) »ne za Francusku, ne za Kralja, 
niti za Anđele i Svete na nebesima, nego jedino i posve jednostavno 
da bi se ta misa mogla dovršiti .« (str. 58-59) 

VIII. POGLAVLJE 


JORIS-KARL HUYSMANS 

PRIJE OBRAĆENJA: 1848. - 1892. 


1. Uvod - 2. Već u razdoblju kad je pisao A Rebours i La-Bas Huy- 
smans osjeća, uslijed svoje zdrave i razvijene umjetničke intuicije, istin¬ 
sku simpatiju prema liturgijskim tekstovima i obredima - 3. Oduševljava 
ga gregorijansko crkveno pjevanje - 4. Zato u ime čistoće umjetnosti pro¬ 
testira protiv uvođenja svjetovne glazbe u svetišta - 5. Studij Liturgije 
upućuje ga polagano prema vjerovanjima katolicizma - 6. Sotonski ro¬ 
man La-Bas jest konačna kruna one struje koja je proizašla iz Lucrece 
Borgia i prolazeći kroz djela Barbeyja d’Aurevillyja dovršila u najstra¬ 
šnijim krivotvorinama Liturgije kakve poznajemo - 7. La Messe du 
Saint-Esprit opisana u La-Bas najavljuje određene odlomke u Demon de 
Midi Paul Bourgeta i u La Colline inspiree Mauricea Barresa - 8. Huy- 
smans, potaknut svojim umjetničkim osjećajem počinje proučavati znan¬ 
stvena djela koja se bave Liturgijom 

* * * 

»Kako ogromne građevine poezije, 
kako neusporedivo umjetničko leno 
posjeduje Crkva 1 .«, - uskliknu on 
zatvarajući knjigu, a uspomene se 
uzdizale u njemu poslije toga izleta 
u ljepote. (En Route, str. 411) 


1. Uvod 

Nakon Huysmansova obraćenja, analizirana u En Route (Na putu), 
objavljenog 1895., liturgijska obnova otpočela je svoj trijumfalni pohod 
kroz francusku književnost. Taj pisac, podrijetlom iz jedne nizozemske 
slikarske obitelji, zaputio se prema razumijevanju liturgijske umjetnosti 
putem umjetničke kritike. Usprkos nesređena života koji nam je u svim 
pojedinostima opisao u svom romanu A Rebours (Nasuprot), uvijek je 
imao zdravu umjetničku intuiciju i upravo ga je ona navela da nazre lje- 

pote liturgijske umjetnosti. Kako se taj proces izvršio u njemu vrlo pola¬ 
gano (od 1884. do 1895. g.) i jer bi nam mogao poslužiti kao tipičan pri¬ 
mjer za cijelu mladu generaciju francuskih umjetnika, mi ćemo pratiti tu 
evoluciju počevši od A Rebours (1884.) pa sve do njezina punog procvata 
u romanu Oblat (1903.). 

2. Već u razdoblju kad je pisao A Rebours i La-Bas Huysmans osjeća, 
uslijed svoje zdrave i razvijene umjetničke intuicije, istinsku simpatiju 
prema liturgijskim tekstovima i obredima 

A Rebours, izdan osam godina prije Huysmansova obraćenja, uglav¬ 
nom je »brevijar suvremene neuroze« 1 . Njegov glavni junak, Jean des 
Esseintes, moderan je čovjek koji želi umiriti svoju nervoznost i potaknu¬ 
ti svoje nastrane želje. Prošavši sve književne i umjetničke škole posveću¬ 
je nekoliko trenutaka latinskoj književnosti Dekadanse. 2 3 Tu po prvi puta 
susreće Himne sv. Ambrozija, koji mu se baš previše ne sviđaju. Prouča¬ 
vajući povijest Srednjega vijeka, ovaj nastrani pisac brzo se uvjerio da Cr¬ 
kva drži sve, da Umjetnost ne postoji nego samo u Njoj i samo po Njoj. J 
Njegova potreba za sabranošću, što je bila posljedica njegova neurednoga 
života, izazvala je u njemu »stvarnu simpatiju prema tim ljudima, zatvo¬ 
renima po samostanima«. 4 Još u razdoblju kada je napisao La-Bas 
(1891.) i kada »se sve jače isticala odbojnost prema okolnom životu, za- 
vidio je smirenim trenucima u dnu nekog samostana, sanjivosti molitava 
razasutih u oblacima tamjana, slabljenju ideja koje plove nasumce prepu¬ 
štajući se u pjevanju psalama.« (str. 15) 

Da je te riječi izgovorio netko tko je već pronašao put k Crkvi nitko 
ne bi u njima vidio ništa čudnog. Ali čudnovata i neobična stvar, jedan 
učenik Emila Zole, jedan predstavnik literarnog razvrata na visokom 
stupnju, zanosi se liturgijskim sanjarenjem. 5 On to čini potaknut jedino 
urođenim umjetničkim instinktom. Njegov vjerski odgoj pri tome nije 
imao nikakva udjela, barem to sam kaže: 


1 Predgovor u Pages catholiques, str. 14 

2 VERKADE, Inquietude a Dieu, str. 74-75 

3 Predgovor A Rebours 

4 A Rebours, str. 90 

5 On će ih uistinu ostvariti 12 godina poslije: »Kakav lijepi život tog dobrog redovnika posvećenog moli¬ 
tvi, i također kakav lijepi benediktinski život koji lebdi tako visoko, iznad stoljeća i svih vremena; ne 
može se uistinu ići Gospodinu odvažnijim koracima i plemenitijim pjesmama.« [Oblat, str. 112) 

»Nisam bio odgojen u samostanskim školama, nego baš u dr¬ 
žavnoj gimnaziji. Kad sam pisao A Rebours moja noga nije zakoračila 
ni u jednu crkvu.« 6 

Nešto kasnije odlučio je posjetiti crkve »zbog znatiželje, iz dokolice« 
i osjećao je prisustvujući obredima samo neku drhtavicu, ono malo 
podrhtavanje koje čovjek osjeća kad gleda, kad sluša ili kad čita neko lije¬ 
po djelo.... 7 

Prvi liturgijski utisci, koji su djelovali na Huysmansa još vrlo udalje¬ 
nog od svake vjerske misli, a koje je zapisivao kroz svoje prve romane, ot¬ 
krivaju već neku određenu blagonaklonost prema Liturgiji. 

»Koliko puta je des Essaintes bio obuzet i pokoren nekim neo¬ 
doljivim daškom kad se >Christus factus est< gregorijanskim pjevom 
uzdizao lađom čiji su stupovi podrhtavali među pokretljivim oblaci¬ 
ma iz kadionica...« Međutim on je naročito osjećao neizrecivu ra¬ 
dost slušajući crkveno gregorijansko pjevanje. ( A Rebours, str. 268- 
269) 

3. Oduševljava ga gregorijansko crkveno pjevanje 

Huysmans, po umjetničkoj intuiciji, više voli crkvenu tradicionalnu 
glazbu od bilo koje druge glazbe: 

»U usporedbi s tim veličanstvenim pjevom, koji je stvorio genij 
Crkve, neodređen, nepoznat... sva religiozna glazba mu se činila 
svjetovnom... Pa od tada, potpuno ogorčen ... zbog čitavog tog navi- 
ranja svjetovne umjetnosti u liturgijsku umjetnost, des Esseintes dr¬ 
žao se podalje od tih sumnjivih djela...« ( A Rebours, str. 270) 

On je u tom razdoblju potpuno upoznat s teorijom gregorijanskoga 
crkvenog pjevanja, te vječne pjevane molitve, oblikovane prema zanosima 
duše, tog neprestanog himna što već stoljećima uzlazi k Svevišnjemu. 

»Ta tradicionalna melodija« već je bila njegovo mišljenje, »bila 
je jedina koja se svojim moćnim skladom, svojim svečanim i snaž¬ 
nim harmonijama, poput isklesana kamenja, mogla spojiti sa starim 
bazilikama i ispuniti romaničke svodove iz kojih je i sama proistekla 
i bila njihov vlastiti glas.« ( A Rebours, str. 268-269) 


6 Predgovor u A Rebours, str. XX-XXIV 

7 isto, str. XXII 

Ta umjetnička sklonost izvanredne sigurnosti pomoći će mu da se 
polagano oslobodi bohemskoga života koji je uništavao sav njegov organ¬ 
izam, pa da svoje djelovanje položi na posve nove temelje. Na liturgij¬ 
skom području postat će nekoliko godina poslije jedan od najsnažnijih 
boraca liturgijske obnove u Francuskoj: on će raskrčiti teren da bi 1903. 
godine sjeme Motu propria Pia X. O Svetoj glazbi moglo naići na simpa¬ 
tije među francuskim piscima. 8 

4. U ime čistoće umjetnosti protestira protiv uvođenja svjetovne glazbe u 
svetišta 

Već u tom razdoblju liturgijskih početaka Huysmans ne oklijeva 
protestirati u ime čistoće umjetnosti protiv »pjevanja posuđenog iz tali¬ 
janskih opera, iz prostih kavatina, iz nepristojnih kvadrila« 9 koje su uveli 
u crkvu. On želi da se u crkvi zadrži tradicionalno gregorijansko pjevanje. 
On to zahtijeva jer je to suglasno s umjetničkim interesom: sve druge že¬ 
lje bile su daleko od njegovih misli. U tom se razdoblju dakle javlja nje¬ 
gov liturgijski kriticizam i on će, poslije njegova obraćenja (1892.) često 
dostići takav stupanj koji će nadilaziti one žestoke napade i samoga Dom 
Guerangera. 

5. Studij Liturgije upućuje ga polagano prema vjerovanjima katolicizma 

Ako je ispravno reći da se u djelu A Rebours već nalazi njegovo »cje¬ 
lokupno katoličko djelo u zametku...« (Predgovor, XVII.), može se tako¬ 
đer tvrditi da je Huysmansovo oduševljenje za najljepše i najjednostavni¬ 
je oblike umjetnosti moralo voditi prema Liturgiji. On će je uistinu prou¬ 
čavati: uostalom oduševljenje za Liturgiju ponijet će ga prema Crkvi koja 
je stvorila te jednostavne oblike umjetnosti koji su mu se najviše sviđali i 
koji su najbolje odgovarali njegovom karakteru koji je istovremeno bio iz¬ 
mučen životom i zaljubljen u ljepotu. 

6. Sotonski roman La-Bas jest konačna kruna one struje koja je proizašla 
iz Lucrece Borgia i prolazeći kroz djela Barbeyja d’Aurevillyja završila u 
najstrašnijim krivotvorinama Liturgije kakve poznajemo 

Nije naš zadatak dati analizu Huysmansova religiozna razvoja, makar 
bi to bilo vrlo zanimljivo. Ipak, prisiljeni smo istaknuti činjenicu da je 
proučavanje sotonizma približilo našega pisca vjeri. La-Bas, koji je poradi 


8 Evo natpisa koji je Vallery-Radot stavio na početak jedne Antologije pjesama u izdanju Cresa: »Sve¬ 
toj uspomeni Vrhovnog svećenika Pija X. koji nas je naučio 'moliti na ljepoti’.« (1916) 

9 A Rebours, str. 270-271 

svoga napuhanog i grubog naturalizma postao jedna od najstrašnijih knji¬ 
ga koju svjetska literatura poznaje, uspio je kod čitatelja izazvati stravič¬ 
ne strepnje jer Huysmans u njoj potanko opisuje krivotvorine Liturgije. 
To je postupak koji smo upoznali u Rene, u Lucrece Borgia u L'Ensor- 
celee, a ovdje je doveden do krajnjih granica. Nemoguče nam je dati de¬ 
taljne opise; tek nekoliko pojedinosti, koje čemo iznijeti čitatelju dovolj¬ 
no će istaknuti Huysmansov postupak. Nakon zaziva kao što su: 

»Djelitelju dobročinstava zločina, upravitelju raskošnih grijeha i 
velikih poroka... časti obitelji po pobačaju iz trbuha oplođenih u za¬ 
boravu dobrih kriza...« čine se najstrašnija svetogrđa koja postoje na 
svijetu. 

Koga zanimaju, informativno, pojedinosti tih odvratnih opisa, neka 
pogleda stranice 378-379 u La-Bas. Tu je Huysmans nadmašio Shake- 
spearea (Macbeth) i Goethea (Walpurgisnacht u Faustu), jer liturgijske 
krivotvorine tih dvaju pisaca zadržale su određene ljepote oblika, dok 
kod Huysmansa ružnoća sotonskog kulta (Messe noire - Crna misa) po¬ 
stala je točan izraz za moralnu ružnoću u potpunom smislu te riječi. 

7. Misa Duha Svetoga opisana u La-Bas najavljuje određene odlomke u 
Demon de Midi Paul Bourgeta i u La Colline inspiree Maurice Barresa 

Sotonski roman La-Bas zanima nas još s jedne druge točke gledišta. 
Osim crnih misa (Messes noires) u njemu se nalazi još jedna parodija ka¬ 
toličke Liturgije: to je Messe du Saint-Esprit (Misa Duha Svetoga) , koju 
služi neki svećenik koji se odvojio od rimske Crkve ( La-Bas , str. 390- 
394). Huysmans nam tumači njezino teološko značenje i pruža nam, go¬ 
tovo nehotice, dokaz o liturgijskom duhu francuske nacije: svaka vjerska 
struja kod Francuza traži svoj izraz u nekom bogoštovlju koje nalazi svoje 
vjernike. Ti opisi imaju isto tako i povijesnu vrijednost. Oni su pisani do¬ 
kument jedne religiozne težnje koja se očitovala u Francuskoj u jednom 
određenom razdoblju. Stoga oni u mnogočemu sliče Misi modernista u 
Le Demon du Midi (Podnevni demon) P. Bourgeta i jednom određenom 
liturgijskom obredu koji se nalazi u La Colline inspiree od Barresa, o če¬ 
mu ćemo poslije govoriti. 

8. Huysmans potaknut svojim umjetničkim osjećajem počinje proučavati 
znanstvena djela koja se bave Liturgijom 

Ukratko, Huysmansovo poznavanje liturgije prije njegova obraćenja 
nije baš bilo široko. Međutim, nikada se ne bi smjelo zaboraviti istaknuti 

da je on prema Liturgiji bio potaknut svojim umjetničkim instinktom. On 
si je postupno pribavio znanstvena djela o Liturgiji, uputio se u njezine 
obrede, u njezinu simboliku i posjećivao je napokon neke crkve da u njima 
prisustvuje izvedbi gregorijanskog pjevanja što ga je istinski radovalo. 

IX. POGLAVLJE 


JORIS-KARL HUYSMANS 

POSLIJE OBRAĆENJA: 1892. - 1907. 


1. Obzirom na veličinu liturgijskog djela koje je Huysmans ostvario, 
potrebno nam je jedno kazalo kao vodič - 2. Podjela našega posla - 3. 
Huysmansovo obraćenje dogodilo se je trapističkom samostanu Notre- 
Dame d'Igny pod utjecajem gregorijanskog pjevanja - 4. Huysmans u En 
Route daje brojne umjetničke analize različitih dijelova gregorijanskog 
pjevanja i pri tom se ponaša kao da se radi o operama - 5. Liturgijske 
analize nisu tako obilne u La Cathedrale, međutim među njima nalazimo 
neke koje nas posebno zanimaju - 6. Roman L’Oblat, taj liturgijski Huy- 
smansov dnevnik, označuje trenutak kada je utjecaj Liturgije na francu¬ 
sku književnost dostigao najviši stupanj - 7. Poznavanje Liturgije ovdje 
je šire nego u prethodnim knjigama te se on oduševljava za jednu liturgij¬ 
sku župu - 8. Odlomci u kojima iznosi liturgijsku kritiku nisu rijetki - 9. 
Protjerivanje benediktinaca uzrokuje mu istinske patnje što liturgijski 
tekstovi savršeno izražavaju - 10. Po njegovu prekomjernu ukusu pučki 
obredi u Les Foules de Lourdes (Lurdska mnoštva) ružni su, ali ipak 
ustanovljuje da oni tu međusobno spajaju klase pa bi stoga želio da Lurd 
postane središte gregorijanske reforme 


* 


* 


1. Obzirom na veličinu liturgijskog djela koje je Huysmans ostvario, po¬ 
trebno nam je jedno kazalo kao vodič 

Bilo bi presmiono od nas kada bismo htjeli analizirati jednu po jed¬ 
nu Huysmansovu knjigu koju je napisao poslije obraćenja. Trebalo bi ih 
iznijeti u cijelosti ako bismo htjeli imati potpun uvid u rad koji je izvršio 
na području Liturgije. Budući da nemamo tako odvažne namjere kopirati 
njegove analize različitih dijelova Liturgije, prisiljeni smo na kraju ove 
studije postaviti jedno kazalo koje će lako voditi svakoga tko bi se želio 
snaći u tom kaosu zapažanja, komentara i kritika. 

2. Podjela našega posla 

Metoda što smo je primijenili u dva naredna poglavlja (IX. i X.) jest 
ova: najprije ćemo istaknuti sve što ima osobitog obzirom na liturgiju u 
En Route (Na putu), La Cathedrale (Katedrala), L’Oblat (Oblat) i Les 
Foules de Lourdes (Lurdska mnoštva) i pokazat ćemo napokon djelo u 
potpunosti koje je Huysmans stvorio. 

3. Huysmansovo obraćenje dogodilo se je trapističkom samostanu Notre- 
Dame d’Igny pod utjecajem gregorijanskog pjevanja 

Govoreći o A Rebours, već smo tada mogli ustanoviti nepobitnu či¬ 
njenicu: ljepota gregorijanskog pjevanja oduvijek je privlačila našega pisca 
ljupkom i ustrajnom snagom. Crkveno gregorijansko pjevanje uistinu je 
odigralo značajnu ulogu u njegovu obraćenju koje se do kraja izvršilo u tra¬ 
pističkom samostanu Notre-dame d’Igny gdje je savršeno ustrajno pratio 
sve obrede redovnika: »Bog me iznenada zahvatio i doveo Crkvi te da me 
pridobije koristio se mojom ljubavlju prema umjetnosti, prema mistici li¬ 
turgije i prema gregorijanskom pjevanju .« (La Cathedrale, str. 472) 

4. Huysmans u En Route daje brojne umjetničke analize različitih dijelo¬ 
va gregorijanskog pjevanja i pri tom se ponaša kao da se radi o operama 

Ponajprije susrećemo već u En route veliki broj muzičkih analiza u 
kojima on raščlanjuje umjetničku vrijednost određenih dijelova gregori¬ 
janskog pjevanja. Zatim nam pokazuje utjecaj koji oni imaju na njegovu 
umornu dušu, spremnu da ugasi žeđ na istinskim izvorima Ljepote. Zato 
on naročito ističe one komade čija ga istinska vrijednost posebno pogađa: 
»Za onih večeri kada je slušao predivni pjev oktave za preminule... osje¬ 
tio se zarobljenim zauvijek...« (En Route, str. 36) 

En Route obiluje razgovorima o gregorijanskom pjevanju. On tu, na 
primjer, uspoređuje umjetnički efekt koji se postiže u crkvi Saint-Sulpi- 
ce sa onim što je čuo u Saint-Severinu ili zatim kaže da mu se više sviđa¬ 
ju glasovi benediktinki u Rue Monsieur od glasova profesionalnih pjeva¬ 
čica (str. 141-142). On uvijek nastupa kao neumoran branitelj gregori¬ 
janskog pjevanja i nema mjere u svojim pretjeranim kritikama: 

»Ipak je posve nevjerojatno što se sada čuje u Parizu po crkva¬ 
ma. Pod izlikom da bi se pazilo na zaradu pjevača, izostavlja se polo¬ 
vica strofa u hvalospjevima... Deru se u >Tantum ergo< u pučkoj 
austrijskoj ariji, ili, što je još i gore, nakinđure ga operetnim šušta- 
njem ili glogotanjem kao u kantini... A međutim Papinstvo je izriči- 

to zabranilo u više bula da se ne smije prljati svetište ćurlikanjem... 
Ivan XXII. izričito je zabranio svjetovne glasove i glazbu u hramovi¬ 
ma. U isto vrijeme je zabranio školama za crkveno pjevanje da ne 
mijenjanu gregorijansko pjevanje raznim ukrasima.« {isto, str. 389- 
390.) 

Njegovi brojni komentari odnose se na samostanske molitve (kruni¬ 
ca), na njihovo značenje, na njihovu vrijednost ili na upotrebu (str. 434- 
435). Kada analizira određene obrede, postupa kao da ima posla s ka¬ 
kvom operom ili s kakvim dramskim komadom. 1 

5. Liturgijske analize nisu tako obilne u La Cathedrale, međutim među 
njima nalazimo neke koje nas posebno zanimaju 

Huysmans u svom romanu La Cathedrale neće upotrijebiti svoje 
opsežno liturgijsko znanje stečeno u relativno kratkom vremenu. Dok se 
u prethodnim knjigama trudio da dokaže da je umjetnička vrijednost 
gregorijanskog pjevanja jedna od najboljih apologija kršćanstva, sada na¬ 
stoji postići isti cilj izlažući načela kršćanskog graditeljstva i znanosti sim¬ 
bola. Tu dokazuje da Crkva ima namjeru učiniti da sve umjetnosti teže k 
jednoj točki da bi se tako stvorilo skladno djelo. 

»To treba stalno ponavljati, svaki dio crkve, svaki materijalni 
predmet koji služi bogoštovlju, prijevod je jedne teološke istine.« 
{La Cathedrale, str. 161) 2 

Liturgijski opisi, koje tu otkrivamo, pokazuju u tome napredak u 
odnosu na opise u En route. Huysmans ovdje obraća više pažnje na utiske 
cjeline nego na teološko tumačenje određenih tekstova. 3 Zato nam litur¬ 
gijski tekstovi koje on navodi izražavaju posve jasno jedan od razloga radi 
kojih je Huysmans započeo pisati svoje knjige. To je bila isključivo ljubav 
prema Kući Božjoj i ona ga je ponukala da napiše svoju La Cathedrale. 

»Bože, ljubim dom u kojem prebivaš 
i mjesto gdje slava tvoja stoluje. 


1 Kompletorij (u Brevijaru) (En Route, str. 245-246; 390-391) 

2 TAINE u svojoj Philosophie de l'Art daje sličnu definiciju: »Prava umjetnost jest ona po kojoj se 
očituju temeljni uzroci i zakoni, ne više u suhoparnim definicijama, nepristupačnim mnoštvu, a 
razumljivim samo nekolicini upućenih, već osjetnim načinom i obraćajući se ne samo razumu, već i 
osjetima i srcu najobičnijeg čovjeka. Umjetnost ima tu osobitost da je istovremeno uzvišena i pučka. 
Očituje ono što je najuzvišenije i to očituje svima.«Trebamo samo zamijeniti riječ »Umjetnost« rije¬ 
čju »Liturgija« (koja koristi sve umjetnosti!). 

3 Kod Bloya smo susreli sličan razvoj s tom razlikom koju je on razvio sve do osobnog razmatranja 
dok je Huysmans vrlo rijetko prešao granice umjetničkog komentara. 

Ne pogubi mi dušu s grešnicima...« (Ps 26, 8-9) 

(Natpis na knjizi La Cathedrale) 

Drugdje ćemo govoriti o ostalim odlomcima koji se odnose na Litur¬ 
giju; razmatranja koja ćemo posvetiti Huysmansovu stilu, imat će više na¬ 
voda koji se odnose na La Cathedrale. Međutim da bi bilo potpuno, treba 
naglasiti činjenicu da je Huysmans u tom romanu tek samo prividno zane¬ 
mario Liturgiju. On je tu naširoko raspravljao o kršćanskom graditeljstvu, 
o mistici i simbolici, ali mnogobrojna razmatranja o liturgijskim temama 
(npr. str. 267-268) i o draži ciklusa Liturgijske godine navode nas da odgo¬ 
netnemo njegovu žalost što se time ne može duže baviti: 

»Ah, ne biti više tako razdijeljen, ostati nedjeljiv, imati dušu ta¬ 
ko umrtvljenu da se osjete samo boli, i proživljavati samo radosti 
Liturgije, i biti tražen svaki dan samo od Isusa i od vas, i slijediti sa¬ 
mo vaš život koji se odvija u godišnjem krugu službe Božje1 Radovati 
se s Božićem, smijati se na rascvjetali Uskrs, plakati za vrijeme Veli¬ 
kog tjedna, biti ravnodušan prema ostalomu, ne računati više na se¬ 
be, potpuno se ne zanimati za sebe, kakva li sna, kako bi bilo jedno¬ 
stavno pobjeći u neki samostan.« (str. 356) 

6. Roman L’Oblat, taj liturgijski Huysmansov dnevnik, označuje trenu¬ 
tak kada je utjecaj Liturgije na francusku književnost dostigao najviši 
stupanj 

Uskoro će biti ostvarene njegove želje za životom ispunjenim litur¬ 
gijskim proživljavanjem. Za vrijeme boravka u benediktinskom samosta¬ 
nu Val-de-Saints napisat će svoj liturgijski dnevnik poznat pod imenom 
L’Oblat. Huysmans je postao oblat-benediktinac i prisustvovao je svaki 
dan liturgijskim službama. 4 Bio je tako revan i ustrajan na obredima da je 
napamet znao brojne tekstove. Njegovo liturgijsko znanje u tom razdob¬ 
lju dostiglo je svoj najviši stupanj. 

L’Oblat ne označuje samo najvišu točku u Huysmansovu književ¬ 
nom stvaralaštvu. S tim djelom utjecaj Liturgije na modernu francusku 
književnost dosegao je svoj vrhunac snage; od tada unatoč novom valu 
djela nadahnutih Liturgijom (Claudel, Barunann!), osjetit će se polagano, 
ali stalno slabljenje te silovite struje koja je ponijela cijelo djelo tog pje- 
snika-slikara. 


4 Oblati su laici koji su se okupili oko nekog samostana i obvezali se da će živjeti po nekim redovnič¬ 
kim pravilima. 

7. Poznavanje Liturgije ovdje je šire nego u prethodnim knjigama te se on 
oduševljava za jednu liturgijsku župu 

U L’Oblatu ne pronalazimo novih liturgijskih motiva: mnogobrojne 
glazbene analize gregorijanskog pjevanja , 5 rasprave o liturgijskim tema¬ 
ma, umjetničke ocjene najvažnijih misa liturgijskog ciklusa, usklici divlje¬ 
nja u svezi zavjetovanja djevica [Pontifikal djevica ) čine neku vrstu ne¬ 
prestanog, umjetničkog i trajnog komentara Liturgije: 

»Apsolutni stav liturgije i umjetnosti upravo je tu. (Polaganje 
zavjeta redovnica sv. Benedikta). Ima trenutaka kada vam za vrije¬ 
me posebnog obreda trnci božanske miline potresu dušu i čovjek se 
osjeća uzdignut, izvan sebe, tako daleko od suhoparne svakidašnjosti 
svijeta koji vas okružuje. Da, na trenutke, imamo želju da kriknemo 
to oduševljenje koje nas guši. Remek-djelo crkvene umjetnosti možda 
je Pontifikal djevica (Obrednik zavjetovanja djevica). Već od sa¬ 
moga početka čovjek je potresen do same srži.« 

Nakon što je naveo nekoliko odlomaka liturgijskog teksta i divio im 
se, Huysmans kliče: 

»U kakvom su odnosu prema ovoj drami, uistinu božanskoj, koja 
se odigrava između duše i Boga jadne spletke što ih izmisliše drevni ili 
moderni teatri!« (str. 225-226) Treba usporediti odlomak koji smo 
upravo naveli s opisom Oblačenja redovnice u En route da bismo se 
uvjerili da Huysmans samo ponavlja motive prethodnih djela. 

Sve to samo svjedoči o vrlo opširnom Huysmansovom znanju; što se 
tiče dubljeg shvaćanja Liturgije u cijelosti, čini nam se da slavni autor ni¬ 
je u tome mnogo napredovao. Međutim u toj knjizi nailazimo na opis 
jedne župe uređene liturgijski, te nam Huysmans tu pokazuje mogućnost 
da bi se ponovno među ljude uveo običaj liturgijskog pjevanja za vrijeme 
mise što se više ne izvodi od srednjega vijeka. On se oduševljava tom 
idejom. Štoviše, vrlo je vjerojatno da bi se Huysmans odrekao svoga ne¬ 
prijateljskog držanja prema ljudima niska podrijetla, što je uvijek pratilo 
Zolinog učenika, da mu je bilo dano shvatiti puk pomoću Liturgije. Evo 
zanimljivog odlomka koji opisuje spomenutu liturgijsku župu: 


5 Na primjer: »Podrži me po svom obećanju i živjet ću; 

nemoj da se u svojoj nadi postidim.« (Ps 119,116) 

»Ovaj stih....bijaše divan kada je bio obučen u svoj vrlo jednostavan plašt gregorijanskog pjevanja. Bi¬ 
jaše plašljiv i pokoran sve do svoje terce, zatim se podizao i bivao sve odvažniji, još uvijek moleći, ali 
sve mlađi i svaki puta postajao odvažniji, ohrabren odlučnim, sigurnim naglaskom redovnika koji ga 
je preuzimao, potvrđujući svom novom bratu istinitost uslišane želje, sigurnost da njegovo čekanje 
neće biti uzalud...« (str. 246-247; str. 283) 

»Bilo je to na nekoliko minuta oživljavanje prvotne Crkve u ko¬ 
jem je puk, skladno sa svojim svećenicima, aktivno sudjelovao u 
obredima i molio s njima u istom glazbenom dijalektu, u istom na¬ 
rječju; a to je u ovo naše doba bilo tako potpuno neočekivano da je 
Durtal slušajući ih povjerovao, da još jednom sanja.« 6 (str. 195) 

8. Odlomci u kojima iznosi liturgijsku kritiku nisu rijetki 

Isto tako tu ima mnogo odlomaka u kojima Huysmans iznosi svoju 
liturgijsku kritiku. 7 Njegove želje obzirom na reformu brevijara teže za 
onim što se nalazi među umjetnicima te vrste kojima je povjeren takav 
posao: 

»Upravo zato jer obožavam Liturgiju želio bih da bude bez mr¬ 
lja i rupa. To ne bi bilo nemoguće postići jer je ogromno blago njezi¬ 
nih riznica«. Ima zatim toliko nedostataka u službenim knjigama, jer 
»ljudi koji su ih revidirali bili su bez sumnje učeni, ali istodobno nisu 
bili umjetnici.« (str. 380) 

9. Protjerivanje benediktinaca uzrokuje mu istinske patnje što liturgijski 
tekstovi savršeno izražavaju 

Ta je knjiga zanimljiva i još zato što opisuje vrlo važan trenutak u 
povijesti francuske civilizacije. To je trenutak protjerivanja redovnika. 
Baš u to doba benediktinci redovnici u Solesmesu, koji su stekli toliko 
zasluga za glazbenu paleografiju i za mnoge druge znanosti, morali su 
ostaviti tlo Francuske i naći sklonište u tuđoj zemlji. Huysmans nam opi¬ 
suje posljednje pozdrave samostanaca iz Val-de-Saintsa prije odlaska, a 
oštrina njegove boli i žalosti naglašena je mišlju da možda više nikada ne¬ 
će čuti pravi gregorijanski koral i da više neće moći ugasiti svoju umjet¬ 
ničku žeđ na savršenoj izvedbi njihovih lijepih obreda. Riječi psalmista 
koje je postavio na početak ove knjige savršeno su izrazile osjećaje koje je 
proživljavao za tih dana liturgijskih patnji: 

»Zašto si, Bože, posve zabacio, 

zašto kiptiš gnjevom na ovce paše svoje? 

Sjeti se zajednice koju si davno stekao.« (Ps 74,1-2) 


6 Ovaj se odlomak pojavio u isto vrijeme kao i Motu proprio o Svetoj glazbi od 1903. koji je sa svoje 
strane zahtijevao isto: »Posebno se treba pobrinuti da se gregorijansko pjevanje uvrsti u pjevanje pu¬ 
ka tako da bi vjernici ponovo mogli aktivno sudjelovati u slavljenju crkvenog obreda kao što je to ne¬ 
kada bio običaj« (II, 3). 

7 Vidi Misa sv. Antuna (17. siječnja) str. 370-371 i mnoge druge, str. 368, 380-382. 

10. Po njegovom prekomjernu ukusu pučki obredi u Les Foules de Lour- 
des (Lurdska mnoštva) ružni su, ali ipak ustanovljuje da oni tu među¬ 
sobno spajaju klase pa bi stoga želio da Lurd postane središte gregorijan¬ 
ske reforme 

Posljednja knjiga ovoga slavnoga obraćenika koju ćemo letimično 
prelistati jest opis njegovog boravka u Lurdu za vrijeme velikih međuna¬ 
rodnih hodočašća godine 1905. Djelo Les Foules de Lourdes - Lurdska 
mnoštva (1906.) promatrano iz liturgijskog kuta ima gotovo negativan 
karakter. Lako je razumljivo. Lurd je svjetsko središte pučkih liturgija, a 
gregorijanski koral u njemu do tada nije dolazio do izražaja. Ne treba nas 
dakle čuditi da je Huysmansov preobilni estetski ukus smatrao ružnim 
nacionalno pjevanje hodočasnika koji su dohrlili sa svih strana svijeta. s 
Slušajući ih on se sjeća građanskih proslava 14. srpnja, koje su mu ulije¬ 
vale u dušu estetski užas (str. 112). Međutim, ono što nikako nije mogao 
zanijekati jesu značajna zapažanja; Liturgija u Lurdu izvodi s jedne strane 
ono spajanje klasa koje je tako poželjno u ovom razdoblju borbe klasa, te 
napokon nigdje drugdje u Francuskoj ne postoji mjesto gdje bi liturgijsko 
oduševljenje bilo tako snažno i tako trajno. Huysmans bi htio da se u 
Lurdu stvori jedno službeno propagandno središte za Liturgiju kako bi 
tada ona mogla pridonijeti porastu privlačnosti toga grada svjetskoga gla¬ 
sa. (str. 125-127) 


* Les Foules de Lourdes, str. 55 (Bretonski hvalospjevi 1); str. 123 (španjolski); str. 139,187. 

X. POGLAVLJE 


JORIS-KARL HUYSMANS 

OPĆE KARAKTERISTIKE 


1. Njegovi liturgijski opisi često su transponirani slikarstvo ili glaz¬ 
ba te ih u mnogobrojnim slučajevima prate komentari, a rasprave o razli¬ 
čitim liturgijskim temama obiluju u njegovu djelu - 2. Komentari su mu 
u većini slučajeva zasnovani na umjetničkom duhu, a doktrinarna strana 
Liturgije ostavlja ga prilično ravnodušnim - 3. Umjetnost Crkve analizi¬ 
ra kao djela svjetovne umjetnosti - 4. Jednu umjetnost uspoređuje s dru¬ 
gom i tvrdi da sve zajedno čini sklad u Liturgiji - 5. Huysmansovo litur¬ 
gijsko oduševljenje objašnjava se vrlo razvijenim smislom za Liturgiju 
kod Francuza - 6. Među francuskim piscima on je imao najopsežnije 
znanje o Liturgiji - 7. Među umjetnicima on je htio djelovati apologetski 
- 8. Zbog apologetizma upao je u estetizam - 9. Nastojao je dokazati, po¬ 
put Chateaubrianda, da je katolicizam istinit jer su njegove molitve dale¬ 
ko iznad svih drugih -10. Zajedničke točke s Barbeyjem d’Aurevillyom i 
Leonom Bloyom -11. Njegov utjecaj i njegove zasluge 


* 


* 


1. Njegovi liturgijski opisi često su transponirani slikarstvo ili glazba te 
ih u mnogobrojnim slučajevima prate komentari, a rasprave o različitim 
liturgijskim temama obiluju u njegovu djelu 

Ponajprije kod Huysmansa nalazimo veliki broj realističnih opisa glav¬ 
nih vjerskih obreda. Postaju često tako detaljni te se stručnjak u većini slu¬ 
čajeva nalazi u situaciji da može pogoditi o kojoj je vrsti riječ ili o kojem se 
danu liturgijske godine radi i prije nego li mu je to autor otkrio. 1 


1 Evo pregleda nekoliko detaljnih opisa: 

1. Jutarnja: L’Oblat, str. 184: »Obuveni u tihe papuče, redovnici su, kada se zvono više nije 
čulo, ulazili kao sjene i prolazeći su se pridizali u svojim velikim, crnim kukuljicama; hla¬ 
dan vjetar koji je donosio podrumski miris salitrenih zidova i kamenih ploča, a sitni sati 
prolazili su jedan za drugim prije mise, padajući kap po kap bez Deus in adjutorium koji 
je obično prethodio početku časoslova bez Slava Ocu koja ih dijeli i slijedi. I na kraju sva¬ 
kog Časa recitiralo se »Miserere« turobnim tonom do posljednje riječi »vitulos«izbačene 
tada u zrak poput lopate zemlje na neki grob.« (Vidi još str. 290-291) 

Najveći dio među tim opisima otkriva snažni Huysmansov talenat 
kojim nam oslikava i najsitnije pojedinosti. Ti opisi su međutim uistinu 
samo glazba ili slikarstvo preneseni u riječi. Cesto su riječi koje objašnja¬ 
vaju razbacane ili im je jedina funkcija da autoru pruže prigodu za ko¬ 
mentiranje određenih simbola te da nam otkrije sakriveni smisao pone¬ 
kih obreda. 2 U njima zatim pronalazimo kratke karakteristike iznenađu¬ 
juće točnosti. U nekoliko riječi kažu nam bit određenih obreda. 3 Huy- 
smans uspoređuje liturgijske tekstove međusobno i time još više ističe 
njihovu primamljivu ljepotu: 

»Dies irae, beznadan srednjovjekovni himan, nije bio isti kao 
De profundis, ponizna molba, patnja za koju se vjeruje da ju se čulo 
te koja da bi se mogla kretati u svojoj noći raspoznaje stazu koja 


2. Uskrs: L’Oblat, str. 291-292: »... Kakva je radosna i svečana atmosfera ispunjavala crkvu. 
Bila je obložena crvenim baršunom, prekrivena cvijećem, a relikvijari su sjali poput ogleda¬ 
la od stakla i zlata, plameni jezici svijeća...«. »Pontifikalna misa bila je jednako svečana kao 
i ona Božična, s ceremonijarima u crnim kukuljicama što su padale na bijele rokete, pa kri- 
žonoša, pa svjećonoša, skutonoša. To je bio dan opijenosti glazbom, orgija liturgijske rado¬ 
sti...« 

3. Oblačenje: En route, str. 154-165. Kod benediktinki u Rue Monsieur ovaj slavni opis pro¬ 
slavio je ovu kapelicu među francuskim piscima. Sve do naših dana ona nije prestala privla¬ 
čiti ljude zaljubljene u ljepotu. 

4. Te Deum: Cathedrale, str. 126. Odlomak o »crkvi silovito izbačenoj u zrak« čini se nadah- 
nutim Ozanamom i izgleda da je poslužio kao model za sličnu viziju koju nalazimo u Mir 
sedmoga dana E. Baumanna. 

5. Krunica: isto , str. 434-435. S osobnim razmišljanjima o samostanskim molitvama. 

6. Večernja i blagoslovi: En route, str. 118-119; 247-249; 388-389 (u Saint-Sulpice); str. 
217 (u Notre-Dame des Victoires); Foules de Lourdes str. 125-127 

7. Oblačenje: En route, str. 80-82 (kod Klarisa u Aveniji de Saxe). 

8. Božić (samostanska služba Božja): L'Oblat, str. 191-192 (s komentarom), str. 196 

9. Misa: Les Foules de Lourdes, str. 123 

10. Vjerovanje: En route, str. 40; Les Foules des Lourdes, str. 191 

11. Seksta: En route, str. 268 

12. Kompletorij: En route, str. 245-246 

13. Veliki tjedan: En route, str. 36 

14. Pogreb: En route, str. 18-21 

15. Zazivi: Les Foules des Lourdes, str. 144-145 

2 Te Deum [A Rebours, str. 271) 

3 1. Te Deum : En route, str. 9 (»svemoguća veličanstva«) 

2. Lauda Sion: isto, str. 9 (»uzvišeni zanos L. S.«) 

3. Magnificat: isto, (»svečanosti M...«) 

4. Tantum ergo: isto, str. 118 (»Skroman i promišljen, pun divljenja i polagan.«) 

5. Miserere: isto, str. 9 (»Žalost M...Stabat«) 

6. Misa: isto, str. 41; str. 197-198 

7. Bogojavljenje: L'Oblat, str. 205-206 

8. Uskrs: En route, str. 409 (»O Filii et Filiae«) 

9. Posveta crkve: L’Oblat, str. 380 

svjetluca; to više nije bila molitva koja u sebi čuva još dosta nade da 
ne drhti, to je bio krik očaja i užasa.« (En route, str. 14-17) 

Stoga jednostavno moramo spomenuti ovom prilikom vrlo velik 
broj rasprava koje se odnose na različite liturgijske teme. U njima Huy- 
smans uspoređuje pjevanje redovnica svete Cecilije s pjevanjem profe¬ 
sionalnog zbora u Parizu i ujedno izražava svoj osobni ukus s obzirom na 
teme određenih tekstova: 

»Na kraju, više volim tekst Dies irae negoli tekst De profundis, 
ali više mi se sviđa melodija De profundis od melodije Dies irae.« 
(En route, str. 17) Zato se zgraža nad »modernim izvedbama« grego¬ 
rijanskog pjevanja izvedenog u crkvi Saint-Sulpice, ali ipak daje 
prednost njezinom veličanstvenom i divnom Kraljevskom Magnifi- 
catu u odnosu na onaj izveden u Trapističkom samostanu koji je 
»opor i nekako suha sjaja«. (En route, str. 392-393) Napokon smatra 
da su Vespere koje pjeva profesionalni zbor Saint-Sulpice, »snažnije, 
ozbiljnije, više romaničke« nego one benediktinki u Rue Monsieur. 
[isto, str. 392) Kada nam priznaje poteškoće koje je najprije proživ¬ 
ljavao za vrijeme pjevanja psalama, ili kada prijateljski s nama razgo¬ 
vara o talismanskom karakteru zajednički recitiranih molitava, tema 
koja je već sama po sebi zanimljiva čini se još zanimljivijom. (E'O- 
blat, str. 111-112) 

2. Komentari su mu u većini slučajeva zasnovani na umjetničkom duhu, 
a doktrinarna strana Liturgije ostavlja ga prilično ravnodušnim 

Velika količina liturgijskih komentara daje Huysmansovu djelu 
znanstveno obilježje. Moglo bi se bez ikakve poteškoće većinu knjiga, na¬ 
pisanih poslije njegova obraćenja (1892.) smjestiti među one koje se ba¬ 
ve liturgijskom popularizacijom. Jedino što razlikuje Huysmansove ko¬ 
mentare od komentara stručnjaka na liturgijskom polju jest to što umjet¬ 
ničko gledište kod njega nadilazi sva druga. Nemamo mjesta za iznijeti li¬ 
stu svih tih komentara; zadovoljit ćemo se da navedemo samo jedan: 

»I prelistavajući svoj euhologij, gledajući nečuveni krug obreda, 
mislio je na ovaj čudesni dragulj, na ovu krunu kralja Recceswinthea 
koja se čuva u Muzeju Cluny. Nije li liturgijska godina, kao i ta kru¬ 
na, prekrivena kristalima i brušenim draguljima u svojim divnim 
hvalospjevima, svojim žarkim himnima, optočenima u samo zlato 
Matutina i Vespera... Rorate coeli, ta melankolična pjesma očekiva¬ 
nja i žalosti, taj glasoviti dragi kamen, ljubičasta preljeva, čija se pro- 


70 



zračnost svjetluca slična vodi... Bila je to Korizma čiji su se ametisti 
gasili u vlažnom sivilu vodo sjaja, u zamračenoj bjelini bjelutka i veli¬ 
čanstveni zaziv Attende Domine uzdizao se u svodove... I iznenada, 
na toj kruni blistao je, poslije umornih vatri Korizme, tamnocrveni 
rubin sav u plamenu Muke ... U toj kruni Vlastitih slavlja kroz go¬ 
dinu umetnute su, kao mali kamenčići, proze Slavlja svetaca i ispu¬ 
njavaju prazna mjesta te dovršavaju ukras kruga. Ponajprije su tu bi¬ 
seri i dragulji Presvete Djevice, prozirno drago kamenje, plavi safiri i 
ružičasti rubini njezinih antifona...« (En route, str. 406-411) 

Neka nam bude dovoljan ovaj kratki izvadak vrhovne ljepote, a što 
se ostaloga tiče, navedeno je u bilješci. 4 Pokraj tih umjetničkih komenta¬ 
ra treba staviti one odlomke koji više pozornosti posvećuju povijesnom 
razvoju nekih pjesama, tekstova i obreda. 5 

Oni odaju određenu hipertrofiju gledano s estetskog stajališta, što je 
u više navrata bilo predbacivano Huysmansu. Budući da je on bio gotovo 
ravnodušan prema doktrinarnoj vrijednosti Liturgije, vrlo nam rijetko ka¬ 
že jesu li određeni tekstovi izvršili spasonosni utjecaj na preobrazbu nje- 

4 1) Opća razmatranja: L’Oblat, str. 368: »Liturgija je jedan teren naplavina«. Onaj (među sveci¬ 

ma) koji nije otkrio mjesto na jednoj strani (službe Božje) naći će ga na drugoj; Liturgija je 
vječna svetkovina kojoj pritječe sve više i više svetih«, str. 371-372; »Ona je proizvod, nepre¬ 
kidni niz anonimne umjetnosti svih vremena; sva su ta nastojanja usmjerena jednom cilju, sla¬ 
viti Boga glazbenim tamjanom neuma«, str. 30 (»to je sigurno.dašak«); En Route, str. 23- 

24; Cathedrale, str. 483 

2) Crkveno gregorijansko pjevanje: L’Oblat, str. 265: «Sto je gregorijansko pjevanje jednostavnije 
i naivnije, to rječitije i bolje izražava jednim uistinu jedinstvenim umjetničkim jezikom radost 
ili bol koji su uglavnom dvije teme koje obrađuju crkveni obredi...«£n route, str. 13 

3) Psalmi: L'Oblat, str. 8: »Sve je u psalmima, radost i žalost, klanjanje i ushićenje...njihovi se 
stihovi prilagođavaju svim stanjima duše, odgovaraju na sve potrebe...«. Usporedi kod Tainea, 
bilješka 11; str. 111-112; 190-191 (Ps 94); 246-247 (Psi 18); str. 424 (Ps 125); Cathedrale, 
str. 275, 336,419, 425 

4) Advent: L’Oblat; str. 181-182: »Liturgija toga doba je veličanstvena. Žalosti duše koje opla¬ 
kuju svoje grijehe miješaju se s oduševljenim usklicima i klicanjima proroka koji javljaju da je 
oproštenje blizu...« 

5) Bezgrešno začeće: Lourdes, str. 313-314 

6) Božić: L’Oblat, str. 185; 190-192; 194 

7) Tmine: En Route, str. 36-37 

8) Uznesenje: L’Oblat, str. 361 

9) Salve Regina: En Route, str. 247-249 

10) Adeste Fideles: isto, str. 407 

11) Oblačenje: isto, str. 154-165 

5 1) Brevijar: L’Oblat; str. 371; str. 374-379: »Priznajte da ni u jednoj književnosti svijeta ne po¬ 

stoje tako blistave, tako sjajne stranice...«. 

2) Vespere: En Route, str. 412: Sa starim redoslijedom rimskog brevijara »Languentibus in Pur- 
gatorio«. 

3) Dies Irae: En Route, str. 16-17 

4) Advent: L’Oblat, str. 181-182 

gova vlastita života. Nama je pak vrlo teško o tome dati svoje mišljenje; 
naša zadaća sastoji se u tome da pokažemo činjenice i dokažemo nepo¬ 
bitnim da je Huysmansov estetski osjećaj bio kod njega razvijen u tolikoj 
mjeri da je zasjenio sve ostale sposobnosti njegovog bića. 

3. Umjetnost Crkve analizira kao djela svjetovne umjetnosti 

To ćemo odmah vidjeti kad budemo analizirali Huysmansove teh¬ 
ničke postupke koje ćemo podrobno prikazati. Da se o tome uvjerimo 
dovoljno je navesti samo jedan izvanredan primjer. Zamislite Huysmansa 
kako posjećuje bilo koju crkvu da u njoj prisustvuje službi Božjoj. On se 
tu ponaša kao da je u kazalištu: držeći u rukama tekst službe, pažljivo 
prati riječi, pjevanje i kretnje onih koji obavljaju službu. Vrativši se kući 
bilježi u dnevnik svoje utiske, daje literarnu analizu * 2 3 4 5 6 ili glazbenu analizu o 
onome što je upravo čuo 7 , ističe lijepe aspekte koje je primijetio 8 , o nji¬ 
ma iznosi svoje estetsko mišljenje 9 i napokon bilježi svoja vlastita razma¬ 
tranja što su ih proizveli navedeni obredi 10 . Bilježi zatim mjesta koja su 


6 1) Misa: L’Oblat, str. 291-292 

2) Kompletorij: En Route, str. 390-391 

3) Cvjetnica: L’Oblat, str. 282-283 (to je jedna od najljepših analiza koje poznajemo...) 

7 1) Tmine: L’Oblat, str. 183: »Bila je to neka vrsta recitativa koji se protezao u pripovijedanju, 

vraćajući se u lepršavim povratnim pripjevima; taj pjev bio je jednoličan, tjeskoban i umiljat ta¬ 
kođer; a taj utisak ljuljanja i muke doživljavao se podjednako za vrijeme Tužaljki...« (Huy- 
smans ne bi ništa drugačije govorio o nekoj operi.). 

2) Svi sveti: L'Oblat, str. 90: »Ova melodija Gaudeamusa koja pleše i ne može se suzdržati od 
sreće, a koja se međutim zaustavlja prije kraja rečenice ’gaudent angeli’ kao da više ne može, a 
možda i zato kao da je zahvaćena jednim valom bojazni da više neće imati dovoljno poštovanja, 
zatim se ponovo nastavlja, prepuna ipak ushićenja, da bi se na kraju ipak iscrpila u jednom kla¬ 
njanju...« 

3) Psalam 118: L’Oblat, str. 246-247 

4) Dies irae: En Route, str. 14-17 

8 1) Obred svetog Benedikta: L'Oblat, str. 380-381 (»Sačuvao je ugodan okus davnih vremena...«) 

2) Svi sveti: L'Oblat, str. 90: »Veličanstvena liturgija ovog dana, ova poslanica uzeta iz Otkrive¬ 
nja, slika je neba...« 

3) Misa svetog Grgura Čudotvorca: L'Oblat, str. 38 

4) Sanktoral: L’Oblat, str. 369-370 

9 1) Korizma: L’Oblat, str. 267-268: »To vrijeme četrdesetnice, gledano s liturgijskog stajališta, bi¬ 

lo je predivno, tuga je svakim danom sve više i više rasla prije nego što će buknuti u žalosne 
povike, u bolne jecaje Velikoga Tjedna...«. 

2) Služba svetog Ivana Damaščanskog: L’Oblat, str. 370: »Radi se o misi prekrasnog i vješto utka¬ 
nog lajtmotiva.« 

3) Naša Gospa od Sedam žalosti: L'Oblat, 412-413 

4) Zavjetna Misa Presvete Djevice: L'Oblat, str. 48 

5) Bogojavljenje: L'Oblat, str. 205-206; 215 

6) Bogojavljenje (druga nedjelja nakon Bogojavljanja): isto, str. 217 

10 Boli Presvete Djevice: L'Oblat, str. 290-291. 

Uznesenje: L’Oblat, str. 354-355: »Dobro simbolizira grob iz kojega je Djevica uzašla svome Sinu u 

nebeskim mirisima i hvalospjevima, uspinjući se, lagana u svome slavnome tijelu stubama posutim 

najviše djelovala na njegov duhovni život 11 , često ih vrlo strogo kritizira i 
predlaže napokon promjene 12 po kojima bi se moglo uzdići umjetnički 
sjaj i ljepotu određenih tekstova i čak čitavih liturgijskih knjiga. 13 Poseb¬ 
no se zalaže za to da budući reformatori Brevijara budu izabrani među 
stručnjacima koji su ujedno i umjetnici. 

4. Jednu umjetnost uspoređuje s drugom i tvrdi da sve zajedno čine sklad 
u Liturgiji 

Međutim čudesni talent ovoga pisca zasjao je vrlo očito u njegovu 
stilu. Unatoč brojnim barbarizmima (»svi sveti duše« u La-Bas, str. 
135), 14 sirovih izraza (»glazbeni onanizam« u En route, str. 18, »orgije li¬ 
turgijskog veselja« u L’Oblatu, str. 291-292), on ima dar probuditi sve 
naše osjete: »Slušaju li one kako puše tužni vjetar psalama i kako tutnje 
velike vode orgulja?« ( La Cathedrale, str. 254). Ili pak: »A procesija se 


oblacima, a slijedi je cijela pratnja anđela i svetaca koji su joj došli ususret.« Ovo razmatranje nije ni¬ 
šta drugo nego Murillo pretvoren u riječi. 

11 l)Tmine: L’Oblat, str. 283: »I, čim ih je čuo, Durtal je skočio sav izvan sebe od tog čudnog i pro¬ 

dornog pjevanja...« str. 49 

2) Veliki Tjedan: L’Oblat , str. 282: »Čim se smjestio u crkvi, zaboravio je sve žalosti sadašnjosti. 
Božanska Liturgija uzdizala ga je tako visoko, daleko od svih nas...«. - str. 290-291: »Mučan 
tjedan najviše mu je odgovarao, njegovim težnjama i ukusu.« 

3) Misa svetog Benedikta: L'Oblat, str. 264-265: «Ova misa... što se tiče teksta, bila je izvrsna...« 

4) Vespere za mrtve: En Route , str. 36 

5) Osmina spomena pokojnika: isto , str. 36 

6) Zavjetna misa Presvete Djevice: L’Oblat, str. 48 

7) Advent: En Route, str. 412 

12 1) Večernja: En Route, str. 120: »Litanije su bile obasute injem i namirisane bergamotom i am- 

brom... To očito nije imalo nikakve veze s religioznom glazbom...«. - Str. 388-389: »To je že¬ 
stoki napad na 'vatreno mistično svlačenje’ Gounauda, rapsodije starog Thomasa, siromašne 
poskočice loših svirača’ koji su nadomjestili veličanstveno gregorijansko pjevanje«. 

2) Rimski brevijar: L'Oblat, str. 368-370: »O tome, naravno, jedino raspravljam sa stajališta povi¬ 
jesti književnosti i povijesti umjetnosti... Ne, vi uzalud kažete da ima nereda u zgradi... Ne, ne 
dolikuje tražiti pukotinu u veličanstvenoj građevini kao što je Liturgija; njezine su lađe veličan¬ 
stvene, međutim neke od kapelica, sagrađenih naknadno, osrednje su...« 

3) Misa svetog Benedikta: L'Oblat, str. 264-265: «Sto se tiče gregorijanskog pjevanja, pripadao je 
najsvečanijem repertoaru, što znači da je bio nadut i osrednji...«; str. 266: »Himan Lundibus 
cires resonent canoris, zaudarajući po poganskom jeziku, po latinskom Renesanse, sa svojim 
olimpom postavljenim za sva vremena na mjesto neba...«. 

4) Samostanski himnarij: L'Oblat, str. 380-381: »Ima pjesama napisanih u napuhanom i lošem 
latinskom...« (str. 382) 

5) Pogreb: En Route, str. 18: »Međutim kako objasniti svećenicima da je ružnoća svetogrđe...« 

6) Ženidba: isto, str. 21-22: »Nalazimo malo odlomaka u ovoj knjizi koji su tako zajedljivo ironič¬ 
na i pretjerano naturalistička.« 

7) Misa svetog Antuna 17. siječnja: L’Oblat, str. 370-371 

8) Misa svetog Placida: L'Oblat, str. 48 

9) Salve Regina: En Route, str. 137 

13 L'Oblat, str. 137; Les Foules de Lourdes: str. 125-129 

14 Vidi još »liturgijski hura!« ( L’Oblat str. 30, str. 180-181; En route str. 267) 

kretala pod ugodnom kišom hvalospjeva koju je prekidao pljusak limenih 
truba...« (isto, str. 212) Izraz glazbeni tamjan nota sam po sebi budi tri 
različita osjetila: miris i vid riječju »tamjan«, a sluh riječju »glazbeni.« 
(L’Oblat, str. 371) 

Zato nam on zna prikazati ideje ili apstraktne doživljaje u plastičnim 
oblicima. Evo Kristova rodoslovlja koje se čita za vrijeme Božične službe 
Božje, a koje je samo jednostavno nabrajanje: »...Abrahamu se rodi Izak, 
Izaku se rodi Jakov...« (Mt 1,1-16). Pod Huysmansovim perom dobiva 
plastičnu živost: »I u čudnom i tužnom, jednoličnom i tromom recitativu 
prolazila su pojedinačna iskrsla lica Patrijarha, kao u nekom bljesku mu¬ 
nje, samo prozivom njihova imena, a onda su, čim je jedno drugo ime 
došlo zatim, ponovno pali u tamu.« (L’Oblat, str. 194) 1 “ 

Boje kojima raspolaže postižu isti cilj. Tako tvrdi da je posljednica 
(sekvencija) Salvete flores martyrum crvena, a Miserere je boje pepela 
(En route, str. 408-411), dok je himan Vexilla regis obojen krvlju. 
(L’Oblat, str. 30) 

Huysmans se zatim služi jednom umjetnošću da nam objasni nešto 
što je s područja druge umjetnosti: »Anđeoski pozdrav slikari su u umjet¬ 
nosti neprestano ponavljali kroz sva vremena...« (La Cathedrale, str. 
235) 

Prije svega više nam je volio pokazati sklad koji postoji između gre¬ 
gorijanskog pjevanja i određenih tekstova s jedne strane te predrenesan- 
snih slika s druge: »Ta Poslanica koja se čita na Sve Svete više je jedna 
idealna predrenesansna slika i baš će upravo tako stari flamanski slikari 
prevesti taj tekst svetog Ivana u kojem defiliraju Anđeli, Starci, Sveci...« 
(L’Oblat, str. 90) 

Ili opet: »Nisu li odgovori Tmina od Vittoria sličnoga nadahnuća na 
istoj razini s onima u remek-djelu Quentin Metsysa Polaganje Krista u 
grob...« (En route, str. 12). Ili pak: »Nalazio se pred pjevom, stvarno mr¬ 
šavim i nervoznim kao predrenesansne slike ...« (isto, str. 141; vidi još 
197-198) 

Konačno, gregorijansko pjevanje »je nematerijalno i fluidno tumače¬ 
nje predrenesansnih slika.« (isto, str. 13) Njemu se čini da srednjovjekov- 


15 Evo nekoliko istaknutih primjera: »Sahranjujući radostan i živahan Aleluja«. »To je bila smrt jed¬ 
nog izraza i momentalno preminuće jedne pjesme...« {L’Oblat, str. 267-268). Himan Stabat »bila je 
u neka vrsta Magdalene u prozi; ona je suzama natopila noge majci, kao što je Magdalena svojim su¬ 
zama natopila noge Sina...« {L’Oblat, str. 412-413) 

»A sitni sati prolazili su jedan po jedan padajući kao kap po kap i izgovarali su Miserere turobnim to¬ 
nom, do posljednje riječi ’vitulos ' izbačene u zrak kao lopata zemlje na grob. - »Kanonici su se tro¬ 
mo, sa svake strane kora, kao s reketom igrali s psalmima i mrmljajući, stihove vraćali kao loptice...« 
{Cathedrale, str. 219) 

no graditeljstvo isto tako odgovara crkvenoj glazbi. Navest ćemo odmah 
nekoliko primjera koji će to dovoljno istaknuti: »Gregorijansko pjevanje 
lepršava je i prozračna parafraza nepomične strukture katedrala...« (En 
route, str. 13) 

»Što se tiče gregorijanskog pjevanja, sklad melodije s arhitektu¬ 
rom uistinu je cjelovit; ponekad se pjevanje savija kao i tamni roma¬ 
nički svodovi, iskače sumorno i zamišljeno, poput polukružnih luko¬ 
va. De Profundis ... povija se, slično onim velikim lukovima koji čine 
okosnicu zamagljenu svodovima; ono je polagano i poput noći tam¬ 
no kao i oni; lomi se samo u mraku, umire istom u snuždenoj polu¬ 
sjeni kripte.« (isto, str. 12-13; vidi još ^4 Rebours, str. 269) 

»Katkada, međutim, čini se da je gregorijansko pjevanje od go¬ 
tike posudilo svoje cvjetne lukove, svoje isjeckane šiljate tornjiće, 
svoje koprenaste kolovrate, svoje čipkaste otvore, svoje lagane i vrlo 
tanke čipke poput dječjih glasova...« (En route, str. 13) 

»Drugi pak puta, jednostavna glazba i kršćanska glazba koju je 
ona proizvela zajedno se savijaju kao i skulptura na radost puka.« 
Isto tako u Božičnoj pjesmi Adeste fideles i uskrsnoj himni O filii et 
filiae. (En route, str. 13) 

Sva ta usklađenost svih umjetnosti zajedno, zvale se one kiparstvo 
ili graditeljstvo, slikarstvo ili draguljarstvo, pjevanje ili pjesništvo, pridru¬ 
žene lijepim stavovima, pokretima i kretnjama, uljepšane cvijećem i sjaj¬ 
nom odjećom ne služe drugomu nego da stvore jedinstveno umjetničko 
djelo - Liturgiju. Budući da se umjetnosti ne dadu sputati u stisnute gra¬ 
nice, Huysmans ih međusobno uspoređuje: 

»Kamenje i prozorska okna ponavljaju antifone Presvete Djevi¬ 
ce pa sve do ratobornog izgleda nekih pojedinosti u svetištu, sve do 
onog viteškog držanja koji podsjeća na križarske ratove, s oštrim ma¬ 
čevima i štitovima rascvjetanih prozora, kacigom lukova, žičanih 
oklopa staroga tornja, željeznih mreža ponekih prozorskih četvorina, 
ništa nema što ne oživljuje uspomenu na završnu molitvu Prime (Pr¬ 
vog časa) i na antifonu Lauda (Pohvala) njezinog malog časoslova, 
koji ne prevodi onaj >terribilis ut castrorum acies ordinatai, koji ne 
iznosi onu slobodu ponašanja koju ona ima, kad to hoće, da bude 
>kao za bitku poredana vojska, strašna«.« (La Cathedrale, str. 486) 

Moglo bi se gotovo tvrditi da Huysmansovo pero zamjenjuje dlijeto 
kao što se ispravno reklo da ono »vrijedi isto toliko kao i kist« (M. Mug- 
nierl): 

»Bilo je to dakle u duši Djevice kao neke vrste triptiha. Silovita 
bol, dospjevši do strašnog stanja na ploči u sredini i sa svake strane, 
zebnja, drhtavica iščekivanja; dva krila ipak različita, u tom smislu 
da je iščekivanje prije raspinjanja imalo za cilj strah, a poslije raspi¬ 
njanja nadu.« ( L’Oblat, str. 359) 

Ako ne poznamo jednu umjetnost, nemoguče je, to je njegovo mi¬ 
šljenje, imati ikakav ispravan pojam o drugoj. Ne čudimo se dakle ako 
glazbene dijelove zbližuje sa slikarstvom ili ako uspoređuje liturgijsku go¬ 
dinu s jednim remek-djelom draguljarstva (kruna Recceswinthea!) ( En 
route, str. 406-411). Kada pokazuje veze koje postoje između dragulja i 
cvijeća i nekih molitava božanskog časoslova, služi se jedino onim po¬ 
stupkom kojim se je oduvijek služio. 

»Na svetkovinu Nevine dječice .. rascvjetala se, poput flore u 
klaonici, u kiticu ubranu s tla natopljena krvlju janjaca, ona crvena 
sekvenca koja je mirisala na ružu, a to je Salvete flores martyrum .« 
(En route, str. 408) 

»Žuto-zelenkasti dragi kamen, simbol mudrosti, zar ne izražava 
upravo točno onu Sedes sapientiae u Litanijama Presvete Djevice, a 
tamno-crveni rubin izražava slavu Virgo praedicanda .« [La Cathed- 
rale, str. 200-201; vidi još En route, str. 408-409) 

Stoga je došao na misao da »uzgaja liturgijsku floru i mahunarke kao 
simbole; da obrađuje vrt koji bi slavio Božju slavu, prinosio mu naše mo¬ 
litve u njihovu narječju, jednu riječ ispunio ciljem Hvalospjevom trojice 
mladića...« [La Cathedrale, str. 275) Takva Huysmansova želja pruža pr¬ 
izor pretjerane estetske istančanosti. 

5. Huysmansovo liturgijsko oduševljenje objašnjava se vrlo razvijenim 
smislom za Liturgiju kod Francuza 

Prijeđimo konačno na zaključke koji proizlaze iz tih iznesenih činje¬ 
nica. Potrebno je najprije konstatirati da je Huysmansovo djelo najbolji 
dokaz za istinitost onih Taineovih riječi koje smo postavili na početak 
ove naše studije. Brojni opisi liturgijskih obreda koji su se odvijali po 
različitim pariškim crkvama ili u Lourdesu, ili u samostanima pružaju 
nam neprocjenjiv dokument o liturgijskom životu u Francuskoj. Što se 
samog Huysmansa tiče, on nikada ne bi bio mogao svoje liturgijsko odu- 

ševljenje dovesti do tako izvanrednog stupnja da francuska Nacija nije bi¬ 
la prava liturgijska Nacija. 16 

6. Među francuskim piscima on je imao najopsežnije znanje o Liturgiji 

Huysmans je među francuskim piscima bio onaj čije je poznavanje 
Liturgije bilo daleko šire od drugih njegovih suvremenika. Ako su nam 
poznate poteškoće 17 na koje je nužno morao naići zbog loših i nedostat¬ 
nih izdanja najvažnijih liturgijskih knjiga moći ćemo jako cijeniti njegove 
zasluge. 18 

7. Među umjetnicima on je htio djelovati apologetski 

U njegovim djelima nalazimo veliko mnoštvo umjetničkih ocjena o 
najrazličitijim obredima, tako da bi se lako od njih mogao načiniti litur¬ 
gijski katekizam za umjetnike. 19 Treba dobro istaknuti tu točku jer je on 
ponajprije mislio na umjetnike pišući svoje liturgijske analize u obliku 
dnevnika. Htio je time apologetski djelovati; proizišavši iz umjetničke 
sredine i htijući u njoj i ostati, trudio se svim silama da francuskim inte¬ 
lektualcima pokaže riznicu ljepote, sakrivene i nepoznate u katolicizmu. 
Ukratko, Liturgija nije samo riznica najdubljih ideja koje su postale vid¬ 
ljive i poznate skladnim stjecajem svih postojećih umjetnosti; ona je ta¬ 
kođer živa jer kroz sav svemir i kroz ljudska pokoljenja prati kretanje at¬ 
mosferskih konstalacija i istodobno preobražava unutarnji i izvanjski ži¬ 
vot naroda. 


16 Evo dva dokaza: »Kada su orgulje ispustile svoje prve akorde.vjernike je zahvatio žar...« [En Ro- 

ute, str. 118-119). I: » Njega je uhvatila vrtoglavica od te crkve.« [isto, str. 217) 

17 Osim uobičajenih liturgijskih knjiga, on ima i znanstvenog znanja. On zna, na primjer, u čemu se 
razlikuju samostanske Jutarnje od onih iz Rimskog časoslova [L'Oblat, str. 177). Obzirom da je ne¬ 
ko vrijeme zajedno s redovnicima Val des Saintsa molio časoslov, naučio je napamet veliki broj latin¬ 
skih tekstova [L'Oblat, str. 185). Međutim, ni istočne liturgije nisu mu ostale nepoznate [Les Foules 
de Lourdes, str. 288-289). (Rousseau je o tome također nešto znao pa im se na to rugao u svojim 
Confessions) . Zato je bio upoznat sa svim liturgijskim raspravama. Izražava tako svoj sud u En Route 
o gregorijanskim melodijama unesenim u Francusku preko njemačke izdavačke kuće Pustet i konsta¬ 
tira da one ne odgovaraju ’antifonaru Sv. Grgura koji predstavlja najstariji i najsigurniji spomenik ko¬ 
ji Crkva posjeduje o pravom gregorijanskom pjevanju...’ »(str. 452-453) 

18 »Zato je svake večeri pripremao svoj put za sljedeći dan... Isto tako je uvijek konzultirao francuski 
dodatak Diurnala - »Dnevnog misala« umetnutog na kraju knjige [L’Oblat, str. 109-110). Kakve li 
zbrke... samo će vas praksa voditi po zavojima tih sati koji su zapleteni do mile volje... I doista je na¬ 
pokon uspio pohvatati konce označujući stranice brojnim vrpcama, uspio je snaći se u tom cjepkanju 
tekstova, ali uz uvjet da neprestano i brižno označava prijeđene dijelove...« (Isto, str. 110-111). »Ah, 
to neprestano vraćanje i pogrešna paginacija, kakva li neispravna alata, kakva beskorisna oruđa, taj 
Diurnal.« [isto, str. 185) 

19 Uistinu, sam je Huysmans napisao predgovor za Mali liturgijski katekizam opata Dutilleta (Pariš 
1895, Bricou). 

8. Zbog apologetizma je upao u estetizam 

Budući da je imao tako visoko shvaćanje o Liturgiji i budući da je 
htio stvoriti umjetničku apologetiku, ne treba nas začuditi što je upao u 
jednu krajnost koju mi rado označujemo imenom »estetizam.« 20 Huy- 
smans, previše očaran estetskom stranom Liturgije, često zaboravlja riz¬ 
nice filozofske i teološke znanosti koje su u njoj skrivene i ne misli uvijek 
da je njoj jedan od prvih ciljeva izvršiti preobražaj cijeloga čovjeka. Taj je 
pisac išao tako daleko u svojoj umjetničkoj razigranosti da je čak napa¬ 
dao, i to žestoko i pomalo neuljudno, sve one koji nisu pokazali toliko 
skrupula u izboru glazbenih komada za crkvu. Ružnoća je po njegovu mi¬ 
šljenju bila svetogrđe pa ju je napadao svim sredstvima koja su mu bila 
na raspolaganju. Čak je tvrdio da »Liturgija pročišćava, raskužuje bezbož- 
nu rugobu...« ( En route, str. 18; vidi još isto str. 389) 

9. Nastojao je dokazati, poput Chateaubrianda, da je katolicizam istinit 
jer su njegove molitve daleko iznad svih drugih 

Njegovo liturgijsko shvaćanje, koje je većinom neposredno nadah¬ 
nuto znanstvenim djelima (Dom Gueranger, Chevallier, itd.) ulazi dakle 
po svojoj vlastitoj naravi u onu struju liturgijskih pisaca, koja služi kao 
naslov za prvi dio ove studije. Huysmans posjeduje umjetničku intuiciju 
koja ga približava Chateaubriandu. Oba ova pisca razvijala su sve svoje 
snage da dokažu da je Katolicizam istinit jer je Liturgija neusporedivo li¬ 
jepa. Kod njih obojice nalazimo mjesta iz kojih na izrazit način izbija slič¬ 
na umjetnička intuicija: 

»I na kraju Pohvala (Laudes), u tišini kora, paloj kao mrtva, s 
tim klečećim momcima, glave među rukama, a čela sjajna od svje¬ 
tlosti na stalku, angelus je rasprostirao sa zvonika svoja tri zamaha 
zvona i tada na njihov zadnji prelet koji se i dalje protezao u noć, 
sve se uspravilo...« ( L’Oblat, str. 176) 21 

Kao i Chateaubriand i Huysmans je za vrijeme izvođenja Te Deuma 
zahtijevao: »stotine glasova da prikažu te ogromne i veličanstvene koma¬ 
de...« ( L’Oblat, str. 192) Nije mu izmakao ni sklad između prirode i li- 


20 Evo dokaza za tu estetsku hipertrofiju, za vrlo malo interesa što ga je pokazivao za društvene pro¬ 
bleme: »Ali nemam nikakve veze sa stanovništvom tog kraja, za koje znam uostalom da je puteno i 
lakomo poput stanovnika po svim ostalim selima« [L’Oblat, str. 268). Ovdje se samo potvrđuje da 
je Zolin učenik. 

21 Nije samo Chateaubriand osjetio poeziju Angelusa ( Genie ), već je čak i antiliturgijski Rousseau 
njime bio očaran [Confessions). Sto se tiče lirskih pjesnika koji su ovjekovječili svečanost tog trenut¬ 
ka, ima ih čitava legija. 

turgijske godine ( L’Oblat , str. 181-182) kao ni autoru Geniea pa i Bar- 
beyju d’Aurevillyu. 

10. Zajedničke točke s Barbeyjem d’Aurevillyom i Leonom Bloyom 

Također se čini da je upravo Barbey d’Aurevilly bio onaj koji je uči¬ 
nio da Huysmansovo zanimanje skrene prema liturgijskom sotonizmu. 22 
Liturgija ga je napokon tako potresla da je, prateći je pažljivo, osjetio kao 
i njegov suvremenik L. Bloy osjećaje fizičkoga reda: » Vexilla Regis i uzvi¬ 
šeni polet te sekvencije, taj mimohod onih strofa koje su vozile silne tro¬ 
feje, prodirao im je do srži...« ( L’Oblat , str. 30) 

11. Njegov utjecaj i njegove zasluge 

Što se tiče Huysmansova utjecaja na druge pisce, on je još i danas 
ogroman. Kapelica benediktinki u Rue Monsieur postala je, poslije objav¬ 
ljivanja En route, mjesto hodočašća za one koji se zanimaju za Liturgiju. 
Brojni francuski pisci željeli su od tada upoznati umjetničko blago koje je 
tu izloženo bez koprene; pa ako tvrdimo da veliki dio pisaca vjernika - a 
oni su danas vrlo brojni - imaju misal u rukama (neki se čak i služe brevija¬ 
rom), to se mora pripisati velikim dijelom Huysmansovu djelotvornu apo- 
stolatu. 

Ako je veliki broj pisaca odbacio liturgijska pretjerivanja i ako su Li¬ 
turgiju opet postavili na njezino pravo mjesto koje joj dolikuje u životu 
jednoga naroda (Baumannl), sigurno je zasluga Huysmansa da ona danas 
ne ostaje više skrivena u onom zaboravu u kojem je životarila prije njega. 

I ako napokon jedan pisac mora biti zadovoljan blagotvornim djelova¬ 
njem što ga je izvršio Huysmans, može se s pravom citirati Paula Claudela. 23 

Huysmansov utjecaj u mnogočemu nadilazi utjecaj L. Bloya. »Sklo¬ 
nost prema Liturgiji, osjećaj za obrede, ljubav prema simbolici, divljenje 
religioznoj umjetnosti i lijepim obredima« ( L’Oblat , str. 247-248), koji 
sačinjavaju jedan od hitnijih obilježja cijeloga njegova bića, postali su danas 
zahvaljujući prije svega njemu, baština velikog broja suvremenih pisaca. 


2 ~ Vidi A Rebours, str. 213-215 

23 Da bismo se u to uvjerili, treba usporediti razmatranje Huysmansovo ( L’Oblat, str. 215) i P. Cla- 
udelovo ( Corona Anni Dei Benignitatis) prigodom Bogojavljenja. Ako utjecaj nije neposredan, ba¬ 
rem je sigurno da treba direktno povezati oba mjesta u molitvi dana koja se nalazi u Brevijaru. Zato 
je nemoguće shvatiti Annonce faite a Marie (Navještenje Mariji) ako se ne pozna Huysmansa. 
Osim mjesta koja se odnose na umjetnost gotike i srednjevjekovni duh koji su stvarali sjajne kated¬ 
rale i koji se pozivaju na Cathedrale (str. 129-130; 190; 256; 261; 395), ljubav prema Liturgiji i 
glavna misao mistične supstitucije podsjeća snažno na našega pisca. 

XI. POGLAVLJE 


ARMAND PRAVIEL 

1875 .- 1944 . 


1. Roman Le Peche d’Aveugle jest povijest jednoga slijepog orgulja- 
ša, zaljubljenog u jednu redovnicu koji nalazi utjehu u Liturgiji, a u ro¬ 
manu autor daje mnogobrojne liturgijske analize - 2. Njegov roman je 
pod utjecajem Huysmansa - 3. Mogao bi poslužiti kao komentar određe¬ 
nim obredima - 4. Liturgijski sudovi A. Praviela nisu baš posve original¬ 
ni, a duhovni život junaka prilagođuje se ciklusu liturgijske godine. - 5. 
Taj je roman jedan dokaz više o liturgijskom utjecaju koji je oko 1904. 
godine dostigao svoju najvišu točku, čemu pridonosi i zbirka Cantique 
des Saisons 


* 


* 


1. Roman Le Peche d’Aveugle jest povijest jednoga slijepog orguljaša, za¬ 
ljubljenog u jednu redovnicu koji nalazi utjehu u, a u romanu autor daje 
mnogobrojne liturgijske analize 

Ovaj pisac iz Toulousea postigao je 1904. godine veliki uspjeh svo¬ 
jim liturgijskim romanom Le Peche d’Aveugle (Slijepčev grijeh). To je 
povijest jednoga slijepog orguljaša koji se utješio glazbom i liturgijskim 
tekstovima. Njegov grijeh sastoji se u tome što se zaljubio u neku redov¬ 
nicu koju je slušao kako svira na orguljama. 

Sadržaj romana je dakle veoma slab. Međutim, liturgijske analize 
nadilaze sve ostalo do tog stupnja da je glavni predmet izgleda poslužio 
tom piscu kao izlika da bi nas zabavio liturgijskim temama. 

2. Njegov roman je pod utjecajem Huysmansa 

Liturgijske teme nisu baš previše originalne. Nepobitan je Huy- 
smansov utjecaj: Praviel uspoređuje neke obrede s draguljima 1 , govori o 


1 » Pet dragulja koji krase krune Vespera...«, str. 18 ; Magnificat je »uistinu najčistiji dijamant koji 
dominira na kruni Vespera...«, str. 35. 

»gukanju« redovnica (str. 85), oštro kritizira što se u katoličkim crkvama 
pjevaju komadi iz opera. 2 

U mnogobrojnim liturgijskim raspravama (str. 81, str. 83-84) on se 
oduševljava za talismansku snagu svetih tekstova (str. 222) te za latinski 
kao univerzalni jezik (str. 90). Napokon mnoštvo tehničkih tumačenja 
(str. 25) spontano nas podsjećaju na Huysmansova djela. 

3. Mogao bi poslužiti kao komentar određenim obredima 

Ovaj bi roman isto tako mogao poslužiti kao komentar onome tko 
se zanima za značenje sljedećih obreda: Večernje (str. 14-24, 39, 236- 
237), Kompletorium (str. 215-221), Obred Duhova (str. 13-14, str. 38 
s povijesnim bilješkama, str. 14), Božić (str. 150-177), Veliki petak (str. 
248-260) i Velika subota (str. 265-270, 275-297). Tu još nalazimo i ne¬ 
ke komentare drugih liturgijskih tema. 3 

4. Liturgijski sudovi A. Praviela nisu baš posve originalni, a duhovni ži¬ 
vot junaka prilagođuje se ciklusu liturgijske godine 

U njegovu romanu osobni sudovi nisu baš veoma česti. Evo ih nekoli¬ 
ko koji su posve stilističkog karaktera: »Ti stihovi« (iz Psalma Beatus vir) 
»čine se svaki kao palma uzdignuta pobjedničkom kretnjom...« (str. 20) 

Ili pak: »Njegovo sanjarenje« (za vrijeme pjevanja Veni Creator) »bi¬ 
lo je poput plašljivih ptica koje oklijevaju pred bezgraničnim horizontima 
neistraženih mora Božanstva.« (str. 33) 

Tehnička kompozicija romana Le Peche d'Aveugle oštroumno je za¬ 
mišljena: radnja se odvija tokom cijele liturgijske godine koja je podijelje¬ 
na u četiri dijela: od Uskrsa do Presvetog Trojstva (pogl. I.), od Presve¬ 
tog Trojstva do Došašća (pogl. II.), od Došašća do Prikazanja u hramu 
(pogl. III.), od Prikazanja do Uskrsa (pogl. IV.). 

Slijepi junak oduševljava se Liturgijom i s njom trpi. Ona izražava 
njegove osjećaje pa on prilagođuje svoj duhovni život njezinim zahtjevi¬ 
ma: »Njegov život bijaše... sav ispunjen umjetnošću i umjetnošću koja je 
posve usko povezana s Liturgijom.« (str. 6) 


2 str. 37 i 125. Drugi odlomci usmjereni su protiv liturgijske ravnodušnosti običnih ljudi (str. 22 i 
251), protiv nekih liturgijskih komada (str. 18), protiv hvalospjeva (str. 104-105) i protiv onog 
mrmljanja psalama (str. 15) koje je neprestano ogorčavalo Huysmansa. 

3 Magnificat (str. 38, 86), Pangue lingua (str. 233-235), Parče Domine, (str. 84-86), Ps 110 (str. 
18), Ps 111 (str. 19), Ps 113 (str. 26), Blagoslov (str. 81, 89, 96), Veliki tjedan (str. 227-229), Sta- 
bat (str. 107, str. 242-244), Tantum ergo (str. 86-88), Veni Creator (str. 29, 30-32; njegova povi¬ 
jesti) 

Mogli bismo čak tvrditi da je njegova smrt u suglasju s liturgijskim 
pravilima. Nakon što je trpio za vrijeme Velikog tjedna i tako ispaštao 
svoj grijeh, umire u trenutku kad za vrijeme obreda zabruje prvi radosni 
usklici aleluja Uskrsnuća. Ali on ih više ne prati na zemlji... 

5. Taj je roman jedan dokaz više o liturgijskom utjecaju koji je oko 1904. 
godine dostigao svoju najvišu točku, čemu pridonosi i zbirka Cantique 
des Saisons 

Ovaj je roman, dakle, vrlo zanimljiv dokument. On nam pokazuje 
da je vrhunac liturgijskog utjecaja na francuske pisce uistinu dosegao svo¬ 
ju najvišu točku u doba L'Oblata. Nekoliko godina poslije ovaj je pisac 
objavio Cantique des Saisons (Hvalospjev godišnjih doba) »u kojem pred 
nas iznosi cijelu liturgijsku godinu s dragocjenim rimama himnarija.« 4 To 
je ista vrsta zbirki koju ćemo pobliže vidjeti analizirajući Corona Anni 
Dei Benignitatis Paula Claudela. 


4 R. Vallery Radot, Anthologie, str. 338 

XII. POGLAVLJE 


MAURICE BARRES 

1862 .- 1923 . 


1. Maurice Barres, premda ne ispovijeda katoličku vjeru, nije se mo¬ 
gao oduprijeti liturgijskoj struji svoga vremena - 2. Kroz rodoljublje do¬ 
šao je do toga da poštuje Liturgiju - 3. Svećenici, koje izvodi na scenu, 
oblikovani su Liturgijom - 4. Oni svoj duhovni život usklađuju s moli¬ 
tvama Crkve - 5. Također ih smatraju jednom važnom stvarnošću s ko¬ 
jom se susreću s vremena na vrijeme (samostansko bogoslužje!) - 6. Po 
njegovu shvaćanju Liturgija je nacionalna baština neprocjenjive vrijedno¬ 
sti - 7. Ona objašnjava simboliku kamenja crkava posijanih po francu¬ 
skom tlu i zatim objašnjava sadržaj katoličke vjere - 8. Himan Coelestis 
urbs Jerusalem protiv Briandal - 9. Zaključak 


* 


* 


1. Maurice Barres, premda ne ispovijeda katoličku vjeru, nije se mogao 
oduprijeti liturgijskoj struji svoga vremena 

Djelo M. Barresa stavili smo odmah uz djelo Huysmansa s posve 
određenom namjerom da pokažemo silovitu snagu liturgijske struje koja 
je obuhvatila čak i one pisce čije se religiozno vjerovanje nije slagalo s 
vjerovanjem autora En Route. 

2. Kroz rodoljublje došao je do toga da poštuje Liturgiju 

Maurice Barres, koji je trenutno najočitiji predstavnik francuskog 
nacionalizma, počeo je cijeniti Liturgiju kroz svoju ljubav prema Domo¬ 
vini. Proučavajući povijest duhovnih sila koje su djelovale na povijest nje¬ 
gove zemlje, primijetio je da je pri tome Liturgija igrala veliku ulogu. Bu¬ 
dući da je njegovo književno stvaralaštvo izvanredno široko, bili smo pri¬ 
siljeni odabrati dvije knjige koje vrlo očito predstavljaju različita lica nje¬ 
gova liturgijskog shvaćanja. Dok nam je u La Colline inspiree (Nadahnu¬ 
ti brežuljak, 1913.) stavio pred oči jedno regionalno središte liturgijskoga 
francuskog života pokazujući nam istodobno važnu ulogu koju je Liturgija 
igrala u francuskom životu, poslužio se njezinom apologetskom vrijedno- 

šću u svojoj knjizi La Grande Pitie des Eglises de France [Velika bijeda 
francuskih crkava, 1914.). 

3. Svećenici, koje izvodi na scenu, oblikovani su Liturgijom 

Posve je prirodno da M. Barres raspravlja o Liturgiji u svojoj La Col- 
line inspiree. Budući da on tu dovodi na pozornicu više svećenika čiji je 
duhovni život morao biti oblikovan Liturgijom, učinio bi neoprostivu po¬ 
grešku da je ostavio po strani to razdoblje njihove obuke. Ali nameće 
nam se jedno drugo pitanje: je li ugledni pisac dobro riješio taj problem? 
Možemo biti doista zadovoljni njegovim postupkom imajući u vidu da 
mu nedostaje iskustvo duhovnog života oblikovanog Liturgijom. 

4. Oni svoj duhovni život usklađuju s molitvama Crkve 

Budući da je on u stalnom kontaktu s katoličkim piscima i budući 
da duboko poštuje katolicizam koji je, prema njegovu mišljenju, »uređeni 
grad duša« [La Colline inspiree, str. 423), junaci njegovih romana uskla¬ 
đuju svoje misli i osjećaje sa službenom molitvom toga »grada«. 

Na Veliki ponedjeljak glavni junak toga romana trpi progonstvo 
te ponavlja »jakim glasom u pustim hodnicima Izaijin tekst koji je 
Crkva stavila u poslanicu toga dana: Stemus simul ... Pođimo zajed¬ 
no pred suca. Gospodin Bog moja je pomoć. Tko će se usuditi osu¬ 
diti me?« (str. 234-235) 

»Na Veliki četvrtak, usred dana, Leopold je razmatrao i svega 
ga je ispunila žalost toga dana nad kojim Liturgija rasprostire tamnu 
boju pogreba.« (str. 236) 

Kada se u njegovu životu priprema konačna katastrofa, zaprepašteni 
dobivamo dojam da se tu radi o sličnosti između liturgijske teme toga 
dana i činjenica svakidašnjeg života: 

»Svi su pijetlovi na brežuljku pjevali kad je Leopold saznao za 
Petrovo zatajivanje... Došao je strašan dan; dan tmine, dan silaska u 
grob. Još nekoliko minuta i trebalo bi ostaviti samostan zauvijek.« 
(str. 240) 

Stoga je M. Barres znao izvući političke efekte nakon što je uskladio 
stvarni život s činjenicama koje je izražavala Liturgija: »Bio je to upravo 
trenutak kada je naš Gospodin izdahnuo i malo okruženje siđe u Saxo- 
nov grob nekoliko minuta poslije tri sata.« (str. 243) P. Claudel će upo¬ 
trijebiti u Annonce faite a Marie isti postupak pokazujući da svaki trenu- 

tak u slijedu vremena za kršćanina ima svoje mistično značenje: on kao u 
nekom zrcalu odražava određeni događaj u udjelu spasa. 

5. Zato ih smatraju jednom važnom stvarnošću s kojom se susreću s vre¬ 
mena na vrijeme (samostansko bogoslužje1) 

Duhovni je, dakle, život svećenika oblikovan liturgijskom moli¬ 
tvom. 1 Bilo da su oni vjerni Rimu, pristaše hereza ili revolucionari, ne¬ 
moguće im je izbjeći onoj struji poezije i ljepote koja često gorućom lju¬ 
bavlju prožima dušu svakoga onoga koji je jednom samo bio pod njezinim 
utjecajem. 2 Svećenici koje susrećemo u La Colline inspiree smatraju Li¬ 
turgiju jednom duhovnom stvarnošću s kojom treba računati barem isto 
tako kao sa silama materijalnog reda. Tako je Leopold, revolucionarni 
svećenik, prije nego je odlučio prekinuti veze s hijerarhijskim autorite¬ 
tom, morao nadvladati plimu spasonosnih savjeta koji su izlazili iz samo¬ 
stanske Službe Božje, slične onoj koju smo analizirali govoreći o De- 
sespere Leona Bloya. 

»Teški glasovi dižu se u ledenoj noći bez da ih prate ikakvi zvu¬ 
ci orgulja. Gregorijansko pjevanje veliča, jeca, usrdno moli. U vrije¬ 
me kada tama pokriva svijet, ovi redovnici bdiju i mole da nadokna¬ 
de za zločine i za sve nerede noćne... Kroz tri sata nikakva kretnja 
neće zasmetati veličanstven tijek njihovog posredništva, nijedan po¬ 
kret osim katkada sve one svjetiljke koje se gase ili se sakrivaju, a 
malena svjetiljka svetišta jedina baca onu svoju treptavu svjetlost po 
koru u kojem se razabiru bjeličaste utvare. Velika nepokretna dra¬ 
ma, a time još potresnija velika drama čitava ispunjena voljom i sno¬ 
vima herojske kvalitete. 

Ona nas vraća nama samima, uvjerava nas da prezremo sve 
moćne izvanjske sile i da tražimo vrhunac u našem duhovnom svijetu. 


1 Donosimo još nekoliko primjera. Kada je ekskomunicirani svećenik posjetio ruševine te kapelice u 
kojoj je nekoć postigao tolike uspjehe izgovorio je u zanosu psalam o ropstvu: «Gospodine, tvoje slu¬ 
ge ljube Sion, i same ruševine i razvaljeno kamenje; a njihova rodna i sva opustošena zemlja sačuvala 
im je nježnost i sućut.« (str. 291) 

Liturgija, koja izražava lirske osjećaje toga heretika, dira ga još jako duboko u njegovoj starosti: »Sva¬ 
ka rečenica u Svetom Pismu, u kojoj se nalaze Jahvina obećanja upućena Sionu, djelovala je na njega 
čarobnom snagom. Sam zvuk tog sloga bio je dovoljan da mu uzdigne dušu. Neprestano je ponavljao 
monotonu i snažnu poeziju psalama sve dok ga nije obuzela neka toplina i srce počelo jače kucati.« 
(str. 326) 

2 Evo i posljednjih riječi velečasnog Aubryja kojemu je prava hijerarhija povjerila misiju da se bori 
protiv utjecaja revolucionarnih svećenika: »Ako ta duša (revolucionarnog svećenika) koju sam pustio 
da ode ljuta i očajna bude mene čekala tamo gore, prihvatit ću smrt s manje bojazni, zapjevat ću s 
pouzdanjem psalam žrtve. Spasimo Leopolda, Oče moj, tada ću moći prošaptati Introibo ad oltare 
Dei .« (str. 395) 

U nasilnim slikama slavi vlast volje nad svim silama koje opsjedaju i 
savjest najboljih. Istodobno podvrgava nas nekom redu, oslobađa nas 
od traženja našeg puta i uvodi nas u božanski sklad, kao što se svaka 
od tih nota stavlja u koncert na hvalu Vječnoga.« (str. 60-61) 

Svećenik revolucionar koji nazoči tom obredu »ne dopušta da 
mu išta promakne od te duboke slike, od tih boja noći i vatre. To 
recitiranje psalama prati ga sve do ruba očaja i vraća ga natrag u bor¬ 
bu. Ta sekvencija u toj tami dotrčala je da ga udari i zatim podigne 
poput valova. Ali ako ga i potiču, ipak ga ne smiruju. Ostaje zatvo¬ 
ren prema onomu što je najbolje u nadnaravnoj službi Božjoj koja se 
tu obavlja (u tom noćnom obredu kartuzijanaca!) pred njegovim 
očima i koji se trudi da zavlada veličajni red nad najnepokornijim di¬ 
jelovima naše duše. Kao što mu ni mir Boiservillea nije rashladio sr¬ 
ce, tako ga ni velika slika samostanske discipline ne tjera da prigne 
glavu. Događa se upravo suprotno. I na tu odviše drhtavu maštu ovo 
neusporedivo pokretanje svega što može djelovati na religioznu du¬ 
šu ima jedini učinak da u njemu probudi njegovu najdublju ljudsku 
narav, čovjeka od želje kakav je oduvijek bio.« (str. 62) 

Iz svega što rekosmo jasno se vidi da nam Maurice Barres u La Col- 
line inspiree govori o nedavnim događajima u francuskoj povijesti, o raz¬ 
doblju koje je bilo obilježeno nemirima unutar Crkve u Francuskoj. Opi¬ 
si liturgijskih obreda koje obavljaju revolucionarni svećenici stavljaju ovu 
knjigu uz L'Encorcelee, La-Bas i Demon de Midi. Kada budemo pred¬ 
stavljali Demon de Midi Paula Bourgeta govorit ćemo o toj vrsti parodije 
na rimsku Liturgiju. 

6. Po njegovu shvaćanju Liturgija je nacionalna baština neprocjenjive 
vrijednosti 

Ipak nismo istaknuli svo ono unutrašnje značenje liturgijskog shva¬ 
ćanja M. Barresa. Sljedeći odlomci izvađeni iz La Colline inspiree sigurno 
bi nam otkrili bolje nego bilo kakav komentar ono drugo lice njegove 
knjige: 

»Nekoć bi on bio želio (ekskomunicirani svećenik) obrede i 
obrasce koji bi najbolje pristajali hodočašću, koji bi u rimskom srcu 
probudili običaje velikih povijesnih dana Siona« (str. 340). Lijepi 
obredi, potresne propovijedi, pjevanje i glazba privlačili su na svet- 

kovine sa svih strana vjernike, jednako zanesene i potaknute na do¬ 
bro.« (str. 40-41; vidi još str. 409) 3 

Liturgija, promatrana kao nacionalna baština neprocjenjive vrijedno¬ 
sti, lice je službene molitve koja to još više ističe. 

7. Ona tumači simboliku kamenja crkava posijanih po francuskom tlu i 
zatim objašnjava što sadrži katolička vjera 

M. Barres se obzirom na taj predmet još jasnije izražava u svojoj 
apologiji La Grande Pitie des Eglises de France (Velika bijeda francuskih 
crkava, 1914.). Liturgijske pjesme izražavaju: »Povijest one tjeskobe 
(strah pred smrću)... povijest božanskoga kroz čovječanstvo. Koji bi 
bezumnik mogao vjerovati da može odbaciti tu silnu molitvu koja je 
doprla iz daljine starih vremena i koja pronalazi svoj glas u svakom satu 
dana u liturgiji moga sela.« (str. 194) 

Ako je ona tako usko povezana sa samom dušom francuskog naroda, 
bilo bi previše nepromišljeno htjeti uništiti tisuće crkava koje su prirod¬ 
ne posude u kojima su se kroz stoljeća slile sve one tajanstvene, ali stare 
snage francuske duše. Htjeti zbrisati ta svetišta znači htjeti ubiti dušu sa¬ 
me Francuske. 

Briand, lišen svake pameti po mišljenju M. Barresa, koji se prihvatio 
tog djela kako bi izbrisao katoličke crkve s tla Francuske, morao bi se 
najprije naučiti što znači kamenje crkve, ma bila ona zabačena i u najjad¬ 
nijem selu. Morao bi zatražiti objašnjenje u Liturgiji. I ovdje vidimo da se 
M. Barres, nacionalist koji postaje liturgičar, služi Liturgijom da bi obra¬ 
nio nacionalnu dušu Francuske. To je isti postupak koji ćemo upoznati 
kada budemo govorili o piscima nazvanim »apologisti« (branitelji), a oso¬ 
bito kada budemo proučavali Louisa Veuillota kojemu će misa svetkovi¬ 
ne sv. Petra i sv. Pavla pružiti najispravniji komentar za vladarsku politi¬ 
ku papa kroz stoljeća. 

8. Himan Coelestis urbs Jerusalem protiv Briandal 

Tisuće francuskih crkava, većinom remek-djela umjetnosti koje su 
tada propadale uslijed zakona o Separaciji, utjelovljuju samu dušu Fran¬ 
cuske. Veličanstveni himan Urbs Jerusalem beata koji potječe iz VII. sto¬ 
ljeća mogao bi gospodina Brianda najbolje poučiti o metafizičkom znače¬ 
nju zgrade crkve, koja bi mu isto tako dokazala da će svi njegovi napori 


3 Vidi još: C olline inspiree, (str. 189-260; 310; 370; 371) 

da uništi katolicizam nužno propasti. To je M. Barresova tvrdnja. Ona je 
tako jasna i jednostavna da ju jednostavno moramo navesti u cijelosti: 

»Ja nisam veći klerik od njega (g. Brianda), ali ja sam se potru¬ 
dio da se informiram... Evo već od prve strofe (toga himna) postav¬ 
ljena je duboka ideja Crkve: postoji trostruka podudarnost između 
kamenja zgrade, blaženika nebeskog Jeruzalema i vjernika koji se 
bore ovdje na zemlji. I od početka do kraja himna tema će se razvi¬ 
jati na onoj snažnoj hotimičnoj zbrci, a da se nikad zapravo ne zna o 
kojoj se zgradi radi, o opipljivoj ili mističnoj. To kameno zdanje u 
isto je vrijeme duhovna zgrada, skup vjernika i zaručnica Kristova... 
Kako se može ući u tu kuću, u to društvo, u taj nebeski Jeruzalem? 
Treća će nam strofa to odmah reći. Svoje pravo ulaska imaju svi oni 
koji trpe u ime Krista... Te patnje koje daju pristup Crkvi upravljale 
su njezinom gradnjom. Udarcima čekića jedan radnik oblikuje i pri¬ 
prema kamenje, a isto tako pod čekićem božanski radnik priprema 
duše. Kamenje i duše usavršavaju se u boli i upravo im ta bol daje 
mjesto u hijerarhiji zgrade... A radnika, graditelja te crkve, Krista, 
postavio je njegov otac: on prebiva u temeljima zgrade, on je kamen 
zaglavni, on spaja dvostruki zid. Svojom vjerom u Krista vjernici su 
jedna zajednica i u zajedništvu su s pokojnima...« 

»Nakon što je pročitao tu staru pjesmu, još uvijek živu, ponav¬ 
ljanu svake godine već četrnaest stoljeća u svim francuskim crkvama 
koje se u njoj prepoznaju, on (g. Briand) sigurno bi znao to što vjer¬ 
ska građevina predstavlja u katoličkoj nauci: duše vječno spojene 
istom vjerom, zajedništvo živih i umrlih (ideja draga M. Barresu), 
visoka građevina izgrađena da proglasi, potvrdi i uzdrži vjeru; ukrat¬ 
ko - jedno vjerovanje puno snage i zanosa, u središtu i daleko iznad 
naših gradova... Uistinu, bilo bi vrlo važno da g. Briand upozna što 
nam to pjevaju već tolika stoljeća stare latinske strofe; i da dobro 
shvati da za vjernika prava crkva nije toliko sagrađena od sirova 
kamenja koliko od živoga kamenja. Construitur in coelis, vivis ex la- 
pidibus.« (str. 54-55) 

9. Zaključak 

Ukratko, otkrili smo sva četiri vida pod kojima je M. Barres upoz¬ 
nao i uzljubio Liturgiju koja je ponajprije nedjeljivi dio duhovnog života 
francuskog svećenika i ona zatim čini uvijek živi odraz francuskih duša 
koje su nekad napučivale zemlju Francuske. Osim te veze koju liturgija 
oblikuje između živih i mrtvih, i bez obzira što stvara gotovo vječan orga- 



nizam jedne Nacije, ona dokazuje čak i svojim krivotvorinama da Fran¬ 
cuz mora uvijek dati izvanjski i vidljivi oblik nepoznatim silama koje izvi¬ 
ru u najskrovitijim naborima njegove duše. Napokon, budući da je kato¬ 
lički nauk davao Francuskoj kroz toliko stoljeća nepokolebljive zakone 
moralnoga reda univerzalne vrijednosti, Liturgija može poslužiti kao apo¬ 
logija toj istoj vjeri. 

Liturgijsko znanje M. Barresa nije baš izvanredno opširno, 4 ali poka¬ 
zuje ipak da se intelektualna elita suvremene Francuske oduševljavala 
istim oblicima ljepote koji su odgajali srednjovjekovno stanovništvo i u 
čemu su uvelike uživali veliki francuski pisci XVII. stoljeća. Zanimanje 
što ga M. Barres pokazuje za Liturgiju dokazuje vrlo očito da se tradicio¬ 
nalne veze, prekinute tolikim iskušenjima tijekom dva prethodna stolje¬ 
ća, počinju ponovno sve više i više stezati. Francuska će književnost i na¬ 
dalje biti organska i skladna cjelina što nikad nije prestala očaravati 
obrazovani svijet." 


To nam ne dokazuje opis noćne službe Božje. M. Barres nam o tome daje općeniti dojam jer ne 
poznaje tekst tog obreda ni njegovu temu određenu trenutkom u liturgijskoj godini. 

5 Nismo govorili o utjecaju koji je Liturgija izvršila na stil M.Barresa. On je veoma slab. Navest ćemo 
kao dokument samo dva sljedeća primjera: »...Misao na njegov brežuljak ispunjavala ga je kao što je 
misao na Šator, u kojem se nalazio Kovčeg saveza, ispunjavala Davidovu dušu u pustinji. To je košu¬ 
ta što žeđa za izvor vodom...« (usp. Ps. 42,2; Vidi još str. 325) »Tri svećenika dugo su razmatrali 
pred tim noćnim krajolikom čija je ljepota bila tako velika da su ga za koji trenutak gledali kao da 
slušaju crkvenu glazbu...« {isto., str. 343) 

XIII. POGLAVLJE 


PAUL BOURGET 

1852 .- 1935 . 


1. On se zanima za Liturgiju jer ga na to potiče proučavanje zakona 
koji vladaju u društvu - 2. Uvidio je da Liturgija preobražava duše te 
zato u Le Demon de Midi (Podnevni demon) iznosi različite struje anti- 
rimskih liturgija - 3. Karakteristika romana Le Divorce (Rastava bra¬ 
ka) i Le Demon de Midi - 4. Djeca dolaze pod njezin utjecaj, a stariji iz 
nje crpe životnu doktrinu - 5. Liturgijski život Savignana, glavnog juna¬ 
ka romana Le Demon de Midi - 6. Služba Božja na Sve Svete i Jaganjče 
Božji iz mise otkrivaju mu zakone mistične pretvorbe - 7. Liturgijske tež¬ 
nje Modernista s opisom njihove mise - 8. Roman Le Demon de Midi li¬ 
terarni je komentar jednog stiha Psalma 91. - 9. Zaključak 


* 


* 


1. On se zanima za Liturgiju jer ga na to potiče proučavanje zakona koji 
vladaju u društvu 

M. Barres stigao je do ljubavi prema Liturgiji jer se ona tako divno 
slaže s njegovim nacionalnim težnjama. Kako je proučavanje socijalnih 
problema koji potresaju suvremeno društvo izrazita značajka koja karak¬ 
terizira genij P. Bourgeta, čini se prirodno što je on pokazao zanimanje za 
službenu molitvu Crkve i to upravo zato što je shvatio njezinu socijalnu 
vrijednost. 

2. Uvidio je da Liturgija preobražava duše te zato u Le Demon de Midi 
(Podnevni demon) iznosi različite struje antirimskih liturgija 

Zaista, taj slavni pisac, detaljno secirajući duhovni život svojih juna¬ 
ka, odmah je primijetio da Liturgija preobražava duše koje su pod njezi¬ 
nim utjecajem i da ona još uz to u sebi sadržava čvrsti nauk čija se istini¬ 
tost oslanja na najsuvremenija dostignuća socijalne psihologije. 

Osim te dvije strane liturgijskog shvaćanja P. Bourgeta treba još 
istaknuti da se on bavio različitim liturgijskim strujama koje su još u sa¬ 
dašnjem vremenu uzbuđivale Francusku. Parodije katoličkih misa koje 

nam stavlja pred oči u Le Demon de Midi pridružuju njegovo djelo M. 
Barresovom, koji je istoj temi dao podosta mjesta. Jedino po čemu se 
razlikuju ta dva pisca u svojim opisima parodiranih misa jest samo u temi 
koju obrađuju. Kod M. Barresa radi se o revolucionarnom svečeniku u či¬ 
joj duši naviru nepoznate sile prošlih generacija, dok P. Bourget iznosi na 
scenu predstavnika onoga modernističkog strujanja koje upravo započinje 
u modernoj civilizaciji. 

3. Karakteristika romana Le Divorce (Rastava braka) i Le Demon de 
Midi (Podnevni demon) 

Tako nam je moguče da pod liturgijskim kutom analiziramo cjelo¬ 
kupno djelo Paula Bourgeta. Učinilo nam se prikladnim da se zadovolji¬ 
mo analizom dvaju njegovih romana koji će moći poslužiti kao tipičan 
primjer za sve strane njegova liturgijskog shvaćanja. Le Divorce (1904.) 
može poslužiti kao povijesni dokument onima koji bi htjeli znati u kojoj 
je mjeri liturgijska molitva bila poznata u Francuskoj u sredinama visoke 
buržoazije prvih godina poslije proglašenja zakona o rastavi braka. Le De¬ 
mon de Midi naprotiv iznosi liturgijske težnje modernista. 

4. Djeca dolaze pod njezin utjecaj, a stariji iz nje crpe životnu doktrinu 

Pogledajmo izbliza Le Divorce. Tu vidimo da Liturgija igra prilično 
znatnu ulogu u životu svakoga Francuza već od najranijeg djetinjstva; mo¬ 
litve koje djeca trebaju izreći ili se pripremaju za Prvu pričest vrlo su bit¬ 
ni događaji u njihovu životu: 

»Kad je mala Ivana, klečeći podno kreveta u dugoj bijeloj košu¬ 
lji izgovorila riječi molitve: »>Pohodi, molimo te, dragi Bože, ovaj 
stan, quaesumus, Domine, habitationem nostram.i >Ne može ga po- 
hoditit, posve tiho zajecala je majka.« (str. 125) 

Isto tako u Le Disciple (Učenik) nalazimo liturgijsko sjećanje koji je 
jedan dokument više o važnoj ulozi koju je Liturgija igrala u životu fran¬ 
cuske djece: 

»Za vrijeme obreda nevidljiva su usta pjevala iza rešetaka cr¬ 
kvene pjesme koje su čudno uzbuđivale moju dječju maštu. Činilo 
mi se kao da dolaze izdaleka, kao iz nekog ponora ili iz groba«. (§ 1. 
Mes Heredites - Moja nasljedstva. Radi se o službi Božjoj jedne 
nedjelje u kapucinskoj crkvi u Clermontu.) 

Nakon što odraste svaki vjernik posjeduje svoj misal i iz njega crpi 
čvrstu nauku za svoj život. Situacije njegova osobnog života često se pri- 
lagođavaju odlomcima koje navodi Liturgija, ona ga tješi i pomaže mu da 
strpljivo nosi teški teret svoga mukotrpnog života: 

»Imala je običaj, blizak osobama koje dugo nisu nazočile službi 
Božjoj, tražiti u svom misalu poslanice i evanđelja. Čitala je najprije 
one toga dana, zatim one prijašnjih dana pa one sljedećih. Budući da 
je ta nedjelja bila četvrta korizmena, najprije je pročitala odlomak: 
>Draga braćo, pisano je da je Abraham imao dva sina...< zatim: > U 
ono vrijeme Isus je prešao na drugu stranu Galilejskog mora...< pa, li¬ 
stajući po redu, oči joj se zaustaviše na Evanđelju sljedećeg četvrtka 
koje pripovijeda o oživljavanju sina udovice iz Naima: >1 Isus ga vrati 
njegovoj majci...< učini joj se da sve tako točno odgovara njezinoj si¬ 
tuaciji da je na to uzdrhtala kao da se radi o obećanju.« (str. 165) 

5. Liturgijski život Savignana, glavnog junaka romana Le Demon de Midi 

Savignan, glavni junak romana Le Demon de Midi dolazi također 
pod utjecaj Liturgije. Istina je da je ne pozna onako dobro kao svećenici 
u La Colline inspiree ili pak junaci romana Leona Bloya. Međutim, una¬ 
toč osrednjosti njegovih liturgijskih saznanja on na liturgiju misli u neko¬ 
liko navrata i sjeti je se u najkritičnijim trenucima svoga burnog života. 
Usmjerujući sve svoje težnje prema preljubu taj katolički učenjak »počeo 
je pratiti službu Božju u toj knjizi« (radi se o misalu)... »Da, čitao je u toj 
knjizi službu Božju toga dana, ali samo ju je izgovarao vrškom usana, mi¬ 
sli su mu bile negdje drugdje... U Gradualu toga dana nalazio se jedan 
stih: Anima nostra sicut passer erepta est de laqueo venantium (naša je 
duša poput ptice umakla iz zamke lovačke)... Nije mogao, a da to ne pri¬ 
mijeni na sebe, ne priznavši si da mora baš naprotiv juriti prema mreži 
pod cijenu da se u nju ulovi.« (I. str. 80-81) U trenutku svojega pada 
»žalio je ... što nije slijedio nadahnuće iz mise, i što nije otišao sa svojim 
sinom.« (I. str. 98) 

Taj isti filozof uvjeren je - unatoč svojim pogreškama - u ljepotu li¬ 
turgijskih molitava pa njegov duhovni život i njegova filozofska razmatra¬ 
nja dokazuju da mu Liturgija nije nepoznata. Gledajući katedralu Notre- 
Dame sjeća se, posve spontano, himna C oelestis urbs Jerusalem, o kojem 
smo govorili prigodom polemike M. Barresa protiv Brianda: 

»Čitava zgrada, u svojoj strogoj cjelini, izgledala je kao jedan za¬ 
nos svega toga kamenja podignutog zajedničkom mišlju molitve i 
pobožnosti. Stoga sve duše kršćanstva tvore samo jednu masu, du- 

hovno povezanu kao što je kamenje katedrale materijalno povezano, 
i sve su uzdignute prema nebu. Pa idući kamo je nakanio Savignan 
se stavljao izvan toga sklada. On je bio kamen otrgnut od drugih za 
kojeg više nije bilo mjesta u mističnoj zgradi.« (II. str. 104) 

6. Služba Božja na Sve svete i Jaganjče Božji iz mise otkrivaju mu zakone 
mistične pretvorbe 

Poslije smrti svoga sina koji bijaše žrtva njegova zločina, Liturgija 
mu otkriva onaj zakon mistične zamjene kojeg je Huysmans tako volio i 
kojega Violaine u L’Annonce faite a Marie tako savršeno utjelovljuje: 

»Žrtva nevinoga, njegova smrt, kakva li misterija. To je čitavo 
kršćanstvo. Platio sam dug koji nije bio moj. Quod non rapui tune 
exsolvebam... Ovdje imamo skroman, ali tako očit komentar uzviše¬ 
ne istine: prenosivost zasluga što svečano proglašavamo 1. studenog 
u svetkovini Svih svetih, što potvrđujemo svaki dan u misi kad moli¬ 
mo Jaganjče Božji. Jacques Savignan umro je prinoseći svoju žrtvu 
za one koje je ljubio.« (II. str. 370-371) 

7. Liturgijske težnje Modernista s opisom njihove mise 

Različita liturgijska strujanja koja nam je Paul Bourget iznio kao po¬ 
uzdan promatrač suvremenog načina života posebno su zanimljiva. Mo¬ 
dernisti su težili za »ujedinjenjem obreda s upotrebom nacionalnog jezika 
u svakoj zemlji za obrede...« (I. str. 215-216, 296) Oni čak sanjaju i o 
tome da se misa govori »još ranije, za treće vigilije. Šest sati jest ustu¬ 
pak.« 

Opat Fauchon, to je ime toga svećenika, »htio bi da služba Božja bu¬ 
de točna reprodukcija Euharistijske večere, pa navodi Matejeve i Marko¬ 
ve riječi: Vespere autem facto (Kad bi večer]. Moralo je biti toliko poezi¬ 
je u tim noćnim sastancima prvih kršćana kad su kradom žurili pozaspa- 
lim ulicama.« (II. str. 20) 

Odvelo bi nas predaleko kada bismo u cijelosti iznijeli opis jedne 
modernističke mise, to oponašanje prvotne mise, kojoj ćemo prisustvova¬ 
ti u romanu Sanguis Martyrum (Krv mučenika] Louis Bertranda. Ta mi¬ 
sa u Le Demon de Midi izgleda nam kao da je razvodnjena crna misa u 
La-Bas. 

»Nakon što je izgovorio na francuskom riječi Pozdrava kako ga 
je več Booz bio uputio svojim žeteocima: >Gospodin neka bude s va¬ 
ma...:, celebrant je počeo litanijsku molitvu kojom bi se još u prvim 

stoljećima započinjala prvotna misa. U svomu nestvarnom pokušaju 
povratka dalekim obredima Fauchon je svetu žrtvu sveo na nekoliko 
vrlo jednostavnih elemenata: nema više Ulazne pjesme, a umjesto 
nje su litanijski zazivi; čitanje, nešto poput Poslanice, pokojeg pisma 
koje je svakog dana dobivao od zabludjelih poput njega; zatim neko¬ 
liko redaka iz Evanđelja s komentarom. I na kraju pretvorba, pričest 
pod obje prilike s molitvama, poljubac mira - sav taj ceremonijal 
bio je određen da reproducira Posljednju večeru. Posljednjem dijelu 
službe Božje sve više i više dao je opširnost i svečanost kakvu je ima¬ 
la u prvim stoljećima... I tako, klečeći pred oltarom, recitirao je svo¬ 
jim dubokim glasom litanije (II., str.20,23; 27-35)... Litanije us¬ 
mjerene protiv >Rima, istinskog baštinika Iškariotskog... taj Rim, ne¬ 
pravedan i progonitelj, taj Rim svih grubosti i svih anatema... koji je 
nametnuo onaj zakon crkvenog celibata, majke svih licemjerstava...« 
(II. str. 20-23; 27-35) toj misi daje pravi pečat. 

8. Roman Le Demon de Midi literarni je komentar jednog stiha Psalma 91 

Ima još jedna važna crta koju treba istaknuti govoreći o Paulu Bour- 
getu. Budući da se taj pisac trudi da kao istinski učenjak na području so¬ 
cijalne psihologije dokaže da samo zakoni kršćanstva mogu društvo učini¬ 
ti relativno sretnim, tako Liturgija obzirom da je službena molitva toga 
religioznog shvaćanja mora nužno imati uzvišenu vrijednost. Oba sveska 
romana Le Demon de Midi samo su znanstveni i literarni komentar jed¬ 
nog retka Psalma 91: 

»A sagitta volante in die, a negotio perambulante in tenebris, 
ab incursu et daemonio meridiano (ni strelice što leti danju, ni kuge 
što se šulja kroz tmine, ni pošasti što hara o podne)... Ps 91, 5-6. 
Taj redak jest egzorcizam protiv one napasti ... koja opsjeda čovjeka 
o podne ne jednoga dana, nego njegovih dana u punini njegove sna¬ 
ge. On je do tada vodio svoj život od kreposti do kreposti, od uspje¬ 
ha u uspjeh. Evo kada rušilački duh ovlada njime - dobro poslušajte: 
njegovim vlastitim razaranjem. Neka neprijateljska sila, aeternis ho- 
stis povuče ga s njegova pravca na put na kojemu mora propasti. Ta 
čudna vrtoglavica ide od duhovnoga do vremenitoga. Tako je to u 
poretku velike povijesti: Bonaparte godine 1809. poduzima rat u 
Španjolskoj, njegov nećak pedeset godina kasnije rat u Italiji. Tako u 
jednom drugom poretku Victor Hugo svojim djelom Feuilles d’Au- 
tomne i Lamartine svojim djelom Harmonies napastovani su politi¬ 
kom. A u jednom drugom redu stvari, i za nas puno težem, Lamen- 

nais i Lacordaire osnivajući L’Avenir (Budućnost) došli su na strašno 
raskršće u 1833. godini, gdje ih je čekao Le Demon de Midi da od 
jednog bude pobijeđen, a da drugoga upropasti.« (I. str. 8-9) 

9. Zaključak 

Ni Paul Bourget nije mogao izbjeći liturgijskoj struji svoga razdoblja. 
Čini se da mu je Huysmans [Cathedrale , str. 311) dao odlučan poticaj 
za izbor naslova Le Demon de Midi. Također je istina da estetska vrijed¬ 
nost Liturgije ne igra nikakvu ulogu u izgradnji toga velikog romanopisca; 
on je učenjak i njemu je dovoljno da mu Liturgija potvrdi one istine koje 
su najnoviji podaci sociologije ocijenili da su dobre i korisne. Ono malo 
liturgijskih opisa koje susrećemo u njegovim djelima ništa nam ne govore 
o onome što se odnosi na širinu njegova liturgijskog poznavanja. Ti su 
opisi samo vjeran odraz prilično slabe važnosti koju Liturgija ima u sredi¬ 
nama bogate francuske buržoazije. 1 


1 Njegovo je znanje šire nego što bi se moglo pomisliti čitajući njegove romane. On međutim citira 
benediktinke u ulici Monsieur {Le Demon de Midi, II., str. 17), slavno liturgijsko djelo Dom Cabro- 
la o La Priere antique (Stara molitva, II., str. 37) i govori o Vesperama za preminule: »Taj siroti re¬ 
dovnik, napola grbav, kojemu je nekoliko novčića dnevno dovoljno i koji za sebe ne želi ništa osim 
onu dobru smrt o kojoj govori Vespere za preminule: ’Beati mortui qui in Domino moriuntur (Blaže¬ 
ni mrtvi koji u Gospodinu umiru, Otk, 14,13)’. I., str. 4 i 7 

Evo jednog liturgijskog dokumenta izvađenog iz La Chapelle (Ed. 1878.; Walch 1, str. 546) u koje¬ 
mu pokazuje važnu ulogu koju Liturgija igra u nacionalnom životu Francuske. »Nedjeljom val selja¬ 
ka, svi obučeni u staro odjelo od plavog sukna... A zvona su blago pjevala prema nebesima...« 

XIV. POGLAVLJE 


EMILE BAUMANN 

1868 . - 1941 . 


1. Liturgija zauzima mnogo šire mjesto u njegovim djelima nego u 
djelima P. Bourgeta, jer njega više privlače njezine vanjske značajke i jer 
često proučava duboko religiozne obitelji - 2. Od Huysmansa se razlikuje 
po poštovanju koje ima prema filozofskim podacima Liturgije pokazujući 
manje zanimanja za njezin estetski sadržaj te ga treba približiti Leonu 
Bloyu -3. S M. Barresom tvrdi da Liturgija pripada nacionalnoj baštini 
francuskog naroda - 4. La Paix du Septieme Jour (Mir sedmoga dana) 
obuhvaća mnogobrojne liturgijske vizije te stoga ta knjiga određuje E. 
Baumannu posebno mjesto u liturgijskoj struji među francuskim piscima 
- 5. Liturgijske teme o kojima govori - 6. Primjeri koji dokazuju estetsku 
i filozofsku vrijednost Liturgije - 7. Liturgija ne preobražava samo neko¬ 
liko rijetkih ljudi, nego i cijele pokrajine - 8. E. Baumann nam pruža psi¬ 
hološke analize koje pokazuju taj preobražaj duša koji je izvršila Liturgi¬ 
ja - 9. Utjecaj Liturgije na vjernike i na nevjernike -10. Njezin utjecaj 
na seoski narod -11. Utjecaj na piščev stil -12. Liturgijske vizije autora 
knjige La Paix du Septieme Jour suvremeno su svjedočanstvo liturgijske 
obnove u Francuskoj - 13. Njegovo liturgijsko znanje nadilazi znanje 
svih francuskih pisaca izuzevši Huysmansa i možda Claudela -14. Ne 
posjeduje umjetničku naobrazbu jednoga Huysmansa i unatoč napretku 
koji možemo zapaziti od L’Immole do La Paix du Septieme Jour Bau¬ 
mann nije prestajao pridavati najveću važnost doktrinarnom sadržaju 
Liturgije 


* 


* 


1. Liturgija zauzima mnogo šire mjesto u njegovim djelima nego u djeli¬ 
ma P. Bourgeta jer njega više privlače njezine vanjske značajke i jer često 
proučava duboko religiozne obitelji 

Emile Baumann, koji poput Paula Bourgeta proučava odjek religioz¬ 
nih problema u francuskim obiteljima, u svojim romanima rezervira Li¬ 
turgiji pozamašno mjesto. Pri tom nadaleko nadvisuje autora djela Divor- 

ce i Le Demon de Midi jer se manje bavi podrobnom analizom različitih 
stanja duša u čemu se Paul Bourget odlikuje. Tipična značajka njegova 
talenta veće je zanimanje za vanjske manifestacije života. Ako li je toliko 
privučen vanjštinom, čini se prirodnim da se mora što ustrajnije posvetiti 
opisivanju vjerskih obreda koje je gotovo potpuno zanemario izvanredni 
majstor suvremenoga psihološkog romana. Još je jedan razlog koji nam 
objašnjava da postoji mnogo veći broj liturgijskih opisa kod Emilea Bau- 
manna nego kod Paula Bourgeta. Bourget na scenu izvodi likove koji su 
izgubili sav živi doticaj s religijom, dok Baumann uživa u tome da nas 
uvede unutar katoličkih obitelji u kojima su se liturgijske tradicije očuva¬ 
le još svježe i pune života. Prirodna simpatija koju Emile Baumann izra¬ 
žava prema odvijanju sjajnih obreda razlikuje ga u našim očima od njego¬ 
va slavnog suvremenika. 

2. Od Huysmansa se razlikuje po poštovanju koje ima prema filozofskim 
podacima Liturgije pokazujući manje zanimanja za njezin estetski sadr¬ 
žaj te ga treba približiti Leonu Bloyu 

Upravo smo naglasili da je Emile Baumann u svojim romanima po¬ 
svetio veliko mjesto Liturgiji. Međutim, ne bi ih se smjelo kao Huysman- 
sove romane obuhvatiti općim imenom »liturgijski romani«. Postoji zaista 
između Huysmansa i našega pisca u tom pogledu ogroman ponor. Čita¬ 
mo u Le Bapteme de Pauline Ardel (1913.) sljedeći odlomak koji posve 
točno i vrlo upadljivo pokazuje u čemu valja razlikovati ta dva pisca: 

»On ju je uputio budući da je znala malo latinski da na jeziku 
Crkve čita Psalme, Evanđelja i Rimski Obrednik gdje će joj prediv- 
ne molitve rasvijetliti prirodni smisao sadašnjega života. Potaknuo ju 
je još više na pohađanje siromašnih.« (str. 301) 

U tom slučaju EIuysmans bi postupao posve drugačije: on bi je upu¬ 
tio u Liturgiju da njezina umjetnička vrijednost dovede djevojku do vje¬ 
re. E. Baumann služi se Liturgijom kao svakom drugom filozofskom riz¬ 
nicom iz koje se obilno mogu crpsti rješenja najvećih tajni sadašnjega ži¬ 
vota. Stoga on potiče djevojku mučenu problemom života da pohađa si¬ 
romašne, što bi Huysmans, bez sumnje, zaboravio učiniti. 

Međutim, imali smo prilike upoznati jednoga drugog pisca čije se li¬ 
turgijsko shvaćanje u mnogim točkama približuje shvaćanju E. Bauman- 
na: to je Leon Bloy. Budući da je taj neobični pisac dao najveću važnost 
neprekidnom doticaju sa siromašnima, nije međutim dopustio da Litur¬ 
gija bude ispred drugih očitovanja religije u životu kršćana. On joj je u 

aktivnom životu dao ono mjesto koje mu je najviše odgovaralo između 
tolikih drugih. 

3. S M. Barresom tvrdi da Liturgija pripada nacionalnoj baštini francu¬ 
skog naroda 

Sto više napredujemo u svojim analizama, to više osjećamo poteško¬ 
će pri određivanju pravoga mjesta bilo koje knjige u liturgijskoj struji. 
Ako smo romane E. Baumanna pridružili nizu koji izravno potječe od 
Leona Bloya, ostavljajući po strani liturgijska djela Huysmansa, u njego¬ 
vim djelima međutim postoji određeni element koji mu je zajednički s li¬ 
turgijskim shvaćanjem M. Barresa: 

»A Sćvćrin, kad je čuo kako nekoliko tisuća glasova bretonskih 
seljaka pjeva Magnificat, zadrhta od nekog ganuća za koje mu se či¬ 
nilo da dolazi iz pradavnih stoljeća; i svi oko njega bili su ganuti. Ni¬ 
jedan himan kao ovaj hvalospjev ne bi mogao u nekoliko nota zao¬ 
kružiti pradavno postojanje jedne zemlje...« (Fer sur l'Enclume, str. 
295-297) 

Čitajući taj odlomak mogli bismo pomisliti da pred svojim očima 
imamo nešto od najbolje tinte izvanrednoga francuskog nacionalista. Ma¬ 
lo dalje ćemo usporediti ta dva pisca. 

4. La Paix du Septieme Jour (Mir sedmoga dana) obuhvaća mnogobrojne 
liturgijske vizije te stoga ta knjiga određuje E. Baumannu posebno mjesto 
u liturgijskoj struji među francuskim piscima 

U talionici djela E. Baumanna isprepliću se dakle najrazličitija litur¬ 
gijska strujanja. Tu se pronalazi ponešto od onoga što čini bitni element 
liturgijskog shvaćanja pisaca kao što su Bloy, Huysmans i Barres. Ako bi¬ 
smo romanima našega pisca dodali njegovu apokaliptičku viziju kakva je 
La Paix du Septieme Jour (1918.), došli bismo u napast da toga uglednog 
katoličkog pisca smjestimo uz one autore koji su napisali La-Bas, La 
Colline inspiree i Le Demon de Midi. Dok bismo mogli nazrijeti posebno 
mjesto koje u ta tri romana zauzimaju falsifikati i parodije Liturgije, po¬ 
sve suprotno susrećemo u La Paix du Septieme Jour. Vizije i idealizacije 
Liturgije tu imaju prvo mjesto; one čine uistinu ravnu ploču toga triptiha 
čiji središnji dio prikazuje stvarne opise, a na lijevoj strani pokazuje nam 
parodije i falsifikate Liturgije. 

5. Liturgijske teme o kojima govori. 

Sada nam samo preostaje da činjenicama potkrijepimo tvrdnje koje 
smo iznijeli i da ih podrobnije razvijemo. E. Baumann zanima se za sve 
religiozne obrede. On nam opisuje mise Pričesti ( L’Immole, str. 143— 
145), mise vjenčanja (Fosse aux lionsj, ispovijedi [Le Fer sur l’Enclume), 
krštenja (Le Bapteme de Pauline Ardel, str. 357-343). Nazočimo podje¬ 
ljivanju bolesničkog pomazanja [isto, str. 262), redovničkom oblačenju 
[isto, str. 168-174) i mnogim drugim jednostavnim obredima [Le Fer 
sur l’Enclume, str. 293-297). Poezija psalama [isto, str. 178-179), hi- 
man De Profundis [L’Immole, str. 105, Paix du Septieme Jour, str. 163), 
mise za pokojne [Le Fer sur l’Enclume, str. 244-245; 283-285), Dies 
irae [La Paix du Septieme jour, str. 22) i Časoslov [isto, str. 139-140; 
Časoslov, 8. prosinca, šesta lekcija) izmami mu često na usne usklike 
oduševljenja. 

6. Primjeri koji dokazuju estetsku i filozofsku vrijednost Liturgije 

Estetska ljepota obreda privlači ga u prvom redu: »Daniel nije mo¬ 
lio nego je silno uživao u tom svetom događanju; neki tako blještav žar 
obuhvaćao je njegovo srce i njegova osjetila.« [L’Immole, str. 143-144). 
Ta ljepota ga također podsjeća na brojne vitraje francuskih crkava koji 
nisu prestali očaravati poznavatelje umjetnosti. »I sve te osobe bijahu ne¬ 
pokretne, spokojne, poput onih likova svetaca raspoređenih na vitraju.« 
[L’Immole, str. 143-144) 

Upravo Liturgija, po njegovu mišljenju, stvara užitak svim Francuzi¬ 
ma i igra neospornu ulogu u odgoju njihova ukusa. I sami tekstovi privla¬ 
če našega pisca svojom umjetničkom vrijednošću: »Zajedno, glasno, reci¬ 
tirali su Gospine litanije, zaustavljajući se pri svakom zazivu da bi mu 
pronikli svu uzvišenost... njegova čvrsta nada rascvjetala bi se u blještavi 
snop simbola ...« (isto, str. 287) 

Međutim, opisi obreda oduševljavaju ga brojem i ljepotom i daleko 
nadvisuju odlomke koji se sasvim jednostavno povezuju s tom literarnom 
analizom u kojoj se Huysmans odlikovao: 

»Snažne mase crkvenog zbora izgovarajući Vjerovanje uspora¬ 
vale su svoje psalmodiranje na riječi Homo factus est i sve se glave 
prignuše. Njegov se pogled vinu prema zboru isto tako divnom poput 
kakve anđeoske statue Danteova Čistilišta. Otraga, iza glavnog olta¬ 
ra, rokete pjevača presjajivale se žarom kao mnoštvo krila ili košari¬ 
ca ljiljana; tube su orgulja bljeskale. Sprijeda na sagu, čistom i svije¬ 
tlom po kome su prostranstva poprečne lađe rasprostirala nejasne 

vatre ametista, sučelice je sjedilo šest svećenika, pokrivenih zlatnim 
kazulama; iza njih stajalo je sedam svjećonoša; malo podalje sedam 
drugih svećenika također u zlatnim misnicama; zatim kardinali na¬ 
suprot svojih klecala; zatim sa strane kanonici u svojim klupama, ra¬ 
mena zaogrnutih hermelinom, biskupi u ljubičastom, redovnici u bi¬ 
jelim ili crnim haljama, svećenici i klerici; napokon, na desnoj stra¬ 
ni, pod grimiznim baldahinom, kardinal-nadbiskup između dva dru¬ 
ga prelata, predsjedao je naginjući svoju glavu ukrašenu mitrom.« 
( L’Immole , str. 143-144) 

Umjesto toga E. Baumann često uvodi takve scene u kojima Liturgi¬ 
ja objašnjava junacima njegovih romana njihove vlastite misteriozne osje¬ 
ćaje koje si sami ne mogu protumačiti. Tako nevjernik Severin u Le Fer 
sur l’Enclume nakon što je počinio preljub osjeća grižnju savjesti i ne mo¬ 
že si protumačiti gdje se nalazi izvor tih osjećaja. Slučajno otvori obred 
za mrtve gdje pročita: »Jesu li ti oči putene? Da li vidiš kao što čovjek 
gleda pa da tražiš moje bezakonje i uračunavaš moj grijeh? (str. 179) Ta¬ 
ko misterij bi osvijetljen.« 

Pa i pred očaravajućim prizorima prirode taj pisac ne može odoljeti, 
a da se ne posluži poezijom psalama koja izvanredno izražava takve vrste 
zanosa. 

»Sjećam se jedne rečenice u jednom psalmu: >Noć je moja ras¬ 
vjeta u mom uživanju.< Čovjek koji pjeva taj stih svete miline imao 
je kao i ja na srcu teških brodoloma. Je li ipak bio u krivu što se jed¬ 
nom ovakvom noći opijao?« (Le Fer sur l’Enclume, str. 232-233) 

I najveći filozofski problemi koji se nameću svakom čovjeku čije mi¬ 
sli nalaze svoje točno rješenje u liturgijskim tekstovima. Severin, koji se 
osjeća pritisnut teškim teretom grižnje savjesti jer je počinio preljub i 
dao život jednom djetetu, u Liturgiji pronalazi nepobitnu sigurnost da će 
mu zločin biti oprošten: 

»David genuit Salomonem ex quae fuit Uriae (Davidu se rodi 
Salomon od one koja je bila Urijinal] Među Spasiteljevim precima 
plod preljuba i ubojstva... (str. 284-285). Ako se dakle Otkupljenje 
moglo ostvariti kroz >bol i grijeh stoljeća<, to je sigurnije da će iz to¬ 
ga proizaći veliko oproštenje.« Zato je redak jednog psalma E. Bau- 
mannu protumačio prve neuspjehe francuskog oružja: » Ostendisti 
populo tuo dura; vino compunctionis potuisti nos. (Zlu si kob na svoj 
narod navalio, napio nas vinom omamnim .« (Ps 60,5) To mino po¬ 
kajanja!, prerana berba godine, već mu dugo daje osjetiti u dnu grla 

gorku kiselost. Ipak, ne mogu očajavati. Čini mi se, kad bih i samo 
jedan trenutak vjerovao u poraz, ja bih mu bio uzrok.« ( La Paix du 
Septieme Jour, str. 93; vidi još Le fer sur l’Enclume, str. 245) 

Svemirske kataklizme na kraju vremena, kako on misli, nepobitne 
su činjenice buduči da to svom snagom tvrdi sekvencija Dies irae : »Jedna 
jednostavna kitica Dies irae prenosi tu tjeskobu: Cuncta stricte discussu- 
rus (Dođe pretrest ljudske strasti). Planeta pod udarom zvijezda bit će 
sva razmrskana; Bog će je odbaciti u stranu kao što lončar mete psujući 
krhotine glinenog lonca koji se rasprsnuo u vatri.« (isto, str. 22) 

7. Liturgija ne preobražava samo nekoliko rijetkih ljudi, nego i cijele po¬ 
krajine 

Nužno se preoblikuje duhovni život svakoga čovjeka koji se podvr- 
gao moćnom utjecaju Liturgije: »Pred veličanstvom obreda zaboravlja bi¬ 
jedu svojih pohota, njime ovladava neka nepromjenjiva, pročišćavajuća 
snaga...« (L'Immole str. 143-145) 

»Činilo mu se zatim (za vrijeme pristupnih molitava) da će ne¬ 
čist čovjek u njemu odmah umrijeti, raspadala se stara ilovača nje¬ 
gova grešna života... Njegova nekadašnja neodlučnost, sljepoća tih 
pohota otkrivala se tako daleko i bijedno da ih više nije mogao razu¬ 
mjeti...« (isto, str. 273-277) 

Ili pak: »Xavier je gledao Djevicu s umjetničkom dijademom. 
Žarko ju je molio neka ga učini blagim i poniznim i neka utvrdi nje¬ 
gov put. Suze su mu ulazile oči...« (Le Fer sur l’Enclume, str. 293- 
297) 

Pa i nevjernici ako prisustvuju ganutljivim obredima, kao na 
primjer oblačenju redovničkog odijela, odlaze potpuno uzbuđene 
duše: »Ta jednostavna i ganutljiva ceremonija potresla je Paulinu; 
bijaše to nekako kao da bi prisustvovala nekoj krvavoj žrtvi prinosni- 
ci.« (Le Bapteme de Pauline Ardel, str. 170) 

E. Baumann tvrdi, dakle, da Liturgija ima u sebi onu moć da izvodi 
obraćenja koja su francuski današnji pisci i oni prijašnjih stoljeća tako če¬ 
sto uočili (Lanselot, Le Sage, Hu^^smans...). 1 

I čitave francuske pokrajine u kojima cvate liturgijski život dostižu 
visoki stupanj moralnog odgoja: 


1 Le Bapteme de Pauline Ardel, str. 301 

»Izvor kreposti našega roda nalazi se ovdje, u ovoj liturgijskoj 
izobrazbi i u ovoj razini poslušnosti. Onu srž ljubavi prema bližnje¬ 
mu u kostima naših ljudi dobivaju je od Crkve... Prije Blagoslova, 
kad se za orila iz trideset tisuća grla Ave mariš stella zapjevaše i Al- 
bert i Xavier... Živahnost strofa odjekivala je, silna kao bojni pjev 
križarskih ratova...« (Le Fer sur l’Enclume, str. 293-297) 

Sjedinjenje klasa i nacionalna svijest što se pri tom vidljivo pokazuju 
duguju svoje podrijetlo jedino svečanim pučkim obredima: »Osim toga, 
Misa oprosta (to je ime toga mjesta) značila je za njihove duše više nego 
jedan crkveni obred u župi... taj je dan ponovno u njima oblikovao jedno- 
dušnost jednog naroda.« (Le Fer sur l’Enclume, str. 284). To je ista činje¬ 
nica koju je Taine istaknuo za srednji vijek u Origines (Porijeklo) i koju 
je Huysmans ustanovio prigodom svoga hodočašća u Lurd. 

8. E. Baumann nam pruža psihološke analize koje pokazuju taj preobra¬ 
žaj duša koji je izvršila Liturgija 

Kako se zbiva taj preobražaj duša? E. Baumann ga objašnjava poka¬ 
zujući nam najskrovitije uglove duhovnog života onih koji doživljavaju taj 
preobražaj: 

»Dok se kanon (središnja misna molitva) odvijao u vedrini jed¬ 
nog Žrtvovanja, on je svim silama nastojao biti dionikom u beskraj¬ 
noj boli žrtve kao da bi prisustvovao svojoj stvarnoj agoniji, i kao da 
bi se Bogočovjek iznad oltara dao uistinu pribiti na drvo križa, da 
on, Danijel, ne bude pribijen kao naknadu za svoje grijehe...« ( L'Im- 
mole, str. 273-277) 

Međutim, središnja točka tog preobražaja čitava čovjeka u stvarnom 
udioništvu s Liturgijom jest čin svete Pričesti: 

»Prava duhovna glad potaknula ga je da klekne za euharistijski 
stol. Nimalo nije osjećao ono što je nekoć smatrao znakom velike 
gorljivosti, drhtajem u očekivanju, jedne gotovo bolne želje. Pon¬ 
izan, ali jak, muževnog pouzdanja, približavao se; zbunjujuća sigur¬ 
nost da sam Bog živi u njegovim grudima, da je izmiješan s njego¬ 
vom krvlju uzdizala je njegovo srce iznad svega prividnoga, topila ga 
je poput voska na žeravici. Postajao je, na nekoliko trenutaka prema 

neusporedivoj riječi Nasljeduj Krista sama vatra, totus ignitus...« 
(. L’Immole , str. 273-277) 2 

Mnogobrojna liturgijska razmatranja koja nalazimo razasuta u djelu E. 
Baumanna povijesni su dokument neprocjenjive vrijednosti da se uvjerimo 
o stanju religiozne psihologije u Francuskoj u jednom određenom razdob¬ 
lju i u jednoj određenoj sredini. Ta su nam razmatranja iznesena s tolikom 
istinitošću i iznenađujućom savršenošću. Evo jednog od najljepših: 

»U trenutku kada je svećenik prinosio na plitici kruh koji će 
netom posvetiti, on je (Danijel) izgovarao zajedno s njim ganutlji¬ 
vim poštovanjem riječi prinosa. Već gotovo dvadeset stoljeća miste¬ 
rij Kruha, misterij pomiješane Vode i Vina ponavljao se pred miliju¬ 
nima svetohraništa i upravo sada dok se mise služe posvuda gdje je 
Krist propovijedan, a to znači po cjelokupnom nastanjenom svijetu, 
nema ni jedne vremenske minute, nema ni jedne točke zemaljske 
kugle okrenute prema izlazećem suncu koju ne bi ispunila Gozba 
koja se jede i pije prema obredima. Vječnost Muke ispunja se u nizu 
sati onim neumornim neprekidnim trajanjem žrtvovanja; sva je 
zemlja opasana samo jednom svetom bujicom, krv Kristova teče 
njezinim žilama i to tako duboko da je katkada, u nezahvalnosti, ni 
ne osjeća da teče.« ( L’Immole , str. 273-277; vidi još isto: »On se di¬ 
vio kao nešto ... razbistreno.«) 

Karakter jednoga jednostavnog komentara koji često poprimaju ta 
razmatranja ni najmanje ne zasjenjuje blještavilo njihove privlačne i umil¬ 
ne ljepote. Evo što je on mislio dok se pjevao Magnificat: 

»Evo već dvadeset stoljeća... otkako je jedna siromašna nepoz¬ 
nata Židovka prorokovala: >Odsad će me svi naraštaji zvati blaže¬ 
nom..^, u ljudskoj povijesti veće ništa nije bilo i nikada neće biti.« 
(Le Fer sur l'Enclume, str. 293-297; vidi još scenu krštenja u Le 
Bapteme de Pauline Ardel, str. 337-343) 

9. Utjecaj Liturgije na vjernike i na nevjernike 

U općem pregledu koji smo dali o E. Baumannu aludirali smo na 
različite manifestacije liturgijskog utjecaja na francuski narod. Taj nas ro¬ 
manopisac uvodi u unutrašnjost stanova francuske buržoazije gdje prisu¬ 
stvujemo zajedničkom moljenju psalama i litanija. ( L’Immole , str. 105 i 


2 Naći ćemo istu tvrdnju u romanu Monsieur le Cure d’Ozeron (Ozeronski župnik ) od Francis Jam- 
mesa. Ustvari, oba opisa samo su važan literarni dokument veličanstvenoga euharistijskog pokreta 
koji je započeo Pio X. u dušama nekoliko milijuna ljudskih bića. 

287). Pa i oni koji nemaju nikakvo vjersko uvjerenje moraju se u svom ži¬ 
votu sudariti s manifestacijama religiozne prirode: prvi šok izaziva u njima 
osjećaje nezadovoljstva i »zlokobne mrtvačke misli...« (Le Bapteme, str. 7 i 
14) Sve se mijenja ako imaju prilike uputiti se malo dublje u liturgijsku 
znanost. Snažan primjer takvog razvoja nalazimo kod Pauline Ardel, koja 
se od potpunog neznanja uzdiže do vrlo širokog shvaćanja Liturgije. 

10. Njezin utjecaj na seoski narod 

Sto se tiče seoskog puka, on se razlikuje već prema pokrajinama. 
Tako u Bretanji žene pjevaju »bez misala... stihovi psalama izmjenjuju se 
s korom svećenika i seljaka...« (Le Fer sur l’Enclume, str. 293-297). One 
koje bijahu »naučene na latinsku psalmodiju liturgija, započinju po taktu 
stihove Gloria...« (isto, str. 283-284) 

Liturgijski zanos utaplja u tome »njihove duše kao neki pročišćava¬ 
jući val« (isto) i usredotočuje »u nekoliko nota pradavno postojanje te 
zemlje.« (i.sto) Liturgija pripada nacionalnoj riznici francuskog naroda. Tu 
je misao već izrekao Maurice Barres jer on prigodom jednostavnih ili sve¬ 
čanih obreda iznosi čitavo svoje srce sa svojim patnjama i radostima: 

»Oni su tamo dolazili kao molitelji, pružati ruke pune milosti, 
otvorene kao u čudu za kišu blagoslova. Prikazivah su kao svoj pri¬ 
nos Djevici Folgoatskoj Bretanju ponizno odanu...« [isto, str. 284) 

Ili pak: »Takva je u Bretanji snaga kulta pokojnih da ni sami ne¬ 
vjernici ne izbjegavaju misu pjevanu na spomen unesrećenog sudruga; 
a poslodavac, ovdje nije više poslodavac nego otac...« (isto, str. 244) 

Liturgija si je prokrčila put sve do najdubljih dubina njihove duše 
tako da liturgijske uspomene iskrsavaju čak i kod onih koji su daleko od 
svakoga vjerskog života. Tako i Severin kaže posve spontano (Le Fer sur 
l’Enclume, str. 56) našavši se pred utopljenicima: » Requiescant in pače.« 
(str. 178-179; vidi još o De Profundis ) 

11. Utjecaj na piščev stil 

Budući da Liturgija zauzima tako široko mjesto u djelima ovoga pi¬ 
sca i prema tome i u samom njegovu duhovnom životu, nije ništa čudno 
ako u njegovom stilu susrećemo mnogobrojne aluzije na svete tekstove ili 
različite obrede. Tako uspoređuje »mnogostruku buku radionica« s »ti¬ 
hom glazbom, liturgijom rada.« (Le Fer sur l’Enclume, str. 311) 

Vrh tornja jedne crkve ističe se »liturgijskim i feudalnim ponosom 
poput jednog Magnificata koji se vinuo u nebesa.« (isto, str. 279-280) 3 
Prelatov govor posjedovao je »intonaciju starog kantora koji pjeva psalme 
Kompletorija.« (L'Immole, str. 52) Određena mjesta nisu ništa drugo ne¬ 
go liturgijski izrazi ukratko sažeti koji se trude riječima izreči manifesta¬ 
cije duhovnog života pokrenute prije svega upravo mistikom: 

»Tako izmiješani na zemlji i među posvećenim životinjama Blaženici 
pjevaju poput psalama svoje razmatranje i istodobno dušu uzdižu pred li¬ 
ce Gospodnje, (Ps 27,9) kojeg poznaju kao što on njih pozna, u središtu 
miline svoje, (Ps 27,4), koji ih steže i odnosi u proždrljivi ponor« (Ps 
56,7-8). »Uživaju i znaju da njihov užitak neće imati kraja. Ljube više ne¬ 
go što razumiju; njihova želja za razumijevanjem i ljubavlju sve je veća 
što se oni više zasićuju.« (La Paix du Septieme Jour, str. 256) 4 

12. Liturgijske vizije autora knjige La Paix du Septieme Jour suvremeno 
su svjedočanstvo liturgijske obnove u Francuskoj 

Sve što smo do sada istaknuli kod E. Baumanna nalazi se više-manje 
razvijeno kod velikog broja francuskih pisaca. Međutim, kod njega valja 
uočiti jedan element koji bismo teško mogli pronaći drugdje u Francu¬ 
skoj. 5 Radi se o idealiziranju liturgijskih motiva. Knjiga La Paix du Sep¬ 
tieme Jour (1918.) koja izvanredno izlaže liturgijske vizije - makar nije 
roman i prije bi ju trebalo smjestiti u granice teologije - sadrži u sebi tu 
zanimljivost da nam, daleko bolje negoli njegova druga djela, daje više 
točnih naznaka o širini liturgijskog znanja svoga autora: 

»Vjernici su, u jedan glas, zapjevali Ave verum corpus ; najuda¬ 
ljeniji u toj golemoj procesiji promatraju u isto vrijeme sjajne Prilike 
i Isusa onakvog kao u trenutku Posljednje večere, ali u vidljivoj sla¬ 
vi. Njegov svećenički plašt je crven kao umočen u posudu mučeni¬ 
ka; iz njega izbija svjetlo od kojega bi umrle nečiste oči kad bi ga 
mogle doseći; njegovu dugu kosu kruni kruna načinjena od ispreple¬ 
tenog trnja; anđeli nad njegovom glavom uzlaze i silaze; sveti Mihael 
se naklonio prema hostiji, poput baldahina svoju zastavu na kojoj 
podrhtava cvijeće ljiljana i žarkog zlata; a iza njega polagano stupaju 
dvadeset i četiri starca mašući s dvadeset i četiri kadionice napunje¬ 
ne mirisom molitava.« (str. 234; vidi još str.210, 235 i 255) 


3 Le Bapteme de Pauline Ardel, str. 177 i Le Fer sur l’Enclume, str. 256. 

4 Ove mnogobrojne aluzije na Psalme možda i nehotice podsjećaju na Les Paroles de Dieu (Riječi 
Božje) E. Helloa. 

5 Tragovi toga mogu se otkriti kod Dantea i Bensona ( Maitre de la Terre - Gospodar zemlje). 

Izvanredna i neslućena ljepota pojedinih odlomaka koji su tu obilno 
razasuti nikada ne bi mogla biti izmišljena da E. Baumann nije pronašao 
osnovnu građu u slavnim nedjeljnim službama Božjim, u svetim pjesma¬ 
ma i u crkvenoj umjetnosti koja se sada u Francuskoj njeguje s mnogo 
ljubavi i istinskim razumijevanjem. 

13. Njegovo liturgijsko znanje nadilazi znanje svih francuskih pisaca izu¬ 
zevši Huysmansa i možda Claudela 

Izuzmemo li Huysmansa, uistinu u Francuskoj ne nalazimo ni jed¬ 
nog romanopisca koji bi imao tako široko liturgijsko znanje. Ono se pod¬ 
jednako tiče i obreda i svetih tekstova; znanstveni komentari naizmjenič¬ 
no dolaze u njegovim djelima s lirskim zanosom; svi zajedno oblikuju je¬ 
dinstveni hvalospjev Fiturgiji. 6 Vjerski obredi u prirodi pod vedrim ne¬ 
bom, (Le Fer sur l’Enclume, str. 293-297) i Te Deum, koji pobjedničke 
vojske pjevaju [Le Bapteme de Pauline Ardel, str. 97) mogli bi odgovarati 
ukusu Chateaubrianda ( Genie ). Naše misli se same od sebe okreću pre¬ 
ma FIuysmansu kad E. Baumann govori »o osobama... nepokretnim... po¬ 
put svetačkih likova porazmještenih na vitraju« ... ili kad tvrdi da je »oz¬ 
biljna poniznost« jednog »Sanctusa u punom gregorijanskom pjevu prila¬ 
gođena pokorničkom polumraku katedrale.« ( L'Immole , str. 143-145) 
Čak i vizija katedrala koje se uzdižu k nebesima, kao da je doslovno 
preuzeta od Huysmansa. 7 

14. Ne posjeduje umjetničku naobrazbu jednoga Huysmansa i unatoč na¬ 
pretku koji možemo zapaziti od L’Immole do Ea Paix du Septieme Jour 
Baumann nije prestajao pridavati najveću važnost doktrinarnom sadrža¬ 
ju Liturgije 

Ipak treba postaviti ishodišnu točku između liturgijskog shvaćanja ove 
dvojice romanopisaca; taj će nam postupak pomoći da uđemo u samu bit 
E. Baumannove individualnosti obzirom na liturgijsko gledanje. Daniel u 
L'Immole nastoji prilagoditi svoj duhovni život životu Liturgije; u mjesecu 
prosincu on obavlja devetnicu da bi postigao majčino ozdravljenje. Ipak, u 
svoj toj analizi ne nalazimo ni spomena na Došašće, iako bi se činilo nuž¬ 
nim da nam kaže kakav bi naročiti utjecaj takvo razdoblje očekivanja i na- 


6 Vidi, na primjer značenje oblačenja habita {Le Bapteme de Pauline Ardel, str. 171), krštenja (isto, 
str. 337-344 i La Paix du Septieme Jour, str. 17), parabolu o pet mudrih djevica. ..{La Paix du Sep¬ 
tieme jour, str. 133-136), Dies irae {isto, str. 22-237), psalama {isto, str. 163). »Blaženici na ne¬ 
beskim livadama zamišljaju se pjevajući hvalospjeve mnogo ljepše od pobjedničkih psalama na jeziku 
koji je Riječ posvetila za svoju Crkvu kroz vječnost.« 

7 »Crkva u nebeskim visinama u silnom zamahu...« {Cathedrale, str. 216). 

de inače moralo vršiti na tu dušu. Prisustvujući misi na blagdan Bezgrešnog 
Začeća (str. 143-145) Daniel se ograničava da shvati izvanjske dojmove 
ne obraćajući pažnju na tekst poslanice ili na druge odlomke službe Božje 
toga dana. Baumann, posjedujući široko liturgijsko znanje koje, uostalom, 
nije onako sistematsko kao Huysmansovo, nema umjetničke intuicije kao 
ovaj posljednji. Za njegove junake pa i za slavnoga pisca Liturgija je manje 
skup nepobitne umjetničke vrijednosti nego što je riznica dubokih misli 
koje nam tumače tajne života i usmjeruje naše postupke na dobar put. Ni¬ 
je ništa čudno što vjerski život njegovih junaka ne ide uvijek usporedo s li¬ 
turgijskom godinom. Kada se savršeno koristi filozofskim elementima, on 
im podređuje svoje estetske činjenice. 

Proučavajući pažljivo, međutim, njegova djela možemo se uvjeriti o 
evoluciji koja je nastala u njegovu liturgijskom shvaćanju: silno je uočljiva 
razlika između umjetničke intuicije autora L’Immole i autora La Paix du 
Septieme Jour. Treba samo usporediti analizu života redovnica u L’Im¬ 
mole (str. 273-277) s parabolom o pet djevica u La Paix du Septieme Jo¬ 
ur (str. 130-136) da se uvjerimo kako je autor u tom vremenskom raz¬ 
maku obogatio svoje estetsko poznavanje Liturgije, a da nije prestao po¬ 
svećivati svoje glavno zanimanje filozofskom značenju. 

XV. POGLAVLJE 


LOUIS BERTRAND 

1807 .- 1841 . 


1. Roman Sanguis Martyrum treba pridružiti romanu La Paix du 
Septieme Jour (E. Baumann) i Le Demon du Midi (P. Bourget) zbog li¬ 
turgijskih vizija i opisa jedne prvotne mise - 2. U životu Louisa Bertran- 
da Liturgija je odigrala vrlo važnu ulogu - 3. Već prije obraćenja osjetio 
je kako ga privlači Liturgija, a njegov nacionalni osjećaj zajedno s potre¬ 
bom da se osloni na nešto čvrsto učinili su da poštuje Liturgiju što ga je 
obratilo na katolicizam - 4. U romanu Sanguis Martyrum autor iznosi li¬ 
turgijske elemente prvih stoljeća kršćanstva - 5. Tu se nalazi i opis jedne 
Mise - 6. Nije to povijesno uskrsnuće - 7. Dojam koji pri tome dobivamo 
posve je drugačije uzbudljiv nego onaj o kojem smo govorili kod V. Hugoa 
i Barbeyja d’Aurevillya 


* 


* 


1. Roman Sanguis Martyrum treba pridružiti romanu La Paix du Septie¬ 
me Jour (E. Baumann) i Le Demon du Midi (P. Bourget) zbog liturgij¬ 
skih vizija i opisa jedne prvotne mise 

Lako je pogoditi razlog zašto smo Louisa Bertranda smjestili tako bl¬ 
izu E. Baumanna. Jedan i drugi su nam donijeli liturgijske vizije: Bau¬ 
mann je to učinio u nekoj vrsti romana budućnosti (La Paix du Septieme 
Jour), dok je Louis Bertrand uživao u tome da to učini u svom povije¬ 
snom romanu Sanguis Martyrum. Obzirom na povijesno razdoblje u ko¬ 
jem se odvija radnja pomišljamo na Chateaubrianda koji nam je u svojim 
Les Martyres dao slično djelo. Još i bolje, opis jedne prvotne mise u nje¬ 
govu romanu Sanguis Martyrum koji smo izabrali za našu analizu izaziva 
u nama uspomenu na onaj falsifikat prvotne mise o kojem smo govorili 
puno više u analizi romana Le Demon du Midi. 

2. U životu Louisa Bertranda Liturgija je odigrala vrlo važnu ulogu 

Kada budemo shvatili važnu ulogu koju je Liturgija odigrala u životu 
ovoga pisca, nećemo se više čuditi što je on u svojem povijesnom romanu 

obrađivao teme koje nas posebno zanimaju. Da bismo dobili točnu sliku 
o utjecaju Liturgije na Louisa Bertranda, trebamo započeti s njegovim ži¬ 
votom i njegovim djelima. Svoje podatke crpimo iz izvanredne knjige R. 
P. Mainagea: Les Temoins du Renouveau catholique (Svjedoci katoličke 
obnove) uostalom prevedene na više jezika, 1 koja između ostalog donosi 
izvještaj o obraćenju našega pisca. 

3. Već prije obraćenja osjetio je kako ga privlači Liturgija a njegov nacio¬ 
nalni osjećaj zajedno s potrebom da se osloni na nešto čvrsto učinili su da 
poštuje Liturgiju što ga je obratilo na katolicizam 

Dok je još bio potpuni nevjernik, bio je sasvim nehotice privučen 
Liturgijom. 

»Nekako u to doba imao sam prigodu u jednom od svojih ro¬ 
mana opisati jednu misu. U to sam stavio, barem kako se čini, nešto 
više od osnovne simpatije književnika i umjetnika: naglasak na osje¬ 
ćajima prognanika koji govori o izgubljenoj domovini.« (str. 119) 

Ta kratka analiza može pružiti dragocjen dokument onome koji u 
ljudskoj duši proučava neistražene horizonte Nesvjesnoga. No postoji 
opipljiviji splet ideja koji nam vrlo jasno daje pravi razlog njegove privr¬ 
ženosti Liturgiji: to je njegov nacionalni osjećaj. L. Bertrand se u tome 
pridružuje M. Barresu i potvrđuje mišljenje koje je izrekao E. Baumann, 
o kojem smo malo prije govorili: 

»Katolička misa bi rečena, pri podnožju jarbola.« (Za vrijeme 
njegova putovanja s Istoka.) »Bio sam vrlo potresen... Došao sam da 
posvjedočim da sam ja tu, 5 onima iz moje domovine i moje rase, s 
Latinima i Francima, ujedinjenim pod starom rimskom discipli¬ 
nom.« (str. 124-125) 

Liturgija mu se, dakle, tom prigodom učinila kao simbol francuskog 
genija koji se, budući da je vječno povezan s Rimom, razlikuje prema to¬ 
me od onoga nekršćana. Međutim, samoća koja ga je mučila za vrijeme 
te plovidbe učinila je da je uzljubio Liturgiju zbog drugog razloga koji 
nam izgleda mnogo dublji i manje poseban: 

»I možda je to bio još jedan drugi osjećaj koji me je tu doveo 
(Liturgiji i katolicizmu ). Usred onih pokretnih prostora po kojima 
se valjao parobrod u meni je bila neka nejasna potreba da se doka- 
žem sam sebi, dapače da se vežem uz nešto čvrsto, stalno i čak vječ- 


1 Hrvatski prijevod izašao je u izdanju Narodne prosvjete, 1922. 

no. Nisam htio biti samo jedan putnik na brodu koji je išao naprijed, 
neki prolazni i neuhvatni odbljesak života, koji klizi i nestaje na 
oceanu trajnosti poput vodene struje u brazdi sinjih morskih beskra¬ 
ja.« (str. 124-125) 

Liturgija čini dakle u njegovim očima vidljiv i opipljiv simbol jednog 
nauka koji konstantno ostaje čvrst unatoč slijedu užasnih kataklizama 
kroz povijest ljudskoga roda. 

Liturgija nije doista samo osrednje pridonijela da ovaj romanopisac 
prigrli katolička uvjerenja. Taj nam slučaj još jednom potvrđuje koliko 
ona ima pravo na dužnu zahvalnost i divljenje obraćenika. I uistinu kako 
bi to bio lijep zadatak kad bi se moglo znanstveno obraditi kako veze ko¬ 
je postoje između Liturgije i obraćenja nalaze odjek u književnosti. 

4. U romanu Sanguis Martyrum autor iznosi liturgijske elemente prvih 
stoljeća kršćanstva 

Povijesni roman Sanguis Martyrum (1917.) iznosi liturgijske ele¬ 
mente onakve kakvi su bili u određenom razdoblju ljudske povijesti. Li¬ 
turgijske knjige koje danas posjedujemo u onom su razdoblju tek nastaja¬ 
le. Prvi kršćani koje nam L. Bertrand predstavlja u svojim romanima poz¬ 
naju Psalme, neke crkvene hvalospjeve i bitni dio onoga što danas čini 
kršćansku Žrtvu - Misu. Sve te elemente pronalazimo u tom potresnom 
i jednostavnom djelu: 

»Braćo, veselo dovršimo ovu večer kako ni vrijeme počinka ne 
bi bilo izuzeto od božanskih milosti; ako ste doista za to, zapjevat 
ćemo jedan od naših uobičajenih hvalospjeva... Đakon je napamet 
znao sav psaltir. I odmah zapjeva početak Psalma 12: >U pomoć, Ja¬ 
hve, jer nestaje pobožnih, vjernosti nema više među ljudima!< 

- Ne, taj ne - odmah prekide Cyprien - neki drugi, koji bolje 
odgovara radosti Uskrsa! 

Tada Pontius započe Psalam 8: >Gospodine, Bože naš, divno li je 
ime tvoje po svoj zemlji, veličanstvom nebo natkriljuješ! ... Gledam 
ti nebesa, djelo prstiju tvojih, mjesec i zvijezde što ih učvrsti.< 

Prisutni u zboru ponavljali su retke kako su ih bili zapamtili.« 
(str. 31) 

Slični prizori često su se ponavljali tijekom romana među tim kršća¬ 
nima Sjeverne Afrike. Evo još jedan primjer: »Najednom, malo poslije 
treće ure zaori se iznad buke pijev psalma iz tisuće njedara krećući se po- 

grebnim tonom neke neizrecive tuge.« (str. 290; vidi još str. 31, 286, 
306,357,366,371-372) 

Odlomci koje smo upravo naveli značajan su dokaz važnosti koju 
naš autor pridaje Liturgiji već u počecima kršćanstva. On dokazuje da je 
Liturgija bila ušla u intimni i svakidašnji život tih junaka i u njihovo vjer¬ 
sko uvjerenje te da nije malo pridonijela njihovu moralnom razvitku. 

5. Tu se nalazi i opis jedne mise 

Liturgijski elementi tako razasuti u životu tih ljudi četvrtoga stoljeća 
našli su međutim u Žrtvi mise svoj iskristaliziran izražaj. I zaista je to 
jedna od najpronicljivijih ideja L. Bertranda što je učinio da se sva ta pri¬ 
povijest koja govori o mukotrpnom životu tih mučenika usredotočuje 
prema jednoj jedinoj točci: prema misi koju služi sam Isus Krist u najza- 
bačenijim galerijama jednoga afričkog rudnika. I tako se slavni romanopi¬ 
sac susreće s autorom La Paix du Septieme Jour. 

6. Nije to povijesno uskrsnuće 

Autor romana ne daje nam rekonstrukcije jedne prvotne mise. Sam 
je rekao u Predgovoru kako nipošto nema namjere kao učenjak izvesti 
»neko povijesno uskrsnuće«. Ako je ipak imao namjeru ocrtati nam litur¬ 
gijski obred onih dalekih i junačkih vremena, morao se truditi da nam 
predstavi samo opću cjelinu. 

Potpuno je uspio prikazati nam jednu misu nezaboravno čarobnu i 
sjajnu. Blagi i skladni ritam kojim se ta služba Božja odvija pred našim 
očima ostavlja na čitatelja jedan od najdirljivijih dojmova: 

»Zarobljenici, klečeći u krugu oko niše pratili su gladnim očima 
svete pripreme... Najednom se svećenik okrene prema tom izmuče¬ 
nom tijelu, oborenom pod njegovim nogama pa izusti liturgijske ri¬ 
ječi. Anđeoski zvuk toga glasa podigne sva ta jadna lica prignuta k 
zemlji. Cecilius je promatrao svećenika. Ovaj je bio spustio svoju 
kapucu i preko ramena prebacio oba skuta svoga ogrtača. Izgledao je 
kao neki mladi pastir, obučen u bijelu tuniku, naboranu oko bokova 
i u struku stegnutu pojasom. Njegove drvene sandale otkrivale su 
mu bose noge kroz mrežu vrpca isprekrižanih oko nogu sve do ko¬ 
ljena. Neobrijano lice sjalo je divnom ljepotom... Poslije Očenaša, 
nakon što je bio blagoslovio Cestice i razlomio Kruh, svećenik se 
okrenu ponovno prema jadnicima izgovarajući: Sancta Sanctis (Sve¬ 
tinje Svetima). Tada se njegovo ionako lijepo lice preobrazi u ozbilj¬ 
nu svijest o misteriju koji se upravo izvršio. Približivši se tom biću 

svjetla koje je dolazilo polako držeći Tijelo Gospodinovo, Nartzal, 
čija se duša prelijevala oduševljenjem i ushićenjem, nije mogao 
suzdržati jaki usklik ljubavi: Veni, Domine Jesu (Dođi, Gospodine 
Isuse)} I on i sudrugovi ustali su za pričest. Jedan za drugim redali 
su se ispred svećenika i pružali svoju desnicu prekriženu na ljevici, 
svoje radničke i ropske ruke, izmrcvarene udarcima i ranama; siro¬ 
masi su drhtali sagibljući se da u svoje bolno tijelo prime taj neizre¬ 
civi Dar. Zatim svećenik, primivši kalež za obje ručke primakne ga 
usnama pričesnika. Svaki je po redu pio i tiskali su se oko njega kao 
što se ovce na povratku s polja tiskaju oko pojila. Svaki put on je re¬ 
kao: >C alix Christi, Calix salutis. Evo čaše Kristove. Evo spasono¬ 
snog kaležah 

Naglasak tih riječi ulijevao im je tako sjajan bljesak istine da 
jadni ljudi, ne mogući podnijeti iznenadno svjetlo tolike jasnoće i 
očitosti, briznuše u jecaj. A svećenik je već, pošto se okrenuo prema 
dnu kripte, spremao posvećene ubruse i posudice. Na koljenima i 
prostrti ničice, licem uz zemlju rudari su tonuli u dugom zahvaljiva- 
nju...« Kad su došli k svijesti da je to sam Gospodin služio misu »us¬ 
klici i radost izletješe iz njihovih grudi - Magnificat anima mea Do- 
minum, et exultavit spiritus meus in Deo salutari meo (Veliča duša 
moja Gospodina i klikće duh moj u Bogu mome Spasitelju )...« (str. 
368-372) 

Ako si rekonstruiramo sredinu gdje se odvija taj čudesni prizor, mo¬ 
žemo si zamisliti pjesničke učinke koje izaziva takav liturgijski obred koji 
je posve drugačije dirljiv nego Hugovi i Barbeyjevi d’Aurevillyjevi. 

7. Dojam koji pri tome dobivamo posve je drugačije uzbudljiv nego onaj o 
kojem smo govorili obzirom na V. Hugoa i Barbeyja d’Aurevillyja 

Upravo zahvaljujući silovitoj struji oduševljenja za Liturgiju koja je 
preplavila francuske pisce naših dana nastala je evolucija od zloslutnog i 
surovog gnušanja do najradosnijeg ushićenja i gotovo uznesenja pri upo¬ 
trebi najrazličitijih i najznačajnijih vjerskih obreda. 

XVI. POGLAVLJE 


FRANCIS JAMMES 

1868 .- 1938 . 


1. Fr. Jammes označuje prelazni most k onoj skupini pisaca koju smo 
označili imenom indiferentni - 2. Unatoč svome dosta širokom liturgij¬ 
skom znanju, on navodi samo one tekstove koje sami njegovi junaci mogu 
znati - 3. Njegovi opisi obreda koji sliče opisima koje su ocrtali Chateau- 
briandovi suvremenici, ipak se razlikuju u bitnoj točci: osobe koje Fr. 
Jammes izvodi na scenu stvarno sudjeluju u obredima - 4. Liturgija zau¬ 
zima važno mjesto u životu stanovnika Donjih Pirineja, a pogotovo u ži¬ 
votu njihovih župnika i ona je jedan od izvora iz kojih oni crpe snagu i 
ljubav prema bližnjemu - 5. Liturgija izražava pjesnikovo oduševljenje 
za ljepote prirode te stoga njegov stil otkriva utjecaj svetih tekstova sa 
sadržajima iz prirode - 6. Roman Monsieur le Cure d’Ozeron nije ništa 
drugo nego razvijanje stiha: Benedicite maria et flumina, Domino - 7. 
Fr. Jammes pripada generaciji pjesnika koji su pod svakidašnjim utjeca¬ 
jem Liturgije te se njome služi da izrazi svoje oduševljenje prema prirodi 
koja, kako on smatra, uveličava sjaj religioznih obreda. 


* 


* 


1. Fr. Jammes označuje prelazni most k onoj skupini pisaca koju smo oz¬ 
načili imenom indiferentni 

Ovaj dugi dio o liturgijskim romanopiscima okrunit ćemo ljupkim 
piscem i pjesnikom kakav je Francis Jammes. Sačuvali smo ovu studiju o 
njemu za kraj ovoga dijela jer se autor djela Georgiques chretiennes ( Kr¬ 
šćanske georgike-pjesme) nalazi na prelaznom mostu koji najprije dijeli 
romanopisce od lirskih pjesnika i koji je s druge strane posve blizu tim 
piscima koje smo označili - s liturgijskog stajališta - pod imenom »Indi¬ 
ferentni«. 

To nije prigovor koji bismo uputili tome piscu. Budući da se on svo¬ 
jevoljno želio naći na listi pisaca koji zaziru od svega što im izgleda 
umjetno i budući da je u liturgijskim pitanjima lako otići u krajnost po- 

put Huysmansa, on najradije o tome kaže samo ono što mu izgleda stro¬ 
go nužnim. 

2. Unatoč svome dosta širokom liturgijskom znanju, on navodi samo one 
tekstove koje sami njegovi junaci mogu znati 

Analizirajući liturgijsku zamisao Fr. Jammesa postupat ćemo prema 
našoj uobičajenoj metodi, tj. izabrat ćemo dva od njegovih najvažnijih 
djela: Les Georgiques Chretiennes (Kršćanske georgike) i roman Mon- 
sieur le Cure d’Ozeron (Gospodin ozeronski župnik ) da bismo došli do 
konačnih zaključaka. Gledamo li dakle izbliza opise obreda u tim knjiga¬ 
ma oni nam se čine prije svega veoma površni: 

»Dok je, podno oltara, Sylvain izgovarao odlomak psalma I pri¬ 
stupit ću k oltaru Božjem... neki vjetar, kao da je došao s vrhunaca 
Albrecave, potrese mu i obuhvati dušu. Riječi Evanđelja zabrujaše 
poput pčela koje u kamenu sabiru svoj med, a Vjerovanje se uzdigne 
nad žetvom pšenice i grožđa koje će levit uskoro prinijeti za žrtvu. 
Iz ruku svećenikovih uzdignutih u svjetlu, reklo bi se da snijeg sipi 
pod vatrom zore. On izgovori obrazac. A srce Krista, Sina Boga živo¬ 
ga, stade kucati pod prilikama vina i kruha. I ponizno dijete doline 
imalo je među svojim prstima Otkupitelja i pokazivalo ga je.« (Mon- 
sieur le Cure d’Ozeron, str. 29; vidi također Georgiques Chretien¬ 
nes: La Messe de Noel-Božićna misa] 

Bilo da se radi o Misi, Večernjoj ili nekoj Procesiji, posvuda osjeća¬ 
mo da nam Fr. Jammes o tome kaže samo ono što zna najjednostavniji 
čovjek njegova kraja: 

»Obred Večernje započinje. Sve je lijepo dotjerano; svjetla, me¬ 
tali, drvo namještaja i harmonijum sjaje se. Kćeri Marijine pjevaju, 
brižno počešljane. Neki dječačić plače. Gospodin ozeronski župnik 
uzlazi na propovjedaonicu... Na harmonijumu gotovo zaječi povjeta¬ 
rac od hvalospjeva koji su zajedno s litanijama, deseticom krunice, 
nekoliko gorućih svijeća, obiljem ruža i božura, zatim blagoslovom 
činili jedan običan obred.« (isto, str. 390-391) 

Ili pak: »I tri jutra zaredom procesija prolazi i blagoslivlje polja, dani 
su Molitava za usjeve. Marijine kćeri, slične palmama poluglasno pjevaju 
Litanije svetih.« (Georgiques Chretiennes, pjesma III.; vidi još: M. le 
Cure d’Ozeron, str. 337-339) 

Evo još jednoga jednostavnog opisa obreda Bolesničkog pomazanja: 

»Tada pak, otvorivši svoju knjigu, Gospodin ozeronski župnik 
glasno pročita zadnje savjete: >Otiđi s ovog svijeta, kršćanska dušo, u 
ime Boga, Oca Svemogućega, koji te je stvorio.< Odmah zatim podi¬ 
že se tužaljka čista kao s nekog izvora... Gospodin ozeronski župnik 
moli De profundis, zatim dugo ostaje u sabranosti.« (str. 74-75) 

3. Njegovi opisi obreda koji sliče opisima koje su ocrtali Chateaubrian- 
dovi suvremenici, ipak se razlikuju u bitnoj točci: osobe, koje Fr. Jammes 
izvodi na scenu stvarno sudjeluju u obredima 

Ako međutim ta mjesta usporedimo s onima kada smo govorili o 
Chateaubriandovim suvremenicima (Vidi: L'Appendice du Geni ) i koji¬ 
ma na prvi pogled sliče, moramo priznati da se zbila duboka promjena u 
liturgijskom shvaćanju suvremenoga pisca. Osobe sadašnjeg razdoblja po¬ 
sjeduju vrlo razvijen duhovni život i stvarno sudjeluju u liturgijskim obre¬ 
dima. O tome nam svjedoči misa koju služi ozeronski župnik ili podro¬ 
ban opis jedne procesije: 

»U Ozeronu, na punom suncu i radosti razlistalog granja, zrika- 
vac, grmuša i kos zašute da čuju glas crvenkastog pjevača s čeličnim 
naočalama. 

In supremae noctae coenae recumbens cum fratribus... 

(Kad je s braćom večerao Spas na gozbi posljednjoj ...) 

Tako, Gospodine, sjeo si za stol s nama, u noći Posljednje veče¬ 
re, i nazvao si nas svojom braćom. 

Povjetarac žuri poput vode, lješnjaci dozrijevaju, rogoz, sijeno, 
metvica, nepokošena trava razasuti su po ulici. Procesija prolazi kao 
da se njiše. Dječje noge čas potrče, čas se zaustave. A zastava usred 
ulice ide naprijed. Grančice još pune života, jučer odrezane, razasti- 
ru uza zid zelenu zavjesu. Žitna polja, tamo dalje, uzdižu se kao veli¬ 
čanstveni stolovi: 

Observata lege plene... Cibis in legalibus... 

(Sav je zakon obdržao on u hrani vazmenoj ...) 

Evo ruža, slap ruža na uglu starog zida, slap crvenih ruža kao da 
je vatrena kiša. Evo dva ljiljana između dvije svijeće crveno-žuta 
plamena. Neka mačkica vrti se u krug hvatajući svoj rep čiji se kraj 
kovrča. A dobri pas, koga su djeca počasno prekrižila, gleda mimo¬ 
hod. Njegov lijepi rep maše gore-dolje; i malo je začuđen. Sve to či¬ 
ni dio slike onoga neba koje ne prezire nijednog stvora pa ni psa ili 
mačku kao ni osu koja pod hrastom napada strizibubu. 

Cibum turbae duodenae Se dat suis manibus... 

(I ko hranu tad je dao sama sebe družbi svoj ...) 

O, blažene li melodije! O, ti, koji se daješ blagovati svojim vla¬ 
stitim rukama onima koje si bio odabrao; ne ostaje nam više nego da 
boravimo u vječnosti. 

Pravilni ritam bubnja, pa onaj prodorni krik trublja, i zlatni nat¬ 
pis na zastavi, koja neprestano ide naprijed, ide polagano, ide zatva¬ 
rajući ulicu svom širinom svojih ruku: >Sinko, daj mi svoje srce.< 
>Dajem ti ga. Uzmi ga. Ali što ćeš s njim?< >Samo ti možeš iz njega 
nešto izvući jer te ono sadrži, jer si tako spojen s njim da ne možeš 
iz njega biti istrgnut, a da ja ne umrem.< Takvi su osjećaji i misli Be- 
nigneove za vrijeme te procesije sa Svetim Sakramentom...« (pogl. 
XIII., str. 237-239) 

Fr. Jammes nam otkriva osjećaje što ih njegovi likovi proživljavaju za 
vrijeme najrazličitijih obreda, ali nam ne daje duge analize njihova značenja 
jer ih ne znaju ni sami likovi koje on izvodi na scenu. S druge strane on za 
vrijeme obreda zapaža i najsitnije pojedinosti u prirodi: čak ni vrh repa ne¬ 
ke mačke mu ne promakne. Huysmans bi bio okvalificirao takav liturgijski 
život individualističkim i površnim. Fr. Jammes nimalo se ne zabrinjava za 
to obzirom da je i najmanja i najjednostavnija stvar stvorenje Božje i baš 
zbog toga zanimljiva jednako kao i bilo koji liturgijski tekst. 

4. Liturgija zauzima važno mjesto u životu stanovnika Donjih Pirineja, a 
pogotovo u životu njihovih župnika i ona je jedan od izvora iz kojih oni 
crpe snagu i ljubav prema bližnjemu 

Autor Georgiques Chretiennes uza sve to pripada generaciji pisaca 
koji vole i poštuju Liturgiju. Brojna mjesta razasuta u njegovim djelima 
koja se odnose na službenu molitvu Crkve dovode nas do vrlo zanimljivih 
razmatranja. Narod Donjih Pirineja pod utjecajem je Liturgije. Prigodom 
velikih svetkovina cijele obitelji zajedno odlaze u crkvu da tamo zajednič¬ 
ki prime Pričest. Puk zna nekoliko melodija gregorijanskog pjevanja i pje¬ 
va ih da odjekuju za vrijeme seoskih obreda kao prigodom službe Božje 
koja se odvija u njihovoj župnoj crkvi: 

»Klupe koje su vjernici zatresli svojim glasovima 

Naglašavaju gregorijansko pjevanje čistim potezom vjere. 

Čovjek misli da vidi kako se tada s vremena na vrijeme ustaju 

crkveni tutori skandirajući prozu u svojim klupama. 

Bližio se trenutak koji ne bismo htjeli imenovati: 

Ovdje na zemlji čovjek ga nazvao: Pričest. 

Duša, mašući krilom, slična orlu, 

Uzdiže se u krajeve koje Milost obasjava... 

Svi bijahu tu: gospodar i baka i ostali 

Držeći stolnjak apostola siromašan i čist. 

I svaki je po redu primao u svoje srce 

Tebe koga svemir ne obuhvaća, moj Gospodine«. 

Liturgija igra dakle važnu ulogu u vjerskoj izgradnji ljudi na selu. 
Značenje postaje još dublje u životu seoskog župnika. Psihološka analiza 
osjećaja poslije pričesti, koju smo spomenuli govoreći o E. Baumannu, ne 
pokazuje nam samo razliku koja postoji između duhovnog života jednog 
mladog čovjeka odgojenog u velikom gradu (Daniel u L’Lmmole) i života 
jednoga inteligentnog seljaka (Le Cure d’Ozeron ) koji podržava bratske 
odnose s ljepotama prirode, nego nam ona dopušta da kradom bacimo 
pogled u dušu i liturgijsku izgradnju našega pjesnika: 

»Evo intimne poduke koju svećenik dnevno prima od svoga Boga 
... Taj duhovni pogled prodire u Presveto Srce ... I ta duša prodire u 
to Srce, iznutra ju pritišće On koji ju je maloprije nahranio, izvana 
isto On koji je tu i koji služi kao posve skromno utočište Svecima. 
Gospodin ozeronski župnik tu ih traži, tu ih nalazi, tu im govori.« 

Slijedi zatim točno nabrajanje glavnih dijelova Litanija svetaca: 

»I najprije se obraća Majci Božjoj koja stoluje u tom probode¬ 
nom stanu. U tom Srcu Gospodin ozeronski župnik govori anđelima 
i arkanđelima, čiji svijetli osmjesi bez prestanka slave Boga. U tom 
Srcu on govori svetom Josipu i blagim patrijarsima koji su čuvari og¬ 
njišta i stada. U tom Srcu on govori apostolima, priprostima kao Pe¬ 
tar, revnima kao Pavao i evanđelistima koji ne kazuju što znaju. U 
tom Srcu on govori učenicima koji, pri sumraku u Emausu, žalosni, 
ali predosjećajući uzdizanje Ljubavi kliču: >Ostani s nama jer se 
mrači i već dan zalazi. < U tom Srcu on govori nevinoj dječici. U 
tom srcu on govori Mučenicima koji usnuše u krvi i ognju poput go¬ 
lubica u jesenskom nebu. U tom Srcu on govori Biskupima, Ispovje- 
daocima, Doktorima, čija je mudrost kao nepokvarljiva sol izložena 
suncu. U tom Srcu on govori Svećenicima i Levitima po čijim či¬ 
stim rukama na oltar silazi plamen koji proždire žrtve paljenice. U 
tom Srcu on govori redovnicima i pustinjacima, obučenima u snijeg 
ili suho lišće koji su ljubili glad i žeđ. U tom Srcu on govori Svetica¬ 
ma koje su poput Magdalene zamirisale Crkvu, poput Cecilije oku¬ 
pale je milozvučjem. U tom Srcu govori on udovicama.« 

Religioznost Fr. Jammesa više je praktična, a manje estetska. Litani¬ 
je Svetaca pružaju mu prigodu da se vježba u ljubavi prema bližnjemu ne 
brinući se poput Huysmansa da bi ovaj ili onaj zaziv bio usporediv s rubi¬ 
nom ili kojim drugim skupocjenim dragim kamenom. Ozeronski župnik 
razmišlja kako da pomogne svojem bližnjem ostavljajući po strani sve što 
bi se činilo da ga od toga odvraća. 

5. Liturgija izražava pjesnikovo oduševljenje za ljepote prirode te stoga 
njegov stil otkriva utjecaj svetih tekstova sa sadržajima iz prirode 

On ima, međutim, jednu drugu strast: to je ljubav prema prirodi. 
Sve što se u svetim tekstovima odnosi na tu sklonost, stalno će mu se 
vraćati u pamet i pružati mu prigodu da veliča Liturgiju. Pred prirodom 
on se silno oduševljava i izražava uzvišenim stilom koji nas podsjeća na 
poeziju Liturgije: 

»Već od tada taj je mali bio prisan sa Sinom Božjim koji mu je, 
lijepim hvalospjevom, govorio govorom doline: Sunce i mjeseče bla¬ 
goslivljajte Gospodina... Divlje i pitome životinje blagoslivljajte Go¬ 
spodina.« (str. 17-18) 

Fr. Jammes nam donosi cjelokupan hvalospjev o Tri mladića u uža¬ 
renoj peći jer on izražava savršenom točnošću njegovo vlastito oduševlje¬ 
nje za prirodu: »Priroda preobražena u Boga privlačila ih je, kukac i cvi¬ 
jet, sve što je već Sylvain bio nabrojio u užarenoj peći ljubavi hvalospjeva 
zahvale.« (str. 20) 1 

Gledajući svoju zaručnicu, budući župnik Abrecavea kliče: »Kako 
su, Gospodine, divna tvoja stvorenja. Kako je glinena posuda puna krsne 
vode dostojna ljubavi.« (str. 38-39) 

Tu se stil psalama sjaji u svoj svojoj očitosti. Dodajemo tomu još 
jednu aluziju na Pjesmu nad pjesmama, jedan od najdragocjenijih dragu¬ 
lja poezije Casoslova: 

»Dolazim iz surove planine Abrecave,« mirno odgovori čovjek. 
»Tamo počiva pepeo, vama drag i koji vas čeka dok cvijeće niče na 
zemlji, dok je vrijeme pjesme stiglo, dok se glas grlice čuje u polji¬ 
ma, dok smokva razvija svoje propupale plodove i dok vinograd u 
cvatu izlijeva svoj miris...« (str. 155) 


1 Svaki pisac iz Liturgije vadi ono što mu najbolje odgovara za njegova nadahnuća. M. Barres njome se 
služi da podrži svoje domoljublje, a P. Bourget da dokaže suglasnost društvenih i crkvenih zakona; F. 
Coppee pokazuje da Crkva sadržava istinsku demokratsku nauku; L.Veuillot kaže da nas mise poučava¬ 
ju o vanjskoj politici papa, a Fr. Jammes tvrdi na kraju da u svijetu nema ništa čarobnijeg od neuspore¬ 
divih prizora prirode, a upravo mu Liturgija potvrđuje to osobno mišljenje. 

6. Roman Monsieur le Cure d’Ozeron nije ništa drugo nego razvijanje 
stiha: Benedicite maria et flumina, Domino 

Kao što je tema romana Le Demon du Midi Paula Bourgeta samo 
razvijanje i komentar jednog stiha Psalma 90., tako bi i roman Monsieur 
le Cure d’Ozeron mogao nositi za naslov sljedeći stih gore navedenog 
himna: Benedicite, maria et flumina, Domino. 

Zaista, sve scene toga romana raspoređene su rijetkom vještinom 
oko bisera o kojima se radi u romanu M. le Cure d’Ozeron. Ogrlica bise¬ 
ra koju je neka vojvotkinja poklonila župniku Abrecavea, nakon što je 
prodana osigurala je sreću mnoštvu nesretnika. I sama oporuka dobroga 
svećenika potvrđuje duboko značenje liturgijskog stiha koji donosi: 

»Neka se ovaj dragi prijatelj koga imenujem svojim izvršiteljem 
oporuke sjeti da svaka tisuća franaka predstavlja ovdje jedan biser 
kojega je isplakao ocean po dobročinstvu Božjem kako bi pripomo¬ 
gao za svagdanji kruh siromaha: Benedicite...« (str. 471) 

Ti biseri koji su olakšali toliko siromaštva, prouzročena neurednim 
životom nekolicine ljudi, jesu mudre djevice mora koje plaćaju otkupninu 
za kćeri zemlje. Ta aluzija na misu jedne djevice koja nije mučenica do¬ 
kazuje nam da Fr. Jammes pripada onoj generaciji pisaca koji gotovo sva¬ 
kodnevno crpe svoju duhovnu hranu iz liturgijskih tekstova. 2 

7. Fr. Jammes pripada generaciji pjesnika koji su pod svakidašnjim utje¬ 
cajem Liturgije te se njome služi da izrazi svoje oduševljenje prema priro¬ 
di koja, kako on smatra, uveličava sjaj religioznih obreda 

Već nam važna činjenica da treba ubrojiti Fr. Jammesa među one 
obraćenike koji od Brunetierea i Bourgeta nisu prestali davati posebno 
obilježje suvremenoj književnosti u Francuskoj tumači da se i taj jedno¬ 
stavni pjesnik prirode napajao na liturgijskoj struji svoga vremena. Istina 
je da se jako trudi kako bi se otresao intelektualizma koji je brojne mo¬ 
derne pisce udaljio od prirode - kao na primjer Huysmansa - da bi učvr¬ 
stio vidljivo stvaranje na pijedestalu s kojega je zamalo bilo protjerano. 
Zato se on razmeće svojim širokim liturgijskim znanjem; naprosto služi 
se njime da bi izrazio svoje oduševljenje za prirodu i navodi tekstove tako 
da se i priprosti seljaci koji se kreću u njegovim pripovijestima i koji su 


2 Donosimo još jedan dokaz koji pokazuje da F. Jammes dobro poznaje Misal. (Čini se čak da ga čita 
svaki dani): »Župnik Abrecavea napisa u Misal vojvotkinje, koja mu je bila dala bisernu ogrlicu, po¬ 
četak čitanja u jednoj misi za Svete žene: ’Tko može naći jaku ženu? Ona je puno vrijednija od bise¬ 
ra.’ « (Misa za jednu djevicu mučenicu i aluzija na gregorijansko pjevanje, str. 166. Vidi još str. 32) 

često i čitatelji tih pripovijesti ne nađu zbunjeni što u njima nalaze stvari 
koje čak niti ne poznaju. 

Budući da je Fr. Jammes uz to razborit i pronicav promatrač priro¬ 
de, predstavlja nam i opisuje religiozne obrede svojim stilom punim 
usporedbi izvučenih iz prirode. U misi iz koje smo izvukli najuzvišenije 
odlomke uspoređuje riječi Evanđelja sa »zujanjem pčela koje svoj med 
sabiru u kamenu«, a ruke svećenikove, uzdignute u svjetlu, »sa snijegom 
koji sipi u vatrenom sjaju zore«. Sve divote prirode čini se da su tu samo 
zato da pojačaju sjaj vjere, a u slučaju koji smo upravo naveli, da pokažu 
jednostavnu i veličanstvenu ljepotu Liturgije. Uistinu je bitno u poeziji 
Fr. Jammesa da nam pokaže bliskost koja postoji između prirodnog svije¬ 
ta i svijeta nadnaravnoga reda. Time su ga povjesničari književnosti svr¬ 
stali u skupinu pisaca koji se ukratko obuhvaćaju pod naslovom Mistični 
realisti. 

LIRSKI PJESNICI 
Tradicionalisti 


XVII. POGLAVLJE 

CHARLES BAUDELAIRE 

1821 .- 1867 . 


1. Charles Baudelaire veže se za Victora Huga i najavljuje Paul 
Verlainea - 2. Obraćajući se Sotoni ili pak svojoj ljubavnici s tekstovima 
izvađenima iz Liturgije, namjera mu je da nam pobudi užas ili da dadne 
više sjaja svojem bogohuljenju - 3. Na pamet mu dolaze određeni litur¬ 
gijski obredi kad želi njima postići određene lirske efekte - 4. Budući da 
su kod njega izvanredno razvijeni osjeti vida i mirisa, njima se koristi u 
svojim pjesmama koje uzima iz Liturgije - 5. Neposredne aluzije na svete 
tekstove dosta su rijetke u Les Fleurs du Mal - 6. Zaključak 


* 


* 


1. Charles Baudelaire veže se za Victora Hugoa i najavljuje Paula 
Verlainea 

O autoru Les Fleurs du Mal (Cvijeće zla, 1861.) možemo ponoviti 
sve što smo rekli o Lucrece Borgia. Mogli bismo Charlesa Baudelairea 
smjestiti odmah uz Victora Hugoa, jer promatran pod liturgijskim ku¬ 
tom još ne posjeduje ono poimanje koji bi suvremenici Dom Guerangera 
morali imati. No, obzirom da je lakše razumjeti ulogu koju je Liturgija 
odigrala u poeziji Paula Verlainea, nakon proučavanja djela Fleurs du 
Mal smjestili smo njegova pisca na početak ovog niza lirskih pjesnika čiju 
čemo podrobnu i točnu analizu več sada započeti. 

2. Obraćajući se Sotoni ili pak svojoj ljubavnici s tekstovima izvađenima 
iz Liturgije, namjera mu je da nam pobudi užas ili da dadne više sjaja 
svojem bogohuljenju 

Baudelaire je bio zahvaćen onim modnim valom sotonizma koji je 
više od trideset godina bjesnio u francuskoj književnosti. Treba ga dakle 

smjestiti uz bok raznih Villiersa de L’Isle-Adama, Barbeyja d’Aurevillyja 
i Huysmansa. 

Služeći se Liturgijom (koju baš dobro ne poznaje), kao što je to uči¬ 
nio Hugo i ostali navedeni pisci, ima namjeru u nama probuditi osjećaje 
užasa. 1 Liturgijski sotonizam nalazi u ovom lirskom pjesniku svoga vjer¬ 
nog tumača. Postupak kojim se služi sličan je onome koji smo proučavali 
govoreći o Huysmansu. Oponašajući svete tekstove ili primjenjujući ih u 
svojim stravičnim temama, izaziva u nama osjećaje užasa, odbojnosti i 
gnušanja. 

»O ti, najmudriji i najljepši Anđele, 

Bože, izdan sudbinom i lišen hvale, 

O Sotono, smiluj se na moju dugu bijedu 
Slava i hvala tebi, Sotono, na visinama 
Nebeskim, gdje si vladao, i u dubinama 
Paklenskim, gdje pobijeđen, sanjaš u tišini, 

Učini da moja duša jednoga dana pod drvom Znanja, 

Pokraj tebe otpočine u trenutku kad će na tvoje čelo 
Kao novi Hram njegove grane raširiti se... 

A ja ću se opijati nardom, tamjanom, mirhom, 

Poklecanjem, mesom i vinom 
Da saznam mogu li u srcu koje mi se divi 
Preoteti smijući se božanske časti.« 

(Benediction; vidi još Imprevu ) 

Kad se obraća Sotoni, komu iskazuje božansko štovanje, čini to ter¬ 
minologijom uzetom iz liturgije. Zatim se obraća svojoj ljubavnici, Mme 
Sabatier, riječima kakve obično upućujemo jedino Bogu: 

»Smjerno molim tvoje smilovanje, tebe jedinu što ljubim, 

Iz dna ponora (Ps 130) tamnoga kamo je moje srce palo. 

To je Svemir na obzorju, 

Gdje se u noći rodio užas i bogohuljenje...« (De Profundis ) 

Takve aluzije na svete tekstove nisu osamljene u Les Fleurs du Mal. 
»Lišen tradicionalnog poštovanja«, kako to ispravno kaže njegov zadnji 
biograf Flottes, Baudelaire je »od svoga katoličkog odgoja zadržao samo 
sklonost da vjerskim govorom izrazi bezbožne osjećaje...« (str. 71) 2 . Ta¬ 
ko, da počasti svoju ljubavnicu upotrebljava atribute Presvete Djevice: 


1 Ovdje naravno govorimo samo o razdoblju Les Fleurs du Mal .Trebalo bi zasebno proučiti kakvu je 
ulogu odigrala Liturgija za vrijeme njegova boravka u Belgiji. 

2 Evo odlomaka koji se odnose na Liturgiju, a izvadili smo ih iz knjige M.Flottesa: »Baudelaire je pjevao 
u latinskim tercetima, sličnim liturgijskim stihovima, hvali jednu svoju skromnu prijateljicu učenu i po- 

Zvijezdo mojih očiju, sunce moje prirode, 

Ti moj anđelu i moja strasti 
Koja bit će sve to, o kraljice milosti, 

Poslije zadnjih sakramenata.« ( Une Charogne - Strvina ) 

3. Na pamet mu dolaze određeni liturgijski obredi kad želi njima postići 
određene lirske efekte 

Nekoliko primjera koje smo upravo naveli dostatno pokazuju da se 
Baudelaire vrlo rado služi liturgijskom terminologijom. To je za njega bio 
neka vrsta »razvratnog začina« 3 govoriti o »anđelima«, »sakramentima«, 
»kraljici milosti« i tolikim drugim izrazima doslovno izvađenima iz svetih 
tekstova. Još i više, čitavi obredi koji su najvjerojatnije uzeti iz Korizme¬ 
nih pozdrava dolazili su mu u sjećanje i njima se služi da bi izrazio svoje 
vlastite lirske osjećaje: 

»Vidjet ćeš moje misli, poredane poput Svijeća 
Pred cvjetnim oltarom Kraljice Djevica, 

Osipajući zvijezdama strop obojen u plavo 
Gleda te uvijek vatrenim očima... 

I bez prestanka k tebi, bijeli i sniježni vrhunče 
U maglama uzdizat će se moj olujni duh... 

Od sedam glavnih grijeha 
Načinit ću ti sedam Mačeva... 

Zabost ću ih sve u tvoje zadahtano Srce... 

U tvoje jecajuće Srce, u tvoje Srce sve u suzama.« 

(A une Madonej 

4. Budući da su kod njega izvanredno razvijeni osjeti vida i mirisa, nji¬ 
ma se koristi u svojim pjesmama koje se odnose na Liturgiju. 

Tu su potpuno očite aluzije na kult Presvetog Srca i na kult Presvete 
Djevice. Svaki bi komentar bio suvišan osim kad bi valjalo istaknuti da je 
osjetilo vida kod Baudelairea bilo razvijeno u tolikoj mjeri da ne bi bilo 
smiono ustvrditi kako su njegove oči, da tako kažemo, pile liturgijske vizije. 

On ih je redom upotrebljavao s određenom namjerom da probudi u 
nama one čudne osjećaje koji obično nastaju prigodom primjene svetih 
izraza na nemoralnu temu. Osjetilo mirisa, izvanredno snažno kod ovoga 
pjesnika, strasno je udisalo sve mirise kojima se služi u crkvi za vrijeme 


božnu’ kaže nam. (Franciscae meae laudes, str. 69) Napokon: »Zanima ga jedino isusovačka umjet¬ 
nost, jer zadovoljava njegov dvostruki ukus za uljudnost i za izvanjski sjaj katolicizma.« (str. 191) 

3 M. MORTIER u članku objavljenom u La Revne pratique d’Apologetique (15. I. 1918.) 


123 




svečanih obreda. On se njima jednako služi kao i u prije navedenim slu¬ 
čajevima: 

»Čitatelju, jesi li katkada udisao 
U pijanoj i polaganoj proždrljivoj nasladi 
Ono zrno tamjana koje ispunja crkvu 
Iz njezinih kosa podatnih i teških... 

Živoga spleta, iz kadionice ložnice, 

Širila se opojnost divlja i bujna.« (Fantome II.) 4 5 

5. Neposredne aluzije na svete tekstove dosta su rijetke u Les Fleurs du Mal 

Osjeti zvuka, probuđeni kod njega Liturgijom, daleko su od toga da 
u Baudelaireu dosegnu onaj intenzitet snage koju smo primijetili obzirom 
na mirise. Ipak nalazimo i takvih nekoliko primjera u Les Fleurs du Mal 
od kojih navodim samo jedan s obzirom na njegovu vrlo malu važnost: 

»Potrebno ti je da zaslužiš svoj kruh za svaku večer, 

Poput ministranta, igrati se kadionicom, 

Pjevati Te Deume u koje nimalo ne vjeruješ.« (La Muse venalej 

Buduči da je njegovo liturgijsko znanje bilo krajnje jadno u razdoblju 
kad je pisao Les Fleurs du Mal, ne treba nas čuditi da su njegova sjećanja 
na svete tekstove veoma rijetka, osim onih o kojima smo govorili. 3 

6. Zaključak 

Ono, dakle, što razlikuje Baudelairea od njegovih prethodnika jest 
istančanost njegovih osjetila dovedena kod njega do krajnje granice. Dok 
su se njegove oči napajale sjajnim i različitim bojama liturgijskih obreda, 
»pijanom pohlepom« udisao je mirise tamjana koji su ispunjavah »neku 
crkvu«. Ta boležljiva osjećajnost udružena s njegovim nagnućem prema 
sotonizmu jest jedna od najistaknutijih značajki njegova liturgijskog shva¬ 
ćanja. 

Sotonizam ga pridružuje njegovim prethodnicima: velika uloga koju 
u njegovoj poeziji igra istančanost osjećaja dovedena do krajnje granice 
najavljuje stihove Paula Verlainea. 


4 Himan: »Zaboravljena kadionica puši se neprimjetno čitavu noć.« (Chanson d’apres-midi) 

5 Evo, međutim, jednog primjera: »I pozivate ga na vječnu gozbu Prijestolja, Kreposti, Vlasti .« ( Be- 
nediction, Aluzija na jedno Predslovlje) 

XVIII. POGLAVLJE 


PAUL VERLAINE 

1844 . - 1896 . 


1. Paul Verlaine bio je prvi lirski pjesnik čija umjetnost odražava li¬ 
turgijsku obnovu koju je izveo Dom Gueranger - 2. Njegovi osjećaji za 
vrijeme slavljenja mise - 3. Dojam koji osjeća prisustvujući Vesperama i 
Kompletoriju - 4. Kako opjeva glavne svetkovine Liturgijske godine - 5. 
Liturgija ga poučava o društvenim krepostima - 6. Ona prožima sva nje¬ 
gova osjetila - 7. Varlaine je do savršenstva doveo sve tehničke postupke 
kojima se služio Baudelaire, ali s namjerom da uzveliča Liturgiju - 
8. Zaključak 


* 


* 


1. Paul Verlaine bio je prvi lirski pjesnik čija umjetnost odražava litur¬ 
gijsku obnovu koju je prvi izveo Dom Gueranger 

Pisac koji nam je dao »jedinu religioznu poemu koju je XIX. stoljeće 
proizvelo« (Le Pelletier, str. 432) bio je uistinu prvi lirski tumač liturgij¬ 
ske obnove izvršene u Francuskoj silnim trudom Dom Guerangera. Paul 
Verlaine nije toga bio svjestan kad je 1881. izdao svoje Liturgies intimes 
- Intimne liturgije, gdje nam daje slobodan uvid u svoj religiozni život 
oblikovan Liturgijom. Kako je lako pronaći čak liturgijske aluzije u dru¬ 
gim zbirkama poezije uzeli smo Les Poesies religieuses - Religiozno pje¬ 
sništvo, antologiju koja je dostupna svakome, kako bismo analizirali nje¬ 
govo liturgijsko shvaćanje. Najprije ćemo istaknuti kakve je osjećaje taj 
istaknuti pjesnik proživljavao za vrijeme obreda jedne mise da bismo to¬ 
me dodali razmatranja koja je u njegovoj bolnoj duši oživljavala Liturgij¬ 
ska godina. Konačni zaključci koje ćemo iz toga izvući pokazat će značaj¬ 
ne crte liturgijskog shvaćanja ovoga pisca i dodijelit će mu mjesto koje 
mu odgovara u evoluciji liturgijskog utjecaja na francuske pisce. 

2. Njegovi osjećaji za vrijeme slavljenja mise 

Varlaine se za vrijeme škropljenja blagoslovljenom vodom uspore¬ 
đuje sa slabom vlati hizopa kojom svećenik obavlja svoju službu. Upravlja 

molitvu Gospodinu da ga zamoli milost da može obijeliti dušu bližnjega 
kao što to čini nježna vlat hizopa. Kad zatim zbor pjeva Kyrie eleison 
(str. 203), pjesnik, svjestan svojih pogrešaka, savršenom iskrenošću izlije¬ 
va pokajanje iz svoga srca i moli: 

»Udijeli nam pobjedu i čast 
Nad neprijateljem svih nas, 

Smiluj nam se Gospodine.« 

Svećenik zapjeva Gloria in excelsis (str. 205), a Verlaine potisne na 
nekoliko trenutaka svoje osobne osjećaje da bi posve ponizno ponavljao 
veliku doksologiju (riječi hvale). To premještanje reda riječi po čemu se 
izvanredno ističe ova pjesma, jest pravo remek-djelo jednostavnosti. Na 
isti način mora se ocijeniti i sljedeća pjesma: Credo (str. 208). Budući da 
je misa stigla do Sanctus (str. 215), njegove misli počinju ponovno skre¬ 
tati, ali se ubrzo jedinstvenim naporom usredotočuju na liturgijski tekst 
Puna su nebesa i zemlja tvoje slave. Ne uspijeva mu do kraja obuzdati 
svoje potisnute osjećaje; srce mu, ispunjeno silnim veseljem, silovito us- 
klikne: »Tri puta hosana za milostivoga Boga«. Na Agnus Dei (str. 221) 
ponovno misli na značenje svetoga teksta dodajući tomu kratko razma¬ 
tranje o značaju jaganjca. Na kraju mise koji je označen čitanjem Evanđe¬ 
lja po Ivanu (In initio - U početku, str. 224) sjeti se sjajne metafore: u 
duhu vidi božansku riječ kako se izlijeva 

»valom jasne Istine na ljudsku zabludu« 

i, kako, perući sve grijehe, iskorjenjuje svako 

»drvo zla i nesreće nekoć posve još u soku, u cvijetu...« 

Umjesto da se pridruži glavnoj ideji toga Evanđelja koje u potresnom 
kratkom pregledu daje cijelu ekonomiju spasa, Verlaine je na rubu plača: 

»O Ivane, najveći poslije onoga drugog 
Ivana Krstitelja, od velikih svetaca, 

Moli za mene, Grudi grudiju 
Na kojima si spavao kao apostol.« 

Reći ćemo na kraju ovoga poglavlja u nekoliko riječi kako se u ovoj 
lijepoj pjesmi ukrštava vrlo jasno liturgijska struja s onom drugom koja 
joj je potpuno suprotna. 

3. Utisak koji osjeća prisustvujući Večernjima i Kompletoriju 

Što se tiče Vespera, Kompletorija ili određenih pučkih pobožnosti 
Verlaine radije nastoji prikazati njihov poetski čar, negoli nam otkriti 

osjećaje koji ga potresaju dok se oni odvijaju. Svojski se trudi pokazati 
nam vrlo jednostavnim izrazima u čemu se sastoji privlačnost seoskih Ve- 
spera (str. 226). Stil ove pjesme podsjeća nas na načine koje su upotreb¬ 
ljavali u idilama Tennyson i F. Jammes. Liturgijski tekst toga obreda ne 
zanima ga mnogo, čini se da ga nije čak ni poznavao: 

»Vlastiti himan i Magnificat na valovima tamjana. Nebeska ši¬ 
rina preplavi sva osjetila.« Da je poznavao himan, imenovao bi ga 
kao što je navodio Psalam koji se ponavlja svake nedjelje i na velike 
blagdane Liturgijske godine: 

»Gospodin reče« ... »Ja ću vas slaviti« ... »Sretni sveci...« 

U pjesmi Complies en Ville (Kompletorij u gradu ) (str. 229) Verlai- 
ne se oduševljava skladom koji postoji između svjetla dana »prigušena 
svecima i kraljevima s rozeta u crkvi...« i »duboke ljepote« himna Te lucis 
ante terminum izvedenim gregorijanskim pjevanjem. Naš se pjesnik osje¬ 
ća duboko ganut tim savršenim skladom između sjaja prirode i sjaja Li¬ 
turgije koji ga poziva da preporuči svoju dušu »Bogu istine«. 

Na ovom mjestu dodajemo Verlaineova razmatranja o različitim 
pučkim pobožnostima, jer one koje on pjeva odvijaju se u vrijeme Vespe- 
ra. U pjesmi »Les plus helles voix - Najljepši glasovi, str. 173) izražava 
svoju radost kršćanina s obzirom na dječju i prostodušnu vjeru toga puka 
koji se trudi svim svojim bićem kako bi uljepšao obrede Marijina mjese¬ 
ca, a koji zauzimaju važno mjesto u religioznom životu Francuske. 

4. Kako opjeva glavne svetkovine Liturgijske godine 

Obzirom na ono što se tiče ciklusa Liturgijske godine i njezina utje¬ 
caja na duhovni život našega pisca, treba istaknuti da su pjesme koje se 
odnose na tu temu nejednake vrijednosti. Poredali smo ih prema općeni¬ 
to prihvaćenom redu u Liturgiji pa ćemo prema tome početi analizom 
pjesme Avent (Došašće) (str. 193), u kojoj nam pjesnik pripovijeda jed¬ 
nu svoju uspomenu iz djetinjstva. Kako govori narod njegova kraja kojeg 
je oblikovala Liturgija, svi pijetli u tom razdoblju crkvene godine pjevaju 
tako da najave rođenje sunca - a to je Krist (»Sunce ... koje kasnije izla¬ 
zi«). Kako blagdan Bezgrešnog Začeća (str. 217) pada u taj dio liturgij¬ 
skog ciklusa, Verlaineu se pruža zgodna prigoda da nas na nekoliko tre¬ 
nutaka zabavi životom Svete Djevice od začeća do uznesenja. Na kraju 
dolazi do zaključka, istodobno filozofskog kao i teološkog, da Sveta Dje¬ 
vica o kojoj je on pjevao s više miline nego bilo koji drugi pjesnik našega 
doba sudjeluje: 

»... u čitavoj povijesti 
Našega intimnoga života i svih 
Velikih zbivanja velike povijesti.« 

Kad je došao blagdan Božića (str. 195), Verlaine moli maloga Isusa 
neka ga pouči u poniznosti u svim promjenama njegova burnog života. 
Mučeništvo Nevine dječice (str. 139) koje Crkva spominje odmah posli¬ 
je Božića uljuljava ga u slatke nade da će uskrsnuti jednoga dana s onima 
koji su prolili svoju krv još posve mali. Obzirom na Obrezanje (str. 199), 
na um mu dolazi spasonosna ideja da maloga Učitelja slijedi u njegovu 
trpljenju. Nekoliko dana poslije, na Tri kralja (str. 201) siromašni pjesnik 
dovodi u pitanje čast bogatih knezova tvrdeći da on vrijedi više nego svi 
njihovi darovi jer za 

».. .grešnika koji se popravlja, 
za njega je slava veća...«. 

Vrijednost je pokore, kaže on, ugodnija siromašnom Bogu nego mir- 
ha, zlato i tamjan prineseni od bogataša. Međutim, budući da je Verlaine 
uskoro osjetio da su njegovi zaključci nelogični, kliče na svršetku: 

»Ti ćeš znati pravo prepoznati 
I uzveličati svoje... 

Bogate, siromašne, sve kršćane...« 

Bilo bi dobro ovom prigodom spomenuti sonet posvećen Sv. Bene- 
diktu Josipu Labreu (str. 116) čija svetkovina pada 16. travnja. Verlaine 
ga je sastavio prigodom kanonizacije toga sveca: 

»... Siromašan, ružan, anđeoski istovremeno. 

Provodio je blagost, užas Evanđelja.« 

Za pjesnika koji trpi to je prigoda više da se divi onoj Crkvi koja je 
tako časno mjesto dodijelila siromaštvu i trpljenju. 

Dvije poeme koje nam nastoje predstaviti strahovitu pustoš opisuju¬ 
ći »čari Velikog Petka« (str. 246-247) ne uspijevaju nas ganuti onako kao 
Huysmansovi opisi istog događanja. (En Route ) Na ovom mjestu treba¬ 
mo umetnuti pjesme Penitence -Pokora (str. 233) i Prudence - Razbori¬ 
tost. Paul Verlaine pronašao je, prema riječima Mortiera, »put sakramen- 
talne molitve« koji »bijaše za njega kao neka postaja mira«. Obavljao je 
svoje uskrsne dužnosti u doba kad je pisao liturgijske stihove. Prva pje¬ 
sma brzo je ispitivanje savjesti prije ispovijedi, dok druga samo izražava 
radost što je primio »sveto odrješenje«. L’Ascension - Uzašašće (str. 
209) koje dolazi nakon Uskrsa pobuđuje u njemu posve osobne osjećaje i 

beskrajnu želju da slijedi Isusa sve do nebeske svjetlosti. Sekvencija Veni 
Sancte - Dođi, Duše Presveti (str. 211), to remek-djelo srednjovjekovne 
poezije, čija »priprosta glazba« izražava krajnjim savršenstvom najpleme¬ 
nitije i najdublje osjećaje, izvlači iz pjesnikova srca koje gori od ljubavi 
ovu veličanstvenu molitvu koja sva podrhtava od vjere i nade, u kojoj on 
traži »duh mudrosti«, »uživanje u siromaštvu« i zatim ljubav s kojom bi 
mogao pridobiti one među intelektualcima (»budući da su oni elita i kre¬ 
ma«) koji »izruguju stari hvalospjev«. 

Mjesec »Lipanj« (str. 213), posvećen Presvetom Sakramentu i Pre¬ 
svetom Srcu, izmamljuje mu pjesmu neusporedive radosti i pouzdanja. 
Verlaine osjeća da čitavo njegovo biće neodoljivom snagom vuče... 

»... žarko Srce kojeg želja pustoši. 

Želja da spasi naše srce...« 

Sto se tiče djela pod nazivom Assomption - Uznesenje (str. 244), 
ono ne posjeduje ništa što bi bilo posebno. Posve jednako svima onima 
koje je Verlaine posvetio Blaženoj Djevici Mariji, izražava njegovo sinov- 
sko pouzdanje u njezino posredovanje kod Boga. Okrunit ćemo liturgijski 
ciklus našega pjesnika njegovom Corona Anni Dei Benignitati - malim 
remek-djelom kakvo je Toussaint-Svi Sveti, (str. 222), u kojem on slavi 
dogmu općinstva Svetih koja nije prestala nadahnjivati sve velike pjesni¬ 
ke, od Dantea pa do P. Claudela. Prigodom toga blagdana on moli za: 

»...mrtve, za mnoge, Zemlje i Čistilišta, 

.. .na način zaslužan onih odozgor, a to su sveci.« 

5. Liturgija ga poučava u društvenim krepostima 

Paul Verlaine dopušta, kao što smo upravo vidjeli, da ga nadahnjuje 
Liturgija u svojoj cjelini. Ona u njemu budi socijalne kreposti, koje mu 
toliko nedostaju i u njegovu duhu oživljava idealnu viziju preobraženoga 
života. Ako pouke Liturgije nisu uspjele da on ustraje na dobru putu, ko¬ 
jeg je poduzeo tijekom određenog vremena, ipak je Liturgija pridonijela 
da riznicu lirskog pjesništva obogati s više značajnih remek-djela. 

6. Ona prožima sva njegova osjetila 

Pitamo se u čemu se dakle sastoji izvanrednost njegovih pjesama? 
Koji je to osobiti element kojeg je Verlaine unio u svoje liturgijske pje¬ 
sme i kojega nismo još nigdje vidjeli? Jedinstvene kitice pjesme Devo- 
tions - Pobožnosti (str. 219) koja će poslužiti kao primjerak ovoj analizi 
pružit će nam najbolji odgovor. Donosimo iz nje najistaknutije strofe: 

»Sjaj i čisti miris crvenog i plavog cvijeća, 

Po čemu se duša, koju crninom uokviruje neki dosadni jad, 
Najednom budi, u oduševljenju 
I osjeća da njezine umrle radosti oživljuju, 

Hvalospjevi djevica svježi i bijeli kao u vremenima 
prvim, kad kršćani bijahu sama nevinost, 

Himni gorući, jake teologije 
U krvavom žaru treptavih svijeća; 

Kao Križni put, poljupci i suze, 

Srebro i snijeg i crnina zlata Velikih Petaka 

Polagana povorka na koljenima u miru, zvonjava zvona za uzbunu, 

Neizrecivo ozbiljni Stabat mater s tako slatkim čarima. 

I pobožnost, također, krunice 
Rasplamtjela zrna čistog delirija gdje se često 
grli Jad, gdje katkada prevelika ushićenost 
Izgara u vatri Zdravih Marija koje se redaju.« 

Pjesnik nam tu pokazuje da mu je ugodno pustiti da se istodobno 
opijaju sva njegova osjetila zajedno sjajnim prizorima raskoši katoličkog 
Bogoštovlja. Vidjevši cvijeće »crveno i plavo« istodobno osjeća njihov či¬ 
sti miris. Pjesme koje on čuje u isti tren bude njegov osjećaj opipa (svje¬ 
ži) i vida (bijeli). Ta kombinacija različitih osjećaja povezanih sa zvučno¬ 
šću melodioznih riječi uspijeva uistinu izazvati kod nas iste osjećaje koje 
često doživljavamo u središtima francuske pobožnosti: u crkvi Notre-Da- 
me de Victoire, na Montmartreu ili drugdje. 

7. Varlaine je do savršenstva doveo sve tehničke postupke kojima se slu¬ 
žio Baudelaire, ali s namjerom da uzveliča Liturgiju 

Verlaine je dakle do savršenstva razvio tehničke postupke koje je 
već Baudelaire upotrebljavao. 1 Postoji međutim između ta dva pisca ne¬ 
premostivi ponor. Istančanost osjetila kod Baudelairea poslužila mu je 
samo da kod čitatelja, parodirajući Liturgiju, probudi trnce strave i osje¬ 
ćaje gnušanja. Baudelaireovo pjesništvo obilježeno je pečatom izvještače- 
nosti. Varlaine je, s druge strane, stavio sve titraje svojih osjetila u službu 
liturgijske molitve i dao nam određeni broj neusporedivih remek-djela. 
Ako su njegovi »napori prema svjetlu« bili jadni, kako to ispravno i s 
razlogom kaže Mortier, ne smije se zaboraviti da je najveći dio njegovih 
religioznih pjesama bio napisan u razdoblju kad je nesretni pjesnik imao 
nakanu ponovno započeti stabilan i discipliniran život. 


1 Barbey d’Aurevilly dao mu je vrlo duhovito nadimak »Baudelaire puritanac«. 

Mnogi tragovi estetizma koje tu otkrivamo uistinu dokazuju da su 
Verlaineove pjesme stvarno djelo pokajničkog bohemskog slabića, koji 
usred alkoholizmom potpuno poremećenog života pronalazi u svijetlim 
trenucima dobre strane svojeg bića. 

8. Zaključak 

Ako dakle želimo ukratko sažeti svoje razmatranje o Paulu Verlaineu, 
treba dobro istaknuti da je on bio prvi lirski pjesnik koji je, obzirom na 
svoje razdoblje, imao relativno vrlo široko liturgijsko znanje. On je opjevao 
glavne dijelove mise, pučke pobožnosti i velike svetkovine liturgijske godi¬ 
ne. Njegovo se znanje isto tako odražava u drugim liturgijskim uspomena¬ 
ma koje dosta često susrećemo kroz njegova djela. 2 Obično bijaše impre¬ 
sioniran cjelokupnom službom Božjom; međutim, ako su religiozni obredi 
bili poznatiji, on se čvrsto držao samog teksta kojeg je navodio gotovo riječ 
po riječ, a da nam ga nije komentirao. Međutim, ima više slučajeva kad 
njegove misli i njegova čuvstva izazvana Liturgijom skreću stranputice i 
potpuno zaboravljaju na svoju polaznu točku. 3 To je ono što smo nazvali 
imenom križanje dviju struja (liturgijske stmje i antiliturgijske). Verlaine 
stavlja izvanrednu istančanost svojih osjetila u službu liturgijskog pjesni¬ 
štva; nakon što je za vrijeme svečanih obreda bio u potpunosti prožet sja¬ 
jem boja, zvučnošću glasova, milinom mirisa i podražajima opipa, on sve to 
zajedno reproducira u svojim lirskim pjesmama snažnim i zapanjivim iz¬ 
razima koji nas navode na iste osjećaje kakve je proživljavao i sam pjesnik. 

Liturgija je napokon odigrala u jednom određenom razdoblju odluč¬ 
nu ulogu u njegovu duhovnom životu i tako pridonijela da se oblikuje 
njegova osobnost. Osim toga, on je to izričito potvrdio u jednoj od svojih 
najljepših pjesama ( Devotions , str. 219): 

»O, običaji bogoštovlja najintimniji 

Eh da, ta vi nas, unatoč uvredi, 

vi nas spašavate možda u onaj određeni trenutak.« 


2 str. 158: Aluzija na Polnoćku; - str. 165: Kontrast između potresnog očaja Velikog četvrtka i ne¬ 
izrecive radosti Velike subote; str. 185: San: »Mlade i svijetle procesije - Idu amo-tamo iz bezbroj¬ 
nih portala - Svila i biseri živih krunica - Molitve za usjeve dragocjenih plodova tame.«- str. 140: 
»Cijenjeno bogoštovlje i obrasci dostojni štovanja«...i »vaša teologija i vaša liturgija« svećenikova su 
obilježja. 

3 Naveli smo pjesmu In Initio (str. 224). Tome možemo nadodati Angelus de Midi-Anđeosko pod¬ 
nevno pozdravljen]e. (str. 122) 

XIX. POGLAVLJE 


LOUIS LE CARDONNEL 

1861 .- 1936 . 


1. Sentimentalan kao Lamartine i Musset, opat Louis Le Cardonnel 
opjevao je svoje liturgijske teme klasičnim stihovima - 2. Nadahnjuje se 
himnima iz Časoslova i tekstovima iz Pontifikala - 3. Izrada njegovih 
pjesama često odgovara onoj sv. Ambrozija te se stoga čini da se poslužio 
velikim prevoditeljima XVII. stoljeća - 4. Zaključak 


* 


* 


1. Sentimentalan kao Lamartine i Musset, opat Louis Le Cardonnel opje¬ 
vao je svoje liturgijske teme klasičnim stihovima 

Morali bismo djelo opata Le Cardonnela analizirati čak i prije Bau- 
delairea i Verlainea da smo pridali više pažnje njegovu nadahnuću i nje¬ 
govoj formi koja ga stavlja uz Lamartinea i De Musseta. Međutim, mi se 
više oslanjamo na njegovo liturgijsko shvaćanje po kojemu se otkriva da 
je prijatelj Huysmansa i Dom Bessea. Taj svećenik-pjesnik, obuzet su¬ 
vremenom liturgijskom strujom, maštao je za vrijeme boravka u bene¬ 
diktinskoj opatiji Liguge da osnuje školu liturgijske umjetnosti i himno- 
grafije. Težnje takve vrste nužno su morale ostaviti duboke tragove u 
njegovoj lirskoj poeziji. 

2. Nadahnjuje se himnima iz Časoslova i tekstovima iz Pontifikala 

Zaista, nalazimo u Poemes (1904.) i Carmina Sacra (1912.), koje 
nas zanimaju prije svega drugoga, veliki broj pjesama koje evociraju litur¬ 
gijske uspomene ili su ponekad čak parafraze himana iz Časoslova. Pje¬ 
sma pod naslovom A une qui va faire ses voeux (Jednoj koja će polagati 
zavjete) sasvim spontano navodi nas na misao o slavnom opisu Oblačenja 
koji smo našli u En Route. Liturgijski obred na koji pjesnik aludira prema 
njegovu mišljenju simbolizira Kristove zaruke s dušom koja želi zadovo¬ 
ljiti za grijehe drugoga: 

»Sutra će sveta zvonjava navijestiti tvoje zavjete 
O ti, koja ćeš se u čistoj prinosnici žrtvi prikazati 



Da budeš u tom grobu pomirbena golubica. 

Godina se gasi; a ti dolaziš žrtvovati svoju kosu, 

Podrhtavajući pred predosjećajem čarobne slave, 

Zanesena da trpiš više nego sami pokajnici...« 

Otkrivamo slično nadahnuće u lijepoj pjesmi A une Benedictine (.Jed¬ 
noj benediktinki) u kojoj je aluzija na riječi liturgijskog teksta još očitija: 

»...U tebi svijet oplakuje vječnu odsutnicu, 

Idi, sabranim korakom, pod tihim samostanskim svodovima, 
Govori časoslov, već u zoru pošto si primila hostiju 
Ostani sklopljenih očiju, u svom zanosu... 

A tada će doći Zaručnik nagraditi tvoja bdijenja, 

Ah, reći će - moja Ljepotice i moja Savršena, dotrči 
Dijeliti sa mnom moje kraljevske divote.« 

Nazivi »zaručnik«i »zaručnica« neposredno su izvađeni iz Pontifika- 
la. Druge pjesme kao ona posvećena Sv. Benediktu i Jednoj svetoj udovici 
ili Jednom biskupu mučeniku dostatno dokazuju benediktinsko nadahnu¬ 
će ovoga pjesnika. 

3. Izrada njegovih pjesama često odgovara onoj sv. Ambrozija te se stoga 
čini da se poslužio velikim prevodiocima XVII. stoljeća 

Pregledavajući njegovu divnu pjesmu Cloitres (Samostan) uistinu 
vjerujemo da prisustvujemo Kompletoriju kod benediktinki iz ulice 
Monsieur; vjerujemo da imamo posla s Huysmansom koji je postao lirski 
pjesnik. To je ista tema koja je očarala ta dva pisca, s razlikom što je je¬ 
dan bio romanopisac i kritičar umjetnosti, dok je drugi, bolje rečeno, sli¬ 
čio jednom Lamartineu ili jednom De Musettu koji je postao praktični 
katolik: 

»A glasovi što dolaze s kora, 

U tom malo što preostaje dana, 

Uvijek imaju istu malaksalost 
Isti naglasak tužnog ushita. 

Nevidljive kraj oltara Sestre, 

Sto ih nazrijevamo problijedjele 
Od besmrtne Ljubavi Gospodinove 
Tiho šapću Kompletorij. 

I kad tmine nastanu, 

Kad kapelica zatvori svoja vrata 
Pomislio bih da, iz duboke grobnice, 

čujem kako se dižu glasovi mrtvih.« 

Ipak ne možemo propustiti, a da ne navedemo nekoliko lirskih stro¬ 
fa neposredno nadahnutih himnima Casoslova (sv. Ambrozija, sv. Grgu¬ 
ra, i sv. Prudencija), i možda čak i prevoditeljima XVII. stolječa (Cor- 
neille, Račine, itd.). 

U C antique des Moines (Hvalospjev redovnika) odmah čemo usta¬ 
noviti isti postupak kojim su se poslužili neki pjesnici Casoslova: poslije 
početka koji naznačuje situaciju na koju se nadovezuje pjesma pjesnik 
moli od Boga da ga oslobodi grijeha i da mu konačno udijeli vječni život. 
Ta tri bitna dijela sačinjavaju vrstu Himna kojeg nalazimo kod opata Le 
Cardonella. Mjera i stil njegovih pjesama podsjećaju nas na slavne Cor- 
neillove prijevode. Evo jedan uzorak toga novog procvata religiozne poe¬ 
zije kakvu je XVIII. stoljeće toliko voljelo. 1 

»Sve slabija zraka luta uzduž samostana 
A smiraj dana beskrajno je blag 
Oh, dok ovdje dolje umire svjetlost 2 
O da bi, o da bi, dragi Bože, tvoje svjetlo naraslo. 

Sunce koje baca zrake bez večeri i bez zime 3 
I oslobađa nas od zla mračnih zagrljaja 4 , 5 
Učini neka u nama sazriju sva sveta djela 
Očisti, Gospodine, našu dušu i naše tijelo. 

Da nikakav korov ili jalova trava u nama ne raste 
U toj duši, koja ti daje trostruki zavjet 
Odsjeci mačem, sažeži ognjem 
Ono što nam još ostaje od laži ovog svijeta. 

Stoga kada naš život dođe do svoje jeseni 
Moći ćemo se nadati plodu svojih djela 6 
I predati svoj primjer novim redovnicima 
Koji će htjeti uzdići se k istoj kruni«. 7 , 8 


1 Evo još jednog primjera u kojem se divno ističe taj dar primjećivanja nijansi boja: 

»Donji dio oltar okićen je visokom blijedo ljubičastom bojom. Bijela misnica sva je u cvijeću. Kroz 
blijedožute vitraje 

sunce se prelijeva kao rijeka.« (str. 175) 

2 »Sunce završava svoj put u dubini naših srdaca i sipa jednu drugu svjetlost.« CORNEILLE, prije¬ 
vod himna sv. Ambrozija: O lux beata Trinitas. 

3 »I neka naša duša ne upozna dolazak večeri.«- Prijevod himna Sv. Ambrozija: Splendor paternae 
gloriae, Albin, str. 38. 

»Resolve culpae vinculum-Everte moles criminum.« - Sv. Ambrozije, himan Coeli Deus sanctissime 

5 »Auferte, clamat lactulos-Aegro sapore desides.« - Prudencije, himan Ales Diei Nuntius koji je Ra¬ 
čine preveo kao: »Ostavite, kaže, dokonu postelju, u kojoj vas pokapa mekoputno mrtvilo.« 

6 »Da svi oni gore u domovini ujedinjeni s korom anđela zauvijek uživaju plod.«- CORNEILLE, Pri¬ 

jevod himna Sv.Ambrozija: Summae Deus clementiae 

Zatim pjesma Priere du Soir d’Ete [Molitva ljetne večeri] nije ništa 
drugo nego razvijanje teme naznačene u himni Kompletorija Te lucis an- 
te terminum, u kojoj pjesnik upravlja Isusu molitvu zamišljenu na način 
sv. Ambrozija, moleći ga da odagna đavla sve do dna njegova »mračna 
Ereba« 7 8 9 , da bi mogao nastaviti sutradan služiti mu obnovljenim silama. 
Ponovo ćemo usporediti nekoliko tekstova da pokažemo utjecaj himana 
na našega pjesnika: 

»Učini da opet padne u dno svoga mračnoga Ereba« 

(Hostem repellas longius iz himna Veni Creator Spiritus). 
»Zatim očeličeno srce za svete bojeve 
Uspravljeni, čim se probudimo, u veselu poletu 
Reći ćemo ti hvala...«. 

(»Somno refectis artibus 

Spreto cubili surgimus 

Nobis, Pater, canentibus... Sv. Grgur). 

4. Zaključak 

Eto, tako smo upozorili na najizrazitije crte liturgijskog shvaćanja 
opata Louisa Le Cardonella. 10 Pridružujemo se sudu R. Vallery-Radota 
(Anthologie , str. 225), tog izvrsnog literarnog kritičara, koji je na ovaj na¬ 
čin definirao pjesništvo našega pjesnika svećenika: »U autoru zbirke Car- 
mina Sacra oživljuje bistra i bogata umjetnost raznih Fortunata i Pruden- 
cija. Miris kompletorija, kapelice i tamjana izdiže se iz njegovih stihova.« 
Mi bismo tome dodali da umjetnost Corneilleovih prijevoda zajedno s la- 
martinijevskim nadahnućima i sa širokim liturgijskim znanjem dopunjava 
osobine koje kod njega nalazi kritičar. 


7 »I dati krunu dobrim djelima«. - CORNEILLE, prijevod himna Sv. Ambrozija: Verbum snpernum 
prodiens. 

8 »Stavljaš krunu na naša blažena čela.«- De Sacy, prijevod himna Sv. Ambrozija: Aeterne rex altissi- 
me. 

9 U grčkoj mitologiji Erebe jest pakleno božanstvo rođeno iz Kaosa, a utjelovljuje Tmine. 

10 Liturgijske uspomene dosta su brojne u njegovim djelima. Evo dva primjera: 

»Ciklus stare uvijek je mlada Crkva koja nam dovodi nam pravo Sunce.« ( Praeconium paschale ); i 
»Prinoseći tamjan po propisanim hvalama Bogu kojega najavljuje i koji ga zaštićuje živi preobražen 
ljepotom obreda , blistave duše i vesela srca.« ( Epilogue ). 

XX. POGLAVLJE 


JOŠ NEKOLIKO LIRSKIH PJESNIKA 


1. Louis Mercier otkriva intimne veze koje postoje između prirode s 
jedne strane i Liturgije s druge strane - 2. Njegovo pjesništvo podsjeća 
također na ono kojim se služi Liturgija prigodom Blagoslova ognja ili Bla¬ 
goslova krsne vode - 3. Robert Vallery-Radot svakom prilikom veliča Li¬ 
turgiju - 4. Charles Grolleau, Maurige Brillant, Charles Mauriac i 
Charles Guerin, Paul Bonte, Germain Nouveau i Thomas Braun (Pjesnik 
Rituala) - 5. Belgijanci: Victor Kinon, Pierre Nothomb, G. Rodenbach i 
Emile Verhaeren 


* 


* 


1. Louis Mercier otkriva intimne veze koji postoje između prirode s jedne 
strane i Liturgije s druge strane 

Louis Mercier (rođ. 1870.), čija slava raste neprestano iz dana u dan, 
mnogo puta pjevao je o temama koje su u neposrednoj vezi s Liturgijom. 
Njegovi opisi liturgijskih obreda koji se odvijaju usred prirode navode nas 
da mislimo na pisce iz Chateaubriandovog razdoblja. Međutim, lako će se 
prosuditi da kod njega kao i kod F. Jammesa postoji nepobitan napredak u 
liturgijskom shvaćanju usporedimo li ga s onim njegovih prethodnika. Dok 
priroda pruža slikovit okvir razvoju različitih svečanosti, Louis Mercier ot¬ 
kriva intimne veze koje postoje između nje i Liturgije. Nakon što nam je 
tako opisao u svojoj pjesmi L’Eglise des bles (Crkva žitnih polja] jednu Ti- 
jelovsku procesiju koja ide usred žitnih polja, zaključuje: 

»Samo, žito - djeca svjetla 
žito čisto, žito sveto 
Prema Bogu u kruhu 

Usuđuju se uzdići svoju molitvu.« (Vallery-Radot, str. 237) 

Intimne veze između Hostije u pokaznici i žitnog klasja koje je pje¬ 
snik spomenuo označuju postignuti napredak od Chateaubrianda do sada 
u liturgijskom shvaćanju francuskih pisaca. 1 

2. Njegovo pjesništvo podsjeća također na ono kojim se služi Liturgija 
prigodom Blagoslova ognja ili Blagoslova krsne vode 

Henry Bordeaux, član Francuske akademije, nedavno je ispravno 
istaknuo važnu ulogu koju ima Liturgija u pjesništvu Louisa Merciera. 
»On je nadmašio,« veli Bordeaux, »čisto religijsko pjesništvo da bi stigao 
do ovog noviteta ili do ovog povratka: katoličko pjesništvo hranjeno dog¬ 
mom i liturgijom, i po tome još više umiješano u svagdašnji život, postalo 
je prirodnim disanjem svake duše.« Veliki romanopisac nam za to daje 
izrazit dokaz u istom članku iz kojega posuđujemo sljedeći odlomak: 

»Crkva je sagrađena«, kaže slavni pisac, »njezini kameni zidovi 
posvećeni su, oltar je postavljen i evo u nju ulazi svećenik i vjernici. 
Po prvi puta će u njoj biti prinesena božanska žrtva. Eto dakle po¬ 
četka prve mise: 

Crkva je otvorena vjernicima. 

Eto po prvi put sakupio se pod njezinim svodom 
Puk koji joj je odsada sva briga: 

I nova crkva odjednom je osjetila 

Neko majčinsko uzbuđenje kako zadrhti u utrobi 

Pri nepoznatom doticaju s tim ljudskim bićima. 

Toplina njihove krvi godi njezinim zidovima: 

Oni su tu u svom krhkom tijelu, sa srcem 

Gdje previše tašte želje nakostriješiše njihove bodlje. 

Sa svojom mračnom dušom, sa svojim grešnim osjetilima; 

Ali na čelu nose znak krštenja 

Ali još više nego kakav čuvar na usnama svjetlo 

Neizrecivo koje u njih stavi najuzvišeniji Sakrament... 

Ah, pa ne znam kako bili siromašni u krepostima i naporima, 
Kako dubokom i zanosnom ljubavlju ona ljubi 
Sve te žive siromahe koji će mrtvi postati.« 

[Revue federaliste, XII. 1921.; str. 254-255) 

1 Evo još jedan primjer podudarnosti krajolika i službe Božje: 

»To je jedna naša nedjelja/ Pejzaž podrhtava/ Na zimskom suncu tužnom i blagom... / Zvoni za Vespere... 
A mir, pod nebom koje spava/ Tako je dubok da daje/ Predokus dobre smrti,/ Zvoni za Vespere. 
(Les voix de la terre, str. 41). 

To uzajamno prožimanje Liturgije i prirode s jedne strane te naroda 
s druge po našem mišljenju jest karakteristika genija Louisa Merciera. 

Louis Mercier, autor djela Pierres sacrees (Posvećeno kamenje) crpi 
svoje nadahnuće iz istoga izvora na kojem su se napajali autori prošlih 
vremena koji su sastavili ove prekrasne molitve i kojima se Crkva služi, 
npr. prigodom Blagoslova ognja ili Krsne vode; isto tako naš pisac stvara 
pjesme koje začudno sliče toj vrsti liturgijskog pjesništva. 

Verlaine, nakon što je imao osjećaje slične onima koje su izrazili 
psalmisti, dao je mnoštvo remek-djela koja nas podsjećaju na pjesništvo 
kralja Davida. Louis Mercier, naprotiv, jedinstven je u svojoj vrsti. Dat 
ćemo riječ jednom od najrazboritijih poznavalaca suvremene francuske 
lirske poezije, J. Tonquedecu da on iznese svoj sud o toj novoj vrsti lir¬ 
skog pjesništva: 

»U tim izričito religioznim pjesmama priroda jasno zauzima 
svoje mjesto u nadnaravnom redu, jedinom stvarnom redu za vjerni¬ 
ka. I najjednostavniji se elementi tu javljaju uzdignuti do božanske 
primjene, potpuno pokriveni svetim obilježjima, posve zavijeni u 
simbole. Svaki od njih ima svoju nadnaravnu povijest. Crkva se ui¬ 
stinu brine da se na to pozove kad im govori i kad im zapovijeda - 
tijekom svoje Liturgije. Podsjeća ih na njihovu religioznu prošlost i 
reklo bi se kao da se na to poziva da bi na njih djelovala. Blagoslivlja¬ 
jući grančice, spominje onu palminu grančicu koja se vidjela u klju¬ 
nu golubice na povratku u arku i one koje su nosili stanovnici Jeru¬ 
zalema kad su klicali Spasitelju. Na Veliku Subotu, ona upravlja vo¬ 
di svečanu opomenu: vodi koju je pokrivao Duh Stvoritelj u počeci¬ 
ma svijeta, koja je izbila u četiri rijeke u Raju zemaljskom, koja je 
potopom pročistila zemlju i koja je, postavši gorkoslatka napojila u 
pustinji Božji narod. Mercierova poezija bliska je rođakinja ovoj. 
Pročitajmo kao dokaz sjajni usklik Vatri koja mora rastopiti metal 
jednoga novog zvona: 

»O najstrahotniji i najčišći među bićima 
Nepogrješivi kovaču Božjih djela, 

Sjajni glasnice koji pušta da se vidi 
Samo hitra svjetlost tvojih krila. O, Vatro! 

Vatro, kojom je Svemogući iskovao laki mač 
Koji se kovitlao na pragu izgubljenog Raja; 

Anđeo smrti koji je kaznio gradove 
Čije proklete kosti pustinja nije vratila. 

Vatro, iznenadni grabežljivče, siloviti četveropregu, 

Koji, u živom plamenu, odnese Enoha u nebesa; 

Vatro grma na Horebu, čudesna tkanino 
Od koje je jednoga dana Nevidljivi načinio svoju odjeću...« 
»Kamen, mjed, staklo... imaju isto tako svoje nadnaravno >zva- 
nje<. Od konvergencije svih tih elemenata u službi Misterija, od svih 
tih materijalnih ljepota raspoređenih za tu svrhu rodio se katolički 
hram, crkva, jedan od velikih predmeta Mercierova pjesništva.« 2 

3. Robert Vallery-Radot svakom prilikom veliča Liturgiju 

Robert Vallery-Radot (rođ. 1886.) jedan je od najuglednijih pred¬ 
stavnika liturgijske obnove u modernoj poeziji. Romanopisac i literarni 
kritičar, u isto vrijeme i lirski pjesnik najčišće kovine, još nedavno se 
izražavao na sljedeći način o muzi nadahnuća velikog broja suvremenih 
pisaca: »Iako u pravom smislu riječi književnost je tu imala samo mali i 
ograničeni udio, ovdje pronalazimo« (u La Revue des Jeunes ) naučavane i 
prakticirane - a to je najhitnije - božanske znanosti, koje nas nisu presta¬ 
le nadahnjivati: Teologiju i Liturgiju, te dvije velike muze katoličke vizije 
kojima su vratili čast dominikanci i benediktinci...« 3 , 4 

U njegovim pjesmama pronalazimo liturgijske aluzije, a u svojoj knj¬ 
izi Le Reveil de l'Esprit (Buđenje Duha) (1917.), u kojoj nam je izložio 
svoje umjetničko vjerovanje, R. Vallery-Radot uvjerava nas da raskoš sa¬ 
mostanske službe Božje o Božiću ima moć upravo da duboko potrese ili 
da obrati nevjernika ako je on otvoren prema najuzvišenijim manifestaci¬ 
jama Ljepote, (str. 72-79) 

4. Charles Grolleau, Maurige Brillant, Charles Mauriac i Charles Gue- 
rin, Paul Bonte, Germain Nouveau i Thomas Braun (Pjesnik Rituala) 

Zbirka L’Encens et la Myrrhe (Tamjan i mirha) (1906.) Charlesa 
Grolleaua pokazuje nam koliku moć Liturgija ima nad ovim obraćeni¬ 
kom. O tome nam svjedoče pjesničke transpozicije u Litanies de la Ste 
Vierge (Gospine litanije ) (str. 91), stihovi Psalama postavljeni kao moto 
njegovim pjesmama (Jn terra deserta, invia et inaquosa - kao zemlja su¬ 
ha, žedna, bezvodna., Ps 63, 2). 


2 Revue federaliste, prosinac, 1921: »Un poete classique et chretien.« (Klasičan i kršćanski pjesnik). 

3 Les Amities Catholiques Frangaises, 15 kolovoza 1922., str. 20 

4 Vidi još: La vie et les Arts liturgiques (Život i liturgijske umjetnosti), br.70, str. 545: »Ove dvije ve¬ 
like reakcije protiv revolucionarnog individualizma (teologija i liturgija), liturgija koja je oduzela ima¬ 
ginaciju svakom panteizmu veliča prirodu i vraća joj njezin smisao, obnavlja red Stvaranja, čini da se 
ponovo osjeća svemoguća Prisutnost Božja...«. 

Maurice Brillant za moto svojoj knjižici pod naslovom Musique 
sacree et Musique profane (Sveta i svjetovna glazba) (1921.) uzeo je go¬ 
tovo iste stihove Psalama kao i Grolleau koji ih je upotrijebio u svojoj go¬ 
re navedenoj zbirci. On razvija dinamičkim postupcima koji graniče s 
glazbom, sav onaj život koji se čini sakriven i okamenjen, da tako kaže¬ 
mo, u jednom jedinom stihu bilo kojeg psalma. 

Charles Mauriac pokazuje nam važno mjesto koje Liturgija zauzima 
u osjećajnosti francuskoga đaka: 

»U večerima Marijina mjeseca, ispunjenim mirisom, 

Nekada subotom... da bi se ispovjedili, 

Mali đaci jedan po jedan dolaze 
U kapelicu i u smiraj dana 
Zbunjuju se u mirisu koji se širio 

Iz cvijeća koje će uskoro uvenuti i iz ugašenih voštanica...« 

(Vallery-Radot , str. 336) 

Charles Guerin, taj pjesnik »nježan i uvenuo od strasti« (Lanson, 
Histoire de la Litterature, str. 1132) često nam u pamet doziva pokor¬ 
ničke psalme, koji najbolje odgovaraju mukama i tjeskobi njegova srca 
koje pati. Tko ne pomišlja na De profundis čitajući ove stihove: 

»Dolazim k tebi, iz dubine svoga bezakonja, 

Dolazim k tebi, Gospodine, kojemu djeca govore 

Pradavna činjenica grijeha, breme 

Pohote i oholosti kopa moja jetra koja krvare.« 

(Vallery-Radot , str. 266) 

Da nadopunimo ovaj popis navedimo imena kao što su Paul Bonte, 5 
Germain Nouveau 6 i Thomas Braun. Ovaj bi mogao biti nazvan »pjesni¬ 
kom Rituala« jer nam lakim stihovima opisuje prizore svakidašnjeg živo¬ 
ta, osvijetljene i posvećene poezijom Rituala. Tako u Anthologie R. Val- 
lery-Radota nalazimo sljedeće pjesme: La Benediction de l’Anneau nup- 
tial (Blagoslov vjenčanog prstena ), La Benediction de la Maison (Blago- 


5 Evo nekoliko stihova ovog nježnog pisca: 

»Čitajte pobožno Matutin, okusite Lekcije prvog nokturna, geneza...« (Vallery-Radot str. 341) 

6 To je autor najljepše pjesme koju francuska književnost poznaje o Katedralama. Evo dva izvatka 
koji se odnose na liturgiju: 

»Ah! blaženo srce koje, u svetištima/ Pokraj rascvjetalih svijeća koje molitve pale,/Često, u plavom 
tamjanu, prema Gospodinu se uzdiže./ I koje je u mističnim mirisima slušalo/ Ono što govore Kri¬ 
ževi, čavli i mrtvački pokrovi...« (isto, str. 217). / Ono što govore Katedrale!/ Bilo da jedno krštenje 
tu ispriča tajnu, kraj voda za očišćenje/ Bilo da jedan narod, oko lijesa, / i Orgulje pogrebnih valova/ 
Liju ovdje pogrebno vino i opijenost tugovanjem/ Bilo da mnoštvo oko stolova gura se do ukusnog 
jela/ Bilo da svećenik obučen u bijelo/ zrači iz dubine svoje propovjedaonice...« (isto, str. 218) 

slov kuće), La Benediction du Pain (Blagoslov kruha ), La Benediction du 
Vin (Blagoslov vina)... Na početak svakoga od njih postavljen je jedan li¬ 
turgijski stih kao natpis. 

5. Belgijanci: Victor Kinon, Pierre Nothomb, G. Rodenbach i Emile Ver- 
haeren 

Isto tako ni belgijski pisci nisu mogli izbjeći utjecaj liturgijske obno¬ 
ve. Zadovoljimo se da navedemo samo nekoliko njih: Victor Kinon, »su¬ 
radnik lista Spectateur catholique bio je primijećen... svojim oduševlje¬ 
njem za mistiku i Liturgiju. Njegove Pjesme malog hodočasnika Našoj 
Gospi od Montaigu često su nadahnute psalmima i himnima Crkve.« 
(Walch, dodatak 1919.; str. 482-483) Evo nekoliko stihova toga nježnog 
pjesnika koji nas podsjeća na predrenesansne slikare Flandrije: 

»Sada je Magnificat i radost u suzama, 

I svi anđeli stvaraju glazbu u mom srcu 

Dobra moja Gospo od zlata, slatka moja Gospo od zlata, 
Prikazujem ti svoje srce i opet svoje srce, 

I evo djetešce, tako nježno i ružičasto. 

Smiješi se, kao da odobrava sve te stvari. 

Pa napokon, dopusti kao najveću milost 
Kapelicu s jorgovanima u mom srcu; 

Kapelicu u mjesecu svibnju tebi posvećenu, 

Kapelicu svu toplu i mirisnu, 

U kojoj će gorjeti svijeće ružičaste danju i noću, 

Moja slatka Gospo od zlata, uvijek nasmiješena.« 

(Vallery-Radot , str. 302-303) 

Još dodajemo imena kao Pierre Nothomb, 7 Rodenbach 8 i Emile 
Verhaeren 9 ne zaustavljajući se kod liturgijskih motiva koje povremeno 
susrećemo u njihovim djelima. 


7 Kao Chateaubriand, Fr.Jammes, L. Mercier i mnogi drugi, on pokazuje duboki utjecaj koji Liturgija 
ima na belgijski narod: »Nedjelja proljetne radosti,/ nedjelja zelenih grančica, mladih palma i grana/ 
Kao čisti efeb, koji, prvi, baci svoje lišće pod noge Kristu, i koji zapjeva, / Prvi, hosana djetinjih du¬ 
ša.../ Nedjelja Cvjetnica, svijetla Nedjelja koja dođe/ Utješiti Spasitelja zbog njegova gorkog bdije¬ 
nja.../ Djeca će zapjevati jedno za drugim,/ Zvona će zaplesati u seoskim tornjevima...«. (Vallery- 
Radot, str. 343) 

8 Nedjelje (La jeunesse blanche - Bijela mladost; 1886; Walch 11, str. 53) 

9 »Iznenada, odjeknu izdaleka zvonjava zvona.../ Ono objavljuje da je to pravedni čas kada redovnici 
odlaze u kor pjevati tmine/ Jer evo ih mole/ I tada svi, svi redovnici, vrlo polako/ Šalju Bogu pjev 
polaganih litanija/ A anđeli koji su čuvari smrtnih borbi/ Zatvaraju oči mrtvima, tiho...«. (Moines, 
Vallery-Radot, str. 222-223) 

Nezavisni 


XXI. POGLAVLJE 

CHARLES PEGUY 

1873 .- 1914 . 


1. Liturgija zauzima važno mjesto u duhovnom životu Charles Pe- 
guya - 2. Njegovo liturgijsko znanje nije veliko, ali se divi blagdanu 
Cvjetnice - 3. Značenje njegovih brojnih ponavljanja i razmatranje o 4. 
nedjelji došašća - 4. Služba Božja na blagdan Nevine dječice pomaže mu 
da pjeva o djetinjoj nevinosti, a himan Salvete flores martyrum odušev¬ 
ljava ga silnim pjesničkim poletom - 5. Razmatranje o pokopu male djece 
- 6. Druga liturgijska sjećanja - 7. Francuzi, kakve ih Peguy zamišlja, 
smatraju trenutak Podizanja najsvečanijim trenutkom na svijetu - 8. 
Doktrinarna vrijednost Liturgije - 9. Peguy i Paul Claudel 


* 


* 


1. Liturgija zauzima važno mjesto u duhovnom životu Charles Peguya 

S Charlesom Peguyem udaljujemo se od pjesnika koji su pjevali i pi¬ 
sali na način svojih prethodnika. Ovaj nezavisni duh, ovaj pjesnik staroga 
seoskog podrijetla možda je onaj koji bolje nego bilo koji drugi pisac 
predstavlja onu duboku preobrazbu koja se dogodila u glavama nove ge¬ 
neracije francuskih pisaca. Nije naš zadatak isticati originalnost Peguyova 
djela. Prijeći ćemo šutke preko tih točaka da bi što je moguće brže kre¬ 
nuli prema svome cilju, a taj je pokazati da je utjecaj Liturgije bio od vrlo 
velike važnosti za duhovni život ovoga pisca, kao što je uostalom to bio i 
za većinu velikih suvremenih pisaca. 

2. Njegovo liturgijsko znanje nije veliko, ali se divi blagdanu Cvjetnice 

Peguy u Un nouveau theologien sam određuje ove izvore svoga du¬ 
hovnog života: »1. Katekizam, sakramenti; - 2. Misa i Vespere, Blago¬ 
slov, Casoslov, Liturgija...« ( Laurec, str. 71) 

On dakle sam priznaje: Liturgija je jedna od muza nadahnuća za nje¬ 
govu poeziju. Međutim, budući da je karakterno vrlo tvrdoglav i često se 

protivi razmatranju što slijedi iz ovoga religioznog shvaćanja koje je on 
prihvatio 1908. godine, moramo ustanoviti da njegovo znanje na tom 
području nikada nije bilo vrlo široko. Zato ćemo donijeti nekoliko pri¬ 
mjera analizirajući razmatranja o svetkovini Cvjetnice, o 4. nedjelji Doša- 
šća, o službi Božjoj 28. prosinca (Nevina dječica) i o Pokopu dječice. 
Odlomci koje ćemo navesti u cijelosti - budući da ni jedan komentar ne 
bi mogao stvarno protumačiti njihova najdražesnija mjesta koja su iznikla 
pod daškom Liturgije - uvesti će nas ravno u duhovni život ovoga obra¬ 
ćenika. 

Kad ga pratimo, na primjer, u njegovim razmatranjima, moramo s 
njime dijeliti njegov stalan i dubok osjećaj čuđenja što je Bog mogao sići 
na zemlju, i, jašući na magarcu, obradovati stanovnike jednoga grada u 
prolazu. Misterij koji se nazrijeva pri tom prolazu, izazvan mnogostrukim 
ponavljanjima, konačno nas se doimlje i moramo priznati da je jedan ta¬ 
kav čin uistinu bio nešto vrlo neobično i da je dostojan svake naše pozor¬ 
nosti: 

»Ali ti Jeruzaleme, ti si najsretniji, ti si najsretniji među svim 
gradovima; ti se neizmjerno veći i sretniji i počašćeniji. Primio si 
neizmjerno najveću čast. Sretniji si daleko iznad svih gradova jer je 
ušao među tvoje zidove, jašući na magarčiću jedne magarice, a to se 
više nikada neće ponoviti; i narod toga kraja bacao je palme i lišće, 
grančice i cvijeće pod noge magarici.« ( Mysteres de la Charite de 
Jeanne d'Arc - Misterij ljubavi Ivane Arške, 1910., str. 73-75) 

3. Značenje njegovih brojnih ponavljanja i razmatranja o 4. nedjelji 
Došašća 

Taj osjećaj dubokog divljenja, ta svijest da je okružen neuhvatljivim 
misterioznim životom jest dominantna nota pjesništva Charlesa Peguya. 
To nam razjašnjavaju njegova brojna ponavljanja. On želi sam sebi sugeri¬ 
rati, neprestanim i neoborivim trudom, da su istine u koje razum vjeruje 
- žive istine. Dobivamo taj dojam diveći se dugom odlomku koji se od¬ 
nosi na blagdan Nevine dječice ili čitajući njegova razmatranja o Ulaznoj 
pjesmi (Introitus ) 4. nedjelje Došašća: 

»Drevna zemljo, egipatska zemljo, izgledaš zaspala, 
ali tvoj san je bio pomućen tri puta. 

Koracima koji su dolazili 

Zemljo, bila si blagoslovljena tri puta i ti, jalova 
pustinjo, bila si natapana tri puta. 

Rorate Coeli de super. Et nubes pluant justum. 

Nebesa odozgor rosite, oblaci daždite Pravednika. 

Nebesa učinite neka se spusti vaša rosa. O, egipatska zemljo, 
Dala si posebnu povijest...« 

(Le Mystere des Saints Innocents - 
Misterij Nevine dječice, str. 201) 

4. Služba Božja na blagdan Nevine dječice pomaže mu da pjeva o djeti¬ 
njoj nevinosti, a himan Salvete flores martyrum oduševljava ga silnim 
pjesničkim poletom 

Zašto je Peguy posebno odabrao baš tu svetkovinu, zašto je okrunio 
Le Mystere des Saints Innocents (1911., str. 210-234) upravo liturgij¬ 
skim zaključkom? Nećemo razumjeti svu originalnost liturgijskog shvaća¬ 
nja ovoga pisca prije nego što odgovorimo na ta dva pitanja. Peguy goto¬ 
vo da je dotakao Nemoguće, htijući svom snagom svoga umijeća uzveli- 
čati onu sjajnu nevinost koja je u djetinjoj duši sakrivena u skromnoj po¬ 
javnosti. Koji bi pjesnik mogao potpuno razriješiti jedan takav zadatak? 
Peguy je to izveo, ali stavljajući u svoju službu Liturgiju od 28. prosinca 
koja je dala potpuno uspješan umjetnički izražaj skupini istina koji nije¬ 
dan poznati pjesnik nije ispjevao sve do danas. Duga liturgijska razmatra¬ 
nja o Poslanici i Himnima Vespera (i Lauda) tog dana potiču nas da uđe¬ 
mo u srž tog neistraženog svijeta ljepote djetinje duše. U tom slučaju Li¬ 
turgija nije samo neusporediva nadahniteljica, ona je u isto vrijeme naj¬ 
potpuniji umjetnički izražaj mnoštva istina, i riznica filozofije koja tuma¬ 
či smisao postojećih stvarnosti. 

Najprije navodimo to razmatranje o poslanici koje bi dobro bilo 
usporediti s tekstom Apokalipse želimo li bolje shvatiti originalni način 
ovoga srednjevjekovnog pjesnika, zalutalog u moderno doba. 10 Nakon što 
nam je potpuno dao - a to je baš karakteristično za Peguya - tekst Evan¬ 
đelja i jednog dijela Poslanice, zaustavlja se baš na ovom mjestu: 


10 Vidi supra montem Sion Agnum stantem, et cum eo centum qiiadraginta quattuor millia, haben- 
tes nomen ejus, et nomem Patris ejus, scriptum in frontibus suis. Et sudivi voćem de coelo, tamquam 
voćem aquarum multarum et tamquam voćem tonitrui magni et voćem quam audivi, sicut citharoe- 
dorum citharizantium in citharis suis. Et cantabant quasi canticum novum ante sedem et ante quat- 
tuor animalia et seniores. Et nemo poterat dicere canticum, nisi illa centum quadraginta quattuor 
millia, qui empti sunt de terra. (Otk 14,1-4) 

Prijevod: 

I vidjeh: gle, Jaganjac stoji na gori Sionu, a s njime sto četrdeset i četiri tisuće - na čelima im napisa¬ 
no ime njegovo i ime Oca njegova! I začujem s neba glas, kao šum voda mnogih i tutnjavu silna gro¬ 
ma; glas taj koji začuh bijaše kao glas citraša što sviraju na citrama. Pjevali su pjesmu novu pred prije¬ 
stoljem i pred četiri bića i pred starješinama. Nitko ne mogaše naučiti te pjesme doli one sto četrde¬ 
set i četiri tisuće - otkupljeni sa zemlje. Ti se ne okaljaše sa ženama, djevci su! Oni prate Jaganjca 
kamo god pođe. Otkupljeni su od ljudi kao prvine Bogu i Jaganjcu; na ustima se njihovim laž ne na¬ 
đe, neporočni su. (Otk 14,1-4) 

»Dobro čuješ drago dijete, qui empti sunt de terra, 
koji su uzeti sa Zemlje. 

Svatko je uzet sa zemlje, u svoj dan, u svoj čas, 

Ali svi su uzeti sa zemlje prekasno, 
kad ga je zemlja več zarobila... 

Ali oni, samo oni, empti sunt de terra, doslovno bili su 
uzeti sa zemlje. 

Prije nego što su ikako bili pokopani u zemlju, 

Njih je stotinu četrdeset i četiri tisuće i to su baš oni koji 
Imaju moje ime i ime moga sina upisano na čelu... 

I Apostol začu glas s neba... 

Ali oni pjevahu kao jedan novi hvalospjev pred prijestoljem. 
I pred četiri životinje, i starcima. 

To je novi hvalospjev, novi da označi 
Onu vječnu novost koja postoji u djetinjstvu 
I koja je velika tajna moje milosti. 

Ta novost koja se ponovno rađa, ta novost 
koja se trajno ponovno rađa, 
ta novost koja se vječno ponovo rađa 
I taj novi hvalospjev dolazi upravo iz te novosti, 

Iz nje izlazi, u njoj se rađa...« 


Zatim dolazi neusporedivo razmatranje o Prudencijevom veličan¬ 
stvenom himnu Salvete flores martyrum, o himnu koji je već petnaest 
stoljeća ispunjao kršćane ushićenjem. 11 


11 Salvete flores martyrum 
Quos lucis ipso in limine 
Christi isecutor sustulit 
Centurbo nascentes rosas. 

Vos prima Christi victima, 
Grex immolatorum tener, 
Aram sub ipsam simplices 
Palma et coronis ludite. 

Prijevod: 

Zdravo cvijeće mučenika, 
koje je pod jutarnjim suncem 
iskorijenio Isusov progonitelj 
kao vihor pupaj uče ruže. 

Vi ste prve Kristove žrtve, 
nježno žrtvovano stado, 
pred žrtvenikom nevini igrate 
s palmom i vijencima. 

Ali Crkva ide mnogo dalje. Crkva prelazi preko toga, Crkva nadilazi 
Apostola. Crkva ne kaže samo da su oni prvijenci Božji i Jaganjčevi. Cr¬ 
kva ih zaziva i daje im im e fleurs de martyrs (cvijeće mučenika). Doslov¬ 
no se pod time razumijeva da su ostali mučenici plodovi, ali ovi su među 
mučenicima pravo cvijeće. 

Salvete flores Martyrum 

Zdravo cvijeće Mučenika 

Polegnuti na mučilo, povezani uz mučilo, 

poput plodova povezanih uz ogradu 

Ostali mučenici, dvadeset stoljeća mučeništva 

Stoljeća i stoljeća mučeništva 

Doslovno su plodovi godišnjeg doba, 

Svakog godišnjeg doba raspoređenog uz ogradu 
I naročito plodovi jesenski 
I sam moj sin bi ubran 
U svojem trideset i trećem ljetu. Ali oni 
jednostavni i nevini, 

Oni su i prije samih plodova, oni su 
obećanje ploda. 

Salvete flores Martyrum, ta djeca od manje od dvije godine cvi¬ 
jeće su svih drugih Mučenika. To znači cvijeće koje daje ostale mu¬ 
čenike. 

Za lijepog početka mjeseca travnja oni su ružičasti cvijet bres- 

kvin. 

Usred travnja za lijepoga početka svibnja, oni su kruškin cvijet. 
Usred svibnja oni su crven jabukov cvijet. 

Bijel i crven, oni su i sam cvijet 
i cvjetni pupoljak i pupoljkov pamuk. 

Oni su izdanak grane i izdanak cvijeta. 

Oni su čast mjeseca travnja i slatka nada. 

Oni su čast i šuma i mjeseci. 

Oni su prvo djetinjstvo... 

Oni su cvijet gloga koji cvate za Velikog tjedna. 

I cvijet preteče crnog gloga, 
koji cvate pet tjedana ranije. 

Oni su cvijet svih tih biljaka i svih ružinih stabljika. 

Obećanje tolikih mučenika oni su ružini pupovi, 

I one rose od krvi...« 

(Slijedi zatim latinski tekst i francuski prijevod himna.) 

»Takav je moj raj, veli Bog. Moj raj je sve što je najjednostavni¬ 
je. Ništa nije tako ogoljeno kao moj raj. Aram sub ipsam, u podnož¬ 
ju samoga oltara bezazlena djeca igraju se sa svojim palmama i svo¬ 
jim mučeničkim krunama. 

Eto što se zbiva u mom raju. Čime se može lijepo igrati. Muče¬ 
ničkom palmom i mučeničkim krunama. Mislim da se igraju koluti¬ 
ma, kaže Bog, i možda milostima (barem tako mislim jer nemojte 
misliti da me ikada traže dopuštenje). I uvijek im zelena palma iz¬ 
gleda služi kao štapič za igru...« (str. 232-234) 

Ovaj tako šaljivi svršetak, koji nam inače baš dobro otkriva Peguyev 
šarmantni karakter, sadrži bez ikakve sumnje i vrlo duboki simbolički 
smisao. Nipošto ne narušava ozbiljnost toga razmatranja. Duboko osjeća¬ 
mo da kopajući tlo za isti cilj (tlo je nevina duša djeteta), Peguy zaranja i 
približuje samoj biti Bića. 

5. Razmatranje o pokopu male djece 

Razmatranje o Sepulture des petits enfants (Pokopu male djece) , o 
kojem ćemo pokušati dati kratku analizu, razlikuje se od prethodnog raz¬ 
matranja time što se manje obazire na tekst, a više na sam liturgijski 
obred. Navedimo najprije najznačajnija mjesta samoga teksta, tako da 
nam zaključci koje ćemo odatle izvući postanu što jasniji i opipljiviji: 

»A to (kakva zauzetost) ponavljam pri tom obredu za mrtve, 
prema čemu je sve usmjereno. Kamo se sve kreće. Obred za mrtve 
kod pokapanja djeteta. Svećenik oblači bijelu roketu i bijelu štolu. 

I kao na dan krštenja on ide 
Po dijete sve do praga crkve, 

A to je prag moje kuće. 

I isto tako prag Kuće njegova Oca. 

Tako na dan tog pokopa, doći će 
po dijete u župu sve do Kuće njegova oca. 

Sve do praga kuće njegova oca. 

I sam križ ide nošen ispred tog djeteta 
koje je umrlo u župi. 

Pa kad povorka dođe k crkvi 
Križ ide nošen ispred. 

Križ i svećenik i pjevač i ministranti idu naprijed. 

I glavnom ulicom sela, čitavo selo. 

Cijela župa slijedi, 

Muškarci i žene i djeca. 

I žene plaču i sve je bijelo. 

I svećenik pjeva. 

Stari psalam kralja Davida 
Beati immaculati in via 
Blaženi bez ljage na putu 
Blaženi neokaljani na putu 
Beati immaculati in via. 

Zar će biti, kaže Bog, toliko svetih i mučenika. 

Jedini koji će biti stvarno bijeli. 

Stvarno čisti. 

Jedini koji će biti stvarno bez ljage, bit će 
Ona nesretna djeca koju Herodovi vojnici 
Poklaše u naručju njihove majke...« (Saints Innocents, str. 202) 

Bjelina obredne odjeće pokazuje čitavoj župi da je jedan novi mali 
anđeo odletio u nebo da posreduje za zemlju. Cijela župa aktivno sudje¬ 
luje pri pokopu malog djeteta, pri obredu koji je kao službeni i javni čin 
neusporedive istine a to je: Duša jednog djeteta sveobuhvatni je svijet 
nevinosti kojemu treba iskazati poštovanje dostojno njegove veličine. 

6. Druga liturgijska sjećanja 

Duboki odnosi, koji postoje između puka i Liturgije i koji nalaze li¬ 
jepo tumačenje u odlomku koji smo upravo naveli, privući će još našu 
pozornost na kraju ovoga poglavlja. 

Vrlo su brojna mjesta u kojima nalazimo aluzije na tekstove ili na li¬ 
turgijske obrede. Pjesnik se njima služi da bi dao više snage svom izrazi¬ 
tom stilu: 

»Tako stupa Stari zavjet pred Novim zavjetom. 

Tako povjesničari stupaju ispred sličnih 
I himni i molitve i zazivi 
I polagani i dugi red proroka 
Ispred zbijenih četa, 

Ispred četvrtastih četa svetaca.« (Saints Innocents, str. 164) 

Susrećemo često kod njega liturgijske aluzije kad nam razotkriva 
najskrovitije nabore svoje vlastite duše. Evo kakav učinak ima na njega 
misao o Posljednjem sudu: 

»Kad ne bude više zvonilo zvono za krštenje 
I za početak mise i za sveti Sakrament 
I za mladi zavjet i tešku zakletvu 

I rascvjetanu jesen velikih krizantema. 

Kad se više ne bude čulo usred velikih blagdana 

Uzdizanje In excelsis i Magnificat 

Kad se ne bude više vidjelo na oceanu glava 

Kako pada Dominus i Benedicat...« ( Laurec , str. 121) 12 

Ako navedeni stihovi ne dokazuju ništa o širini Peguyeva znanja, uo¬ 
stalom ne baš velika, ipak neosporno svjedoče kako je suvremeno raz¬ 
doblje obilježeno pečatom liturgijskog zanosa. 

7. Francuzi, kakve ih Peguy zamišlja, smatraju trenutak Podizanja naj¬ 
svečanijim trenutkom na svijetu 

Peguy kao tipičan predstavnik obnove francuskog idealizma i kao 
dobar sin svoga naroda dobro je smatrao da Francuz voli crkvenu umjet¬ 
nost neospornom ljubavlju. Francuz kako ga Peguy zamišlja smatra sredi¬ 
šte Liturgije - dakle žrtvu mise - najvećim i najsvečanijim trenutkom na 
svijetu. Francuzi ispovijedaju to uvjerenje sagibajući glavu za vrijeme Po¬ 
dizanja, čime je to još i važnije jer oni pripadaju »narodu koji diže glavu«, 
»narodu koji zna govoriti s velikima«: 

»Narod francuskih baruna, narod koji diže glavu, 
narod koji zna govoriti s velikima. 

I prema tome sa mnom, Najvećim. 

Oni koji uvijek dižu glavu 

Ne vidi se da također i sagibaju glavu 

Na Prikazanje i na Podizanje Tijela moga Sina. 

Ali te Francuze koji uvijek dižu glavu 
Koji uvijek drže glavu uspravnu 
I visoko uzdignutu, 

Kad u crkvi stotinu pedeset ili dvije stotine poredanih 
Francuza na koljenima 

Sagiblju glavu zajedno istodobno tri puta na tri zvuka zvonca 
Za Prikazanje i za Prinos 


12 Evo još nekoliko primjera: 

Vidio sam glavni grad kraljevstva i Rim, glavni grad Kršćanstva. Čuo sam pjevane mise i veličanstve¬ 
ne Večernje«. ( Saints Innocents - Nevina dječica, str. 182) 

»Imat će dovoljno 
Za vječnost dosta, 
a sve što će tražiti biti će mir 
Dona eis, Domine , pacem, 

Et requiem aetemam. Mir i vječni pokoj.« (isto) 

I za posvetu i Podizanje tijela moga Sina, 

To se vidi, oni prigiblju glavu i svi shvaćaju 
Da to ima smisla, 

Da je to svečani trenutak i najveći misterij 
i najveći trenutak na svijetu .« 

(Saints Innocents, str. 76-77) 


8. Doktrinarna vrijednost Liturgije 

Ali nije li ta privrženost Liturgiji neka predrasuda, neko samovoljno 
uvjerenje? Peguy odgovara da nije; to uvjerenje, kako on smatra, izražava 
sve istine na kojima počiva zgrada sveukupnog kršćanstva. Ono veže reli¬ 
giozna uvjerenja židovskog naroda s uvjerenjima koje je donio Isus Krist i 
preko rimske univerzalnosti predaje ih sveukupnom čovječanstvu: 

»Tako se moja rimska liturgija veže 
s mojim središnjim i najvažnijim propovijedanjem, 

I s mojim judejskim proroštvom. 

A lanac je židovski i rimski koji prolazi 
kroz neki okvir vratiju, kroz neki zglob. 

Iz nekog središnjeg porijekla. 

Sve je najavljeno mojim židovskim proroštvom. 

Sve je u središtu, sve je u srcu ostvareno, 
sve je dovršeno mojim Sinom. 

Sve je dovršeno, sve je proslavljeno 
mojom rimskom Liturgijom.« 

(Saints Innocents, str. 182-201) 

Peguy smatra, a tu se on potpuno slaže s ortodoksnim naukom kato¬ 
licizma, da Liturgija u svojoj cjelini vrijedi isto toliko kao i samo Sveto 
pismo: 

»Bog progovori ovako: >Kakvu mi je obavezu Crkva, moja kćer¬ 
ka, učinila da je preuzmem i učinila da izreknem, ali nikada neću 
zanijekati Liturgiju, molitvu, zaziv moje kćeri, Crkve. 

Obvezujem se isto tako u naukama Crkve 
kao u svojim vlastitim Obvezama. 

Obvezujem se isto tako u Liturgiji 
kao što sam se obvezao s Mojsijem. 

I kao što se moj sin s njima obvezao na gori...<« (isto) 

Kršćani, »liturgijski puk«, time se dakle služi kao i svakim drugim 
oružjem da suzbije neprijatelje Istine koji se nalaze razasuti po cijelom 
svijetu: 

»Isusovo oružje, to je Mojsijev Zakon, 

Deset zapovijedi liturgijskoga puka 

Koji nikad nije bio poništen od apostolskog Rima...« 

»Isusovo oružje budući je narod, 

To je bogati Misal minijatura 
I nebo i pakao i zemlja na slici.« 

(Tapisserie de Ste Genevieve, str. 301-306) 

Napokon, Liturgija je ono umjetničko zrcalo koje odražava nepre¬ 
stano i božansko djelovanje u svijetu i djela »liturgijskoga puka« u sveop¬ 
ćoj povijesti: 

»Ili još 

prorok proreče 
Moj sin reče 

I ja potvrđujem i posvećujem 
I moja Crkva potvrđuje i slavi 

I posvećuje i spominje se.« (Saints Innocents, str. 228) 

9. Peguy i Paul Claudel 

Peguy bijaše jedan od katolika koji bi bio dao čitavog sv. Tomu za 
Stabat, Magnificat, Ave Maria i Salve Regina (Laurec , str. 20). On je 
vjerovao u njezinu djelotvornost kao molitve te svjedoči svoje duboko 
poštivanje cjelokupne Liturgije. 

U velikom brodovlju molitava, poredanom u bojni red koji siječe val 
božanske srdžbe nalazi se naravno i jedna liturgijska flota: 

»A treća flota jesu druge bezbrojne molitve. 

Sve one koje se izgovaraju za vrijeme Mise i Vespera. 

I na blagoslovu. 

I molitve redovnika koje obilježavaju sve satove dana. 

I blaženi u noći. 

I Benedicte koji se govori kad se pristupa stolu 
Pred dobrom vrućom zdjelom juhe. 

Sve napokon sve. I ne preostaje više nijedna.« 

(Laurec , str. 100) 

Peguy uvodi Liturgiju u svoja razmatranja i kopajući kao E. Hello do 
najmanjih pojedinosti nastoji joj prodrijeti do srži. Ako svojim razmatra¬ 
njima daje sloj duhovitosti, dokazuje s druge strane originalnost kakvu do 
sada nismo nigdje drugdje susreli. Zato Liturgija igra aktivnu ulogu u Mi¬ 
steriju Nevine dječice: daje mu teološko, filozofsko i umjetničko tumače¬ 
nje toga potpuno stvarnog fenomena da je nevina ljepota djetinje duše 
jedna od najvećih divota na svijetu. To važno i najhitnije mjesto koje ona 
zauzima u Peguyevu djelu, i to tako da pjesnikova zamisao ne bi bila 
shvatljiva bez sudjelovanja Liturgije, najavljuje jedno od remek-djela mo¬ 
dernog teatra: L'Annonce faite a Marie - Navještenje Mariji od Paula 
Claudela. 

XXII. POGLAVLJE 


PAUL CLAUDEL 

1868 .- 1955 . 


1. Sličnost između Huysmansa i Paula Claudela - 2. Dva izvora ko¬ 
jima raspolažemo za liturgijsko razumijevanje djela Paula Claudela i u 
čemu se sastoji naš zadatak - 3. Udio Liturgije u njegovu obraćenju, a 
ona određuje njegovo zvanje kršćanskog pjesnika - 4. Čitav svemir obav¬ 
lja liturgijski obred i brojne su njegove pjesme bile sastavljene nakon što 
je prisustvovao nekom obredu. Utjecaj Liturgije na njegov stil i prikaz 
Magnificata i Obrednika - 5. Razlika koja postoji između Verlaineovih 
Liturgies intimes i Coronna Anni Dei Benignitatis Paula Claudela u ko¬ 
joj nam Claudel pokazuje kako Liturgija mijenja njegov duhovni život - 
6. Djelo La Messe de La-Bas daje nam Claudelovo filozofsko shvaćanje 
života čiju analizu donosimo. Euharistija je središnja točka prema kojoj 
svaki čovjek treba ići koji već od sada želi sudjelovati u Vječnosti, a Li¬ 
turgija je jedan od izvora koji bi mogao obnoviti izgubljeno čovječanstvo 
- 7. Molitva Regina Coeli u L’Annonce faite a Marie otvara nam kratak 
pogled u dušu Violainea i Pierrea od Craona, a Anne Vercors govori o 
jednom liturgijskom stilu i služi se savjetima druge Mise za Djevicu ne- 
mučenicu u kojoj je ideja vodilja ista kao u L’Annonce faite a Marie i u 
Obredu oblačenja te se potom analizira u čemu se među sobom razlikuju 
ta dva remek-djela i ustanovljuje se sličnost s Polyeucte od Corneillea - 
8. Liturgija nam na dohvat ruke stavlja nadnaravni svijet i čini nam ču¬ 
do »prirodnim« i ona nadomješta Milost u kršćanskom teatru - 9. Clau¬ 
del je pomoću Liturgije otkrio onaj nadnaravni svijet koji su njegovi pret¬ 
hodnici mogli samo naslutiti 


* 


* 


1. Sličnost između Huysmansa i Paul Caludela 

S Paulom Claudelom pristupit ćemo jednoj temi koja je s određe¬ 
nih točaka gledišta isto toliko zanimljiva i lijepa kao i proučavanje koje 
smo bili poduzeli baveći se Huysmansom. Ovaj veliki pisac je, zapravo, 
za lirsko pjesništvo ono što je Huysmans bio za roman. Osim ljubavi koju 

oba pisca imaju prema Srednjem vijeku, zajedničko im je i to što je nji¬ 
hovo obraćenje velikim dijelom bilo zasluga njihove umjetničke intuicije 
koja ih je prožimala u vrlo visokom stupnju: ona im je najednom otkrila 
katolicizam u sjajnoj umjetnosti Liturgije. 

2. Dva izvora kojima raspolažemo za liturgijsko razumijevanje djela Pa¬ 
ul Claudela i u čemu se sastoji naš zadatak 

Proučavanje liturgijskog shvaćanja Paula Claudela ne predstavlja 
mnogo teškoća jer posjedujemo dva izvora vrijednosti prvorazredna zna¬ 
čaja koji nam olakšavaju zadatak: opis njegova obraćenja i knjigu R. P. 
Toncjuedec, koja toj temi posvećuje duboku analizu. 1 

Jedini posao koji nam se nameće jest da nadopunimo njegova raz¬ 
matranja dodajući podrobnu studiju o La Messe de La-Bas (Misa tamo 
dolje ) i nastojeći istaknuti sve što je originalno i veličanstveno s obzirom 
na liturgijsko gledište u misteriju Annonce faite a Marie. 

3. Udio Liturgije u njegovom obraćenju, a ona određuje njegovo zvanje 
kršćanskog pjesnika 

U liturgijskoj evoluciji Paula Claudela možemo razaznati više etapa. 
Liturgija je za njega kao i već za Baudelairea ponajprije bila jedna vrsta 
raskošnog podražaja: 

»Takvo bijaše nesretno dijete koje je 25. prosinca 1886. otišlo 
u Notre-Dame u Parizu da tamo prati božičnu službu Božju. Tada 
sam već počeo pisati i činilo mi se da ću u katoličkim obredima, 
promatranim superiornim diletantizmom, naći neki pravi podražaj i 
sadržaj nekakvih dekadentnih vježbi.« (Mainage, Les Temoins de Re- 
nouveau Catholique - Svjedoci katoličke obnove, str. 65) 

Liturgija je zatim potresla njegovu dušu tako da je izazvala potpuno 
obraćenje: »S takvim raspoloženjem ... prisustvovao sam velikoj misi s 
osrednjim uživanjem ... Zatim, nemajući ništa boljega za raditi, vratio 
sam se na Vespere. Školska djeca u bijelim haljinama i učenici Malog sje¬ 
meništa de Saint-Nicolas-du Chardonnet, koji su ih pratili, upravo su 
pjevali ono što sam tek kasnije saznao da je Magnificat... 

I tada se zbio događaj koji je odredio čitav moj daljnji život. U 
jednom trenutku moje srce bi ganuto i ja uzvjerovah. Uzvjerovah ta¬ 
ko snažnim pristankom, jednim takvim ushićenjem čitavoga moga 


1 Ova je književna kritika ona ista s kojom smo se upoznali prilikom prikaza Louisa Merciera. Već 
smo se tada divili posebnom interesu koji je pokazivao za litugijsku umjetnost. 

bića, tako silnim uvjerenjem, takvom sigurnošću, ne ostavljajući 
mjesta nikakvoj vrsti sumnje... Suze i jecaji nadođoše, a tako nježna 
pjesma Adeste još je pojačavala moje ganuće.« {isto, str. 66) 

Dok su mu religiozne pjesme uzrokovale neusporedive užitke, veli¬ 
čanstvena umjetnost usredotočena u obredima pokrenula je napokon 
njegovo zvanje kršćanskog pjesnika: 

»Sve sam nedjelje provodio u Notre-Dame, a išao sam tamo 
što sam više mogao i preko tjedna... sveta drama odvijala se preda 
mnom jednim tako veličanstvenim sjajem koji je nadilazilo sva mo¬ 
ja zamišljanja. Ah! Nije to bio jadni govor nabožnih knjiga. Bijaše to 
najdublja i najveličanstvenija poezija, najuzvišeniji čini kakvi su 
ikada bili povjereni ljudskim bićima. Nisam se mogao nasititi prizo¬ 
ra mise, a svaki pokret svećenikov duboko mi se urezivao u pamće¬ 
nje i u moje srce. Čitanje službe za Mrtve i one Božične, prizori 
obreda Velikog tjedna, uzvišena pjesma Exultet, kraj kojega mi naj- 
zavodljiviji Sofoklovi i Pindarovi stihovi izgledaju dosadni, sve me je 
to lomilo poštovanjem, radošću, zahvalnošću, kajanjem i dubokim 
klanjanjem! Malo-pomalo, polagano i vrlo teško, u mom srcu razda- 
njivalo se na pomisao da su umjetnost i poezija također božanske 
stvari i da su im naslade puti, daleko od toga da bi im bile neizbjež¬ 
ne, naprotiv na štetu.« {isto, str. 69-70) 

4. Čitav svemir obavlja liturgijski obred i brojne su njegove pjesme bile 
sastavljene nakon što je prisustvovao nekom obredu. Utjecaj Liturgije na 
njegov stil i prikaz Magnificata i Obrednika 

U cijelom jednom poglavlju pod naslovom Le Monde surnaturel 
(Nadnaravni svijet) Tonquedec posvećuje veliko mjesto tragovima koje 
je Liturgija ostavila u djelu Paula Claudela (str. 69-100). Mi ćemo iz nje¬ 
ga izvaditi najznačajnija mjesta pod pretpostavkom da je odlični kritičar 
obilno iscrpio svoju temu. On tu naznačuje najizrazitije crte onoga što či¬ 
ni veličinu pjesnika i pokazuje na koji se način u njegovu djelu odražavaju 
odnosi između prirodnog i nadnaravnog svijeta: 

»Javno bogoštovlje predstavlja umjetniku obje ljepote, ispre¬ 
pletene jedna s drugom ili bolje - jedna providna kroz drugu - i obje 
su ga očarale: ljepota fizičkoga svijeta i ona nadnaravnoga svijeta. Tu 
je potpuno zadovoljena njegova sklonost prema simbolu, čega on 
posjeduje neiscrpnu riznicu i nezasitno iz nje crpi.« (str. 89-90). Svi 
pokreti u svemiru čine mu se istinskim liturgijskim činom. »Kreta- 

nje svjetova u prostoru, izmjenjivanje satova, dana i godišnjih doba 
su kao mijene jednoga beskrajnog obreda koji se odvija na slavu Bo¬ 
gu.« »I možda je baš tu ... jedan od razloga da pod Claudelovim pe¬ 
rom, čak na prvi pogled u najneutralnijim njegovim djelima, ima u 
izobilju toliko religioznih izraza, toliko formula. Naime, u njegovim 
očima, svijet doslovno izvršava čin bogoštovlja. U La Connaissance 
de l’Est (Poznavanje Istoka) prisustvujemo istinskoj liturgiji prirode: 
>Ne gubim ništa od uzvišenog obreda dana. Pljuskovi žubore i napi¬ 
njući sluh ... ja mislim na bezbrojan i neutralan zvuk psalma... Zrak 
koji uživa u savršenoj nepokretnosti, sat u kojem sunce dovršava mi¬ 
sterij Podneva... Periodičan povratak te zvijezde vječno je Bogojav- 
ljenje.<« (str. 78-79) 

Vidjeli smo Claudela kako je vrlo pažljiv da zabilježi trenutak u go¬ 
dini u kojem se zbiva određeni čin. Često ga manje brine točno označiti 
liturgijsko godišnje doba i liturgijsku minutu. I iz tog sinkronizma on iz¬ 
vlači najpotresnije poetske efekte. Tko se ne sjeća onoga prekrasnog pr¬ 
izora u L’Annonce faite a Marie kada Božična radost silazi s riječima 
Službe Božje na tužnu zemlju, usnulu u snijegu, i prodire u siromašnu 
kolibu Violaine, koja je ogubavila: » Hodie de coelo pax vera descendit, 
Hodie per totum mundum melliflui facti sunt coeli. « (str. 91-92) 

J. Tonquedec dodaje tvrdnju koju treba zapamtiti ako želimo doći 
do ispravnog shvaćanja Claudelova djela: »Sigurno su neki dijelovi bili 
bačeni na papir po povratku s molitve ili s pričesti ili vraćajući se s moli¬ 
tve Časoslova.« (str. 81) 

P. Claudel po Liturgiji prodire u područja nevidljiva svijeta: »Na ve¬ 
čer Svih Svetih pjesnik čita Obred za mrtve, i u njemu se otkriva nevid¬ 
ljiva prisutnost duša koje trpe... Nije to nipošto neka skica načinjena na 
brzinu, >napamet<. Tko god je molio Obred za mrtve, nalazi u tim stiho¬ 
vima dojam koji izaziva jezu.« (str. 82-83) Budući da je Liturgija obliko¬ 
vala njegovu dušu, ništa nije čudno što i njegov stil njome odiše: »Rekao 
sam da on nagonski piše u liturgijskom stilu.« Treba dodati da on s osobi¬ 
tom ljubavlju upotrebljava usporedbe posuđene iz Liturgije.« 

Evo nekoliko primjera koji potvrđuju Tonquedecove riječi: 

»Koliko je moje srce otežalo od hvala i kako mu je teško uzdig¬ 
nuti se k tebi. Poput teške zlatne kadionice napunjene tamjanom i 
žeravicom.« ( Cinq grandes Odeš - Pet velikih oda, str. 84) 

»Evo je, svečano poput smrti koja će primiti zaređenje za posao 
neke druge godine. Poput svećenika licem prostrta na podu između 

svojih dvaju pomoćnika, poput đakona koji će primiti najviši red.« 
(isto, str. 97) 

»Sve bijaše bijelo poput svećenika obučena u bijelo.« (isto, str. 98) 

»Nije to Pozivnik iz Matutina, niti Blagoslovljen u sunčevu uspo¬ 
nu hvalospjeva trojice mladića u užarenoj peći...« (isto, str. 111) 

»Misao na Božju kuću«, nastavlja slavni kritičar, »obuzima ga kao 
Psalmista«. U njegovo sjećanje dolaze uspomene na svete obrede sa svih 
strana, na predmete bogoštovlja, na pobožnosti i opskrbljuju ga slikama, 
usporedbama, bezbrojnim aluzijama...« (str. 89-90): 

»Božji anđeo jednom godišnje ode po zlatni ciborij na oltaru i 
uputi se prema pokojnom puku... 

Poput svećenika obučena u zlatnu misnicu pred kojim ide ako- 
lit sa svijećom prema pričesnoj klupi. 

S ciborijem posve punim i prepunim naših dobrih djela koje je 
Bog posvetio našim molitvama, našim mrtvljenjima i izmoljenim 
krunicama i prikazanim misama.« (isto, str. 182) 

Pjesnik zatim kliče od radosti u Magnificatu što se oslobodio lažnih 
idola znanosti i modernoga života i što je pronašao istinskoga Boga. On 
tako razvija liturgijski tekst i primjenjuje ga razmatrajući svoj osobni slu¬ 
čaj. Njegov Processional (Obrednik ophoda ), naprotiv, neka je vrsta za¬ 
hvale, u kojem Claudel zahvaljuje Bogu na dobročinstvima. U isto vrije¬ 
me to je kao neka ispovijest tradicionalne vjere koja nas podsječa na Me- 
sse de La-Bas. Ta pjesma, prekidana stihovima iz Evanđelja i iz Gloriae, 
okrunjena je Vjerovanjem sv. Atanazija. 

5. Razlika koja postoji između Verlaineovih Liturgies intimes (Intimnih 
Liturgija) i Coronna Anni Dei Benignitatis Paul Claudela u kojoj nam 
Claudel pokazuje kako Liturgija mijenja njegov duhovni život 

Doista nema ništa u tim dvjema zadnjim pjesmama što bi nam di¬ 
rektno otkrilo nešto izvanrednog. Sve nas dakle upućuje ravno prema 
zbirci Corona Anni Dei Benignitatis (1914.) u kojoj je P. Claudel iznio 
svoja vlastita razmatranja prigodom glavnih svetkovina liturgijske godine. 
To je ista tema koju smo istaknuli kod Verlaineovih Liturgies intimes. 
Ipak, postoji znatna razlika u poeziji tih dvaju pisaca. Dok su kod Verlai- 
nea lirski dojmovi samo spontana jeka različitih obreda bogoštovlja i dok 
oni nemaju mnogo utjecaja na preobrazbu njegova moralnoga života, Cla- 
udelove pjesme dopuštaju nam da zavirimo u tu dušu u kojoj Liturgija 
igra ulogu snažnog oruđa koje obnavlja cijelo ljudsko biče. Paul Claudel 

trudio se proživjeti glavne misterije liturgijske godine »prisustvovati im, 
uvesti ih u svoj sadašnji život, u njihovom okruženju dovesti i iznijeti svo¬ 
je brige i zabrinutosti dana.« (Tonquedec, str. 13). Tu on nalazi velike i 
lijepe primjere koji mu ocrtavaju važne uzore za nasljedovanje. 

Zbirka Corona Anni Dei Benignitatis zatim je »brevijar ukrašen 
poezijom, misal oslikan živim slikama, Liturgijska godina u bojama. Tu 
ima himana za različite svetkovine u kojima priroda uvijek pokazuje svoje 
promjenljivo lice pod aureolom također pokretnom, koju stvaraju pojave 
svijeta milosti ... Ima tu molitava za Križni put, i dvanaest slika apostola 
koji sliče starim gravurama na drvu, izražajnima i grubima, sastavljenima 
od bezbrojnih crta. Ima čak i >oznaka među listovima<, kao pogrebni me- 
mento Charles-Louis-Philippea.« [isto, str. 91-92) Napokon nekoliko 
pjesama »su kao male groteske koje bi srednjovjekovna skulptura postav¬ 
ljala na pojedine uglove lijepe i mirne crkve. Smiješak se miješa s moli¬ 
tvom; pobožnost i šala intimno se spajaju...« {isto, str. 87) 

6. Djelo La Messe de La-Bas daje nam Claudelovo filozofsko shvaćanje 
života čiju analizu donosimo. Euharistija je središnja točka prema kojoj 
svaki čovjek treba ići koji već od sada želi sudjelovati u Vječnosti a Li¬ 
turgija je jedan od izvora koji bi mogao obnoviti izgubljeno čovječanstvo 

Kada smo govorili o Paulu Veralineu pokazali smo umjetničke od¬ 
raze koje različiti dijelovi jedne Mise imaju na duhovni život toga pisca. 
Možemo se zaustaviti na istoj činjenici proučavajući djelo Paula Claude- 
la. Ako, kao što je uostalom prirodno, ne nalazimo kod njega onu ugodnu 
i milozvučnu glazbu udruženu s bojama i posebnim mirisima čemu smo 
se divili u Verlaineovim pjesmama, Claudel naprotiv postiže da doktri¬ 
narnu snagu Liturgije zahvaćamo do srži. La Messe de La-Bas u tom je 
smislu istinsko remek-djelo; ona nam ocrtava svu filozofiju ljudskog živo¬ 
ta promatranu pod kršćanskim kutom - jedinim koji vrijedi za Claudela. 
Da za vrijeme jedne Mise prodre do istine kršćanstva pjesnik je morao 
proći kroz više različitih stanja; istaknut ćemo najočitije. 

Paul Claudel uvijek se nalazio na putovanju kao diplomatski činov¬ 
nik pa je uvijek bio obuzet osjećajem neizrecive samoće: 

»Postoji jedan čovjek koji je po službenoj dužnosti izvan svega i 
njegovo je boravište takvo da se ne nalazi kod svoje kuće. Nijedan po¬ 
sao nije u stvari njegov, on je vječno Amater i posvuda Gost i privre¬ 
meni Gospodin: >Samo izgnanstvo uči ga što je domovina.<« (str. 32) 

Sve će stvari propasti - to su misli koje mu se vrte po glavi - čak i 
ono što najviše voli, njegova žena i djeca: 

»Još jednom, sve je to slično stvarima koje nikada nisu postoja¬ 
le.« (str. 7) 

Čitav svemir uskoro će proći kao da nikada nije ni postojao. Taj 
prognanički život kakav P. Claudel provodi navodi ga na uvjerenje da na 
zemlji nema domovine; ona mora biti drugdje, tamo gdje se čovjek neće 
osjećati kao prognanik. Ako dakle mora uskoro proći čitav život koji ga 
okružuje, od njega se treba potpuno odvojiti kao vojnici od svoje krvi i 
tražiti gdje se nalazi istina koja razjašnjava smisao života: 

»To tijelo ovisi o nama samo toliko koliko je sredstvo da ga po¬ 
trese! Ta krv, vojnici Francuske su tu da reknu kako postoji sredstvo 
da je se prolije.« (str. 34). »U tvom stoljeću, budući da je postalo 
pogansko, moraš ponovo početi potragu i očekivanje svojim živo¬ 
tom. Ljudi Staroga zavjeta išli su ususret Mesiji.« (str. 43) 

Hrana koju čovjek uzima, budući da je samo uzaludna i prividna, 
treba se je odreći: 

»Taj bijedni kruh na mom stolu, to nestalno vino jest kao da 
sam u vezi ni sa čime« (str. 33). »Dragi Bože, prikazujem ti ovu veli¬ 
ku želju da postojim! Dragi Bože, prikazujem ti ovu veliku želju da 
izbjegnem slučaju i prividnosti.« (isto) 

Neprestano ga obuzima želja da ispuni, da sjedini svoj propadljivi ži¬ 
vot s nečim besmrtnim i vječnim. Upravo Misa naznačuje čovjeku put 
kojim treba ići ako želi sudjelovati u vječnosti. Istinu sadržavaju liturgij¬ 
ske molitve i Evanđelje: 

»Tu je, na oltaru, jedna knjiga koja sadrži sve tajne života i smr¬ 
ti.« (str. 21) »Kroz vječne dijelove« (Vjerovanja) »sve to što nam je 
otkriveno čini nam se da smo oduvijek znali, tako je to ljudsko i 
poznato.« (str. 24) 

Ako čovjek prilagodi svoj život zapovijedima koje mu daje Liturgija, 
stječe istinsku slobodu i postaje tako načelom života: 

»On je kao zapovjednik nekoga ratnog broda koji je zauzeo svoj 
položaj u bunkeru. On sluša, a sva sredstva pod njim su, oko njega i 
čekaju ga, baš njega koji je energija i uzrok.« (str. 23) 

Njegov socijalni položaj u isto je vrijeme određen i preostaje mu sa¬ 
mo da sluša svoju savjest koju osvjetljuju evanđeoska načela. Čovjek po¬ 
stavši kršćaninom imat će dakle: 

»Oca kojemu potpuno pripadaju njegovi sinovi, djecu koja pot¬ 
puno pripadaju svome ocu. Braću zajedno pod istim krovom, divnu 
i prekrasnu majku«, (str. 14) »Kreni na posao koji je upravo za tebe, 
iako ga ne razumiješ, ali koji je dobar. Kao pčela koja ništa ne zna, 
ali koja ima u isto vrijeme osjećaj za cvijet i osjećaj za domovinu 
Francusku... Dobro je znati da čovjek djeluje po principu s kojim su 
sve stvari prirodno u harmoniji.« (str. 85) 

Sakramenti, koji čine nedjeljivu cjelinu s Liturgijom, dat će čovjeku 
potrebnu snagu da ne poklekne u mučnom hodu. Sto se tiče sakramenta 
Euharistije, on će potpuno zadovoljiti sve njegove težnje jer će ga učiniti 
sudionikom vječnosti dajući mu mogućnost da obuhvati bitno kroz nebit¬ 
no. Liturgija će mu dakle pribaviti: 

»Kruha koji je uistinu kruh i koji hrani, vode uistinu koja pere, 
vatre uistinu koja grije, koja osvjetljuje i koja sažiže.« (str. 25) »To 
što si tražio već odavno, već od ovoga života Vječnost pristupačnu u 
svim smjerovima, podigni oči i drži ih uprte pred sobom jer tu je i 
gledaj Bezdan u gori.« (str. 39) »Koprena na stvarima za mene je u 
jednoj točci postala prozirna. Obuhvaćam Bit napokon kroz Nebit¬ 
no.« (str. 40) 

Susrećemo, uistinu, u La Messe La-Bas najvažnije dijelove jedne 
Mise u njihovom stvarnom slijedu. Claudel, koji dobro poznaje liturgijski 
tekst u ovom slučaju na njega mnogo ne misli; on povezuje svoja osobna 
razmatranja o svom vlastitom životu, o životu svoga prijatelja Rimbauda i 
svoje Nacije dok se odvijao obred Žrtve. Misa mu pruža čitav jedan ži¬ 
votni program pokazujući mu što treba činiti želi li svojemu radu dati 
duboki i pravi smisao i želi li ponovo uspostaviti moralni red izopačen 
već nekoliko stoljeća. Liturgija je dakle prema Claudelu jedan od živo- 
tvornih izvora koji mogu obnoviti palo čovječanstvo. 

7. Molitva Regina Coeli u L’Annonce faite a Marie otvara nam kratak 
pogled u dušu Violaine i Pierre od Craona, a Anne Vercors govori o jed¬ 
nom liturgijskom stilu i služi se savjetima druge Mise za Djevicu ne-mu- 
čenicu u kojoj je ideja vodilja ista kao u L’Annonce faite a Marie i u 
Obredu oblačenja te se potom analizira u čemu se među sobom razlikuju 
ta dva remek-djela i ustanovljuje se sličnost s Polyeucte od Corneillea 

Sada nam samo ostaje da analiziramo misterij L’Annonce faite a 
Marie (1912.), djelo koje je, kad je prvi put objavljeno, uzdiglo uragan 
oduševljenja tako da su poetsko nadahnuće koje ga prožima uspoređivali 

s najboljim odlomcima Sofokla i Shakespearea. Mi ćemo bez oklijevanja 
ići u srž pitanja i bez zaustavljanja prijeći preko svih ljepota tog djela koje 
se ne odnose na Liturgiju. 

Utjecaj Liturgije na ovaj misterij treba se promatrati s nekoliko vidi¬ 
ka. Zvuci Angelusa, odmah na početku djela (str. 16-17), uranjaju nas 
već u atmosferu misterija. Čovjek se odmah osjeća ushićen silnom rado¬ 
šću koju uzrokuje preobražena pojava uskrsnuloga Krista kod gledatelja. 
Osobe koje se prepuštaju toj starinskoj molitvi - Violaine, Pierre Craon 
- zaranjaju u taj nadnaravni svijet koji za njih daleko nadvisuje sve čari 
vidljivog svijeta. Zahvaljujući molitvi koju oni izgovaraju, Claudel nam 
omogućuje da zavirimo u njihov duhovni život. Riječi koje izgovara Anne 
Vercors, Violainin otac, svojim stilom nas podsjećaju na jedno mjesto 
koje nas navodi na misao o himnu Coelestis urbs Jerusalem: 

»Nisam sam! 

Ta veliki narod veseli se i odlazi sa mnom! 

Narod svih mojih mrtvih sa mnom 

Te duše jedna za drugom od kojih ostaje samo kamen, 

Sve kršteno kamenje koje zahtijeva svoje mjesto.« 

Stav Anne Vercorsa kao čovjeka i kao muža samo od sebe nas pod¬ 
sjeća na poslanicu druge Mise za Djevicu ne-mučenicu, 2 budući da je taj 
starac ostavio svoju obitelj da prigrli »Gospodinove stvari«. 

I sama ideja »misterija«, koju bi Huysmans bio označio imenom 
»mistična zamjena«, ista je koja je izvrsno izražena u onom obredu Prise 
d’habit (Oblačenje ) (Vidi Pontifikal ) o kojem smo govorili obzirom na 
djelo En route. Violaine okajava grijehe drugoga na isti način kao svaka 
dobra redovnica nakon što se prinijela kao žrtva u liturgijskom obredu 
koji smo upravo istaknuli. 

Dok nam tekst La Prise d’habit još ne pokazuje obraćenje grešnika 
ostvareno ispaštalačkim žrtvama, u L’Annonce faite a Marie vidimo plo¬ 
dove Violaineine žrtve. Mara, njezina zla sestra koja ju je ubila, priznaje 
poslije Violaineine smrti: »O Jacques, nisam više ista. U meni ima nešto 
završeno. U meni je nešto slomljeno.« Violaineina žrtva iznudila je od 
neba milost obraćenja sestre Mare. To je ista činjenica koja nam u Cor- 
neilleovom Polyeucteu objašnjava obraćenje tiranina Felixa. Razlika je u 
tome što aluzija na liturgijski tekst, potpuno providna kod Claudela, čini 
iznenadni obrat u Marainoj duši nužnim i vrlo prirodnim u psihološkom 


2 Prva poslanica Korinćanima 7, 29-34: »Ovo hoću reći, braćo: Vrijeme je kratko. Odsele i koji ima¬ 
ju žene, neka budu kao da ih nemaju...« 

pogledu, dok obraćenje Felixa u Corneilleovu djelu naprotiv izgleda da je 
obilježeno pečatom »Deus ex machina.« 3 

8. Liturgija nam na dohvat ruke stavlja nadnaravni svijet i čini nam ču¬ 
do prirodnim i ona nadomješta Milost u kršćanskom teatru 

Kad vidimo Violaine kako se pojavljuje »otprilike u odjeći redovnica 
Montsanviergea, jedino bez manipula, u odjeći koju one nose u koru, dal- 
matiku đakona, za koju one imaju povlasticu nositi ju, nešto svećenikovo, 
one same hostije...«, (str. 83) autor jednim potezom u našem duhu čini 
prisutnim taj nevidljivi svijet koji ima snagu obraćati duše i izvoditi pro¬ 
mjene u stvarnom životu. Pa i čudo, koje se u svjetovnom teatru isprav¬ 
no smatra kao neki »Deus ex machina« ne izlazi u kršćanskom teatru iz 
zakona koji ravnaju akcijom. Jedina stvar koja je zamršena za kršćanskog 
dramaturga jest da akciju natapa u nadnaravnom. Claudel nije ništa bolje 
znao nego da u L’Annonce faite a Marie dadne liturgijsku osnovicu koja 
posjeduje onu izvanrednu sposobnost da nam nadnaravni svijet učini pri¬ 
sutnim, što znači onaj svijet koji, kako on misli, igra glavnu ulogu u sada¬ 
šnjem životu. Pogledajmo dakle iz bližega to uplitanje nadnaravnoga u 
prirodne zakone i istaknimo dio koji pri tome ima Liturgija. 

Na kraju trećeg čina u vrijeme Božičnog Matutina Mara zahtijeva od 
Violaine da joj uskrisi njezino mrtvo dijete. Kako se ona može usuditi 
tražiti nešto takvo? To je zato jer ona zna da je Violaine žrtva koja daje 
zadovoljštinu i duša joj je uronjena u kraljevstvo Milosti. Što se događa u 
tom svijetu tamo? Kakvi to plemeniti osjećaji ujedinjuju ta područja? Li¬ 
turgija, njihovo vjerno zrcalo, kaže nam: »Danas nam s neba pravi mir si¬ 
đe, danas je na cijelom svijetu s nebesa protekao med ... Danas nam je 
zasjao dan novoga otkupljenja, staroga popravka, vječnoga radovanja ... O 
velike li tajne i predivnog sakramenta gdje životinje vidješe Gospodina 
kako leži u jaslicama.« 4 5 Evo javljam vam veliku radost.... 3 


3 »Tu se nalazim pritisnut nekom tajnom draži; 

I popuštam zanosu kakvo ne poznajem; 

I pokretom kojeg ne mogu čuti; 

Iz svojeg bijesa prelazim na revnost svojega zeta. 

To je on, ne sumnjajte nimalo o tome, čija nevina krv 
Za svojeg progonitelja moli svemogućega Boga; 

Njegova ljubav, razlivena na cijelu obitelj 

Vuče za sobom oca isto kao i kćer.« ( Polyeucte , stihovi 1769-1776). 

4 Latinski original liturgijskog teksta: »Hodie nobis de coelo pax vera descendit, hodie per totum 
mundum melliflui facti sunt coeli ... Hodie illuxit nobis Dies redemptionis novae, reparationis an- 
tiquae, felicitatis aetemae... O magnum mysterium et admirabile sacramentum ut animalia viderint 
Dominum jacentem in praesepio ...« 

5 Navodimo samo nekoliko odgovora. Mara glasno čita sljedeće stranice Božičnog obreda: Prva, 
Četvrta i Sedma lekcija: Odgovori I., IV., VII., VIII. i sv. Luka 2, 1-14 (izvatci). 

Ta neizmjerna radost koju nadahnjuje Liturgija, prouzrokovana ro¬ 
đenjem jednog Djeteta koje je u isto vrijeme i Spasitelj i apsolutni go¬ 
spodar svega svemira, pruža Violainei prigodu da od Njega zamoli jednu 
vrlo jednostavnu stvar: uskrsnuće Marinog mrtvog djeteta. Molitva je 
uslišana, a mi osjećamo da se dogodilo nešto vrlo prirodno i ne sasvim 
neobično. 

Čudo koje je u srednjovjekovnom teatru imalo važno mjesto, zahva¬ 
ljujući upotrebi Liturgije, po Claudelu je ponovno oživjelo u suvremenoj 
drami. Po toj važnoj činjenici spasonosni utjecaj Liturgije na modernu lite¬ 
raturu čini se da je dosegao svoj vrhunac: Božični prizor i u L’Annonce fai- 
te a Marie kruna je tog mnoštva književnih djela koja su imala korist od 
Liturgije. Dok ona tako drugdje - izuzevši Peguya - ima samo dekorativnu 
ulogu te samo naglašava pjesničke efekte u brojnim literarnim prizorima, 
kod Claudela je preuzela aktivnu ulogu u radnji same drame. Postala je 
oruđe kojim se služi Milost - kao nekom osobnošću da upotpuni dramat¬ 
sku akciju i da novim svjetlom osvijetli razvijanje životnih snaga. 

9. Claudel je pomoću Liturgije otkrio onaj nadnaravni svijet koji su nje¬ 
govi prethodnici mogli samo naslutiti 

Svoja razmatranja o Paulu Caludelu možemo sažeti tvrdnjom da je 
on za lirsku poeziju ono što je Huysmans bio za roman. On je lirski pje¬ 
snik u pravom smislu riječi koji nam u svojim pjesmama iznosi fragmente 
svoga duhovnog života. To su poleti k Bogu Stvoritelju čitavog svemira i 
Kristu euharistijskom kojega on često prima. Njegove mistične težnje ne 
čine se na prvi pogled odviše originalnima i to baš zbog toga što je Clau¬ 
del usvojio liturgijski govor u tolikoj mjeri da mu bez prestanka pod pero 
dolaze molitve i evanđeoske riječi, stihovi Himana i Psalama. 6 »Rimovani 
redak koji on toliko voli isto tako podsjeća na neke tekstove srednjega vi¬ 
jeka.« (Vallery-Radot, str. 255) 

Misa mu pruža čitav jedan životni program i pokazuje mu sredstva 
koja bi mogla obnoviti cijelo čovječanstvo. Obrednik Pontifikal (De Be- 


6 Pjevajući liturgijskim zanosom duhovnu tugu on spontano navodi stihove psalma: »Spasi ju od po¬ 
gibeljne smrti i od Ralja Zvijeri« ( Corona, str. 118). Stoga u opisnim pjesmama kao što je ona pod 
naslovom Strassbourg {isto, str. 130), on komentira kao što je to radio Huysmans, značenje arhitek¬ 
ture koristeći stih slavnog himna Tantum ergo: «Stari zakon žrtvi novoj nek se sada ukloni (Et an- 
tiquum documentum novo cedat ritui) .«Claudel je često nerazumljiv za one koji nisu dobro upućeni 
u Liturgiju. Tako se on zadovoljava da u »Memento pour le Samedi Soir« (Memento za subotnju ve¬ 
čer) {isto, str. 200) spomene samo nekoliko liturgijskih odlomaka, a čitatelj mora uz pomoć asocija¬ 
cija misli i osjećaja oživjeti u svojoj duši čitav jedan psihološki krajolik. 

nedictione et Consecratione virginum) nadahnjuje misterij L’Annonce fai- 
te a Marie, a Liturgija tu preuzima aktivnu ulogu navodeći nas da osjeća¬ 
mo prisutnost nadnaravnog svijeta i služi kao oruđe djelovanju Milosti. 
Tom je činjenicom veličanstveno okrunjen niz djela koja smo analizirali 
tijekom našega studija. 

Paul Claudel jednim je genijalnim potezom pronašao ono što su jed¬ 
va i naslućivali razni Chateaubriandi, Hugoi, Barbey D’Aurevillyi i Bau- 
delairei. Stavio nam je na dohvat ruke u kršćanskoj umjetnosti taj tajan¬ 
stveni svijet, koji je izazivao samo osjećaje straha i nesigurnosti kod onih 
koji nisu pravo shvaćali njegov istinski sadržaj. Upotrebom Liturgije po¬ 
kazao je da »fatum« nije jedina izvanzemaljska stvarnost; da stvarnosti 
koje obično označujemo riječima »tajanstvene sile« jer nemamo točnijeg 
izraza nisu tako jednostavne kako se čini na prvi pogled. Claudel je poka¬ 
zao uvodeći Liturgiju u područje svoje umjetnosti da te »tajanstvene sile« 
obuhvaćaju veliki svijet do tada gotovo neistraženih različitosti i bogat¬ 
stava. Uzročnost veličanstvenih i predivnih zakona tog svijeta nije ništa 
manje istinita i manje stvarna, iako se često čini da ti zakoni lebde pod 
nekim jedva prozirnim velom. 

APOLOGETI 


XXIII. POGLAVLJE 

LOUIS VEUILLOT 

1813 .- 1883 . 


1. Definicija skupine apologeta na čijem se popisu nalazi Louis 
Veuillot - 2. Liturgija mu služi u isto vrijeme kao oružje za borbu protiv 
svojih protivnika i da brani politiku Svete Stolice, nadalje on poznaje dje¬ 
lovanje Dom Guerangera i prilagođava svoj stil prema zahtjevima publi¬ 
ke svoga doba - 3. Umjetnost gregorijanskog pjevanja pribavlja mu argu¬ 
mente protiv protestantizma jer će narodi koji njeguju gregorijansko pje¬ 
vanje stvoriti velika djela budući da pripadaju univerzalnoj obitelji - 4. 
Veuillot žali što su mnogi prosvijetljeni ljudi prave neznalice obzirom na 
poznavanje Liturgije kao što je Goetheov Faust i Mozartov Don Juan - 5. 
Svaka Misa jedno je umjetničko remek-djelo te Rimska liturgija zadovo¬ 
ljava čovjekove intelektualne i umjetničke težnje - 6. Sam je Brevijar pro¬ 
tuteža utjecaju »biblioteka, akademija i novina« - 7. Tekst za svetkovinu 
Sv. Petra i Pavla razotkriva motive Papina političkog djelovanja - 8. 
Opisi obreda i liturgijska razmatranja u Le Parfum de Rome - 9. Veuil- 
lot protestira protiv uvođenja teatralne glazbe u katolička svetišta u čemu 
je Huysmansov istinski preteča te ustanovljuje da je Liturgija carica sli¬ 
karstva; ističe ljepotu kitica O felix Roma i navodi liturgijske uspomene 
u svome stilu -10. Njegovo liturgijsko znanje i potom Zaključak 


* 


* 


1. Definicija skupine apologeta na čijem se popisu nalazi Louis Veuillot 

Nakon što smo proučili cijelo mnoštvo istinskih apostola Liturgije 
pristupit ćemo s Louisom Veuillotom nizu književnika koji su se njome 
poslužili poput J. de Maistrea da dokažu uvjerenja kojima su posvetili 
svoj život. U očima apologeta, koji je opći naziv pod kojim smo svrstali 
sve te pisce a Louis Veuillot jedan je od njih, liturgija je prije svega vrlo 
pogodno oruđe za obranu ili za dokazivanje određenog stava. 

2. Liturgija mu služi u isto vrijeme kao oružje za borbu protiv svojih protiv¬ 
nika i da brani politiku Svete Stolice, nadalje on poznaje djelovanje Dom 
Guerangera i prilagođava svoj stil prema zahtjevima publike svoga doba 

Taj »opasni pobjednik«, »taj posljednji pisac pamfleta«, kojemu 
»protivnici .. za sve njegove nauke danas odaju priznanje...«, kao što kaže 
Strowski, u upotrebljava Liturgiju u isto vrijeme da pobijedi slobodne 
mislioce i da analizira politiku papa svoga doba. Prije nego što se duže 
zadržimo na načinu na koji se on služi Liturgijom, pogledajmo izbliza što 
je Louis Veuillot općenito znao o službenoj molitvi Crkve. 

Nije čudno što je on možda bolje nego bilo koji pisac njegova vre¬ 
mena poznavao obnoviteljsko djelovanje Dom Guerangera. U više navra¬ 
ta boravio je u Solesmesu te kao odani prijatelj pratio je s velikim zani¬ 
manjem djelovanje slavnog redovnika benediktinca. 1 2 3 Slavnoj je opatiji 
čak posvetio jedan od najzanimljivijih odlomaka u (ja et la (Tu i tamo).’ 
Obzirom na naše proučavanje čini nam se najpogodnije da istaknemo sve 
što ima zanimljiva u njegovoj knjizi Le Parfum de Rome (Miris Rima, 
1862.), napisanoj u doba kada među francuskim piscima gotovo nijedan 
nije imao točnog znanja o liturgijskoj umjetnosti (izuzevši učenjake kao 
što je Montalembert, Ozanam...) 

L. Veuillot se dakle služi svojim zavidnim novinarskim talentom da 
dokaže istinitost katolicizma kojega je prigrlio 1838. za vrijeme boravka 
u Rimu i da proširi svoje vlastito liturgijsko znanje koje je, s obzirom na 
razdoblje u kojem ga je stekao, bilo dosta opsežno. 

Da bi kao novinar prilagodio svoj način govora zahtjevima publike 
svoga doba uljepšavajući ga znanstvenim izrazima, jer to je razdoblje u 
kojem je dozrela Renanova L’Avenir de la Science (Budućnost znanosti ), 
on se veoma trudi svojim čitateljima učiniti divote katoličkog bogoštovlja 
prihvatljivima. Evo oštroumne usporedbe koju on postavlja obzirom na 
Angelus (Pozdrav Gospin) koji nas podsjeća na usporedbu koju je već bio 
postavio Chateaubriand: 

»Žena i dijete ... načiniše znak križa ... Čuli su Angelus i mole. 
Poslušajte: to je brzojavni jezik Crkve, izumljen već odavna. - Što 
govori, upita Coquelet. Taj jezik govori nešto što je neizmjerno iz¬ 
nad vas i iznad svake ustanove.« Taj blagozvučni brzojav ispunjao je 


1 STROWSKI, Tableau de la litterature francaise auXIXeme siecle, str. 352 

2 Vidi : Le Parfum de Rome, str. 155, 205/ II., 205/ I. 

3 DOM GUERANGER, Par un moine de Solesmes, str. 301 

prostor, stavljajući ljude u vezu s njima samima i s Bogom, govoreći 
im o uzvišenim misterijima i svetim mislima...« (I., str. 34 -36) 

3. Umjetnost gregorijanskog pjevanja pribavlja mu argumente protiv pro¬ 
testantizma jer će narodi koji njeguju gregorijansko pjevanje stvoriti veli¬ 
ka djela, budući da pripadaju univerzalnoj obitelji 

Izvanredna ljepota gregorijanskog pjevanja daje mu nepobitan dokaz 
o superiornosti katolicizma nad protestantizmom. Za vrijeme posjeta ko¬ 
legiju Germanicum u Rimu on ovako razmišlja: 

»Mala crkva kolegija Germanicum... jedno je od svetišta u ko¬ 
jem se najbolje izvodi rimsko pjevanje... Luter je pjevao te božanske 
molitve na božanskom ritmu, ali se svega odrekao. I molitve i ritmo¬ 
ve, sve je nadomjestio riječju. Ne samo vjera, nego i sam instinkt za 
umjetnost osuđuje Lutera i traži da vrati poeziju koju je odstranio iz 
ljudskog srca.« (II., str. 69 -70) 

Louis Veuillot dovodi svoje izvode sve do tvrdnje da bi kršćanski 
narodi koji ne njeguju gregorijansko pjevanje - budući da su prekinuli ve¬ 
ze jedinstva koje su ih vezale s Rimom i po tome sa svim generacijama 
ljudskoga roda - bili mogli stvoriti djela još veće vrijednosti da nisu pot¬ 
puno napustili umjetnost gregorijanskog pjevanja. Obraćajući se tako na 
njemačke bogoslove upućuje im ove riječi: 

»Vaša Njemačka pjeva, ali ne više hvalospjev Bogu >Svet, svet, 
svet, puna su nebesa i zemlja Tvoje slavec Oh, Nijemci, da ste znali 
taj hvalospjev, da su ga znali veliki izokrenuti umovi, da su ga znali 
Goethei, Hegeli, Fichtei... kakvim bi sjajem sjalo danas čelo Velike 
Njemačke i kakva bi žetva istinite slave napunila njezine učene ru¬ 
ke.« (II., str. 71) 

Budući da gregorijansko pjevanje posjeduje moralizatorske kvalitete 
koje preobražavaju narode, 4 slavni novinar potiče mlade bogoslove da 
njeguju one iste melodije koje su uvijek slavnog Monikina sina do suza 
ganule pred više od petnaest stoljeća. (II., str. 72). 5 


4 Taine, Baumann, Claudel i mnogi drugi pisci izrekli su isto mišljenje. 

5 Tako Veuillot uzdiže i slavi »Christus musicus« (II, str. 96) i njegovu Crkvu koja »je upila i ispunila 
poeziju Sinagoge kao što je Kristov zakon ispunio i upio Jahvin zakon«. (II., str. 19) 

4. Veuillot žali što su mnogi prosvijetljeni ljudi pravi neznalice obzirom 
na poznavanje Liturgije kao što je Goetheov Faust i Mozartov Don Juan 

U svojim raspravama o različitim temama Louis Veuillot izražava 
žalost da mnogi ljudi, među najslavnijima, bijahu pravi neznalice u litur¬ 
gijskom pogledu: 

»A ipak se Goethe (dok je boravio u Rimu) zaustavio pred gru¬ 
bim plaštem. Pravi mu Rim nije bio poznat. Udisao je njegov miris, 
ali na način onih neupućenih svjetovnjaka koji ulijeću u naše hramo¬ 
ve: očarani su, ali ne znaju da su himni i sveta odjeća i oblaci tamja¬ 
na zapravo molitve.« (I., str. 14) 

Veuillot ipak zna da je Goethe bio daleko od toga da bi bio potpuni 
neznalica na području Liturgije. Izostavljajući slavni prizor Fausta u ko¬ 
jem Margareta sluša prijeteće melodije Dies irae, on aludira samo na 
onaj prizor u momentu kada se Faust priprema izvršiti samoubojstvo: 

»Kako veličanstveno Faust lomi načelo moderne zablude, slo¬ 
bodu savjesti, nedostojnu igračku misaonog bića. Kako on drhti, ka¬ 
ko plače na zvuk zvona katoličkog Uskrsa.« (II.,str. 268 -269) 

Ipak odaje priznanje Mozartu i nekim drugim umjetnicima što su ci¬ 
jenili Liturgiju: 

»Mozart prima (tekst za Don Juana ) od nekoga plitkog libreti- 
sta, nekoga sramotnog tipa koji je zaglibio u blatu, daleko izvan do¬ 
sega božanskog milosrđa. Ali slušajući melodije svete Crkve jednim 
pogledom svoga golubinjega oka preobrazi tu iskušanu put...« (II., 
str. 268-269) 

5. Svaka Misa je jedno umjetničko remek-djelo te Rimska liturgija zado¬ 
voljava čovjekove intelektualne i umjetničke težnje 

Ono što će nekoliko godina kasnije Huysmans dokazati s cijelim 
nizom primjera iz Liturgijske godine slavni novinar kaže globalno (zau¬ 
stavljajući se s više pojedinosti samo na svetkovini prvaka apostolskih): 

»Svaki blagdan Crkve jest jedna pjesma, u isto vrijeme ozbiljna 
i puna tihe radosti. Vjera, Ufanje i Ljubav jedno za drugim uzimaju 
pri tome riječ. Cijela svetkovina sveca pripovijeda život junaka, nje¬ 
gove patnje i njegovu slavu.« (II., str. 244) 

Sto se tiče općenito bogoštovlja L. Veuillot ne nalazi dosta izraza da 
ga slavi. Po njegovu mišljenju obredi tumače misterije dogmi, potpuno 

zadovoljavaju ljudsku dušu i daju više mjesta osjećaju lijepoga nego ika¬ 
kvo drugo bogoštovlje izvan katolicizma: 

»On vidi bogoštovlje čijoj raznolikosti, sjaju, dubini ništa nije 
ravno. To bogoštovlje zna čak i pred oči prenijeti veličanstvenim 
obredima sve misterije svoje dogme: zna ih, dakle, učiniti dostupni¬ 
ma svakom umu. (vidi Taine, bilješka 11) Ovo bogoštovlje zna iz¬ 
raziti u svom uzvišenom govoru najpromjenjivija stanja i najrazličiti- 
ja raspoloženja duše: ono, dakle, zadovoljava dušu, svaku dušu, kao 
što zadovoljava duh, svaki duh. To bogoštovlje umjetnosti i osjećaju 
lijepoga daje doprinos kakav nisu primili ni od koje druge religije. 
Kao što je, dakle, zasebno zadovoljilo i duh i dušu, zadovoljava ih i 
ispunjava i kada su zajedno.« (I., str. 225) 

6. Sam je Brevijar protuteža utjecaju »biblioteka, akademija i novina« 

Obveza čitanja Casoslova ima u njegovim očima najsretnije učinke. 
Tako se prisiljava svećenstvo (to je njegovo mišljenje), da se napaja na 
tom nepresušnom izvoru iz kojega obilno izviru istina i ljepota. 

»Divna dalekovidnost Crkve koja želi da njezini svećenici uvi¬ 
jek u rukama imaju božansko Pismo da se neprestance napunjaju 
njegovom snagom; a mi vječno primamo u rosnim kapljicama mud¬ 
rosti tu nauku neba! Manje se plašim mnoštva ljudi koji pišu. Ka¬ 
žem si da je Bog predvidio to preobilje. On je sastavio svoju knjigu, 
njegova Crkva ju komentira, istina će pobijediti biblioteke, akade¬ 
mije i novine. Coelum et terra transibunt verba autem mea non 
transibunt. (Nebo će i zemlja proći, ali riječi moje ne, neće proći. 
Mt, 24,35)« (II., str. 266) 

7. Tekst za svetkovinu sv. Petra i Pavla razotkriva motive papina politič¬ 
kog djelovanja 

Komentar službe Božje apostola Petra i Pavla gledana iz političkog 
kuta jest istinsko remek-djelo svoje vrste. Treba se podsjetiti kako bismo 
shvatili tu analizu da je Papa još bio u posjedu nezavisne države kad je L. 
Veuillot pisao svoj Parfum de Rome. Usprkos slobodnim misliocima koji 
su se trudili potkopati autoritet Svete Stolice šireći čudne glasine u isto 
vrijeme o tajnoj diplomaciji i o vođenju poslova Svete Stolice temeljenog 
na spletkama, Veuillot je došao na oštroumnu ideju da im pred oči stavi 
zbornik zakona po kojem se pape vode u svojim političkim odnosima: 

»Želite li temeljito znati što Crkva misli o sebi? Želite li osobno 
mišljenje pape o opasnostima sadašnjosti, o prijetnjama budućnosti? 
Meni su te tajne poznate. Našao sam ih u jednoj ne baš rijetkoj knj¬ 
izi, ali koju političari nikako ne čitaju, a još manje razumiju. Ta knji¬ 
ga je >Božanski časoslov< za nedjelje i svetkovine godine. 6 Mnogo 
knjiga iznose misao Crkve. A ova je najpouzdanija. Iz nje se vidi sve 
što Crkva moli od Boga otkako postoji, sve što će od njega uvijek 
moliti. Otvaram ju na blagdan apostola Petra i Pavla... Što će nam 
ostati za pogađati od tajni Crkve nakon što budemo upoznali njezi¬ 
nu molitvu? Blagdan svetih Apostola jest spomen na njihovu pobje¬ 
du, to jest na njihovo mučeništvo. Mučeništvo i pobjeda za Crkvu to 
je ista riječ, pa to prvo pojašnjenje može biti dostatno... Najljepša 
od svih drama posvećenih junacima kršćanstva je svetkovina Galilej¬ 
skog ribara Šimuna Petra, oblikovana u svetosti od samoga Isusa, vr¬ 
hovni prvosvećenik poslije Isusa, namjesnik Isusov, apostol Isusov, 
mučenik Isusov... dali su ga išibati, a on će propovijedati, krstiti, 
osnivati crkve ... I na koncu Crkva će izustiti ovu posljednju riječ: 
>Danas je Šimun Petar uzdignut na vješala Križa: Aleluja. Danas je 
onaj koji drži ključeve neba otišao pun radosti Isusu Kristu...h« 

»Eto vam tajne Crkve, osobnoga papinog mišljenja usred ne¬ 
stalnosti vremena. Govorim o sutrašnjici kao i o današnjici, o vlada- 
jućem Papi kao i o budućim papama kao i o prošlim papama. Oni 
koji žele upoznati političke tajne Crkve neka uzmu u ruke crkvenu 
knjigu: već odavno su sve tajne tu položene. Neka njezini protivnici 
kao mala djeca čitaju i trude se razumjeti!« 

»Papa uvijek zna što Židovi žele 7 i što Herod želi i što Neron 
želi. Imao je vremena to naučiti! Koliko li se puta vidio zarobljenim? 
Koliko li puta na vješalima? On nema ni srebra ni zlata da potkupi 
svoje tamničare, ni mača da se bori protiv njih. Ali: Tu es Petrus. To 
ima...« (II., str. 241 -247) 

8. Opisi obreda i liturgijska razmatranja u Le Parfum de Rome 

Izvadci iz poglavlja pod naslovom Le Secret de Rome (Tajna Rima ) 
koje smo upravo naveli dostatno označuju način Louisa Veuillota. On se 
služi Liturgijom kao svakim drugim oružjem da rani i svog protivnika. 
Nije nam zadaća suditi je li u tom uspio; zadovoljimo se kazivanjem da je 
njegova ideja jedna od najoštroumnijih. Copee će nekoliko godina kasnije 


6 Radi se o nepotpunom Misalu. 

7 Ono o čemu govore Djela Apostolska (12, 1-11) 


170 



upotrijebiti isti način: on će, kao što je to učinio Veuillot za svoje politič¬ 
ko shvaćanje, potkrijepiti svoje demokratske doktrine primjerima i pou¬ 
kama izvađenima iz Liturgije. 

Tako smo osvijetlili sva izrazita lica liturgijskog shvaćanja kod ovoga 
pisca. Prešutjeli smo brojne i bogate opise obreda koje posvuda susreće¬ 
mo listajući njegovo djelo. (II., str. 369 etc.) Njegova nas liturgijska raz¬ 
matranja još više zanimaju jer se Louis Veuillot često zaustavlja na ne¬ 
kom kratkom stihu poput Ernesta Helloa, okrećući ga sa svih strana s na¬ 
mjerom da mu iscrpi sav sadržaj. Ta razmatranja ne ulaze u predmet na¬ 
šeg proučavanja. Ne samo jer bi ih mogao napisati bilo koji drugi pisac, 
nego također jer nam ne otkrivaju onu čudesnu originalnost toga silovi¬ 
tog borca koja je jedina važna za povjesničara književnosti. 8 

9. Veuillot protestira protiv uvođenja teatralne glazbe u katolička svetišta 
u čemu je Huysmansov istinski preteča te ustanovljuje da je Liturgija ca¬ 
rica slikarstva; ističe ljepotu kitica O felix Roma i navodi liturgijske 
uspomene u svome stilu 

Obzirom na vrlo istančani ukus ovog novinara, ne treba nas čuditi 
što je on oštro napadao sve koji su crkvu pretvarali u teatar. U tom se 
javlja kao pravi preteča Huysmansa: 

»Loš ukus ohrabruje ona dosadna djela kao što čini da trijumfi- 
ra glupa literatura >Marijina mjeseca< i sva ona kukavna pobožnost 
koja slavi Blaženu Djevicu lažnom teologijom, lažnim cvijećem, laž¬ 
nim melodijama i lažnim stihovima.« (I., str. 237) 

»Ali sa svojom glazbom [Rimljani...] često su mi iskrivili misu. 
One fuge, one rulade, oni trileri remete nadahnute riječi... Molitva 
ne govori, niti ide naprijed: ona lebdi i pjeva. Od te nesretne glazbe 
molitva poskakuje i deklamira.« (II., str. 65) 

Glazbena ljepota i sjaj boja u bogoštovlju izaziva užitak kod Louisa 
Veuillota: 

»U isto vrijeme kada se prisjećamo povijesnog događaja, zbor čas 
pjeva božanske psalme u kojima se izriče vjera i ljubav koji ispunjaju 
dušu apostola, čas ponavlja obećanja Isusa Krista.« (II., str. 244) 

»Što se tiče opisivanja svečanosti bio bi potreban kist, ali kist bi 
bio prisiljen ispustiti bitno, ono neizrecivo zračenje kojim ljubav 


8 Vidi : lustus ut palma florebit , II, str. 50 

kruni ljepotu. Zlato, grimiz i drago kamenje od sunca ne dobiva toli¬ 
ki sjaj.« (I., str. 323) 9 

Njegovo je mišljenje da Liturgija napokon zadovoljava lirske težnje 
ljudskog srca: 

»Neki redovnik stane pjevati himan one slavne i čarobne Elpis, sa¬ 
stavljen prije trinaest stotina godina kad je opazio prve kupole rimske: 

jO sretni Rime štono te posvetila 
prvaka ovih dvaju krv preslavna. 

U grimizu se njihovu rumeneći, 

ljepote svijeta svega sam nadilaziš.«< (I., str. 75)10 

Zato je posve prirodno što se kod njega može naći veliki broj odlo¬ 
maka čiji stil sadržava liturgijske aluzije. 11 

10. Njegovo liturgijsko znanje i potom Zaključak 

Ukratko, Louis Veuillot bio je novinar s vrlo širokim liturgijskim 
znanjem imajući u vidu razdoblje u kojem je pisao svoja djela. 12 Njegova 
se izvornost sastoji u tome što se u novinarskim polemikama služio Li¬ 
turgijom i što je pokazao da se u njoj mogu naći sve pokretne snage kr- 
šćaninova djelovanja, čak i one koje ravnaju diplomatske odnose Svete 
Stolice. 


9 Usporedi: BALZAC, Le Cure de village, str. 313 

10 Latinski original: 

»O felix Roma quae tantorum Principum 
Es purpurata pretiose sanguine 
Non laude tua, sed ipsorum meritis 
Excellis omnem mundi pulchritudine.« 

11 II, str. 38: »Jaganjac koji pase među ljiljanima« aluzija je na himan Jesu corona virginum qui pergis 
inter lilia, I., str. 325 i II., str. 98 itd. 

12 Njegovo znanje obuhvaća čak i povijest Liturgije. On govori o starim hodočašćima (I., str. 23), o 
liturgijskoj reformi Karla Velikoga (II., str. 110, 116 i 118), o važnosti koju je Liturgija imala u sta¬ 
rom kršćanstvu (II., str. 155) i o ulozi koju je igrala na kraljevskim dvorovima (I., str. 113). Želio je 
da ljudi oponašaju prve kršćane: »Tu smo imali jednu sliku onih vremena kad se čitav puk razumnim 
srcem udruživao u svetim radnjama bogoštovlja, pjevajući molitve kao pjesmu uspavanku ili domo¬ 
ljubnu.« (II., str. 372. Vidi bilješku 17) 

Louis Veuillot donosi često čitave odlomke izvađene iz Casoslova i pojašnjava suvremeno stanje pri 
svjetlu misli sadržanih u toj crkvenoj knjizi. Tako on kliče nakon što je naveo život sv. Marcela: »Eto 
Pape prvih vremena i Pape svih vremena i eto svega apostolskog života« (I., str. 90, 161). Njegovo 
znanje s vremena na vrijeme daleko nadilazi uobičajenu mjeru tako da često dolazi k onima koji nisu 
dosta upućeni u liturgijske znanosti te su često u neprilici gdje potražiti himne, lekcije ili druge tek¬ 
stove koje navodi glasoviti novinar.« (I., str. 178; II. str. 159-165 itd.) 

XXIV. POGLAVLJE 


ERNEST HELLO 

1828 .- 1895 . 


1. Ernest Hello poput J. De Maistrea od Liturgije čini predmet svo¬ 
jih filozofskih razmišljanja a Physionomies des Saints nadovezuju se na 
sanktoralni krug - 2. Liturgija mu otkriva jednu od najhitnijih karakte¬ 
ristika Crkve: mir - 3. Svojstvo je njegovih razmatranja da su u isto vri¬ 
jeme podrobna i pronicljiva 


* 


* 


1. Ernest Hello poput J. De Maistrea od Liturgije čini predmet svojih filo¬ 
zofskih razmišljanja a Physionomies des Saints nadovezuju se na sankto¬ 
ralni krug 

Ponajprije novinar kao Louis Veuillot, zatim filozof s nekom vrstom 
»vrtoglavog uspona i prosvijetljenosti genija« 1 Ernest Hello načinio je od 
Liturgije, poput J. De Maistrea, predmet svojih filozofskih razmatranja. 2 
Dok mu sanktoralni krug pruža materiju za njegovu knjigu naslovljenu 
Physionomies des Saints (Fizionomije svetaca] njegova knjiga Paroles de 
Dieu (Riječi Božje] nalikuje na psalme. (Strowski, isto) 

2. Liturgija mu otkriva jednu od najhitnijih karakteristika Crkve: mir 

Razmatranja ovoga religioznog filozofa odnose se u velikom broju 
slučajeva na karakter Crkve. Da bi našao točne obavijesti o stavu Crkve 
kroz ljudske generacije, on ne zna bolje učiniti nego uteći se Liturgiji. 
Pritom postupa kao Louis Veuillot s tom razlikom da je radoznalost 
Veuillota političkog reda, dok Hello iz nje crpi filozofske obavijesti. Evo 
dakle do kakvih zaključaka dolazi ovaj mislilac: 


1 STROWSKI, La Vie catholique dans la France contemporaine (Katolički život u suvremenoj Fran¬ 
cuskoj), str. 401 

2 »Usporedi Davidov karakter i sveobuhvatnost. Ona govori u njemu i izražava redoslijedom sve 
osjećaje čovjeka.« Paroles de Dieu, str. 186; Les soirees de St. Petersbourgh, str. 55-77; TAINE, Phy- 
losophie de l’Art (II., str. 266). 

»Jedna je od značajki Katoličke Crkve njezin nepobjedivi mir. 
Taj mir nije hladnoča... Usred pucanja gromova i topova ona slavi 
nepobjedivu slavu Mirotvoraca, a slavi je pjevajući: Planine svijeta 
mogu se srušiti jedna na drugu. Ako li je danas svetkovina male pa¬ 
stirice, svete Germaine, na primjer, ona će slaviti tu malu pastiricu 
nepomućenim mirom koji joj dolazi od Vječnosti. Koliku god buku 
činili oko nje narodi i kraljevi, ona neće zaboraviti nijednoga od 
svojih siromaha, nijednoga od svojih prosjaka, nijednoga od svojih 
mučenika. Dok grmi grmljavina, ona će se vratiti tijekom stoljeća da 
slavi besmrtnu slavu neke djevojke nepoznate za života, a umrle 
pred više od tisuću godina. 

Uzalud se svijet ruši. Crkva svoje dane broji svojim svetkovina¬ 
ma. Neće zaboraviti nijednoga svog starca, nijednoga svog djeteta, ni 
jedne svoje djevice, nijednog svoga pustinjaka. Vi je proklinjete. Ona 
pjeva. Ništa neće uspavati i ništa neće uplašiti njezino neizrecivo sje¬ 
ćanje.« ( Physionomies des Saints, str. IX.-X.) 

3. Svojstvo njegovih razmatranja je da su u isto vrijeme podrobna i pro¬ 
nicljiva. 

Ciklus crkvene godine budi u njemu filozofska razmišljanja potpuno 
općenita. U drugim njegovim djelima vidimo da se Hello više zaustavlja 
na samim tekstovima. Okrećući ih sa svih strana trudi se da iz njih izvuče 
njihov smisao. Obzirom da te analize, uostalom vrlo lijepe, ne spadaju 
strogo u područje književnosti, navest ćemo iz njih samo jedan primjer: 

»Ta slavna Jeremijina tužaljka crpi u ponavljanju istog plača je¬ 
dinstveno svečano dostojanstvo. Te preobilne suze nalikuju na 
Ocean. More i nebo dodiruju se na horizontu da se stope. Poput 
oceanskih voda Jeremijine suze mogu ispuniti poglede, a da ih ne 
umore. Moglo bi se povjerovati da ta velika površina duboke vode 
stvara svojom veličinom dosadu. Zbiva se baš suprotno. Oceanske vo¬ 
de i Jeremijine suze imaju tajnu pomlađivanja poput orlovih krila, a 
njihova druga mladost dolazi iz njihove dubine. 

To je mladost koja izlazi iz bezdana, opijena solima i mirisima. 
A ti mirisi očvršćuju. Iz Jeremijinih tužaljki izlazi upravo nada jer 
one dolaze od Boga: postoje odbljesci Slave u dubini tih opustoše- 
nja.« [Paroles de Dieu, str. 252-253) 

To je ta vrsta prodornog i dubokog razmatranja u kojem je uži¬ 
vao L. Bloy [Femme pauvre, str. 377-388) i koje E. Hellou dodjelju¬ 
je jedno od prvih mjesta među mističnim piscima XIX. stoljeća. 3 


3 P. GUILLOUX, ( Etudes , 5. VIII. 1921.] navodi sljedeće odlomke iz Paroles de Dieu (str. 311; 
319; 340]: 

»O suze, otajstveni izvori nepoznatih milosti, tajanstveni znakovi tajanstvenih blagoslova, što 
vam ih Gospodin koji vas je stvorio daje danas velikodušno svima onima koji vas žele, svima koji vas 
traže, svima za koje ste tražene, svima i muževima i ženama koji, znajući ili ne znajući, imaju potre¬ 
bu za vama, o svete suze«. 

Glasoviti kritičar nastavlja: »Ovo žarko preklinjanje navodi na pomisao o molitvi iz misala Pro 
petitione lacrimarum, u kojoj svećenik moli Boga da iz tvrdoće našega srca proključaju suze skruše- 
nja.« Ne da bi se moglo tvrditi da je sveti tekst nadahnuo gore navedeni odlomak, no dovoljno je 
ustanoviti da se E. Hello često poput L. Merciera izražava u prirodno liturgijskom jeziku. Evo od¬ 
lomka iz Misala na koji Guilloux aludira: 

»Omnipotens et mitissime Deus, qui sitienti populo fontem viventis aquae de petra produxi- 
sti: educ de cordis nostri duritia lacrymas compunctionis; ut peccata nostra plangere valeamus, re- 
missionemque eorum, te miserante, mereamur accipere... et produc de oculis nostris lacrymarum 
flumina, quibus debita flammarum incendia valeamus exstinguere... Gratiam Spiritus Sancti, Domi- 
ne Deus, cordibus nostris clementer infunde quae nos gemitibus lacrymarum efficiat maculas no- 
strorum diluere peccatorum, atque optatae nobis, te largiente, indulgentiae praestet effectum.« (Vi¬ 
di na primjer Paroles de Dieu , str. 127-134 o De Profundis ) 

XXV. POGLAVLJE 


FRANgOIS COPPEE 

1848 .- 1908 . 


1 . La Bonne Souffrance Frangoisa Coppea - 2. Pokazuje se tankoću¬ 
tan na poeziju bogoštovlja već i prije obraćenja, tu je njegovo oduševljenje 
za obrede Pepelnice i pokazuje se kako Liturgija proizvodi spasonosne 
promjene u duhovnom životu ljudi - 3. Ona je sposobna izvoditi obraće¬ 
nja - 4. Democratisme liturgique Frangoisa Coppea - 5. Zaključak 


* 


* 


1 . La Bonne Souffrance Frangoisa Coppea 

Francois Coppee ostavio nam je u svojoj Bonne Souffrance (Dobra 
bol, 1898.) nekoliko zapisa koji se istovremeno odnose na njegov osobni 
život i na njegovo obraćenje. Izvadit ćemo odlomke u kojima se ta liturgij¬ 
ska shvaćanja pojavljuju u potpunosti, a ostavit ćemo po strani ostala djela 
koja ne obuhvaćaju gotovo ništa zanimljiva gledano iz liturgijskog kuta. 

2. Pokazuje se tankoćutan na poeziju bogoštovlja već i prije obraćenja, tu 
je njegovo oduševljenje za obrede Pepelnice i pokazuje se kako Liturgija 
proizvodi spasonosne promjene u duhovnom životu ljudi 

Dobri akademik iz ulice Oudinot volio je Liturgiju još i prije svoga 
obraćenja. Ta činjenica odaje da on pripada Francuzima stara kova kod 
kojih je ljubav prema ljepotama bogoštovlja bila urođena: »Uvijek su me 
obredi bogoštovlja potresli svojim istinskim karakterom starine, svojim 
skladnim sjajem, svojom svečanom i prodornom poezijom.« (str. 71) 

Budući da je bio prijatelj puka, njegova liturgijska razmatranja bit će 
napisana u stilu pristupačnom najjednostavnijem čitatelju. O ganutljivom 
obredu Pepelnice Coppee nam kaže sljedeće: 

»Obred zadivljujućeg simbolizma, kao uostalom svi obredi Cr¬ 
kve. Nije mu samo cilj da nas podsjeti da je život kratak, smrt blizu 
i da ono malo što će ostati od nas, pa bili mi glasoviti osvajači i moć¬ 
ni carevi, poslužit će možda jednoga dana da začepi pukotinu u ne¬ 
kom zidu ili rupu na nekoj bačvi, ipak je ta otrcana istina uvijek ko- 

risna da je ponovimo i spasonosna da je razmatramo. Pepeo posut 
po glavi kršćanina ima drugo značenje.« 

Coppee zatim svojim pučkim načinom pokazuje ono što su Claudel 
i toliko drugih pisaca učinili ukočenijim stilom, a to je da Liturgija posje¬ 
duje neusporedive obnoviteljske sposobnosti. Pepeo preporučuje čovje¬ 
ku, nastavlja on, 

»da bude ponizan, kad misli na zaslugu koju može imati, na ne¬ 
ko vrlo ugledno mjesto koje ima u svijetu, na dobra djela koja je mo¬ 
gao učiniti. Pepeo mu zapovijeda također da popravi zlo koje je poči¬ 
nio, ili, u najmanju ruku ako je grijeh nepopravljiv, da ga gorko okaja¬ 
va i to svim silama svoje duše.«Jedan duboki smisao proizlazi također 
»iz tog obreda pepeljenja, koji podsjeća čovjeka da mu smrt prijeti 
bez prestanka i da se mora često preispitivati i suditi, ponizno, strogo, 
u duhu pokore i zadovoljštine.« (str. 213) 

Osim toga, Liturgija preobražava način života puka, a prije svega na¬ 
čin života i vladanje siromašnih slojeva Pariza: 

»Moglo se pogoditi da se sirota djevojka obukla što je bolje mo¬ 
gla samo iz pristojnosti prema dobrom Bogu jer je nedjelja i ona je 
išla na misu.« (str. 134) 

3. Ona je sposobna izvoditi obraćenja 

Coppee se zatim pridružuje onoj skupini pisaca koji su otkrivali in¬ 
timne odnose Liturgije i obraćenja. On je tomu još dodao jednu tanku 
demokratsku glazuru koja njegovu razmatranju daje pečat originalnosti: 

»U jednu pučku četvrt, u jednu crkvu u predgrađu, na jednu 
od onih ranih misa na kojima se susreću samo vrlo siromašni ljudi, 
htio bih povesti jednog današnjeg čovjeka, jednog nevjernika, da tu 
vidi pepeljenje... pa da osjeti iskrenu ljubav puka. Gledatelj bi bio 
ganut. Gledajući kako se po čelu prosiplje taj prah, koji prema Ha- 
mletovoj riječi možda sadržava jedan atom Aleksandra i Cezara, i 
predstavlja u neku ruku sliku tolikih uništenih civilizacija, tolikih 
iščezlih naroda, sjetio bi se da je povijest samo dugi krik boli, a da se 
posvuda i uvijek sudbina slabih i malenih jedva mogla podnositi i da 
oni nikada nisu pronašli boljeg olakšanja svojih patnji nego podižući 
svoje oči k nebu. U toj religioznoj atmosferi, pred tim jadnim ljudi¬ 
ma u molitvi, nevjernik ... bi uzvjerovao u Isusa Krista...« (str. 217) 

Premda nam se taj optimizam u pogledu Liturgije čini nešto malo 
pretjeran, sama činjenica da su se mogle otkriti veze između molitve Cr¬ 
kve i obraćenja vrlo je važna za proučavanje koje obavljamo. U tome pre¬ 
poznajemo isti kompleks ideja koje su nas zanimale u slučaju Lancelota i 
Lesagea kao i prigodom naše analize Huysmansa i R. Vallery-Radota. 

4. Democratisme liturgique Frangoisa Coppeea 

Da završimo: trebamo istaknuti liturgijski demokratizam Frangoisa 
Coppea. Ovaj simpatični pisac divi se svečanom slavljenju obreda ove 
Crkve koja se ne brine je li joj pristupa siromah ili bogataš. Liturgija je, 
kako on sudi, dakle velika i istinska škola jednakosti, dok je »demokrat¬ 
izam« demagoga često samo prikriveno licemjerstvo: 

»To je za siromašne«, kaže Coppee, » da se služba Božja slavi 
punim sjajem, svećenik i dva đakona, obučeni u bogati ornat, pred 
oltarom izvode obredne pokrete, glasovi pjevača i korske djece dižu 
pod zvučni svod veličanstvene pjesme liturgije, velike orgulje se po¬ 
kreću, čas grme, plaču, sanjaju, uzdišu, a molitva i ushićenje pljušti 
širokim valovima po svim tim sagnutim glavama... I ove nedjelje Cr¬ 
kva nije s manje veličanstvenosti razvijala svoje obrede; jer ona je, 
ma što god da drugi kažu, velika škola jednakosti. Kada prima ne¬ 
koga siromašnog rođaka, onaj surovi demokrat, koji sanja o tome da 
sve stavi na istu razinu ne pali ipak luster u salonu i ne silazi u pod¬ 
rum po košaru starih butelja. Kršćanski svećenik prima uvijek vjer¬ 
nike, ma kako god bili neznatni, u svoj raskoši kojom raspolaže kao 
preljubljenu braću.« (str. 130-132) 

5. Zaključak 

Iz svih tih navedenih činjenica proizlazi da se liturgijsko shvaćanje 
Frangoisa Coppea ne razlikuje u mnogim točkama od shvaćanja jednostav¬ 
nog čovjeka iz puka. To shvaćanje ograničeno je na minimum; on se odu¬ 
ševljava religioznim obredima koje svaki Parižanin može poznavati. 1 Kao 
što Huysmans voli Liturgiju kao umjetnik jer ona odgovara najuzvišenijim 
zahtjevima Umjetnosti, tako Coppee nju slavi zbog njezina 


1 Zato on u svom Bonne souffrance (Dobra patnja) govori o onom ganutljivom obredu odlaska mi¬ 
sionara iz rue du Bac, koja još i danas privlači veliki broj Parižana, (str. 97) 

demokratskog sadržaja. 2 Svaki pisac u njoj nalazi nešto što pokreće najo- 
sobnije i najdublje žice njegova vlastitog bića. Liturgija je dakle sva za 
sve. 


2 Premda je poslije svoga obraćenja bio oduševljen Huysmansovim opisom »tihe mise u kripti« [La 
Cathedrale, str. 229) i premda je bio upoznat s liturgijskim raspoloženjem u intelektualnim sredina¬ 
ma - nije li sam stanovao nekoliko koraka daleko od ulice Monsieur? - ipak je bio jednostavan čo¬ 
vjek puka. On se tuži (god. 1897.) što su velike mise još uvijek slabo posjećene: »U većini pariških 
crkava, osim na dane velikih svetkovina, ima malo svijeta na velikoj misi. Ona se služi dosta rano 
ujutro, a Parižani ustaju kasno, traje dugo, a Parižani su vrlo zaposleni.« (str. 129) 

Vidi još: COPPEE, Poemes modemes (1869.); La Benediction, gdje se romantičko shvaćanje Liturgi¬ 
je vrlo ističe (WALCH, I., str. 334-337) 

XXVI. POGLAVLJE 


EMILE ZOLA 

1840 .- 1902 . 


1. Usporedba ustanovljena između opisa Posljednje pomasti u 
romanu Rome Emila Zole i istog obreda spomenutog u La Nouvelle 
Heloise od Rousseaua pokazuje nam da je vođa naturalističke škole 
bio sposoban uživati u sjaju bogoštovlja - 2. Romani Lourdes i Ro¬ 
me od kojih posljednji ima za nas više važnosti - 3. Raznolikost li¬ 
turgijskih tema koje Zola spominje nije baš odviše bogata jer on poz¬ 
naje samo simboličko značenje određenih obreda, ali njegova doku¬ 
mentacija nije tako savjesna kao Flaubertova; opis jedne Posljednje 
pomasti - 4. Njegovi liturgijski opisi u isto vrijeme dokazuju njego¬ 
vu latinsku kulturu i njegova filozofska uvjerenja - 5. Zolin zanos 
umjetničkog oduševljenja obzirom na veličanstvene obrede u Lurdu 
te ustanovljuje da oni odgovaraju potrebama čovječanstva koje trpi 
u duši i tijelu; on je savršen majstor u umjetnosti opisivanja mno¬ 
štva koje moli i ogromnih obreda - 6. Veličanstvenost mise koju je 
slavio papa u bazilici svetog Petra u Rimu - 7. Njegova filozofska 
shvaćanja nameću mu i protiv njegove volje antipatiju prema obredi¬ 
ma bogoštovlja, a Liturgija mu služi kao oruđe da napadne katolic¬ 
izam i da otrgne jednoga katoličkog svećenika od vjere - 8. Lurd je, 
prema njegovom mišljenju, središte jedne »nezaboravne idolatrije«, a 
Rim točka svijeta gdje se«poganski obredi« katolicizma još nisu pre¬ 
stali odvijati; on je u službu protukatoličke filozofije stavio svoj 
snažni talent slikara mnoštva u molitvi i velebnih obreda 


* 


* 


1. Usporedba ustanovljena između opisa Posljednje pomasti u romanu 
Rome Emila Zole i istog obreda spomenutog u La Nouvelle Heloise od 
Rousseaua pokazuje nam da je vođa naturalističke škole bio sposoban 
uživati u sjaju bogoštovlja 

Mnogi će se čitatelji možda malo iznenaditi što smo svrstali Emila 
Zolu među »liturgijske pisce«. Njegovi žestoki napadaji protiv »nezaborav- 

ne idolatrije« Lourdesa [Rome, str. 268) ili »licemjernih svečanosti« (isto, 
str. 282) Rima prije bi mogli biti pogodniji da nas navedu na uvjerenje da 
bi ga trebalo smatrati savršenim predstavnikom one skupine koju smo oz¬ 
načili imenom »Protuliturgijski pisci«. Kada se netko strastveno protivi 
obredima bogoštovlja poput Zole, smatramo da odatle nipošto ne slijedi 
da bi on morao biti neprijateljski raspoložen prema izvanjskim manifesta¬ 
cijama religije. Treba samo usporediti opis Posljednje pomasti, kojeg nala¬ 
zimo u knjizi jednoga istaknutog protivnika Liturgije (Rousseau, Nouvelle 
Heloise, str. 664), s analizom iste teme u romanu Emila Zole (Rome, str. 
505). Dok autor Nouvelle Heloise u tom silno značajnom obredu vidi sa¬ 
mo barbarsku lakrdiju koja čini da bolesnik na samrti sto puta umire »od 
straha, prije nego li ga dovrše«, Zola, naprotiv, govori o »bolnoj veličini pr¬ 
izora« i »o tragičnoj uzvišenosti koju je čini se obred ostavio«... Ovaj pri¬ 
mjer, izabran između mnogih drugih, prisiljava nas da priznamo kako vođa 
naturalističke škole u Francuskoj ima prirodne predispozicije da uživa u 
svim ljepotama koje sadrže određeni religiozni obredi. 

2. Romani Lourdes i Rome od kojih posljednji ima za nas više važnosti 

Romani Lourdes i Rome (1894.) nesumnjivo su ona dva Zolina djela 
koja nam pružaju najviše važnih i karakterističnih dokaza. Međutim, do¬ 
bro je pogoditi razlog koji nas tjera da malo više pozornosti posvetimo 
knjizi u kojoj on iznosi svoje rimske uspomene nego onoj u kojoj se on 
odlučio na opisivanje one značajne teme o kojoj smo raspravljah obzirom 
na Foules de Lourdes od Huysmansa. Grad Rim, to središte katoličke Li¬ 
turgije, mora nas zanimati tim više što je on upravo ono mjesto gdje su se 
gregorijanske tradicije sačuvale čiste i primamljive kroz neprekinuti niz 
stoljeća, 1 te iste tradicije koje su dosta pridonijele liturgijskoj obnovi na 
čitavom svijetu, a posebno liturgijskoj obnovi francuske Crkve. 

3. Raznolikost liturgijskih tema koje Zola spominje nije baš odviše bogata jer 
on poznaje samo simboličko značenje određenih obreda ali njegova doku¬ 
mentacija nije tako savjesna kao Flaubertova; opis jedne Posljednje pomasti 

Ako li samo jednim pogledom oka promotrimo oba romana Lourdes 
i Rome, ponajprije upada u oči mali broj liturgijskih tema koje tu otkriva¬ 
mo. Osim himni na francuskom jeziku, pa pjesme Ave Mariš stella (Lo¬ 
urdes, I., str. 1), Magnificat (isto, II., str. 164), Lauda Sion i različitih 
opisa procesija (isto, I., str. 283-302) Zola nam često stavlja pred oči 


1 Usporedi L. VEUILLOT, poglavlje XXIII., III. 

obred Posljednje pomasti {isto, I., str. 64) 2 i odvažuje se napokon opisati 
jednu tihu misu koju je služio sam papa u bazilici sv. Petra. 

Taj kratki popis uobičajenih motiva koje smo upravo nabrojali navo¬ 
di nas na misao da liturgijsko znanje Zole nije baš bilo jako široko. 3 Ipak, 
latinski tekstovi izvađeni iz Rituala već nam dokazuju da se on, kao i Fla- 
ubert, služi nekim liturgijskim priručnikom i da je bio u tijeku simbolič¬ 
kog značenja Posljednje pomasti: 

»Ne bijaše ni dviju svijeća, ni stolića pokrivena bijelim stolnja- 
kom. Isto tako ni ministrant nije bio donio ni posudu s blagoslovlje¬ 
nom vodom ni škropilo; svećenik se morao zadovoljiti time da načini 
znak blagoslivljajući sobu i umirućega, izgovarajući riječi obrednika: 

-Asperge ... dealbabor. 

U dugoj drhtavici ... potresen bolnom veličinom prizora... 

Ne mogaše se zadržavati, izmolio je brzo Credo, poluglasno. 

- Credo in unum Deum ... 

-Amen, odgovori don Vigilio. 

Nakon molitava po obredniku ovaj zadnji mrmljao je litanije da 
se nebo smiluje bijednom čovjeku koji će se uskoro pojaviti pred 
Bogom ako mu neko Božje čudo ne udijeli milost. Tada, ne gubeći 
vremena da si opere prste, kardinal otvori kutijicu sa svetim uljem i 
ograničivši se na samo jedno pomazanje, kao što je dopušteno u hit¬ 
nom slučaju, postavi vrhom srebrene igle samo jednu kap na osuše¬ 
na usta već izblijedjela od smrti: 

- Ovim svetim pomazanjem i svojim preblagim milosrđem neka 
ti Gospodin oprosti štogod si sagriješila vidom, sluhom, mirisom, 
okusom i dodirom. (Per istam sanctam unctionem et suam piissi- 
mam misericordiam, indulgeat tibi Dominus quidquid per visum, 
auditum, odoratum, gustum, tactum deliquisti .) 

Ah! Kakvim gorućim srcem od radosti izgovori te pozive za 
oproštenjem da bi božansko milosrđe izbrisalo grijehe počinjene s pet 
osjetila, što su onih pet mjesta vječne napasti otvorenih na duši ... I 
zadnja molitva bi izrečena, svećenik se vrati u kapelicu, a s njim mini¬ 
strant dok je zavladala strašna tišina... U sobi se međutim još ništa ni¬ 
je micalo pod pritiskom tragične veličajnosti koju je izgleda obred bio 
ostavio...« {Rome, 504-505. Vidi također Lourdes I., str. 64). 

Ako Zola ne prenosi sveti tekst onako točno i doslovno kako to čini 
Flaubert ne možemo mu prigovoriti obzirom da on nikada nije ni pomi- 


2 Vidi Le Reve, str. 70-74 (Ed. Flammarion) 

3 Isto, str. 18-19 gdje Zola daje dokaz očitog neznanja što se tiče liturgijskih boja. 

šljao dati estetsku analizu spomenutog obreda. Potpuno nam je uspio da¬ 
ti jedan »isječak života«, a to je uistinu i namjeravao učiniti. 

4. Njegovi liturgijski opisi u isto vrijeme dokazuju njegovu latinsku kul¬ 
turu i njegova filozofska uvjerenja 

Buduči da se Zola neprestano ponosio time da su njegova djela tek 
vjerna reprodukcija ljudskoga života gledan kroz njegov vlastiti tempera¬ 
ment, naš zadatak postaje zamršeniji nego što smo prije bili pretpostavili. 

Tvrdeći otvoreno da je Katolička crkva najodvratnija ustanova koju 
podnosi ljudski rod suvremenog doba nije ništa čudno što liturgijski opisi 
kod Zole odaju njegove vlastite osjećaje gnušanja i odbojnosti. S druge 
strane duša ovoga pisca nadarena snažnim talentom bila je u isto vrijeme 
odviše prožeta latinskom kulturom i vrlo osjetljiva prema izražajima lje¬ 
pote da bi uspio potpuno ugušiti sve usklike oduševljenja obzirom na Li¬ 
turgiju. 

Odlomci u kojima vlastita Zolina uvjerenja ne izlaze na svjetlo vrlo 
su dakle rijetki u cjelokupnom njegovu stvaralaštvu. 4 Većina među njima 
spontano otkriva divljenje snažna romanopisca prema veličanstvenim 
obredima pa bilo da ih obavljaju »priprosti duhom« ( Lourdes , I., str. 12) 
ili predstavnici najrazmetljivije raskoši, malo je važno. Na nama je, dakle, 
da istaknemo mjesta u kojima njegovi osjećaji divljenja najočitije dolaze 
do izražaja. 

5. Zolin zanos umjetničkog oduševljenja obzirom na veličanstvene obrede 
u Lurdu te ustanovljuje da oni odgovaraju potrebama čovječanstva koje 
trpi u duši i tijelu; on je savršen majstor u umjetnosti opisivanja mnoštva 
koje moli i ogromnih obreda 

Procesija sa svijećama u Lourdesu u njemu izaziva nepobitno umjet¬ 
ničko ushićenje te mu izaziva magično čaroban i nebeski zanosan dojam: 

»Mora da je tu bilo trideset tisuća osoba, a svijet je neprestano 
stizao, svi nošahu svijeću u ruci, bijaše trideset tisuća svijeća koje su 
se palile jedna po jedna, sve bliže i bliže... 

- O, Petre, kako je lijepo 1 ., prošapta Marija, reklo bi se uskr¬ 
snuće poniznih, malenih jadnih duša, koje se bude i koje sjaju. 

- Prekrasno, prekrasno, ponavljao je gospodin de Guersaint u 
zanosu umjetničkog uživanja... 


4 Evo ipak jedan primjer: ».Ave su slijedili jedan za drugim, to je sad bilo samo neko mrmljanje, neko 
gunđanje izgubljeno u buci željeznog štropota i tutnjave kotača.« ( Lourdes , I., str. 19). 

Bijaše čarobno... A njihanje se beskonačno ponavljalo: Ave, 
Ave, Ave Maria omamljivalo je duh, lomeći udove, odnoseći malo- 
pomalo ove tisuće i tisuće bića u neku vrstu budnog sna, u jasnu 
viziju raja... S tom neprekidnom rijekom živih iskrica koja je tekla, 
tekla bez žurbe, koja je izgledala kao nepopustljivi prepuni val koje¬ 
mu se ništa ne može zapriječiti, kao da je svitala zora, neki sjajni 
oblak koji se istom rađa, sve prekriva, koji će konačno svojom sla¬ 
vom preplaviti sav horizont ... I, uistinu, gore, nenadana pojava sit¬ 
nih svjetala nastavljala se mehaničkom redovitošću, kao kad bi neki 
nebeski neiscrpivi izvor tako izlijevao tu sunčanu prašinu... No ne¬ 
prestano oduševljenje, to je bio neprekidan hod te vatrene zmije čiji 
su zlatni prstenovi puzali tako blago po crnoj zemlji, produljivali se, 
produljivali se, te je izgledalo kao da to rašireno, ogromno tijelo ne¬ 
će nikada završiti... Blistala je neka plavičasta svjetlost, nestalo je 
svega osim neba, spomenici i drveće poprimalo je izgled sna u tajan¬ 
stvenom sjaju tisuća svijeća, čiji je broj neprestano rastao. 

Mariji se ote prigušeni uzdah divljenja, nije nalazila riječi, po¬ 
navljala je: 

- Kako je lijepo, Bože moj, kako je lijepo ...Gledaj, Petre, kako 
je lijepo... 

- Zamislite, draga djeco, jedno drugo nebo, dolje, koje odraža¬ 
va ono gore, ali to nebo kojeg čitavog drži samo jedno ogromno zvi¬ 
ježđe... To je zlatna sjajna pokaznica, koja plamti s dna tmine vječ¬ 
nim iskrenjem zvijezda koje se kreću. Nema ništa osim nje, ogrom¬ 
ne i suverene vladarice ... Uistinu, nikada nisam vidio ništa tako iz¬ 
vanrednog. Mahao je rukama, bio je izvan sebe, prepun umjetničkog 
osjećanja.« (Lourdes , I., str. 283-296) 

Napokon svećenici svojom čipkastom i izvezenom odjećom i udru¬ 
ženja sa svojim zastavama razbudiše u Zoli osjećaje estetskog reda: 

»Tu su se kretale delegacije hodočašća, svileni i grimizni barja¬ 
ci, živih boja, lepršali su u plamenu zalaska sunca. Zatim je blistalo 
svećenstvo, svećenici u sniježnim roketama, svećenici u zlatnim mi¬ 
snicama, slični zvjezdanom mimohodu. A kadionice su se njihale i 
baldahin se neprestano uspinjao...« ( Lourdes , II., str. 115) 

Zola se nije zadovoljio samo time da istakne to neizmjerno blago 
umjetničkih vrijednosti koje se predstavlja svima i svakome u obredima 
u Lourdesu, nego on također ustanovljuje da obredi uzdižu ufanje mno¬ 
štva koje istodobno trpi i muči se bolnim problemima života. 

6. Veličanstvenost mise koju je slavio papa u bazilici svetoga Petra u Rimu 

Učinak koji je na Zolu imao jedan sjajni obred koji se odvijao u cr¬ 
kvi svetoga Petra u Rimu, ne razlikuje se mnogo od onoga o čemu smo 
upravo govorili u vezi Procesije sa svijećama. Da se o tome uvjerimo, 
usporedimo gore navedeni odlomak sa sljedećim izvacima koje ćemo od¬ 
mah vjerno prenijeti: 

»Obred je otpočeo: sišavši s nosiljke pred oltar Konfesije, Nje¬ 
gova Svetost polagano je odslužila tihu misu uz sudjelovanje četiriju 
prelata i proprefekta. Kod lavaba (pranja ruku u misi), monsinjor 
Majordomus i monsinjor Magister koje su pratila dva kardinala, po¬ 
lili su uzvišene Papine ruke; a malo prije podizanja svi prelati papin¬ 
skoga dvora sa zapaljenom svijećom u ruci poredaše se klečeći oko 
oltara. To je bio svečani trenutak, svih četrdeset tisuća vjernika 
okupljenih tu zadrhta, osjeti da ih zapljusnu snažan i ugodan dah ne¬ 
vidljivoga kada za podizanja zasviraše srebrne trublje i zapjeva glaso¬ 
viti zbor anđela... Gotovo toga trenutka neki pjev s visine spusti se 
iz kupole i s gornje galerije gdje se nalazilo skriveno stotinu dvade¬ 
set pjevača; to je bilo jedno oduševljenje, ushićenje, kao da su, na 
glas truba, sami anđeli odgovorili. Glasovi su silazili, lebdjeli pod 
svodovima, lagani kao s nebeskih harfa; zatim su nestali u jednu bla¬ 
gu akordu, uzdigli se u nebesa lakim šumom krila koji se izgubi. 

Poslije mise Njegova Svetost, još stojeći za oltarom, zapjeva Te 
Deum, a preuzeše ga pjevači Sikstinske kapele i korovi; svaki otpje¬ 
va naizmjence jedan stih. Ali uskoro im se pridruži cijela papina asi¬ 
stencija i svih četrdeset tisuća glasova zaori, pjesma radosti i slave 
proširi se ogromnom lađom u neusporedivom sjaju. Tada je prizor 
uistinu bio izvanredno veličanstven, taj oltar nadsvođen cvjetnim 
baldahinom, trijumfalan i zlatan, kako ga je načinio Bernini, okružen 
papinskim dvorom kojeg su zapaljene svijeće kao posule zvijezdama, 
a Vrhovni Svećenik u sredini, sjajeći se poput zvijezde u zlatnoj mi¬ 
snici, pred klupama kardinala u grimizu, nadbiskupa i biskupa u lju¬ 
bičastoj svili pa tribine na kojima su blistale službene odore... I slav¬ 
na himna toga puka sama postajaše kolosalna, uzdizaše se poput di¬ 
vovskog vjetra oluje među velikim mramornim grobnicama, među 
nadljudskim kipovima... Svu vjeru, svu ljubav vjernika uzdigao je 
kraljevski prizor tako lijepog obreda...« [Rome, str., 286-288) 

Ne razaznajemo li nakon ovoga sjajnoga opisa jednu dušu obda¬ 
renu liturgijskim osjećajem višega stupnja? Zola stvarno posjeduje 
genij da nam veličanstveno opiše odvijanje veličanstvenih obreda. 

Što se tiče ulaženja u pojedinosti, neka nam bude dosta reći da je na 
tom području u mnogim točkama bio daleko ispod autora Madame 
Bovary. 

7. Njegova filozofska shvaćanja nameću mu i protiv njegove volje antipa¬ 
tiju prema obredima bogoštovlja, a Liturgija mu služi kao oruđe da na¬ 
padne katolicizam i da otrgne jednoga katoličkog svećenika od vjere 

Naš bi sud o liturgijskim shvaćanjima Emila Zole bio potpuno po¬ 
grešan kad ne bismo duge odlomke naprijed navedene nadopunili jednim 
odlomkom potpuno različite vrste. Dok su oni odlomci bili neke vrste 
nehotično slavljenje beskrajne ljepote katoličkog bogoštovlja, sljedeći će 
nam jasno otkriti njegove osjećaje antipatije i odbojnosti prema Crkvi i 
njezinim molitvama. Ova posljednja značajka utiskuje sasvim poseban 
pečat u mentalitet ovoga romanopisca: 

»Trebalo je svih osamdeset tisuća vjernika koliko ih je moglo 
stati u prostranu lađu, trebali su veliki pontifikalni obredi, sjaj bo¬ 
žičnih i uskrsnih blagdana, mimohodi, povorke da razviju sveti 
raskoš u dekoru i postavljanju na scenu velike opere. I podsjetio je 
na ono što je znao o jučerašnjem sjaju, bazilika prepuna idolopoklo- 
ničkog mnoštva, nadljudska povorka u mimohodu usred ničice prig¬ 
nutih čela, križ i mač na čelu povorke, kardinali idući dva po dva 
poput bogova plejade obučeni u roketu od čipke, haljinu i plašt cr¬ 
venog moarea dok im skutonoše nose rep, zatim napokon Papa, kao 
Jupiter, svemoguć, uzdignut na štit od crvenog velura, sjedi u naslo¬ 
njaču od crvenog i zlatnog velura... zlatna štola, zlatna tijara... Lepe- 
zonoše mahali su iznad glave jedinog i vrhovnog Pontifeksa velike 
pernate lepeze kakvima se nekoć mahalo pred idolima starog Rima. 
A okolo trijumfalne nosiljke kako sjajna i veličanstvena pratnja! Či¬ 
tava papinska kuća, val prelata asistenata, patrijarsi, nadbiskupi, bi¬ 
skupi, pokriveni zlatnim plaštevima i mitrama... I u rijetkim prilika¬ 
ma kad je papa silazio da još obavi službu Božju, da se pokaže kao 
uzvišeni izabranik, utjelovljeni Bog na zemlji, trebala je za ulazak 
karta...« (str. 205-206) 

»A Petar... bijaše sav ispunjen osjećajem da se nalazi tu u ne¬ 
kom poganskom hramu, podignutom u čast Bogu svjetla i raskoši« 
(str. 206-207). »Mnoštvo se zabavljalo prizorom pobožne raskoši. I 
Petra je najprije to zahvatilo ... budući da nije bio naučen na tu reli¬ 
giju svjetla čiji je sjaj pretvarao obred u svečanost usred dana...« 
(str. 282). »Svijeće, osamdeset sedam svjetiljaka na oltaru Konfesije 

blijedilo je, poput svjetla žiška, u tom zasljepljujućem sjaju: i preo- 
stajala je samo svjetska gala predstava imperijalnoga Boga rimske 
raskoši. Uostalom, kao u kazalištu gdje je znalački bio uređen taj 
prizor, tako da bi ostavio najveći dojam, usred veličanstvenog deko¬ 
ra u kojem će se odvijati. I tako na znak učitelja baleta, povorka je 
počela ulaziti...« 

»Bijaše to povorka negdašnjih svečanih proslava, križ i mač... 
sav papinski dvor u ljubičastoj svili, kardinali u cappa magna ogrnuti 
grimizom, idući dva po dva, široko jedan od drugoga, svečano. Nje¬ 
gova Svetost bijaše odjevena u svetu odjeću: amikt, alba, štola, bije¬ 
la misnica i bijela mitra, sve obogaćeno zlatom, dva dara ... izvan¬ 
redna sjaja... Bijaše to... Bog kojemu se kršćanstvo klanjalo.« (str. 
282-286) 

Iako ovaj izvanredni opis nimalo ne ustupa, s obzirom na točnost rea¬ 
lističkih pojedinosti pred onima kojima smo se divili u romanu Lourdes, 
ipak snažni pisac pri tom upotrebljava upravo one epitete koji nam na kon¬ 
cu cjelokupne katoličke obrede čine odvratnima i mrskima. Zola se dakle 
služi Liturgijom na obrnuti načina od L. Veuillota ili F. Coppeea. Dok ova 
dvojica apologeta uvlače Liturgiju u područje svojih interesa samo da obra¬ 
ne svoj program bilo politički ili socijalni, snažni romanopisac Zola u isto 
vrijeme stavlja svoju umjetnost oslikavanja mnoštva i svoje liturgijsko zna¬ 
nje u službu filozofskih shvaćanja protivnih svakoj pozitivnoj religiji. On ne 
želi ništa manje nego dokazati da je katolicizam daleko od toga da bi imao 
religioznu čvrstoću i da je suvremena Crkva osim toga jedan degenerirani 
organizam u posljednjem stadiju. Zola zatim tvrdi da Liturgija nije čak ni 
sposobna izraziti osjećaje prosvijećenog čovjeka; daleko od toga, njezino je 
svojstvo da otrgne od vjere onoga inteligentnog vjernika čiji se duh ne pu¬ 
šta sputati unaprijed određenim pravilima. 

8. Lourdes je, prema njegovom mišljenju, središte jedne »nezaboravne 
idolatrije«, a Rim točka svijeta gdje se«poganski obredi« katolicizma još 
nisu prestali odvijati; on je u službu protukatoličke filozofije stavio svoj 
snažni talent slikara mnoštva u molitvi i velebnih obreda 

Ukratko, Emil Zola je religiozne manifestacije Lurda smatrao najja¬ 
snijim izrazom jedne »nezaboravne idolatrije« [Rome, str. 261). 5 Što se 


5 »Bijaše to kao neki povratak u junačka vremena Crkve kad su narodi klečali pod istim vjetrom la¬ 
kovjernosti, u strahu svoga neznanja koje se povjeravalo za njihovo dobro u ruke Boga svemogućega. 
On je mogao smatrati da je prenesen... osam ili devet stoljeća unatrag, u razdoblja velike pobožnosti, 
kad se vjerovalo u skori konac svijeta.« ( Lourdes , II., str. 16) 

tiče liturgijskog sjaja papinskog dvora, ono je po njegovu mišljenju samo 
ponavljanje poganskih svečanosti. Psihološka intuicija E. Zole nije kod 
njega udružena, kao što bi se bilo željelo, s njegovim snažnim talentom 
slikara mnoštva u molitvi. 

Njegovo liturgijsko shvaćanje sadrži naprotiv neku vrstu konačnog 
proizvoda dvostruke mješavine: prirođena sklonost za ljepotu vanjštine 
ujedinjenu s materijalističkom doktrinom. Dok velika većina francuskih 
pisaca pokazuje odnose koji postoje između Liturgije i fenomena obraće¬ 
nja, Zola upravo čini suprotno: on svjesno slaže različite elemente tako 
da pokaže kako Liturgija pridonosi svoj dio za smrtonosni udarac vjer¬ 
skom uvjerenju jednoga francuskog svećenika. Liturgijski genij autora 
djela Lourdes i Rome sastoji se dakle u tome da je svoj neusporedivi ta¬ 
lent slikara mnoštva u molitvi i veličanstvenih ceremonija stavio u službu 
protukatoličke filozofije. 

XXVII. POGLAVLJE 


SVJEDOČANSTVA OBRAĆENIKA 


1. Ovo poglavlje osvjetljuje dodirne točke koje vežu Liturgiju za fe¬ 
nomen obraćenja koji se često pojavljuje među francuskim piscima, a 
svjedočanstvo nekolicine inozemnih obraćenika naglašava silovitost litur¬ 
gijske struje koja preplavljuje Francusku - 2. Obraćenici odgojeni u kato¬ 
ličkoj sredini uvijek su osjećali naklonost prema službi Božjoj, dok oni ko¬ 
ji su živjeli u protestantskoj sredini nisu bili skloni njezinim ljepotama; 
Charles de Bordev pridružuje se autoru Geniea, a u nastavku se pred¬ 
stavlja Rene Salome - 3. Protestanti, Andre de Bavier i njegovo liturgij¬ 
sko obraćenje, Pierre de Lescure, Mile Leontine Zanta - 4. Liturgijska in¬ 
spiracija Ernesta Psicharia - 5. Nekoliko inozemnih pisaca i umjetnika 
osjetili su u isto vrijeme utjecaj liturgijskih književnika i religioznih obre¬ 
da francuskog naroda; Wilibrord Verkade, OSB - 6. Danac Johannes 
Joergensen - 7. Nizozemski pisac Van der Meer de Walcheren veliča ka¬ 
pelicu benediktinki u ulici Monsieur, a njegovo razmatranje o estetici Li¬ 
turgije često nadilazi i samoga Huysmansa - 8. Zaključak 


* 


* 


1. Ovo poglavlje osvjetljuje dodirne točke koje vežu Liturgiju za fenomen 
obraćenja koji se često pojavljuje među francuskim piscima a svjedočan¬ 
stvo nekolicine inozemnih obraćenika naglašava silovitost liturgijske stru¬ 
je koja preplavljuje Francusku 

Možda je čudno što smo se potrudili da jedno posebno poglavlje po¬ 
svetimo svjedočanstvima obračenika. Jedan od razloga koji bi opravdali 
takvo čuđenje bio bi bez sumnje veliki broj obraćenika o kojima smo već 
govorili u mnogo navrata tijekom naše studije. Međutim, postoji i jedan 
važan razlog koji nas nagoni da potpuno nezavisno pristupimo ovoj temi: 
moramo istaknuti najznačajnije dodirne točke koje vežu Liturgiju s feno¬ 
menom obraćenja. Kad se to učini, dobit ćemo potpun opći pogled na te 
odnose o kojima smo tek slučajno govorili tijekom naših analiza. 

Poneki ljudi o kojima ćemo govoriti nisu čak ni pisci u pravom smi¬ 
slu riječi: opis njihova obraćenja ipak vrlo jasno pokazuje motive koji su 
potaknuli obraćene književnike da uzljube Liturgiju. Sve iznesene činje¬ 
nice bit će još potkrijepljene svjedočanstvom nekolicine inozemnih pisa¬ 
ca čija djela majstorski dokazuju silinu liturgijske struje koja odnosi goto¬ 
vo svakog umjetnika kod prvog dodira s francuskim tlom. Najvažnije do¬ 
kumente koji se odnose na veze između Liturgije i obraćenja uzimamo iz 
knjige R. P. Ma i nage, Les Temoins du Renouveau catholique (Svjedoci 
katoličke obnove, 1917.). Njoj dodajemo Le Voyage d'un Centurion (Pu¬ 
tovanje jednog stotnika, 1916.) Ernesta Psicharia. Kao predstavnike stra¬ 
naca izabrali smo W. Verkadea, OSB ( L’inquietude a Dieu - Nemir pre¬ 
ma Bogu, 1920.), J. Joergenssena [Beuron, 1896.) i Van der Meer Walc- 
herena (Journal d'un Converti - Dnevnik jednog obraćenika 1910.). 

2. Obraćenici odgojeni u katoličkoj sredini uvijek su osjećali naklonost 
prema službi Božjoj, dok oni koji su živjeli u protestantskoj sredini nisu 
bili skloni njezinim ljepotama; Charles de Bordev pridružuje se autoru 
Geniea, a u nastavku se predstavlja Rene Salome 

Pogledamo li izbliza kakvo je stajalište Francuza prije njihova obra¬ 
ćenja gotovo bismo mogli postaviti opće pravilo govoreći da su oni koji 
su živjeli u isključivo katoličkom okruženju osjetili naklonost prema lje¬ 
poti katoličkog bogoslužja (Coppee), dok protestanti ili oni koji su živjeli 
u protestantskim sredinama prožimani su potpuno protivnim osjećajima. 
Tako zemljak Frangoisa Jammesa, pisac Charles de Bordev priznaje - kao 
što je to učinio Chateaubriand jedno stoljeće prije njega - da Liturgija 
nacionalnom životu daje neki poseban čar: 

»Kršćanska draž me osvajala ... Snažno je djelovala na naše du¬ 
še, tako nezahvalne kakve su bile... Kako zamišljati grobove bez kri¬ 
ža, grad bez crkve iznad njega i selo bez zvona? Božić i njegova rado¬ 
sna zvonjava, čisto veselje Uskrsa, Svi Sveti s neodoljivim mrtvač¬ 
kim zvonima...« (str. 85) 

Književni kritik i pjesnik Rene Salome tvrdi isto, ali drugim izrazima 
u opisu svoga obraćenja: 1 


1 Rene Salome pisac je članka »La Vocation d’une Chapelle« (Zvanje jedne kapelice) (Revue des 
Jeunnes, 25. I. 1917.) u kojem pokazuje važnu ulogu koju je svetište benediktinki u ulici Monsieur 
odigralo u liturgijskoj obnovi među francuskim intelektualcima. U toj se kapelici dogodilo među 
mnogim drugima i obraćenje Luciena Puela de Lobela: »Dugujem ganutljivu uspomenu kapelici be¬ 
nediktinki u ulici Monsieur, koja me je pjevom svojih čistih glasova nestrpljivo pozvala, bez prisile, 
ali ustrajno - k pričesnom stolu.« (Mainage, str. 233-234) 

»Međutim, ostajala je u njemu neka nježnost prema svodovima 
katedrala i tamnim zakucima malih svetišta, prema pjesmama i 
kretnjama u službi Božjoj, za šapat molitve... On nije prestajao du¬ 
boko poštivati tu Crkvu u kojoj je toliko oblika, boja, mirisa, uspo¬ 
mena godilo očima njegova maštanja.« (str. 94-95) 

»Usprkos pristajanju uz doktrine potpuno oprečne kršćanstvu 
događa mu se da se zaboravi u nekom čistom viđenju u polusjeni 
neke crkve, da očima prati liturgijsku dramu jedne mise. No to tu 
bijaše samo igra romantičnog esteta...« (str. 102). »Nakon nekog 
vremena on prisustvuje nedjeljnoj službi Božjoj čitajući misu, čak 
pjevajući Credo« (str. 108) i napokon pronalazi »tu liturgijsku i mi¬ 
stičnu Crkvu.« (str. 111) 

3. Protestanti, Andre de Bavier i njegovo liturgijsko obraćenje, Pierre de 
Lescure, Mile Leontine Zanta 

Većina francuskih pisaca doživjela je osjećaje slične onima koje smo 
upravo istakli. To je jedna karakteristika njihove rase da se daju opiti iz¬ 
vanjskim ljepotama i sjajem oblika kako vidljivih, tako i duhovnih. Da bi¬ 
smo ipak upotpunili svoja zapažanja treba naglasiti znatnu razliku između 
liturgijskog shvaćanja francuskih pisaca koji su, izašavši iz krila protestan¬ 
tizma, prigrlili vjerovanja Katoličke crkve i onih koji su oduvijek živjeli u 
katoličkom okruženju. Novinar protestant Andre de Bavier ovako se izra¬ 
žava o toj temi: 

»Kako nisam ništa razumio od svećenikovih kretnji i njegova 
vladanja, misa na kojoj sam prisustvovao jednom ili dva puta izgle¬ 
dala mi je kao neki izvještačeni obred i pomalo teatralno pa sam s 
ponosom uspoređivao praznu raskoš katolicizma s našim bogoštov¬ 
ljem u duhu i istini... Kod bogoštovlja sam se osjećao nelagodno.« 2 
(str. 173-174) 

Međutim promijenio je mišljenje nakon što je upoznao liturgijske 
tekstove: »Bio sam kupio jedan misni molitvenik i bio sam oduševljen 
ljepotom rimske Liturgije. Katoličke molitve bile su u isto vrijeme i že¬ 
šće i nježnije nego naše. Rimski misal bijaše velika himna adoracije i 
ljubavi i nije mnogo nalikovala na našu liturgiju...« (str. 181) 

No cjelokupna Liturgija, usklađenost svih umjetnosti s tekstovima 
nije mu se otkrila prije posjeta glasovitoj kapelici benediktinki u ulici 
Monsieur gdje se konačno izvršilo njegovo obraćenje: 


2 U jednoj anglikanskoj crkvi koja ima određene sličnosti s katoličkom službom Božjom. 

»Vjere još nisam imao, ali sam često prisustvovao svetoj misi. 
Obredi, koje sam prije nekoliko godina sudio kao lišene smisla, do¬ 
bivali su sada za mene tragičnu veličinu... Sva mi se druga bogoštov¬ 
lja učiniše jadnima kad sam shvatio duboki smisao misterija mise. 
Došao je dan kada mi je Bog udijelio najveću milost u mome životu. 
Na dan Uskrsa 1912. kada je svećenik podigao posvećenu hostiju, bi 
mi dano da uzvjerujem.« (str. 191-192) 

Njegov prijatelj Pierre de Lescure, također protestant, upoznao se je s 
misterijima katolicizma u istoj kapelici za vrijeme svakodnevne službe Božje. 

»Unišao sam u tu kapelicu, koju su posjećivali Coppee i Brune- 
tierre i koja je Huysmansu pjevanjem svojih redovnica otkrila puni¬ 
nu katoličke teologije. Tu sam, eto, razmatrao nauku Otaca, uzviše¬ 
nu epopeju Tridentskog Katekizma...« (str. 210, 214) 

Mile Leontine Zanta, prva doktorica filozofije podrijetlom iz Alsa- 
ce 3 osjećala je istu odbojnost prema Liturgiji: 

»Radije sam molila u prirodi ili u svojoj sobici nego u nekoj cr¬ 
kvi, osobito u crkvi nedjeljom, gdje bi mi zbijeno mnoštvo zaklanja¬ 
lo Boga. Još nisam shvaćala što je to veliko i simbolično u tom ko¬ 
lektivnom štovanju iskazanom Bogu od velike obitelji vjernika, koja 
je pobožno i bratski klečala u Očevoj Kući.« (str. 161) 

4. Liturgijska inspiracija Ernesta Psicharia 

Popisu tih obraćenika dodajemo još ime Ernesta Psicharia čiji Voya- 
ge d’un centurion sadržava brojne liturgijske tragove. Oni se ne odnose na 
raskošne obrede - njegovo je djelo proklijalo u Africi za vrijeme ekspedi¬ 
cije protiv urođeničkih plemena - nego nose brojne aluzije na liturgijske 
tekstove. 4 Određena mjesta, iako nisu neposredno nadahnuta svetim 


3 Njezina su djela objavljena u dva sveska: La rennaisance du stoicisme au XVIieme siecle - Renesan¬ 
sa stoicizma u XVI. stoljeću (Champion, 1914.) i La traducition francaise du manuel d’Epictete 
d'Andre de Rivandeau au XVIieme siecle - Francuski prijevod Epiktetova priručnika Andre de Ri- 
vandeau-a u XVI. stoljeću (isto) 

4 Put njegova obraćenja odgovarao je Došašću, jer je on tu očekivao »Onoga koga su vjekovi priželjki¬ 
vali« (str. 205: vidi još str. 242, Noel). Osjećajući kako mu duša raste u doticaju s ogromnom samo¬ 
ćom, ima intuitivnu viziju Božjeg postojanja i to mu je dovoljno. Taj osjećaj izražava služeći se jed¬ 
nom aluzijom na Ps. 113. : »Nije mi bilo dano promatrati zemlju potresenu Gospodinovim licem, 
nisam vidio rijeke da se vraćaju k svome izvoru ni gore da skaču poput ovnova...« (str. 165). Molitva 
»Ustat ću, Gospodine.... tebe spoznati, o radosti... iz zamke lovaca« jest aluzija na Ps. 123. On se tu 
služi plaštem svojih tehničkih postupaka koji nalazimo u Ps. 6; postupci koji se sastoje u tome da oz¬ 
nače napredak njegovih osjećaja koji se plaše s obzirom na ishodište, a završavaju konačno u potpu¬ 
noj radosti (str. 108). Na stranici 161. nailazimo na sjećanja na Litanije svih svetaca, a na stranicama 
230-231 sjećanje na Litanije Presvetoga Srca. Himan Kompletorija čak je ostavio svoj trag u duši to- 

tekstovima, oživljena su uistinu liturgijskim daškom. Psichari ima dar pi¬ 
sati o stvarima koje mnogo sliče Psalmima ili drugim pjesmama Crkve. 
Budući da nemamo dosta mjesta, navest ćemo samo dva mala primjera: 

»Sretan sam, o zemljo, što se nalazim kod tebe. Kako je lijepo 
ploviti u životu i biti u njemu poput lađe na narasloj rijeci, boriti se 
protiv struje i pjevati! Kako je lijepo nebo gledano sa zemaljske oba¬ 
le. O, tajanstvena milosti života, blagoslivljem te; o duboki izvore, o 
istinski prauzroku slavim te, veličam te, hvalim te...« (str. 175). Ili 
pak: »Ah, sretni i presretni oni koji su, po milosti sakramenta, 
prodrli u vrtove natprirodne inteligencije, blaženi i preblaženi oni 
koji počivaju u srcu svoga Boga i koji se griju na njegovoj živoj topli¬ 
ni, blaženi zauvijek oni kojima je čitavo nebo u maloj hostiji, u pri¬ 
sutnosti Isusa Krista!...« (str. 221) 

5. Nekoliko inozemnih pisaca i umjetnika osjetili su u isto vrijeme utjecaj 
liturgijskih književnika i religioznih obreda francuskog naroda; Wili- 
brord Verkade, OSB 

Sva tri strana pisca koji su među mnogima drugima osjetili utjecaj 
francuskoga liturgijskog pokreta i o kojima ćemo govoriti, pružaju samo 
jedan novi dokaz za sve mnogostruke argumente dosada iznesene. Duho¬ 
vi zaljubljeni u ljepotu bilo koje narodnosti otkrivaju u Liturgiji nepresu¬ 
šni izvor doktrinarne istinitosti i poetskog nadahnuća. 

Liturgijski pisci kao što su Bloy i Huysmans - da ne govorimo o 
Dom Guerangeru čija su djela nedavno prevedena - zračili su neodolji¬ 
vom privlačnošću na strane pisce. Poetski dašak koji izbija čak i iz jedno¬ 
stavnih obreda, bilo u Parizu ili na selu, pogodio je oduševljenjem sve te 
strance koji su imali sreću da dotaknu tlo Francuske. 

To je bio slučaj nizozemskog slikara Wilibrorda Verkadea koji se, 
prisustvujući misi za pokojne u crkvi Notre-Dame u Parizu, osjetio du¬ 
boko ganut (str. 22-23, 47). Nakon što je pročitao HuysmansovM Rebo- 
urs, u kojem su ga aluzije na literaturu dekadentnog latiniteta posebno 
zanimale (str. 74-75) i uz to pun divljenja prema zadivljujućoj pobožno- 
sti Bretonaca, obratio se pod okriljem Liturgije: 

»Što se tiče mojih uspomena iz Pont-Aventa moram dodati 
svečane procesije Marijina mjeseca koje su sasvim prirodno ukraša¬ 
vale njegove ulice i njegove trgove. Svake nedjelje poslije molitve 


ga Renanova unuka: »Kao da smo na kraju jednog sna kad čovjek poslije noćnih utvara pozdravlja sve 
što postoji pod zrakama svjetlosti.« 

Večernje svi su ljudi, djeca, djevojke, žene i muževi u procesiji išli 
kroz selo. Odjeveni u svoju prekrasnu narodnu nošnju glasno su mo¬ 
lili ili veselo pjevali duhovne pjesme idući iza križa i zastave Naše- 
Gospe... Dok se je svečana procesija polagano kretala, zvona crkava 
slala su kroz zrak svoje radosne zvuke... Ima li išta većeg nego kad se 
muževi, žene i djeca ujedinjeni u duhu obraćaju svome Bogu i iska¬ 
zuju mu hvalu? I prigodom svake procesije ne dokazuju li jedinstve¬ 
nost i društvenost, dostojanstvenost i prijaznost, red i ritam, ukrat¬ 
ko sve najuzvišenije?« (str. 117-118). (E. Baumann iznosi slične mi¬ 
sli u svom Fer sur l’Enclume, str. 293-294.) 

Opis jedne bretonske Mise koji se nalazi u istoj knjizi također je još 
jedno malo remek-djelo: 

»O, kako li je ganutljivo i lijepo služio svoju misu. Stajao je tu, 
obavijen krunom boja: iznad njega sjali su prozori različitim bojama 
dok su se pred njim na hrastovom oltaru nalazili svečani buketi i 
sjajni svijećnjaci sa zapaljenim svijećama. Stajao je tu, odjeven u bi¬ 
jelu svećeničku odjeću, obrubljenu zlatnim trakama, blijedih ruku 
uzdignutih na molitvu i izgledao preobražen ... Najednom zazvoni. 
Svi ljudi padoše na koljena...« (str. 126-127) 

Čitajući taj opis jednoga stranca kojega smo se potrudili prevesti s 
njemačkog, je li pretjerano tvrditi da su samo na takvu tlu mogli niknuti 
Chateaubriandi i Huysmansi? To dokazuje da liturgijska obnova među 
francuskim piscima nije obična igra slučaja, nego da ima svoj duboki 
razlog u liturgijskom duhu francuske nacije. Nadahnjujuća sredina imala 
je dakle djelotvoran utjecaj na Verkadea: 

»Obvezao sam se prisustvovati svim obredima. U Misalu sam 
pronašao točno razjašnjenje obreda mise... bretonski puk pjevao je 
Kyrie eleison, Gloria, Sanctus i Agnus Dei na latinskom... Od tada 
sam prisustvovao misi svake nedjelje i svih blagdana, a dosta često 
sam pohađao i Večernje. Ubrzo sam naučio pjevati sve to što mi je 
pričinjavalo neizrecivu radost.« (str. 156) 

Nedugo zatim taj je nizozemski slikar ušao u slavnu opatiju Beuron 
(obnovljena 1863.) u Njemačkoj da tu prigrli pravilo sv. Benedikta. 


5 Vidi opis molitava Večernjih u Beuronu (str. 260-265) i svečani oficij svetkovine sv. Martina u 
istom samostanu (str. 280-293). 

6. Danac Johannes Joergensen 

Ovo drugo središte suvremene liturgijske obnove privuklo je poslije 
Solesmesa danskog pisca Joergensena koji je od tada postao slavan i na¬ 
dahnuo njegovu knjižicu pod naslovom Beuron. No vidi se da ovaj Huy- 
smansov biograf upotrebljava francuske liturgijske knjige, a pogotovo 
Dom Guerangera. 6 

7. Nizozemski pisac Van der Meer de Walcheren veliča kapelicu bene- 
diktinki u ulici Monsieur, a njegovo razmatranje o estetici Liturgije često 
nadilazi i samoga Huysmansa 

Najzanimljiviji među svim inozemcima bez sumnje je Nizozemac 
De Walcheren. On nam je u svom Journal d'un Converti (Dnevnik jed¬ 
nog obraćenika) dao remek-djelo istinske ljepote koje je često na nekim 
stranicama ravno najsjajnijim odlomcima Pascalovih Pensees. 

Ovaj prijatelj Leona Bloya oduševljeno je hvalio glasovitu kapelicu 
benediktinki u ulici Monsieur kao što možda neće učiniti nijedan pjesnik 
poslije njega. U tom je nadmašio i samoga Huysmansa: 

»Jutros sam bio u kapelici benediktinki u ulici Monsieur. Pre- 
divno. 

Te ženske glasove - ovdje se jedino izvodi gregorijansko pjeva¬ 
nje - neprestano ih čujem. Ta je glazba nematerijalna ... Po prvi put 
sam osjetio da se stvarno zbiva nešto neizrecivo...« (str. 181) 

»Za Božić sam proveo čitavu noć u kapelici benediktinki; prisu¬ 
stvovao sam molitvi Casoslova, Matutinu, ponoćnoj misi, Laudama, 
i kasnije, prije dana, misi zornici. Još sav drhtim od natprirodne lje¬ 
pote tih obreda. Vanjština je veličanstvena, pjevanje, riječi, svečana 
misa koju su služila tri svećenika. Ali osobito me je potreslo do dna 
moje duše ono što osjećam iza te sjajne odjeće; svaki pokret, svaka 
riječ, svaka radnja krije jedan smisao; to je kao vidljivi plamen neko¬ 
ga nevidljivog ognja, jedna opipljiva stvarnost misterija, daleka pre¬ 
dodžba božanskog raspleta...« (str. 185-186). »To je iznad svakog 
izražaja.« (Ovaj odlomak bi napisan istom prigodom, ali godinu dana 
kasnije, 1911.) 

»Strašna uzvišenost božanskih riječi i glazbe prodirala je u me¬ 
ne poput oluje u praznu kuću. Trpio sam blaženu silu, a moja je du¬ 
ša slušala, kao što dijete sluša čudesnu priču širom otvorenih očiju, 


6 Vidi Beuron (str. 92-93; 106). Ostala liturgijska objašnjenja Terca s misom (str. 55-60) i Tenebres- 
Tmine (str. 87-91) ne spadaju u naš rad. 

dršćućih usnica. Crkva je vidljiva projekcija Boga na zemlji. Kad je 
nadstojnica izrekla pjevajući u istom tonu recitativ imena Isusovih 
predaka, svih tih ljudi i svih tih žena koji su prolazili ispred nas u 
svečanoj procesiji, bivao sam sve ushićeniji i shvatio sam značenje 
Ljubavi. Moja se duša s riječima uspinjala prema vrhuncima, unutra¬ 
šnja napetost postala je nepodnosiva.Tada priorica zapjeva zadnja 
imena rodoslovlja: Jakov rodi Josipa, muža Marijina, od koje se ro¬ 
dio Isus koji se zove Krist. (Jacob autem genuit Joseph virum Maria- 
e, de qua natus est Jesus, qui vocatur Christus .) - I odjednom nasta 
kao bljesak velike svjetlosti, i mir, beskrajan mir dubokih voda. Ka¬ 
kva noć. Nisam li to bio u Betlehemu u štalici kad se rodilo Dije¬ 
te...« (str. 222-223) 

Zatim: 

»U Tjednu smo Muke ... Strašna noć polako pada na dane, 
mrak postaje sve gušći. I kralj se kreće naprijed po crvenom plaštu 
svoje krvi, slomljen pod teretom.« (str. 271) 

Pa onda: 

»Jednog od tih dana, nalazeći se u kapelici benediktinki, osje¬ 
ćao sam kako mi srce lupa zbog velikoga unutrašnjeg ushićenja. Bija¬ 
še mi očito i nepokolebljivo jasno da Bog postoji...« (str. 187) »... 
Prisustvovao sam misi tog jutra u kapelici benediktinki na nedjelju 
Muke. Kakva li neodoljiva simbolizma u obredu i liturgiji toga dana. 
Život Isusov središte je svih vremena; godine se vrte oko njega u 
vječnom redoslijedu ponavljanja svetih dana i svetkovina. Dodiru¬ 
jem vječnost.« (str. 192; vidi još str. 207-210) 

Ono što tom djelu ovoga velikog pjesnika daje još naročiti biljeg jest 
što Walcheren pronalazi divne izraze da uzvisi Liturgiju: 

»To ne može biti neka obična igra, ta sveta ljepota ... Negdje 
mora postojati stvarnost čije su sve stvari vidljivi znakovi.« (str. 
110) Ili još: 

»Liturgija je jedna sveta veličanstvenost. Besmisleno je, osje¬ 
ćam, reći riječi divljenja. Previše je očita ljepota ovoga bogoštovlja 
koje izražava neizrecivo, Božanstvo, i čini da u crnom životu plamti 
čisti sjaj bijelog i uznositog plamena. Kako je umjetnost površna i si¬ 
romašna i kako izgleda isprazna kraj ovih uzvišenih pjesama, kraj 
ovih ispjevanih biblijskih riječi, kraj ovih svetih tekstova, kraj ovih 
molitava boli i riječi krajnje sreće...« (str. 194-195). »Ono što se 

zbiva u Crkvi za vrijeme liturgijske godine jest sama bit, potpuna 
stvarnost. Vani, čovjek je slijep, zabljesnut iluzijom« (str. 214-215). 

»Riječi i pokreti mise, molitve Casoslova, čitava sveta Liturgija 
juri prema vama« (prema Kristu) »kao rijeke prema oceanu.« (str. 
249) »Po svetoj Liturgiji koja gradi godinu kao katedralu himnima i 
molitvama, lekcijama i psalmima, blagdanima i žalosnim komemora- 
tivnim danima, svaki dan ima svoju vlastitu vrijednost, svoju vlastitu 
ljepotu, svoje vlastito duboko značenje. Sve se naglo kreće prema 
Bogu.« (str. 267) 

Napokon: 

»S podacima i dragocjenim saznanjima koji obiluju u tom djelu« 
[L’Avent - Došašće od Dom Guerangera!) »kao i u drugim djelima u 
kojima je opisan krug svetkovina Crkve, kakva bi se veličanstvena pje¬ 
sma mogla napisati o liturgijskoj godini, o toj duhovnoj katedrali s ol¬ 
tarima blagdana, s nedjeljnim stupovima, s plamenim rozetama i vi¬ 
trajima svetih dana, s lijepim portretima liturgijskih vremena: Doša¬ 
šće, Božično vrijeme, Korizma, Veliki tjedan Muke, svečanost Uskr¬ 
sa, s dva najvažnija dana - Rođenje i Uskrsnuće, s kapelicom svetko¬ 
vina Naše Gospe, gdje svi zabludjeli i svi ožalošćeni nalaze utočište. 
Božanska je ljepota godine ona koja je takva u vremenu, jedna slika 
Vječnosti gdje je sve istodobno.« (str. 184-185, 188) 

Nakon što smo uživali u ovim odlomcima, lako ćemo se složiti da 
razmatranja ovoga Nizozemca o estetici liturgije nadmašuju često ona 
kojima smo se divili kod Huysmansa. De Walcheren se dotle prožeo 
francuskim duhom da ne bismo nikoga uvrijedili ako bismo mu dodijelili 
jedno od najuglednijih mjesta u broju poklonika Liturgije među francu¬ 
skim piscima. 7 

8. Zaključak 

Ovo poglavlje posvećeno vezama Liturgije i obraćenika samo jednim 
dijelom ulazi u naš cjelokupni rad. Tu smo željeli s nekoliko svjedočan¬ 
stava nadopuniti veliki popis pisaca obraćenika o kojima smo govorili ti¬ 
jekom našeg proučavanja, a nismo imali vremena zaustaviti se detaljno na 
motivima - često liturgijskim - njihova obraćenja. Zato smo nastojali 
istaknuti glavni razlog koji tumači zašto je određena skupina francuskih 
pisaca osjećala odbojnost ili gnušanje u pogledu službene molitve Crkve. 


7 Vidi još str. 170-171 (Svi Sveti u Saint-Sulpice ), str. 182 (o duhu benediktinki], str. 5, 107, 193, 
284; Život i liturgijske umjetnosti u Marijinu mjesecu 1918. 

Vidjeli smo da je utjecaj liturgijskih shvaćanja protestantizma 
pri tome imao najvećeg udjela. Psichari, kojega smo mogli smjestiti 
u sljedeće poglavlje među liturgijske ratnike, daje vidljivim utjecaj 
Liturgije u njegovom stilu. Da podupremo svoje činjenice ozbiljnim 
dokumentima trebalo nam je pokazati veliko poštovanje koje su 
stranci imah ne samo prema francuskim piscima poklonicima Litur¬ 
gije, nego također prema dobrom osjećaju za Liturgiju samoga fran¬ 
cuskoga naroda. Razni Verkadei, Joergenseni i Walchereni učinili su 
nam nezaboravne usluge svojim povjerljivim izjavama. Obilno su 
nam dokazali da liturgijska obnova u francuskoj književnosti nema 
samo nacionalnu važnost, njezin je utjecajni krug daleko prešao pre¬ 
ko uskih granica Francuske te bacio plodonosno sjeme u strane i da¬ 
leke zemlje. 

XXVIII. POGLAVLJE 


SVJEDOČANSTVA RATNIKA 


1. Uvod - 2. Henri Gheon govori o liturgijskim obredima iz svoga 
djetinjstva i kako je Liturgija utjecala na njega kroz sjajne obrede za vri¬ 
jeme kojih su vjernici usrdno molili za oslobođenje Pariza što ga je isto¬ 
dobno ganulo svojim nacionalnim i umjetničkim sadržajem - 3. Na fronti 
je prisustvovao misi i našao se pred religioznim problemom ta da bi po¬ 
stao istinski brat onih koji umiru za Francusku, H. Gheon želi sudjelova¬ 
ti u žrtvi mise točno na isti način kao njegova braća u oružju - 4. Njego¬ 
vo se obraćenje zbilo na znameniti Božični dan - 5. Mornarički poručnik 
Pierre Dupouey pred svojim borcima ministrira kod mise i osjetljiv je na 
estetsku stranu misa na fronti - 6. Liturgija mu tumači smisao katakliza- 
ma čiji je on svjedok i čak i autor - 7. Lirska strana Liturgije posebno 
mu odgovara - 8. Liturgijska se struja bez prestanka prepliće kroz svu 
francusku povijest s nacionalnom strujom i strujom fenomena obraćenja; 
djela liturgijskih pisaca analizirana u dvadeset sedam poglavlja to su 
zorno pokazala 


* 


* 


1. Uvod 

Tijekom našega proučavanja govorili smo zaista o ulozi Liturgije u 
djelu najrazličitijih pisaca: romanopisaca kao i lirskih pjesnika, novinara, 
političara (Veuillot), filozofa (Hello) i pokretača socijalnih reformi 
(Coppee), kao i obraćenika u pravom smislu riječi (Mainage i Walche- 
ren, itd.). Ne možemo ne posvetiti posebno poglavlje tipu čovjeka koji je 
upravo posljednjih godina odigrao vrlo važnu ulogu za sudbinu Francuske 
u pogibelji - o ratniku. 

2. Henri Gheon govori o liturgijskim obredima iz svoga djetinjstva i kako 
je Liturgija utjecala na njega kroz sjajne obrede za vrijeme kojih su vjer¬ 
nici usrdno molili za oslobođenje Pariza što ga je istodobno ganulo svojim 
nacionalnim i umjetničkim sadržajem 

Henri Gheon zaista zaslužuje taj naslov. Zato ćemo se posebno zau¬ 
staviti na njegovim ratnim djelima. ( L’Homme ne de la Guerre - Čovjek 
rođen iz rata; Temoignage d'un Convertis - Svjedočanstvo jednog obraće¬ 
nika, 1919.), a ostavit ćemo po strani njegovo dramsko djelo i liturgijska 
tumačenja koja bi iz njega mogli izvući. 1 

Već u svome najranijem djetinjstvu došao je kao i većina mladih 
Francuza pod utjecaj liturgijske ljepote: 

»Obukli bismo nova odijela i pošli u crkvu kao na predstavu! 
Ah! Orgulje, pjevač, instrument u obliku zmije, crkveni stražar s ve¬ 
zenim opasačom i dvorogim šeširom, župnik u čipkama i brokatu. 
Grmovi svijeća! Kadionica s oblacima dima! Zlatne zrake i pokazni¬ 
ca! To bijaše raskoš svakog tjedna« (str. 12). »Moja majka, moja se¬ 
stra i ja molili smo redom Očenaš, Zdravomarijo, Vjerovanje, Ispo¬ 
vijedam se i imena pokojnih rođaka« (str. 11). Pričest i Krizma bija¬ 
hu najvažniji događaji u njegovom djetinjstvu: »Moja Prva pričest i 
Krizma računaju se u vjeri uistinu kao izuzetno važni čini.« (str. 12) 

Nakon što je napustio obavljanje vjerskih dužnosti za oluja burnoga 
života, Henri Gheon ponovno se za njih počeo zanimati za vrijeme svjet¬ 
skog rata. Bio je zapanjen sjajnim odvijanjem religioznih obreda iza fron¬ 
te, za neprekidnih ratnih nedaća: 

»Dragocjeni moćnik svete Genoveve, naše zaštitnice, i relikvije 
naših svetaca izaći će iz ulaznog trijema« (crkve Notre-Dame u Par¬ 
izu) i, ne izlazeći iz ograde, u procesiji prolaziti ispred kršćanskog 
puka ...to je bilo vrlo lijepo. Iza svilenih izvezenih zastava relikvije i 
zlatni kipovi s krunama i mitrama polako su se kretali izvan tamnog 
prostora u kojemu su se iskrile svijeće i teške zagasite boje jednog 
vitraja. Nadbiskup kardinal Amette uzađe na malu propovjedaonicu 


1 Dramski talent ovoga pisca, koji iz dana u dan stječe sve više gorljivih poklonika, neizravno se pozi¬ 
va na Liturgiju. Govoreći o Igrama i čudesima za vjerni puk Rene Salome konačno otkriva direktni 
izvor ovoga ljupkog pjesnika: »Pasionske igre XV. stoljeća, one koje se još svake godine izvode u Ba¬ 
varskoj, u Loreni ili u Juri nekoć su izišle iz Mise... Krist je njihov junak, koji mukom i križem po¬ 
bjeđuje smrt. A i isti se sukob nalazi u životu svetaca« (kao u onih o kojima nam govori kazalište H. 
Gheona) »čije usko jedinstvo s trpećim Kristom nadopunjuje bez prestanka Žrtvu križa.« (Revue des 
Jeunes , 25. IX. 1922., str. 703) Iz iznesenih razmatranja Renea Salomea proizlazi dakle da postoje 
stalni odnosi između prikazivanja života svetaca i sankturalnog kruga jer su pasionske igre izašle iz 
vremenitog kruga. 

prislonjenu uz portal, održi dugu propovijed i blagoslovi mnoštvo... 
Kakva veličanstvenost! Kakva sigurnost! Osjećalo se da je iza njega 
dvadeset stoljeća...« (str. 37-38) 

Nacionalni interes prevagnuo je i kod njega nad religioznim brigama. 
Sam je priznao: »Bio sam spreman sudjelovati u zajedničkoj živoj i usrd¬ 
noj molitvi, u čisto nacionalnom duhu« (str. 38). Budući da je Liturgija 
pripadala nacionalnoj baštini Francuske, pa iako još bezvjerac, prirodno 
je da ju je H. Gheon zavolio i u njoj s revnošću sudjelovao (usporedi s 
M. Barresom!). 

3. Na fronti je prisustvovao misi i našao se pred religioznim problemom 
te da bi postao istinski brat onih koji umiru za Francusku, H. Gheon želi 
sudjelovati u žrtvi mise točno na isti način kao njegova braća u oružju 

Došavši na frontu prisustvovao je svake nedjelje toj misi na kojoj je 
bio »veliki broj engleskih vojnika, odjevenih u riđu vunu« (str. 147). Po¬ 
tresen revnim sudjelovanjem tih mladića i naročito nečovječnim nepo¬ 
štovanjem nekoga engleskog oficira, a isto tako i ljepotom »liturgijskih 
pjesama« i »velikih prigušenih orgulja« (str. 148) i svim onim čarom ko¬ 
jeg stvaraju velike mise, H. Gheon osjeti da ga neka neodoljiva sila stav¬ 
lja pred religiozni problem: 

»Idući za njim, pustio sam da me obuzme pastoralna milina or¬ 
gulja na kojima je svirao pravi glazbenik, pa začuđujući žarki akord 
kojeg u dnu zlatnog kora stvara blizina zeleno-smaragdne misnice i 
crvenih odijela ministranata; sve je sačinjavalo neku vrstu raja čije 
sam slatke slasti analizirao...« (str. 148) 

Zato je htio učiniti kao pravi Francuz - kao Louis Bertrand za vrije¬ 
me putovanja na Istok 2 - i pridružiti se svojim suborcima u sudjelovanju 
na službi Božjoj već od prve prilike. Opisao nam je te svoje prve liturgij¬ 
ske vježbe: 

»Želim - kojim pravom, grešniče? - da svećenik na oltaru moli 
bez iznimke sve riječi liturgije, one magične riječi čije značenje ne 
znam jer da ih pratim nemam nikakve knjige i ne osjećam, uosta¬ 
lom, želje da je i imam. Ako me pitate kako slušam misu, odgova¬ 
ram vam pasivno, ponesen redoslijednim pjevanjem Kyrie koji je 
usrdna molitva, Gloria koja je radost, Gredo koji je sigurnost, Agnus 


2 Vidi još: MAINAGE, str. 130 

Dei koji je bol i malo vremena šutnje koje je klanjanje i ponekad po¬ 
slušnost...« (str. 179) 

H. Gheon je svim svojim domoljubnim srcem ljubio te »časnike i 
vojnike koji su tek izišli iz tog pokolja«i koji »će se već sutra tamo vratiti« 
i htio je tako shvatiti tu pokretačku snagu potpuno duhovna karaktera 
koji se izvana očitovao potpunim darivanjem svoga života: 

»Iz simpatije oponašam ih, nastojim postupno prihvatiti njiho¬ 
vo duboko ganuće, pa iako nisam baš potpuno njihove vjeroispovije¬ 
sti, u tome sudjelujem. Tako iz njihovih suza napajam svoju još 
suzdržanu ljubav.« (str. 179) 

Patriotski osjećaj zajedno s divljenjem prema liturgijskim ljepotama 
i s uspomenama iz djetinjstva 3 nagnaše ga prema katolicizmu uz još i dru¬ 
ge elemente koji ne spadaju u naše područje da ih istaknemo. 

Iznoseći te uspomene H. Gheon ne nalazi dovoljno izraza da uzveli- 
ča Liturgiju, toliko ga je ona učinila sretnim usred svih onih ratnih stra¬ 
hota. Ponesen liturgijskim oduševljenjem, uskliknu: »Blagoslovljen budi 
Bog koji me privukao u tu divnu zasjedu i koji me doveo svojoj tako 
nježnoj Majci.« (str. 180-181) 

4. Njegovo se obraćenje zbilo na znameniti Božični dan 

Konačno obraćenje ovog ratnika obavit će se u krilu Liturgije. To će 
se dogoditi prigodom one nezaboravne Božične svetkovine za koje je ro¬ 
đena Francuska i koja je Paulu Claudelu uskrisila Marino dijete ( Annonce 
faite a Marie ), i kada će naš ratnik postati kršćanin i brat onih koji se 
hrabro izlažu sigurnoj smrti: 

»Glas proroka naviješta: Laetantur coeli, et exultet terra ante 
faciam Domini: quoniam venit ... Dolazi, rađa se! O, novo rođenje 
moje duše! Pomiješana zahvala za zajedničku dobrobit i za osobnu 
dobrobit, za neprekidnu dobrobit dvadeset stoljeća i za dobrobit 
ovoga dana... Baš na Božić u prvotnoj Bazilici u Reimsu, na mjestu 
gdje Bog, nažalost, nema više krova da se zakloni, Clovis, otac Fran¬ 
cuske, sagnuo je glavu pred sv. Remiem i primio presveto Krštenje. 
Baš na Božić, eto, zapečaćen je pakt između Boga i naše zemlje 
Francuske, rođene s Bogom, Francuske rođene u Bogu, o čuda!« 
(str. 211) 


3 »Veni Creator pa onda Tantum ergo, koje su oko orgulja pjevali mladi svježi glasovi, silaze s kora na 
mene. Zatim još Ave Maria, što nije pjesma, nego usklik, usklik pučkog slavljenja.« (Društvena vri¬ 
jednost Liturgije!) »O, župne tradicije, Marijina djeca, bijele procesije...« (str. 180-181) 

»O, vi koji ćete Krista sutra vidjeti«, uskliknu on, »vi, koje 
imam pravo zvati svojom braćom jer imamo istoga Oca na nebu, 
francuski vojnici Kristovi, zapjevajte sa mnom pjesmu hvale: Canta- 
te Domino canticum novum quia mirabilia fecit.« (str. 119, 121, 
130,131,212) 

5. Mornarički poručnik Pierre Dupouey pred svojim borcima ministrira 
kod mise i osjetljiv je na estetsku stranu misa na fronti 

Nismo se zadovoljili analizom samo jednog ratnika. Koliko god bio 
zanimljiv njegov život na bojnom polju, pruža nam ipak samo jedno lice 
utjecaja Liturgije na ratnika dvadesetog stoljeća. Da bismo ispunili tu 
prazninu, privući ćemo u područje naših razmatranja Les Lettres - Pisma 
(Correspondance , 10. VI. 1919.) »stotnika koji prati liturgiju« Pierrea 
Dupoueya, poginulog na bojnom polju 3. travnja 1915. 

Ponajprije ćemo istaknuti zajedničke crte koje povezuju njegova li¬ 
turgijska shvaćanja s onima njegova prijatelja Henrija Gheona, koji mu je 
iskazao ganutljivu počast u knjizi koju smo maloprije analizirali ( Temoig- 
nage d'un Converti 1). Ovaj mladi mornarički poručnik bijaše već katolik 
kad je stigao na frontu. Misa je među ostalim stvarima sadržavala socijal¬ 
nu vezu koja ga je povezivala s onim narodom iz kojega je potekao: 

»Ministrirao sam pri toj misi pred mojim momcima i nadam se 
da će nam zajedničke molitve pribaviti nove blagoslove Boga svih 
vojski.« (str. 847) 

I on je bio potresen, kao i njegov prijatelj H. Gheon, estetskom vri¬ 
jednošću Liturgije, unatoč strašnih grozota koje rat nosi sa sobom: 

»Te mise u šupama, pred momcima koji su gotovo svi više-ma- 
nje u bolima i od kojih su mnogi nesumnjivo označeni za skoru 
smrt, pune su najjednostavnije, najuzvišenije i najokrepljujuće ljepo¬ 
te. Naš je svećenik govorio misu nekom svetom pobožnošću, molio 
svaki slog te transcendentalne pjesme, kao što ti i ja volimo čuti da 
se misa govori...« (str. 847-848 ) 

6. Liturgija mu tumači smisao kataklizama čiji je on svjedok i čak i autor 

Uvijek je sa sobom nosio jedan misal i mnogo se zanimao za sadržaj 
liturgijskih tekstova: 

»Obje knjige (Elevation sur les Mysteres - Uzdizanje nad mi¬ 
sterije i Paroissial des Fideles - Misal za vjernike ) »stoje stalno u 

mome rancu i prate me od rova do rova« (str. 854) »još i više, pro¬ 
našao sam kod Dom Guerangera lijepi Prudenceijev himan o postu, 
koji uvelike ohrabruje i kojeg ću prevesti da ti ga pošaljem...« (str. 
842; vidi još Vie et les Arts liturgiaues - Život i liturgijske umjetno¬ 
sti, 1919. str. 1079) 

Uvelike se razlikovao od H. Gheona koji nije osjećao »želje da po¬ 
sjeduje jedan« (molitvenik-misal). Tekstovi službene molitve Crkve za¬ 
nimali su ga u prvom redu jer su tumačili duboki smisao kataklizama ko¬ 
jih je i sam bio svjedok. Izražavali su zatim osjećaje koje je i sam proživ¬ 
ljavao gledajući kako tisuće ljudskih bića padaju mrtvi: »Da, dobro kažeš, 
sva liturgija, a među ostalim dijelovima korizma mi izgleda kao i tebi da 
ima neprekidnu suvremenost.« (str. 842) 

7. Lirska strana Liturgije posebno mu odgovara 

Poput većine vojnika Velikoga rata i Pierre Dupouey prevrtao je u 
svom duhu mnogobrojne reformatorske misli za vrijeme beskonačnih da¬ 
na pozicijskog rata. Želio bi da Francuska poslije rata ispravi svoje pogre¬ 
ške od prije 1914. godine i da iz ovog krvoprolića izađe preobražena. Da 
bi postigla taj cilj, on bi želio da ljudi upoznaju poeziju liturgijskih tek¬ 
stova koja je, po njegovu mišljenju, mnogo superiornija od »poezije pje¬ 
snika romantičke škole.« 

»Čudim se da se mladima ne nastavlja predstavljati ovaj lirski 
dio Svetog pisma, koji je iz čisto literarnog gledišta najsavršenija pje¬ 
sma kakvu uopće posjedujemo. Ne govorim samo o >Pjesmi nad pje¬ 
smama^ nego o onim neusporedivim izrazima Propovjednika, Psal- 
mista i o onim uzvišenim hvalama mudrosti koje ispunjavaju knjigu 
Mudrosti i koju Crkva općenito primjenjuje na Djevicu. Ima u Crkvi 
jedna određena strana čiste lirike pokraj koje su sva romantička lu¬ 
tanja samo dosadno naklapanje.« (str. 857) 

Među brojnim liturgijskim aluzijama navedimo još onu koja je zna¬ 
čajna za duboko shvaćanje ovoga vojnika-pisca: 

»Čitao sam ga« (Mali oficijl) »i mnogo mi je koristilo; u biti mi 
je bio potreban i nisam ni slutio u kakvim svečanim dubinama misti¬ 
ke pobožnost prema Blaženoj Djevici širi svoje korijenje, niti kako 
ta pobožnost u sebi krije vječnu poeziju, niti kakvim sve potrebama 
duha ona odgovara.« (str. 858, 859, 860-862) 

8. Liturgijska se struja bez prestanka prepliće kroz svu francusku povijest 
s nacionalnom strujom i strujom fenomena obraćenja; djela liturgijskih 
pisaca analizirana u dvadeset sedam poglavlja to su zorno pokazala 

Sve u svemu, oba ova predstavnika Prvoga svjetskog rata dokazala 
su nam da je Liturgija usko povezana s francuskim životom. 

Ljepota tekstova stvara prosvijetljenim ljudima kao i samome puku 
literarni užitak i razjašnjava im smisao života, dok veličanstveno odvijanje 
liturgijskih svečanih obreda prati taj puk prijateljski vjerno kako u rado¬ 
snim danima, tako i u najužasnijim patnjama. Liturgija s jedne strane, a 
obračenje sjedinjeno s domoljubnim osjećajem s druge strane, jesu one 
tri silovite struje koje se neprestance ukrštavaju tijekom francuske povi¬ 
jesti. Brojni literarni dokumenti koje smo naveli samo su jedno vjerno zr¬ 
calo ovih velikih struja duhovnog života kroz mnogobrojne francuske ge¬ 
neracije. 

Drugi dio 


ANTILITURGIJSKI PISCI 

I. POGLAVLJE 

UVOD 


1. Liturgijska dekadencija u XVIII. stoljeću našla je svoj vjeran od¬ 
jek u djelima eminentnih predstavnika toga razdoblja od kojih se veliki 
broj među njima otvoreno izjašnjava protivnicima Liturgije te smiješno 
nadomještaju Liturgiju duhovnim koncertima - 2. Rousseau posjeduje 
znanje o tehnici gregorijanskog pjevanja te sastavlja motete za duhovne 
koncerte, a tijekom vremena postaje svjestan protivnik katoličkog bogo¬ 
štovlja jer autor Contrat social (Društvenog ugovora) izjavljuje da se Bo¬ 
gu treba obraćati individualno i bez posrednika 


* 


* 


1. Liturgijska dekadencija u XVIII. stoljeću našla je svoj vjeran odjek u 
djelima eminentnih predstavnika toga razdoblja od kojih se jedan veliki 
broj među njima otvoreno izjašnjava protivnicima Liturgije te smiješno 
nadomještaju Liturgiju duhovnim koncertima 

Premda je Chateaubriand svojim djelom Genie du Christianisme 
pokazao put kojim će poći jedan dio francuske književnosti, tendencije 
prijašnjeg stoljeća nisu zbog toga ništa manje živjele i dalje. Iako su po¬ 
glavlja o ljepoti bogoštovlja u Genie bila prvi prosvjed protiv vjerskog in¬ 
dividualizma, utjecaj Rousseaua i cijelog XVIII. stoljeća osjećao se kroz 
čitavo XIX. stoljeće, a ni za naših dana još nije izgubio svoju djelotvor¬ 
nost. Ostavimo li po strani filozofsko značenje liturgijskih tekstova, pisci 
Voltaireovog stoljeća nisu imali nikakva osjećaja za umjetnički sjaj bogo- 
štovnih obreda. Tako za filozofe pjevanje psalama bijaše samo sinonim 
»zatucanosti« i »dosade«. Pa i samo je svećenstvo izgubilo svako zanima¬ 
nje za tradicionalne obrede i ništa nije razumjelo od religiozne estetike. 

Crkve su pretvarane u velike dvorane za priredbe u kojima su se izvodili 
»duhovni koncerti« za koje su skladatelji - često nevjernici - skladali mo- 
tete ili druga religiozna djela. Posjećivalo se crkve isto onako kao što bi se 
išlo na neku lijepu operu u Versaillesu ili u Fontainebleau. Takve liturgij¬ 
ske podrtine još jednom svjedoče o društvenoj dekadenciji u koju je uto- 
nulo XVIII. stoljeće. Liturgija je u srednjem vijeku bila povezala sve slo¬ 
jeve naroda istom društvenom vezom, a u doba Voltairea i Rousseaua po¬ 
stala je samo začin umjetničkog uživanja. 

Ništa čudno što smo kroz cijelo XVIII. stoljeće susretali netočno 
poznavanje liturgije, tako da su se neki književnici izjašnjavali njezinim 
najstrastvenijim neprijateljima. 

Da bismo što potpunije shvatili antiliturgijsko strujanje u francuskoj 
književnosti od Chateaubrianda do naših dana, trebamo barem ukratko 
analizirati liturgijsko shvaćanje J. J. Rousseaua (1712.-1778.). 

2. Rousseau posjeduje znanje o tehnici gregorijanskog pjevanja te sastav¬ 
lja motete za duhovne koncerte, a tijekom vremena postaje svjestan pro¬ 
tivnik katoličkog bogoštovlja jer autor Contrat social (Društvenog ugovo¬ 
ra) izjavljuje da se Bogu treba obraćati individualno i bez posrednika 

Vrlo je zanimljivo slijediti njegov liturgijski razvoj u njegovim djeli¬ 
ma kao što su Confessions, Emile i La Nouvelle Heloise. Evo i najznačaj¬ 
nijih činjenica: silno mu je odvratno pjevanje psalama koje je bio upoz¬ 
nao još kao dijete. U Torinu, dok je boravio u Katekumenskom domu, 
bio je među najvažnijim sudionicima Liturgije prigodom obreda jednoga 
svečanog krštenja. Rousseau se tomu zajedljivo ruga u Confessions (II, 
str. 58-59). Religiozna ga je glazba vrlo zanimala. Kada se vratio u An- 
necy gdje je počeo učiti zanat, upoznao je društvo koje je padalo u pot¬ 
punu dekadenciju s obzirom na ispravno shvaćanje Liturgije (isto, III., 
str. 100-108). Nakon nekog vremena, ušavši u život društva svoga raz¬ 
doblja, počeo se baviti religioznom glazbom i tako došao pod utjecaj su¬ 
gestije masa (isto, str. 411-412). 

Premda je bio dobro upućen u tehniku gregorijanskog pjevanja - ni¬ 
je li Rousseau za Enciklopediju napisao poglavlje o glazbi! - nije bio niti 
najmanje u tijeku bitnog značenja katoličkog bogoštovlja. La Profession 
de Foi du Vicaire Savoyard (Ispovijest vjere savojskog kapelana) najočiti¬ 
je je svjedočanstvo Jean-Jeacquesove liturgijske nesigurnosti: 

»Budno pratim sve obrede, trudim se da ne ispustim ni najmanju ri¬ 
ječ, ni najmanji obred.« A ipak taj isti kapelan ne vjeruje u istinitost riječi 
koje izgovara. Međutim u La Nouvelle Heloise (str. 542-543) nalazimo 

jedan odlomak koji nam neospornom jasnoćom otkriva Rousseauovo cje¬ 
lokupno liturgijsko shvaćanje: 

»Vidi da se tu sve sastoji« (to jest kod katolika) »u uzaludnom 
pretvaranju vješto oblijepljenom riječima koje ništa ne znače...« 
Osjećajno bogoštovlje odmara duh naroda: on voli da mu pružaju 
predmete pobožnosti koji ga oslobađaju da ne misli na Boga.« (str. 
542-544) 

Takva antipatija prema katoličkom bogoštovlju često je naglašena do 
te točke da dostiže stupanj zajedljive mržnje. Ganutljivi obred Posljednje 
pomasti koji je Jocelyni izmamio obilne suze i koji je živo zainteresirao 
umjetničku hladnokrvnost jednoga Flauberta, u svom značenju samo je 
nešto što je prikladno da izazove najodvratniji strah: 

»Katolik na samrti okružen je samo predmetima koji ga zastra¬ 
šuju i obredima koji ga živa zakapaju. Po trudu kojim se nastoji 
odagnati od njega demone, on vjeruje da ih vidi punu sobu; stotinu 
puta umire od užasa prije negoli ga dotuku, a crkva ga voli uroniti u 
takvo stanje straha da bi mogla što bolje posegnuti u njegov novča¬ 
nik.« (isto, str. 664) 

Taj antiliturgijski duh XVIII. stoljeća sačinjava glavno obilježje ma¬ 
log broja pisaca s kojima ćemo se odmah pozabaviti. Pokazujući drugo li¬ 
ce teme koju si je ova studija preuzela obraditi pomoći će nam da bolje 
shvatimo svu njenu složenost. 

II. POGLAVLJE 


MADAME DE STAEL 

1766 .- 1817 . 


1. Liturgijsko shvaćanje Madame de Stael plod je njezina odgoja 
istodobno protestantskog i filozofskog - 2. Simpatičan opis jedne prote¬ 
stantske službe Božje - 3. Ona tumači stih »Klanjati se u duhu i istini« 
kao jedna pravovjerna protestantkinja - 4. Ipak nije tako neprijateljski 
raspoložena prema katoličkoj estetici kao što je to bio Jean-Jacques 
Rousseau 


* 


* 


1. Liturgijsko shvaćanje Madame de Stael plod je njezinog odgoja isto¬ 
dobno protestantskog i filozofskog 

Porijeklom protestantkinja i odgojena u salonu kojega su posjećivali 
filozofi, Madame de Stael bila je stoga sasvim prirodno izložena utjecaju 
ideja XVIII. stoljeća. Ako nije strastvena neprijateljica svakoj Liturgiji, 
zadržava ipak neku odbojnost prema katoličkim svečanim obredima te je 
više naklonjena vjerskim obredima protestantskih crkava: 

»Mislim dakle da nije istina da je protestantska vjera lišena 
poezije jer njezini obredi imaju manje sjaja od katoličkih obreda. 
Obredi više ili manje dobro izvedeni, već prema bogatstvu gradova i 
veličanstvenosti građevina, ne bi smjeli biti glavni uzrok dojma kojeg 
proizvodi božanska služba, nego to su odnosi s našim unutarnjim 
osjećajima koji nas potresaju, odnosi koji mogu postojati u jedno¬ 
stavnosti kao i u raskoši obreda.« (De l’Allemagne, Ch. du Catholi- 
cisme) 

2. Simpatičan opis jedne protestantske službe Božje 

Opisi protestantskih obreda koje nalazimo u njezinoj knjizi De l’Al¬ 
lemagne (Iz Njemačke ) za nas su posebno zanimljivi iz jednostavnog 
razloga što ih baš često ne susrećemo u djelima francuskih pisaca. Njezi¬ 
na naklonost prema takvoj vrsti obreda probija se u njezinim opisima na 
mnogim mjestima: 

»Pastor siđe s propovjedaonice da pričesti vjernike koji žive 
ugledajući se na njegov primjer. Njegov sin bijaše kao i on službenik 
Crkve i pod mlađim crtama lica izgledao je kao i njegov otac pobož¬ 
no i sabrano. Tada po običaju otac i sin uzajamno si dadoše kruh i 
kalež koji kod protestanata služe kao uspomena najpotresnijeg mi¬ 
sterija; sin je u ocu gledao samo starijeg pastora od sebe u vjerskom 
zvanju kojeg je i sam htio slijediti; otac je poštivao u svom sinu sve¬ 
to zvanje kojeg je i sam bio prigrlio. Obojici se upraviše, pričešćuju- 
ći se zajedno, riječi iz Evanđelja stvorene da istom vezom još više 
zbliže strance kao i prijatelje. I obojica, čuvajući u svom srcu najin¬ 
timnije osjećaje, činilo se kao da su zaboravili osobne odnose u pri¬ 
sutnosti Božanstva, za kojeg su i oci i sinovi, svi jednako, službenici 
groba i djeca nade. Kakva bi poezija, kakav osjećaj, izvor svake poe¬ 
zije, mogla nedostajati pri božanskoj službi Božjoj u takvom trenut¬ 
ku.« (Služba Božja pastora C eleriera u Satignyu kraj Geneve. De 
l’Allemagne, Ch. du Catholicisme) 

Madame de Stael bijaše ganuta jednostavnošću toga obreda. Nije se 
nimalo potrudila da analizira cjelokupne tekstove, da vidi postoji li sugla¬ 
sje između izvanjskih izraza i unutrašnjih čina, sudjeluju li napokon sve 
umjetnosti pri tom u podjednakoj i usklađenoj mjeri. 

3. Ona tumači stih »Klanjati se u duhu i istini« kao jedna pravovjerna 
protestantkinja 

Opis Culte des Freres Moraves (Štovanje Moravske Braće ) u djelu 
De l’Allemagne još više otkriva njezinu naklonost prema liturgijskom 
shvaćanju protestanata koji su, izjavljujući da su protivnici svakoga sveča¬ 
nog obreda, ostavili nevažno mjesto razvoju religioznih umjetnosti: 

»Crkva bijaše okićena bijelim ružama i glogovim cvjetovima; 
slike ne bijahu izbačene iz hrama, a glazba je u njem njegovana kao 
da je dio bogoštovlja; tu su se pjevali samo psalmi, nije bilo ni pro¬ 
povijedi, ni mise, ni teološkog zaključivanja i raspravljanja; bijaše to 
štovanje Boga u duhu i istini .« 

Potpuno se jasno zapaža da Madame de Stael tumači redak iz Evan¬ 
đelja kojeg je Krist bio rekao Samarijanki (Iv 4, 23-24) onako kako ga 
pravovjerni protestanti još i danas tumače. 

4. Ipak nije tako neprijateljski raspoložena prema katoličkoj estetici kao 
što je to bio Jean-Jacques Rousseau 

Svakako valja naglasiti činjenicu da je liturgijsko znanje Madame 
de Stael dosta nepotpuno. Unatoč njezinom divljenju prema Genie du 
Christianisme nije uspjela napustiti stavove XVIII. stoljeća koji se tiču 
Liturgije. Premda ona nije njezin izraziti neprijatelj kakav je to bio Jean- 
Jacques, ipak je bila naklonjena protestantskom shvaćanju. Njezino prou¬ 
čavanje njemačke kulture moglo je samo poduprijeti njezine ideje. Nije li 
i sam Kant označio Liturgiju imenom Afterdienst Gottes (iskrivljeno bo¬ 
goštovlje) . 1 


1 Vidi: KANT, Religion innerhalb des Grenzen der blossen Vernunft (1793.): »Sve što se čovjek nada 
učiniti da bi se svidio Bogu izvan dobroga vladanja jest iskrivljeno bogoštovlje. « (FALCKENBERG, 
Geschichte der neueren Philosophie ; Leipzig, Edit. Veit. 1913.) 

III. POGLAVLJE 


ALPHONSE DE LAMARTINE 

1790 .- 1869 . 


l.Uvod - 2. Lamartineova majka učila ga je prve pojmove Liturgije, 
kojih će se sjećati u svako doba - 3. Jocelyn je jedno antiliturgijsko biće i 
želi se uzdići k Bogu bez posredništva bogoštovlja; proizvoljno tumači 
obred posljednjeg pomazanja i pokazuje odbojnost prema nekim vjerskim 
pobožnostima te iznosi kritiku Chateaubrianda; svjestan je nasljednik 
stavova XVIII. stoljeća kojemu je razum njegovo bogoštovlje. - (a) Opće 
crte njegovog antiliturgijskog uvjerenja - (b)Molitve za umiruće diraju 
ga u dušu - (c)Iz Liturgije izvlači sentimentalne efekte i naviješta tako 
poeziju Louisa Le Cardonella te površno opisuje obrede koji se slave na 
Svetom Grobu - (dJLiturgija čini nacionalnu baštinu francuskog naroda 
i vrši blagotvoran utjecaj na sve one koji trpe; slijedi opis jedne seoske 
mise, službe pokojnika i Angelusa - (e)Aluzije na psalme, na tamjan i na 
Tijelovo - 4. Lamartineov liturgijski nacionalizam. Njegove najljepše pje¬ 
sme savršena su ilustracija Psalma 19,1-2: Nebesa slavu Božju kazuju, 
naviješta svod nebeski djelo ruku njegovih 


* 


* 


1. Uvod 

Bilo bi od nas presmiono kad bismo htjeli pod liturgijskim kutom 
analizirati cjelokupno Lamartineovo ogromno djelo. Nismo se potrudili 
donijeti sve moguće pojedinosti jer je lako doći do točnog poznavanja 
njegovih liturgijskih shvaćanja poslije ozbiljnog proučavanja njegovih 
najznačajnijih knjiga. Na temelju te činjenice naročito smo se zanimali za 
Jocelyn (1836.) i Graziella (1852.), kao i za Confidences -Tajne, (1848.) 
i Nouvelles confidences - Nove tajne, (1851.). 

Što se tiče ostalih njegovih djela iz njih ćemo navoditi odlomke koji 
će nam postupno ulaziti u naše proučavanje. Treba se podsjetiti da je La- 
martine antiliturgijski pjesnik i da prema tome ne treba od njega očeki¬ 
vati odviše brojnih aluzija na službene molitve Crkve. 

2. Lamartineova majka učila ga je prve pojmove Liturgije kojih će se sje¬ 
ćati u svako doba 

Njegovo liturgijsko znanje nije baš bilo vrlo široko. S obzirom da 
su ga odgojili njegova majka i isusovci, čitavog života sjećao se nekoliko 
psalama, a pogotovo Molitava za umiruće. Svojoj majci, dakle, u prvom 
redu duguje svoje prvo liturgijsko znanje: 

»To me podsjećalo na uspomenu iz roditeljske kuće, gdje nas je 
naša majka navečer okupljala na molitvu... u posljednjim satima su¬ 
mraka...« ( Graziella , str. 13-14). Nakon toga čitanja slijedila je mo¬ 
litva, koju je ona sama glasno čitala ili su umjesto nje čitale moje 
mlađe sestre kad su postale starije. I sada još čujem refren tih jed¬ 
noličnih litanija koje su se muklo uvlačile pod grede ... Jedno od nas 
imalo je dužnost kad na njega dođe red izreći molitvicu za putnike, 
za siromahe, za bolesnike, za neku posebnu potrebu sela, kuće« 
(Confidences, Edit. Waltz, str. 157). Njegova majka izgovarala je za 
siromahe »molitve posljednjeg časa« (isto, str. 159) 1 »i učila Alphon- 
sa te molitve.« 2 

Sjećanja na molitve koje je bio naučio u djetinjstvu ostat će mu kroz 
čitav život. Unatoč svome individualističkom duhu taj poklonik Roussea- 
ua uvijek će se sjećati s nekom dirljivom nostalgijom trenutaka molitve 
provedenih u roditeljskoj kući. U sjećanju mu nisu ostali tekstovi tih 
molitava; bijaše to poetska draž koja je od njih ostala i zbog koje se rado 
njih sjećao. Međutim, da bismo dobili dovoljno jasan pogled u cjelokup¬ 
nost njegova liturgijskog poznavanja, trebamo našu analizu razdijeliti u vi¬ 
še dijelova, promatrat ćemo ih dakle iz sljedećih pet aspekata: 

3. Jocelyn je jedno anti-liturgijsko biće i želi se uzdići k Bogu bez posred¬ 
ništva bogoštovlja; proizvoljno tumači obred posljednjeg pomazanja i po¬ 
kazuje odbojnost prema nekim vjerskim pobožnostima te iznosi kritiku 
Chateaubrianda; svjestan je nasljednik stavova XVIII. stoljeća pa mu je 
tako razum njegovo bogoštovlje 

(a) Opće crte njegovoga antiliturgijskog uvjerenja. - Poslije pomnog 
čitanja Jocelyna ponajprije jedna stvar upada u oči. Taj katolički svećenik, 
nakon što je proživio sve osjećaje koje sa sobom donose promjene godi¬ 
šnjih doba u prirodi, u svom intimnom dnevniku ne spominje nijednu cr- 


1 »Otvorila je uz uzglavlje staraca na izdisaju tu knjigu u kojoj je umirućima dopuštena nada.« (Mylly 
ou la Terre natale - Mylly ili Rodna gruda). 

2 »Ili je moja majka naše glasove poučavala u crkvenim pjesmama« {isto). 

kvenu svetkovinu. Božična ili uskrsna radost, ili pak žalost korizme nije u 
njegovoj duši ostavila nikakav trag. Jocelyn taj obožavatelj prirode, jest 
antiliturgijsko biće upravo do same srži. U njemu je Lamartine projicirao 
svoju vlastitu dušu. Taj svećenik - treba naglasiti tu riječ - želi se uzdići k 
Bogu bez posredništva bogoštovlja (Rousseaul): 

»I kad bi mi zrak pomogao, kao što pomaže orlovima, da se uz- 
dignem k Bogu, bolje nego pomoću ovih hladnih pravila.« (str. 58) 

Ako li je primoran poradi svoje svećeničke službe da se podvrgne 
obredima, on ih tumači na svoj način veoma se udaljavajući od njihova 
istinskog značenja. Tako opisuje Posljednju pomast koju daje svojoj majci: 

»Krizmom umirućih dotakao sam svaki ud, 

Čelo, kamo su moji poljupci htjeli slijediti moje prste, 

Bokove, koji su me pod njenim srcem krili devet mjeseci, 

Ruke, koje su me posve malog nježno grlile, 

I toliko puta mi načinile kolijevku milovanja; 

Noge, koje su mi prve utirale put, 

I kojih će svaki trag sutra iščeznuti.« (str. 100-101) 

I on ne misli ni najmanje na sve pogreške koje je ona »počinila vi¬ 
dom... sluhom... mirisom... okusom i riječju... doticajem... korakom i ho¬ 
dom.« (.Ritual za sve, str. 96) Opisi slične teme koje nalazimo kod Flau- 
berta i kod E. Baumanna odgovaraju mnogo više postojećoj stvarnosti. 

Određeni odlomci u Nouvelles Confidences (str. 156-157) doista 
dokazuju da je odbojnost prema Liturgiji kod Lamartinea dosegla previ¬ 
soki stupanj, a da bismo mogli preko toga šutke prijeći: 

»Zna se što tada bijaše život tih samostana: vjerski obredi po¬ 
godniji da pobude osjetila, nego da učvrste duše; mirisi, slike, cvije¬ 
će, glazba u kapelici... procesije, beskonačne i besciljne krunice, dje¬ 
tinjasti običaji, strogi običaji, izvanjska sabranost, razmatranja na 
rasporedu označena različitim satima u danu...« 

Zato on svakako pretjerano prigovara Chateaubriandu njegovo odu¬ 
ševljenje za liturgijske knjige i za pučke obrede: 

»Chateaubriand je poput Ovidija u svojoj knjizi načinio krono¬ 
lošku tabelu religije. On je ekshumirao ne genij, nego mitologiju i 
obrednik kršćanstva... uzdigao je u pjesmi svu pučku trošnost i sve 
zastarjele ustanove; od obavljanja monaškog asketizma sve do njego¬ 
va blaženog neznanja i do pobožnih prevara pučkih čudesa koje je 
izmislila revnost, a ovjekovječeni rutinom seoskog svećenstva da za- 

vedu maštu... Njegova knjiga jest relikvijar ljudske lakovjernosti.« 
(str. 286-287) 

Lamartine je često izražavao takav racionalizam obzirom na Liturgi¬ 
ju. On ne dopušta da bi samo jedna umjetnost ili pak umjetnosti uzete u 
cjelini - kao što je to slučaj u Liturgiji - mogle odražavati vidljivi svijet ili 
moralni svijet: »Moj um je glas svemira, a moja duša odražava svemir« 
(Meditations poetiques, str. 50-51). U La Chute d'un Ange {Pad Anđe¬ 
la) on to izjavljuje posve iskreno: nije mu potreban neki tumač kod Boga 
jer »razum je bogoštovlje, a oltar je svijet« (Waltz, str. 104). Lamartine 
nam se dakle prikazuje u pogledu Liturgije kao istaknuti nasljednik sta¬ 
vova XVIII. stoljeća. 

(b) Molitve za umiruće, obredi Posljednje pomasti diraju ga u dušu. 
- Unatoč svome liturgijskom racionalizmu, veliki lirski pjesnik nije se 
mogao posve oteti utjecaju određenih obreda. Naročito su ga se doimale 
molitve za mrtve. Od svoje ih je majke naučio voljeti: 

»Pokušavao sam krvavim naporom pjevati 
Nekoliko nota pjesama posvećenih smrti; 

I svaki puta moj glas, u mojim grudima prigušen, 

Lomio se prekidajući započetu antifonu; 

A suze u mom pjevanju gutane nemilice, 

Izvirale su s mojim krikovima i pretvarale pjesme u jecaje.« 

(Jocelyn, str. 209) 

»O pjesmo pokoja mrtvih kojoj se protivila moja duša, 

Pogrebni napjev pjevan za vrijeme užasa i drame! 

Ah, nikada niste izašli iz glasova jednog zbora 
Čime se zaorilo više struna Srca.« {isto, str. 208) 

Ili: 

»Upalio sam te baklje posljednje noći, 

Dvostruku sliku dana koji sviće i koji bježi; 

U sakrivenoj posudi skromne Euharistije 
Na njegov glas išao sam izvaditi hostiju umirućih, 

I nagnut nad njezinim čelom svojom drhtavom rukom, 

Potpuno mokrom od mojih suza lomio sam joj kruh; 

Krizmom umirućih doticao sam svaki ud.« {isto, str. 100—101) 3 

(c) Lamartine iz Liturgije izvlači pjesničke efekte. - Koliko god ri¬ 
jetke bile liturgijske aluzije u njegovim djelima, on se njima služi isključi- 


3 Vidi nastavak malo dalje. Vidi još: str. 26, 128 i 140 

vo da bi iz njih izvukao (kao što je to uostalom način romantičara) pje¬ 
sničke efekte. Navedeni primjeri već su to do sada pomalo i pokazali. 
Dodat ćemo im nekoliko istaknutijih odlomaka: 

»Navečer kada bi se ugasile posljednje sunčeve zrake na prozo¬ 
rima gornje sobe siromašnog slikara i kad bi zvona susjednih samo¬ 
stana zvonila Ave Maria, taj milozvučni pozdrav dana u Italiji, jedini 
odmor obitelji bijaše zajedno moliti krunicu i poluglasno pjevušiti li¬ 
tanije sve dok se ne bi glasovi pospanošću oslabljeni ugasili u neod¬ 
ređenom i jednoličnom b rujan ju sličnom šumu vala koji se smiruje 
na plaži gdje se vjetar smiruje s dolaskom noći... Volio sam ovaj tihi 
i pobožni večernji prizor; u kojem je završavao radni dan, tom him¬ 
nom triju duša koje su se dizale k nebu da se odmore od dnevnog 
napora.« ( Graziella , str. 13-14) 

Lamartine ne izvlači iz Liturgije efekte užasa kao V Hugo, on u njoj 
pronalazi samo hranu za osjećajnost svoje duše. Time se javlja kao prete¬ 
ča Louisa le Cardonnela. Ne podsjećaju li nas sljedeći stihovi na pjesnika 
»Carmina sacra«? 

»Svete luči bacale su posljednji plamen, 

Svećenik je šaptao blage pjesme smrti, 

Slične tugaljivim pjesmama koje šapuće žena 
Djetetu za uspavanku.« [Le Sacrifice - Žrtva) 

Ili: 

»Ja volim u dugim danima samo sat tmine, 

Ja slušam u pjevanju samo ove pogrebne strofe 
Koje svećenik jeca prateći lijes.« 

[La Vigne et la Maison-Vinograd i Kuća ) 

Pogledajmo još dojmove koje Lamartine ima gledajući Sveti Grob. 
On ne donosi baš ništa od liturgijskog značenja obreda i molitava oko tog 
mjesta. On primjećuje samo ono što može uzdrmati njegove osjećaje: 
njegovo pjesničko nadahnuće ostaje jednako kao da je prisustvovao ne¬ 
kom dirljivom prizoru u prirodi: 

»Ti se dojmovi nipošto ne daju ispisati: oni isparavaju s dimom 
pobožnih svjetiljki, s mirisom kadionica, s neodređenim i zamrše¬ 
nim šapatom uzdisaja.« (Vovage en Orient- Putovanje na Istoku, 
Ed. Waltz, str. 410) 

Pierre Loti, neumoljivi protivnik Liturgije koji je opisao istu temu u 
Jeruzalemu, bio je manje površan u svojim opažanjima. Ne samo da se 
potrudio saznati o kvaliteti različitih obreda koji su se tu odvijali, nego 
nam ih je također i iznio s brojnim pojedinostima. 

(d) Liturgija čini nacionalnu baštinu Francuske. - Opisi različitih 
religioznih obreda, pa makar i kratki, susreću se raspršeni s vremena na 
vrijeme u Lamartineovim djelima. Osim Posljednje pomasti, prema kojoj 
je još od djetinjstva čuvao neku simpatiju, nalazimo kod njega opise mi¬ 
sa, molitve Angelusa i nekoliko drugih obreda. On iz njih izvlači sve što 
se u njima krije od pjesničkog značenja, ali se ne zaustavlja kod njihova 
simboličkog značenja ili tumačenja njihovog teksta. To će nam ponovno 
dokazati da Liturgija čini nacionalnu baštinu do te mjere da izaziva po¬ 
zornost i samih njezinih protivnika. Evo opisa jedne mise na selu: 

»Okupim k oltaru okolne kuće 
Starce, djecu, nekoliko pobožnih žena, 

One koji u svojim dušama osjećaju više žeđi za Bogom 
u zbijenom krugu okružuju me na koljenima. 

Bog skromnih ljudi silazi s neba na nas. 

Koliko sveta zora i njezini božanski svodovi 
Čuju uzdisaja koji se izdižu iz prsa 
I želja koje se uzdižu sa zemlje.« [Jocelyn, str. 79) 

Lamartine ustanovljuje dakle da Liturgija vrši blagotvoran utjecaj na 
francuski puk; ona ga prati kroz čitav njegov život jer zna odgovoriti na 
sve potrebe njegove duše. 1 

Tako jedan siromašan čovjek čija je žena upravo umrla nalazi u 
Obredu za mrtve pravi izraz koji odgovara bolima njegove duše: 

»Obavljao sam svečanu službu Božju dana; 

Za mrtve u Gospodinu ja sam sam pjevao službu, 

A glas supruge s praga svetog prostora 

Jecajima je odgovarao na psalme smrti.« (Jocelyn, str. 335) 

Liturgija također na svakom koraku budi skrivenu poeziju u srcu 
Francuza: 

»To Angelus zvoni i na svakom mjestu podsjeća 
Da jutro dana i večer pripadaju Bogu, 

Na taj pobožni zov ratar prestaje raditi; 


1 Za vrijeme boravka u Italiji Lamartine se uvjerio u važnost koju Talijani pridaju vjerskim obredima: 
»Tako sam je na blagdanske dane vodio ujutro i navečer u crkve, jedina i pobožna razonoda koju bi 
ona poznavala i voljela«. ( Graziella , str. 79, 143-163) 

Okreće se prema zvoniku, skida kapu s glave. 

Sklapa svoje jake ruke iz kojih ispada ostan, 

Uzdiže malo svoju dušu iznad brazde, 

Dok djeca, na koljenima, na zemlji, 

Združuju svoje prstiće u rukama svoje majke!« 

(Jocelyn , str. 168) 

Čitajući ove ljupke stihove, zar ne osjećamo iste poetske efekte kao 
pred Milletovim slikama? 

(e) Tragovi Liturgije u Lamartineovom stilu. - Kao što smo učinili 
govoreći o različitim piscima, tako nam je dužnost istaknuti tragove koje 
je Liturgija ostavila u stilu našega pisca. Nalazimo dakle kod njega više 
vrsta aluzija: jedne se odnose na svete tekstove (Psalmi i Himni) dok nas 
ostalo podsjeća na određene vjerske obrede: 

Aluzije na Psalme očituju se u sljedećim stihovima: 

»Zatim kao slomljeno srce u gmdima kojeg ganutljiva riječ oživljava 
I vičući prema nebu s dna moga ponora.« ( 1ocelyn , str. 147) 

Ili još: »Zaklanjam se nijem na grudima Gospodinovim.« 

{isto, str.71) 3 

Aluzije na tamjan kojima obiluje Baudelaireovo djelo susreću se 
već vrlo brojne kod Lamartinea: 

»Svećenik je sveta posuda... u kojoj mirisna trava ili tamjan zo¬ 
re na vatri žrtve u svako doba u dim se pretvara...« 

( 1ocelyn , str. 48.) 

Ili pak: »Sretan onaj koji je... izgorio od ljubavi i zahvalnosti, 
pali svoju dušu kao tamjan u njegovoj prisutnosti!« 

(Bog u Meditations poetiques) b 

Zatim slijedi Tijelovo koje mu je nadahnulo ove stihove: 
»Pripremimo mu čiste usnice 
Neokaljano oko, čelo bez mrlje 
Kao što idući k svetome mjestu 
Djeca, djevice s velima 


5 Usporedite još stihove 72 i 139 iz Himna od Matutina sa stihovima 2 i 26 Psalma 104. i Les 
Preludes stih 139: »Tješitelju duše, kako se tvoj glas izmijenio« s Veni Creator. 

6 Vidi još: Himan Matutina, stih 19-20 

Bacaju latice ruža 

Po putu kojim će proći Bog.« 

(Esprit de Dieu - Duh Božji, str. 35-40) 7 

Nisu kod njega rijetki liturgijski izrazi koji označavaju određeno sta¬ 
nje duše: »Naš život bijaše u rukama te žene jedan vječni sursum corda « 
(Waltz, Confidences, str. 156)... »Sve se iznova dizalo, sve je blistalo, sve 
je brujalo, sve je pjevalo u meni onu pjesmu uskrsnuća, poput lažne Ale- 
luje koju čuje Margarita u Goetheovom Faustu na Uskrsni dan u crkvi.« 
»Moja duša bijaše samo hvalospjev iluzija.« (Predgovor za Harmonies 
poetiques et religieuses-Foetske i religiozne harmonije ) 

Kasnije će Huysmans govoriti o Toussaint d'ame (Svi Sveti duše) i 
dozvat će nam u sjećanje Lamartineove stihove. 

4. Lamartineov liturgijski nacionalizam. Njegove najljepše pjesme su 
savršena ilustracija Psalma 19, 1-2: Nebesa slavu Božju kazuju, navije- 
šta svod nebeski djelo ruku njegovih 

Vidjeli smo da je autor Jocelyna potpuno antiliturgičan. Brojni citati 
što smo ih donijeli ništa ne mijenjaju na našoj tvrdnji. Baštinik religioz¬ 
nog shvaćanja Rousseaua, Lamartine, nije želio drugog bogoštovlja osim 
razuma, drugo svetište osim prirode: 

»Evo žrtve ogromne, sveopće, 

Svemir je hram, a zemlja je oltar, 

Nebesa su kupola, a zvijezde bez broja, 

Te napola zastrte iskrice, blijedi ukras sjene, 

Po ažurnom svodu redom posijane 
Svete su baklje za taj hram, 

A čisti oblaci koje umirući dan boji bojom, 

I koje lagani povjetarac, od zalaza do zore 

Po zračnim prostorima savijajući ih lagano 

Kotrlja u purpurnim pahuljicama po rubovima svoda nebeskoga, 

Valovi su tamjana koji se uzdiže i nestaje 

Sve do prijestolja Boga komu se priroda klanja.« 

(La Priere - Molitva, str. 15-51) 

Paul Claudel, koji također u evoluciji svemira vidi liturgijski čin 
neusporedive ljepote, nije ipak izjašnjeni ekskluzivist poput Lamartinea. 
Klanjanje čovjeka Bogu pomoću svih poznatih umjetnosti ne čini se auto- 


7 Vidi još: L'lmmortailte, stih 107-111 

ru Connaisance de l’Est (Poznavanje Istoka) da je u proturječju s veli¬ 
čanstvenim prizorom prirode, kao što je to slučaj kod njegova slavna 
prethodnika. Najljepša mjesta u djelu Alphonsa de Lamartinea, unatoč 
njegovu antiliturgijskom stavu, najljepša su i najoduševljenija ilustracija 
liturgijskog stiha: 

Nebesa slavu Božju kazuju, naviješta svod nebeski djelo ruku 
njegovih. - Ps 19, 1-2. (Coeli enarrant gloriam Dei, et opera ma- 
nuum ejus annuntiant firmamentum.) 

IV POGLAVLJE 


ALFRED DE VIGNY 

1797 .- 1863 . 

ALFRED DE MUSSET 

1810 .- 1857 . 


1. Vigny je po svom odgoju bio baštinik religioznog shvaćanja XVIII. 
stoljeća, ali se ipak njegov estetski osjećaj izjasnio u prilog Liturgiji - 2. 
Njegov naglašeni individualizam ne dopušta Liturgiji nikakav utjecaj na 
njegovo djelo, a aluzije na Molitve za mrtve i na Psalme nalaze se samo 
slučajno u njegovim pjesmama - 3. Musset priznaje da je dijete svoga 
stoljeća, to jest da je nedostatno poučen u vjerskim stvarima i nekim sta¬ 
vovima najavljuje pjesnika Fleurs du Mal - 4. Vigny i Musset jesu dvoji¬ 
ca istaknutih predstavnika među francuskim piscima liturgijske zbrke 
koja je vladala u Francuskoj prije dolaska Dom Guerangera 


* 


* 


1. Vigny je po svom odgoju bio baštinik religioznog shvaćanja XVIII. sto¬ 
ljeća, ali se ipak njegov estetski osjećaj izjasnio u prilog Liturgiji 

Najbolji izvor da se upoznamo s liturgijskim idejama Vignyja njegov 
je Journal d'unpoete (Dnevnik jednog pjesnika). Čitajući ga ustanovljuje¬ 
mo da je njegov vjerski odgoj bio krajnje bijedan. Njegova majka se u to¬ 
me potpuno razlikovala od Lamartineove. Vigny ne spominje da ga je 
učila psalme ili drugu religioznu poeziju. Naprotiv, zaljubljena u Roussea- 
uove ideje ona je svome sinu usadila mnogobrojne misli XVIII. stoljeća. 

Ipak, unatoč svojoj hladnoći za Liturgiju, što bijaše znak njegova do¬ 
ba i što odgoj nije promijenio u simpatiju, Vigny je posjedovao prirođeni 
dar da voli sve što je lijepo: 

»4. prosinca 1837. - Jutros Berliozova pogrebna misa za pokop 
generala Damremonta. Izgled crkve bijaše lijep. U dnu pod kupo¬ 
lom tri duge trake padale su na pripravljeni odar te su od njih kri¬ 
stalni lusteri blistali posebnim svjetlom. Sve zastave, otete neprija- 

telju, bijahu poredane gore uzduž crkve i visile su sve probušene 
mecima. Glazba bijaše lijepa i neobična, divlja i grčevita i žalosna. 
Berlioz započinje harmoniju i prekida je na dva dijela nepredviđe¬ 
nim disonancama koje je isplanirano tamo stavio.« (str. 112) 

Taj obred istovremeno nacionalan i religiozan oduševljavao je Vignya 
jer su u njemu njegov vid i njegov sluh imali prednost. Uživao je u njemu 
kao što bi bio uživao u bilo kojem prizoru prirode. Njegova pradjedovska 
naklonost i priroda njegova duha tjerali su ga ususret Liturgiji: 

»Slušao sam Fetisov povijesni koncert... Nikada me umjetnost 
nije uzdigla do tolika ushićenja... Pjesme koje su me naročito oduše¬ 
vile jesu one iz Laudes spirituales, pjesme Djevici, koje su pjevala 
talijanska bratstva.« (1833., str. 78; vidi još str. 49) 

»25. travnja 1838. - Ove noći čitao sam Stabat Mater i sanjao. 
Kod drugog čitanja učinilo mi se da vidim svoju jadnu majku ispru¬ 
ženu do mojih nogu i gorko sam zaplakao« (str. 171). Zamršene ide¬ 
je koje je stekao odgojem i od sredine u kojoj je živio ipak su ga 
udaljavale od Liturgije: 

»Ali mudraci su sačuvali svoje sumnje u srcu i poštivah dru¬ 
štvenu bajku« (Vjera sa svojim bogoštovljem!) »sveopće prihvaćenu 
i prilagođenu od najvećeg broja.« (str. 151) 

2. Njegov naglašeni individualizam ne dopušta Liturgiji nikakav utjecaj 
na njegovo djelo, a aluzije na Molitve za mrtve i na Psalme nalaze se sa¬ 
mo slučajno u njegovim pjesmama 

To što smo upravo rekli tumači njegov osobni odnos prema bogo¬ 
štovlju. S obzirom na česte religiozne misli očekivali bismo da u njego¬ 
vim djelima nađemo više aluzija na Liturgiju. Ništa od toga: pjesnik je 
potpuni individualist, iz Biblije je crpio samo teme koje je komentirao po 
svojoj volji ne brinući se da njegova tumačenja budu točna u znanstve¬ 
nom pogledu. Ne nalazimo, dakle, kod njega toliko poimanja o kršćan¬ 
skoj estetici koliko smo susreli kod Lamartinea. Aluzije na psalam De 
Profundis, koje ćemo odmah navesti, zajedno s Molitvom za mrtve, ne 
pobijaju naše tvrdnje: te su dvije molitve postale tako poznate u Francu¬ 
skoj da čovjek ne mora biti pisac da bi ih se sjetio s vremena na vrijeme: 

»Saptao je sasvim tiho molitvu za mrtve... 

Stari redovnik izgovorio je molitvu, 

Uz pogrebni odar uvijek je sjedio, 

.... započinjao je ponovo, 

Svojim glasom koji je drhtao u njegovu zvučnom zatvoru 
Posljednja pjesma mira: govoraše 'O, Gospodine, 

Ne lomi u svom bijesu moju dušu, 

Ne zaogrni me u smrt bezbožnika.' 

Dodao je tako: 'Kad zli vreba na me, 

Hoćeš li dati, Gospodine, da padnem mu u ruke? 

Ta on je pod mojim koracima prekinuo tvoje pute; 

Nemoj me kazniti, jer moj zločin je njegov zločin, 

Viknuo sam prema nebu iz dna svoga ponora. 

O moj Bože. Izvadi me iz sredine zlih.« 

(La Prison - Zatvor, 1821.) 

3. Musset priznaje da je dijete svoga stoljeća, to jest da je nedostatno po¬ 
učen u vjerskim stvarima i nekim stavovima najavljuje pjesnika Fleurs 
du Mal 

Alfred de Musset, pak, priznaje u svojoj iskrenosti razmaženog dje¬ 
teta svoje potpuno neznanje na religioznom području i istodobno ističe 
nedostatnost odgoja u djetinjstvu: 

»Ni kao dijete, ni u gimnaziji, ni kao čovjek nisam pohađao cr¬ 
kve: moja vjera, ako sam je i imao, nije imala ni obreda ni simbola i 
vjerovao sam samo u nekog Boga bez oblika, bez bogoštovlja i bez 
objave. Otrovan već u mladosti svim pisanjem prošloga stoljeća usisao 
sam sam već vrlo rano neplodno mlijeko bezboštva.« (Confession 
d’un Enfant du siecle- Ispovijed jednog djeteta stoljeća, str.II, 88) 

Umjetnik do srži, Musset osjeća sasvim spontano kakve bi pjesničke 
efekte čovjek mogao izvući iz Liturgije. Njegov njuh i vid bili su izvan¬ 
redno razvijeni pa nije čudo da se njima poslužio da obogati svoj stil li¬ 
turgijskim usporedbama. U tome je neka vrsta preteče Baudelairea: 

»Pokajanje je čisti tamjan; ono izvire iz svake moje patnje.« Ili 
pak: »Već Chateaubriand, princ poezije, zamatajući strašnu ideju 
svojim hodočasničkim plaštem, postavio ju je na mramorni oltar, 
usred svetih mirisa i kadionica.« (isto, I., str. 13) 1 


1 Abelard »je proživio polovicu svoga života ljubeći joj nevino čelo, učeći je pjevati Davidove psalme 
i Savlov hvalospjev...« (Confessions d’un enfant du siecle, I., str. 36) 


224 



4. Vigny i Musset jesu dvojica istaknutih predstavnika među francuskim 
piscima liturgijske zbrke koja je vladala u Francuskoj prije dolaska Dom 
Guerangera 

Vigny i Musset bili su najglasovitiji predstavnici liturgijske zbrke ko¬ 
ja je vladala u Francuskoj prije dolaska Dom Guerangera. Nisu oni bili 
protivnici Liturgije po svom unutrašnjem raspoloženju. Musset je volio 
»iznad svega svetu glazbu« [Confessions, I., str. 92). Ne, nipošto, nisu 
mogli biti njezini poklonici jer nisu imali prigode ni da prisustvuju obre¬ 
dima obavljenim prema tradicionalnim pravilima, niti da si pribave djela 
koja bi ih uputila u shvaćanje kršćanske estetike. Da žive u naše doba, 
mogli bismo to zaključiti po njihovim prirodnim raspoloženjima, po svoj 
prilici bili bi na strani prijatelja Liturgije. 

V POGLAVLJE 


PIERRE LOTI 

1850 .- 1923 . 


1. Pierre Loti po svom protestantskom odgoju protivnik je Liturgije i 
dodaje se bilješku o George Sand - 2. Narodi, čak i oni najudaljeniji, 
daju svojim vjerskim osjećajima jedan skladni i glazbeni izraz, a njihova 
Liturgija, kao i kod civiliziranih naroda, čini snažnu tradicionalnu vezu 
- 3. Sjaj Liturgija, koje je on imao priliku vidjeti izbliza za vrijeme bo¬ 
ravka kod Svetoga Groba, nadahnjuje mu odbojnost jer smatra da je to 
protivno istinskom kršćanskom duhu pa tvrdi da mu sve te Liturgije za¬ 
stiru istinski lik Kristov - 4. Njegova je duša razdijeljena kao i duša 
Vignyja i Musseta, očarava ga veličanstvenost boja koje obredi razvijaju 
i čak dopušta upotrebu dragog kamenja da bi se pojačao sjaj bogoštovlja 
te donosi tumačenje stiha: O, crux, ave spes unica - 5. Premda je P. Loti 
po svojoj prirodi liturgijsko biće, svojim je odgojem bio odvučen u suprot¬ 
nu struju 


* 


* 


1. Pierre Loti po svom protestantskom odgoju protivnik je Liturgije i 
dodaje se bilješku o George Sand 

Autor Les Pecheurs d'Islande (Islandski ribari) u suvremenom raz¬ 
doblju najistaknutiji je predstavnik antiliturgijskog strujanja u francuskoj 
književnosti. Ne možemo tvrditi da bi on poput Vignyja i Musetta bio 
gotovo prirodni proizvod antiliturgijskog razdoblja i to iz jednostavnog 
razloga jer smo se u mnogo navrata uvjerili da liturgijski utjecaj iz dana u 
dan sve više raste. Ne preostaje nam dakle nego da Pierre Lotia postavi¬ 
mo uz Madame de Stael. Njih oboje, proizašavši iz protestantskih obitelji 
sačuvali su kroz sav svoj život obiteljske tradicije u svojim liturgijskim 
shvaćanjima. 1 


1 George Sand mogla bi služiti kao posrednik između tih dvaju pisaca. Ne samo jer je mnoge ideje 
imala zajedničke s antiliturgičarom Mussetom, nego je i ona crpila svoja religiozna shvaćanja iz 
Nouvelle Heloise i na liturgijskom području podržavala individualističku doktrinu. Njezina 
ravnodušnost obzirom na vjerske obrede poprimala je s vremena na vrijeme boju slabo prikrivenog 

2. Narodi, pa i najudaljeniji, daju svojim vjerskim osjećajima jedan 
skladni i glazbeni izraz, a njihova Liturgija, kao i kod civiliziranih naro¬ 
da, čini snažnu tradicionalnu vezu 

Kao predstavnik egzotičnog romana ovaj savršeni pisac u slikanju 
dalekih krajeva pružio nam je, osim potanko iznesenih opisa obreda razli¬ 
čitih kršćanskih bogoštovlja, i određeni broj pojedinosti o bogoštovljima 
najudaljenijih zemalja. Glazba službe Božje kod bonaca koju nam prika¬ 
zuje u svom Pelerin d’Angkor (Hodočasnik angkorski, 1911.) pruža odre¬ 
đene sličnosti s rimskim pjevanjem psalama i daje zatim očit dokaz da u 
ljudskoj duši postoji urođena i neoboriva potreba da vjerskom osjećaju 
dadne glazbeni izražaj: 

»To je nešto kao neko polagano ljudsko pjevanje psalama bez¬ 
brojnim glasovima (str. 60)... Otprilike dvije stotine bonaca iz Kam¬ 
bodže i Šijama, postavljenih na čuvanje svetih ruševina, žive tu u ne¬ 
prestanim molitvama, jednolično pjevajući noću i danju pred hrpom 
titanskih blokova nagomilanih u planini.« (str. 61) 

Tako narodi, još daleko od svake kršćanske civilizacije, smatraju Li¬ 
turgiju kao svoju nacionalnu baštinu koja oblikuje snažnu tradicionalnu 
vezu između niza generacija te nacije: »Pepeo kraljice majke upravo je 
nedavno ovdje bio pokazan nakon kremiranja obavljenog po pradavnim 
obredima uz ceremonijal plesova i glazbe koji zasigurno sežu u dobaAng- 
kora« (str. 189), to jest u razdoblje koje je od nas daleko po svoj prilici 
dvadeset i četiri stoljeća. 

3. Sjaj Liturgija, koje je on imao prilike vidjeti izbliza za vrijeme borav¬ 
ka kod Svetoga Groba, nadahnjuje mu odbojnost, jer smatra da je to pro¬ 
tivno istinskom kršćanskom duhu pa tvrdi da mu sve te Liturgije zastiru 
istinski lik Kristov 

Što se tiče kršćanskih Liturgija, Loti ih se grozio dok je pisao Jeru- 
salem (1895.) i La Galilee (1896.). Tvrdio je da je religiozni formalizam 
mogao jedino postojati na štetu razuma. Jedino se oči mogu zabavljati pri 
takvim djetinjastim i idolopoklonstvenim obredima: 


neprijateljstva. Evo jednog odlomka koji će nam za to pružiti dokaz: »Vide se, dakle, sve do ulaza u 
crkve, neke vrste zajednica seoskih žena kako sjede u krugu i kako mašu svojim glavama mrmljajući 
litanije ili pjevajući molitve na latinskom, što ih ne priječi da požudno gledaju prolaznike i da 
izmjene svoje primjedbe dok odgovaraju ora pro nobis sivoj, crnoj ili plavoj sestri, koja nadzire posao 
psalmodiranja.« (Marquis de Villemer, str. 301) 

»Oči se mogu zadržavati na njegovom raskošnom formalizmu 
kao uostalom na slikovitosti Islama, ali to je na štetu dubokih misli 
{Jerusalem, str. 165).« »Ništa! Isprazne tradicije koje će i najmanja 
studija pobiti. U bogoštovljima oči jedino zanima svjetovni sjaj, kao 
orijentalna slikovitost i potom idolopoklonstvo - možda dirljivo do 
suza - ali djetinjasto i neprihvatljivo...« {isto, str. 179). Također one 
predstavljaju za hodočasnike - »te bučne horde« {isto, str. 183) is¬ 
praznu duhovnu zabavu bez ikakve moralne vrijednosti: 

»Ali, sva ta prošlost veličanstvenih bogoštovlja - svatko zna uo¬ 
stalom da je postojala, a inače ništa ne dokazuje - njezino obnavlja¬ 
nje može biti samo isprazna zabava za duh.« {isto, str. 163) 

Njegova odbojnost prema tim obredima dostiže najviši stupanj kada 
on misli da svi ti obredi izobličuju istinskoga Krista o kome je on još od 
djetinjstva čuvao uzvišenu i živu sliku: 

»Iza toga konvencionalnog Krista koga ovdje svima pokazuju, 
iza toga Krista previše okićenoga zlatom i dragim kamenjem, previše 
umanjenoga da mogne vjekovima proći kroz toliko ljudskih mozgo¬ 
va, istinski lik Isusov u mojim očima sada iščezava više nego ikada; 
čini mi se da sve više bježi, da više ni ne postoji.« {isto, str. 163) 2 

4. Njegova je duša razdijeljena kao i duša Vignyja i Musseta, ali ga oča¬ 
rava veličanstvenost boja koje obredi razvijaju pa čak dopušta upotrebu 
dragog kamenja da bi se pojačao sjaj bogoštovlja; njegovo tumačenje sti¬ 
ha »O, crux, ave spes unica« 

Pierre Loti je dakle odbacivao u cjelini vjerske obrede. Jedina stvar 
koja je zanimala toga pisca bila je veličanstvenost boja u kojoj se moglo 
uživati kod Svetog Groba za vrijeme različitih obreda kršćanskih crkava. 
Što se tiče njihovih tekstova, temeljito vjerujemo da Lotiu nije ni na um 
padalo da se njima pozabavi. Ipak, kod njega otkrivamo neku vrstu dua¬ 
lizma kao što smo to otkrili kod njegovih lirskih prethodnika. Evo što 
nam on sasvim spontano izjavljuje: 

»Nekoć, svojim idejama podjednako sam osuđivao i veličajnost 
oltara i veličajnost svećenika. Danas, ako mi sjaj svećeničkog odijela 
još uvijek izgleda protukršćanski, ipak dolazim do toga da prihva¬ 
ćam tu upotrebu dragog kamenja...« {isto, str. 175) 


2 P. Lescure, koji se potrudio da se zaustavi ne samo na izvanjskim stvarima Liturgije, nego također 
da prouči njezine tekstove, došao je do zaključka dijametralno suprotnom Lotievom: »A Liturgija 
Crkve, u koju sam se nastojao dobro uputiti pokazala mi je iznova jedinstveno središte: Krista.« 
( Mainage , str. 210) 

Ako je Loti došao do toga da prihvaća umjetnost dragulja da bi se 
tako uzveličalo stanje bogoštovlja, moguće je da on ne bi ništa protukrš- 
ćanskoga vidio u cjelokupnom kršćanskom obredu da je bio upućen u 
simbolizam Crkve. Tim više imamo temelja da možemo iznijeti tako 
smjelu tvrdnju jer je taj pjesnik na početak svoje knjige Jerusalem stavio 
jedan stih iz Fortunatova himna Vexilla regis prodeunt: O crux, ave spes 
unica. Evo komentara koji nam daje o tome: 

»A ta riječ koju je Krist sam usudio izgovoriti na našoj maloj za¬ 
bačenoj zemlji - i to sa sigurnošću neizmjerno tajanstvenom - ako 
nam je se oduzme, nema više ništa, bez toga križa i toga obećanja 
koje osvjetljuje svijet ostaje samo uznemirenost koja dolazi od noći, 
metež sablasti koje se kreću k smrti.« {isto, str. 217) 

5. Premda je P. Loti po svojoj prirodi liturgijsko biće, svojim je odgojem 
bio je odvučen u suprotnu struju 

Loti nije, dakle, po samoj svojoj prirodi antiliturgijsko biće. Zbog 
prvog odgoja, a zatim zbog života mornaričkog časnika, zbog čega nije 
osjećao potrebu da se podigne s vidljivih manifestacija do njihovih pravih 
izvora, treba ga smjestiti u ono antiliturgijsko strujanje koje u našem raz¬ 
doblju ima tako malo pristaša. 3 Njegovo djelo nama je zanimljivo u tome 
što nam ne donosi isključivo opise Liturgije Crkve katoličke, nego tako¬ 
đer najrazličitijih religija. Ono je napokon dokument koji dokazuje da je 
sav ljudski rod organizam u svojoj srži liturgijski i osjeća potrebu da svo¬ 
joj vjeri dadne izražaj u isto vrijeme društveni i vidljivi. 


3 Vidi na primjer Jerusalem, str. 34-36, 53-54, 56, 58, 62, 87, 89-90, 91, 124-127. Nekoliko opisa 
punih boja moglo bi poslužiti kao tumač određenih odlomaka Brevijara, [isto, 1, 152-7, 75... 
Galilee, str. 3-39) Liturgijske aluzije u njegovom stilu kao ove: »Himan tišine uzdiže se s drevnog 
polja« [Jerusalem, str. 41) često se ne susreće u njegovim djelima. 

Treći dio 

»INDIFERENTNI« PISCI 

I. POGLAVLJE 

UVOD 


1. Definicija pisaca nazvanih »indiferentni« čija svjedočanstva ima¬ 
ju neprocjenjivu vrijednost - 2. Filozofska znanost tvrdi da svaka religija 
mora imati bogoštovlje kao što smatraju A. Comte i E. Boutroux - 3. 
Glavne crte kulta čovječanstva A. Comtea - 4. Kad jedna religija ne bi 
posjedovala nikakvo bogoštovlje, trebalo bi joj ga izmisliti te se govori o 
značenju religioznih obreda u djelima pisaca nazvanih »indiferentni« - 5. 
Podjela te široke teme na četiri odvojena kruga 


* 


* 


»Religija teži ostvariti među svima ljudima ve¬ 
zu ljubavi kao potporanj, kao načelo materijalne veze. 
U tome smislu ona čuva upravo one obrede koje pre¬ 
nosi kroz tolika stolječa i narode i koji su neusporedivi 
simboli neprekidnog trajanja i punine ljudske obitelji.« 

Boutroux, Science et religion dans la 
Philosophie contemporaine (Znanost i 
religija u modernoj filozofiji), str. 340 

1. Definicija pisaca nazvanih »indiferentni« čija svjedočanstva imaju ne¬ 
procjenjivu vrijednost 

Čitav niz pisaca koje smo pregledali tijekom naše studije bio je pod 
utjecajem jedne opče ideje: svi su mislili na Liturgiju. Jedni su joj se divili i 
branili je dok su je drugi smatrali protivnom istinskom duhu kršćanske 
vjere. Nije naš zadatak donositi sudove o njihovu mišljenju. Međutim, sa¬ 
svim je očito da je Liturgija igrala i još igra neosporivu ulogu u nacional¬ 
nom životu Francuske i da vrši znatan utjecaj na obrazovanim društvenim 
slojevima zbog svoje vrijednosti u isto vrijeme estetske i doktrinarne. 

Međutim, postoji znatan broj pisaca za koje religiozni problem bija¬ 
še lišen svakoga posebnog zanimanja. Ako o njemu govore u svojim djeli¬ 
ma, čine to potpuno ravnodušno i potpuno nezainteresirano. Govorili su 
o njemu ipak samo kao usputno. S njima se, dakle, treba pozabaviti sve 
do kraja naše studije. Njihova su nam svjedočanstva tim dragocjenija što 
večinom izlaze iz pera onih koji nemaju nikakva interesa da preuveličava¬ 
ju ili umanjuju njezin utjecaj. Svaki od njih dao je o njoj svoje mišljenje 
već prema tome kako je njegov promatrački dar bio razvijen. 

2. Filozofska znanost tvrdi da svaka religija mora imati bogoštovlje kao 
što smatraju A. Comte i E. Boutroux 

Na početak ovog poglavlja stavili smo citat izvađen iz knjige jednoga 
od najglasovitijih majstora francuske suvremene misli. Mišljenje jednog 
znanstvenika na filozofskom području kao što je bio Boutroux čini nam se 
da najbolje odgovara onoj struji koja nam je pružila jednostavne činjenice 
ne dodavajući im svoje komentare: nije važno jesu li ti pisci naklonjeni li¬ 
turgiji ili su protivnici liturgijskih manifestacija već od početka. Boutroux 
izričito odlučno tvrdi da nijedna religija ne može biti bez cjelovitosti utvr¬ 
đenih obreda. Auguste Comte, začetnik pozitivističke filozofije, daje nam 
o tome izraziti primjer. Nećete nam zamjeriti ako se uostalom malo zau¬ 
stavimo na tom filozofu zanimljivom s nekoliko aspekata. 

3. Glavne crte kulta čovječanstva A. Comtea 

Htijući ustanoviti religiju »Čovječnosti« Comte je bio primoran po¬ 
staviti glavna pravila svoga bogoštovlja. On u tome razlikuje privatno bo¬ 
goštovlje od javnoga. U privatnom bogoštovlju častila bi se Čovječnost 
posredstvom više živih ili preminulih žena koje bi ju morale predstavljati 
na častan i dostojanstven način. Tri anđela čuvara svakoga čovjeka bila bi: 
njegova majka, njegova žena i njegova kći. Kad bi nedostajala jedna od 
njih, mogao bi izabrati za anđela čuvara neku povijesnu osobu. 

Comte zatim razlikuje dvije vrste molitava: »komemoraciju« i »izli¬ 
jevanje«. Svaki bi čovjek morao usmeno moliti otprilike dva sata dnevno, 
a tekstovi bi mogli biti odlomci iz djela najvećih pjesnika. Liturgijska bi 
godina imala osamdeset četiri svetkovine ustanovljene u čast različitih 
obiteljskih ili društvenih veza koje održavaju odnose među ljudima. Sa¬ 
kramenti, brojem devet, odnosili bi se na rođenje, početak školovanja, 
ženidbu... 

4. Kad jedna religija ne bi posjedovala nikakvo bogoštovlje, trebalo bi joj 
ga izmisliti te se govori o značenju religioznih obreda u djelima pisaca 
nazvanih »indiferentni« 

Sve te pojedinosti, uostalom nadahnute katoličkom Liturgijom, 
upravo najbolje dokazuju da obredi bogoštovlja sačinjavaju nužnost za 
svaku religiju i da bi ih trebalo izmisliti - kao što je to bio slučaj A. Com- 
tea - kad ne bi postojali. Pisci o kojima ćemo govoriti u nastavku pružit 
će nam dakle samo jedan dokument, premda nepotpun, ali ipak vrlo zna¬ 
čajan za važno mjesto koje Liturgija zauzima u francuskom životu. Poka¬ 
zat će nam prema onom što smo upravo izložili da se nužno u tim sredi¬ 
nama moraju susresti liturgijske manifestacije gdje je religiozna vjera još 
živa, ili ako je već nestala, njezini obredi mogu predstavljati neku vrstu 
zaostatka duhovnog života koji je jednom bio živ, ali se zatim izgubio 
(Dumas sin, Daudet). 

5. Podjela te široke teme na četiri odvojena kruga 

Mi ćemo studiju o piscima nazvanim »indiferentni« grupirati oko 
četiri ciklusa i to: Balzacov ciklus, Flaubertov ciklus, ciklus suvremenih 
romanopisaca i napokon ciklus lirskih pjesnika. Ako ti ciklusi ne uspiju 
obuhvatiti cjelokupnu temu, djela kojima ćemo se baviti barem će nam 
poslužiti kao uzorak za taj ostatak koji bi nas mogao dovesti do toga da se 
zapletemo u njegove bezbrojne pojedinosti. Kada bismo htjeli izvaditi li¬ 
turgijske primjere iz ogromnog mnoštva francuskih pisaca koje bismo 
trebali obraditi u ovom dijelu naše studije, izložili bismo se velikoj opa¬ 
snosti da radimo na štetu one toliko željene jasnoće koja je cilj svakoga 
znanstvenog rada. 

II. POGLAVLJE 


BALZACOV CIKLUS 


1. Svojim površnim opisom B. Constant dokazuje romantične sklono¬ 
sti - 2. Stendhal, baveći se prije svega psihološkim studijama, ne zanema¬ 
ruje potpuno Liturgiju - 3. Roman Le Cure de Village služi kao tipski 
uzorak za liturgijsku analizu ogromna Balzacova (1799. -1850.) djela - 
4. Balzac piše u doba kad je liturgijska dekadencija dosegnula svoj naj¬ 
niži stupanj - 5. Balzac ističe sljedeće točke: Liturgija preobražava fizički 
izgled nekih osoba, oblikuje narodni ukus, pruža narodu filozofsku nauku 
i uzrokuje obraćenja - 6. Njegov stil - 7. Balsac se uglavnom ograničio 
zabilježiti vanjštinu ostavljajući po strani utjecaj Liturgije na duhovni ži¬ 
vot svojih likova, a njegovo djelo dragocjen je dokument o stanju Liturgije 
u Francuskoj pod Restauracijom 


* 


* 


1. Svojim površnim opisom B. Constant dokazuje romantične sklonosti 

Balzacovi prethodnici kao što su B. Constant, X. de Maistre ili 
Stendhal i toliko drugih govorili su nam svaki na svoj način o utjecaju ko¬ 
ji je Liturgija vršila na njih i na sredinu u kojoj su živjeli. Glasoviti autor 
Adolphea (1816.) analizira tako dojam koji je na njega ostavio obred Po¬ 
sljednje pomasti: 

»Ostavio sam je; vratio sam se samo sa svim onim ljudima da 
prisustvujem zadnjim i svečanim molitvama-, na koljenima u jednom 
kutu njezine sobe čas sam potonuo u svoje misli, čas sam proma¬ 
trao, svjesno i radoznalo, sve te okupljene ljude. Strah jednih, 
rastresenost drugih pa onaj jedinstveni učinak navike koja unosi rav¬ 
nodušnost u sve te propisane čine i koja čini da se na najuzvišenije i 
najstrašnije obrede gleda kao na obične stvari i čistu formalnost. 
Slušao sam te ljude kako mehanički ponavljaju pogrebne riječi kao 
da oni sami neće morati jednoga dana biti sudionici u sličnom prizo¬ 
ru, kao da oni također neće morati umrijeti jednoga dana. Ipak, bio 

sam daleko od toga da prezirem te čine; ima li među njima samo je¬ 
dan taj čin za kojeg bi se čovjek u svom neznanju usudio reći da je 
nepotreban.« ( Adolphe , I.) 

Opisi Posljednje pomasti, koje veoma često susrećemo kod francu¬ 
skih romanopisaca jer veliki dio romana završava smrću, mogu nam služi¬ 
ti kao dokument o vjerskom stanju društva kojeg je pisac opisao. 1 Odlo¬ 
mak koji smo upravo iznijeli pogodio nas je u živac. Liturgija se u njemu 
pojavljuje samo kao krhotina; ona je tu ona čuvena posuda iz koje je te¬ 
kućina istekla. B. Constant naznačuje taj obred kao »strašan« jer njegovo 
liturgijsko shvaćanje ne odudara baš mnogo od shvaćanja romantičkih pi¬ 
saca ( Lucrece Borgial). 

2. Stendhal, baveći se prije svega psihološkim studijama, ne zanemaruje 
potpuno Liturgiju 

Liturgijsko znanje Stendhala ne nadilazi mnogo znanje autora 
Adolphea. Kako njegova psihološka analiza ima prvorazrednu važnost i 
nastupa ispred svake druge težnje, nije čudno što kod njega nailazimo na 
mjesta čija se površnost čini pomalo čudnom: 

»Ne ponavljamo opise obreda u Bray-le-Haut; kroz petnaest 
dana oni su ispunjavali kolumne svih novina u departmanu.« 

(Le Rouge et le Noir - Crveno i crno, pogl. XVIII.) 

Navedena Stendhalova izlika što ne opisuje pontifikalni obred doka¬ 
zuje koliko slavna autora romana Le Rouge et le Noir slabo zanima ta te¬ 
ma. Tim činom on nam pruža dragocjene obavijesti o prividno površnoj 
religioznosti tih provincijalaca koje je prikazao u svojoj knjizi. 

3. Roman Le Cure de Village služi kao tipski uzorak za liturgijsku anal¬ 
izu ogromna Balzacova (1799. -1850.) djela 

Balzacovo djelo kojeg ćemo s velikim zanimanjem proučiti u našoj 
studiji odviše je široko da bismo mogli dati analizu njegove ogromne cje¬ 
lokupnosti. Bit ćemo sasvim zadovoljni ako odaberemo jedan roman koji 
će nam kao tipičan uzorak dati podatke o liturgijskim shvaćanjima veli¬ 
koga romanopisca. Podrobna analiza romana Le Cure de Village - Seoski 
župnik, (1845.) - a to je roman koji potpuno zadovoljava naše zahtjeve - 
dat će nam dragocjene naznake pomoću kojih ćemo imati puno pravo 


1 Vidi još Xavier de Maistre, LaJeune Siberienne (1825.), str. 148 

Balzacu dodijeliti mjesto koje zaslužuje u nizu pisaca nazvanih »indife¬ 
rentni«. 

4. Balzac piše u doba kad je liturgijska dekadencija dosegnula svoj naj¬ 
niži stupanj 

Kada je Balsac sastavio svoj roman Le Cure de Village, liturgijska je 
dekadencija bila pala u Francuskoj na svoj najniži stupanj. Snažna djelat¬ 
nost Dom Guerangera nije još postigla toliku vrijednost budući da je još 
bila u granicama uska kruga teorijske zaokupljenosti. 

Francuski je narod ipak sačuvao veliki broj lijepih obreda unatoč 
onom mnoštvu različitih misala koji nisu prestajali dijeliti francusku Cr¬ 
kvu. Balzac, htijući u svom gigantskom djelu oživjeti različite društvene 
slojeve svoga doba, nužno je morao kao objektivan promatrač dodijeliti 
Liturgiji ono mjesto koje je ona zaista zauzimala. Pokazao se dostojan za¬ 
datka koji je bio poduzeo i to tako dobro da mnogobrojne liturgijske po¬ 
jedinosti raštrkane po njegovim knjigama ocrtavaju uistinu dosta vjernu 
sliku liturgijskog stanja njegova razdoblja. Ako se čitajući Le Cure de Vil¬ 
lage susrećemo s mnogobrojnim netočnostima, treba ih pripisati manje 
njegovom neznanju koliko brzini kojom je morao objaviti većinu svojih 
romana. 

5. Balzac ističe sljedeće točke: Liturgija preobražava fizički izgled nekih 
osoba, oblikuje narodni ukus, pruža narodu filozofsku nauku i uzrokuje 
obraćenja 

Balzac je prije svega ustanovio da Liturgija vrši dubok utjecaj na puk 
na selu: »Nedjeljom je išla na službu Božju sa svojim ocem, na šetnju po¬ 
slije Vespera...« (str. 13). Mise (str. 104), vjerske svečanosti (str. 19), 
obredi vjenčanja (str. 33) i mnoštvo drugih liturgijskih čina prate zatim 
seoske ljude kroz sav njihov težak i mučan život. Oni na njih ne gledaju 
samo kao na neku ugodnu razbibrigu, nego ti su ljudi također uvjereni da 
u njima mogu naći neizmjerno blago jednoga filozofskoga nauka za kojim 
osjećaju potrebu u nestalnosti života: 

»Gospodin Bonnet nađe u poslanici tekst da ga razvije, a koji 
znači da prije ili kasnije Bog izvršava svoja obećanja, štiti svoje i po¬ 
tiče dobre...« (str. 198) 

Ono što smo već istaknuli da intimno sudjelovanje u Liturgiji može 
poljepšati fizički izgled čovjeka koliko god se to činilo čudno i nevjerojat¬ 
no, Balzac je ipak zabilježio: 

»Kada je buran osjećaj izbio u Veronike, to religiozno ushićenje 
kojem je bila predana kad je išla na pričest, moralo se pokazati me¬ 
đu živim osjećajima mlade i nevine djevojke. Činilo se da je neko 
unutrašnje svjetlo izbrisalo svojim zrakama ožiljke malih kozica. 
Svjetlo i čisto lice njezina djetinjstva ponovno se javilo u svojoj pr¬ 
votnoj ljepoti... Veronika je na nekoliko trenutaka bila izmijenje¬ 
na...« (str. 16) 

Odvijanje liturgijskog sjaja ima pedagošku vrijednost. Puk, nastojeći 
uljepšati obrede što je više moguće, oblikuje tako svoje estetske sposob¬ 
nosti: 

»Niste li, gospodine, vidjeli čavle koji se u određenim razmaci¬ 
ma nalaze u zidu? Služe kao neka vrsta žicanog spleta na koji žene 
vješaju bukete cvijeća. Tako je čitava crkva presvučena cvijećem ko¬ 
je ostaje u cvatu sve do večeri. Moja siromašna crkva koja vam izgle¬ 
da tako gola nakićena je kao neka mlada, ona miriše, tlo je poploča¬ 
no lišćem usred kojega je ostavljen za prolaz Presvetom Sakramen¬ 
tu, put posut ružinim laticama.« (str. 118) 2 

Ne doziva li nam u pamet taj opis u isto vrijeme Chateaubrianda i 
Fr. Jammesa? Ne bi li on mogao poslužiti kao posrednik između dva raz¬ 
doblja podijeljena u pogledu Liturgije (1800.-1900.)? Ne dodjeljuje li 
Balsacu ta naklonost prema pučkim obredima isto mjesto koje smo odre¬ 
dili Mistralu? 

Daleko od toga da pokaže očiti sjaj određenih obreda s uobičajenom 
hladnokrvnošću objektivnog i preciznog promatrača, veliki romanopisac 
pušta katkada da se malo pokažu njegovi osobiti osjećaji. Evo njegovih ri¬ 
ječi za jednu Posljednju pomast: 

»Taj je prizor bio istodobno ganutljiv i strašan, ali bio je svečan 
po tome kako su stvari bile raspoređene do te mjere da je slikarstvo 
moglo u njemu naći temu za jedno od svojih remek-djela.« (str. 313; 
V. Veuillot). 

Estetski sadržaj Liturgije ganuo bi ga. Usprkos svojoj naklonosti pre¬ 
ma romantizmu (»strašan« ), on je puštao da ga impresionira sve što ima 
prirođenu ljepotu u vjerskim obredima. Zato on pokazuje u istom od¬ 
lomku kako Liturgija može nužno utjecati na slikarstvo i na minijaturnu 
umjetnost. 3 Još i više, Balzac je primijetio da određeni obredi imaju iz¬ 
vanrednu sposobnost da izvrše obraćenje. Ganutljiv prizor Posljednje po- 


2 Vidi još str. 304 

3 Vidi str. 101 (vanjština Misala) 

masti o kojem smo maloprije govorili, potresao je jednoga slobodnog mi¬ 
slioca do te mjere da »je postao katolik u jednom trenutku«, (str.313) 
Taj kratki primjer koji Balzaca postavlja uz bok svih onih pisaca koji su 
dodijelili široko mjesto odnosima koji se vežu između Liturgije i fenome¬ 
na obraćenja 4 5 može dovoljno istaknuti njegov neusporedivi dar opažanja i 
bilježenja najneznatnijih činjenica tako da ništa važnoga ne može pro¬ 
maknuti njegovu prodornu pogledu. Razlog što nije više razvio taj motiv 
možda je u tome što je bio pretrpan poslom. 

6. Njegov stil 

U stilu autora romana Le Cure de Village osjećaju se liturgijski utje¬ 
caji. U njemu se nalaze i ovakvi izrazi: 

»Spalite to zadnje zrno tamjana na oltaru pokore.« (str. 290) 

Ili pak: 

»Sva priroda pri izlasku sunca pjeva himan radosti« i »čovjek je 
dodavao himan zahvalnosti svim pjesmama večeri.« (str. 262)^ 

7. Balsac se uglavnom ograničio da zabilježi vanjštinu ostavljajući po 
strani utjecaj Liturgije na duhovni život svojih likova, a njegovo djelo je 
dragocjen dokument o stanju Liturgije u Francuskoj pod Restauracijom 

Ukratko, Balsacovo liturgijsko znanje nije baš previše široko. 6 Kao 
savršen promatrač on je primijetio i zabilježio vanjske pojedinosti, a nije 
ulazio duboko u značenje tih svetih tekstova. Psihologija osoba koje on 
stavlja na pozornicu u odnosu s Liturgijom dosta je nepotpuna. Ne zna¬ 
mo ni što misli »le Cure de Village« dok recitira svoj Casoslov, ni kako 
mole glavne osobe njegova romana dok prisustvuju obredu Mise. Ono 
što, međutim, treba pohvaliti u njegovu djelu jest to da je neusporedi¬ 
vom pravednošću i oštroumnošću ustanovio duboki utjecaj koji je Litur¬ 
gija imala na određene kategorije francuskog naroda u doba Restauracije. 


4 Saint Beuve, Lesage, Coppee, Huysmans, Vallery-Radot... 

5 Vidi još str. 30 

6 Mjesta na kojima govori o »mučenicima i ispovjednicima« (str. 299) i o Martirologiju (str. 108) ne 
mijenja ništa na našoj tvrdnji. 


238 



III. POGLAVLJE 


FLAUBERTOV CIKLUS 


1. Sklad između realističkog i psihološkog detalja karakteristika je 
liturgijskih analiza Gustava Flauberta - 2. Služi se impresionističkim po¬ 
stupkom kad je liturgijski obred nevažan za život njegovih junaka i doda¬ 
je se bilješka o A. Daudetu - 3. Flaubert se služi Obrednikom da s najve¬ 
ćom točnošću opiše obred Posljednje pomasti - 4. Njegove psihološke ana¬ 
lize o vjerskom stanju, nastalom po Liturgiji, izdižu ga mnogo iznad Zoli- 
nih analiza i dodaje se bilješka o Dumas Sinu - 5. Flaubert ocrtava reli¬ 
gioznu evoluciju Mme Bovary i njezino liturgijsko iskustvo kopira s puno 
mjesta iz Otkrivenja - 6. Iz liturgijske analize Madame Bovary proizlazi 
da je Flaubert vrlo savjesno nastojao ispuniti svoju dužnost pisca 


* 


* 


1. Sklad između realističkog i psihološkog detalja karakteristika je litur¬ 
gijskih analiza Gustava Flauberta 

Promatranje stvarnosti koju Flaubert pokriva već s nekim znanstve¬ 
nim premazom mnogo je napredovalo od pojave Le Cure de Village. Flau¬ 
bert se nije više ograničio, kao što je to činio njegov prethodnik, zabilježiti 
vanjštinu same Liturgije nego se trudio prodrijeti u duhovni život onih koji 
su pod liturgijskim utjecajem. S autorom romana Madame Bovary 
(1857.) pjesnički realizam je dosegao svoj vrhunac, a sklad između reali¬ 
stičkog i psihološkog detalja nije još bio toliko narušen kao što će biti u 
Zole nekoliko godina kasnije. Treba dakle analizirati Flaubertovo djelo s 
dva vidika: treba u njemu najprije istaknuti vještinu realističke dokumen¬ 
tacije pa zaključiti s nekoliko primjera izvađenih s psihološkog područja. 

2. Služi se impresionističkim postupkom kad je liturgijski obred nevažan 
za život njegovih junaka i dodaje se bilješka o A. Daudetu 

U trenutku kada Flaubert preuzima opisati jedan liturgijski obred 
koji ostaje bez ikakva utjecaja na život njegovih likova, upotrebljava im- 
presionistički postupak: 

»G. Bournisien u svečanoj odjeći pjevao je visokim glasom, kla¬ 
njao se svetohraništu, uzdizao dlanove, širio ruke ... Pjevalo se, kle¬ 
čalo se, dizalo se, tome nije bilo kraja... Zvono ponovno odjeknu. 
Nasta veliko pomicanje stolaca. Nosači podmetnuše svoja tri štapa 
pod lijes i ljudi stadoše izlaziti iz crkve.« ( Madame Bovary, str. 
372-373) 

Ne možemo dobiti nikakvu predodžbu o liturgijskom znanju našega 
pisca čitajući to kratko remek-djelo koje smo upravo naveli. Taj je opis 
ipak na mjestu, a Flaubert nije baš ništa izostavio kad nije dao više poje¬ 
dinosti o toj Misi za pokojne. 1 

3. Flaubert se služi Obrednikom da s najvećom točnošću opiše obred Po¬ 
sljednje pomasti 

Kao savjestan radnik, pisac se trudi dobro informirati kad tema to 
zahtijeva. Čitajmo u Madame Bovary opis Posljednje pomasti. Poslije či¬ 
tanja mislit ćemo da u rukama imamo Obrednik koji nam donosi sve po¬ 
jedinosti za podjelu tog sakramenta: 

»Bijaše na radnom stolu, pokrivenom bijelim stolnjakom veliko 
raspelo, između dva svijećnjaka koji su gorjeli... svećenik se diže da 
uzme raspelo... Zatim izgovori Misereatur i Indulgentiam, umoči 
svoj desni palac u ulje i otpoče pomazanje: najprije po očima, koje 
su toliko požudno željele sve zemaljske naslade, 2 zatim po nosnica¬ 
ma, što su pohlepno udisale blage povjetarce i ljubavne mirise, za¬ 
tim po ustima, koja su se otvarala na laž, koja su stenjala od oholosti 
i klicala u pohoti; zatim po rukama, koje su uživale u ugodnim doti¬ 
cajima i napokon po stopalima nogu, tako brzima nekoć kad su trča¬ 
le za utaženjem svojih želja... Svećenik čak tumači gospođi Bovary 
da Gospodin, katkada, produžuje život osobama kad smatra da je 
prikladno za spasenje...« ( Madame Bovary, str. 350-361) 

Potpuno tumačenje simbolike ovog obreda i posebno posljednji od¬ 
lomak obilno dokazuju da je Flaubert imao u rukama neki liturgijski pri¬ 
ručnik prema kojemu je sastavio taj prizor. Evo što nalazimo u Molitve- 


1 Pronaći ćemo kod A. Daudeta [Froment jeune et Risler aine, 1874., I., str. 1) sličan opis: »Zatim 
ulazak u crkvu dvoje po dvoje, neprestano prvi ide bijeli oblak, lepršav, lagan, sjajan ... Orgulje, 
crkveni čuvar, župnikova propovijed, svijeće su osvjetljivale drago kamenje, proljetne ljubičice... pa 
ono natiskivanje svijeta u sakristiju, mali bijeli oblak, izgubljen, prekriven, opkoljen.« Društvo koje 
pisac ovdje opisuje religiji nije pridavalo nikakvu važnost. Zbog tog razloga Daudet se ne zaustavlja 
na tom mjestu s više detalja. 

2 Flaubert je zaboravio pomazanje ušiju. 

niku za vjernike od Msgr. Marbaua: »On ublažava i patnje bolesnika i 
može čak vratiti zdravlje tijela« - (Flaubert kaže: »produžuje život osoba¬ 
ma«, što je ista stvar!) - »ako Bog smatra korisnim za spas njihove duše« 
- (Flaubert kaže: »prikladno za spasenje« ). 

4. Njegove psihološke analize o vjerskom stanju nastalom po Liturgiji iz¬ 
dižu ga mnogo iznad Zolinih analiza i dodaje se bilješka o Dumas Sinu 

Treba se pokloniti pred tom iskrenosti jednog pisca koji je ozbiljno 
shvaćao svoj posao. 3 Tako i u svojim psihološkim analizama autor romana 
Madame Bovary dao je dokaz iste zabrinutosti za preciznost. Razlog što 
nije tako dobro uspio u realističkim detaljima leži u činjenici da mu je 
gotovo potpuno nedostajalo vjersko iskustvo. Flaubert je međutim osje¬ 
ćao iskrenu želju da se pokaže ispravan i pravedan u pogledu činjenica 
koje spadaju u područje religiozne psihologije. On je u mnogočemu nadi- 
šao autora Lourdes a i Rome, o kojemu smo malo prije govorili. 

5. Flaubert ocrtava religioznu evoluciju Madame Bovary i njezino litur¬ 
gijsko iskustvo kopira s više mjesta iz Otkrivenja 

Flaubert nam kao savjestan psiholog prikazuje čitavu religijsku evo¬ 
luciju svoje junakinje. Dok je još bila djevojka, osjećala je nešto neodre¬ 
đen i raznježen sav čar liturgijskih obreda: 

»Na to ponovno brujanje zvona« (za Pozdravljenje) »misao mla¬ 
de žene gubila se u njezinim starim uspomenama iz mladosti i inter¬ 
nata. Sjetila se velikih svijećnjaka, koji su na oltaru nadvisivali vaze 
pune cvijeća i svetohranište sa stupićima. Kako bi rado kao nekoć bila 
još negdje usred dugog reda bijelih koprena, koje su tu i tamo crnim 
obilježavale tvrde kapuce dobrih sestara nagnutih na svojim klecalima 
nedjeljom kod Mise. Kad bi podigla glavu, gledala bi blago lice Djevi¬ 
ce među plavičastim, malim vrtlozima tamjana koji se uzdizao.« 

Na samo sjećanje tih čarobnih draži Madame Bovary bi obuzeta ne¬ 
kom vrstom ganuća: 


3 Da se u to potpuno uvjerimo samo treba usporediti odlomak koji smo upravo naveli s opisom iste 
teme koja se nalazi u Lamartineovu Jocelynu (str. 100-101; 209) ili u romanu La Dame aux 
Camelias-Gospođa s kamelijama (1852.) od Dumas Sina. Evo jednog vrlo značajnog odlomka: »Pao 
sam na koljena. Ne znam koliko će vremena potrajati dojam koji je na mene proizveo taj prizor, ali 
ne vjerujem da će me, makar došla u isti trenutak, neka ljudska stvar moći tako ganuti. Svećenik 
pomaza posvećenim uljem noge, ruke i čelo (on zaboravlja spomenuti oči, uši i nosnice, te preokreće 
redoslijed) umirućoj, izgovori kratku molitvu i Margarita se nađe spremna za nebo...« (La Dame aux 
Camelias, str. 279). To je tipičan primjer koji očito pokazuje površnost određenih pisaca. 

»Osjeti se mekanom i posve napuštenom kao perce ptice koja se 
okreće u oluji; i dogodi se, a da toga nije bila ni svjesna, da se uputila 
k crkvi, spremna za bilo kakvu pobožnost samo da u njoj prigne svoju 
dušu i da u njoj nestane sve njezino postojanje.« (str. 121) 

Isto tako slavni romanopisac nastojao je oslikati duhovni život Ma- 
dame Bovary za vrijeme i poslije pričesti: 

»Madame Bovary nakon što se pričestila vjerovala je da čuje u 
dalekim prostorima pjesmu serafskih harfi i da vidi u plavom nebu 
na zlatnom prijestolju usred svetaca koji drže zelene palme Boga 
Oca u sjajnom veličanstvu kako na jedan njegov znak silaze k zemlji 
anđeli plamenih krila.« (str. 290) 

Ako taj odlomak još nije dosegnuo upadljivu točnost sjajnih analiza 
koju smo naglasili kod o E. Baumanna ili Fr. Jammesa - Flaubertu je ne¬ 
dostajalo religiozno iskustvo - ipak treba mu s pravom priznati da se po¬ 
trudio da se što bolje informira. Stvarno prepoznajemo u psihološkoj 
analizi koju smo upravo naveli utjecaj nekih svetih tekstova, kao prekopi¬ 
ranih iz više odlomaka iz Otkrivenja. 4 

6. Iz liturgijske analize Madame Bovary proizlazi da je Flauhert vrlo sa¬ 
vjesno nastojao ispuniti svoju dužnost pisca 

Nekoliko odlomaka iz romana Madame Bovary potvrđuju dakle op¬ 
ći sud o točnosti koji je povijest književnosti donijela o Flaubertu. Mišlje¬ 
nje koje smo iznijeli o njegovu djelu s liturgijskog stajališta pokazalo je 
pisca koji se zbog svojeg zvanja smatra obveznim na savjesnu točnost u 
proučavanju detalja u isto vrijeme realističnih i psiholoških. 


4 »Glas taj koji začuh bijaše kao glas citraša što sviraju na citrama« (Otk 14,2 i 5,8). »I odmah se u 
duhu zanijeh, kad gle: prijestolje stajaše na nebu i na prijestolje Netko sjede« {isto, 4, 2). »Nakon 
toga vidjeh: eno velika mnoštva što ga nitko ne mogaše izbrojiti... Stoje pred prijestoljem... palme im 
u rukama« {isto, 7,9). »I vidjeh: drugi jedan anđeo leti usred neba. Za njim eto drugog anđela... Za 
njima eto i trećeg anđela... I drugi jedan anđeo iziđe.« {isto, gl. 14, r.6, 8,9, 15, 17, 18; vidi još: 
gl.16, r. 2-4, 8, 10, 12, itd.) 

IV. POGLAVLJE 


CIKLUS SUVREMENIH ROMANOPISACA 


1. Primjeri izvađeni iz djela H. Bordeauxa (1870.-1963.) i R. Ra¬ 
zina (1853.-1932.) imaju svrhu pokazati da još postoji nebrojeno mno¬ 
štvo pisaca više ili manje značajnih obzirom na Liturgiju, a da ih sve ne 
možemo spomenuti - 2. H. Bordeaux pokazuje kakvo važno mjesto Litur¬ 
gija zauzima u životu francuskog djeteta - 3. Isto svjedočanstvo R. Bazi- 
na - 4. Opis Posljednje pomasti H. Bordeauxa točniji je nego opis koji se 
nalazi u Madame Bovary i ta je razlika značajan dokument za važnost 
Liturgije u suvremenom životu - 5. Glasoviti romanopisac francuske obi¬ 
telji ustanovljuje da vjerski obredi po francuskim selima potiču vrlo spa¬ 
sonosno estetsko natjecanje - 6. Zaključak 


* 


* 


1. Primjeri izvađeni iz djela H. Bordeauxa (1870.-1963.) i R. Bazina 
(1853.-1932.) imaju svrhu pokazati da još postoji nebrojeno mnoštvo pi¬ 
saca više ili manje značajnih obzirom na Liturgiju a da ih sve ne možemo 
spomenuti 

Mnoštvo romanopisaca nazvanih »indiferentni«, a kod kojih se mo¬ 
že naći liturgijskih aluzija, bezbrojno je. Bilo bi to vrlo smiono kad bismo 
ih htjeli sve pobrojiti. Ne prođe uostalom gotovo ni jedan dan, a da se ne 
pojavi jedan vrijedan roman kojemu bi trebalo dodijeliti mjesto u našoj 
studiji 1 . Analizirat ćemo iz dokumentarnih razloga samo nekoliko eleme¬ 
nata iz liturgijskih shvaćanja H. Bordeauxa i Rene Bazina. Primjeri uzeti 
od ove dvojice pisaca još će jednom pokazati da je utjecaj Liturgije na 
francuski život još i danas od velike važnosti. 


1 Na primjer roman od H. HEMONA Marie Chapdelaine (prodan u 500.000 primjeraka) 


243 



2. H. Bordeaux pokazuje kakvo važno mjesto Liturgija zauzima u životu 
francuskog djeteta 

Odlomak iz romana La Maison (Kuća) H. Bordeauxa (1913.) niže 
naveden, pružit će nam za to nepobitan dokaz: »U isto doba pjesma mo¬ 
jih sudrugova, u školi, konačno me je uznemirila. To je bio obred prve 
pričesti.« (str. 25) 

Slavni romanopisac francuske obitelji ustanovljuje dakle da Liturgija 
zauzima znatno mjesto u životu francuskog djeteta. On ističe zaista istu 
činjenicu koju smo naglasili u našem proučavanju prigodom Temoignage 
d'un Converti (Svjedočanstvo jednog obraćenika) H. Gheona. Navedimo 
još nekoliko redaka da dadnemo više uvjerljivosti našoj tvrdnji. Naivna 
duhovitost kojom su ti reci začinjeni dodaje kao što ćemo odmah vidjeti 
ponešto njihovoj prodornoj ljepoti: 

»Nikada nisam znao kakvu smo mi vrstu Vespera i Kompletori- 
ja govorili« (dok su još bili djeca) »ispred ormara. Obredi su se sa¬ 
stojali od hvalospjeva koje smo izvikivali u zboru... Naročito je Me- 
lanija iz sve snage izbacivala note u najvišem dijapazonu. Njezina se 
pobožnost mjerila po buci koju je stvarala. Glazbena soba bijaše ne¬ 
vjerojatno blizu djedove sobe.« (str. 39) 

3. Isto svjedočanstvo R. Bazina 

Rene Bazin koji u Bonne Perette pripovijeda »veličinu i propadanje 
jednog glasa ministranta pjevača« navodi uz to vrlo ljupko odgojnu vrijed¬ 
nost Liturgije tako da djeca nekih obitelji unose svu svoju naivnu radost 
samo da pridonesu da služba Božja postane što je moguće privlačnija i 
ljepša: 

»Vrhunac malog Pjevača bijaše Aleluja Velike subote. Toga da¬ 
na pjesma Uskrsnuća uzdizala se u vrijeme Vespera, a svijet je drije¬ 
mao uljuljan u radost dana koji je slijedio. Mnogo svijeta, oni koji su 
bili trpjeli, molili, postili s Crkvom u žalosti, drugi pak koje sveta 
korizma nije ni malo rastužila, skupili su se da poslušaju himan no¬ 
voga života. Neodređeno su se kretali lađom koju je večer zamrači¬ 
la... Svijeće na oltaru vezle su vez sasvim malih iskrica. Napokon, 
dok su snažni glasovi basova dovršavali Kompletorij, malo svjetlo 
krene iz dna s klupa iza oltara i prođe korom... Nastade veliki trenu¬ 
tak tišine. Zatim tri aleluje, lagane poput ptica što lebde prođu iz¬ 
nad okupljenih. Desire ih je plašljivo pokrenuo. Reklo bi se da su 

prve golubice iz Arke, puštene u avanturu, drhtave. Tada započe hi- 
man, a njegov glas očvrsnu...« 2 

4. Opis Posljednje pomasti H. Bordeauxa točniji je nego opis koji se nala¬ 
zi u Madame Bovary, a ta je razlika značajan dokument za važnost Li¬ 
turgije u suvremenom životu 

Tako H. Bordeaux ustanovljuje, ne htijući se istaknuti kao apologet 
poput svoga glasovitog kolege o kojemu smo upravo govorili, da liturgij¬ 
ski tekstovi pružaju francuskom narodu u isto vrijeme čvrst nauk i otkri¬ 
vaju mu filozofski smisao ljudskog postojanja. Zanimanje za Liturgiju kod 
toga akademika izgleda dakle isto tako živo kao kod Bourgeta ili Bazina. 
Što se tiče njegova poznavanja Liturgije ono nadilazi samoga Flauberta. 
Da se u to uvjerimo usporedimo opis Posljednje pomasti s opisom koji 
smo iznijeli kod Madame Bovary: 

»Svećenik dođe u roketi, pred njim njegov ministrant i nimalo 
se ne začudi što svoju župljanku nađe okruženu životinjama. Uze 
svete prilike, izgovori sakramentalne riječi i primaknuvši se postelji 
položi hostiju na usnice umirućoj... Svetim uljem pomazao je, u 
obliku križa, njezine oči, njezine uši, njezine nosnice, njezine usnice, 
tako tanke da su izgledale kao beskrvna crta, njezine ruke, teškim 
radom sve ispucale i otvrdnule, njezine noge... Tim pomazanjem bi¬ 
jahu ispravljene njezine kućne pogreške.« ( La Maison morte - Mr¬ 
tva kuća, 1921., str. 86-88) 

Izuzevši pomazanje ušiju koje je Flaubert zaboravio cijela zamisao 
ovog odlomka pokazuje nam da se dogodila revolucija s liturgijskog staja¬ 
lišta čak i među piscima nazvanim »indiferentni« . Dok Flaubert osjeća 
potrebu da se obzirom na taj obred informira iz jednog priručnika - bu¬ 
dući da mu je vjersko iskustvo bilo strano - moderni pisac ga sastavlja sa¬ 
svim spontano jer mu je vjerski život dobro poznat i dostupan zbog evo¬ 
lucije do koje je u Francuskoj došlo nakon pojave Le Disciple - Učenik, 
(1889.) P. Bourgeta. 


2 Isti liturgijski motiv nalazimo kod HUYSMANSA: Oblat (str. 267-268). Vidi još: A. CHEREL, En 
relisant apres la guerre (Čitajući ponovno poslije rata). Navedeni odlomak označuje nam Bazina kao 
odličnog i tankoćutnog poznavaoca Liturgije. U tom pogledu upozoravamo na Revue des Jeunes od 
10. siječnja 1922. (str. 77) u kojoj je objavljen razgovor koji nam otkriva liturgijsko oduševljenje 
odličnog akademika. Sto se tiče uloge Liturgije u životu djece upozoravamo još na malu pripovijest 
Les Trois messes (Tri mise) od J. MARLYA u J. MILLOT, Le meilleur moment pour etre pretre 
(Najbolji trenutak za biti svećenik) str. 30-31. 

5. Glasoviti romanopisac francuske obitelji ustanovljuje da vjerski obredi 
po francuskim selima potiču vrlo spasonosno estetsko natjecanje 

Što se tiče opisa lijepih vjerskih obreda treba smjestiti H. Bordea- 
uxa uz pisce kao što su Balzaci, Mistrali, Baumanni i toliki drugi koji su u 
više navrata istakli da se pučanstvo po francuskim selima trudi da bogo- 
štovne manifestacije učini što je moguće ljepšima i da tako izrazi svoje 
estetske težnje: 

»Tijelovo se slavilo u našem gradu neusporedivo sjajno i sveča¬ 
no. Ljudi su dolazili izdaleka da prisustvuju... Nadmetanje pri po¬ 
stavljanju oltara na raskršćima rastavljalo je gradske četvrti, svaka se 
borila za svoj ugled.« (La Maison, str. 39-42) 

6. Zaključak 

Primjeri koje smo iznijeli imaju svrhu pokazati kako osim pisaca anal¬ 
iziranih u našoj studiji postoji nebrojeno mnoštvo pisaca veće ili manje 
važnosti koji bi mogli povjesničaru Liturgije pružiti obilje važnih dokume¬ 
nata. Preostaje nam sada još samo vidjeti mogu li se naći iste činjenice me¬ 
đu djelima lirskih pjesnika koje smo nazvali imenom »indiferentni«. 

V. POGLAVLJE 


CIKLUS LIRSKIH PJESNIKA 


1. Parnasovci, uključujući i R. F. Sullyja Prudhommea, bijahu 
»indiferentni« u liturgijskom pogledu - 2. Theophile Gautier (1811.- 
1872.) nadahnjujući se Božičnom svetkovinom, u svojim stihovima stva¬ 
ra slikarstvo i skulpturu prenesenu u riječi - 3. Liturgijsko shvaćanje Le- 
conte de Lislea (1818.-1894.) presvučeno je slojem romantizma - 4. Li¬ 
turgijski naslov nekih njegovih pjesama (Dies irae) često je u potpunom 
protuslovlju sa svetim tekstom - 5. Stih »Solvet seclum« sekvencije »Dies 
irae« pružio mu je glavni motiv za veličanstvenu fresku - 6. Utjecaj Li¬ 
turgije na stil Leconte de Lislea - 7. U djelu Sully Prudhommea susreće¬ 
mo se s istim liturgijskim shvaćanjima koji posebno obilježavaju pjesnike 
romantičke škole - 8. Liturgija mu služi kao pjesnički instrument da 
istakne neku filozofsku misao kao što je vizija »katedrale u vatri« - 9. On 
je na više mjesta izašao iz uskog kruga parnasovske škole -10. Još neko¬ 
liko lirskih pjesnika 


* 


* 


1. Parnasovci, računajući i R. F. Sully Prudhommea, bijahu »indiferent¬ 
ni« u liturgijskom pogledu 

Čini se da je potpuno protuslovno označiti lirske pjesnike nadim¬ 
kom »indiferentni« budući da je karakteristika lirskog pjesništva izražava¬ 
ti osobne osjećaje. Ipak ne možemo ne iznijeti nekoliko svjedočanstava 
najistaknutijih predstavnika Parnasovske škole - jer se prije svega ovdje 
radi o njima, budući da su se oni nadasve trudili po nekoj predrasudi sa¬ 
me škole sakriti svoje vlastite osjećaje. Tu dodajemo analizu djela Sullyja 
Prudhommea, koji se, premda sljedbenik Parnasovaca, u mnogim točka¬ 
ma ne pušta tako lako ukalupiti u uobičajeni kalup te škole. 

2. Theophile Gautier (1811.-1872.] nadahnjujući se Božičnom svetkovi¬ 
nom u svojim stihovima stvara slikarstvo i skulpturu prenesenu u riječi 

Bilo bi to vrlo smiono kad bismo htjeli proučiti cjelokupno ogromno 
djelo parnasovca Theophila Gautiera. Zbirka Emaux et Camees (1852.), 
u kojoj su vrlo rijetke pjesme koje imaju veze s Liturgijom, čini ipak zna¬ 
čajan primjer bezosjećajnog načina kojim parnasovci postupaju sa svim 
temama kojih su se dohvatili. Božična služba Božja pruža tom pjesniku 
prigodu da pokaže svoj talent slikara ili rezbara: 

»Nebo je crno, zemlja je bijela, 

- Zvona, zvonite veselo! - 
Isus se rodio; - Djevica nadvija 
Nad njim svoje ljupko lice. 

Nema izvezenih zavjesa, 

Da dijete očuvaju od hladnoće, 

Ništa nego paučina 
Visi s krovnih greda. 

Drhti na svježoj slami, 

To drago malo dijete Isus, 

A da ga ugriju u njegovim jaslama, 

Magarac i vol pusu nad njim. 

Snijeg na krovnoj slami veze svoje rese, 

Ali na krovu otvara se nebo 
I sav u bijelom, kor anđela, 

Pjeva pastirima: >Božić, Božić<« 

(Noel - Božić] 

Ta je pjesmica sastavljena nevjerojatno precizno i savršeno je obra¬ 
đena, ali se nikakav pogled ne pruža na autorov duhovni život. To je pre¬ 
neseno slikarstvo i kiparstvo. 

3. Liturgijsko shvaćanje Leconte de Lislea (1818.-1894.] presvučeno je 
slojem romantizma 

Leconte de Lisle, koji je želio biti isto tako bezosjećajan kao i autor 
zbirke Emaux et Camees, ipak nije mogao potpuno sakriti svoje poglede i 
svoje osobne osjećaje: 

»Eto, u ono vrijeme, kad je nebo bilo jako crno 

I sipilo tišinu na svetu kuću, 

Opatica Alix vodila je večernji oficij... 

Svjetiljke, svijeće, svijećnjaci bacaju svoju drhtavu vatru 
Po zidovima, na kojima se po istočnjačkom običaju, 

Mučenici, na zlatnoj pozadini, redaju svi krvavi. 

Opatica i njezine sestre koje sjede u svojim klupama, 
Odmotavaju lagano blagi žamor 
Kojeg znak križa povremeno presijeca. 

Zatim sve u isto vrijeme kleknu, 

Na sjajni kamen kojeg blagoslovljeni odsjaj 

Iz svetišta do praga zrakama obasja ružičastim odbljeskom. 

One pjevaju u zboru svete litanije 
Gospi neba koja stoji na polumjesecu 
u najvišoj visini beskrajnih svodova.« 

[Poemes tragiques-Tragične pjesme, 1884., str. 130) 

Opis tog večernjeg oficija (Vespere na blagdan Uznesenja) ispremi¬ 
ješan s apokaliptičkim uspomenama (»Gospi ... od mjeseca« ) odiše ipak, 
usprkos svojoj objektivnoj prividnosti, onim tajanstvenim mirisom poma¬ 
lo strašnim, kojim su romantički pisci okruživali neke liturgijske obrede i 
molitve. 1 Samo nam treba taj odlomak usporediti s pjesmama Le Car- 
donnela da se uvjerimo u taj tanki romantičarski sloj utisnut na liturgij¬ 
sko shvaćanje Leconte de Lislea. 

4. Liturgijski naslov nekih njegovih pjesama (»Dies irae«) često je u pot¬ 
punom protuslovlju sa svetim tekstom 

Liturgijski motivi nisu baš veoma brojni u djelu tog šefa škole. Izu¬ 
zevši Passion (1858.) 2 koja nas podsjeća na Chemin de la Croix (Križni 
put) P. Claudela i jedne parafraze Vjerovanja ( Derniers Poemes-Posljed- 


1 Evo još jedan tekst u kojem je liturgijski romantizam još očitije naglašen: 

»Obučeni u bijelo sukno i crne škapulare 
Ti samostanci sjede na kapitolarnim klupama. 

Kad su otpjevali Angelus Domini 

I zaklopili svoje misale pod požutjelom pergamenom 

čekaju, ruku prekriženih...« (isto, str. 85) Usp. Hugo, pogl. IV./III./6. 

2 »Muku je sastavio Leconte de Lisle na molbu jednoga svoga prijatelja slikara da poprati četrnaest 
slika križnoga puta. Pjesnik prihvaća utvrđeni raspored i svoje bezlično djelo podređuje vjerskim 
zahtjevima.« (Demieres poemes, 1895., str. 163) 

nje pjesme, str. 211) neke pjesme nose liturgijske naslove. Njegov Dies 
irae pjesma je nesigurnosti i beznađa. 

»Ali ako ništa ne odgovara u ogromnom prostoru 
Osim neplodne jeke vječne želje, 

Zbogom pustinje, u kojim duša otvara izgubljeno krilo! 

Zbogom uzvišeni sne, koji se ne možeš uhvatiti! 

A ti, božanska Smrti, u koju se sve vraća i nestaje, 

Primi svoju djecu u svoje zvjezdano naručje; 

Oslobodi nas vremena, broja i prostora, 

I vrati nam pokoj koji je život uznemirio.« 

[Poemes antiques-Stare pjesme, 1853., str. 309-311) 

Jedina veza koja sjedinjuje sekvenciju 3 franjevca Thomas de Celano 
sa stihovima koje smo upravo naveli jest ideja smrti. Dok je srednjovje¬ 
kovni pjesnik čvrsto vjerovao u uskrsnuće mrtvih, parnasovski se pjesnik 
nadao da će mu smrt donijeti neku vrstu nirvane u kojoj će naći ugodan 
počinak. 

5. Stih »Solvet seclum« sekvencije »Dies irae« pružio mu je glavni motiv za 
veličanstvenu fresku 

Pjesma pod naslovom » Solvet Saeclum « (Poemes barbares - Barbar¬ 
ske pjesme, 1859., str. 361-362) nipošto ne opovrgava stihove koje smo 
naveli. Leconte de Lisle, pošto je u sekvenci Dies irae našao nadahnuće 
za jednu ogromnu i veličanstvenu fresku, uhvatio se jednog dijela svete 
teme (ispuštajući čisto ljudski trenutak) i razvio ga je vrlo vješto: 

»Bijesne psovke, koje vjetrovi kotrljaju, 

Krikovi strave, krikovi mržnje, krikovi bijesa, 

Užasne vike vječnog brodoloma, 

Muke, zločini, grižnje savjesti, očajnički jecaji, 

Duh i tijelo čovjeka, jednog ćete dana zašutjeti. 

Sve će zašutjeti, bogovi, kraljevi, robijaši i proste mase, 
Promukla huka tamnica i gradova, 

Šumske, planinske i morske životinje, 

Sve što leti, skače i puže u ovom paklu, 

Sve što drhti i bježi, sve što ubija i jede, 


3 Posijednica. Odnosi se na liturgijsku pjesmu - himan koja se moli u misi neposredno prije 
Evanđelja u svečanijim prigodama. Ova poznata posij ednica Dies irae [U dan onaj u dan gnjeva) 
koja za temu ima Posljednji sud i uskrsnuće mrtvih prije liturgijske reforme koju je uveo 2. Vat. 
Sabor molila se u svakoj misi za pokojne. 

Od zemaljskog crva zdrobljena u blatu 
Do munje što luta u gustim noćima. 

Jednim samo udarcem priroda će prekinuti svoje šumove. 

I neće to biti, pod veličanstvenim nebesima, 

Ponovno stečena sreća davna zemaljska raja, 

Ni razgovor Adama i Eve na rijekama, 

Ni božanski san poslije tolikih boli. 

To će biti kad zemaljska Kugla i sve što je nastanjuje, 

Neplodni blok istrgnut iz ogromne putanje, 

Obezumljena, slijepa, puna posljednjeg urlika, 

Sve teža, sve izgubljenija od časa do časa, 

Udarivši u svojoj snazi u neki nepomičan svijet 
Razbit će svoju staru i bijednu koru 
I pustivši da kroz tisuće razjapljenih rupa curi 
Unutrašnji plamen sa svojim oceanima, 

Ići će svojim gnjusnim ostacima oploditi 
Brazde prostora gdje svjetovi rastu.« 

Ta veličanstvena i rječita slika u kojoj ideja budističke nirvane nije 
tako očita kao u njegovim drugim pjesmama doimlje nas se svojim snaž¬ 
nim izrazom i veličanstvenom izradbom, ali ta pjesma ne posjeduje one 
ljudske kvalitete koje otkrivamo u pojedinim odlomcima Peguyeve Eve 
koji sa svoje strane postižu kod čitatelja dugotrajniji dojam. 4 


6. Utjecaj Liturgije na stil Leconte de Lislea. 

Utjecaj Liturgije na stil Leconte de Lislea katkada se susreće u nje¬ 
govim brojnim pjesmama: 


»On vidi zemlju, slobodnu, i divlje zelenilo, 

Kako lebdi kao tamjan na svetim rijekama. 

A čvrsta vjera i božanska blagost 
Bdiju u svetištu gdje blista ljubav.« 

[Poemes antiques, str. 310) 


Ili još: 


»Gdje stari Istok, natopljen tvojim djelom, 

Kao njegovi stari kraljevi u kolijevci tvoga Boga, 

Sirio je tamjan oko tvojih nogu koje obožava.« 

(Poemes barbares, str. 254) 


4 Vidi: LAUREC, Le renouveau catholique dans les Letres-Katolička obnova u književnosti, str. 121-123 

Prelazimo preko ostalih liturgijskih aluzija koje se mogu naći s vre¬ 
mena na vrijeme u djelu Leconte de Lislea. 5 Ukratko, njegovo liturgijsko 
shvaćanje bilo je premazano romantičkim slojem. Zato je stih sekvencije 
Dies irae razvio u neku vrstu veličanstvene vizije, ali svoje filozofske ide¬ 
je nije prilagodio kršćanskom shvaćanju života. 

7. U djelu Sullyja Prudhommea susrećemo se s istim liturgijskim shvaća¬ 
njima koji posebno obilježavaju pjesnike romantičke škole 

Sully-Prudhomme, također izdanak parnasovske škole, odbacuje tu 
neosjećajnost kojom se ponose pjesnici kao Gautier i Leconte de Lisle. 
Kroz većinu njegovih pjesama melankolični i skeptički biljeg njegove du¬ 
še izlazi na vidjelo. Njegovo religiozno nadahnuće sliči prema tome u ve¬ 
likom stupnju na romantičke pjesnike: 

»Vidio sam takve poput mrtvih probuđenih zvonom, 

Redovnike, sa svjetiljkama u rukama, kako se redaju u tišini, 
Zatim izgovaraju, poput leta gavrana kada se uvis vinu, 

Svoje crne miserere koji pašu umornom srcu. 

Predokus groba razveselio je moje kosti. 

Ali zbogom! Vojnik trči gdje top grmi 
Vraćam se gdje čujem bitku svijeta 
Bez milosti svoga srca gladna odmora.« 

(Solitudes - Osame; u La Grande Chartreuse, 1869., str. 169) 

To su Hugoi i Barbeyji d'Aurevillyi koji su u obredima bogoštovlja 
primjećivali samo ono tužno i strašno. Sully Prudhomme, premda je svo¬ 
je pjesničko nadahnuće nalazio u drugim izvorima koji nisu bili oni u ko¬ 
jima su obilato crpili romantički pisci, ipak je zadržao netaknutom njiho¬ 
vo liturgijsko shvaćanje. Njegov skepticizam u filozofskim pitanjima za- 


5 Vidi: 

»Pa, podižući lice, nakon što se prekrižio, 
Redovnik reče, ruku uzdignutih k nebu: 

- De profundis ad te clamavi, Dominel 
A ako treba, Amen, neka bude volja tvojal 


S nepristupačnog neba spusti se visina 

Otvara potpuno dakle vječna vrata.« (Aluzija na Ps 23, 7) 

»O Učitelju i u svoje krilo primi slugu 

Kojega ti anđeo smrti donosi na svojim krilima.« ( Poemes barbares; Agonie dun Saint, str. 319) 

jedno s očitim nepoznavanjem svetih tekstova, tumači samo po sebi tu 
neočekivanu činjenicu. 6 

8. Liturgija mu služi kao pjesnički instrument da istakne neku filozofsku 
misao kao što je vizija »katedrale u vatri« 

Sully Prudhomme se osim toga služi liturgijskim motivima kad hoče 
istaknuti neku filozofsku ideju koja mu je na srcu. Liturgija postaje kod 
njega, dakle, kao što je bila kod Hugoa ili kod Lamartinea jednostavno 
pjesničko oruđe, prikladno da pojača literarnu vrijednost jedne pjesme: 

Kao što se gleda, o Božiću, katedrala, 

Kako se izdiže osvijetljena usred zimske noći; 

Kriptu, koja stresa svoje grobno mrtvilo, 

Kako budi crvenilo svojih željeznih svjetiljaka; 

Zatim, gore više, u lađi gdje se već tamjan širi, 

Kako tmina oko stupova podrhtava 
I kako vatre koje žeravka od lustera do lustera pali 
Na rubu svijeća oslikava se i jedno za drugim izbija. 


Zatim postupno penjući se i rastući, svjetlost 
Uzlazi na glavni oltar na velike svijećnjake 
Koji, sve ljepši i ljepši djelom i materijom, 
Prema zlatnoj kupoli nižu se u tisućama. 


6 »Tako bih htio moliti, pun sam uzdisaja! 

Moj okrutni razum hoće da ih obuzdam, 

Ni molitveni zavjeti kršćanske majke 
Ni primjeri svetaca, ni krv mučenika, 

Ni moja potreba za ljubavlju, ni moja velika pokajanja, 

Ni moje suze, neće postići da mi se vjera vrati. 

To je moja bezbožna i sveta smrtna borba 
Moja sumnja vrijeđa u meni Boga mojih želja. 

Ipak, hoću moliti, previše sam osamljen, 

Evo s oba koljena na zemlji; 

Čekam te, Gospodine, Gospodine jesi li tu? 

Uzalud sklapam ruke, a čelom na Bibliji, 

Ponavljam Vjerovanje koje moja usta sriču 
Ništa ne osjećam pred sobom. To je strašno.« 

( Poesies , 1866.-1872.; Epreuves, Doute, Priere, str. 22) 

Tako sav svemir, hram ogromnih lukova, 

Postepeno se osvjetljava u svojoj davnoj noći, 

A njegovi svijećnjaci su živi oblici 
Gdje Misao čeka, tinja, treperi i svijetli.« 

(Poesies , 1879.-1888.; Prisme, 

Majora canamus II. str. 68-69) 7 

Ta nam pjesma osim toga dokazuje da bi Sully Prudhomme vjerojat¬ 
no postao liturgijski pjesnik da je njegovo filozofsko shvaćanje bilo manje 
natopljeno onom doktrinom skepticizma i scientizma koja je priječila nje¬ 
govu pjesničku talentu da se razvije po svojoj volji. Slika »katedrale« osvi¬ 
jetljene usred »zimske noći« uistinu je jedna od najljepših vizija koju susre¬ 
ćemo u djelima lirskih pjesnika XIX. stoljeća. Ta liturgijska vizija uistinu 
se može usporediti s onom kojoj smo se divili sa zadovoljstvom u nekim 
pjesmama P. Verlainea i u La Paix du Septieme jour E. Baumanna. 

9. On je na više mjesta izašao iz uskog kruga parnasovske škole 

Taj odlični lirski pjesnik bijaše, dakle, po samoj svojoj prirodi sklon 
uživati u liturgijskim ljepotama. To što ih nije više upotrebljavao treba 
pripisati njegovoj strasti da analizira i raščlanjuje svoje vlastite osjećaje i 
napokon njegovoj filozofskoj doktrini koja mu nije dopuštala da pristupi 
svim pjesničkim izvorima. Dok su parnasovci uvelike nastojali zadržati 
potpunu neosjetljivost pa nadahnjivali se i liturgijskim tekstovima 8 , Sully 
Prudhomme oslobodio se tih okova koji su priječili svaki slobodan pje¬ 
snički zamah. On je ponovno uspostavio lirsko pjesništvo u njegovim pri¬ 
rodnim pravima i pokazao sasvim spontano i kao pravi Francuz kakvo te¬ 
meljno pjesničko blago čuvaju vjerski obredi za onoga koji im želi prodri¬ 
jeti u smisao. 9 


7 Vidi L. Lamartine, IV. 

8 Evo jedne pjesmice vjerskog nadahnuća, a koja jasno odaje parnasovsku umjetnost: 

»U jednom misalu iz doba kralja Franje Prvoga 
Kojemu je rđa godina požutjela papir 
I kojemu su pobožni prsti izlizali grb, 

Sitnoj knjižici, obučenoj u srebro na pergameni, 

Jedan od onih finih radova starog zlatarstva 
U kojem se osjeća odvažnost i bojazan ruke 
Našao sam ovaj uvenuli cvijet.« ( Solitudes, str. 194) 

Balzac je u Le Cure de Village aludirao na istu temu. 

9 Pjesma »Sursum corda« ( Poesies, 1872.- 1878.; str. 140) ima samo liturgijski naslov. Usporedi sa 
Solvet saeclum Leconte de Lislea gdje se taj pisac sam nadahnuo svetim tekstom. 

10. Još nekoliko lirskih pjesnika 

Tim trima pjesnicima mogao bi se dodati beskrajni popis drugih pi¬ 
saca koji su se nadahnjivali liturgijskim temama. Bili oni spretni stiho- 
tvorci kao lionski sonetski pjesnik Josephin Soulary (1815.-1891.) 10 ili 
socijalisti revolucionari kao H. Stuart Merill 11 i mnogi drugi 12 , svi zajed¬ 
no nisu mogli zatajiti svoje francusko podrijetlo; nalazimo u njihovim sti¬ 
hovima gotovo uvijek neka mjesta koja otkrivaju liturgijski utjecaj. 


10 Vidi Les deux Corteges (Ed. Walch, I., str. 35) 

11 Vidi Chanson de Paques dans les quatre saisons (Uskrsna pjesma u četiri godišnja doba), 1900.; 
{isto, II. str. 45) 

1 »Božić, Božici po zaseocima 
U koje se ljudi vraćaju u sumrak 
Gdje čitav narod trstike 
Podrhtava na izlasku mjesečine... 

Nekoć« (uspomene) »ulijevali su mi u srce 
Radost toplu i nježnu; 

Uzalud starim i slabim, 

Opet nalazim radost i snagu 
Danas samo kad ih slušam.« 

[Carillon de Noel u Le Jardin d'automne, 1894.; Ed. Walch I., str. 414-415) 

ZAKLJUČAK 


Došavši do kraja ovoga proučavanja koje obuhvaća tako široku temu 
dužnost nam je izvući glavne ideje koje su se nametnule našoj pozornosti 
već od početka prvog poglavlja. Ponajprije treba naglasiti da nismo anal¬ 
izirali sveukupnost djela koja obuhvaća ova tematika. Ograničili smo se 
samo na ona djela koja označuju istaknutu točku u evoluciji liturgijskog 
utjecaja na francuske pisce. 

Okvir koji smo postavili u ovom proučavanju može poslužiti kao vo¬ 
dič onome tko bi htio s više pojedinosti proučavati istu temu. Ispravci 
koji bi uslijedili tijekom takvoga rada neće ništa promijeniti - to je naše 
skromno mišljenje - od cjelokupnog pogleda koji smo postigli uspoređu¬ 
jući tako veliki broj pisaca i djela. 

Nismo se zaustavljali tijekom našega proučavanja na liturgijska tu¬ 
mačenja koja smo smatrali da su čitatelju poznata. U našim očima Litur¬ 
gija vrši »javno službeno bogoslužje koje Crkva organizira« (Herbert). 
Ona je prema definiciji Dom Guerangera »uvažena molitva u socijalnoj 
državi«. Zato smo u područje našega promatranja unijeli sve one vjerske 
obrede koji, premda nisu usko vezani na područje Liturgije, ipak dopu¬ 
štaju da ih se s njom poveže određenim više ili manje važnim stranama. 

Zatim smo mnogobrojnim primjerima dokazali da Liturgija čini dio 
nacionalne baštine Francuske. Ona nije samo odgojiteljica ukusa francu¬ 
skoga naroda, nego mu ona također pruža učenje po kojemu on vrlo če¬ 
sto usklađuje najvažnije postupke svoga života. Da bi potkrijepili tu tvrd¬ 
nju, donijeli smo više dokaza. Jedan i to ne najmanje vrijedan u našim 
očima dolazi iz velikog broja liturgijskih parodija koje smo spomenuli ti¬ 
jekom našeg proučavanja. 

Budući da je Liturgija posebno zanimanje benediktinskoga reda i 
njegovih različitih grana, proučavanje koje smo bili poduzeli velikim dije¬ 
lom samo je literarno zrcalo toga benediktinskog utjecaja na francuski 
narod. Naš rad nije obuhvatio cjelokupnu književnost; ipak postavili smo 
si zadatak da prikažemo onaj lanac liturgijskih pisaca koji se nije prekidao 
još od srednjega vijeka. 

Ako je srednjovjekovna drama proizašla iz Liturgije, nije manje isti¬ 
nito reći da se utjecaj bogoštovlja Crkve osjeća još i danas u francuskoj 
književnosti. »Sva naša nacionalna poezija«, govoraše Dom Gueranger, a 
mi se vrlo rado pridružujemo njegovom sudu, »naši običaji, naše stare 

vjerske, civilne ustanove pomiješane su s uspomenama stare Liturgije.« 
(Inst. lit. I., str. LXXVII.) 

Liturgijska obnova u suvremenoj Francuskoj velikim je dijelom djelo 
Dom Guerangera. On je Francusku opet doveo do onoga rimskog jedin¬ 
stva koje je neprekidno postojalo od Karla Velikog sve do XVIII. stolje¬ 
ća. Huysmansu pripada zasluga da je bio liturgijski apostol u intelektual¬ 
nim i umjetničkim sredinama. On je svojim suvremenicima pokazao ka¬ 
kvo se veliko blago pjesništva i ljepote nalazi u različitim vjerskim obre¬ 
dima. 

Ono snažno zanimanje koje cjelokupni francuski narod - intelek¬ 
tualci kao i slojevi srednje kulture - ima prema Liturgiji, pridonosi da k 
njoj privuče čak i pažnju jednog stranca. Umjetnici iz najrazličitijih ze¬ 
malja priznaju da se nisu mogli oteti dominaciji te snažne obnove. Ima ih 
čak i koji su prigrlili katoličko vjerovanje diveći se njegovim liturgijskim 
ljepotama u Francuskoj. 

Ukratko, sva naša tumačenja, popraćena mnogobrojnim primjerima 
koji im služe za potporu, usmjerena su ravno prema cilju koji smo najavili 
u navodu na početku ovoga proučavanja. Nadamo se da su uspjela pokazati 

»da je ljubav prema svetim svečanostima duboko ukorijenjena 
u srce Francuza i da savez vjere i poezije koji čini temelj katoličke 
Liturgije ima za njih tako veliki čar da ne postoji nikakva patnja niti 
kakav politički interes što oni ne bi zaboravili u trenucima kada tako 
plemenita i duboka ganuća prožimaju njihove duše.« 2 


2 Dom Gueranger, Institutions liturgiques, II., str. 585 


257 




DODATAK 

DISERTACIJI IVANA MERZA 


Disertacija Ivana Merza prvi put je objavljena u Zagrebu 
1996. g. na francuskom, tj. na izvornom jeziku kako ju je Merz 
bio napisao, i to prigodom proslave 100. obljetnice njegova ro¬ 
đenja. Drugo je izdanje objavljeno u Parizu 2005. god. Oba su 
izdanja bila popraćena u javnosti predstavljanjima na sveučili¬ 
štima gdje je Merz studirao, kao i odgovarajućim manifestaci¬ 
jama. U ovom Trećem svesku Sabranih djela Ivana Merza nije 
nam bilo moguće donijeti svu zanimljivu popratnu dokumen¬ 
taciju, tj. recenzije, govore na predstavljanjima knjige i ostale 
tekstove povezane s objavljivanjem oba izdanja disertacije, a 
koji potvrđuju znanstvenu vrijednost Merzova rada. To će biti 
objavljeno u posebnom svesku izvan niza Sabranih djela u ko¬ 
jem će biti objavljena samo njegova disertacija i sve ono što je 
s njome povezano. 

Ovdje donosimo samo dva dokumenta, tj. predgovore pr¬ 
vom i drugom francuskom izdanju. U ime Filozofskog fakulte¬ 
ta Sveučilišta u Zagrebu kao prvoga suizdavača disertacije Iva¬ 
na Merza predgovor je za prvo izdanje disertacije 1996. god. 
napisala prof. dr. Milka Jauk-Pinhak, prodekanica Filozofskog 
fakulteta Sveučilišta u Zagrebu. Za drugo izdanje disertacije, 
objavljeno u Parizu 2005. god., predgovor je napisao prof. Tho- 
mas Gueydier, direktor Centra za teološke studije u Caenu 
u Francuskoj koji je posebno zaslužan da je pariška izdavačka 
kuća Le Cerf objavila Merzovu disertaciju 2005. god. u Parizu. 

PREDGOVOR 
Prof. dr. Milke Jauk-Pinhak 
prvom francuskom izdanju disertacije Ivana Merza 
objavljenom u Zagrebu 1996. god. 


Poruka za čovjeka našega doba 

U arhivu Filozofskog fakulteta Sveučilišta u Zagrebu zabilježeni 
su dana 9. svibnja 1923., pod rednim brojem 249, ispiti u vidu dok¬ 
torata koje je Ivan Merz polagao pred dvojicom profesora Fakulteta: 
slavnim romanistom Petrom Skokom i Stjepanom Tropschom, pro¬ 
fesorom njemačkog jezika i literature. Treći je potpis tadašnjeg de¬ 
kana Fakulteta: Ladislav Stjepanek. Ocjena koju je kandidat dobio i 
koja je upisana u registar jest: odličan. Disertacija nosi naslov: Utje¬ 
caj liturgije na francuske pisce od Chateaubrianda do naših dana. 
U arhivu se ne nalazi pisani izvještaj o samoj disertaciji. Kopija toga 
rada koju sam dobila u ruke pisana je mašinom i sadrži 362 stra¬ 
nice kontinuiranog teksta, kao i četiri kronološke table djela koja 
su analizirana u ovoj studiji (1700. —1923.); slijedi potom, pisano 
rukom Ivana Merza, alfabetsko kazalo imena autora, kronološko ka¬ 
zalo autora i liturgijskih djela prije 19. stoljeća, liturgijsko kazalo 
službi, tekstova i obreda analiziranih od francuskih pisaca 19. i 20. 
stoljeća, bibliografija liturgijskih djela i na kraju sadržaj, ukupno 384 
stranice. 

U svome pristupu francuskoj literaturi Ivan Merz je promatra 
pod posebnim vidom, tj. tražeći liturgijske elemente u književnim 
djelima. Liturgija, imajući eminentnu ulogu u formaciji europske 
civilizacije, djelovala je na sve umjetnosti. Taj utjecaj liturgije na 
umjetnosti može se pratiti gotovo neprekinuto od srednjega vijeka. 
Sto se tiče posebno povijesti francuske literature, može se govori¬ 
ti o pravom »carstvu« liturgije. Samo je 18. stoljeće neprijateljski 
raspoloženo prema njoj. Sto se tiče 19. stoljeća koje započinje sa 
Chateaubriandovim Genijem kršćanstva (1802.), ono je označe¬ 
no obnovom shvaćanja liturgije, posebice zahvaljujući djelu Dom 
Guerangera. Pisci i intelektualne sredine toga doba bili su pod utje- 

čajem njezine iznenađujuće estetske kulture i Francuska tada pro¬ 
nalazi liturgijsko jedinstvo. Prema zaključcima Ivana Merza liturgija 
je konstitutivni dio francuske nacionalne baštine jer je francuski na¬ 
rod uvijek bio »zahvaćen sjajem bogoslužja«. 

Merz svrstava francuske pisce 19. stoljeća u tri kategorije: li¬ 
turgijski, antiliturgijski i indiferenti pisci. On se ne ograničava samo 
na jednu književnu vrstu, nego obuhvaća takoreći sve sektore knji¬ 
ževnog stvaralaštva, usredotočujući se posebice na romanopisce i 
pjesnike. Ivan Merz pokazuje da je teško pronaći poznatog pisca koji 
ne bi u svoje djelo unio koji element povezan s liturgijom. Ova tvrd¬ 
nja vrijedi čak i za antiliturgijske i indiferentne pisce što potvrđuje 
važnost liturgije u životu Francuza toga vremena. 

Studij književnih djela daje uvida u dva načina utjecaja obre¬ 
da na one koji u njima sudjeluju. Ovaj utjecaj očituje se najprije 
u površnu dojmu estetskog karaktera koji proizlazi iz promatranja 
arhitekture, pjevanja zborova i ljepote svećeničke odjeće. Ali postoji 
i unutarnje djelovanje duhovnog reda koje djeluje na ljudsku dušu i 
pomaže joj da riješi probleme vezane uz njenu ravnotežu. Liturgija 
tako dopušta čovjeku da ponovno nađe svoju harmoniju. 

Ova nam disertacija otkriva Merza kao istraživača s naglašenim 
znanstvenim profilom. Njegove su analize profinjene, detaljne i zna¬ 
lačke. Merz ima veliko divljenje za Francusku i njezinu kulturu, ali 
ima isto tako duboku i intenzivnu vjeru. Ovo njegovo djelo, veoma 
moderno, nosi bogatu poruku za čovjeka našega doba. 

Zagreb, 10. V. 1996. 

prof.dr. Milka Jauk-Pinhak, 
doktorica filologije, 
prodekanica Filozofskog fakulteta 
Sveučilišta u Zagrebu 

PREDGOVOR 
Prof. Thomasa Gueydiera 
drugom francuskom izdanju disertacije Ivana Merza 
objavljenom u Parizu 2005. god. 

Književnost i religija - nemoguće razdvajanje 


Predgovor za drugo francusko izdanje koje je objavljeno u Parizu 
2005. god. napisao je prof. Thomas Gueydier, direktor Centra za teološke 
studije u Caenu u Francuskoj. U njemu je istaknuo svu originalnost, ali 
i važnost Merzove disertacije, pogotovo za francusku javnost. Nakon što 
je objavljena u Parizu, Merzova znanstvena studija pobudila je ne malo 
zanimanje u francuskim književnim i crkvenim krugovima. 


* * * 

U predgovoru objavljenom dvadeset godina nakon svoga slav¬ 
nog romana A rebours ( Nasuprot ) Joris-Karl Huysmans napisao je 
da je ta knjiga »pala kao meteor na književno polje izazivajući zapre- 
paštenost i bijes«. 1 Otprilike bi na isti način - no ipak bez zaprepa- 
štenosti i bijesa - mogla biti primljena i jedna studija koja obrađuje 
utjecaj liturgije na francuske pisce. Iznenađenje je tim veće jer je 
njezin autor stanoviti Ivan Merz, mladi Hrvat, kojega je 2003. Ivan 
Pavao II. proglasio blaženim, a koji je dvije godine, od 1920. do 
1922., proveo u Francuskoj. 

Da je kršćanstvo svojom teologijom i duhovnošću moglo utje¬ 
cati na kulturu, posebice na francusku književnost, to danas još pro¬ 
lazi. Već se nekoliko godina na određeni način pristupa i ponovnom 
otkrivanju judeo-kršćanskog naslijeđa; lako se prihvaća činjenica da 
bi nam Frangois Rabelais, Victor Hugo pa i Samuel Beckett mogli 
biti nerazumljivi ako nikada nismo čitali Bibliju ili na neki drugi 
način proučavali kršćansku, odnosno kršćanske književnosti. Zbog 
toga se, između ostalog, u programima francuskoga nacionalnog ob¬ 
razovanja daje danas dosta prostora religijskom obrazovanju. 


1 Predgovor napisan dvadeset godina nakon romana A rebours/Nasuprot, Gallimard, niz »Folio« str. 75. 

Ali da bi Crkva kao takva svojom liturgijom, a ne samo nekim 
judeo-kršćanstvom - izraz koliko nejasan toliko i neprecizan - mo¬ 
gla pozitivno utjecati na francusku književnost koja bez nje ne bi 
bila ono što jest, to nekima može izgledati malo neočekivano - čitaj: 
neumjesno. Tim više jer se radi o književnosti 19. i početka 20. sto¬ 
ljeća, a ne o onoj iz srednjeg vijeka, uvijek osumnjičenog vijeka zbog 
»mračnjaštva«. 

U vrijeme kada se najantiklerikalnije djelo - Voltaireov C andide 
- pojavljuje na vrhu liste najviše proučavanih djela u francuskoj na¬ 
stavi, u vrijeme kada obljetnica odvajanja francuske države od Cr¬ 
kve podmuklo obnavlja želju punu mržnje da se uništi »bestidnica«, 2 
takav utjecaj svakako ima sve izglede da postane nepoželjan, što će 
reći nerealan za sve one koji više vole nijekati povijest negoli se suo¬ 
čiti sa stvarnošću. Jer, kako nam je dobro poznato, ako je kršćanska 
vjera u Francuskoj i prihvaćena kao moguća komponenta privatnog 
života, ona je već unaprijed isključena iz socijalne sfere, čemu naža¬ 
lost svjedoči i nedavna prepirka oko jasne naznake kršćanskog nasli¬ 
jeđa u Ustavu Europske unije. 

Činjenica je da je na francuske pisce, točnije na francuske pisce 
19. i s početka 20. stoljeća utjecala liturgija, ta službena molitva 
Crkve koja sjajem obasipa kršćansku vjeru preko svojih mnogostru¬ 
kih slavlja. To je nesporna činjenica koju iznosi i opisuje Ivan Merz 
u svojoj studiji te vrlo smiono preuzima zadatak da pokaže kako se 
francuska književnost ne hrani samo osobnim uvjerenjem pojedinih 
pisaca, nego i nadasve kolektivnom vjerom cijeloga naroda odgajana 
liturgijom. Treba naglasiti da je taj mladi Hrvat, rođen 16. prosinca 
1896. u Banjoj Luci, a umro 10. svibnja 1928. u Zagrebu, posjedo¬ 
vao sve potrebne sklonosti za takav pothvat. 

Ivan Merz je u duši književnik. U gimnaziji mu je doktor Ljubo- 
mir Maraković pomagao otkrivati bogatstvo umjetnosti, literature i 
filozofije. Otada ne prestaje gajiti veliku ljubav prema Francuskoj 
i njezinim književnicima. Njegovi studiji prava i književnosti pri¬ 
je rata, nakon što je brzo napustio školovanje u vojnoj akademiji, 
završili su dolaskom u europsku prijestolnicu kulture, što je bilo 
takoreći neophodno. Kada je 1920. stigao u Pariz, on je već dobro 
poznavao književnost i uživao u djelima francuskih, ali i engleskih i 


2 » L'infame« - Voltairov bogohulni izraz za Katoličku Crkvu. 

njemačkih pisaca. U traganju za pravom istinom posebno ga odušev¬ 
ljava Goetheov Faust. Uostalom, i njegov rodni grad pod habsbur¬ 
škom vlašću prožet je njemačkom kulturom. Na Sorbonni prati 
predavanja iz povijesti francuskoga jezika, suvremene književnosti, 
iz poezije nakon 17. stoljeća te o Frangoisu Rabelaisu i Clementu 
Marotu. Na Katoličkom institutu također uzima satove iz francu¬ 
skog, grčkog i latinskog jezika. 

Dodajmo k tomu da Merzova privrženost književnosti u sebi 
nema ništa romantično. Knjige koje on čita nisu one što pothranjuju 
famozni val strasti koji je Chateaubriand tako dobro opisao, »učiniti 
vještim bez iskustva«. Kada 1920. otkriva Francusku, on je nažalost 
gleda očima prekaljenog ratnika koji se tek vratio s talijanske fronte 
gdje je doživio pravi užas. K tomu, za njega Europa nije samo ispra¬ 
zna riječ. Sva strana remek-djela koja je upoznao na deset jezika 
kojima se služio upućuju ga na vlastite korijene. Njegov otac podri¬ 
jetlom Nijemac dolazi iz Cehoslovačke, a majka mu Tereza potječe 
iz židovske obitelji u Mađarskoj. 

Književnik Ivan Merz također je i gorljiv katolik. Za vrijeme 
svoga dvogodišnjeg boravka u Francuskoj uz svoje aktivnosti u knji¬ 
ževnim krugovima te u francuskim katoličkim organizacijama on 
provodi vrlo intenzivan mistični život. To su ubrzo primijetili ljudi 
iz njegove okoline. »Vodio je život sveca. Različita trapljenja koja si 
je nametao: strogi post, spavati na podu, prati se hladnom vodom... 
sve te pokore, ali i sve ostale aktivnosti imale su jedini cilj - slavi¬ 
ti Boga«, pisat će kćerka gospođe Michaut, njegove stanodavke. I 
njegove ostale aktivnosti sastojale su se od ni u čemu manjega sva¬ 
kodnevnog prakticiranja vjere i čestih, ali diskretnih posjeta jednoj 
siromašnoj obitelji koju je kao član udruge sv. Vinka Paulskog po¬ 
magao velikodušnom milostinjom, odvajajući je od svojih skromnih 
primanja. 

Da bi uskladio svoju vjeru i svoju ljubav prema književnosti, 
Ivan Merz nije tražio lakoću. Suprotno Durtalu, Huysmansovu ju¬ 
naku, on ne upada u zamku estetizirane duhovnosti ili produhov¬ 
ljene estetike. Uostalom, za njega se bitno ne nalazi ni u duhovnim 
osjećajima ni u umjetničkom treptaju. Bitno se nalazi u euharistiji. 
On to ne prestaje ponavljati u svojim duhovnim napisima : 

»U svetoj Pričesti gdje se vaše tijelo i vaša duša sjedinjuju sa 
samim Božanstvom, mora biti vrhunac vašega života, u tom je činu 
i vrhunac cjelokupne liturgije. Sve veličanstvene molitve i pjesme, 
sva vaša razmatranja, svi vaši čini tijekom dana moraju biti kristo- 
centrični, moraju biti usmjereni prema tom jedinom času vašega 
dnevnoga života. Na se taj način već na zemlji ispunjava vaša zadnja 
svrha i postajete dionicima same Božje biti.« 3 

Na taj se način u duhu - i u srcu - Ivana Merza susreću književ¬ 
nost i religija, a mogu se susresti, bar u očima nas Francuza prožetim 
antiklerikalizmom, samo u onom što ih na neki način razdvaja: u 
bogoštovlju. Preostaje mu, dakle, učiniti samo jednu stvar: u djeli¬ 
ma francuskih pisaca otkriti i proučiti sve odlomke koji na bilo koji 
način spominju liturgiju Crkve. Bilo da se radi o genijalnom otkriću 
jednoga mladog apologeta ili o djelu kojemu nedostaje osjetljivost 
za originalnost, činjenica je da je taj mladi Hrvat dvadesetih godi¬ 
na prošlog stoljeća, komentirajući književna djela francuskih pisaca, 
stvorio antologiju kakva još nije objavljena. I, suprotno onomu što 
bismo u prvi mah mogli pomisliti, zbližavanje književnosti i religije 
koje je tu prikazano ne može biti prirodnije. Čitajući Ivana Merza, 
taj utjecaj liturgije na francuske pisce stvarno upada u oči. 

Možemo zamisliti toga mladića u Parizu od 1920. do 1922. go¬ 
dine. Svakodnevno sudjeluje na svetoj misi i posvješćuje si, kako 
to može samo jedan svetac, što znači primiti Krista u euharistiji. U 
svojem dnevniku o Isusu govori kao o Suncu. »Znadeš«, povjerava se 
u jednom pismu svojoj majci, »da me je život na sveučilištu u Beču, 
onda rat, studij i napokon Lurd potpuno uvjerio u istinitost katolič¬ 
ke vjere i da se zato cijeli moj život kreće oko Krista Gospodina.« 4 
U isto vrijeme, u razmaku od možda nekoliko sati, on čita Frangisa 
Jammesa, Zolu, Vignyja pa kao u čudu primjećuje da francuski pis¬ 
ci, koje je obožavao od svoje mladosti, govore o liturgiji. Oni govore 
o misi koja ga očarava. Potpuno ga zaokupljaju »hvalospjevi svježi 
i bijeli« koji oduševljavaju i Verlainea. Sjajne boje liturgije u kojoj 
on sudjeluje iste su kao i one koje privlače pozornost najpoznatijih 
pisaca. Blagotvorni utjecaj mise koji primjećuje na francuskom na¬ 
rodu prekrasno su opisali Chateaubriand, Hugo i drugi. Čak i pisci 


3 I. Merz, Duhovna obnova po liturgiji, Luč, br. 1, 1924., str. 11-17. 

4 I. Merz, Pismo majci iz Pariza, 20. listopada 1921. 

koji su, zbog svojih filozofskih uvjerenja, odgoja ili pak nepoznavanja 
materije protivnici religije, opširno govore o molitvi Crkve i detalj¬ 
no opisuju bogoslužje. Kako onda, u danim okolnostima, ne sastaviti 
studiju »o utjecaju liturgije na francuske pisce« i ne potvrditi jedno 
takvo otkriće? 

U piscima svog vremena Ivan Merz ne vidi samo muškarce i 
žene koji su znali izvijestiti o zajedničkom iskustvu što on smatra 
bitnim, već u njima vidi i osobe, tajnovita bića koja mogu nadahnuti 
samo poštovanje i diskretnost. Stoga kod njega nema nikakva op¬ 
tuživanja. Tako na primjer on posvećuje jedno poglavlje Flaubertu, 
drugo Baudelaireu, piscima koji su se povlačili po sudovima. Njima 
se predbacivalo da su naštetili dobrom moralu. Ali takve prosudbe, 
koje su mu sigurno bile poznate, njega ne zanimaju. Sigurno da nije 
mogao biti indiferentan prema nekomu negativnom aspektu djela 
koje je spominjao, ali je uvijek ili skoro uvijek isticao njegove pozi¬ 
tivne strane. 

Ono što njega zanima jest način na koji ovaj ili onaj pisac govori 
o liturgiji, što za njega predstavlja vrhunsko iskustvo. Na primjer 
ono što razlikuje Baudelairea od njegovih prethodnika za Ivana Mer- 
za jest »profinjenost osjetila koja je dosegnula svoje krajnje grani¬ 
ce«. Dok su se Baudelairove oči napajale sjajnim i različitim bojama 
liturgijskih obreda, on je »sa zanosom« udisao sve mirise tamjana 
koji su ispunjavali jednu crkvu. Ta boležljiva osjećajnost udružena s 
njegovom sklonosti sotonizmu predstavlja jednu od najistaknutijih 
značajki njegova liturgijskog shvaćanja. Sto se tiče Flauberta, tvrdi 
Merz, »on se nije ograničio, kao što je to činio njegov prethodnik 
(Zola), da zabilježi samo vanjštinu same liturgije, nego se trudio da 
prodre u unutrašnji život onih koji su izloženi tom utjecaju«. Razu¬ 
mije se, Ivan Merz time ne donosi svoj vrijednosni sud. 

Zaokupljen jedino načinom na koji su francuski pisci prikazivali 
liturgiju i korist koja se iz tog može izvući, Merz si je uskratio stupiti 
na područje duhovnosti, unatoč činjenici da je upravo duhovnost 
područje gdje se prirodno susreću književnost i religija. Dok je ne¬ 
koliko godina ranije neki opat Mugnier napisao opširan tekst nasto¬ 
jeći dokazati da se npr. Huysmans stvarno obratio, nasuprot onome 
što su neki vjerovali, Ivan Merz se u tri poglavlja koja je posvetio 

piscu djela En route {Na putu) zadovoljava samo jednim opisom. Tu 
čitamo rečenicu, iznenađujuću za pero jednog blaženika: 

»Budući da je on bio gotovo ravnodušan prema doktrinarnoj 
vrijednosti liturgije, vrlo rijetko nam govori jesu li određeni teksto¬ 
vi izvršili valjan, spasonosan i djelotvoran utjecaj na njegov vlastiti 
život. O tome je veoma teško dati svoje mišljenje. Naša se zadaća 
sastoji samo u tome da pokažemo činjenice i istaknemo kao neos¬ 
porno da je kod Huysmansa estetski osjećaj bio razvijen u tolikoj 
mjeri da je zasjenio ostale sposobnosti njegova bića.« 

Iz ovih se redaka jasno vidi kako Ivan Merz odbija hvaliti du¬ 
hovnost Huysmansa, jednako kao što izbjegava kuditi jednog Flau- 
berta ili jednoga Baudelairea. Za jednoga uvjerena i gorljiva katolika 
vrlo je iznenađujuće pokazivati tako malo prozelitizma. No možda 
Ivan Merz, upravo zato što je blaženi, zna da je duša jednostavno 
duša i Bog jedini »istražuje bubrege i srce«. 

Najzad, Ivan Merz nam otkriva opće divljenje koje preko li¬ 
turgije ujedinjuje pisca i kršćanina. To je ono što kršćaninu pono¬ 
vo otkriva liturgija u svom punom sjaju jer pisci, koji su obdareni 
posebnom osjetljivošću i izuzetno razvijenim smislom za promatra¬ 
nje, izvlače iz zaborava pojedine oblike bogoslužja ističući njihovo 
neizmjerno bogatstvo. Tako Balzac, koji je zajedno s Benjaminom 
Constantom i Stendhalom svrstan u skupinu »indiferentnih« pisaca, 
čak i autor romana Cure du village (Seoski župnik), na divan nam 
način pokazuje kako liturgija »preobražava fizički izgled pojedinih 
osoba, oblikuje ukus naroda, pruža mu filozofsku doktrinu i vrši 
obraćenja«. 

Sto reći o Leonu Bloyu, čiji život oblikovan liturgijom čini od 
njega jednog od onih »pisaca koji su u potpunosti shvatili bit liturgije, 
onakvu kakvu je izložio Dom Gueranger«? Čak i među piscima koje 
je Ivan Merz ocijenio »antiliturgijskim«, što znači oni koji nastavljaju 
tradiciju 18 . stoljeća, nema onih koji ne prikazuju na ovaj ili onaj na¬ 
čin veličanstvenost obreda. Nadalje, tvrdi Merz, kako je djelo Pierrea 
Lotija na primjer, tog »protivnika liturgije«, za nas zanimljivo zbog 
toga što nam ne donosi isključivo opise liturgije Katoličke Crkve, 
nego i opise najrazličitijih religija. Ono je dokument koji pokazuje da 
je sav ljudski rod jedan duboko liturgijski organizam, koji istovremeno 
osjeća potrebu dati svojoj vjeri društveni i vidljivi izraz. 


267 


Jedno od najoriginalni]ih poglavlja možda je ono koje Ivan Merz 
posvećuje Ernestu Hellou. Taj pisac, u naše vrijeme malo poznat, 
jedan je od onih kod kojih nam hrvatski blaženik uspijeva krajnjom 
osjećajnošću dočarati ljubav prema liturgiji. Tom prilikom otkriva 
nam najhitniju značajku Crkve u očima tog pisca: smirenost. 

»Jedna od značajki Katoličke Crkve jest njezin postojan mir. Taj 
mir nije hladnoća. [...] Usred pucanja gromova i topova ona slavi ne¬ 
pobjedivu slavu Mirotvoraca, a slavi je pjevajući joj. Planine svijeta 
mogu se rušiti jedna za drugom. Ako li je toga dana svetkovina kakve 
male pastirice, svete Germaine na primjer, Crkva će slaviti tu malu 
pastiricu nepomućenim mirom koja joj dolazi od Vječnosti. Pa stvara¬ 
li narodi i kraljevi oko nje bilo kakvu buku, ona nikada neće zaboraviti 
jednoga od svojih siromaha, jednoga od svojih prosjaka, jednoga od 
svojih mučenika« (Physiomonie des saints/ Fizionomija svetaca ). 

Čitajući doktorsku disertaciju Ivana Merza ipak nam se nameće 
jedno pitanje: da je on živio u naše vrijeme, bi li mogao prići znanstve¬ 
nom istraživanju i otkrićima u književnosti 20. stoljeća na isti način? 
Naravno da bismo bili ponukani odgovoriti negativno. U prvom redu 
zato što nam podaci o liturgiji kod pisaca našeg vremena izgledaju 
žalosno siromašni. Evociranje pogreba majke heroja ili protuheroja u 
romanu LEtranger ( Stranac ) A. Camusa na primjer svodi se na da¬ 
leke uspomene mukotrpna hodanja kroz prirodu koju zatire sunce i 
odvraća nas od namjere da poduzmemo daljnje istraživanje. 

Međutim, isto tako imamo pravo postaviti i drugo pitanje: ne 
bismo li bili zaslijepljeni laicističkom interpretacijom poznatih tek¬ 
stova 20. stoljeća, onom istom koja bi nam čak branila i misliti o 
bilo kakvu utjecaju liturgije na francuske pisce 19. stoljeća da se 
Ivan Merz nije prihvatio zadatka i pokazao njezinu važnost? Dobro 
je primijetiti da spominjanje obreda kao što su krštenje, sprovod, 
ispovijed ili misa u djelima pisaca minulog stoljeća i nije toliko od¬ 
sutno kao što bi se u prvi mah moglo pomisliti. 

Samo kod suvremenih pisaca obilno nalazimo takve primjere. 
Jedan od njih je problematično tumačenje Petrova nijekanja surad¬ 
nje s Isusom kod Pascala Quignada 5 što nas dovodi do simbolična 


5 »On ga je zvao Petre. Ta nenadanost i neobičnost počeše brkati, remetiti zvučni sustav u koji je 
Simun bio dotad uronjen. Ti novi slogovi na čiji se zvuk trebao odsada odazivati, izbacivanje i poka¬ 
panje starih slogova koji su ga imenovali, potiskivanje osjećaja te stavljanje na stranu malih pričica 
koje su se malo po malo prilagodile tim zvukovima, pokoji neočekivani oblik ponašanja katkad su ga 

krštenja ribara Šimuna koji na Kristov poziv izlazi iz Tiberijadskog 
jezera. U jednom potpuno drugačijem stilu Philippea Delerma 6 nala¬ 
zimo ležerniju, ali jednako izražajnu usporedbu između unutrašnjosti 
automobila i ispovjedaonice, dva mjesta razgovora gdje se sugovornici 
međusobno ne gledaju i raspravljaju na neobičan način. Tu je još i Di- 
dier Decoin 7 koji preko potresna razgovora opisuje kako je jedna bla- 
ženica, Elizabeta od Presvetog Trojstva, intenzivno proživljavala misu. 
A da i ne govorimo o jednom drugom piscu koji, daleko od toga da bi 
bio imao čistu dušu poput dječaka iz crkvenog zbora, ipak energično 
brani katoličanstvo i sve njegove obrede: Denis Tillinac. 8 

Uzimajući u obzir prethodnu generaciju pisaca, također bismo 
mogli navesti ime jednog pisca, malo osumnjičenog zbog fanatizma, 
Gerogesa Simeona koji u svojim intrigama često daje mjesto jed¬ 
nom ministrantu. 9 Sto reći o Euharistiji u pariškoj latinskoj četvrti 
čije je slavlje bilo ometano svibanjskim događajima 1968. koje je 
opisao Maurice Clavel, 10 zatim o filozofiji pričesti što je uz pomoć 


odavali. [...] Pjev pijetla kamen je spoticanja, prodor u unutrašnjost zvučnog doživljaja govora u kojem 
se Petar spotiče kao i u svojemu imenu. Hrapavi pjev koji najavljuje zoru uranja ga u jedan potpuno 
drugi način života, nivo toliko različit od njegova vlastitoga: nivo Isusa, nivo Petra, nivo prije Petra 
(nivo Simuna), nivo prije Simuna.« (Pascal QUIGNARD, La haine de la musique / Mržnja glazbe, 
Gallimard, »Folio«, str. 84-89) 

6 »Osjeća se da to lagano dolazi: puno je lakše kad pogled ne kvari ravnotežu između izraza lica i smi¬ 
sla riječi. Tijelo je uvijek smetnja, ono isuviše govori. Istinu? Možda, međutim, ta istina može isto tako 
postati i laž ukoliko se riječi povuku. U noći koja počinje slomljena tijela vezana su pojasom na sjedalu 
automobila, riječi se uzdižu iz dubine bića [...] Gradovi najavljeni blijedoljubičastim i narančastim 
bljeskom s neba pozivaju na dugu šutnju, potom se ponovno vraća razgovor smirujućim ritmom u dvo¬ 
strukom monologu gdje bi jedan bez muke preuzeo takt onoga drugoga, obilje slušanja i poštovanja. 
To je neka čudna ispovjedaonica bez svećenika, bez odrješenja, ponekad čak i bez kajanja.« (Philippe 
DELERM, Enregistrements pirates / Piratske snimke, Edition du Rocher, 2003., str. 104-105) 

7 »Vi niste jecali, Elizabeto. Nikada se niste ni onesvijestili. Naprotiv, bili ste neizmjerno spokojni. Sve 
se događalo kao da ste nedjeljom svoju misu u Sv. Mihaelu doživljavali ne kao spomen, čak i uzbudljiv 
i veličanstven, nego kao jednu apsolutnu stvarnost oslobođenu od prostora i vremena, stvarnost Božje 
prisutnosti. Kad bismo znali što je to misa, kaže Pascal, umrli bismo od toga. Vi ste od tog umirali. 
Ne biološki, već je svake nedjelje pomalo umirao vaš status malograđanske lutke, siročeta, dižonjanke 
i pijanistice da bi se nanovo rodilo jednostavno dijete Božje.« (Didier DECOIN, Elisabeth Catez ou 
obsession de Dieu / Elizabeta Catez ili opsjednutost Bogom, Edition du Cerf, 2003. str. 61) 

8 »Ministrant je bio odjeven u crvenu reverendicu, zakopčanu do gležnjeva i u bijelu roketu obrubljenu 
čipkom. Upalio je svijeće i rasporedio misno posuđe na stoliću kraj žrtvenika. Svećenik je navukao 
svoju misnicu i stavio štolu, čija je boja varirala prema vremenu Došašća, bijela za svetkovine, crvena 
ili zelena, dijete nije točno znalo [...] Bilo je tu misnog posuđa i platna kojima si je svećenik čistio ruke 
[...] Bilo je kratkotrajna zanosa nakon pričesti, osujećena napašću zgristi hostiju umjesto je pustiti da 
se rastvori pod jezikom [...] S vremena na vrijeme bilo je i one svježe opijenosti na izlazu iz drvene 
ispovjedaonice. [...] Bio je Tantum ergo prvih petaka u mjesecu [...] Bio je Veni creator na Duhove.« 
(Denis Tillinac, Le Dieu de nos pereš / Bog naših otaca, Bayard, 2004., str. 1-11) 

9 U tom kontekstu pročitati članak o. Philippea Verdina » Simeon , temoin de l'homme perdu / Simeon, 
svjedok izgubljena čovjeka « u 94. broju časopisa Esprit et Vie, str. 14-15. 

10 Maurice Clavel, Dieu est Dieu, nom de Dieu /Bog je Bog, Božje ime, Grasset, 1976., str. 19-22. 

Simone Veil znanstveno obradio Jean Guitton 11 ili pak o čuvenoj 
Messe sur le monde (Misa nad svijetom) od Teilharda? 12 

Sve u svemu, gledajući ovih nekoliko primjera čija se lista može 
i podosta nadopuniti, veoma je vjerojatno da rad Ivana Merza nije 
djelo prošlosti. Dapače, smijemo misliti da se radi o jednom istin¬ 
skom programu za čitanje književnih djela što nas poziva da cijeni¬ 
mo i poštujemo sve francuske pisce iz prošlosti kao i ove suvreme¬ 
ne, koji su bili uvjereni u prirodnu nedjeljivost književnosti i religije, 
a nadasve, u neusporedivu ljepotu liturgije. 

Caen - Francuska, 1. III. 2005. 

prof. Thomas Gueydier 
direktor Centra za teološke studije 
u C aenu 

Tekst predgovora na hrvatski prevela: 
prof. Ivanka Jardin, Pariz 


* * 


* 


Prof. THOMAS GUEYDIER rođen je 1975. u Cherbourgu u Francuskoj. 
Srednju školu završio je u Nantesu. Studirao je od 1993. do 1997. književnost na 
Sveučilištu u Nantesu, a od 1998. do 1999. radi na Sveučilištu Sorobnni u orga¬ 
niziranju natječaja za nacionalno obrazovanje. Od 2000. - 2001. pohađa specija¬ 
lizirane studije na Sveučilišnom institutu u Nantesu za formaciju profesora. Od 
2001. do 2004. predaje književnost u srednjim školama u Parthenayu, a potom i 
u školama regije Nantesa. 

Kao angažirani katolički laik 2004. g. imenovan je u Caenu u Normandiji 
za generalnog koordinatora Centra za teološke studije (Centre d’Etudes Theo- 
logiques] na Visokom učilištu za teološko obrazovanje laika i za pripremu kan¬ 
didata za svećenike; učilište djeluje pod pokroviteljstvom triju biskupija iz regije 
Donje Normandije. 2006. g. postaje glavni direktor istoga Centra i u toj je službi 
sve do danas. 

Oženjen je i otac je četvero djece. Jednome je sinu dao ime po bi. Ivanu 
Merzu kojega je upoznao nakon njegove beatifikacije 2003. g. Oduševio ga je 
njegov život i djelo, posebice činjenica da je Merz napisao doktorsku disertaciju 
o francuskim piscima. Zaslužan je za drugo izdanje Merzove disertacije u Francu¬ 
skoj. U jesen 2005. g. posjetio je Hrvatsku i Bosnu i Hercegovinu te je u Zagrebu 
i Banjoj Luci održao niz predavanja o bi. Ivanu Merzu, o važnosti njegove diserta¬ 
cije i Merzovih nastojanja u povezivanju francuske i hrvatske kulture. 


11 Jean Guitton, LAbsourde et mystere / Apsurd i misterij, Desclee de Brouvver, 1984., str. 77-103. 

12 p, erre Teilhard de Chardin, Hymne de l'Univers / Hvalospjev svemira, Edition du Seul, coll. 
»Points Sagesses«, 1993., str. 15-49. 

II. DIO 

1. ZLATNA KNJIGA 

2. TI I ONA 

3. JUNAČKI ŽIVOT SV IVANE OD ARKA 

UVOD 

Osim brojnih članaka koje je objavio u raznim časopisima, a koji su 
objavljeni u prva dva sveska Sabranih djela i nadopunjeni s još trinaest 
članaka koje objavljujemo o ovom trećem svesku, Ivan Merz je objavio 
i sedam manjih samostalnih djela-knjižica, popularno zvane brošure. 
Četiri su objavljene u prva dva sveska, a tri objavljujemo sada. 

Prvo njegovo samostalno djelo od tih sedam knjižica jest Zlatna 
knjiga, duhovno-moralni priručnik Orlovske organizacije. Izradio ju je 
prema slovenskom izvorniku, ali ju je potpuno preradio i nadopunio 
brojnim novim idejama i sadržajima čega nije bilo u slovenskom izda¬ 
nju. Posebno je zanimljiv Merzov čuveni Predgovor što ga je napisao za 
Zlatnu knjigu a koji je bio, nažalost, premda već složen u tiskari, uklo¬ 
njen neposredno prije tiskanja. U tom Predgovoru kojega smatramo 
»mučeničkim« Merz je izrazio svoj apostolski program i sve one nove 
ideje koje je unatoč protivljenjima uspio ipak kasnije provesti unutar 
Orlovske organizacije kojoj je bila namijenjena Zlatna knjiga. Taj ču¬ 
veni Predgovor čiji nam se rukopisni original sačuvao u Arhivu Ivana 
Merza, kao i detaljan opis dramatičnosti zbivanja koja su pratila njego¬ 
vo uklanjanje, donosimo ovdje ispred službenog teksta Zlatne knjige. 

Druga Merzova knjižica Ti i ona bila je namijenjena zrelijoj muš¬ 
koj omladini kao mali priručnik pripreme za brak. Možda će nam se 
neki stavovi iz ove knjižice danas činiti prezahtjevnima, no treba imati 
u vidu da Merz nije i z nosio o toj tematici ništa novoga niti svoje ori¬ 
ginalne ideje; on je samo dosljedno zastupao i primjenjivao crkveno 
učenje o moralnim pitanjima i želio je da ih mladež upozna, prihvati i 
po njima se vlada. Zadivljuje njegova revnost za dobro mladeži i njezine 

budućnosti koja izbija iz svakoga retka ove knjižice. Merz želi očuvati 
mladoga čovjeka od lutanja i stranputica na moralnom području kad 
je riječ o ljubavi i spolnosti, braku i obitelji i stoga pokazuje jasan cilj i 
smisao ljudske ljubavi i braka prema kršćanskom učenju. Predgovor za 
ovu Merzovu knjižicu napisao je dr. Avelin Cepulić, poznati zagrebački 
liječnik, prijatelj Ivana Merza i aktivni član u vodstvu Orlovske orga¬ 
nizacije. Svoju vjeru svjedočio je osim kroz apostolat među mladima i 
brojnim karitativnim djelima prema siromasima pa je dobio naziv »li¬ 
ječnik zagrebačke sirotinje«. Njegov predgovor kao liječnika daje ovoj 
brošuri Ivana Merza posebnu ozbiljnost i vrijednost. 

Knjižica Junački život sv. Ivane od Arka jest treće Ivanovo samo¬ 
stalno djelo od njih sedam koliko ih je objavio kao posebna izdanja. 
Njegova je velika zasluga što je ovom knjižicom omogućio u prvom 
redu ženskoj mladeži, a onda i svima ostalima da upoznaju ovu jedin¬ 
stvenu francusku sveticu. Nju je posebno popularizirao među djevoj¬ 
kama u Orličkoj organizaciji i predloži im je da je uzmu za svoju zaštit¬ 
nicu što je organizacija i prihvatila. 

Sve tri knjižice, kao i one četiri prethodne objavljene u prethodna 
dva sveska, nose službeno dopuštenje crkvenih vlasti za njihovo objav¬ 
ljivanje (Nihil obstat, Imprimatur). Ivan Merz je uvijek nastojao za 
svoje radove, članke i knjižice dobiti suglasnost crkvenih vlasti čime 
je želio pokazati da ono što piše jest u skladu s naukom Crkve. Poje¬ 
dinačne važnije članke prije njihova objavljivanja u tisku običavao je 
poslati prije kojem učenom svećeniku ili biskupu da ga pročita i dade 
eventualno svoje primjedbe i ispravke. 

Gotovo u svim svojim objavljenim radovima, kao i onima koji se 
još nalaze u rukopisu, Merz je posebno isticao određene riječi ili reče¬ 
nice kako bi svratio pozornost čitatelja na bitne ideje i pojmove koje 
je izlagao i zastupao u svojim radovima i želio da se dobro uoče. U tu 
je svrhu upotrebljavao razne načine: razmicanje pojedinih riječi, čak i 
čitavih rečenica, masna slova, podcrtavanje, velika pisana slova, navod¬ 
nici, kurziv. Da bismo ostali vjerni Merzovoj želji da neke riječi ista¬ 
kne, a s druge strane poštujući današnji grafički način isticanja, sve te 
razne načine naglašavanja sveli smo samo na jedan: kurziv. U prvi mah 
možda to vizualno neće biti posebno uočljivo, stoga molimo čitatelja 
da kod čitanja obrati na to pozornost; dakle svaka riječ, skupina riječi 
ili rečenica koja se u tekstu susreće u kurzivu jest pojam koji je Merz 
u svojim izvornim radovima posebno istaknuo želeći naglasiti važnost 
određene riječi, pojma ili cijele rečenice. 

Žrtva Euharistija Apostolat 


ZLATNA KNJIGA 

HRVATSKE ORLOVSKE OMLADINE 
Prvo hrvatsko nadopunjeno i prerađeno izdanje 


ORLOVSKA KNJIŽNICA 
Organizatorno-idejni dio 
Svezak 2. 


Ordinariatus Archidioecesis Zagrabiensis 


Nr. 9798 
Nihil Obstat. 

Dr. Josephus Lončarić, m. pr. 
Censor 


IMPRIMATUR 

Datum Zagrebiae, die 10. decembris 1923. 

Dr. Dominicus Premuš, m. pr. 
Episcopus consecratus, Vicarius generalis 


Zagreb, 1924. 

Našemu cjelokupnomu 
KATOLIČKOM EPISKOPATU 
sinovskoj privrženosti i ljubavi posvećuje 
ZLATNU KNJIGU 


HRVATSKI ORLOVSKI SAVEZ 


SADRŽAJ 


I. ORAO, NJEGOVA SVRHA, RAD I UZOR 

II. ORLOVI, NJIHOVE DUŽNOSTI I ŽIVOTNI ZADATAK 

III. ORLOVSKE KREPOSTI 

1. Bogoljubnost 

2. Prijateljstvo 

3. Nesebičnost, požrtvovnost i poniznost 

4. Ljubav k istini i iskrenost 

5. Ljubav prema pravici 

IV ZNAČAJNOST 

V VITEŠTVO I NEPOROČNI ŽIVOT 

VI. LJUBAV PREMA SVETOJ CRKVI 

VII. LJUBAV PREMA NARODU I NARODNE DUŽNOSTI ORLA 

VIII. TJELESNO ZDRAVLJE I SMISAO ZA KUĆU I OBITELJ 

IX. KRŠĆANSKA LJUBAV I MILOSRĐE 

X. ORAO I PROTIVNICI 


POSTANAK ORLOVSKOGA POKRETA 
Povod katoličkoj organizaciji 
Orlovski pokret 
Glavne značajke 
Zaključak 

PAPA PIO XI.: IDEOLOGIJA OMLADINSKOGA POKRETA 
ORLOVI SMO! 

ORLOVSKA HIMNA 


275 


PREDGOVOR IVANA MERZA 
ZLATNOJ KNJIZI 

Njegov apostolski program 
Arhiv Ivana Merza, F21, br. 6 i br. 12 


Nakon što je u Zagrebu 16. prosinca 1923. osnovan Hrvatski 
orlovski savez, katolička organizacija za mladež, Ivanu Merzu koji 
je te godine doktorirao na Zagrebačkom sveučilištu i koji je bio član 
Osnivačkoga odbora ove nove organizacije, povjerena je dužnost da 
pripremi hrvatsko izdanje Zlatne knjige, temeljnoga priručnika orga¬ 
nizacije za idejnu i duhovnu formaciju članova. Ovaj je priručnik već 
postojao na slovenskome jeziku. Merz nije samo knjigu preveo, nego 
ju je na mnogim mjestima nadopunio i obogatio novim elementima 
vjerske i crkvene orijentacije. Novu je organizaciju već od njezina 
osnutka Merz nastojao postaviti na temelje Katoličke akcije koju je 
tih godina pokrenuo papa Pio XI. u Rimu. Na sve te novosti Merz je 
upozorio u svojemu Predgovoru koji se smatra cartha magna njegova 
apostolskoga rada i u kojemu je izložio sve temeljne ideje na kojima 
se trebala graditi i po kojima je trebala djelovati nova organizacija. 
To su ujedno bile ideje koje je on sam živio i provodio u djelo, a cije¬ 
li Predgovor smatra se njegovim apostolskim programom. Kada ga 
čitamo, uočavamo zanos i polet ljubavi prema Kristu i Crkvi jednoga 
mladog čovjeka koji svojim idejama želi oduševiti i povući mlade duše 
prema istim vrijednostima za koje je on živio. 

Nažalost, njegov Predgovor u obliku kako ga je on bio sastavio i 
predložio nije objavljen u Zlatnoj knjizi. Skupina katolika, inače nje¬ 
govih suradnika koji tada još nisu prihvaćali ideje Katoličke akcije i 
protivili se Merzovu nastojanju o provedbi papinske Katoličke akcije 
u Hrvatskoj, uklonila je njegov Predgovor iz knjige kada je ona već 
bila u tisku. 1 No upravo je time taj »mučenički« Predgovor dobio na 


1 Za bolje razumijevanje ovoga slučaja uklanjanja Predgovora Ivana Merza iz Zlatne knjige, koju je 
inače Merz redigirao i pripremio za tisak, upućujemo čitatelja na literaturu o Hrvatskome katoličkom 

svojoj vrijednosti i zanimljivosti. Djelomično gaje sam Merz objavio 
u Katoličkome tjedniku četiri godine kasnije pod naslovom »Iz povi¬ 
jesti Orlovstva« (vidi Drugi svezak Sabranih djela, str 164). Govo¬ 
reći o hrvatskome izdanju Zlatne knjige, moramo spomenuti jednu 
zanimljivu i važnu činjenicu: bi. kardinal Alojzije Stepinac u svojoj 
mladosti bio je član Orlovske organizacije kojoj je Merz bio na čelu 
kao idejni vođa. Kao član Orlovske organizacije prije svojega odla¬ 
ska na studij teologije, Stepinac je često čitao Zlatnu knjigu i na njoj 
se nadahnjivao za svoj vjerski i moralni život, kako sam priznaje. U 
jednom pismu svojoj zaručnici piše: »Misliš li da sam ja samo onako 
nabacio neke misli iz orlovske Zlatne knjige? To je uistinu suho zlato, 
ta knjiga. Napose, kad piše o ponašanju prema djevojkama. Dje¬ 
vojačku čast čuvati i braniti kao zjenicu oka - nalaže naša Zlatna 
knjiga/« 2 Iz ovoga se može lako zaključiti da su ideje iz Zlatne knjige 
pridonijele duhovnoj formaciji i potom kasnijoj životnoj orijentaciji 
mladoga Stepinca prema svećeništvu. Slijedi sada izvorni tekst ru¬ 
kopisa Predgovora Ivana Merza kako je sačuvan u njegovu Arhivu. 

* * * 

Slovenski original Zlatne knjige izišao je već god. 1910. G. Franc 
Terseglav, njen pisac, na genijalan je način zacrtao u njoj ideologiju 
slovenske katoličke omladine onoga vremena. On je nastojao da ova 
knjiga dobije trajnu vrijednost tako da se uzmognu njom poslužiti 
sva buduća pokoljenja slovenske katoličke omladine. Vječna načela 
Katoličke Crkve, koja je on primijenio na slovenske prilike, bila su 
za nj jamstvo da će ovaj mali katekizam odgojiti više pokoljenja svje¬ 
snih slovenskih katolika. Ipak će se mnogi u čudu zapitati: zašto smo 
se mi unatoč tomu usudili nadopuniti i preraditi ovu knjigu. Tomu 
je ponajglavniji razlog što se je od 1910. godine, tj. od izdanja ove 
knjige, organizirana Katolička akcija po cijelome svijetu na osobito 
veličanstven način razvila i da je taj velebni život Katoličke Crkve 
ostavio i u našoj omladini svoje duboke tragove. 


pokretu (HKP) gdje je opisan spor koji je nastao početkom dvadesetih godina 20. stoljeća u redo¬ 
vima aktivnih hrvatskih katolika između Seniorata, vodstva HKP-a, i vodstva Orlovske organizacije. 
Posebice vidi članak: Božidar Nagy, Uzroci podjele u Hrvatskom katoličkom pokretu, objavljen u knjizi: 
HRVATSKI KATOLIČKI POKRET, Zbornik radova s Međunarodnog znanstvenog skupa, Kršćanska 
sadašnjost, Zagreb 2002., str. 639-652. 

2 Dian Baton (Ivon Ćuk): Mladi Stepinac - Pisma zaručnici, ZIRAL, Rim, 1975., str. 79, 89-90. 

Ono čim su se zadovoljavali naši stariji drugovi, nas više ne zado¬ 
voljava. Mi se više ne moramo toliko boriti u javnosti da sebi izvojštimo 
pravo opstanka, kao što su to oni s toliko oduševljenja i uspjeha činili. 
S organiziranom katoličkom omladinom danas računa javno mnijenje i 
malo kome se danas čini čudnim da naobražen čovjek može biti vjeran 
sin Katoličke Crkve. 

Novija katolička generacija pošla je za jedan korak dalje. Nju su 
danas zahvatili valovi onih rijeka koje potekoše iz vječnoga Rima već 
1905. god. kada je blage uspomene papa Pio X. izdao Breve 3 o čestoj 
i svagdanjoj svetoj Pričesti. Mladi naraštaj goji zanosnu ljubav prema 
našemu Spasitelju, koji je uvijek s njime u presvetoj Euharistiji; tu on 
crpi svoju snagu za svoje djelovanje, za svoj apostolat. Dok je starija 
generacija morala afirmirati kršćanstvo na intelektualan, apologetski 
način i pokazivala silnu odlučnost u suzbijanju navala liberalizma, nova 
je generacija smirenija. Ona je u neprestanome i intimnome dodiru s 
Isusom koji kraljuje i vlada u njenim dušama. 

S time je u vezi zanosna ljubav mladih prema svetoj Crkvi, Isu¬ 
sovoj neokaljanoj zaručnici te njenim biskupima i svećenicima. Oni 
su se uvjerili da svećenika zapada prva i najvažnija uloga u širenju 
Kraljevstva Božjega, a da se svjetovnjaci moraju njima pridružiti; 
moraju postati njihovim pomoćnicima. Zato i vidimo da su kod dru¬ 
gih naroda najvrsniji članovi katoličkih omladinskih društava otišli u 
sjemenište, a čini se da će doskora taj duh zavladati i kod nas. Ovo 
izdanje Zlatne knjige išlo je upravo za time da svećeniku vrati ono 
dostojanstveno mjesto koje zapada Isusova učenika. 

Iz ove se Zlatne knjige također vidi da omladina ima oči uvijek 
usmjerene prema Rimu, gdje je onaj svjetionik koji svojim zrakama 
obasjava cijelu zemlju. I iz samoga Rima potekle su u zadnje vrijeme 
smjernice koje računaju s Katoličkom akcijom kao činjenicom i koje 
na vrlo precizan način zacrtaše njenu ulogu. 

Mi smo se poradi toga, prerađujući Zlatnu knjigu , najviše obazi¬ 
rali na one upute koje su zadnji pape dali Katoličkoj akciji, a napose 
omladinskome pokretu. U Katoličku akciju spadaju prema tome: 
»...povezane organizirane katoličke sile za očuvanje, proširenje, pri- 


3 Papinski dokument u kojem se nešto određuje da se provede u životu i djelovanju Crkve i njenih 
članova. 

mjenjivanje i obranu katoličkih načela u individualnome, obitelj¬ 
skom i društvenom životu.« 4 

Sto se tiče same organizirane katoličke omladine, to je Sveti 
Otac Pio XI. - Papa Katoličke akcije - jasno izrekao da ona mora te¬ 
žiti poglavito za svojom vlastitom vjerskom, a zatim umnom, kultur¬ 
nom, socijalnom naobrazbom. 5 Katolički omladinski pokret treba se 
brinuti za odgoj elite, za odgoj apostola. Društva katoličke omladine 
moraju biti - kao što je to bilo izrečeno na Trećem međunarodnom 
katoličkom omladinskom kongresu - prava sjemeništa koja će siste¬ 
matski odgajati preporoditelje ljudskoga društva; moraju biti Crkvi 
koja sluša - Ecclesiae audienti - prava sjemeništa u kojima će se su¬ 
stavno odgajati pomoćnici Crkve koja naučava - Ecclesiae docentis. 

Iz svega toga je razumljivo da mi danas stavljamo na našu omla¬ 
dinu daleko veće zahtjeve negoli se to moglo činiti prije četvrt sto¬ 
ljeća. Mi smo radi toga odredili posve u potankosti koje su vjerske 
dužnosti Orla, koliko puta najmanje mora primiti svetu Pričest, ka¬ 
kav mora biti njegov odnos prema svetoj Crkvi i njenim službeni¬ 
cima. Dok je stariji naraštaj više naglašavao ljubav k Bogu i narodu, 
kod mladih je ta ljubav k Bogu dobila konkretniji oblik u ljubavi k 
euharistijskom Isusu, a ljubav k narodu treba da se podredi ljubavi 
k svetoj Crkvi. 

Dao dobri Bog da Zlatna knjiga u ovome obliku odgoji vojsku 
apostola, vojsku svetaca, koja će se razletjeti diljem hrvatske domo¬ 
vine i osvajati poput katoličkih vitezova carstvo ljudskih duša. Neka 
i ona nešto pridonese da posvuda kod nas zavladaju načela svete 
Rimokatoličke Crkve i da na taj način Presveto Srce Isusovo privine 
što veći broj naše braće u svoj božanski zagrljaj. 


4 Statuti talijanske Katoličke akcije odobreni od Svete Stolice 2. X. 1923. 

5 Vidi govor Svetoga Oca iza ovoga Predgovora pod naslovom »Ideologija omladinskog pokreta«. - 
(Ivan Merz je pripremajući hrvatsko izdanje Zlatne knjige namjeravao staviti spomenuti Papin govor, 
do kojega mu je bilo veoma stalo, odmah iza svoga Predgovora. Međutim u tiskanom izdanju njegov 
Predgovor u ovom obliku nije objavljen, a Papin je govor tiskan na kraju Zlatne knjige. Vidi ovdje str. 
313 - Op. ured.) 

PREDGOVOR IZDAVAČA 


Hrvatski orlovski savez prvo što daje katoličkoj omladini jest 
ovo evanđelje katoličke omladine. Zlatna knjiga izlazi u nešto pre¬ 
rađenome obliku, za razliku od slovenskoga originala, jer su druge 
prilike i razvoj Katoličke akcije zahtijevale da se izmijene neke po¬ 
tankosti, a nešto i umetne. 

Dajemo ovu knjižicu našim Orlovima da je uzmu k srcu, žive i 
rade po njoj svuda i svagdje jer ona prikazuje pravoga Orla, prvobor¬ 
ca Katoličke akcije. 

Katolički omladinski pokret među Hrvatima ujedinjen mora se 
razvijati po smjernicama koje zacrtava Zlatna knjiga, da dođe do 
cilja koji je određen katoličkoj omladini. 

Izdavači 

I. 

ORAO, NJEGOVA SVRHA, RAD I UZOR 


1. Što je Orao? 

Orao je katolička organizacija hrvatske omladine. 

2. Koja je svrha Orlu? 

Svrha je Orlu 

združiti u jednu četu svu hrvatsku katoličku omladinu; 
učiniti je četom apostola obrazujući je vjerski, umno, ćudoredno, so¬ 
cijalno i tjelesno; 

pomoću te omladine buditi, utvrđivati i zagrijavati puk za uzore ka¬ 
toličke misli i života. 

Kao što sjemenište odgaja apostole vjere, svećenike, Orao obrazuje 
njihove pomoćnike. Orao će zato učiti kako se ističu, šire, upotrebljavaju i 
brane katolička načela u životu pojedinca, obitelji i cjelokupnoga ljudskog 
društva. 

3. Kako radi Orao da dosegne svoju svrhu? 

Orao osniva katolička orlovska (omladinska) društva po svim hrvat¬ 
skim zemljama, u svakome, pa i najmanjem mjestu gdje ima omladine; 

po tim se društvima brine za vjersko, prosvjetno i tjelesno obrazova¬ 
nje članova; 

priređuje sastanke, tečajeve i manifestacije vjerskoga, prosvjetnoga, 
tjelovježbenoga i zabavnoga značaja i podupire svaku dobru stvar zasnova¬ 
nu na katoličkoj osnovici. 

4. Sto je osnovica ili podloga Orlovu radu? 

Osnovica je svemu Orlovu radu katolička vjera, njena načela i zapo¬ 
vijedi što ih je dao Bog i sveta katolička Crkva. 

5. Sto obuhvaća Orlov rad? 

Orlov rad obuhvaća vjersku poduku, prosvjetu, organizaciju i tjelo¬ 
vježbu. 

6. Za čim ide Orlov vjerski rad? 

Vjerski rad Orlov ide za tim da poduči svoje članove o istinitosti i 
ljepoti katoličkih načela i stvori od njih uzorne katolike. 

7. Kakva je svrha prosvjetnom Orlovu radu? 

Svrha je prosvjetnom Orlovu radu poučiti hrvatsku omladinu o te¬ 
meljnim načelima katoličke prosvjete. 

8. Kako izvršava Orao svoj prosvjetni zadatak? 

Orao priređuje za svoje članove: 

prosvjetna predavanja i sastanke gdje se razlaže, čita i raspravlja o 
svim znamenitim pitanjima koja se tiču vjerske i narodne naobrazbe i 
obrane, znanosti, odgoja, govorništva i gospodarskoga napretka; 

organizira tečajeve, predavanja, omladinske i javne sastanke zato da 
svoje misli raširi u sve slojeve naroda; 

priređuje deklamacije, glazbene priredbe i kazališne predstave te širi 
lijepu knjigu, dobre časopise i novine; 

budi smisao za svetu Crkvu, za ljepotu, plemenitost srca i uglađeno 
vladanje; 

njeguje uopće u narodu zanimanje za sva velika pitanja; 
širi posvuda smisao za urednost, čistoću i dobar ukus te svakom prili¬ 
kom upozorava na važni apostolat koji u katoličkoj obnovi vrši njegovanje 
prave ljepote. 

9. Koja je svrha Orlovu organizatorskom radu? 

Svrha je Orlovu organizatorskom radu buditi, širiti i učvršćivati u 
hrvatskoj omladini i uopće u svemu hrvatskom narodu smisao za vjerske, 
prosvjetne i gospodarske organizacije koje se osnivaju na katoličkim teme¬ 
ljima te usto odgajati među omladinom svjesne agitatore i govornike koji 
će znati svakom prilikom tumačiti i braniti katolička načela. 

10. Kako izvršava Orao svoj organizatorski zadatak? 

Prema svojim silama sudjeluje kod svih drugih društava i organizacija 
katoličkoga značaja; 

pomaže osobito udruživanje katoličkih djevojaka i žena; 
po svojim članovima u svakoj prilici radi i agitira za katoličke usta¬ 
nove i katolički tisak; svakom zgodom radi za naše ljude protiv protivnika 
katolicizma i uopće agitira za sve priredbe i sastanke što ih organizira ka¬ 
tolički dio naroda; 

osniva napokon tjelovježbene odsjeke gdjegod može i gdje se pokaže 
potreba. 

11. Za čim ide Orlov tjelovježbeni rad? 

Tjelovježbeni rad Orlov ide za tim da odgoji duševno i tjelesno zdrav 
hrvatski rod; 

da Orlove osposobi vršiti prema svim bijednicima djela duševnog i 
tjelesnog milosrđa. 

12. Kako izvršava Orao svoj tjelovježbeni zadatak? 

Orao sabire omladince u svojim vježbalištima i kućama; 

uči ih sve vrste tjelesnih vježbi; 

uči ih sve vrste spretnosti s pomoću kojih će moći pomoći bližnjemu 
u nevolji; 

priučava ih na posluh, disciplinu i međusobnu uzajamnost; 
budi i krijepi u njima smisao za tjelesno zdravlje, trijeznost te za či- 
lost i vedrinu duha; 

uči ih ljubiti rad, prirodu i ljepotu zavičaja. 

13. Kako glasi lozinka Orla? 

Lozinka Orla glasi: Euharistija, Apostolat i Žrtva. 

14. Zašto je Orao odabrao upravo ovu lozinku? 

Orao je odabrao ovu lozinku jer svaki čovjek mora vršiti dužnost pre¬ 
ma Bogu, prema bližnjemu i prema samomu sebi. U osobitom štovanju 
prema presv. Euharistiji Orao iskazuje kao katolik čast Bogu, djelujući 
apostolski radi bližnjega, a svladavajući žrtvovanjem samoga sebe vježba se 
u kršćanskomu savršenstvu. 

V 

15. Sto je uzor Orla? 

Uzor je Orla prava ljubav prema Bogu i njegovu Sinu Isusu Kristu; 
prema Crkvi Katoličkoj, Isusovoj presvetoj Zaručnici; 
prema svojim drugovima, prema narodu i domovini i prema svakome 
čovjeku, a naročito prema onima koji su bijedni i potišteni. 


II. 

ORLOVI, NJIHOVE DUŽNOSTI 
I ŽIVOTNI ZADATAK 


1. Tko je Orao? 

Orao je onaj član hrvatske katoličke orlovske organizacije koji se do¬ 
sljedno i ustrajno ravna prema njenim uzorima i načelima; dakle doista 
ljubi Boga, njegovu svetu Crkvu i svoj hrvatski narod te zato živi životom 
svjesna i uzorna katolika. 

2. Da li je dosta ako si zapisan u organizaciju Orla? 

Nije dosta da si samo u organizaciju Orla zapisan, već moraš u prvo¬ 
me redu težiti za Orlovim uzorima, a tko je samo zapisan u orlovsku orga¬ 
nizaciju, a ne ispunja orlovskih dužnosti, još je slabiji od onoga koji uopće 
i nije u našim redovima. Orlovska organizacija želi odgojiti uzor-mladiće, 

odabranu četu. Ona zato ne teži za velikim brojem članova, več radije oku¬ 
plja malu četu oduševljenih i stalnih apostola, negoli mnoštvo mlitavaca. 

3. Koje su glavne dužnosti Orla? 

Svaki Orao mora: 

ljubiti Boga i Crkvu te zato savjesno vršiti sve što mu nalaže vjersko 
uvjerenje; mora biti uzoran katolik i mora svuda širiti i utvrđivati katolič¬ 
ku muževnost; 

mora ljubiti svoj narod, njegov jezik i zavičaj; mora razvijati sva dobra 
svojstva i sposobnosti u narodu, a zatirati sve slabe strane, koje se pokažu 
na njemu, naročito kletvu, pijanstvo, beznačajnost, nemarnost, sebičnost, 
lažljivost i neumjerenost; 

mora ljubiti momačku neokaljanost i djevičansku čistoću; mora sam 
tako živjeti i druge tomu učiti te osobito nježnoj mladosti u tome pogledu 
davati dobar primjer; mora poštivati djevojke i žene, prema njima se uisti¬ 
nu vladati viteški i svoju poštenu muževnost pokazivati čestitim govorom, 
plemenitim mislima i velikodušnim djelima. 

4. Kakve dužnosti ima Orao još posebice? 

Orao ima još posebice dužnosti prema vlastitoj organizaciji i to s ob¬ 
zirom na vjeru, prosvjetu, a ako je vježbač, i na tjelovježbu. 

5. Koje su vjerske dužnosti Orla? 

Vjerske su dužnosti Orla ove: 

mora u prvome redu vršiti sve one dužnosti koje mu nalažu Bog i 
sveta Crkva; 

mora neprestano težiti za kršćanskim savršenstvom; 

mora u hrvatskomu narodu svagdje i svakom prilikom promicati lju¬ 
bav k euharistijskome Isusu; 

mora nastojati da se u svakom orlovskom društvu sustavno prouči 
katekizam i da poduka u vjeri postane temeljem svakoga apostolata; 

mora se ispovjediti i pričestiti barem jednom mjesečno, a svagdje 
gdje je to moguće, podupirati čestu i dnevnu svetu Pričest; 

on mora rado ići, ako mu to dopuštaju prilike, i radnim danom na 
svetu misu ili se barem doći pokloniti na nekoliko kratkih časova presv. 
oltarskom Sakramentu; 

mora dnevno izmoliti svoju jutarnju i večernju molitvu, nastojati 
dnevno čitati duhovno štivo te svake večeri ispitati svoju savjest; 

mora ustrajno moliti za svetu Crkvu, Katoličku akciju u hrvatskim 
zemljama, hrvatsku katoličku Orlovsku organizaciju i za pokojne Orlove; 

mora se vježbati u odricanju dopuštenih užitaka i vršiti djela dušev¬ 
nog i tjelesnog milosrđa; 

mora se po mogućnosti upisati u jedno vjersko društvo (Marijinu 
kongregaciju ili Treći red), ako ono postoji u njegovoj župi; ne postoji li, 
mora nastojati da se takvo društvo što prije osnuje; 

mora po mogućnosti obaviti bar jednom u dvije godine zatvorene 
duhovne vježbe i poticati druge da to isto ćine. 

6. Zašto je sv. Ivan Evanđelist zaštitnik našega Orlovstva? 

Sveti je Ivan Evanđelist zaštitnik Orlovstva, 

jer ga sama sveta Crkva uspoređuje s Orlom koji se je svojim letom 
dovinuo do nedoglednih visina Božanske riječi; 

jer je on radi svoga djevičanstva bio miljenikom Spasiteljevim i time 
postao pravim uzorom omladine; 

jer je on na Posljednjoj večeri, počivajući na grudima Isusovim, čuo 
kucaje Božanskoga Srca te nam tako pokazao gdje će Orao naći okrjepu i 
pobudu za svoj apostolski rad. 

7. Koje su dužnosti Orla s obzirom na prosvjetu? 

Svaki Orao mora redovito pribivati svim sastancima koji se tiču pro¬ 
svjete i organizacije, a i drugima što ih priredi okružje ili cjelokupna orga¬ 
nizacija, onako kako se odredi za svaki slučaj. Bez razloga ne smije nigdje 
zakasniti, a kamoli izostati; 

mora marljivo težiti za što većim umnim i ćudorednim savršenstvom; 
mora zato redovito čitati katoličke časopise, marljivo se služiti druš¬ 
tvenom knjižnicom, u svemu tome slušati savjete svojih vođa, a poglavito 
duhovnoga savjetnika društva, svu svoju okolinu poticati na napredak u 
svakom pogledu i svim svojim silama svuda sudjelovati kod katoličkoga or¬ 
ganiziranja naroda da tako bude što više radnika kod katoličkoga narodnog 
buđenja - kod »obnove svega u Kristu«. 

8. Koje su tjelovježbene dužnosti Orla? 

Orao koji je tjelovježbač mora: 

redovito pohađati sate za tjelovježbu, vježbe i nastupe i zato ne smije 
bez razloga zakasniti, a kamoli izostati; 

mora marljivo i ustrajno te s veseljem težiti za što većom vještinom 
u tjelovježbi; 

mora se pokoravati načelnicima i vježbačima; 

mora i izvana vazda i u svim prilikama pokazivati stegu (disciplinu) i 
međusobnu slogu (solidarnost) u svemu što je Orlovima naloženo. 

9. Je li tjelovježba bitna oznaka Orlovstva? 

Tjelovježba nije bitna oznaka Orlovstva jer se nipošto ne traži od svih 
Orlova da vježbaju; ona je samo sredstvo koje se mora podrediti vjersko- 

mu, ćudorednomu, prosvjetnomu i socijalnomu odgoju Orlova. Bolje je u 
društvu ukinuti tjelovježbu, negoli dopustiti da poradi nje strada vjerska, 
ćudoredna, prosvjetna ili socijalna izobrazba članova. 

10. Sto je životni zadatak Orlu? 

Životni je zadatak svakomu Orlu gajiti kršćanske kreposti, druge u 
njima odgajati i u kreposnom životu biti za primjer svemu narodu. 


III. 

ORLOVSKE KREPOSTI 

1. Bogoljubnost 

2. Prijateljstvo 

3. Nesebičnost, požrtvovnost i poniznost 

4. Ljubav prema istini i iskrenost 

5. Ljubav prema pravici 

1. Bogoljubnost 

1. Koja je glavna krepost svakoga Orla? 

Poglavita je krepost svakoga Orla bogoljubnost. 

2. Kako treba Orao pokazati svoju bogoljubnost? 

Orao mora svoju bogoljubnost pokazati zbiljski time da savjesno, 
vesela srca, očito, odvažno, bez straha i srama, skromno i javno vrši svoje 
katoličke dužnosti, kako nalažu Božji i crkveni zakoni, te svuda i u svim 
slojevima širi smisao za katoličku muževnost i odlučnost. 

3. Što zahtijeva od Orla katolička muževnost? 

Katolička muževnost zahtijeva od Orla da svoja vjerska načela svuda, 
svaki čas i pred svakim otvoreno, neustrašivo i jasno ispovijeda, a svoje 
vjerske dužnosti vrši isto tako odvažno i bez straha, savjesno i vjerno. 

4. Za što se mora Orao u vjerskom obziru najviše starati? 

U vjerskom se obziru mora Orao najviše starati: da rado moli, prima 
vrlo često svete sakramente i u životu prednjači svemu narodu. 

v 

5. Čega se mora Orao najviše čuvati u vjerskim stvarima? 

U vjerskim se stvarima mora Orao najviše čuvati dvojega: 

prvo: da se ne stidi svojega vjerskog mišljenja i života ni pred kim, a 
najmanje pred protivnicima; 

drugo: da svoga vjerskog uvjerenja ne naglašava tek pukim riječima, 
već ga pokazuje svojim uzornim životom. 

6. U čemu se sastoji vjerski rad Orla među narodom? 

Orlov vjerski rad među narodom sastoji se u tome da Orao posvuda, 
svaki čas i u svakoj stvari radi na čast Božju i imena Isusova. 

7. Kako treba Orao raditi na čast Božju? 

Orao mora na čast Božju raditi tako: 

da i druge potiče riječju i primjerom na vjersko mišljenje i život; 
da radi vazda sporazumno sa svećenicima, odnosno biskupima te s 
katoličkim svjetovnjacima, koji uzorno rade u Katoličkoj akciji; 

da odlučno pobija rad neprijatelja Kristove vjere, Crkve i svećenika; 
da iz petnih žila uništava njihov utjecaj i namjere. 

2. Prijateljstvo 

1. Koju krepost moraju Orlovi najviše među sobom njegovati? 

Orlovi moraju među sobom najviše njegovati kršćansko prijateljstvo 
i slogu (solidarnost). 

2. Što je to kršćansko prijateljstvo? 

Kršćansko je prijateljstvo sklad duša koje vjeruju u iste vječne istine 
i koje su spremne žrtvovati se jedna za drugu i koje se ljube međusobno 
kao braća u Kristu. 

3. Može li Orao biti prijateljem protivnika katoličke vjere ili čovjeka koji 
ne mari za vjeru? 

Orao ne može biti prijateljem protivnika katoličke vjere i čovjeka 
koji ne mari za vjeru. S pokvarenim ljudima, koji u svojoj zloći vjeru grde, 
preziru i hule, ne smije se Orao nikako družiti. S onima koji nisu po sebi 
zli, ali ne poznaju vjere ili su prema njoj ravnodušni ili nehajni, treba Orao 
u susretu uvijek jasno pokazati svoje uvjerenje; a ako može, neka ih nastoji 
uputiti, razuvjeriti i privesti u krilo sv. Crkve. Ali njegov dobri primjer u 
savjesnom vršenju vjerskih i drugih orlovskih dužnosti najviše će djelovati 
na sve one koji nisu zla srca. 

4. Kakvo mora biti međusobno prijateljstvo Orlova? 

Međusobno prijateljstvo Orlova mora biti zbiljsko, iskreno i postojano. 

5. Kada je međusobno prijateljstvo Orlova zbiljsko? 

Međusobno je prijateljstvo Orlova zbiljsko ako se međusobno poma¬ 
žu u svakoj stvari, ne samo u društvu i u društvenim pitanjima, već i kod 
kuće, u javnosti i u tuđini. 

6. Kad je međusobno prijateljstvo Orlova iskreno? 

Međusobno je prijateljstvo Orlova iskreno: 
ako nije samo na jeziku, već i u srcu; 

ako Orlovi ne skrivaju među sobom svojih misli, već jedan drugome 
priznaje svoje pogrješke, jedan drugoga poučava i upozorava kad što pogriješi. 

7. Kad je međusobno prijateljstvo Orlova postojano? 

Međusobno je prijateljstvo Orlova postojano ako se Orlovi među so¬ 
bom poštuju, ljube i vazda zbiljski pomažu, u svakoj zgodi i potrebi ne 
traže međusobnih zadjevica, a posvade li se, brzo se pomire i ne prestaju 
se ljubiti ni onda ako ih udes razdijeli. 

8. Kakvoga se prijateljstva moraju Orlovi čuvati? 

Orlovi se moraju čuvati krivoga prijateljstva. 

9. Kada je prijateljstvo krivo? 

Prijateljstvo je krivo ako jedan drugome laskamo, jedan drugoga uz¬ 
dižemo, prešućujemo jedan drugome mane, prikrivamo naopaka djela pri¬ 
jateljeva na duševnu štetu sebi i njemu, na štetu drugima ili čitavoj orga¬ 
nizaciji ili ako, štoviše, prijatelja u rđavim mislima i djelima podupiremo 
i potičemo. 

10. Kako daleko seže međusobno prijateljstvo Orlova? 

Međusobno se prijateljstvo Orlova proteže na sve Orlove bez razlike 
staleža i kraja. 

11. U čemu se pokazuje međusobno prijateljstvo unutar organizacije? 

Međusobno se prijateljstvo Orlova unutar organizacije pokazuje na¬ 
vlastito u tome: 

da jedan drugoga, osobito stariji mlađe, poučavaju o nakanama i svrsi 
organizacije; 

jedan drugome predočuje dužnosti što ih imaju prema društvu i po¬ 
mažu ih jedan drugome vršiti; 

jedan drugoga potiče na krepostan život; 

jedan drugoga čuva od rđavih utjecaja, smutnji, grijeha i protivničkih 
nakana; 

da se čuvaju prepiraka; 

da se međusobno bez zavisti takmiče u plemenitosti, dobroti i od¬ 
lučnosti. 

12. U čemu se međusobno prijateljstvo Orlova pokazuje izvana? 

Međusobno se prijateljstvo Orlova izvana osobito pokazuje da se je¬ 
dan prema drugome, i u društvu i u javnosti, vladaju dostojno, jedan dru¬ 
goga ne vrijeđa; da vazda govore pristojno, pa i onda kad su sami; 

što se tiče društvenih ciljeva, odredaba i odluka i uopće načela i dje¬ 
lovanja naše organizacije, da nastupaju protiv svakoga i u svakome slučaju 
solidarno (složno), da se na čast Orla svuda i bez straha vazda zauzimaju i 
ne daju da itko njihovoga druga bez razloga vrijeđa ili mu škodi; 

da istu solidarnost (slogu) pokazuju protiv protivnika, ne samo kad se 
radi o Orlu, već uopće za načela i čast svih katoličkih organizacija; 

da vani i u najtežim prilikama vazda pokazuju slogu i jedinstvo pa ni pod 
kojim uvjetom ne iznose u javnost sporove koji možda nastanu među njima; 

da jedan drugoga ne ogovara, ne ocrnjuje i ne govori mu iza leđa niti 
ga ponižava pred drugima. 

13. Kada i komu mora Orao otkriti Orlove mane? 

Na mane i pogrješke što ih opazi Orao na Orlu neka najprije upozori 
onoga koji ih čini i neka ga ljubazno opomene i pokuša poboljšati. Neka se 
kod toga sjeti da je Isus Krist zapovjedio da oprostimo bratu sedamdeset 
puta sedam. Samo onda ako drug tvrdoglavo ostane kod svojih pogrješaka, 
ako smućuje i zavodi druge svojim vladanjem, ako glasinama, koje se o nje¬ 
mu šire, riječima i djelima škodi društvu i njegovim uzvišenim ciljevima, 
sveta je dužnost svakoga da upozori najprije duhovnoga vođu, odnosno 
odbor, ali neka štoviše nastoji da se za stvar po mogućnosti u javnosti ne 
sazna i da se krivcu to manje škodi. Samo velike i javne opačine, koje bi 
mogle i druge okužiti i zavesti, neka se javno žigošu i pokažu u svoj grdobi. 

14. Koji su razlozi za međusobno prijateljstvo Orlova? 

Razlozi za međusobno prijateljstvo Orlova jesu: 
svijest da samo složno možemo doći do velikoga cilja i uzvišene svrhe 
naše organizacije; 

primjer što nam ga daju protivnici koji su za slabu stvar po svemu svi¬ 
jetu u međusobnoj vezi i ujedinjeni, dok se katolici za dobru stvar premalo 
međusobno udružuju; 

vjera da su naše duše slika Božja, oprane krvlju Isusa Krista, namijenje¬ 
ne za vječnu slavu i spasenje i zato vrijedne međusobne ljubavi i štovanja; 

a konačno primjer našega Gospodina Isusa Krista, koji je iza Boga i svo¬ 
je svete Majke najviše ljubio svoje učenike i nazvao ih svojim prijateljima. 

15. Koja je podloga međusobnome prijateljstvu Orlova? 

Podloga je međusobnome prijateljstvu Orlova nesebičnost. 

3. Nesebičnost, požrtvovnost i poniznost 

1. Što zahtijeva od Orla nesebičnost? 

Nesebičnost zahtijeva od Orla da u svakoj stvari gleda prije svega na 
slavu Božju i njegove svete Crkve, na slavu cjelokupne Katoličke akcije i 
orlovske organizacije napose, a ne na svoju vlastitu korist i udobnost. 

2. Čime se Orao najbolje pokazuje nesebičnim? 

Orao se najbolje pokazuje nesebičnim: 

ako radi za dobru stvar, podupire je i pospješuje, koliko samo može, 
bez obzira na osobne žrtve, 

ako pri tom ne ište nikakva dobitka, pa ni časti ni hvale; 
ako radi za kršćanske uzore ustrajno i veselo, pa i onda ako ga pro¬ 
tivnici ismijavaju ili ga u radu sprječavaju ili ako vlastiti sumišljenici ne 
priznaju njegova rada i truda. 

3. U čemu je cvijet i vrhunac nesebičnosti? 

Cvijet i vrhunac nesebičnosti jest požrtvovnost. 

4. Kad je Orao požrtvovan? 

Orao je požrtvovan ako je uvijek spreman raditi za orlovske svrhe i ci¬ 
ljeve, žrtvovati se što više može za sreću subraće te za širenje i utvrđivanje 
katoličke svijesti i s tim u vezi da radi za narodni napredak. 

5. Što je glavni zadatak nesebičnoga i požrtvovnoga Orla? 

Poglaviti je zadatak nesebičnoga i požrtvovnoga Orla širiti među mla¬ 
deži i narodom smisao za nesebičnost i požrtvovnost. 

6. Kako Orao najbolje širi smisao za nesebičnost i požrtvovnost? 

Orao širi najbolje smisao za nesebičnost i požrtvovnost ako u tome 
sam daje uzoran primjer. 

7. Što je protivno nesebičnosti? 

Nesebičnosti je protivna sebičnost, lakomost, slavohleplje i hvalisanje. 

8. Koje kreposti pomažu i čuvaju nesebičnost? 

Nesebičnost pomažu i čuvaju dvije kreposti: zanos za dobru stvar i 
poniznost. 

9. Što mora raditi Orao da mu ne jenja i ne ugasne zanos za dobru stvar? 

Da mu zanos za dobru stvar ne jenja i ne ugasne, mora Orao redovito 
i marljivo pribivati društvenome životu i radu; sve svoje dužnosti ima vršiti 
savjesno, a ne smije zanemarivati ni najmanjih; 

mora rado i često primati svete sakramente i moliti se da vazda raste 
u milosti. 

10. Što zahtijeva od Orla poniznost? 

Poniznost zahtijeva od Orla da ne precjenjuje svoj rad; štogod radi, da 
radi sa sviješću da je samo izvršio svoju dužnost i da se vazda sjeća kako je 
on samo puko oruđe u Božjim rukama. 

11. Da li je poniznost u protimbi s natjecanjem s drugima? 

Poniznost nije nipošto u protimbi s natjecanjem s drugima, naprotiv 
je samo pospješuje; zato mora svaki Orao težiti što više dobra učiniti i 
nastojati da u tome jedan drugoga natkrili. 

12. Kako će se Orlovi međusobno takmičiti u dobru? 

Orlovi će se takmičiti međusobno u dobru ako svaki bude radio što 
više može, a kod toga da ne pripisuje zasluga sebi već dobroj stvari i Bogu 
koji svemu dobru daje rast i bez kojega se ne može ništa dobro učiniti. 

13. Što je protivno poniznosti? 

Poniznosti je protivna oholost. 

14. Što je oholost i kamo vodi? 

Oholost je najveći grijeh i majka svega zla te je put k svim grdobama i gri¬ 
jesima, a najprije k lažljivosti. Zato mora Orao osobito nastojati ljubiti istinu. 

4. Ljubav k istini i iskrenost 

1. Što traži od Orla ljubav prema istini? 

Ljubav prema istini traži od Orla da u svemu i svuda, svakome i u 
svim prilikama govori samo čistu istinu. 

2. Čime pokazuje Orao ljubav prema istini? 

Orao pokazuje ljubav prema istini: 
ako svaku laž uništava; 

ako duhovnim savjetnicima, starijima, poglavarima, društvenim vo¬ 
đama ne prikriva ništa, već se u njih pouzdava u svakoj stvari; 
i ako uči druge da ljube i štuju istinu. 

3. Je li dopušteno protivniku lagati? 

Ni pred protivnikom nije dopušteno lagati; to manje što Orao baš 
pred protivnicima mora svijetliti dobrim djelima. 

4. Što treba učiniti Orao ako protivnik hoće doznati što mu ne treba? 

Ako te protivnik upita što ne smije doznati, a bilo bi na štetu naše 
stvari i njezina uspjeha, šuti ili se ukloni pitanju ili reci da na to ne možeš 
i ne ćeš odgovoriti. 

5. Je li dopušteno radi dobre stvari protivnika varati? 

Protivnika nije dopušteno varati ni radi dobre stvari, ali smijemo 
ostaviti protivnika u sumnji, krivim mislima da se vara pogledom na naše 
stvari, štoviše, moramo učiniti i to da mu njegov naum protiv nas ne uspi¬ 
je. To nije prijevara. 

6. Kakvu posebnu dužnost ima Orao s obzirom na ljubav prema istini? 

S obzirom na ljubav prema istini dužan je Orao posebice, osobito 
mlađe drugove i najmlađe članove, učiti ljubiti istinu, a mrziti laž. 

7. Što je protivno ljubavi prema istini? 

Ljubavi prema istini protivna je lažljivost, himba i pretvaranje. 

8. Kakvim mladićima u Orlu bezuvjetno nema mjesta? 

U Orlu bezuvjetno nema mjesta sebičnjacima, lažljivcima, himbeni- 
cima i pretvaračima. 

9. Što je cvijet ljubavi prema istini? 

Cvijet je ljubavi prema istini iskrenost. 

10. Kako pokazuje Orao iskrenost? 

Orao pokazuje iskrenost time: 

da svojih mana i pogrješaka ne sakriva i ne gradi se ljepšim nego što 
doista jest; 

da se trsi uništiti mane i teži za svetošću; 

da ništa ne odlučuje i sklapa drugima iza leđa na njihovu štetu ili što¬ 
više na štetu zajedničke stvari; 

da svoje mišljenje kaže ravno u oči i bez okolišanja sumišljeniku kao 
i protivniku; 

da se ne ulaguje i ne nastoji puzavošću pridobiti sklonost drugih; 
da brani istinu odvažno, stajalo ga što mu drago. 

11. Što slijedi iz ljubavi prema istini? 

Iz ljubavi prema istini slijedi ljubav prema pravici. 

5. Ljubav prema pravici 


1. Kad je Orao pravedan? 

Orao je pravedan ako svakome uvijek priznaje i daje što ga ide i na 
što ima pravo. 

2. Čime pokazuje Orao upravo posebice pravednost? 

Orao pokazuje posebice pravednost time: 

da svakome čovjeku priznaje njegove dobre strane i zasluge, bio to 
sumišljenik ili protivnik; 

nikome ne odriče ni najmanje stvari na koju ima pravo; 
prava drugih čuva jednako kao i svoja; 

osobito se svagdje i u svim prilikama zauzima odlučno za pravo po¬ 
tištenih, siromaha i slabijih, koji se sami ne mogu ili ne smiju ili ne znadu 
braniti ili uopće ne vide da im se radi krivo. 

3. Koga obuhvaća pravednost? 

Pravednost obuhvaća sve ljude bez razlike. Zato mora Orao biti pra¬ 
vedan i prema sumišljeniku i prema protivniku, prema zemljaku i prema 
tuđinu, prema bogatašu i prema siromahu. 

4. Po čemu se osobito poznaje Orlova pravednost? 

Orlova se pravednost poznaje osobito po tome što Orao ne trpi u 
blizini svojoj ni najneznatnije krivice, događala se gdje mu drago i komu 
drago, kuša je odstraniti ili bar nepravednika ožigosati. 

5. Prema komu mora Orao u prvome redu pokazivati pravednost? 

Orao mora u prvome redu pokazivati pravednost: 
prema svojim vlastitim drugovima u društvu time da poštuje i brani 
prava svakoga i najmanjega člana; 

prema siromasima, sirotama, slaboumnima i onima koje najviše gnja¬ 
ve i progone jer je to prava i muževna pravednost, ako se zauzmemo za one 
koji uživaju najmanje zaštite; 

prema protivnicima i to tako da brani protivnika ako mu se dogodi 
krivica, pa i protiv sumišljenika koji mu je nanese, jer pravednost ne pozna 
ni razlike mišljenja; 

prema puku i vlastitome narodu ako ga gaze i uništavaju vjerski, gos¬ 
podarski i narodni protivnici. 

6. Kakva mora biti Orlova pravednost? 

Orlova pravednost mora biti zbiljska, tj. Orao mora nastojati da krivi¬ 
ci ne samo uđe u trag, kudi je i otkriva, već da je i odstrani. 


293 


7. Što je najznamenitiji zadatak pravednoga Orla? 

Najznamenitiji je zadatak pravednoga Orla: 

da osjećaj i smisao za pravednost širi i među drugovima i među svim 
slojevima naroda; 

da narod uči pravicu ljubiti i nikome ne nanositi štete i krivice; 
napose da narod oduševljava neka svjesno čuva kako svoja prava, tako 
i dužnosti u vjerskom, socijalnom (društvenom) i narodnom obziru. 

8. Što mora Orao vazda imati na pameti s obzirom na pravednost? 

Orao mora vazda imati na pameti da je pravednost njegova najveća 
odlika zato što je pravednost temelj njegovu radu u javnosti, a to je u 
prvome redu vjersko, zatim prosvjetno, socijalno, gospodarsko podizanje 
hrvatskoga puka. 


IV. 

ZNAČAJNOST 

1. Što je prijeko potrebno da Orao živi kreposno i radi prema načelima 
orlovske organizacije? 

Da Orao živi kreposno i radi prema načelima orlovske organizacije 
prijeko je potrebna značajnost. 

2. Kada je Orao značajan? 

Orao je značajan ako se u svojem življenju i djelovanju dosljedno i 
ustrajno vlada prema jasno spoznatim načelima. 

3. Što je potrebno za značajnost? 

Za značajnost je potrebna jasna spoznaja katoličkih načela, dosljed¬ 
nost i ustrajnost u njihovu izvađanju. 

4. Kako će orao najbolje zadobiti, sačuvati i utvrditi jasnoću u načelima? 

Jasnoću će u načelima Orao najbolje zadobiti, sačuvati i utvrditi ako 
savjesno vrši svoje orlovske dužnosti, marljivo i redovito sudjeluje u druš¬ 
tvenome životu i neumorno radi u duhu orlovske organizacije. 

5. Kako Orao dosljedno i ustrajno izvađa u životu jasno spoznata načela? 

Jasno spoznata načela izvađa Orao u životu dosljedno i ustrajno ako 
vazda i svuda živi i radi tako kako mu nalaže njegovo katoličko uvjerenje 
i uzori orlovske organizacije te se od tih načela ne odriče ni za dlaku, bile 
poteškoće ne znam kakve, makar mu se bunila i vlastita narav. 

6. Što je podloga značajnosti? 

Podloga je značajnosti odlučnost i čvrsta volja. 

7. Zašto treba odlučnosti i čvrste volje? 

Odlučnosti i čvrste volje treba zato što se izvađanju naših načela pro¬ 
tive neprijatelji kršćanstva, a kreposnome životu vlastita narav i njeni rđavi 
nagoni. 

8. Čime pokazuje Orao odlučnost i čvrstu volju protiv vanjskih 
neprijatelja? 

Orao pokazuje odlučnost i čvrstu volju protiv vanjskih protivnika time: 
da bez straha od postiđivanja i progona, u svim prilikama uvijek i 
dosljedno (bezobzirce) pobija rad protivnika vjere i naroda; 

potkopava njihov utjecaj, napore i pokuse ustrajno i u svakom slučaju; 
otkriva neprestano narodu njihove nakane. 

9. Kako pokazuje Orao odlučnost i čvrstu volju prema vlastitim rđavim 
nagonima? 

Orao pokazuje odlučnost i čvrstu volju prema vlastitim rđavim nago¬ 
nima time da se neumorno vježba u svladavanju sama sebe. 

10. Kako se Orao vježba u svladavanju sama sebe? 

Orao se vježba u svladavanju sama sebe tako: 
da slabe strasti i nagone u sebi zatre odmah čim se pojave; 
svoje misli i pamet od grješnih i ružnih stvari odvraća neprestance i u 
svakoj prigodi pa im ni za tren ne da mjesta u duši; 

da se strasti i zločestoj misli, ako se već naselila u srcu, opire i bori se 
s njom dok je ne prevlada; 

da se za to marljivo moli, prima svete sakramente; 
da neumorno radi, uči se i marljivo sudjeluje u društvenome životu, 
da se ne poda lijenosti koja je majka svih opačina; 

prigodice se odriče i dopuštenih stvari, npr. pušenja, pića i kakve druge 
udobnosti, zabave ili navike da se tako vježba u svladavanju vlastite naravi. 

11. Kako se Orlovi u svome društvu vježbaju u svladavanju samih sebe? 

Orlovi se u svome društvu vježbaju u svladavanju samih sebe time: 
da se strogo i bezuvjetno drže discipline (stege) i u najmanjoj stvari; 
da se članovima nikada ne da prilika za ljenčarenje i besposlicu; 
da se priređuju izleti i vježbe koji će članove naučiti ustrajnosti; 
da se bezobzirce zatire nemuževna mekoputnost, raskoš u odijelu, 
mušičavost, slatkoća, plačljivost, osjetljivost i želja za udobnošću; 
da će rano raniti i odrješito se dići s ležaja; 

da ne popušta nikad i nikome u onomu što se tiče načela, rada i pro¬ 
grama naše organizacije, u vjerskome, a zatim u prosvjeta ome i tjelovjež- 
benome pogledu; 

da se nemilice vazda iz udruženja trijebe oni koji svojom lijenošću 
daju slab izgled, šire duh samovolje i nepokornosti te kvare druge svojom 
pokvarenošću. 

12. Koji su najgori neprijatelji orlovske značajnosti, svladavanja samih 
sebe i discipline? 

Najljući su neprijatelji orlovske značajnosti, svladavanja sebe i disci¬ 
pline: lijenost, samovolja, mušičavost i mekoputnost. 

13. Sto se među Orlovima posebice ne smije trpjeti? 

Među Orlovima se posebice i ni pod kojim uvjetom ne smije trpjeti 
mekoputnost jer mekoputnost dušu naglo i sigurno iskvari i podruje teme¬ 
lje zdravoga ćudorednog življenja. 

14. Po čemu se poznaje mekoputan duh u mladiča? 

Mekoputan se duh u mladića prepoznaje osobito po tome što je pre¬ 
više osjetljiv, sve obraća na se, osjeća se od svih prezrenim i progonjenim, 
ište pohvale, raspojasano se veseli pa se odmah opet rastuži i plače, poka¬ 
zuje nezdravu slatkoću i preveliku čuvstvenost, prerado se tuži i razgaljuje 
svoju dušu pred svakim u svakoj prilici, ne mari dosta za istinite razgovore 
i za jedro štivo, previše traži samoću, nema smisla za disciplinu, hoće da se 
svi prije svega obaziru na nj, puno sanjari, a malo radi, boji se napora i kuša 
mušičavošću ili prkosom i podjarivanjem smetati redoviti rad u društvu. 

15. Što je prvi zadatak Orla u boju protiv lijenosti, samovolje, mušičavosti 
i mekoputnosti (razmaženosti) ? 

Prvi je zadatak Orla u boju protiv lijenosti, samovolje, mušičavosti i 
mekoputnosti da te opačine progoni u samome društvu, ako se pojave, i u 
tom boju ne pozna nikakva obzira. 

16. Sto se osniva na značajnosti i na kreposnu življenju? 

Na značajnosti se i kreposnu življenju osniva viteštvo. 

V. 

VITEŠTVO I NEPOROČNI ŽIVOT 


1. U čemu se pokazuje orlovsko viteštvo? 

Orlovsko se viteštvo pokazuje u plemenitu mišljenju, u blagu srcu, 
discipliniranoj volji i neokaljanu življenju, pa u zanosnu djelovanju za do¬ 
bro svete Crkve i svoga bližnjega. 

2. Što je podloga orlovskoga viteštva? 

Podloga su orlovskoga viteštva kršćanske kreposti i značajnost. 

3. Čime pokazuje Orao plemenito mišljenje? 

Orao pokazuje plemenito mišljenje time što u sebi i u drugima be¬ 
zobzirne zatire svaku rđavu misao, vazda nastoji oko časti Božje i njegove 
svete Crkve i oko sreće ljudstva te ište samo pravicu i progoni krivicu. 

4. Kako otkriva Orao blago srce? 

Orao otkriva blago srce time da kroti u sebi zla nagnuća, da je spre¬ 
man za dobro drugih sve žrtvovati i pokazuje samilost prema svima koji 
trpe nestašicu i krivicu ili lutaju u duševnoj tami i tjelesnoj bijedi. Njegovo 
je načelo: »Biti spreman«, to jest biti spreman učiniti bližnjemu svaki dan 
barem po jedno dobro djelo. 

5. Po čemu se pozna na Orlu disciplinirana volja? 

Disciplinirana se volja na Orlu pozna po tome što zna sam sebe vazda 
prevladati i drži svoje strasti na uzdi, znade jednako slušati kao i zapovi¬ 
jedati, radi sve promišljeno i po nacrtu, a nikada ne ruši jedinstvo u orga¬ 
nizaciji. Zavikne li netko: »U pomoć«, Orao bez oklijevanja priskoči, ne 
obazirući se tko je osoba koja se nalazi u nevolji. 

6. Što najbolje odlikuje Orla? 

Orla najbolje odlikuje neokaljan život. 

7. Kada živi Orao neokaljanim životom? 

Orao živi neokaljanim životom: 
ako zatire u sebi svaku nečistu misao i napast; 
ako se uklanja nepristojnu govoru i namigivanju; 
ako se čuva svake grješne prilike, napose rđava društva i neumjereno- 
sti, osobito u jelu i pilu; 

ako se brižno uklanja svakovrsnim zavodnicima i neprestano budi u 
sebi gnušanje pred njihovim djelima i niskim čuvstvima; 

ako s djevojkama i ženama opći vazda s najvećim štovanjem, nikada 
ne vrijeđa njihovu stidljivost i osobito uvijek odlučno ustaje za djevojačku 
čast i čistoću; 

ako posebice mladeži daje lijep primjer neokaljana življenja i osobito 
svoje drugove uči neprestance ljubiti čistoću; 

ako se žarko moli i neumorno prosi od Boga milosti da prevlada sve 
napasti; 

ako nije sladokusac i ne govori o užicima jela i pića. 

8. Po čemu se osobito pozna da Orao ljubi i štuje čistoću? 

Da Orao ljubi i štuje čistoću, pozna se osobito po tome da s djevojka¬ 
ma opći pristojno, sa štovanjem i sramežljivo. 

9. Kako Orao, družeći se s djevojkama, pokazuje pristojnost, štovanje i 
sramežljivost? 

Orao se treba odgojiti za Kristova junaka i zato se treba najviše i redovno 
družiti s mladićima, svojim drugovima - Orlovima. Kad ga obiteljske, druš¬ 
tvene i životne prilike dovedu u susret s djevojkama, treba se držati ovoga: 

Pristojnost, štovanje i sramežljivost pokazuje Orao družeći se s dje¬ 
vojkama posebice time: 

da se u njihovoj nazočnosti osobito čuva svake nepristojne riječi i izraza; 
da se prema njima vazda vlada muževno, a ne ulaguje se i ne gizda; 
da djevojke navodi na plemenite i lijepe misli i čuva i brani njihovu 
djevojačku čast, kako dolikuje katoličkom mladomu vitezu; 

da nikada ne pleše nepristojne plesove ili one koji ga navode na grijeh; 
da im daje dobre knjige, novine i časopise na čitanje; 
nastoji da se djevojke upišu u kakvo vjersko ili katoličko prosvjetno 
društvo; 

da izabire vazda samo društvo poštenih djevojaka koje su posvuda na 
dobru glasu. 

10. Koga mora Orao najviše poštivati? 

Osim svoje vjere, Orao mora najviše poštivati uzorne katoličke žene 
i majke koje se žrtvuju za obitelj i trpe za svoju djecu pa ih odgajaju u 
bogoljubnosti koja je izvor vječnoj i vremenitoj sreći za pojedinca i narod. 


298 


VI. 

LJUBAV PREMA SVETOJ CRKVI 


1. Što je dužan Orao svetoj Crkvi? 

Orao je dužan svetoj Crkvi sinovsku odanost i ljubav. 

2. Tko su zastupnici svete Crkve u Orlovskoj organizaciji? 

Zastupnici su svete Crkve u Orlovskoj organizaciji orlovski duhovni¬ 
ci, a to su: 

u pojedinim društvima oni svećenici koje imenuje biskup u svojoj 
biskupiji; 

to je također onaj svećenik, koga imenuje episkopat za cijeli Hrvatski 
orlovski savez. 

3. Koje mjesto zapada svećenike u Orlovskoj organizaciji? 

Svećenike zapada u Orlovskoj organizaciji najčasnije mjesto jer su oni u 
njoj zastupnici crkvene vlasti. Njihova je zadaća da bdiju nad vjerskim i ću¬ 
dorednim životom članova i društava i bodre ih za vršenje orlovskih dužnosti. 

4. Što još diči Orla viteza osim duboke i zanosne ljubavi prema svetoj 
Rimokatoličkoj Crkvi? 

Osim duboke i zanosne ljubavi prema svetoj Rimokatoličkoj Crkvi 
diči Orla viteza briga za vječnu i vremenitu sreću vlastitoga naroda. 


VII. 

LJUBAV PREMA NARODU 
I NARODNE DUŽNOSTI ORLA 

1. Što duguje Orao svome narodu? 

Orao svome narodu duguje duboku ljubav. 

2. Što zahtijeva od Orla ljubav prema narodu? 

Ljubav prema narodu zahtijeva od Orla: 
da se za pučke potrebe i težnje vazda živo zanima; 
da narodu, gdje može, zbiljski pomaže, obrazuje ga, osobito da širi 
smisao za vjerske, prosvjetne i gospodarske organizacije u narodu; 
da puk upozorava na njegove mane, pa ih kuša odstraniti; 
da gospodarski i kulturno slabije slojeve, siromahe, patnike i sirote 
vazda brani protiv jačih i nepravednika; 

da posebice osvješćuje one koji nisu svjesni da im se nanaša nepravda 
na vjerskom, zatim prosvjetnom, narodnom i gospodarskom polju. 

3. Za što se mora Orao u prvome redu zauzimati kada se radi o narodu? 

Što se tiče naroda, Orao se mora u prvome redu zauzimati za to da 
mu se ne krati sloboda da svoju vjeru upoznaje i po njoj se u privatnom i 
javnom životu ravna; nadalje se mora trsiti oko socijalnog i gospodarskoga 
podizanja takozvanih nižih slojeva i za napredak naroda na podlozi materi¬ 
njeg jezika i njegovih narodnih osobina. 

4. Kako se mora Orao zauzimati za vjersku slobodu naroda? 

Orao se mora za vjersku slobodu naroda zauzimati tako da s jedne 
strane odbija navale protivnika koji hoće narod otuđiti kršćanstvu i na¬ 
metnuti mu protiv njegove savjesti protuvjerske zakone, a s druge strane 
da u narodu širi vjersku naobrazbu i svijest, da posve odlučno i požrtvovno 
brani vjerske svetinje svaki čas protiv svih navala, došle otkuda mu drago. 

5. Koje su vjerske svetinje naroda što ih mora Orao baš posebice braniti? 

Vjerske svetinje naroda, što ih mora Orao braniti upravo posebice, 
jesu u prvome redu kršćanska škola i kršćanska ženidba, a prije svega slo¬ 
boda svete Crkve i njenih službenika te svih katoličkih ustanova i društava. 

6. Koja je najbolja obrana za vjersku slobodu? 

Najbolja je obrana za vjersku slobodu: 
ako Orao podučava i oduševljava narod u svakoj prigodi; 
da brani vjeru svojih otaca i potpomaže svećenstvo u radu; 
da se živo zauzima za osnivanje katoličkih vjerskih, prosvjetnih i gos¬ 
podarskih društava te svakom prilikom potpomaže Katoličku akciju i sva 
ona društva koja su u njoj učlanjena; 

da narod svoju vlastitu djecu u što većem broju šalje u sjemeništa jer 
su narodi bez brojnoga i dobroga svećenstva osuđeni na propadanje; 
da se zauzima za katolički tisak. 

7. Kako se mora Orao zauzimati za gospodarsko i socijalno podizanje naroda? 

Za gospodarsko i socijalno podizanje naroda Orao se mora zauzimati tako: 
da puk obrazuje gospodarski i osobito ga podupire te sudjeluje pri 
osnutku gospodarskih, stručnih te novčanih organizacija, koje su osnovane 
na kršćanskim temeljima; 

da se posebice trudi za napredak seljaštva; 

da sam napreduje gospodarski, širi smisao za štedljivost i trijeznost 
te sudjeluje u svakom pokretu koji ide za tim da se pomognu gospodarski 
slabiji slojevi. 

8. Kako izvršava Orao pojedinačno svoj gospodarski zadatak u narodu? 

Orao izvršava svoj gospodarski zadatak među pukom posebice tako: 
da sam gospodari vrijedno, savjesno i napredno te tako odgaja i svoju 
obitelj ako je samostalan; 

da marljivo sudjeluje u gospodarskim društvima svoga kraja, podupi¬ 
re katoličke seljačke i radničke stručne organizacije i osobito pospješuje 
gospodarski napredak u svojoj opčini, pa se zato posebice zanima za općin¬ 
sku upravu i državno zakonodavstvo; 

ako postane članom kakvoga političkog zastupstva, da osobito radi za 
gospodarski i socijalni napredak seljačkoga i radničkoga naroda; 

da svagda radi za gospodarski sporazum svih društvenih slojeva, kako 
nalaže kršćanska pravednost i ljubav, i kako je to papa Leo XIII. izrazio u 
svojoj enciklici Rerum novarum. 

9. Kakve dužnosti ima hrvatski Orao prema svomu narodu? 

Hrvatski Orao ima prema svom narodu ove dužnosti: 
mora se svagda i svuda zauzimati za to da se u svim školama obvezno 
poučava vjeronauk; 

mora se svagda i svuda zauzimati za to da se hrvatski narod kako cije¬ 
li, tako i pojedinci obrazuju i školuju na materinjemu jeziku; 

mora se sa svom odlučnošću trsiti da države i tuđe narodnosti prizna¬ 
ju i poštuju vjerska, kulturna i narodna prava hrvatskoga naroda i svakoga 
njegova pojedinca, u svojoj i u tuđoj državi; 

usto mora od oblasti i države zahtijevati posebno da štiti hrvatske 
narodne manjine od svakoga nasilja koje bi mu nanosila tuđa većina. 

10. Kako mora hrvatski Orao raditi za narodna prava svoga naroda? 

Hrvatski Orao mora za narodna prava svoga naroda raditi tako: 
da u njemu učvršćuje vjersku svijest, katoličku vjeru i vjerske običaje, 
u čemu je najbolja i najčvršća osnovica za održanje svakoga naroda; 
da uči narod da mora poštivati sam sebe i svoja prava; 
da odlučno odbije sve one izrabljivače koji narodu obećavaju zemalj¬ 
ski raj, a sami ne žive po zapovijedima Boga i njegove svete Crkve; 

da osobito organizira gospodarski puk protiv svake lihve i izrabljivanja; 
da nastoji da se svuda osnivaju na katoličkim temeljima vjerska, pro¬ 
svjetna, đačka, orlovska (omladinska) društva. 

11. Čega se mora Orao brižno čuvati radeči za narodna prava? 

Radeći za narodna prava mora se Orao brižno čuvati: 
da ne bi za narod samo vikao, izazivao i samo se za nj riječima odu¬ 
ševljavao; 

da u borbi za svoja prava ne bi tuđim narodima nikada, ni pod kojim 
uvjetom, ni u kojoj prigodi nanio nikakve krivice. 

12. Zašto se tuđemu narodu u boju za vlastita narodna prava ne smije 
nanositi nikakva krivica? 

U boju za vlastite narodne pravice ne smijemo tuđemu narodu na¬ 
nijeti nikakve krivice, sve ako nam on nanosi krivicu za krivicom, jer nam 
zapovijed Božja zabranjuje zlo vraćati zlim i jer znamo da će se svaka kri¬ 
vica kad-tad osvetiti onome tko je učini. 

13. Kakvo je oružje najuspješnije u boju za narodno pravo? 

U boju za narodno pravo najuspješnije je oružje duboka vjernost, 
osjećaj za kršćansku pravičnost i ljubav, gospodarska snaga i politička na¬ 
rodna svijest. 

14. Sto je svrha borbe za narodno pravo? 

Svrha borbe za narodna pravo jest da se naš narod uzmogne, na osno¬ 
vi svoga jezika i kulture, na svoje dobro mirno razvijati i tako izvršiti onu 
zadaću koju mu je sam Bog namijenio i koju je vršio odvajkada, otkako je 
dobio častan naziv antemurale Christianitatis. 

15. Čemu se Orao mora uklanjati obazirući se na narod? 

Orao se mora uklanjati i narodnoj mlakosti i mržnji na druge narode. 

16. Sto je prijeko potrebno za uspješno narodno djelovanje? 

Za uspješno narodno djelovanje potreban je život prema načelima 
svete Crkve, smisao za katolički obiteljski život, za ljepotu domovine, za 
bistrinu duha i napokon za tjelesno zdravlje. 

VIII. 

TJELESNO ZDRAVLJE 
I SMISAO ZA KUĆU I OBITELJ 


1. Zašto se mora Orao skrbiti za tjelesno zdravlje? 

Orao se mora skrbiti za tjelesno zdravlje zato jer zdrava duša, krjepka 
volja i bistar um prebiva redovito samo u zdravom tijelu. 

2. Kako Orao njeguje i utvrđuje tjelesno zdravlje? 

Tjelesno zdravlje njeguje i utvrđuje Orao: 

ako kod kuće marno, ustrajno i rado radi i nikada se ne ulijeni; 

ako živi umjereno, trijezno i čisto; 

ako se prije svega čuva pijančevanja i nečistoće koji su najljući nepri¬ 
jatelji tjelesnoga i duševnoga zdravlja; 

ako utvrđuje svoju volju, prevladava zla nagnuća i svuda se podlaže 
disciplini, jer čvrsta volja blagodatno djeluje i na tijelo; 

ako i među narod širi smisao za čistoću, zdravlje i za učvršćivanje 
tijela; 

ako redovito vježba tijelo, rado se giblje na slobodi i ljubi prirodu. 

3. Što je najznamenitije kod tjelovježbe osim tjelesnoga vježbanja? 

Osim tjelesnog je vježbanja kod tjelovježbe najznamenitiji odgoj volje 
pomoću stroge discipline i vježbanje razuma da se tjelovježbač nauči hitro 
i oštro misliti. 

4. Čime se kod tjelovježbe najbolje odgaja volja i vježba razum? 

Kod tjelovježbe se najbolje odgaja volja i vježba razum time da i vježba¬ 
či i članovi drže strogi red u svakoj stvari, da se uče na pokornost, da su svaki 
čas pozorni, da sve izvrše na mig točno i hitro, a da su vazda dobre volje. 

5. Kako njeguje i čuva Orao dobru volju? 

Dobru volju njeguje i čuva Orao najbolje tako da se čuva svakoga 
grijeha, ponajprije nečistoće, kroti u sebi osobito mušičavost i strah, radi 
Boga rado podnosi sve nevolje i poteškoće, vazda sudjeluje u životu druš¬ 
tva i radi marljivo od zore do mraka, jer nerad rađa tugaljivost. 

6. Je li tugaljivost opasna? 

Tugaljivost je veoma opasna jer slabi tijelo, otima veselje za posao, 
njeguje oholost i vodi do očaja i do svih grijeha. 

7. Koja je žalost dopuštena? 

Dopuštena je i prava žalost radi vlastitih grijeha jer ne rađa besposli¬ 
ce, već čovjeka pobuđuje da se poboljša i sve više usavršava. 

8. Što odlikuje zdrava i bistroumna Orla? 

Zdrava i bistroumna Orla odlikuje osobito da ljubi domaće ognjište, 
rodni dom i grudu, domaće običaje i ljepotu domovine. 

9. Čime pokazuje Orao ljubav prema domaćemu ognjištu? 

Orao pokazuje ljubav prema domaćemu ognjištu time da svoje starije 
poštuje i sluša, rado radi kod kuće i brine se za napredak gospodarstva, ne 
seli u tuđinu i brani domaći kraj i domaće poštenje od štetnih dojmova što 
dolaze izvana. 

10. Kako Orao njeguje i čuva ljubav prema domaćoj zemlji i domaćemu životu? 

Orao njeguje i čuva ljubav prema domaćoj zemlji i domaćemu živ¬ 
ljenju tako da proučava domaću crkvenu i narodnu povijest, zanima se 
osobito za povijest svoje općine i župe, putuje po hrvatskim krajevima, 
budi u sebi samilost za narodne jade i kuša pomagati zemljacima gdjegod 
može savjetom i radom. 

11. Čime pokazuje Orao najbolje ljubav prema domaćemu ognjištu? 

Ljubav prema domaćemu ognjištu pokazuje Orao najbolje time da 
poštuje i njeguje pošteni obiteljski život. 

12. Kako mora Orao unaprjeđivati pošteni obiteljski život? 

Orao mora unaprjeđivati pošteni obiteljski život time: 
da sam daje lijep primjer ljubavi i štovanja prema svojim starijima; 
da ih nikad ne žalosti rasipnošću, pijančevanjem, noćarenjem i neči¬ 
stim životom; 

da veoma časti posebice majku i vrijednim radom pospješuje napre¬ 
dak domaće kuće i posjeda; 

ako sam osnuje ognjište, osim da ga Bog zove po celibatu na stazu sa¬ 
vršenstva, da uzme za ženu samo poštenu, bogoljubnu i štedljivu djevojku 
koja se razumije u gospodarstvo i gleda na red i čistoću; 

da svoju ženu duboko štuje i ljubi, a djecu odgaja u posluhu i strahu 
Božjemu; 

da živi sa svim susjedima u miru i sudjeluje sa svima za dobro i napre¬ 
dak domaćega kraja. 

13. Što nadasve odlikuje domoljubnoga i bogoljubnog Orla? 

Domoljubnoga i bogoljubnog Orla odlikuje nadasve kršćanska ljubav 
i milosrđe prema sirotima, ubogarima, bolesnicima i uopće prema svima 
što trpe oskudicu. 


IX. 

KRŠĆANSKA LJUBAV I MILOSRĐE 

1. Je li kršćansko milosrđe prema siromasima i patnicima potrebno? 

Kršćansko je milosrđe prema siromasima i patnicima potrebno jer je 
Isus Krist rekao da će samo milosrdni doseći milosrđe kod nebeskoga Oca. 

2. Čime pokazuje Orao milosrđe prema bijednicima? 

Orao pokazuje milosrđe prema bijednicima time da im kuša pomaga¬ 
ti savjetom, radom ili ljubaznom riječi i utjehom, ako ne može drukčije; a 
napose je pred Bogom zaslužna milostinja. 

3. Zapovijeda li Bog milostinju? 

Bog zapovijeda milostinju, a apostol je zove novom i kraljevskom za¬ 
povijedi kršćanstva pa veli da se po toj kršćanskoj ljubavi i milosrđu pozna 
je li tko pravi Kristov učenik. 

4. Je li milostinja zaslužna? 

Milostinja je zaslužna jer kaže Sveto pismo da uz molitvu i post, mi¬ 
lostinja najbolje odstranjuje grijehe pa je zove zajmom koji će Bog vratiti 
s obilatim kamatama. 

5. Tko je najveći uzor milosrđa? 

Najveći uzor milosrđa je Isus Krist koji je siromahe, sirote i bolesnike 
ljubio neizrecivo i pomagao im. 

6. Kako da Orao iskazuje tjelesnu milostinju? 

Orao neka iskazuje tjelesnu milostinju time da prema prilikama i koliko 
može siromahu u prvoj nevolji pomaže ili što dade, ne uskrati prosjaku koji je 
potreban kruha i jela, primi putnika koji je umoran i siromašan, u ime Kristo¬ 
vo rado pohađa bolesnike kada uzmogne, a osobito se, koliko može, smiluje 
na udovice te dječicu i na sirote koji su nedužni, a već trpe na svijetu. 

7. Kako će iskazivati Orao duhovnu milostinju? 

Orao neka iskazuje duhovnu milostinju time da uči neznalice, tješi 
žalosne, opominje grješnike i od srca oprašta onima koji ga vrijeđaju. 

8. Kakva milostinja odlikuje kršćanina, a Bogu je mila? 

Kršćanina odlikuje i mila je Bogu ona milostinja što je kršćanin daje 
radi Boga i vesela srca. 

9. Mora li Orao kršćansku ljubav i milosrđe iskazivati i svojim neprijateljima 
i protivnicima? 

Orao je dužan kršćansku ljubav i milosrđe iskazivati i svojim neprija¬ 
teljima i to zato jer je Isus Krist zapovjedio da moramo ljubiti neprijatelje, 
jer ljubiti svoje ljude i sumišljenike nije zasluga, već one koji su nam pro¬ 
tivni i progone nas. 

10. Može li Orao još na koji način pomoći sirotinji? 

Orao može još pomoći sirotinji ako se za nju moli i ako nastoji da se u 
njegovu kraju osnuje Društvo sv. Vinka Paulskoga koje se brine za duševne 
i tjelesne potrebe bijednika. 


X. 

ORAO I PROTIVNICI 

1. Kako pokazuje Orao ljubav prema protivniku? 

Orao pokazuje ljubav prema protivniku tako da mu pomaže koliko 
može, u svakoj potrebi i stisci, brani ga od nepravednih navala i progona, 
kuša ga navesti na pravi put i za nj se moli iskreno i otvoreno. 

2. Koje mora Orao baš posebice držati svojim protivnicima? 

Orao mora baš posebice svojim protivnicima držati one koji hoće 
narod trovati nevjerom i neprijateljstvom protiv Katoličke Crkve i sve¬ 
ćenstva, pa one koji kvare mladež alkoholom, psovkom, nečistoćom, kine¬ 
matografom, lošom knjigom, nepristojnim plakatima i slikama, koji gule i 
koriste se njegovom bijedom. 

3. Mora li se kršćanska ljubav iskazivati i neprijateljima vjere, puka i mladeži? 

I neprijateljima se vjere, puka i mladeži mora kršćanska ljubav bezu¬ 
vjetno iskazivati. 

4. Je li borba protiv neprijatelja kršćanske misli protivna kršćanskoj ljubavi? 

Borba protiv neprijatelja kršćanske misli nije protivna kršćanskoj lju¬ 
bavi, već je posve u skladu s kršćanskom ljubavi koja zahtijeva od nas da 
ljubimo Boga i duhovnu sreću naroda pa da se zato svom snagom opiremo 
pokušajima nevjernika i narodnih neprijatelja koji hoće pogubiti duše. 

5. Kakva mora biti Orlova borba s protivnicima? 

Orlova borba s protivnicima mora biti odlučna i ustrajna jer je Orao 
prava apostolska i viteška organizacija hrvatskoga katoličkog naroda. 

6. Koji su pojedini zadaci Orla u borbi s neprijateljima katoličanstva? 

Pojedini su zadaci Orla u borbi protiv neprijatelja katoličanstva među 
drugima i ovi: 

mora progoniti časopise i knjige, kinematografe protivne vjeri, Crkvi 
i narodu te ljude odvraćati od njih; 

mora otkrivati, pobijati i poticati narod protiv nakana i rada protivna 
vjeri, Crkvi i narodu protivnih društava i ustanova; 

mora osobito mladež odvraćati od protivnika i takvih osoba koje ku¬ 
šaju svoj poriv i ugled u župi izrabiti da šire nazore protivne vjeri, Crkvi i 
svećenstvu; 

mora odvraćati puk posebice od prostorija i krčmi gdje se sastaju oso¬ 
be protivne katoličkoj misli i podrugivači duhovnika i kršćanskih društava; 

mora se odlučno boriti protiv psovke i nastojati je istrijebiti; 

mora ugled protivnika vjere neumorno potkopavati, njihov rad pro¬ 
goniti i njihove osnove za protukatoličku stvar odmah mrsiti da im trud 
bude u tutanj i da nailaze na sve veće poteškoće; 

ako treba, neka otkrije i mane, zlobu, pokvarenost i neznanje protiv¬ 
nika; samo da je sve istinito i s nakanom da osramoti neprijatelje Crkve i 
vjere te ne uspiju njihove protunarodne namjere. 

7. Kako Orao najuspješnije pobija neprijatelje kršćanske misli? 

Orao pobija najuspješnije neprijatelje kršćanske misli ako na sve stra¬ 
ne osniva kršćanska društva i u njima marljivo sudjeluje; 

osobito u vlastitom odsjeku zanosno radi za uzore i za ciljeve mlade¬ 
načke organizacije; 

žene, djevojke i majke potiče na društveni život i oduševljava za po¬ 
bjedu katoličke misli; 

uzorno živi i sve više napreduje u kršćanskim krepostima i savršeno¬ 
sti, krijepi svoje sumišljenike, a protivnike prevladava dobrim djelima ili 
ih osramoti svojim čistim i bogoljubnim životom. 

8. Čega se mora Orao posebice čuvati u boju s protivnicima? 

U boju se s protivnicima mora Orao čuvati posebice da na protivnika 
lično ne mrzi, ne krati mu nikakva djela kršćanskoga milosrđa i ljubavi kad 
je u potrebi, da ga ne izazivlje, ne vrijeđa i ne traži prepiraka. 

9. Što mora biti posljednja svrha boju s protivnicima? 

Posljednja svrha boju s protivnicima mora biti ne samo da se narod i 
mladež očuva njihovih nauka, već da i oni jednom upoznaju istinu i ugle¬ 
daju svjetlo te nađu milost u dobroga i beskrajno milosrdnoga Boga. 

10. Kako će se Orao uspješno boriti protiv psovke? 

Orao će se uspješno boriti protiv psovke: 

ako se često moli za psovače i djelima samoprijegora nastoji odvratiti 
srdžbu Božju od hrvatskoga naroda; 

ako privatno i javno žigoše psovače kao najveće zločince naroda; 
ako napokon, gdje je to moguće, traži od javnih vlasti da zabrane kletvu. 

11. Kako će se Orao uspješno boriti protiv pijanstva? 

Orao će se uspješno boriti protiv pijanstva ako se često moli za obra¬ 
ćenje pijanaca i sam nastoji dobrim primjerom djelovati na druge i da se 
češće odriče pića i tu žrtvu prinaša Bogu; 

ako predavajući i poučavajući pokaže narodu da je pijanstvo jedna od 
najvećih rak-rana hrvatskoga naroda koja vrijeđa neizmjerno dostojanstvo 
Božje i čini ga nesretnim na onome i ovome svijetu; 

ako napokon, gdje je to moguće, traži od javnih vlasti da svim silama 
uznastoje iskorijeniti pijanstvo u narodu. 

12. Kako će se Orao uspješno boriti protiv onih koji potkopavaju u 
narodu ugled svete Crkve i svećenstva? 

Orao će se uspješno boriti protiv onih koji potkopavaju ugled svete 
Crkve i njenih svećenika: 

ako te ljude žigoše kao prave zločince koji potkopavaju temelje na 
kojima stoji vremenito i vječno dobro naroda; 

ako puku, kod svake prigode, rastumači da narodi bez brojnoga i do¬ 
broga svećenstva propadaju i da hrvatski narod baš zato strada od raznih 
zabluda i silnika jer nema dovoljno dobroga svećenstva; 

ako narod neprestano potiče da šalje svoju najbolju djecu u sjemeništa; 
ako napokon Orao sve svoje apostolsko djelovanje u svojoj okolini 
posveti Katoličkoj akciji čiji je član i on osobno, a napose u svojoj župi, 
toj prvoj stanici vjerskoga života u ljudskome društvu - i na taj način po 
svojim silama poradi za obnovu hrvatskoga naroda u Kristu. 


* 


* 

D O DATAK 


POSTANAK ORLOVSKOGA POKRETA 

U nizu nebrojenih organizacija što ih je u našemu stoljeću stvorila po¬ 
bjedonosna katolička misao, ističe se osobito Orlovska organizacija. Orlov- 
stvo pokazuje toliko osebujnosti i značajnih crta da ga ne možemo usporedi¬ 
ti ni s jednom drugom organizacijom u čitavomu katoličkom svijetu, unatoč 
tome što je katolička organizacija kod naprednih naroda uzorno razvijena. 
Takvi katolički narodi posvećuju osobitu brigu prosvjetnim društvima jer 
znaju da prosvjeta vodi čovjeka k istini i sreći. Takva su prosvjetna društva 
obično namijenjena omladini jer prosvjetu valja najviše stvarati kod omla¬ 
dine dok još ona nije odabrala određeni životni put i dok još nije zagrezla u 
takve zablude koje priječe uspješni utjecaj prosvjete na čovjeka. 

Povod katoličkoj organizaciji 

Nema više od pola stoljeća otkako se počelo kod katoličkih naroda u 
Europi i ostalome svijetu s udruživanjem svega što katolički misli i osjeća. 
Tomu je dalo povoda širenje liberalizma u prošlome stoljeću. Taj se libe¬ 
ralizam počeo većom brzinom širiti osobito nakon francuskoga prevrata. 
Tome su prevratu pripravili tlo osobito francuski filozofi 18. stoljeća, tzv. 
enciklopedisti. 

Slobodni zidari počeli su u svim smjerovima, a osobito u tisku, borbu 
protiv katoličke vjere, štoviše, nastojali su prodrijeti među svećenstvo te 
su progonili dobre svećenike, a podupirali loše, otpale svećenike upravo 
onako kako to i danas čine. Taj se protuvjerski pokret još pojačao otkako 
se u drugoj polovici prošloga stoljeća počeo silnom brzinom širiti Marxov 
socijalistički nauk koja je unio bezvjerstvo i u široke slojeve. 

No, Božja providnost nije ostavila katolike u ovim teškim i tužnim 
časovima. Bilo je tada mnogo malodušnih katolika koji su počeli zdvajati, 
ali se ipak pojavila među katolicima žestoka borbena struja koja je odlučila 
pošto-poto povratiti čovječanstvu vjeru u Krista. Tako je započeo u čitavoj 
Europi niz katoličkih pokreta. U kratkome vremenu došlo je do znatnoga 
preokreta u korist katolicizma. U katoličkih su se naroda počeli nizati 
veliki muževi koji su uzeli sebi za životnu zadaću raskrinkati liberalizam 
i pokazati ljudima put do vječne istine. Ti su veliki ljudi uvidjeli svojom 
oštroumnošću da će narodi samo onda ostati vjerni Bogu i Crkvi ako se 
vjera u narodu učvrsti najjačim suvremenim oružjem: organizacijom. Cim 
su to katolici uvidjeli, počeli su se svuda po svijetu brže-bolje organizirati i 
stvarati pomoću organizacija novi duh i novi život među ljudima. 

Čim je koji narod bio napredniji i prosvjetljeniji ; tim je on prije počeo 
stvarati katoličku organizaciju (Belgijanci, Nijemci). U samih 10 do 20 go¬ 
dina prodrla je u takvih naroda katolička organizacija do najzabitijega sela. 

Orlovski pokret 

Prosvjetne katoličke organizacije vršile su i vrše još važniji zadatak 
negoli škola jer sadašnja neutralna državna škola odgaja više samo um a ne 
značaj, dok prosvjetno društvo odgaja i jedno i drugo i tako stvara potpune 
ljude. U prosvjetnom se društvu upoznaje omladinca s raznovrsnim zna¬ 
njem i umijećem koje mu koristi u dnevnome životu. 

Veliki organizatori prosvjetnih društava i vrsni poznavaoci omladinske 
duše došli su doskora do zaključka da kod omladine valja osobitu pozor¬ 
nost posvetiti i njezinu tjelesnom odgoju ako hoćemo da rad oko dušev¬ 
noga odgoja bude uspješan i potpun. Ti su ljudi uvidjeli da je već u naravi 
omladine usađena težnja za gibanjem i za pokretanjem tjelesnih sila. Stoga 
traži omladina takav okrug ljudi i takve prilike u kojima će moći udovoljiti 
svojoj težnji za gibanjem. U tu svrhu stvorena je Orlovska organizacija. 
Ona udovoljava zdravim težnjama omladine i za duševnim i za tjelesnim 
odgojem. Mladi čovjek uviđa da ga njegov orlovski odsjek razumije i da se 
brine za njegovu sreću i za njegovu budućnost. Stoga mora omladina brzo 
zavoljeti takvu organizaciju. Ona smatra Orlovsku organizaciju velikom 
obitelji koja je u mnogočemu podsjeća na roditeljsku kuću. Orlovsko je 
društvo mladome čovjeku riznica iz koje on crpi građu za stvaranje zdrave 
duše i zdrava tijela. 

Orlovsko je društvo u mnogim svojim bitnim svojstvima srodno 
omladinskome prosvjetnom društvu, ali se ipak razlikuje od njega nekim 
značajnim svojstvima. 


Glavne značajke 

Značajke Orlovske organizacije po kojima se ona razlikuje od ostalih 
prosvjetnih omladinskih društava jesu ove: 

Orlovska organizacija njeguje ozbiljno i sustavno, tj. proračunano tje¬ 
lesnu vježbu i to iz ovih razloga: 

1. Ćudoredno djelovanje vježbe 

Tjelesna je vježba važno sredstvo za odgoj jake volje, za suzbijanje 
strasti, a osobito za suzbijanje lijenosti i mekoputnosti. Tko vježba u Or¬ 
lovskom društvu, mora često mobilizirati sve svoje tjelesne sile da izvrši 
određenu gimnastičku vježbu, napose ako hoće da ta vježba bude savrše- 

na. A taj zadatak traži od čovjeka često mnogo veću uporabu volje i od¬ 
lučnosti negoli obični dnevni rad. A čim je volja jača, tim će lakše čovjek 
svladavati i sama sebe, tj. svoje strasti i napasti. No i same strasti su mnogo 
slabije u čovjeka koji troši tjelesne sile negoli u onoga koji miruje. Upravo 
putene strasti javljaju se najjače kod ljudi koji miruju i besposličare jer je 
živčani sustav u njih odviše podražljiv, a volja oslabljena te podliježe već i 
lakim napastima. 

2. Umno ili intelektualno djelovanje vježbe 

Sustavna tjelovježba ubrzava i tjera na brže djelovanje sve tjelesne 
ustroje i živčani sustav. A od živčanoga sustava ovisi velikim dijelom valja¬ 
nost umnih sila. Tako osvježuje i oživljuje sustavna tjelovježba umne sile. 
Mnogi gimnastički pedagozi naglašavaju i to da vježbe, osobito jednostavne 
vježbe, uče čovjeka da brzo misli jer mora brzo izvoditi određene kretnje. 

3. Tjelesno ili fiziološko djelovanje vježbe 

Već od davnine ljudi su opazili, a u novije doba i znanstveno utvr¬ 
dili, da se tjelesnim vježbanjem jača zdravlje i otpornost protiv bolesti. 
A zdravlje i dug život mora cijeniti osobito suvremeni katolik jer njemu 
treba jedno i drugo da uzmogne što bolje izvršiti svoj veliki životni zadatak 
te da može što pripravnije dočekati početak novoga života nakon smrti. 

Orlovski sustav tjelovježbe ne ide dakako toliko za stjecanjem kakve 
osobite atletske snage, koliko za usavršenjem osnovnih tjelesnih ustroja od 
kojih ovisi zdravlje i životna sposobnost. Po zdravlje su pak najvažnija plu¬ 
ća, srce i ostali unutarnji organi. Uzalud bi bilo jačati mišiće ako centrala 
čovječjega tijela nije dosta jaka. 

4. Disciplina 

Disciplina, tj. pokoravanje društvenoj volji osobita je vrlina i značajka 
Orlovske organizacije. Ta je vrlina kod nas još u povojima. Stoga moramo 
odlučno raditi da je stvorimo i odgojimo u svakom našem čovjeku jer valja 
znati da bez jake discipline nema jake organizacije. Svakome Orlu mora 
prijeći u krv svijest da disciplina služi na čast čovjeku jer samo čovjek 
koji se umije pokoravati vlastitoj organizaciji znat će se opirati tuđoj sili i 
nasilju. 

5. Suzbijanje ljudskoga obzira 

I to je specijalni zadatak Orlovstva što ga ono ima u većoj mjeri ne¬ 
goli ostale katoličke organizacije, tj. da među katolicima suzbija onu ve¬ 
liku manu koju zovemo obično ljudski obzir. Velik se naime dio katolika 
boji priznati potpuno svoje uvjerenje pred onim ljudima koji nisu uvjereni 

katolici. Time se nanosi znatna šteta katoličkoj misli. Oni ljudi, naime, 
koji nisu uz nas, obaziru se osobito na to što ostali ljudi misle o vjerskim 
stvarima. Kad bi svaki katolik u dnevnom saobraćanju s ljudima iskreno i 
odlučno priznavao svoja načela, činio bi već time najbolju propagandu u 
korist katoličke misli. 

Tu manu (ljudski obzir) suzbija Orlovstvo uz ostalo i time što prire¬ 
đuje javne manifestacije u kojima se dokazuje svijetu i vanjskim načinom 
moć katoličke misli. Omladina istupa u takvim prigodama pred javnost u 
orlovskoj odori i time pokazuje i vanjskim načinom da pripada katoličkoj 
organizaciji. Takve manifestacije podižu kod katolika ponos, samosvijest, 
odlučnost i borbeni duh, a privlače i one ljude koji nisu u našemu taboru. 
Time se tamani ljudski obzir. 

6. Bratstvo 

Orlovstvo osobito njeguje prijateljstvo i bratski odnos među 
članovima. Misao bratstva i prave demokracije očituje se i u naslovu brat 
kojim se Orlovi među sobom nazivaju. 

7. Isticanje Orla kao simbola idealizma 

U orlovskom prosvjetnu radu mnogo se spominje i ističe Orla kao 
znak idealizma. Riječ idealizam znači poletnost, ili još točnije, težnju za 
uzvišenim mislima i djelima. A upravo orao je ona ptica koja svojim pono¬ 
snim letom u nebeskim visinama označuje pojam idealizma. Mladi čovjek 
u svojoj mašti čezne za onim visinama gdje orlovi lete jer tamo vlada svje¬ 
tlost, sloboda i sunce, a to mora vladati i u duši katoličke omladine. 

Zaključak 

Nabrojili smo ovdje najvažnije osobine Orlovstva, iako ne sve. Već po 
ovim osobinama Orlovstva možemo ustvrditi da ono stvara posebni sustav 
života i posebnim sredstvima stvara i usavršava onaj tip omladine što su ga 
do sada uspješno stvarala katolička omladinska i prosvjetna društva. 

* * * 

IDEOLOGIJA OMLADINSKOGA POKRETA 


Govor pape Pija XI. talijanskoj katoličkoj omladini 

Rimska organizacija talijanske katoličke omladine dovršila je 21. li¬ 
stopada 1923. svoje organizatorske tečajeve. Dvije tisuče omladinaca pošlo 
je toga dana pod svojim zastavama u Vatikan da tamo čuje želje Kristova 
namjesnika - Svetoga Oca Pija XI. Govor koji je naš uzvišeni glavar tom 
prilikom održao od tolike je važnosti za omladinski pokret cijeloga svijeta 
da je potrebno donijeti ga skoro u cjelini. On jasno crta smjernice našega 
rada i pokazuje nam na što moramo polagati osobitu pažnju ako želimo 
raditi u skladu s Katoličkom akcijom cijeloga svijeta. Orlovi (omladin¬ 
ci) če temeljito pročitati taj govor, o njemu će razmišljati i o najvažnijim 
njegovim točkama održavat će se predavanja u društvima. Poslušajte ga: 

Tri temelja katoličke omladinske akcije 

»Vi kažete i dovikujete: Živio papa. Papa kaže i dovikuje: Živjeli nje¬ 
govi mladići. Ovi najmiliji između svih milih njegovih sinova, ovi najmiliji 
Srca Isusova i radi toga oni imaju pravo na osobitu ljubav Pape. 

Vi to znate, kao što to sada znade cijeli svijet: cijelu katoličku omla¬ 
dinu mi ljubimo na osobit način. 

Vi otvoriste vaš prvi organizatorski tjedan sa željom da ga zaključite 
ispred nogu papinskoga prijestolja, okruživši vašega Oca poput djece i uje¬ 
dinivši vaša dječja srca sa srcem Oca. Mi smo se radovali toj vašoj želji i 
vrlo smo radosni da vas vidimo ovdje na okupu da radite za razvoj i uspjeh 
vaše akcije. 

Vrlo se radujemo gledajući kako se učvršćuju prigodom ovoga tjedna 
temeljna načela Katoličke omladinske akcije; praktični 
duh s obzirom na temeljito proučavanje raznih pita¬ 
nja^ izbjegavanje ispraznih govora; duh pobožnosti koji tako 
duboko razumijete i kojega ste upravili k svome pravome središtu, prema 
prvobitnomu izvoru i prema hrani kršćanskoga života u svim svojim poja¬ 
vama, to jest prema presvetoj Euharistiji. Vidim kako se učvršćuje 
u vama duh katolički, koji je ujedno i duh Petrov, po kome hoćete da bu¬ 
dete vi, koji ste sinovi Rima, vjerni sinovi Svete Stolice i 
Svetoga Petra, ne obazirući se u koje doba ili pod kojim se imenom 
nasljednik Petrov nađe među vama. 

Omladinska društva moraju odgajati uzor-mladiće 

Mi si dakle čestitamo radi ovoga lijepog sklada svega toga, radi ovoga 
zdravog i krepkog zraka koji vi udišete i koji želite još više udisati. Mi smo 
s osobito velikim zanimanjem pratili vaša nastojanja da označite zapravo 
što to znači kada se netko nazove imenom: katolički omladinac. Čini mi se 
da se je s punim pravom reklo da se moramo povratiti onim trima starim, 
ali mudrim podjelama: dužnosti prema Bogu, dužnosti pre¬ 
ma bližnjemu, dužnosti prema samomu sebi. 

Istina je da katolički mladić mora biti nešto više negoli jedan obični 
kršćanski mladić. Ali je isto tako istina da ne možeš postati dobrim katoli¬ 
kom ako nisi prije toga dobar kršćanin. Ako budete radili po smjernicama i 
potpuno u okviru ovih načela, moći ćete tek uvidjeti veličinu onoga života 
za kojim vi morate težiti i što ga je tako lijepo izrazio junački mučenik koji 
je odgovorio svojim progoniteljima kada su ga pitali: Moje je ime 
»kršćanin«, moje prezime jest »katolik«. 

Evo što vi hoćete! Niste se vi uzalud ujedinili pod imenom Katoličke 
omladine; niste se vi uzalud tijesno okupili oko vaših divotnih zastava koje 
je Crkva blagoslovila kod svojih posvećenih oltara. I radi toga ćemo vam 
mi reći, predragi sinovi, što je jednom rekao sveti Franjo Saleški: »Nemoj¬ 
te nastojati ispunjavati druge zadaće, jer drugih ni nema: zadovoljite 
se time da ispunjate vaše obveze prema Bogu, 
prema bližnjemu i prema vama samima.« 

Naš je ponos što imamo takve sinove, a vi se ponosite da taj osjećaj 
možete dijeliti s vašim Ocem. 

Dobar primjer moraju i drugi vidjeti 

Pošto postoji jedan ponos koji je svet, postoji i jedna težnja koja je 
dužnost: morate seudobrome isticati. Tu težnju morate imati 
ne radi neke boležljive nestrpljivosti da iskočite iznad ostale svjetine, već 
radi želje da dobro koje učinite svijet upozna i tako ostvarite onaj uzvi¬ 
šeni cilj o kojemu je govorio Isus kada je rekao da se dobra dje¬ 
la moraju vidjeti, da oni koji ih gledaju hvale 
Oca koji je na nebesima. Na taj ćete način izvršiti upravo onu 
stranu apostolata koja odgovara težnjama Isusova Srca. Mnogo je, naime, 
ljudi koji trebaju samo ovo: žele vidjeti kako se valja čovjeku ponašati da 
bude ujedno dobar katolik i dobar državljanin; biti dobar katolik i dobro 
se snalaziti u obiteljima, u kućama, u društvu; biti dobar katolik i slagati 
se sa svim autoritetima i sa svim vlastima, dovesti u sklad katoličku svijest 
sa svim mnogim i raznovrsnim položajima civilnoga života. Evo, ovo 

je apostolat koji spada na vas. Vaš život mora biti glasan 
odgovor na takva pitanja i na taj će način on postati spasom tolikih duša. 

Vi možete tako ponavljati riječi koje je jedan drugi veliki mučenik 
rekao o sebi i o svojoj kršćanskoj braći poganima koji su ih progonili: »non 
multa loquimur, sed vivimus «, ne gubimo se u mnogim ri¬ 
ječima, već dajmo primjer životom. To je ono što vi 
morate činiti i mi znamo da ste vi zaključili da ćete to činiti. Radi toga smo 
mi radosni kao i vi i mi to ne kažemo samo zato da vas utješimo, već jer 
smo uvjereni da na taj način tumačimo najskrovitije osjećaje Srca Božjega. 

Lozinke omladine 

Vaša trostruka lozinka: molitva, akcija i žrtva zastava su, program, 
Katoličke omladine, one velike obitelji u koju ste učlanjeni s najdubljim 
duhom ljubavi. Ali moramo također spomenuti ono što daje posebno obi¬ 
lježje vašemu djelovanju, a to je: d u h svetoga žara, duh agil¬ 
nosti, duh brzine, duh velikodušnosti; sve lije¬ 
pe i odabrane značajke vaše mladenačke dobi. 
Katolička omladina dobila je od Boga dar da uzdržava taj duh i da ga čuva 
također kod onih koji nisu više mladi po godinama, ali su ipak po svome 
duhu i koji ostaju među vama kao najplemenitiji primjeri vjernosti prema 
vašemu programu. I s najživljom zadovoljštinom smo vidjeli da ste u ovo¬ 
me danu dodali rezoluciju da ćete postati apostoli (pio¬ 
niri) župa i predstraže Katoličke akcije. I s velikim 
smo zadovoljstvom vidjeli da su župnici aktivno sudjelovah kod rada ovo¬ 
ga vašeg tjedna. N a j i s t i n i t i j a je činjenica da župama 
morate posvetiti sve vaše brige. Ona je kao jedna obi¬ 
telj, ne jedan grad, ne jedno selo, već prva stanica vjerskoga 
života u velikoj obitelji ljudskoga društva. 

Omladinski pokret neka se nikako ne bavi politikom; njegov je 
program duhovna izobrazba i duhovna priprema 

Ali moramo nešto reći pomišljajući o tome da bi se mogao netko 
naći koji će se pitati nije li prigodom ovoga prvog pokušaja mladenačke 
organizacije nešto manjkalo. Nije li ovome obilježju manjkala praktičnost, 
duhovnost, ovome obilježju katoličkoga duha nije li manjkao uzvišeni duh 
molitve, djela i požrtvovnosti, da li ovoj tako širokoj cjelini punoj nada nije 
manjkalo političko obilježje. 

Mi zaista ovo nismo vidjeli među poslovima vašega tjedna. Da vam 
pravo rečemo, tomu smo se radovali. Rekli smo: tako i valja! 

Mi se ne bavimo politikom. Ne! Mi želimo činiti prije 
svega ono što se mora činiti, to jest: izobrazbu i pripravu mladeži, i to 
prije s v e g a vjersku izobrazbu i p r i p r a v u , a zatim mo¬ 
ralnu, duševnu (intelektualnu), kulturnu, socijalnu. Hoćemo jednu cjelinu 
duševnih dobara, također i materijalnih ako se želi, 
samo ukoliko su ova pomoćno sredstvo i nado¬ 
puna duhovnomu dobru. Ali ništa drugo. Ako bi netko rekao: 
zar nismo mi također građani, zar mi nemamo također prava i dužnosti, 
javnih, političkih? Mi ćemo odgovoriti: svakako. Ali upravo radi toga mi 
hoćemo duhovnu izobrazbu i pripravu. I upravo radi toga izo¬ 
brazba i priprava mora doći po redu prije svake 
druge djelatnosti; duhovna izobrazba i priprava moraju biti pro¬ 
gramom Katoličke omladine. 

Da, mi želimo riješiti ove životne probleme: probleme privatnoga i 
javnoga života, građanskoga i političkoga. Upravo je radi toga potrebno 
da su duše pripravljene i odgojene u katoličkim načelima, u načelima one 
Crkve koju je došao osnovati na zemlji Isus Krist, njegove najmilije Za¬ 
ručnice i kojoj će on dati svu snagu i svu pripomoć sve do konca svijeta. - 
Dakle, pomislite ako želite naći katoličko rješenje svih životnih problema, 
potrebna je priprava koja obuhvaća cjelokupni program katoličke obuke, 
priprava koja će moći osvijetliti svojim svjetlom sve pojave života i koja 
će djelovati u svim smjerovima. Kada budete tako odgojeni 
i izobraženi, tek onda ćete biti u stanju naći 
odgovor na svaki onaj problem koji vam donese 
život, a i praksa će vam pokazati široko obzorje do kojega doseže vaša 
načelna izobrazba i predivne učinke koji su posljedica te izobrazbe. 

Površna načelna izobrazba uzrokom je mnogih zabluda 

Ali upravo radi toga mora vaše današnje djelo biti djelom izobrazbe. 
Zablude života često dolaze od toga jer se zakon Božji poznaje netočno i 
nepotpuno. O n se poznaje samo u glavnome, ali se 
ne poznaje u potankostima: svi se ne pokoravaju svim zapo¬ 
vijedima jer ih ne poznaju, a s druge strane oni nisu u stanju okoristiti se 
svim onim slobodama koje nam stavljaju katolička načela. Neka dakle vaša 
djelatnost kao katoličkih omladinaca ide za tom pripravom i izobrazbom 
vaših savjesti: »Tražite stoga najprije Kraljevstvo i pravednost njegovu, a 
sve će vam se ostalo dodati« (Mt 6,33). To je rekao Isus: Tražite prije 
svega što je volja Božja. Neka ovo bude predmetom 
vaših proučavanja, a sve ostalo će doći samo od sebe. 

»Dajte Bogu što je Božje, a caru što je carevo« 

Nije to puki slučaj da ste se vi okupili oko zajedničkoga Oca upravo na 
dan kada nam Crkva daje na čitanje riječi iz Evanđelja koje su dosta slavne, 
koje se štoviše i vani u svijetu često ponavljaju, ali i vrlo često zloporabljuju: 
Dajte caru što je carevo, dajte Bogu što je Božje. Pod carem se razumije 
politička vlast svih vremena i u svim oblicima (bilo to carstvo, kraljevstvo, 
republika ili slično. - op. ur.); ime ostaje uvijek isto, ali se oblici mijenjaju 
tijekom svih povijesnih događaja koji se redaju tijekom vremena. 

Da, neka se dade caru što je carevo, a Bogu što je Božje. Sam Bog nas 
je postavio u veliku ljudsku obitelj i Božja je volja da pripadamo jednoj dr¬ 
žavi, to jest jednome dijelu ove obitelji; zato sam Bog traži od nas posluš¬ 
nost i dužno poštovanje pred onim poretkom koji je on sam postavio. Ako 
se vi dakle pokoravate ljudskim vlastima, svjesni ste da ispunjavate vašu 
dužnost, i to ne samo dužnost građana već i dužnost katolika koji vjerno is¬ 
punjavaju Božji zakon. V i tako vidite da ćete to uspješ¬ 
nije moći sudjelovati kod rješavanja političkih 
problema, čim budete bolji katolici. 

Budite najbolji, najvrjedniji katolički omladinci. Istaknite se u onome 
smjeru koji vam je Bog svojim znakom pokazao. I tako će se Srce Božansko 
radovati u vama kao što se u ovome času u vama raduje Srce Namjesnika 
Kristova, srce vašega Oca koji želi da služite uvijek kao ponos obitelji, 
društvu, domovini. 

I sada neka vas apostolski blagoslov čuva; neka vas učini uvijek spre¬ 
mnijima na putovima dobra, neka on siđe na vaša društva, na vaše slavne 
zastave koje govore o tolikim minulim slavama i koje se još mnogim nada¬ 
ju; na vaše obitelji; na one koji, iako nisu mogli s vama osobno biti, ipak su 
vas dopratili duhom; na one koje u ovaj čas nosite u mislima i u srcu. Na 
sve neka siđe blagoslov Božji i neka ostane zauvijek.« 


* * * 

Sveti Otac je pokazao organiziranoj katoličkoj omladini cijeloga svi¬ 
jeta kojim smjerom ona mora stupati. Zadaća organizirane omladine jest 
da unese u javni život Kristova načela. Taj će cilj moći tek onda postići ako 
ima temeljitu vjersku izobrazbu; ona dolazi prije svega. Tek kada su organi¬ 
zirani omladinci u vjerskome pogledu na svome mjestu, smije se pomišljati 
na kulturni i socijalni odgoj .Što se tiče tjelesnih vještina: 
gimnasticiranja, tamburanja, predstavljanja, to 
se one trebaju njegovati samo u onolikoj mjeri 
ukoliko to pomaže v j e r s k o - ć u d o r e d n u izobraz¬ 
bu . Zatim valja istaknuti da katoličke omladinske organizacije moraju 

odgajati uzor-mladiće, elitu, a ne smiju težiti za velikim 
brojem. Naše organizacije odgajaju apostole: jer lako ćemo dobiti mno¬ 
go kršćana ako imamo dobrih apostola. Naš je Spasitelj odgajao apostole, 
a ovi su tek stvarali kršćane. To je i naša metoda. 

Sto se tiče politike, to je nama posve jasno da želimo biti neovisni od 
svake političke stranke. 

Ako dakle želimo u jednoj rečenici reći što se mora činiti u hrvatskim 
katoličkim Orlovskim (omladinskim) društvima, ta bi rečenica glasila ova¬ 
ko: odgajati katoličke uzor-mladiće, elitu, koji će ustrajnom molitvom i 
radom nastojati da u organizaciji upoznaju volju Božju. 


ORLOVI SMO! 

Orlovi smo, mlada četa, 
hitro naprijed pred sav svijet! 

Mladošću nam srce cvjeta, 
krepka miška, čil nam kret! 

Zakitimo prsi znakom, 
mačem našim budi um, budi um, 
vječne pravde pod barjakom, 
svi, oj svi na slave drum! 

Uzdignimo desnu smjelo, 

Kralju neba, čuj naš glas! 

I sam život za načelo, 
žrtvovat će svaki nas! 

Orlovi smo hrabra četa, 
krila mladih smjel nam lijet, 
lovor vijenac za nas cvjeta, 
hitro naprijed pred sav svijet! 

Sastavio: J. U. Limbarski 

ORLOVSKA HIMNA 


Dignite, Orli, k jasnim visinam’ 
ponosnih krila smioni l’jet, 
sove u niskim se skrivaju tminam, 
sunce i svjetlost Orlu su sv’jet! 

Lugovi šumeć prigiblju glave, 
urliče burnih vihora b’jes, 

Orao gleda u vis bez strave, 
ne plaši njega gromova tr’jes! 

Jakošću mladom, kreposti nadom, 
cvjetna budućnost rodu smo svom, 
radosti punim znojem i radom 
slavu na stari skupljamo dom. 

Oj slavska mati, srcem junaka 
ljubi te kršni Orao sin, 
za krst je i narod mišica jaka, 
spremna nam sveđ na junački čin. 

Božjemu Suncu dignimo srca, 
vječita ljubav doziva nas, 
s visa nebeskog orlujska sila 
ubit će krivdu donijet će spas! 

Lampe — Pavelić 

Lampfc — Pavelićt 

Orlovska himna. 

Uvod. V. Vođopivec. 




rS 


{^5 jhg— i frcrpij^grl 

Ep - pES 




Di-gni-te Or - li po-no-sna lan- la, di-gni-te, 


V ^ f +■ ♦ 


<yS Koračnica. 



di-gni - te! 


mf 


Di-gni-te or-li k ja-snim vi-si-nam' 


En 


r 


^ TS 



** rL: 

■ n 

M 





po-nos-nih kri-la smi-o-ni l’jet. So-ve u 



-ln—K- 

-j . -H— 

-l—L- 

ni-skim se 

-»■ 

skri-va-ju 

~^t3E9=*^ 

♦ r 

tmi-nam’, sun-ce i 

—# — #— 

svje-tlost 




f-5—jn 

.„=r=i 

jirzfa: 

a—— i .ti 

• • Mm 

d 

m dm. i-L 

tttII— r— * * i 1 *0 

-.*■?r • 

' * • . 

r 9 » 

■ntr- ,u t j- H J - 

1 U 


_ 

or- lu su 

sv’jet! 

- p 

Lu--go- vi Šu-meć pri- gi-blju 



P !*• A 

ra~ž=f. ^3 


gla - ve, 

b— 1 — 

ur- li - če 

4 *--- 

bur-nih vi- ho- ra 

—u- 

—®-j 

b’jes, 


320 

























































































































gle-da u vis bez stra-ve, 


ne pla-Si 



nje - ga gro-mo-va tr’jes! 


Fine. 



ni-dom, cvje-tna bu- duć-nost ro-du smo svom, 



0 


• j • 


1 ■ ■ w 

b-J 


d 



ra-do-sti pu-nim zno-jem i ra-dom, sla-vu na 





I Il-do 

<a , 

1- 


k-tcfcfcH- 


_ft-41 

—:-iJ 


sta*ri skupljamo dom! Ja-ko-šću 
Koračnica od znaka 5/j (4. i 5. strofa) do Fine. 


321 








































































































TI I ONA 

Namijenjeno zrelijoj muškoj omladini 


Priredio: 

Dr. Ivan Merz 
Profesor 

KNJIŽNICA NOVI ŽIVOT 
Svezak 1 


Ordinariatus Archidioeceseos Zagrebiensis Nr. 4622 
Nihil obstat: Dr. Jos. Lončarić, m. p., censor 

Imprimatur 

Zagrebiae, F. S. Aloysii Gonzaga 1926. 

Dr. Dom. Premuš, m. p. 

Cons. Episcopus vicarius generalis 


Tiskara »Merkantile« 
Zagreb, 1926. 


323 


SADRŽAJ 


Uvod 

I. Tri sastavna dijela spolnoga nagona 

II. Posve odijeljen odgoj 

III. Cilj ljubavi jest u prvom redu dijete 

IV Zemna je ljubav priprava za još uzvišeniju ljubav 

V Loše posljedice preranog zaljubljivanja 

VI. Junačan mladić odlučuje da će već u početku 
od sebe odbiti preuranjenu ljubav 

VII. Junak misli samo na dvije žene 

VIII. Čist život koristi zdravlju 

IX. Kako ćeš uščuvati svetu čistoću 

X. Orlovstvo rješava glavne poteškoće mladića 

XI. Djevičanstvo 

XII. Viteštvo 

XIII. Kakvu si družicu izabrati 
XIV Zaključak 
Bilješke 


324 


PREDGOVOR 


Ovaj uvod iz pera liječnika ima svrhu da pridoda vrsnom ovom djelu prof. 
dr. I. Merza nekoliko važnih opaski, osobito iz područja liječničke znanosti. 

Važno pitanje, o kome govori ova knjižica, stoji u vezi s važnim uče¬ 
njima koja imaju pravo da o njemu govore, a među tim učenjima ima ne¬ 
sumnjivo pravo i dužnost i takvo učenje o čuvanju zdravlja: higijena. 

Mnogi su dosad sebi prisvajah pravo da s visoka odlučuju o ovom 
pitanju poput kakvih ozbiljnih stručnjaka u liječničkoj znanosti, premda 
oni to nisu. Takvi su dakako izvrnuli na glavu temelje higijene i liječnička 
učenja. Moramo dakle i ovdje obračunati s ovakvim krivotvoriteljima li¬ 
ječničke znanosti te pokazati njezin jasan i dokazan sud. 

No hoćemo li koristiti svome zdravlju, to nije dosta samo znanje 
zdravstvenih načela, već je potrebna i volja da se čuvaš i onoga što je 
ugodno, ako je štetno zdravlju. A toga ima mnogo. Stoga svaki valjani higi- 
jenik, socijalni liječnik i zdravstveni prosvjetitelj naroda treba naglašavati i 
potrebu odgoja jakog značaja, dakle i vjere, jer bi bez toga nauk o zdravlju 
ostao u nekim važnim pitanjima samo na papiru. Jasno je stoga da one 
omladinske organizacije koje se brinu doduše za tjelesni odgoj i zdravlje 
svojih članova, ali se ne brinu za vjerski odgoj, time ruše na jednoj strani 
više nego što na drugoj strani sagrade. 

Promotrimo prilike u kojima se kreće gotovo svaki mladi čovjek na¬ 
šega vremena. Mlad čovjek nađe se na raskršću između dva svijeta: na 
jednoj strani čuje strogi nauk svećenika, a često i učitelja i roditelja, a na 
drugoj strani čuje i vidi nauk razuzdane slobode i ljubavi, to jest samovolje 
i raspuštenosti te razularenosti. Tako velika opreka javlja se između dvaju 
raznih izvora duševnog razvoja mlada čovjeka! Kome da vjeruje mladi čo¬ 
vjek? Može li naći izlaza iz toga sukoba dvaju svjetova i otkriti pravi put, to 
jest pravi put sigurne istine i vlastite sreće? 

Jadno bi bilo kad mlad čovjek ne bi imao mogućnost da otkrije taj put 
i da skine koprenu s tako važne zagonetke vlastite budućnosti. Odgovor će 
mu dati zdrav razum i dobra volja za plemenitim životom. Siguran i jasan 
odgovor dat će mu i ova knjižica koja mora naći živa odziva u duši svakog 
mladog čovjeka koji nije duševno zahirio ili doživio bankrot svoga značaja. 

Sudbonosno pitanje 

Odlučno je pitanje po sudbinu mlada čovjeka uz koji će nauk o ljuba¬ 
vi pristati i prihvatiti ga u životu. Dva su tu nauka, a svaki od njih izvire iz 
općeg nauka o svijetu i životu. 

Jedno je nauk vjerskog idealizma, a drugo je nauk materijalizma. Oba 
se nauka nalaze u bijesnoj međusobnoj borbi na život i smrt. Među njima 

pomirenje nema. Među njima nema srednjeg puta, nema zlatne sredine ni 
srednje linije. Ponor i bezdan ih dijeli. 

Ponor ih dijeli koji nigdje nema dna. Nauk idealizma traži onakvu 
ljubav koja je u skladu s Božjim i prirodnim zakonima, dok nauk materija¬ 
lizma naučava i širi takozvanu slobodnu ljubav, to jest samovolju i razulare¬ 
nost u ljubavi. Dok nauk idealizma izvire iz težnje za velikim i plemenitim 
istinama, dotle nauk materijalizma i slobodne ljubavi izvire iz sebičnosti i 
slijepe težnje za razuzdanim uživanjem. 

To nisu dakle samo dva učenja, več su to upravo dva sustava života. 
Svaki od tih dvaju sustava ima za sobom milijune i desetke milijuna pristaša. 

Na nizbrdici 

Živa je kobna istina da u velikom dijelu svijeta, pa i hrvatskog naroda, 
vlada upravo pošast slobodne ljubavi, divlja i bezobzirna poplava ljubavi. 

Takva tobožnja ljubav postala je središtem života osobito u pokvare¬ 
nim krajevima. Prihvatili su je objeručke moderni književnici te pišu o njoj 
jer misle na svoj džep. A svi znadu da se takve bljezgarije skupo plaćaju. 
Od toga živi i velik broj knjižara, tiskara i nakladnika. Oni ne trguju toliko 
papirom već zapravo ljudskim dušama i ljudskom srećom. Igraju se sud¬ 
binom tolikih ljudi. Likovni umjetnici, slikari i kipari ne zaostaju u tome. 
U tom istom duhu vode se i sve moguće druge zabave našega vremena. 
Svakog se dana sastavljaju nove vrste nećudorednih plesova koji razdražu- 
ju svakog normalnog čovjeka. 

Kao što su stari Rimljani govorili da sve rimske ceste vode u Rim, 
tako se može i za modernu građansku kulturu reći da svi njezini putovi 
vode u nećudoredno uživanje. 

Po toj njihovoj teoriji smisao čovjekova života jednak je onome što ga 
ima svaka životinja. Ako je tome tako, neka budu pristaše ovoga nauka iskreni 
te neka ne smatraju sebe nečim boljim od drugih životinja. Međutim, oni bi se 
pobunili svi od reda kada bismo ih ubrojili u red tih ostalih životinja. 

Može li u ljubavi biti nagon mjerilom? 

Pristaše ovoga nauka opravdavaju svoje mišljenje ovako: u čovjeka 
vlada kao u životinje nagon ili instinkt koji ga potiče na razne tjelesne čine. 
Kada je životinja gladna, tjera je njezin nagon da potraži hranu i tek tada, 
kada je našla dovoljno hrane, smiruje se i živi zadovoljno dalje. Da nema 
toga nagona, ne bi se životinja mogla pravilno hraniti i podmirivati tjelesne 
potrebe. 

Životinje rade sve po nagonu. To ne znači da i čovjek mora sve raditi 
po nagonu. Isto tako kao što je u čovjeka prirođen i prirodan taj nagon, 
tako je prirođeno i prirodno u čovjeka da ima razum i slobodnu volju te 

i oni imaju da kažu svoju riječ kada se radi o dobru tijela ili duše. Tko bi 
radio protiv ovih bitnih prirodnih svojstava u čovjeka, taj bi postupao pro¬ 
tuprirodno. Pristaše nauka o slobodnoj ljubavi stoga hoće zabašuriti istinu 
da čovjek čini surovi protuprirodni čin ako u svom tjelesnom životu ne 
pita razum za savjet i ne pokreće svoju volju da ona drži na uzdi slijepe na¬ 
gone. A razum i volja su ne samo prava pravcata prirodna svojstva čovjeka, 
već su štoviše još savršenija prirodna svojstva negoli nagoni. A jasno je da 
taj razum i volja moraju imati prvenstvo pred nagonom onda kada se radi 
o dobru tijela upravo zato što su razum i volja savršenije sile od nagona. 
(Nagon imaju životinje, a razum i volje nemaju.). Kako nagon ne može biti 
ni jednim mjerilom, ni pouzdanim mjerilom u čovjeka, pokazuje nam na 
primjer i ta pojava da nebrojeni ljudi osjećaju sklonost za alkoholna pića te 
ih piju često i neumjereno, premda je jasno da takvo opijanje mora biti i te 
kako štetno za tijelo. Gdje je tu bio nagon da čuva interes tijela? Poznato je 
na primjer to da ima u prirodi plodova koji su slatki ili uopće tečni, a ipak 
su otrovni po čovjeka. Čovjek se dakle ni tu ne smije pouzdati na nagon 
koji ga potiče da jede ono što je tečno. 

Ako dakle u životu čovjeka ne može biti nagon mjerilom koje bi po¬ 
kazivalo šta nam je korisno, onda nema razloga zašto bi ljubavni nagon bio 
izuzetkom te zašto bi on imao povlasticu da ne mora pitati i slušati više 
sile: razum, volju, liječničku znanost i ćudoredne zakone. 

No kao što nagoni nisu nepogrešivo mjerilo po čovjeka, tako to pogo¬ 
tovo vrijedi za ljubavni nagon, i to radi jednoga razloga temeljne važnosti: 
bitna je razlika između spolnoga nagona i svih ostalih nagona jer svi ostali 
nagoni služe tjelesnom održanju (iako kadšto nesavršeno) onoga čovjeka u 
kome se javljaju; nasuprot ljubavni nagon ne služi održanju onog čovjeka 
u kome se javlja, već održanju roda ljudskoga, da se taj može umnažati 
podmlatkom jer bi inače rod ljudski izumro. Ako se dakle čovjek tim na¬ 
gonom ne služi, ne škodi sebi, već bi se moglo prigovoriti ako bi tko htio 
cjepidlačariti da škodi umnažanju roda ljudskoga. 

No upravo je taj prigovor posve neopravdan jer svaki čovjek ima pri¬ 
gode da i na drugi način radi za napredak svoga naroda i čovječanstva, pa i 
za brojčani porast svoga naroda. A to će on činiti osobito tako da vlastitim 
primjerom i poukom suzbija u njemu sebičnost i udobnost, a time će i 
najbolje suzbijati onu tešku narodnu manu koja nedopuštenim načinom 
priječi brži brojčani porast i našega hrvatskog naroda. 

Slobodna ljubav i zdravlje 

Ako se dakle čovjek, a osobito mladić, ne služi svojim ljubavnim na¬ 
gonom, ne škodi time nimalo svome zdravlju i tjelesnoj jakosti, već nasu¬ 
prot on time može često koristiti svojoj tjelesnoj snazi i duševnoj bistrini. 

To je u liječničkoj znanosti dokazano. To nadasve vrijedi za mlada čovjeka 
dok još nije dovršio razvoj svoje tjelesne zrelosti. Kobna je zabluda što 
mnogi mladi ljudi misle da je nastupilo doba zrelosti već u onoj njihovoj 
dobi kada se započeo javljati spolni nagon. Tjelesne zrelosti još nema onda 
kada započinje dozrijevanje, već onda kada je završilo dozrijevanje, a to 
traje oko 10 godina, otprilike od 12, 14-24 godine. U toj dobi nije samo 
štetno, već upravo pogubno upotrebljavanje spolnoga nagona. Takvim be¬ 
zglavim načinom života podgriza mladić korijenje svome tjelesnom zdrav¬ 
lju i svome duševnom napretku i šteti svom narodu. 

Zanimljivo je da su učenjaci koji proučavaju nauku o životu prirode 
(tzv. biolozi), pronašli istu pojavu u mnogo primjera u prirodi. Na primjer 
mnogi jednogodišnji cvjetovi kojima se zapriječi da prašnici rasiplju svoj 
prah, cvatu još 2-3 godine, dok oni cvjetovi gdje se prašnici oprašuju ne 
dožive nikada više ponovnog cvata. Istu pojavu pronašli su učenjaci i na 
leptirima. Ako dođu leptir i leptirića u društvo, uginu oboje doskora poslije 
toga. Ako je svaki od njih usamljen, tada oboje prežive čitavu zimu i žive 
dalje. I među ljudima postoji slična životna pojava koju su već i stari Grci 
poznavali; njihovi natjecatelji koji bi se pripravljali na znamenita tjelesna i 
duševna natjecanja u Olimpiji, morali su se potpuno odricati svake tjelesne 
ljubavi. Zanimljivo je i to da je slavno francusko sveučilište u Parizu sve do 
Francuske revolucije zahtijevalo od svih svojih profesora, pa i onih koji su 
bili svjetovnjaci, da budu neoženjeni jer su računali s tim da će se i prirodne 
i duševne sposobnosti u takvih ljudi jače razvijati negoli u ostalih. A svakako 
su morali kroz 700 godina steći bogato iskustvo u tome svom mišljenju te 
bi oni jamačno bili u tih 700 godina ukinuli taj zakon da su opazili da nema 
od toga one koristi za duševni rad za kojim su išli. Ni oni naravno nisu imali 
ništa protiv kršćanskog braka. Taj zakon, koji je postojao punih 700 godina, 
ukinula je tek Francuska revolucija, dakako ne iz kakvih znanstvenih razloga, 
nego stoga što je to bila revolucija kao svaka revolucija. 

Isto uvjerenje što su ga imali stari Grci i francusko sveučilište, nauča¬ 
va dakako i moderna znanost, napose liječnička znanost. Slavni njemački 
higijenik i profesor liječničke znanosti u Miinchenu Max Gruber dokazao 
je to uvjerenje važnim novim dokazima za koje se prije u znanosti nije ni 
znalo. 

Isto tako je iznio u jednoj svojoj knjizi godine 1916. veoma važne 
znanstvene misli o tome pitanju znameniti liječnik i profesor liječničke 
znanosti u Miinchenu dr. Sticker. On kaže tu doslovno da još nikada nije 
nikome trajno odricanje od ljubavnog života škodilo, ali putenost je škodi¬ 
la silnome mnoštvu ljudi. 

Povijest nam je zabilježila velik broj najvećih umova svih vremena, 
za koje se znade da su za cijela života živjeli u strogo potpunom i trajnom 

odricanju od svakog spolnog života. Takvi su bili npr. ovi: Leonardo da Vin- 
ci i Michelangelo, ponajveći umjetnici svih vremena, nadalje Beethoven, 
najveći glazbenik svoga stoljeća, zatim Paracelsus, valjda najveći srednje- 
vjekovni liječnik, te filozofi Kant, Pascal, Fenelon i mnogobrojni drugi. 

Moderno praznovjerje 

Zaista je čudno da je unatoč jasnom sudu znanosti i unatoč živom 
iskustvu ipak još i među našom inteligencijom mjestimice rašireno to pra¬ 
znovjerje da može odricanje od ljubavnog života škoditi zdravlju. Valja 
naglasiti da to praznovjerje ne zaostaje nimalo za onim praznovjerjem o 
vukodlacima i morama koje je često rašireno u priprostom narodu. Ne 
trebamo se čuditi što ima među našim seljačkim narodom upravo nevjero¬ 
jatnog neznanja o zdravstvu, kada i sama inteligencija spomenutim čestim 
praznovjerjem pokazuje, svojom krivnjom, to isto svojstvo neznanja i pra¬ 
znovjerja u svojim redovima. 

Posljedice slobodne ljubavi 

Neoboriva je činjenica da sloboda i nećudorednost u ljubavi uništava¬ 
ju i našem hrvatskom narodu svake godine na tisuće mladih ljudi, koji bi 
inače mogli biti ponos svoje obitelji, svoga staleža i svoga naroda. Mnogo 
ima tisuća takvih mladih pogaženih cvjetova kojima je ta slavna »sloboda 
ljubavi« uništila zdravlje, razorila značaj i pokopala ideale. 

Pa i oni koje ne možemo ubrojiti među prave propalice, ipak su svo¬ 
jim lakoumnim i polovičnim shvaćanjem u temeljima uzdrmali i okrnjili 
vrijednost svoga života. »Budimo potpuni ljudi«, to je zov one hrvatske 
bojne pjesme koja je upravljena omladini. A nije potpun čovjek i ne može 
to biti čovjek koji krši velike i vječne zakone, dakle i zakon ćudorednosti 
i neokaljanosti. 

Pročitavši ovu knjižicu uvjerio sam se da će koristiti oduševljenim 
hrvatskim mladićima koji hoće da se razviju do potpunih muževa. Mladić 
koji ne kani tjelesno i duševno zakržljati, treba u sebi svladati svaku želju 
koja ga potiče na ranu ljubav, prije negoli može pomišljati da stupi u brak. 
Takav promišljeni život ne će biti samo u skladu s kršćanskim zakonom, 
već će biti i u duhu suvremene liječničke znanosti o kojoj mora voditi ra¬ 
čuna svaki razuman čovjek. 

Dr. Avelin Ćepulić - Zagreb 
Sek. liječnik u bolnici 

TI I ONA 


I. Tri sastavna dijela spolnoga nagona 

Gospod Bog je u svojoj beskrajnoj mudrosti usadio u narav čovjeka 
nagon koji ga pokreće prema osobi drugoga spola. Zato taj nagon i zovemo 
spolnim nagonom. Po sebi taj nagon nije ništa grješno jer potječe od samoga 
Boga koji je čovječju narav stvorio. Taj spolni nagon nije samo tjelesni nagon, 
već on obuhvaća cijeloga čovjeka: njegovu dušu i njegovo tijelo. (I) 1 

Suvremeni istraživači duševnoga života u spolnom nagonu razlikuju 
uglavnom tri sastavna dijela: 

1. nagon tijela kojemu je stalo samo do tjelesnoga užitka; 

2. nagon duše koja hoće da ljubi i da bude ljubljena; 

3. nagon za množenjem, tj. želja imati vlastitu djecu. 

Prvi, to jest nagon tijela, u mladića je veoma razvijen, a u djevojci 
gotovo nikako. Nepokvarena djevojka obično i ne sluti kakve su bure u 
duši mladića. Kod djevojke se taj nagon tijela može probuditi zbog loših 
vanjskih utjecaja, tako iz čitanja loših knjiga, nakon loših razgovora, zbog 
plesa, kina, lošega primjera itd. 

Drugi, to jest nagon duše koja hoće ljubiti i biti ljubljena, u ženi je da¬ 
leko razvijeniji nego u muškarcu. Ona osjeća da je u životnoj borbi slabija, 
da treba pomoć i zato teži za odvažnim, snažnim, poduzetnim, duševno 
razvijenim mužem kojemu će postati ravnopravnom družicom. 

Ni u muškarcu nije ovaj nagon duše neznatan, a bit će jači što mu više 
uspijeva da svlada sjetilni nagon. Za muškarca još i danas vrijede riječi iz 
Svetoga pisma: »I reče Bog: >Nije dobro da čovjek bude sam: načinit ću 
mu pomoć kao što je on.<« (Post 2,18). Plemeniti mladić počinje osjećati 
u stanovitim godinama svoga života neku osamljenost. U njemu se budi 
težnja za družicom koja će svojim blagim, dobrim, vedrim bićem uljepšati 
njegov život. Ona će ga razumjeti, zanimat će se za sve za što i on, poduprt 
će ga u radu i tješiti u teškim časovima života. Ona će postati kraljicom 
njegova doma u kojemu će on rado boraviti. Rad će mu biti lakši jer će 
znati da radi za ljubljenu ženu kod koje se nakon teškog rada oporavlja. 


1 Arapski brojevi koji se nalaze u tekstu u zagradama sve do broja 15 jesu oznake za bilješke koje se 
nalaze na kraju teksta ove brošure. Tako ih je sam Ivan Merz rasporedio u izvorniku brošure. 

Treći nagon, nagon za umnožavanjem također je razvijeniji kod žene 
negoli kod muškarca. Žena je već po svojoj naravi stvorena za materinstvo. 
Ona ne može biti zadovoljna dok ne udovolji svojoj težnji da pomogne 
drugome, da se brine za drugoga. Bez pretjerivanja možemo reći: »U ženi 
vlada neprestana i živa težnja za djetetom.« 

Jedan suvremeni istraživač duševnog života tvrdi: »Žena će i svoj 
doktorat napustiti ako joj bude moguće da ziblje zipku svoga djeteta.« 
Njeno je zvanje da bude majkom i za to ju je zvanje Bog na osobit način 
snabdio posebnim svojstvima. Ali i u muža je duboko usađena želja da 
u potomcima od svoje krvi nastavi, produlji svoj život. U svome djetetu 
gleda muž utjelovljenje svoje bolje ličnosti, u njem će ostvariti ono čega on 
sam u životu još nije mogao ostvariti. 

II. Posve odijeljeni odgoj 

Znade li se kada mladež počinje jače osjećati ova tri sastavna dijela 
spolnoga nagona? Njemački je pjesnik Schiller to zgodno opazio govoreći 
u svojoj velikoj pjesmi o Zvonu: » Vom Madchen reisst sich los der Knabe. 
- Od djevojke se otima dječak.« Znademo, a to je više ili manje svatko 
iskusio, da u dječaka dolazi dob kad ne želi biti u društvu djevojčica. Ne¬ 
kako prezirno gleda na slabiju djevojčicu. Oduševljava se za junačka djela i 
voli igre u kojima može pokazati svoju hrabrost i snagu. A i djevojci bude 
neugodno u društvu dječaka. Djevojku odbija divljaštvo dječaka i njihova 
bezobzirnost pa s nekim nezadovoljstvom pomišlja na »derana«. 

To je sam Bog sve tako udesio. U svojoj je mudrosti dao ljudima 
putokaz kako valja odgajati dječaka, a kako djevojčicu. Bog nas preko pri¬ 
rode upućuje da dječake valja odgajati odijeljeno od djevojčica. Njihove 
vlastitosti i sposobnosti trebaju se posve odijeljeno razvijati do što većeg 
savršenstva. Duševni svijet dječaka ne smije utjecati na duševni svijet dje¬ 
vojčica, ali ni obrnuto, a niti smije da jedan drugomu smeta. Samo onda 
ako se budu dječaci odijeljeno odgajali od djevojaka, ako se i jedni i drugi 
budu odgajali valjano, kako se to radi npr. u hrvatskim orlovskim organi¬ 
zacijama, dječak će postati potpunim mužem, a djevojče potpunom ženom. 
Samo potpuni muževi i potpune žene moći će u braku jedno drugome dati 
ono što treba da si međusobno potpuno nadopune. 

Ali nije dosta da se dječaci odgajaju odijeljeno od djevojčica: drukčije 
se trebaju odgajati dječaci, drukčije djevojčice. Samo takvim pojedinač¬ 
nim odgojem (a odgoj koji nije pojedinačan, koji se ne obazire i na najne- 
znatnije osobine gojenaca, jest loš), velimo, jedino takvim odgojem dobit 
ćemo snažan ženski, snažan muški naraštaj. Tek onda će rod ljudski potpu¬ 
no izvršiti svoju zadaću, samo onda će doći do potpune uljudbe, kulture, 

kad žene budu prave žene, sa svim do savršenstva razvijenim ženskim svoj¬ 
stvima, a muškarci pravi muževi. U pravilu se to može postići samo odije¬ 
ljenim odgajanjem mladeži sve do onih godina kad su se u djevojci razvila i 
ustalila posebna ženska svojstva, a u mladiću muška. Tijelu i duši mladića 
i djevojke treba dati vremena i snage da se nesmetano razviju do potpune 
zrelosti. U našim krajevima bit će to prosječno kod mladića između 12. i 
24. otprilike, a kod djevojke između 10. do 20. godine. 

To je razlog što se kod katoličkih omladinskih društava mnogo pazi 
na to da muška budu odijeljena od djevojačkih. Zato katolička odgojna 
znanost zazire od mješovitih uloga u kazališnim komadima za omladinu 
(2), a s nepovjerenjem gleda na mješovite omladinske pjevačke zborove, 
ako nisu dječački, i zato odlučno odbija takozvani mješoviti školski odgoj, 
koedukaciju, gdje dječaci i djevojčice zajedno polaze školu i zajedno se 
nalaze u istoj školskoj sobi. (3) 

Možda se to komu čini prestrogo, ali iskustvo pokazuje da je odije¬ 
ljeni odgoj mladeži jednoga i drugoga spola uvjet za ozbiljan i dubok rad u 
katoličkim omladinskim organizacijama. 

III. Cilj ljubavi jest u prvom redu dijete 

Gotovo svatko znade što osjećaju zaljubljenici. Tko nije toga sam 
osjetio čuo je od drugih, čitao je kod pjesnika koji kao da i ne znaju drugo 
nego pjevati o ljubavi. 

Zaljubljenici hoće biti u međusobnom društvu. Kad ne mogu biti 
tijelom zajedno, a ono mislima lete jedan k drugome. A kad se rastaju, 
osjećaju neku bol i težnju za ljubljenom osobom. Ništa ovu težnju ne može 
smiriti; ništa drugo joj se ne sviđa. Mladi ljudi upravo gore od želje da se 
opet sastanu. A kad su zajedno hoće milovanjem da iskažu jedno drugomu 
svoju ljubav i ne miruju dok se ne predadu posve jedno drugome u braku, 
kako ga je sam Bog ustanovio. 

Ovi osjećaji ljubavi nisu u sebi nikakvo zlo. Sam Bog ih je usadio u 
ljudsku prirodu, sam Bog je dao čovjeku takvu narav. Zato ih se ne treba¬ 
mo bojati kad smo u sebi već izgradili muževnost, potpuni muški značaj. 
(4) Nije potrebno da sami sebe zavaravamo. Bog je u muža i ženu stavio 
nagon poradi djeteta. To je glavni cilj tih osjećaja koje muško i žensko u 
sebi osjeća, a obično se ovi osjećaji nazivlju imenom ljubavi. Bog hoće da 
se rađaju djeca jer hoće da se na zemlji rod ljudski množi, da bude što više 
besmrtnih duša koje će jednom gledati samoga Boga i slaviti ga. Zato je taj 
nagon u čovjeku djelo beskrajne Božje dobrote koja hoće da učini i druga 
stvorenja dionicima svoje neograničene sreće. 

Gospodin Bog je mogao i na drugi način umnažati ljudski rod. Ali u 
cijelom svemiru opažamo stalan zakon da Bog ne čini sam ono što može 
postiči pomoću drugih. On se služi stvorenim bićima - u ovom slučaju 
spolnim nagonom ljudi - da postigne svoj cilj, ovdje umnožavanje roda 
ljudskoga. 

Sva dragost, čar, ljepota ljubavi nije sama sebi svrhom. Radosti brač¬ 
noga života nisu same sebi ciljem. Braku nije prvi cilj da se udovolji tjele¬ 
snim užicima. Svemu tomu: raznolikosti muža i žene, svoj radosti i drago¬ 
sti ljubavi i bračnoga života, svim sjetilnim užicima jest cilj - dijete. Sve 
je ostalo, a napose tjelesna naslada, samo pomagalo do toga glavnoga cilja. 

Zato dijete nije slučajna kakva ili sporedna posljedica, kakav ugodan 
ili neugodan dodatak radostima ljubavi i braka koji je bračne drugove za¬ 
desio mimo njihove težnje; ne, to je glavni cilj bračne ljubavi. 

Jadni su bezvjerci i razbludnici koji ne razumiju premudrog nauma 
Božjeg! Misle da su »slobodni« jer ne žele živjeti kako to od njih sam pri¬ 
rodni zakon, a stoga i Crkva traže, već na zabitnim mjestima hoće udovo¬ 
ljiti svome nagonu tijela. Ne znaju jadnici da su upravo »robovi« krivoga i 
protunaravnoga shvaćanja o ljudskom tijelu. Mjesto da se drže prirodnoga 
zakona koji je ljudima dan poradi budućega djeteta, namjesto da snagu 
toga zakona svedu u kolotečinu poretka kako to Bog hoće - u kršćanskom, 
po Crkvi posvećenom braku - oni na štetu cjelokupnomu čovječanstvu, na 
štetu onih divnih duša koje dobri Bog prema zamisli svojoj hoće stvoriti, 
rasiplju svoju snagu. 

Vatra kad je u peći goni strojeve i grije dvorane; rijeka, kad je u svom 
koritu pokreće turbine i daje život industriji. A voda kad iziđe iz korita, ili 
vatra kad izleti iz peći, uništava sve oko sebe i unesrećuje tisuće ljudi. Tako 
isto i spolni nagon! Ako se snaga spolnoga nagona drži kolotečine Božjih 
zakona, goni cijelo čovječanstvo naprijed prema cilju; a kada krši granice 
Božjih zakona uništava i svoj vlastiti i napredak ljudskoga roda i stavlja se 
u borbu proti samome Bogu. Tako razbludnici griješe i protiv ljudskoga 
društva i protiv Boga. 

IV. Zemna je ljubav priprava za još uzvišeniju ljubav 

Zapamtimo: sav razvoj spolnoga nagona od početka njegova, od ra¬ 
znolikosti muža i žene pa sve do težnje da se muž i žena međusobno na¬ 
dopune, i sve radosti zaručnika i tiha sreća mladenaca, muža i žene, sve te 
osjećaje Bog hoće i on ih je stavio u srce ljudsko. To je Bog ljudima rekao 
već u prvim počecima života na zemlji, kako to čitamo na prvoj stranici 
Biblije: »Stoga će čovjek ostaviti oca i majku da prione uza svoju ženu i bit 
će njih dvoje jedno tijelo.« (Post 2, 24) 

No ova zemaljska ljubav ima mnogo uzvišenije značenje. Ona je slika 
ljubavi koja veže Krista uz njegovu Crkvu. Kao neka slutnja ona nadalje 
upućuje čovjeka na mnogo savršeniju ljubav koja čovjeka ne će usrećiti 
samo nekako i na neko vrijeme, nesavršeno i prolazno, već će ta ljubav biti 
vječna i potpuna. Bračna je ljubav slika, slutnja, priprava za neograničenu 
Božju ljubav. 

U Svetom pismu, u Pjesmi nad pjesmama, prikazuje se poredbom 
zaručništva ova težnja ljudske duše za Bogom i njena sreća kad ga posje¬ 
duje. Težnja ljudske duše odviše je duboka, a da bi je zemaljska ljubav 
mogla trajno zadovoljiti. I samu najiskreniju bračnu ljubav uvijek smućuju 
bolesti, brige, trpljenja, a napokon se kod smrti pretvara i u žalost. Tada 
se treba duh junački osvijestiti i da udovoljenje neograničenoj težnji za 
ljubavlju traži u zagrljaju Božjem. 

V Loše posljedice preranog zaljubljivanja 

Cilj braka jest u prvome redu rađanje i odgoj djece (CIC, kanon 
1013). Obitelj je najbolje odgajalište koje nam je dao sam Bog. Roditelji 
su najbolji odgajatelji svoje djece jer oni svoju djecu najviše ljube. I kao što 
vidimo da često propadaju imanja koja su državno dobro ili dobro kakve 
organizacije, općine, zajednice, jer ljudi koji na njima rade znadu da korist 
od njih nemaju oni, već drugi, tako u najviše slučajeva strani ljudi nikada 
ne odgajaju tako tuđu djecu kao što bi odgajali svoju vlastitu. (Izuzimlje- 
mo posebna zvanja koja imaju nadnaravna sredstva da zamijene roditelje.) 
I kao što je u korist ljudskoga roda da postoji privatno vlasništvo - jer 
obično svatko tko za svoju korist radi, radi više negoli bi radio da radi za 
drugoga - tako će bolje i savjesnije odgajati djecu roditelji, nego što bi je 
odgajali drugi koji prema djeci nisu u onoj vezi u kojoj su oni koji su djecu 
rodili. Tako je odgoj u obitelji redovito bolji nego bez obitelji. 

Da obitelj zaista uzmogne vršiti ovu veliku odgojnu ulogu, koju joj je 
Bog namijenio, moraju bračni drugovi imati i duševna i tjelesna svojstva 
za ovu prevažnu zadaću. Moraju imati duševna svojstva, to jest moraju 
poznavati svoje dužnosti kao odgojitelja, moraju imati tjelesna svojstva, to 
jest moraju biti zdravi i imati dovoljno sredstava da buduće dijete ne bude 
izloženo gladi, bolesti, oskudici. 

Brak ima dvostruki glavni cilj: rađanje i odgoj djece. - Jedno ne smi¬ 
je biti bez drugoga. Djeca se naime mogu rađati i izvan braka. Ali kako će 
se odgajati? Dijete, kad se rodilo, ima pravo tražiti da ga roditelji i duševno 
i tjelesno odgoje. Roditelji moraju biti svjesni dužnosti da trebaju preuzeti 
brigu za odgoj ako hoće da rađaju djecu. Jer tko započne djelo treba da ga 

i dovrši. A prirodna je ustanova za odgoj djece baš obitelj i to obitelj gdje 
jedan muž ima jednu ženu i gdje će muž i žena živjeti sve do smrti zajedno. 

Škola, u kojoj se neprestano mijenjaju učitelji, ne valja. Isto tako nam 
sam razum kaže da je rastava braka (kojom bi muž i žena dobivali potpunu 
slobodu) proti zdravom razumu jer otac i majka, njih oboje, trebaju odga¬ 
jati svoje vlastito dijete. 

Imajući sve to pred očima, želimo pokazati kako će kršćanski mladić 
doći do braka koji odgovara kršćanskom dostojanstvu sakramenta. Zato ga 
valja upozoriti na jednu opasnost: neka se prerano ne zaljubljuje. 

Zaljubljivanje nije ni cilj ni zabava, nego je, da tako kažem, budući 
brak. - A liječnička znanost tvrdi da redovito nije dobro ako se mladić ženi 
ispod 20. ili 21. godine. Tko se prerano zaljubi, prije nego može ozbiljno 
misliti da prema zakonima i prilikama u kojima živi, sklopi brak, škodi i 
sebi i djevojci (osobito ako je to i za nju prerano), a i budućoj obiteljskoj 
zajednici ako do nje kod preranog zaljubljivanja uopće i dođe. 

Dogodi se da već roditelji dječaka i djevojke vide da bi njihova djeca 
bila zgodan par. Djeca se već od djetinjstva poznaju, u obitelji od vremena 
do vremena vide i porazgovaraju i napokon se uzmu. Ovo je dobro, možda 
i najbolje. Ali takvi su slučajevi rijedak izuzetak u općem pravilu. 

Mi ćemo ovdje iznijeti razloge protiv toga da dječak i djevojka po¬ 
činju drugovati prije negoli mogu ozbiljno misliti na brak. To posebice 
vrijedi za đačke ljubavi. 

Poradi takve ljubavi mladić gubi odviše vremena i zanemaruje svoju 
osobnu izobrazbu. Njegov duševni život stradava jer prečesto i previše 
misli na djevojku. Mjesto da misli na samoga sebe, da odgaja svoj značaj, 
da se pripravlja na junačka djela, za žrtve, da radi za katoličku ideju, nje¬ 
gov unutarnji život je sapet, vezan, on je ukočen i počinje kržljati. Badava 
takav mladić govori da se kani ovom djevojkom oženiti. Njega je omamilo 
ljepuškasto djevojačko lice, a ne gleda i ne misli ima li djevojka sva ona 
duševna svojstva koja su za brak potrebna. Iz iskustva znademo da ni jedan 
postotak takozvanih »đačkih ljubavi« ne dovodi do ženidbe. 

Tako eto mladić koji rano počinje ljubakati, duševno kržlja. - Njemu 
je stalo samo do toga da udovoljava »njenim« željama, a zapušta više in¬ 
terese. Mjesto da on ravna spolnim nagonom, nagon djeluje na njegovu 
volju i ova postaje slaba. Tijelo i tjelesne težnje ovladaju duhom, a duh 
treba gospodariti tijelom koje mu treba služiti. Zato mladići koji se rado 
druže s djevojkama sami postaju slabići; u njih redovito nema volje, nema 
muževnosti. 

Ali ima mladića koji drže da su nešto veliko, da su postali muževi jer 
im je uspjelo zavrtjeti glavom jednoj neiskusnoj djevojci. No oni jadnici ne 

znaju da su baš oni podlegli u prvoj životnoj borbi i da je njihovom dušom 
zagospodario sj etilni nagon. Takvi su mladići izgubili slobodu duha i preda¬ 
li se vodstvu tijela. Prestaju biti ljudi duha ; postaju ljudi tijela. 

Takav je mladić vrijedan da ga žališ. Ne pomišlja jadan na to da nađe 
sebi za život družicu s kojom će osnovati vlastito ognjište. On popušta 
samo sklonosti tijela, a ne teži za onim ciljem koji mu sam Bog postavlja. 
Takav se postupak protivi prirodi, zabranjen je. Ta već smo naglasili da je 
spolni nagon u čovjeku radi obitelji, radi budućega djeteta, a ne radi užit¬ 
ka. Do te spoznaje dovodi nas kako prije vidjesmo, razum i Bog objavom. 

U našim krajevima djevojka potpuno sazrije za brak u 20. godini, a 
mladić nešto kasnije. Prije toga neka ne druguju, a kada se zaljube, najna- 
ravnije je da ova ljubav u kratkom roku dovede do braka. 

Nezdrava je pojava ako zaručnik odviše dugo čeka. - Ovakvo je če¬ 
kanje štetno. Iskustvo nas uči da je »on« počesto zaokupljen samo »njom«, 
a »ona« samo »njim«. Zaručnici se u takvom slučaju ne mogu trajno posve¬ 
titi svojim staleškim dužnostima kako to od njih život traži, pa ih često i 
zanemaruju. 

Razumljivo je da težnje tijela stanu ispunjati dušu mladića i ako ovo 
stanje duže vremena potraje, spopadaju ga i žestoke napasti koje mogu 
dovesti i do teških prekršaja. 

Svaki dakle mladić koji hoće da izbjegne tim neprilikama, čekat će sa 
zaručništvom dok ne bude mogao ozbiljno misliti na vjenčanje, pa makar 
ga to stajalo i nešto samoprijegora. 

Poradi preranog ljubakanja dolazi mladić u opasnost da smrtno sa¬ 
griješi. Svaka ljubav teži za sjedinjenjem, a ljubav između dvoje mladih 
ljudi raznoga spola nije mirna dok ne nađe potpuno zadovoljstvo u bračnoj 
zajednici. 

Istina je, obično mladić isprva nema nikakvih zlih nakana. Njemu 
je ugodno u djevojačkom društvu, on pripovijeda djevojci svoje nakane, 
tajne doživljaje. No već je u naravi ovoga duševnog nagona da se hoće 
pokazati i drugim znacima. Dolazi do milovanja i poljubaca. Tim se podra- 
žuje sjetilni nagon, a mladić pada u tešku opasnost da posrne. Štoviše, do 
toga dolazi u takvim prilikama redovito jer smo već u početku vidjeli da je 
duševni nagon tek jedan sastavni dio spolnog nagona. 

Ljuto se vara mladić koji misli da djevojka osjeća isto takav sjetilni 
nagon kao on. Djevojka koja je odrasla u dobroj obitelji znade jedino što je 
duševna ljubav. Ako se ona dakle uza nj priljubi, traži njegovo milovanje, 
ona udovoljava samo svojoj želji da u njemu nađe oslon, potporu, brani¬ 
telja u koga se može sasvim pouzdati. Kako li će biti razočarana kad opazi 
da u mladiću nije našla što je tražila; da nije našla oslonac nego se štoviše 

od njega mora više čuvati negoli od drugih; da je baš u njegovoj nazočnosti 
najmanje sigurna; da ona, a ne on, mora biti snažna da sebe i njega sačuva 
od pada. Nažalost, mnoga djevojka podlegne utjecaju mladića. Ali poslije 
toga ona u svojoj duši bude posve nesretna i mjesto sreće zavladala je nje¬ 
nom dušom gorčina razočaranja. 

Kod mladića je jači tjelesni nagon nego kod djevojke. - Djevojka želi 
imati oslonac i »kavalira«. No kako ljubakanje kod nje isprva više djeluje 
na nagon duše negoli na nagon tijela, razumljivo je zašto ona više duševno 
stradava od mladića. Ona može radi toga zapasti u stanje u kojemu volja i 
um popuste pa se tako može i dogoditi da ona i nehotice podlegne sj etil¬ 
nom nagonu mladića. Sjetilni je naime nagon jedan od najsnažnijih nagona 
i ne miruje dok nije postigao svoj cilj. 

No ne dolazi u takvim slučajevima uvijek do zla i grijeha. Ali zašto 
se izlagati tim strahovitim unutarnjim borbama, trzavicama, kada su ne¬ 
potrebne i štetne, a manjka im prava moralna podloga? Zašto preranim 
ljubakanjem bez potrebe buditi nagon koji je Bog stvorio jedino poradi 
obitelji? Zapamtimo na koncu ovu misao: upoznavanje i zaljubljivanje mla¬ 
dića i djevojke ne smije imati kao cilj zabavu, već doživotnu odgovornost 
u budućem braku. 

Nema bliskoga prijateljstva između mladića i djevojke. - Zato se va¬ 
lja kao vatre čuvati rane ljubavi. Nema onoga prijateljstva između mladića 
i djevojke što se može naći među dvojicom mladića. Dan-danas je to pače 
rijetkost i među zrelim ljudima. Preduvjet su tomu temeljito izgrađeni 
duševni ljudi koji su svoj život i svoje borbe stavili u službu kakve dobre 
stvari i velike ideje. 

Za djevojku je opasnija varka mašte, umišljanje da može sklapati pri¬ 
jateljstvo s mladićem. U nje je naime više nego u mladića razvijen duševni 
nagon koji se teško razlikuje od prijateljstva. No mladić se brzo osvijesti 
jer sjetilni ga nagon brzo upozori o čemu se zapravo radi. 

I stoga mladić mora biti oprezniji. Jer ako je jednom osvojio srce koje 
djevojke, pa je onda ostavi, to je može unesrećiti za cijeli život. On će lak¬ 
še podnijeti žrtvu rastanka. Grijeh je igrati se sa ženskim srcem i smatrati 
ga pukom razbibrigom i igračkom na štetu svoju i propast djevojke. (5) 

Isto tako iskustvo uči da kod omladine, koja je još u razvoju, ne može 
postojati odnos kao između brata i sestre. Jer ako je ispočetka taj odnos i 
sličan onomu između brata i sestre, ipak i tu djeluje u početku onaj prvi 
dio spolnoga nagona što smo ga nazvali duševnim nagonom. Djevojka će 
silno trpjeti bude li htjela svladavati taj duševni nagon zato što je ovaj u njoj 
razvijeniji negoli u dječaka. Taj se duševni nagon nakon nekoga vremena 
rasplamti u bijesnu vatru tijela koju onda mladi ljudi vrlo teško zaustave. 

Djevojka preranim zaljubljivanjem gubi umiljatost i stalnost. - Kako 
li je umiljata stidljiva djevojka koju nije taknula prerana ljubav? Neki po¬ 
sebni čar oblijeva cijelu njezinu pojavu i napunja svakoga čovjeka osobitim 
strahopočitanjem. Zar nije zločin ubrati ovaj cvijet koji će pokunjiti svoju 
glavicu i uvenuti? 

A prerana ljubav djevojke briše taj divni čar djevičanstva. Djevojka, 
koja postaje igračkom takozvanog »nevinog« ljubakanja, odriče se svoga 
dostojanstva. To se odmah opaža i na njenoj vanjštini jer gubi stidljivost, 
svoj ures i anđela čuvara svoga djevičanstva. 

Djevojka poradi preranoga zaljubljivanja i tjelesno stradava. - Te su 
rane ljubavi obično između 14. i 20. godine. I baš tada se tijelo djevojke 
najviše razvija i već radi toga samoga razvoja djevojka ima svojih teškoća. 
A kad ljubav uznemiri njenu dušu, kad je napuni raznim predodžbama, 
nastaju u njenoj duši borbe. Sve osjeća da radi proti savjesti, proti želji 
roditelja, proti opomena Crkve. Tada ovlada njome i sjetilni nagon, a ona 
gubi unutarnju stalnost. Napokon ne može više biti bez »kavalira«, strast 
uzbukti u njoj sve jače, bukti i bukti. Njena duša može podivljati. 

Rane ljubavi uništavaju u djevojci dostojanstvo buduće majke. - Sjeti 
se da je djevojka od Boga redovito određena da postane majkom. Najveće 
dobročinstvo što ga Bog čovjeku po prirodi može dati jest dobra majka. 
Makar se dijete rodilo u dronjcima, ono je sretno ako mu je Bog dao dobru 
kršćansku majku. Čovjek se i u najvećim burama života sjeća svoje majke 
i još onda kad je ona već davno u grobu. Uspomena na dobru kršćansku 
majku može ga spasiti od mnogih grijeha, može ga opet pozvati na stazu 
kreposti i vjere ako je možda zalutao, posrnuo. (6) 

Preranim ljubakanjem lišavaš možda mnogu djecu plemenite pojave 
kršćanske majke, moralno slabiš samu djevojku i snizuješ u njoj vrijednost 
budućega materinstva. 

Rana ljubav često vodi do smrtnoga grijeha i do strahovitih nesreća. - 
Još nekoliko riječi. Ako se za vremena ne prekine takva prerana ljubav, ona 
neminovno dovodi do teškoga grijeha. Znamo kakve se grozote dešavaju 
u današnjem pokvarenom društvu. Ljudi se opiru Božjoj volji, na razne 
načine sprečavaju porod. Strašan grijeh koji u nebo vapi za osvetom. To 
je često pravo ubojstvo čovjeka. Crkva isključuje iz svojih redova sve one 
koji sudjeluju kod takva ubojstva, izopćuje ih. Jedna od najvećih kazna što 
može da snađe kršćanina! (CIC, Can. 2350 § 1.) (7) 

I koliko je djevojaka radi ovakve prerane ljubavi sebi uzelo život! Svi¬ 
ma su nam poznati nažalost mnogi takvi slučajevi. 

A kad se rodi nezakonito dijete, ono kad odraste, proklinje svoju maj¬ 
ku, svoga nepoznatoga oca. Većina nezakonite djece je nesretna, a sve radi 

preuranjene ljubavi koja je isprva bila tako »idealna«. Prema točnim sta¬ 
tistikama više od polovice takove djece umire prije nego doživi mladost. 
Strahovite su društvene posljedice bludnoga grijeha. 

Mladež duševno stradava, postaje nesposobna za uzvišen duševni život. 
Dobiva razne bolesti koje zarazuju pojedinca, njegovu kasniju ženu (i onda 
kad muž misli da je ozdravio), samo njegovo potomstvo. Takvi muževi i žene 
rađaju kržljavu, nezdravu djecu, koja će cijeli svoj život biti nesretna. (8) 

Poznati moralist Verhelst na temelju velikog iskustva veli da razblud- 
nost uništava pojedinca, obitelj, društvo. Razbludnost djeluje na sva svoj¬ 
stva pojedinca. Ona potamnjuje duh, slabi volju, razbija plemenite misli, 
slabi životnu snagu tijela, izlaže žrtve da se zaraze od ružne bolesti koja 
suši izvore života, ako ne potpunoma onda barem u nesretnim potomcima 
pojedinaca koji su okuženi. Razbludnik teži uvijek za novim užicima, a 
posvuda nalazi sumornost i razočaranje. Njegov je život ropstvo kojeg se 
stidi, ali nema dovoljno hrabrosti da ga se odrekne. Njegovu bijedu još 
uvećavaju trpljenja radi straha, zavisti, mržnje, očaja. Ovo često dovodi do 
strahovitih ljubavnih zločina i samoubojstava. Razuzdan je život ponajglav- 
niji uzrok - ako uopće drugih ima - da se izgubi vjera. Mladić često svlada 
vjersku krizu koja nastaje uslijed života u bezvjerskoj okolini. Popuste li 
strasti, njegovo je vjersko osvjedočenje propalo. Stoga najveći broj otpada 
od Crkve možemo protumačiti tom običnom činjenicom. S druge strane 
uzrok tvrdokornosti u bezvjerju ima svoje sijelo više u srcu negoli u razu¬ 
mu. ( Morale , str. 152) 

Razuzdano ćudoređe, dok ruši obitelj, upropašćuje i narode jer uni¬ 
štava ono što tvori njihovu snagu i veličinu: srčanost, umjerenost, ljubav 
prema radu, odanost prema općemu dobru, ljubav k domovini. Osim toga 
prva je posljedica slobodnog života opadanje pučanstva, a ovo izravno loše 
utječe na blagostanje naroda. Čim su obitelji brojnije, tim je više pravog 
bogatstva u narodu jer prvo bogatstvo koje dolazi prije svega, jest život, 
(str. 153) 

VI. Junačan mladić odlučuje da će već u početku od sebe odbiti 
preuranjenu ljubav 

Katolički je mladić svjestan od kojeg je zamašitoga značenja kako se 
vlada u ovim pitanjima koja su za život ljudski od tako odsudne važnosti. 
Načelno on mora stvoriti u svojoj duši neumoljivu odluku da će sva mami¬ 
la svoga sjetilnoga nagona odmah razmrskati na klisuri svoje vjere čim se 
pojave i dok su u zametku. Njegovo geslo ima biti: slobodna mladost, tj. 
slobodna od svake prerane duševne sklonosti prema stanovitoj djevojci. (9) 

Kao što vodu nabujale divlje rijeke krotimo nasipima da teče određe¬ 
nim koritom, štoviše, s pomoću čeličnih cijevi je vodimo u elektranu i sili¬ 
mo da goni motore koji rasvjetljuju daleke krajeve i tjeraju svojom snagom 
strojeve velikih tvornica, tako je čestit mladić dužan da ogradi divovsku i 
bijesnu snagu svoga spolnoga nagona nasipima kršćanskoga ćudoređa i pri¬ 
stojnosti dok slobodno ne odluči, ako je to volja Božja, da taj spolni nagon 
bude u zakonitom braku stvarateljem života, sreće, blagoslova. 

Usput upozoravamo na još jednu veliku opasnost koja u većim grado¬ 
vima prijeti neiskusnomu mladiću. To je prostitucija. Prostituciju stvaraju 
bijedna i propala ženska stvorenja kojima je glavno zanimanje i glavna za¬ 
rada da svoje tijelo prodaju za novac bezdušnim muškarcima. 

Postupak takvih propalih djevojaka Sveto pismo crta ovim riječima: 

»Tako ga zavede svojim vičnim nagovorom, odvuče ga svojim glatkim 
usnama. I ludo on pođe za njom, kao što vol ide na klaonicu i ne znajući da 
će ga to života stajati... Zato me, sine moj, poslušaj i čuj riječi mojih usta. 
Nek’ ti srce ne zastranjuje na putove nečedne žene i ne lutaj po njezinim 
stazama. Jer je mnoge smrtno ranila i oborila, i mnogo je onih što ih je 
pobila. U Podzemlje vode putovi kroz njenu kuću, dolje u odaje smrti.« 
(Izr 7, 21-22, 24-27) 

Prostitutke su rasadišta najstrašnijih bolesti i gotovo uvijek okužuju čo¬ 
vjeka, makar se na njih i koliko pazilo, pa mogu njega i njegovu obitelj (budu¬ 
ću ili sadašnju) da neizlječivo unesreće za cijeli život. Mladić se takvih sami¬ 
losti vrijednih propalih stvorenja mora više čuvati nego kuge. Na sreću se u 
katoličkim krajevima nalaze posebni odbori požrtvovnih gospođa koje nastoje 
da ove nesretne ženske stvorove istrgnu iz kala razbludnoga života u kojem 
se valjaju. Traže im poštene zarade, a uspije li im izbaviti ih iz kala u kojem se 
nalaze, vraćaju ih opet Crkvi i ljudskome društvu. Isto se te gospođe brinu da 
spriječe trgovinu takozvanoga »bijeloga robija«, to jest neiskusnih djevojaka 
koje, pod izlikom da će im naći mjesta s dobrom zaradom, trgovci šalju u 
razna sramotna mjesta iz kojih im često nema nikada spasenja. 

Doista su samilosti vrijedne takve žene koje svijet prezire, ali su ne 
samo sažaljenja, već i prezira vrijedni muškarci koji se druže s takvim pro¬ 
palim stvorenjima. (10) 

Jasno je da mladić, koji se sprema za brak, treba razviti svoje tijelo, 
da ga učini zdravim, snažnim, slobodnim od svih onih nedostataka koji su 
posljedica razvratnosti i nećudoređa. Kršćanin koji je odlučio kasnije os¬ 
novati obitelj koja se osniva na kršćanskom ćudoređu, treba najprije sebe 
samoga sačuvati, a supruzi koju će izabrati i od koje će tražiti neokaljanu 
krepost treba donijeti tijelo koje ne će biti okaljano raznim sumnjivim ve¬ 
zama i slučajnim odnosima. Ovi odnosi prije ili kasnije rađaju sramotnim 
posljedicama, bolestima, nedostacima koji, ako ne poluče besplodnost, 

ipak okuže samo potomstvo. Ne postoje dva morala: jedan za djevojku 
koji joj zapovijeda da ostane čista, a jedan za mladića koji bi mu dozvolio 
da okusi zabranjeni plod (Pasteau, Prep., str. 11). 

Bdij dakle nad tim, junačni mladiću, da loši ljudi, sramotne knjige, 
novine, predstave, kino, plesovi i neumjerenost ne bi potkopali sve nasipe 
kršćanske pristojnosti. Jao si mladiću koji u neopreznom času popusti! 
Neukrotive će vode uništiti nasipe i prouzročiti silnu štetu; a ti koji si 
dosada kraljevao nad samim sobom, postat ćeš prezira vrijednim robom 
strasti, sinjom kukavicom. Sam Bog ti je već u ranoj mladosti dao spolni 
nagon, ali ne da mu podlegneš već da ga bez prestanka svladavaš i tako u 
borbi izbrusiš svoj značaj. 

»Borba proti napastima tijela pravo je sredstvo da steknemo vlast 
nad samim sobom, onu odlučnost volje, onu disciplinu nad cijelim našim 
bićem, onu čvrstoću značaja, onu velikodušnost osjećaja, sva ona svojstva 
koja tvore >prave muževe< (Malapest). Žena od svog muža traži da bude 
vođa. Kakav li će biti jednoga dana onaj koji nije bio u stanju da svlada sa¬ 
moga sebe, da postane gospodarom svojih težnja i svoga tijela, svojih misli 
i svojih djela?« (Pasteau, Prep., str. 30) 

VII. Junak misli samo na dvije žene 

Čudan ti se jamačno čini ovaj naslov: »Junak misli samo na dvije 
žene«. Ne će ti to biti čudno kad ti kažem koje su to dvije žene. To je 
njegova majka i to je majka buduće njegove djece. Ali kako da misliš na 
majku svoje buduće djece, kako da joj već sada budeš vjeran kad još i ne 
misliš možda na ženidbu, a pogotovu ne znaš koju ćeš povesti pred oltar? 
Jest, tako mora biti, pa makar te to stajalo i žrtava - a junaštva bez žrtve 
nema. To od tebe traži sreća tvoje buduće obitelji, ta temeljna osnovica 
cijeloga društvenoga poretka. Radi svoje buduće obitelji, radi zdravoga 
društvenoga i narodnoga poretka bezuvjetno trebaš žrtvovati svoje hirove, 
da se kaniš ljubakanja i prolaznog druženja s djevojkama. To pogotovo traži 
i tvoj ponos koji ti brani da se odrekneš svog dostojanstva. Čuj ispovijest 
jednoga talijanskoga katolika koji je duboko shvatio veliki poziv što ga čeka 
da postane ocem kršćanske obitelji: »Život bukti u meni. Dosad sam se 
uvijek svladao. Ali sav bi moj napor bio uzaludan da nije pomoći Božje. Ja 
hoću biti čist jer će doći dan kad će iskra ljubavi zapaliti srce moje ljubav¬ 
lju za drugo srce, mlado i čisto. Bog hoće da ovomu srcu žrtvujem borbe 
svoje mladosti. Budem li čist, zaslužit ću da i ono bude čisto i lijepo. Moj 
je ideal: kršćanska ljubav, ne časovita strast, ne lakoumna simpatija, nego 
duboko čuvstvo, pripravno na žrtve. Koliko puta, kad je u pogibli čisti lji¬ 
ljan nevinosti moje, mislim na to i svladavam se. Gledam onaj sretni dan 

kad ću pred oltarom Božjim u svetom zanosu, ali i ponosno reći odabranici 
srca svoga i drugarici radosti i boli svojih: >Darujem ti srce svoje. Čisto je. 
Čuvao sam ga neokaljano za tebe, prvu i jedinu ljubav svoju na zemljih« 
(Francesco Olgiati: I nostri giovani e la purezza, Milano 1921., str. 58) 

Slično veli glasoviti španjolski književnik Coloma u svom romanu 
Boy: »U životu muža samo dvije žene imaju po pravici mjesta: njegova 
majka i majka njegove djece. Što prelazi preko granica ove dvostruke čiste 
i svete ljubavi, opasno je lutanje i grješna zabluda.« 

Takav poredak hoće Bog i tko se o nj ogriješi, postaje uzrokom stra¬ 
hovitih obiteljskih i društvenih nesreća. 

VIII. Čist život koristi zdravlju 

Ima bezvjeraca koji tvrde da čovjek ne može čisto živjeti jer je takav 
život štetan po duševno i tjelesno zdravlje. Znanost je potpuno pobila ovo 
mišljenje. Znanost kod normalnog čovjeka ne ustanovljuje nikakvu spolnu 
potrebu, kao što je npr. potreba za čovjeka da jede, pije, bez čega bi tjele¬ 
sno stradao. Znanost tek ustanovljuje spolnu sposobnost koja se pokorava 
odlukama volje. Dr. Pavao Goy iznio je ovu podjelu i tvrdi da se kod »nor¬ 
malna čovjeka život u potpunoj čistoći slaže s potpunim zdravljem duše 
i tijela«. Cijeli niz drugih stručnjaka, osobito psiholozi i neurolozi, isto 
tvrde. Dr. Dubois, profesor neuropatologije u Bernu veli: »Primjer sve¬ 
ćenika dostojnih toga imena pokazuje da čistoća nema one pogibli (koje 
se bojimo). Ima više neurasteničara među onima koji puštaju slobodne 
uzde svojoj sjetilnosti, negoli među onima koji iz moralnih altruističkih 
razloga znaju tako dugo, dok postoje ovi povodi, izbjeći jarmu životinjskog 
nagona.« Skupština za zdravstvenu i moralnu profilaksu kod koje je su¬ 
djelovalo 250 liječnika i učenjaka iz cijeloga svijeta, a bila je u Bruxellesu 
god. 1912., stvorila je jednoglasno ovaj zaključak: »Mušku omladinu valja 
poučavati da čistoća i suzdržljivost ne samo da ne škode, već da s čisto 
liječničkog i zdravstvenog gledišta najvećma valja preporučiti ove krepo¬ 
sti« (Verhelst, Morale, 155-156). A Pariška liječnička akademija stvorila 
je 3. travnja 1917. sljedeću rezoluciju: »Potrebno je poučiti mladiće da je 
čistoća ne samo moguća, već i zdrava i valja je preporučiti.« (dr. Pasteau: 
La Preparation au Mariage, Spes, str. 16) 

Doktor je Good govorio mladićima: »Zaklinjem vas, nađite mi u ci¬ 
jeloj povijesti medicine, kod svih naroda, samo jednu bolest, razumijte, 
samo jednu koju bi mogla prouzročiti seksualna uzdržljivost! Nema je! A 
pedeset glavnih liječnika New Yorka jednoglasno je potvrdilo da je čistoća 
za obadva spola najbolji preduvjet za fizički i duševni i moralni život.« (Fr. 
I. Radić: Pošast putenosti i odgoj čistoće, 1926., str. 49) 

Svi profesori na Liječničkom fakultetu Sveučilišta u Kristijani dali 
su prije nekoliko godina ovu izjavu: »Tvrdnja da bi čist život bio štetan po 
zdravlje ne oslanja se, kako su to jednoglasno ustanovila sva iskustva, ni na 
kakvom temelju. Nikada nismo saznali ni za jedan slučaj bilo kakve štete 
koja bi dolazila od čistog i ćudorednog života« (P. Bureau, Indiscipline des 
moeurs, 1924., str. 300-301). A glasoviti švedski profesor Ribbing napisao 
je ove riječi: »Povjerili su mi se mnogi tjelesno i duševno zdravi đaci. Pred¬ 
bacili su mi što nisam dovoljno naglasio 5 kakvom se lakoćom porivi sjetila 
mogu svladati .« [isto, str. 297) 

Sir Lionel Beale, profesor na londonskoj kraljevskoj gimnaziji, kaže 
pod kojim je uvjetima posve lako svladati spolni nagon: »Uopće nije teško 
živjeti u djevičanstvu pod uvjetom da je ovo tek tjelesni izražaj stanovitog 
duševnog raspoloženja... Čistoća u sebi ne uključuje samo spolnu suzdr- 
žljivost, već također čistoću osjećaja, energiju što je daju jaka načela .« 
(isto, str. 296) 

A koja li moralna i duševna korist od čista života? Evo što o tome veli 
poznati profesor Mantegazza: »Svi ljudi, a poglavito mladići, mogu se uvje¬ 
riti o neposrednoj koristi čista života. Pamćenje je hitro i stalno, misao živa 
i plodna, volja energična, a značaj postaje tako snažan da to razbludnici 
uopće ne mogu ni pojmiti; ni kroz jedne naočale ne vidimo našu okolinu 
u tako nebeskim bojama kao upravo kroz naočale čistoće koja svojim zra¬ 
kama obasjava i najmanje predmete svemira i nosi nas u najčistiju radost 
jedne stalne sreće u kojoj nema ni sjene ni kraja.« Ovi se zadnji reci bez 
dvojbe čine mnogome čitaocu idilički, tumači ovu izjavu P. Bureau, no oni 
međutim posve odgovaraju životu kakav uistinu jest. Svako od nas se mo¬ 
gao uvjeriti o radosti, o srdačnoj radosti, o suncem obasjanom povjerenju 
krepkih mladića koji su ostali čisti. U kakvom li je to sve protuslovlju pre¬ 
ma nemirnom opsjednuću i grozničavom uznemirenju njihovih drugova 
koji su došli pod vlast sjetilnih tražbina? Nikada se nije mogla ustanoviti ni 
jedna bolest koja bi došla od suzdržljivosti; a tko ne poznaje sve one stra¬ 
hovite bolesti koje proizlaze iz neurednog života?« (isto, 301-302) 

Prema tome suvremena znanost tek potvrđuje što je sam Bog objavio. 
Knjiga Mudrosti ovako govori: »Kako li je divan čist naraštaj u sjajnosti 
svojoj jer je u cijeni i kod Boga i kod ljudi. Kada je prisutan, svatko se po¬ 
vodi za njim, a svatko žali kada je otišao. Zauvijek je okrunjen, slavi slavlje, 
nakon što je izvojštio cijenu pobjede u neokaljanim bojevima« (Vulgata, 
Knjiga Mudrosti, 4,1-2). A sveti nas Pavao ovako opominje da budemo 
čisti: »Ali ne tijelo bludnosti, nego Gospodinu, i Gospodin tijelu! ... Ili zar 
ne znate? Tijelo vaše hram je Duha Svetoga koji je u vama, koga imate od 
Boga te niste svoji.« (1 Kor 6,13 i 19) 

IX. Kako ćeš uščuvati svetu čistoću? 


a) Ples 

Svaki je kršćanin duboko uvjeren da Bog od njega ne traži ništa ne¬ 
moguće, a ni bilo što škodljivo zdravlju. Svaki mladić dobre volje može ču¬ 
vati čistoću ako na sebe pazi i ako se služi sredstvima što mu ih Crkva za to 
pruža. Svetu ćeš čistoću uščuvati i naravnim i svrhunaravnim sredstvima. 

Osim odluke što si je stvorio da ćeš do braka ostati čist, treba da se 
bezuvjetno kloniš svih prigoda koje izazivlju spolni nagon. Zato ne smiješ 
nipošto slušati besramne razgovore, čitati nečedne knjige, ići u kino kad 
se prikazuju loši ljubavni prizori. Ta i sam znadeš da se u tim razgovorima 
i predstavama izruguju svetosti braka koji je temelj cijeloj zgradi ljudske 
zajednice. U njima se vrijeđa dostojanstvo žene i majke, iz srca se trga 
ljubav k čistoći, a veličaju sjetilni užici. 

Grijeh smatraju nečim posve naravnim, a čistoći se i vjernosti izrugu¬ 
ju i tvrde da čistih ljudi nema, a oni što vele da su čisti, licemjeri su koji 
tajno griješe. Jasno je, ako se bez prestanka nalaziš u takvom društvu, ono 
će te zaraziti i sam ćeš početi loše misliti. 

Danas, u današnje doba su najveći zavodnici nevinosti i svete čistoće 
ples, alkohol, kino i loše knjige. U tom se slaže većina današnjih istraživača 
duševnoga života bez obzira na njihovo vjersko osvjedočenje. 

Takozvani moderni plesovi neposredno u mladeži žestoko podražuju 
sjetilni organ. Glazba se ulaguje volji, miomiris opaja dušu, laka odjeća, 
alkohol, dodir s djevojačkim tijelom djeluje na sva sjetila, a sve to »baca 
mladića i djevojku svjesno i besvjesno u vrtlog spolnih naslada iz kojega 
će isplivati vrlo rijetke prirode čvrstoga karaktera.« (Hardy Schilgen, str. 
155) 

Sveti Otac Benedikt XV osudio je u svojoj okružnici Sacra propediem 
od 6. I. 1921. posve općenito »one egzotične i barbarske plesove koji su se 
nedavno uveli u svjetska društva, od kojih su jedni besramniji od drugih. 
Ne može se zamisliti ništa što bi više bilo u stanju da uništi stidljivost«. 
Ovu su općenitu odredbu proglasili u svojim biskupijama i primijenili na 
pojedine plesove mnogi biskupi svijeta. Pariški i lionski kardinal zabrani- 
še tango. Cambraiški nadbiskup, osim toga, zabranjuje »fox-trot i druge 
analogne plesove« (20. III. 1920.). Tridesetpeti članak sinodalnih statuta 
biskupije Quebec (Kanada) zabranjuje pod smrtni grijeh proti poslušnosti 
sljedeće plesove: tango, fox-trot, turkey-trot, schimmy, check-to-check, 
one-step, two-step (Vuiliermet, Les Catholiques et les danses nouvelles, 
Lethielleux 1924.). Godine 1923. zabranili su austrijski biskupi: tan¬ 
go, fox-trot, schimmy, one-step. Biskupi vele da je plesanje tih plesova 

nespojivo s kršćanstvom te nalažu ispovjednicima da uskrate odrješenje 
majkama koje dopuštaju kćerima polazak ovih plesova (»Salzburger Kir- 
chenzeitung«, 1923., br. 5., str. 37). Također su svi njemački i austrijski 
biskupi na svojoj biskupskoj konferenciji u siječnju 1925. i 1926. zabranili 
i takozvane »pristojne interpretacije« tih plesova. I u drugim se zemljama 
to učinilo (msgr Quillier, Lettre pastorale 1921.). Uglavnom se zabranjuju 
plesovi u kojima dolazi do ovih stavova: lice uz lice, prsa uz prsa, noge 
među nogama. (Vidi knjižicu: Katolici i novi plesovi, 1926., str. 23) 

b) Kino, zle knjige i alkohol 

Uz bok alkoholu i plesu možemo staviti loše kino i knjigu. Svatko zna 
da je današnje kino rasadište razuzdanosti. Tako su se npr. u Zagrebu u 
Balkan kinu od 27. I. do 28. II. 1923. prikazivale 4 drame. »U tim je koma¬ 
dima prikazano: 5 umorstava, 2 pokušaja ubojstva, 5 zavođenja, 3 pijanca. 
Glavne su ličnosti ubojice, razbludnici, rasipnici, pijanci. Događaji se zbiva¬ 
ju velikim dijelom u igračnicama, krčmama, noćnim zabavištima, u sudnici i 
tamnici. Sve vrvi raskalašenim muškarcima i ženama. Sve odiše alkoholom i 
strašću.« (dr. D. Kniewald, Katoličkim djevojkama, 1923., str. 116) 

Evo jedne druge statistike o lošem utjecaju kina. Od 3300 djece iz 
95 osnovnih škola švicarskog glavnog grada Berna 2750 djece redovito je 
pohađalo kino. Evo što su vidjeli: 

1914 tučnjava, 1236 svađa muža i žene, 1350 pijanstava, 1160 krađa 
djevojaka, 1120 nećudorednih prizora, 1226 ubojstava, 1625 razbojsta¬ 
va, 1179 krađa, 1171 paleža s umorstvom, 765 samoubojstava. Nije li to 
dovoljan dokaz da omladina koja teži za velikim životom ne smije ići u tu 
»školu grijeha.« (vidi: Peuple de France, 25. XI. 1925.) 

Svakomu je poznavatelju društvenog života jasno da velik dio omla¬ 
dine strada, pače dolazi i u zatvor, ponajpače zato jer je u kinu naučila 
krasti, paliti. U Zagrebu je god. 1925. od 156 mladenačkih zločinaca 106 
redovito polazilo kino. Stoga pravi junak neće ići na takve kinematograf¬ 
ske predstave. Njega spopada gnušanje pred zločincima, razbludnicima, 
koji su glavni junaci u kinima. On nosi u svojoj duši sliku preporođene 
domovine gdje se poštuje djevičansko dostojanstvo i osuđuje svaki zločin. 
Ako čestiti mladić ide u kino, ide samo na poučne komade, a ne na ljubav¬ 
ne i detektivske. Baš ove strašne posljedice pokvarenih kinematografskih 
predstava kod naše mladeži imperativno nalažu svima koji iole žele toj 
mladeži dobro da osnivaju katoličke kinematografe u kojima će se prika¬ 
zivati veliki događaji iz crkvene i narodne povijesti i iz misija te filmovi iz 
zemljopisa, iz prirodnih znanosti, iz borbe proti alkoholizmu, koji truje 
narodnu dušu i narodno zdravlje. 

Kao što kino škodi mladenačkoj čistoći, škodi joj i ogromna većina 
suvremenih knjiga, romana i novina. Loša knjiga i novina gadni su zavod¬ 
nici koji blate maštu mladićevu. Junački se značaj suvremenog katolika 
očituje i u tome da posvuda bude apostolom dobre knjige i novina, da sam 
čita samo odabrana djela, a i drugima da preporuča i daje da čitaju samo 
ono što je dobro, što je čisto. On će čitati knjige što ih je izdalo društvo 
sv. Jeronima, Narodna prosvjeta, Hrvatski katolički narodni savez: Zlatnu 
knjigu Orlovske omladine, Katoličkog đaka te časopise kao što su Mla¬ 
dost, Katolički tjednik, Katolički list, Hrvatska prosvjeta, Luč, Narodna 
politika, Nova revija, Život i mnogi drugi koji posvuda odlučno ustaju na 
obranu čistoće, svetosti, jedinstvenosti i nerazrješivosti kršćanskog braka. 

A o alkoholu možemo reći ovo: muž koji u običnom životu pomoću 
čvrstih ograda (kao što su plemenite misli i načela) odolijeva mislima sje- 
tilnoga nagona, podlegne tim mamilima kad se tako pusti slobodan put 
djelovanju spolnih podražaja. Svakomu je poznato da alkohol ubija najviše 
i najjače duševne moći tako da na dušu čovjeka koji se ne čuva alkohola i 
najuzvišenije stvari više ne djeluju, a on postaje sramotnim robom sjetil- 
nosti (Schilgen). 

X. Orlovstvo rješava glavne poteškoće mladića 

Da zaboraviš na sjetilne podražaje, da svojoj mladenačkoj snazi dadeš 
uzvišen i plemenit cilj, naći ćeš sjajnu pomoć u Orlovstvu. 

U Orlovstvu imaš osim plemenitoga duševnog odgoja još i tjelesni 
odgoj, tjelovježbu, gimnastiku, umjereni sport. Plemenito se natječeš, pu¬ 
tuješ po prirodi što sve divno djeluje na dušu i tijelo i jača otpornu snagu 
u napastima te budi ljubav k čistoći. 

Poslušaj što o važnosti tjelesnog odgoja za odgoj čistog naraštaja vele 
dva glasovita njemačka stručnjaka: 

»Higijenski kao i ćudoredni razlozi moraju skloniti omladinska društva 
da posvete najveću pažnju gajenju najraznovrsnijih tjelesnih vježbi. Pješače¬ 
nje, gimnasticiranje, sport i igra, plivanje, klizanje itd. ne smiju se smatra¬ 
ti nimalo kao privjesak ostalom društvenom životu. Njegovanje tjelesnog 
zdravlja i njega tijela štoviše spada u bitne zadaće općeg odgoja omladine... 
Također je u ćudorednom pogledu gajenje tjelesnih vježbi od najveće važ¬ 
nosti. Bukteće i razvijajuće se sile i sokovi u godinama razvijanja traže ener¬ 
gičnu i krepku djelatnost; preobilna omladinska snaga treba jedno izravna- 
nje, jedan objekt na koji se može baciti... Na taj se način i pridiže mašta 
omladine i čuva od stramputica. Tjelesne vježbe prema tome tvore bitno 
sredstvo koje ne valja obescijeniti i koje podupire vjersko-moralnu pouku u 

borbi proti neumjerenosti i ćudoredne razuzdanosti.« [Jugendfursorge und 
Jugendvereine von Dr. August Pieper. M. Gladbach 1910., str. 210) 

»U njegovanju spolnoga života ne smijemo kulturi tijela pripisati naj¬ 
važniju ulogu, ali joj ne smijemo pripisati maleno značenje. Vježbanje i 
plivanje, pješačenje i igra tvore radost, donose nove ideale, nove težnje, 
nove misli i na taj način odvraćaju pažnju omladine od spolnoga i to u doba 
kada je sav njihov čuvstveni život pod utjecajem spolnosti. Kultura tijela 
daje omladini zanimanje i čuva je od klatarenja i od ulice koja je grobar ne¬ 
vinosti. Tjelesne vježbe također jačaju udove i živce, pospješuju dobar san 
i tako otklanjaju razne slike iz mašte koje potiču na sjetilni čin. Tjelesne 
su vježbe prije svega važne za onoga koji duševno radi, za one koji mnogo 
sjede ili koji moraju raditi u zatvorenim prostorima. Tjelesnom se djelat¬ 
nošću s uspjehom može djelovati protiv ovoga (tj. lošim naslijeđenim svoj¬ 
stvima). Čim je tijelo jače, čim su živci otporniji, to je pod istim uvjetima 
lakša seksualna borba... Osim toga, ne smijemo zaboraviti da neke vježbe 
ne samo duh odvraćaju (od spolnoga nagona), već i čovjeka duševno pri- 
dižu... Slične sam dobre učinke mogao ustanoviti kod gimnastičkih vježbi, 
kao kod plivanja i veslanja.« (vidi: Karl Mosterts, Jiinglingsseelsorge; Her- 
der, 1920., str. 185) 

Kad si u Orlovskoj organizaciji, odgajaš se neovisno od djevojačkoga 
svijeta i uvijek si u dobrome društvu s poletnim mladićima, Kristovim vi¬ 
tezovima. Temelj Orlovstvu jest česta sv. pričest. Sveta pričest pak stvara 
apostole, misionare, mučenike. Orlovstvo pruža ljudskoj duši tako velike 
uzore da možeš bez ikakvih većih poteškoća svladavati sjetilni nagon. 

U Orlovstvu se osobito pazi na dobar primjer, a poglavito se štuje 
Presveta Bogorodica. Svaki je Orao vitez Marijin. Pred njegovom dušom 
uvijek lebdi dražesna slika Majke Božje ovjenčana čarom beskrajne ljepote 
i milinom najčišćega djevičanstva. Orao u svakoj djevojci vidi Gospinu 
sestru. A smije li Orao da o sestri Bezgrješne pomisli ma i najmanje zlo? 

Da, Orao je apostol kršćanskoga viteštva, apostol svete čistoće, on se 
bori da hrvatski narod opet poštiva žene i majke kako ga to uči Katolička 
Crkva. On hoće da među nama opet zablista, kao negda, svetost kršćan¬ 
skoga braka koji Bog blagoslivlje mnoštvom djece - budućih blaženika, 
koji će na vijeke gledati i veličati trojedinoga Boga. 

XI. Djevičanstvo 

Prema svetoj odredbi nisu svi ljudi određeni za brak. Mnogi su pozva¬ 
ni u još uzvišeniji stalež, da postanu svećenicima i redovnicima. Katolička 
Crkva od njih traži žrtvu čistoga života da uzmognu vršiti svoj junački 
poziv: službu na korist drugih (u školi, u crkvi itd.). 

Cijelo je kršćanstvo sazdano na žrtvi. Tko ne zna što je žrtva, ne 
može razumjeti kršćanstva. Raspeti je Krist bojna zastava koja je izvješena 
u svim kršćanskim kućama. Duboko je značenje vanjske žrtve. Čovjek se 
sastoji od duše i tijela, zato treba da duša čovječja i tijelo žrtvom iskažu 
Bogu čast koji je sve stvorio. Sav ostali vidljivi svijet: kamenje, bilje, ži¬ 
votinje, ne mogu svjesno dati Bogu čast jer nemaju razuma. Čovjek koji 
je gospodar sve prirode ima pravo da mu sva priroda služi, ali ima stoga 
i dužnost da kao Gospodaru svega u ime cijele prirode daje Bogu čast i 
slavu. I spolni nagon koji je u biljnom i životinjskom carstvu uzrokom tako 
velebnoga napretka, koji i u čovjeku rađa želju da živi u potomstvu svome, 
da rađa bića koja su slika i prilika Božja, i taj spolni nagon treba veličati 
Boga, gospodara svoga. To on čini žrtvujući samoga sebe. I zato vidimo 
gdje je iz ovoga dubokoga razloga potrebno da bude cijeli jedan stalež ljudi 
koji će se svojim djevičanskim životom bez prestanka žrtvovati Bogu u ime 
cijele i potpune prirode, koji će svim svojim porivima i osobinama odavati 
Bogu čast i slavu. 

Ovaj zahtjev - sa stajališta zdravoga razuma posve opravdan - tako je 
duboko usađen u ljudsku narav da je i u poganskih Rimljana bio poseban 
stalež vestalki, kojima je bila stroga dužnost da žive u čistoći. Ako se koja 
ogriješila o tu svoju dužnost, živu su je uzidali i pustili da umre od gladi. A 
kod starih Germana svećenice su mogle biti samo čiste djevice. 

Istina je, sam nam zdrav razum veli da mora biti ljudi koji će živjeti 
u djevičanstvu. Potrebno je da se žrtvom spolnoga nagona oda Bogu čast 
i tako prizna da je on stvorio taj nagon. A i iz čisto društvenih praktičnih 
razloga potrebno je da ima ljudi koji žive u beženstvu jer ljudsko društvo 
treba odabrane duše koje će se žrtvovati za bližnjega; za djecu koja nemaju 
roditelja, za bolesnike koji umiru po bolnicama. Omladina koja katkada 
teško dočeka dan svatova misleći da se nagon tijela ne može svladati, ima 
u ovim ljudima divne primjere. Život tih junaka propovijeda da je bez 
ikakve štete po zdravlje posve lako svladati tjelesni nagon. Tako divni pri¬ 
mjer ovih velikana svijetli pred milijunima ljudi i pokazuje im put kojim 
im valja kročiti. Kada ljudsko društvo ne bi imalo ovih djevičanskih duša, 
mnoga bi suza bila neobrisana, a u narodima bi bilo mnogo više milijuna 
neodgojenih građana. Da tih ljudi nema, mnogo bi milijuna mladića i dje¬ 
vojaka prije svatova izgubilo nevinost i obolilo od gadne bolesti koja bi ili 
posve uništila divno svojstvo koje stvara nov život ili bi pak otrovala djecu 
sve do trećeg i četvrtog koljena. Celibat je prema tome jedan od najvažni¬ 
jih čimbenika narodne sreće i blagostanja država. 

A ipak, svi ti spomenuti razlozi nisu najglavniji zašto Katolička Crkva 
više štuje djevičanski stalež negoli bračni. Znamo da je brak muža i žene 
tajanstvena slika veze Krista s Crkvom. »Muževi, ljubite svoje žene«, veli 


348 


sveti Pavao, »kao što je i Krist ljubio Crkvu te sebe predao za nju« (Ef 
5,25). »Otajstvo je to veliko! Ja smjeram na Krista i na Crkvu.« (isto, 32). 
Brak ima zemaljsku zadaću da služi rađanju i odgajanju djece. Kada prođe 
ovaj život i bračna se veza raskida, čovjek se treba ujediniti sa Sinom Bož¬ 
jim radi kojega je stvoren. Tada će svaka pojedina duša stupiti s uskrslim 
Kristom u vezu zaručničku. No ima odabranih duša koje već sada ovdje 
na zemlji stupaju u posebni zaručnički odnos s Kristom i odriču se svake 
zemaljske ljubavi. Duše koje polože zavjet vječnog djevičanstva već na 
zemlji počinju živjeti nebeskim životom i misle jedino i bez prestanka na 
svoga nebeskog Zaručnika. Ovaj se uzvišeni zaručnički odnos koji čovjeka 
diže u anđeoski red, najbolje odrazuje u katoličkoj liturgiji. Da uzmogneš 
barem donekle shvatiti unutarnji život tih odabranih duša, iznijet ću ti ga 
prema Pontifikalu Djevica. 

Katolička Crkva smatra da je svaka duša koja je položila zavjet djevi¬ 
čanstva vjenčana s Isusom Kristom. U tome je bitno značenje katoličkog 
celibata. Takva je djevičanska duša uzdignuta na dostojanstvo zaručnice 
Božje i već na zemlji živi nebeskim životom. Ona se natječe neporočnošću 
anđela i bez prestanka misli na bračne odaje svoga nebeskog Zaručnika. 
Na zemlji još mora svladavati strasti, ali njezine kreposti gore poput užare¬ 
ne svjetiljke i s ovom u ruci, u tamnoj zemnoj noći, čeka na nenadani dola¬ 
zak svoga kraljevskog Zaručnika. I tada se najedanput začuje štropot; ona 
će proći kroz Kraljevska vrata, poći će u susret svom Zaručniku, Jaganjcu 
Božjemu, a ovaj će svojoj zaručnici dati bračni prsten i za njen trud ovjen¬ 
čati je svijetlom krunom djevičanstva. Zaodjenut će je odjećom protka¬ 
nom zlatom i okititi dragocjenim draguljima. Tada će se duša nerazdruživo 
sjediniti s Isusom Kristom i poći će u dveri i bračne odaje svog Božanskog 
Zaručnika da tamo slavi nebeske svatove. Neće biti sama jer s njom će 
biti još sto četrdeset i četiri tisuće djevica koje bez prestanka pjevaju novu 
pjesmu. Odabrana će duša u vijeke vjekova promatrati svoga Zaručnika 
kojemu služe anđeli, kojega se ljepoti dive sunce i mjesec. A sam će Isus 
Krist biti ushićen nad ljepotom svoje zaručnice koja je okrunjena cvijećem 
i ukrašena prstenom vječnih zaruka. On će se diviti njezinoj uvijek svježoj 
kruni od ruža i ljiljana koja nikad ne će izgubiti svoj miomiris. I u svojoj 
neizmjernoj ljubavi Krist će duši prozboriti riječi kakve nikad nije čula: 
»Dođi, odabranice moja; u tebe ću staviti prijesto svoj jer se Kralj zaželio 
tvoje ljepote. Cuj, kćeri, i vidi i prisloni svoje uho. Zaboravi na puk svoj i 
na kuću oca svoga. Jer Kralj teži za tvojom ljepotom, jer je On tvoj Gos¬ 
pod, tvoj Bog. Dođi i da se vjenčamo, predraga moja: zima je prošla, grlica 
pjeva, a cvjetni vinogradi mirišu. Dođi, zaručnice Kristova, primi krunu 
koju ti je pripravio Gospod za vječnost.« (Usp.: Ps 45, 11-12; Pj 2,10-13) 

To su tek izvaci iz duhovnog života onih duša koje su se odrekle pro¬ 
lazne zemaljske ljubavi i uronile u blistave predjele Srca Kristova. Nije 
svatko odabran da živi tim uzvišenim, anđeoskim životom. Ali svi skupa 
moramo biti zahvalni Gospodu, ako je stavio u našu blizinu duše koje 
su se odrekle svega i već na zemlji počinju živjeti onim životom koji je 
najstvarniji jer se ne svršava ni u vječnosti. Ni poganski ni židovski svijet 
nije poznavao takvog djevičanstva; ovaj je dragocjeni cvijet tek niknuo u 
čarobnom vrtu kršćanstva. (12) 

XII. Viteštvo 

Volja je Božja odredila da se velika većina ljudi ženi. Obiteljski je 
život za većinu ljudi izvor najčišćih, najljepših zemnih radosti. Prave rado¬ 
sti nećeš naći na javnim trgovima, na zabavama, u plesnim dvoranama, u 
kinu, u gostionama, već na domaćem ognjištu. Obitelj je sazdana na pravoj 
plemenitoj međusobnoj ljubavi muža i žene, na ljubavi oca i majke prema 
djeci. 

Kad sretneš djevojku, misli na svoje domaće ognjište. Kao što štuješ 
svoju majku, moraš štovati i svaku djevojku jer ona ima jednom postati 
majkom. Korijen je kršćanskom viteštvu u poštivanju materinskoga do¬ 
stojanstva. 

Pravomu se viteštvu mladić već treba vježbati u rodnoj kući, u vla¬ 
danju prema svojoj sestri. Priroda je već tako uredila da je sa sjetilnoga 
stajališta prema njoj ravnodušan. Ona je slabija, a on joj pomaže, štiti je, 
svjetuje joj. Ne vlada se prema njoj kao deran, već nastoji da njegovo vla¬ 
danje bude ljubazno. Brat i sestra koji se dobro razumiju u mnogočemu se 
pomažu, slično kao muž i žena, samo što je to bez sjetilne sklonosti. Eto 
tako se mladić upućuje u viteško vladanje koje treba da iskazuje prema 
svakoj djevojci. 

Već smo u početku rekli da se odgoj dječaka i djevojke mora vrši¬ 
ti odijeljeno tako da dječaci dozriju do potpunih muževa, a djevojke do 
potpunih žena. Iz toga ne slijedi da dječake valja ograditi od djevojaka 
kineskim zidom. Od vremena do vremena izuzetno mogu se u obiteljima 
prirediti zajedničke svečanosti. Tu može biti i zabave. Mogu braća i sestre 
i s drugim mladićima i djevojkama pod nadzorom roditelja poći i na izlet, 
ali to ne smije biti redovito i često. To treba biti samo u rijetkim zgodama. 
U tim slučajevima prisutnost djevojke djeluje na mladića posebnim čarom 
pa je razumljivo da će se on s jednom bolje zabavljati negoli s drugom. 
Može se mladić diviti djevojčinu čaru, njenoj ljepoti, kao što se divi i osta¬ 
lim Stvoriteljevim umjetninama. Mora biti sposoban radovati se djevojač¬ 
koj ljepoti, a da kod toga njime ne zavlada nikakva strast. 

Omladinski pokret u Njemačkoj pokušao je da zajedno odgaja dje¬ 
čake i djevojke. Svi su se, i dječaci i djevojke, oduševili za iste ideale, a 
ipak je iskustvo pokazalo da takav odgoj nije dobar. Pokus se ovaj izrodio. 
Dječaci su si prisvojili narav i ćud djevojačku, a djevojke dječačku. Dječaci 
su postali slabi, mekušni, bez volje, a djevojke surove. Osim toga su se u 
dušama omladine rodile strahovite bure koje su u njoj uništile duševnu 
ravnotežu. 

Hrvatsko Orlovstvo je u tom pogledu našlo pravi put. Ono provodi 
posve odijeljen odgoj mladića i djevojaka. I tjelovježba je posve odijeljena. 
Muškim je voditeljima vježbanja strogo zabranjeno vježbati Orliće. Ali u 
stanovitim rijetkim zgodama, radi svečanih općih manifestacija katoličke 
ideje, glavna centrala i duhovnici mogu dopustiti i to pod nadzorom stari¬ 
jih, jedinstveni nastup Orlova i Orlića. Nakon toga kratkotrajnoga nastupa 
odgoj se provodi odijeljeno. 

Pokazalo se, naime, da redovito sastajanje omladine u plesnim ško¬ 
lama, kod vježbanja u pjevanju ili u kazališnim komadima s mješovitim 
ulogama obično dovodi do ljubakanja, a to je pogibeljno i veliko zlo. 

U čemu je dakle pravo viteštvo? 

Mladić se mora prema djevojkama uvijek tako vladati da ima vazda 
svjesno pred očima da će njemu pripadati (ako bude Božja volja da se 
oženi) samo jedna djevojka, a i on da će pripadati samo jednoj djevojci. 

Ta djevojka bit će buduća družica njegova života, majka njegove dje¬ 
ce, a on mora čistim svojim neporočnim i plemenitim životom zaslužiti 
da Bog blagoslovi njegov brak. Svaki vitez mora već kao dječak da stvori 
odluku: svojoj ženi koju mi je Bog odredio hoću već sada hiti nepokolebivo 
vjeran. Hoću pripadati samo njoj i nikada nijednoj drugoj. 

Iz svega posve jasno proizlazi da se ponosni mladić ne upoznaje s 
djevojkama radi zabavljanja ili drugih tričarija, već je svjestan da upozna¬ 
vanje treba imati kao cilj doživotnu odgovornost. Evo što o tome veli već 
spomenuti njemački stručnjak: 

»Tako odgojem postizavamo i kod plemenitog mladića ono duševno 
raspoloženje koje pomaže da se posve lako i korisno može obraditi poglav¬ 
lje o poznanstvima, kojeg se s nepravom toliko boje. Ova se poznanstva 
mladiću više ne ukazuju kao igrarija ili prilika za zabavu, već kao nešto 
sveto kojim se ne valja igrati, a ljubav je u njegovim očima onaj dragulj 
koji je Bog postavio u prirodu kojega valja vjerno čuvati i braniti; ne smije 
se ovaj dragulj nuditi prvoj nevrijednici, ne smije se prerano upotrijebiti 
ili možda istrošiti jer mu je zadaća da u brizi i kasnijoj nesreći očeliči 
dva srca, da izdrže i podnesu svaku bol. Jednom riječi, mladić mora uvi¬ 
djeti - a dobro poučeni mladić to i uviđa: poznanstvo bez odgovornosti 

jest nezgrapnost. Takvo ne smije postojati.« (Dr. Vogelbacher u knjizi Karl 
Mosters \ Jiinglingsseelsorge, Herder 1920., str. 174) 

XIII. Kakvu si družicu izabrati? 

»Od Gospoda je žena razumna.« (Izr 19,14) 


Dijete daje braku obilježje 

Kad se zreo mladić zaljubio i kad je uvjeren da je našao svoju buduću 
družicu, pun je neke neopisive sreće. Drži da više ništa ne treba na svijetu. 
No Bog mu nije tih osjećaja dao radi njega samoga, već zato da osjeti želju 
za brakom i da postane ocem. 

Istina je, mnogi se žene radi ličnih koristi: jednima je stalo da dođu 
do blaga, do trgovine, položaja i drugo; neki misle na tjelesne užitke. No 
pored svega toga u zdravim prilikama većina ljudi pomišlja kod ženidbe 
baš na ono što je prema namisli Božjoj u ženidbi glavno: misle na blagoslov 
što će ga imati u brojnoj odgojenoj djeci. 

Kakva želiš da ti budu djeca, takvu izaberi njima majku 

Kad se dakle zreo mladić hoće ženiti, mora naročito tražiti majku 
svoje buduće djece. Iz njezina srca mora strujiti u malešno srdašce djete¬ 
ta samo ljubav, dobrota, pobožnost, hrabrost, duševni mir; jednom riječi, 
sve što je plemenito i lijepo. Kakvo dakle želiš da bude srce tvojega čeda, 
takvu mu traži majku. 

Budi u tom razborit. Već sam u početku rekao da je zadaća obitelji 
- a po tome se ova organizacija razlikuje od svakoga drugoga društva u 
svijetu - rađanje i odgajanje djece. Ako želiš da tvoja djeca budu duševno 
i tjelesno zdrava, trebaš im dati duševno i tjelesno zdravu majku. Ovo 
duševno i tjelesno zdravlje zavisi od dvoga: od nasljednih i od stečenih 
svojstava majke. 

Majka mora biti duhovno i tjelesno zdrava 

Hoćeš li dakle stupiti u brak, a ti nastoj da saznaš na zgodan način 
da li u obitelji iz koje hoćeš sebi izabrati družicu života, ne vlada možda 
kakva bolest, kakvo loše duševno raspoloženje, kriva ćudoredna ili vjerska 
naziranja i mišljenja. (13) Osim toga, uživi se u navike svoje buduće žene: 
pitaj se da li ćeš moći s njom živjeti u potpunoj duševnoj slozi. Glavno je 
da izvidiš da li je tjelesno i duševno zdrava i da li je pravi kršćanski odgoj 
usadio u njenu dušu sve one kreposti koje mora imati vjerna supruga i 
dobra mati. 

Mora biti pobožna 

Prava, temeljita, razborita pobožnost glavna je krepost žene. Ova je 
pobožnost u odlučnoj volji da živi po volji Božjoj, to jest da vrši dužnosti 
prema Bogu i Crkvi, da vrši staleške dužnosti. Dok je muž glava obitelji, 
žena je njeno srce. A to srce treba biti pobožno. Bez prave pobožnosti žene 
niti će muž niti njegova djeca biti sretni. Svaku obitelj snađu brige, trplje¬ 
nja, nesreće. Jedino se pobožna duša može snaći u svim tim poteškoćama 
i ne će smalaksati pod bremenom života. 

Mladić koji je oduševljen za javni katolički rad, neće naći potpunu 
sreću u braku, ako i njegova žena ne bude oduševljena za iste ideale. Pri- 
govarat će mu možda kad ide na sastanke i neće s njime dijeliti radosti 
i žalosti. Zato je najbolje, kada dođe za to vrijeme, da potraži djevojku 
koja je oduševljeno radila u kakvom vjerskom ili katoličkom prosvjetnom 
udruženju i koja shvaća da suvremena katolička obitelj treba biti žarište 
apostolata, ne samo u granicama svojim, već također izvan obiteljskoga 
doma, ako je to samo moguće. 

No budući da je glavni cilj obitelji ne samo da rađa djecu, već da je i 
odgaja, majka mora voljeti domaći život, a i sve ono što joj bilo kako služi 
kod odgoja djece. Na sve to treba paziti razborit mladić kad se u njemu 
budi želja da se u sakramentu ženidbe sveže uz koju djevojku. Kršćanske 
obitelji zasnovane su na požrtvovnosti i škola su ljudskoga roda gdje se na 
najprirodniji način odgaja čovječanstvo. To je veličanstvena podjela posla. 
Mnogi milijuni roditelja odgajaju svoju djecu i trude se, što samo mogu, da 
svoju djecu što bolje odgoje. Kakva li bi zbrka nastala u svijetu kad bi svat¬ 
ko imao pravo odgajati svačiju djecu! Nestalo bi temeljitosti, poštivanja 
pretpostavljenih, poslušnosti - jednom riječju, sve bi one kreposti iščezle 
na kojima se osniva sav društveni i državni život. Obitelj će jedino dostoj¬ 
no zamijeniti katolički redovnici i redovnice koji se odriču svih osobnih 
radosti i postaju duhovnim roditeljima tuđoj djeci. 

Nije dakle za katolika žena koja nije praktična katolkinja, koja je rav¬ 
nodušna prema vjeri i vjerskim dužnostima, koja se nečedno odijeva, koja 
misli tek na kavane, kina, plesove, zabave. Nije za katolika žena koja ne 
vrši rado obične domaće poslove koji među ostalim imaju i tu važnu zada¬ 
ću da privežu ženu na kuću, to jest uz ono mjesto gdje se ima vršiti glavna 
zadaća braka - odgoj djece. 

Žena razuzdana, vladanja muškaračkoga koja je mladost provela u 
lakoumnom druženju s muškarcima nije za katolika. (14) 

Čuvati se valja druženja s djevojkama druge vjere 

Čuvaj se da se ne zagledaš u djevojku druge vjere. Crkva to neće. 
Uvjeren si da je jedina Katolička Crkva prava Crkva i da jedino potpuni 


353 


sklad u duševnim naziranjima može usrećiti obitelj. Ako se pak vi ne slaže¬ 
te u najvažnijim pitanjima života, a to su pitanja vjerska, kako će vaš brak 
biti sretan? 

U savjesti teško griješi tko smjesta ne prekine ljubav s djevojkom 
druge vjere, ako vidi da bi kod ženidbe bila ugrožena mogućnost da djeca 
budu katolička. Sam Božji zakon zabranjuje brak u kojemu se djeca ne bi 
odgajala u pravoj vjeri. Katolik koji bi se vjenčao pred nekatoličkim dušo¬ 
brižnikom bio bi izopćen iz Crkve. 

Odabranicu valja ljubiti 

Djevojku kojom se hoćeš oženiti moraš ljubiti. Pod istinitom se lju¬ 
bavlju ne razumijeva ona »žarka ljubav« zaljubljenih koja brzo ohladi i onda 
se često pretvara u odvratnost i mržnju. Prava se ljubav osniva na među¬ 
sobnom poštivanju, na međusobnoj sklonosti, ona je spremna trpjeti za 
drugoga. Ova ljubav ne traži tek sebe i svoju korist, već dobro drugoga. 
Prava ljubav nastoji da ljubljena osoba ima ono što je za nju dobro i radit 
će da joj to i dade. 

Neka mladić ne stvara odluke kad je nerazborito zaljubljen 

Kad dakle u svojoj duši osjetiš prve porive ljubavi, budi na oprezu, 
svladavaj se. Doći će i do borba i neprilika, a doći će možda i do časova 
gdje ćeš morati upotrijebiti svu snagu da sačuvaš svoj i njezin ponos. Sum¬ 
nje, borbe takvih časova nemoj povjeravati komu god. Ispovjedaonica je 
mjesto gdje se trebaju rješavati intimne stvari tvoga srca. Povjeri se ozbilj¬ 
nomu i sveta života ispovjedniku, a osobito učini to u duhovnim vježba¬ 
ma. Svjesnim se naime katoličkim mladićima živo preporuča da o važnom 
ovom koraku razmišljaju u duhovnim vježbama i ondje pred Božjim licem 
stvore konačnu odluku kad su upoznali što Bog od njih traži. 

Popustiš li svojim osjećajima, ne budeš li radio prema načelima raz¬ 
bora, može ti se dogoditi da će sklonost na juriš osvojiti tvoje srce. Tvoj 
će um potamnjeti, a tvoja se volja ukočiti. Iskustvo nas uči da nerazboriti 
zaljubljenici često padnu u takvo stanje te ne mogu više mirno suditi, a 
ne slušaju ni razboritih ljudi. Oni su i gluhi i slijepi za sve što se ne slaže s 
njihovom strašću. 

Čuvaj se takva duševnoga stanja; a snađe li te, ne odlučuj u takvu stanju 
ništa. Moraš biti uvijek kadar družiti se s djevojkama koje su ti drage, a da 
se kod toga ne smeteš i da ne promišljaš kako ćeš ovoj ili onoj pokazati svoju 
posebnu sklonost. Samo onda ćeš moći bistrim umom i neslomivom voljom 
prosuditi da li su u djevojke, prema kojoj te srce vuče, sva ona svojstva koja 
su podobna da postanu osnovicom sretne obitelji. Ako se nakon mirnoga 
razmišljanja o tome uvjeriš, možeš otvoriti svoje srce plemenitoj ljubavi. 

Osim toga, mladić treba tek onda tražiti zaručnicu kad je može brzo 
dovesti pred oltar. 

Vladanje zaručnika 

Kad si zaručen, treba biti u tebe i u zaručnice čvrsta odluka da ćete 
neoskvrnjeni stupiti pred oltar. Ako čista srca sklopite bračni vez, blago¬ 
slovit će i Bog vaš korak. One kršćanske običaje, koji zamjeraju zaručni¬ 
cima da se na samu sastaju, da pod jednim krovom spavaju, valja uvijek 
držati svetima. Ovi su kršćanski narodni običaji divna pomoć zaručnicima 
da se sačuvaju od ludosti i nesreće. Makar je u tebe volja ne znam kako 
čvrsta, već radi dobroga primjera vjerno se drži tih običaja. Zaručnici koji 
drže do svoje časti neće zajedno ni putovati. 

Biblija rasvjetljuje poput sunca ovo tako teško pitanje odnosa muža 
prema ženi. Divan su uzor kršćanskim zaručnicima Tobija i Sara. Tobija se 
ovim riječima Bogu molio: »Gospode, ne uzimam zbog pohote ovu svoju 
sestru nego po istini. Smiluj mi se i učini da s njom doživim starost.« (Tob 
8,7). A Sara je govorila: »Ti znaš, Gospode, da sam čista od svakoga gri¬ 
jeha s čovjekom i da nisam uprljala ime svoje, ni ime oca svojega u zemlji 
sužanjstva.« (Tob 3,14-15) 


XIV. Zaglavak 

Iz svega što rekosmo slijedi ovo: spolni je nagon usadio u čovjeka sam 
Bog koji se njime služi da ostvaruje veliki svoj naum da se rađaju djeca, 
da se množi i čuva rod ljudski, a u njem besmrtne duše koje će zauvijek 
gledati i slaviti samoga trojedinoga Boga. Spolni nagon po sebi nije zlo, ali 
čovjek ga treba držati na uzdi da se njime služi kako to određuje zakon 
Božji - dakle nikada prije ženidbe. 

U spolnome nagonu razlikujemo tri sastavna dijela: nagon tijela, na¬ 
gon duše i nagon za umnožavanjem. U mladića je prvi jače razvijen negoli 
kod djevojke, a u djevojke je duševni nagon jači od sjetilnoga. 

Mladića ne smijemo odgajati zajedno s djevojkama jer mladić treba 
postati potpunim mužem, a do toga u mješovitom odgoju ne će doći. 
Zato i katolička odgojna znanost (pedagogika) odlučno osuđuje takozvanu 
koedukaciju, tj. mješoviti odgoj kod omladine koja još nije spolno sazrela. 

Glavna svrha želje za ljubavlju koju već mladić u sebi osjeća, nije 
tjelesni užitak; svrha te želje nije čarobna poezija već je svrha tim osjeća¬ 
jima prije svega dijete koje se treba roditi i odgajati. Sve ostalo samo su 
zamamljiva priprava, poticaji koji jedan spol gone k drugomu i to zato da 
se uzmogne ostvariti namisao Stvoriteljeva: rađanje budućih svetaca. Da 
tih ugodnosti nema, vrlo malo bi ljudi stupalo u ženidbeni vez. 

Taj nagon ne miruje u čovjeku dok nije našao svoje smirenje u za¬ 
konitom braku. No ni u braku nije ljubav potpuna i sreća nepomućena 
jer bolesti, trpljenja, smrt mute uvelike tu sreću, a često i samu ljubav. 
Čovjek u braku dolazi do uvjerenja da se potpuna, nerazdruživa ljubav ne 
može postići na ovoj zemlji i da će ljudsko srce zadovoljiti tek nerazdru¬ 
živa ljubav u vječnom sjedinjenju s Bogom. Zemaljska je ljubav samo slika 
ljubavi Božje, slika ljubavi Krista prema svetoj Crkvi i put u zagrljaj Božji. 

Ali danas omladina ima vrlo loše pojmove o ovim temeljnim zako¬ 
nima ljudskoga poretka: ona ne zna da je obitelj glavna i temeljna stanica 
ljudskog društvenog poretka i da je cilj ljubavnoga nagona, što ga mladić u 
sebi osjeća, u tome da jednom osnuje kršćansku obitelj koja će dati Bogu 
duše, roditeljima dobru djecu; koja će Crkvu obdariti svecima, domovinu 
pravim rodoljubima. 

Zato danas tako često gledamo gdje nezreli mladići provode cijele 
sate, a i dane, u društvu s nezrelim djevojkama, a zanemaruju odgoj svo¬ 
je ličnosti. Strašne su društvene posljedice toga preranoga zaljubljivanja: 
djevojka time gubi umiljatost i stalnost, u njoj se uništava dostojanstvo 
budućega njenog materinskog poziva. Ovakve rane ljubavi prečesto do¬ 
vode i do smrtnih grijeha, do strahovitih nesreća, do raznih zločina, do 
samoubojstva, do svega što tako često čujemo i čitamo. 

Mladić treba znati da između nezreloga mladića i djevojke ne može 
biti pravoga prijateljstva jer se to protivi Božjem naumu koji je stvorio dva 
spola da se međusobno nadopunjuju, da u prvom redu ostvare obiteljsku 
zajednicu. 

Trijezan mladić uviđa strahovite posljedice preuranjene ljubavi, zato 
već u početku stvara odluku da će od sebe odbiti sve što bi ga zavelo na 
prerano druženje s djevojkom. Naobraženi mladić vrlo dobro zna da čist 
život ne samo da ne škodi zdravlju, već naprotiv mladiću daje neopisivu 
svježinu i snagu. On također zna da mu je već u mladosti Bog dao nagon 
da ga svladava i tako sustavno izgradi svoju osobnost. On je uvjeren da u 
srcu značajna čovjeka samo dvije žene smiju imati istaknuto mjesto: to je 
njegova majka te majka njegove buduće djece. Zato mora svetu čistoću 
srca čuvati kao najljepši biser mladenaštva. A da uščuva taj biser, izbjega¬ 
vat će sve one prilike koje bi ga mogle navesti na zlo; to su loši razgovori, 
ružne kazališne predstave, kino, a poglavito nečedni ples i alkohol. No sve 
to neće mu moći nauditi ako se upiše u Orlovsku organizaciju gdje će se 
pored tjelovježbe odgajati odijeljeno od djevojaka. Bude li se vjerno držao 
propisa svoje Zlatne knjige, u orlovskoj će organizaciji naći sva prirodna i 
svrhunaravna sredstva s pomoću kojih će se moći izgraditi čeličan muž. 
Kao čestit Orao, on će u duhu svojih pravila često primati svetu pričest, 
a sveta pričest najjače je sredstvo, najčvršća je obrana svete čistoće srca 

protiv najžešćih navala spolnoga nagona. Sveta pričest stvara misionare, 
ispovjednike, junake, mučenike. Orlovstvo iznosi mladiću pred oči još je¬ 
dan viši ideal. U Orlovstvu mladić može shvatiti visoko značenje bežen- 
stva. Kao katolik i mladić čista srca vidjet će da je život u celibatu, kako 
ga provode redovnici i svećenici, daleko uzvišeniji od života u braku. (11) 
Kada je toliko milijuna ljudi tolike vjekove moglo živjeti u svetoj čistoći i 
u toj čistoći stvarati najdivnija djela u životu Crkve, zašto kršćanski mladić 
ne bi mogao svladati svoj spolni nagon jer mu bez teške povrede zakona 
Božjega i onako ne smije udovoljiti! 

Orlovstvo mu napokon daje još nešto. Ono mu drži pred očima pri¬ 
mjer križara-viteza kojemu nije samo do toga da spasi sebe, već hoće da 
apostolskim djelovanjem unosi viteško shvaćanje ljubavi i u sav javni život. 
Stoga kao i vitez štuje djevojku, štuje je bez i najmanje pomisli da povrije¬ 
di dostojanstvo njezina djevojaštva, čistoću djevičanstva njezina. 

Kao vitez, kršćanski mladić, Orao gleda u svakoj djevojci sestru Bo¬ 
gorodice. Svaki Orao mora biti vitez Bezgrješne. 

Tek kad dođe vrijeme ženidbe i kad ima sve što mu je za osnutak 
obitelji potrebno - ako ga Bog ne zove u uzvišenije zvanje trajnoga djevi¬ 
čanstva - ogledat će se mladić za djevojkom. To ne će biti prije dvadesete 
godine. Od svoje buduće družice tražiti će da bude duševno i tjelesno 
zdrava i da bude pobožna. Kako se svijet danas dijeli u dva tabora - Kristov 
i antikristov - koji se međusobno bore organizacijama, gledat će katolički 
mladić i na to da izabere sebi djevojku koja prema tim pitanjima nije rav¬ 
nodušna, već je i sama članica kojega vjerskoga udruženja ili je u kakvom 
ženskom prosvjetnom udruženju Katoličke akcije. 

Suvremeni katolički mladić neće uopće započinjati prijateljevanja s 
djevojkom druge vjere. On neće djevojke uzimati iz interesa, već iz čiste 
ljubavi. Kad je zaručen, ravnat će se prema kršćanskim običajima koji tra¬ 
že da svojim dobrim vladanjem prema zaručnici bude i drugima uzorom. 

Bude li se naša omladina držala tih smjernica, dobit ćemo čeličnih 
značajeva, svetaca i rodoljuba; dobit ćemo čvrste i plodne kršćanske obite¬ 
lji koje su glavna osnovica narodnoj veličini i javnom blagostanju građana. 

Samo kršćanske, čiste, plodne obitelji prati blagoslov Božji. 

Uzalud ćemo vikati »Živjela Hrvatska«, uzalud ćemo se nadmetati 
u rodoljubnim praznim frazama i hvastati se rodoljubnom politikom, ako 
naša politika ne bude kršćanska. Svaka pak kršćanska politika mora ići za 
tim da dobijemo što više kršćanskih obitelji u kojima će bračni drugovi 
živjeti u nerazdruživoj vjernosti sve do smrti. Kršćanski će bračni drugovi 
gledati da imaju što veći broj djece i da u svojoj djeci uvijek gledaju neiz¬ 
mjerno dostojanstvo djece Božje. I zato se suvremeni katolički mladić već 
za rana mora pripravljati za svoj uzvišeni budući poziv oca obitelji, mora se 

odgajati daleko od svakoga utjecaja preuranjenih ljubavi. Njegovo je geslo: 
Hoću da moja mladost bude slobodna i netaknuta; netaknuta ne samo 
od grijeha već i od preuranjenog zaljubljivanja. Jedino takva mladost daje 
potpune ljude. (15) 


Bilješke 

(1) Ova je knjižica poglavito izrađena prema njemačkom djelu Hardyja 
Schilgena, SJ: Du und Sie (Diisseldorf, L. Schwann, 1925.) 

(2) Biskup Mahnić proglasio je u svojoj biskupiji sljedeću odredbu: 
»Hoćemo prije svega da se u takvim udruženjima spriječi svako 
upoznavanje ili sastajanje mladića i djevojaka. Tako, da navedemo 
primjer, ne možemo odobriti kod predstavljanja gluma (kazališnim 
predstavama), pa makar bile pristojne, da zajedno nastupe dječaci 
i djevojčice igrajući ili govoreći. Ozbiljno opominjemo da se to 
ne dogodi« (vidi Ljubljanski Skofijski list 1912., štev. 2., str. 19). 
Hrvatski orlovski savez, ravnajući se po istim pedagoškim metodama, 
stvorio je ovaj zaključak: »Na pojedinačne upite da se dopusti 
prikazivanje dramskih komada s mješovitim ulogama priopćujemo 
svim društvima da to nije dopušteno, kako je to već opetovano 
javljeno« ( Organizacijski vjesnik Hrvatskog orlovskog saveza, god. 
IV, br. 2., str. 29-30). 

(3) Ovaj mješoviti školski odgoj već je stoga loš što djevojka od 10. do 
15. godine brže raste i prema tomu teže duševno radi, a mladić u toj 
istoj godini polaganije raste, ali bolje shvaća. A do 10. godine dječaci 
brže rastu i stoga slabije shvaćaju od djevojčica. Isto je to kao kada 
bismo istodobno htjeli održati jedno teško predavanje dvojici đaka, 
od kojih je jedan čil, odmoran a drugi nije tri dana spavao (vidi dr. W 
A. Laij, Exper. Padagogik. Berlin 1918., te glasovito djelo dr. Jakoba 
Hoffmanna, Handbuch der Jugenderziehung, Herder 1922., str. 38- 
41, 93-181). 

»Presvijetla gospoda biskupi sakupljeni prošle godine na konferenciji 
u Fuldi ponovno naglašuju sljedeću točku: Na temelju odgojnih 
načela i vjerskoga morala treba potpunoma osuditi koedukaciju, 
što u pučkim školama, kao i u srednjim ili visokim. U roditeljskim 
savjetima i odborima svećenstvo treba govoriti o lošim posljedicama 
koedukacije. Treba se oprijeti nastojanjima onih koji bez hitne potrebe 
hoće uvesti koedukaciju, poglavito ako se radi o djeci, kojima je već 
10 do 12 godina...« (Doc. cath. 8. V 1926., c. 1194.). 

Koedukaciju su nedavno osudili španjolski biskupi i nazivlju je »pro- 
tukršćanskom« (Doc. cath. Od 3. VII. 1926., c. 4). A što o njoj sudi 
njemačka katolička pedagogika, dovoljno pokazuju sljedeći retci: 
»Die wertvollen lebenspendenden Spannungen, die in der Polaritat 
von Mann und Frau liegen, auswischen, wurde die Katastrophe 
unseres Volkes besiegeln helfen« ( Schule u. Erziehung; I. Heft. 1925; 
P. Schroteler, SJ.: Rhytmik und Erziehung ). 

(4) Naravno, ova se knjižica ne odnosi na posebno odlikovane duše koje 
Bog ispočetka odmah zove na mistično zaručništvo. Celibat (bežen- 
stvo) je posebno zvanje i tko ga ima, taj posve lako ukloni spolni 
nagon i njegovu energiju pretvara u junačka djela na korist drugih i 
samoga sebe. 

(5) Ipak, trebamo spomenuti jednu iznimku. To je prijateljstvo među 
doista svetim ljudima jednoga i drugoga spola. Takvo je prijateljstvo 
bilo između sv. Franje Saleškoga i sv. Ivane Chantal. Ovaj prijateljski 
odnos proučio je dr. Michael Miiller: Die Freundschaft des hl. Franz 
v. Sales mit der hl. Johanna Franciska von Chantal (Kosel-Pustet 
Regensburg 1923.). Evo što o tome veli Bogoslovska smotra (godina 
XII., broj 2., str. 261-263): »Prijateljska je ljubav sv. Franje Saleškoga 
i sv. Ivane Franciske barunice de Chantal povijesna činjenica... Dr. 
Miiller prikazuje posve jasno i otvoreno početak i sav kasniji razvitak 
ovoga velikoga prijateljstva... Dok je svetica umirala, molio je njezin 
duhovni vođa sv. Vinko Paulski u Parizu i vidio je u viziji malu vatrenu 
kuglu kako se uzdiže sa zemlje prema nebu gdje se sjedinila s drugom, 
većom i svjetlijom. Ovako sjedinjene uzdizale su se sve više dok nisu 
uronile u neizmjerno veću i sjajniju kuglu. U duši mu je bilo objavljeno 
da je to duša sv. Ivane Franciske koja se u vječnosti sjedinila s dušom 
sv. Franje S., a obje su se utopile u vječnoj Božanskoj Ljubavi (277). 
Ova je vizija simbol i tumač čitave te svetačke ljubavi...a 

Pisac pripovijeda najprije prvi susret 1604. u Dijonu. Svecu je bilo 
tada 36, svetici 32 godine. Odmah su jedno i drugo opazili srodnost 
svojih duša. Ali prije negoli su sklopili jedinstveno prijateljstvo ljubavi 
Božje, ispitivah su se jedno i drugo četiri mjeseca nije li u tu ljubav 
duša primiješano i nešto sjetilnosti... Odluku su prepustili p. Ivanu 
de Vilarsu. Ovaj je izjavio da je Božja volja da sveti biskup preuzme 
duhovno vodstvo barunice de Chantal (390). Svetac je nakon toga 
čitao sv. misu za spasenje njihovih duša. Pod podizanjem su obnovili 
svoja obećanja i zavjet vječne čistoće... Kao čovjek koji je živio 
dubokim duhovnim životom dobro je znao sveti Franjo da je ljubav 
između muškarca i žene izvan braka veoma opasna stvar. I zato je 
odmah počeo proučavati ovaj problem prema najboljim učiteljima 

duhovnoga života. Na osnovu toga proučavao je Franjo i samoga sebe. 
I on se tuži 1606. (dva puta) da »ova rosa nije bila ispočetka tako 
blaga kao sada kad djeluje jako, ali bez potresanja i naglosti«. A 1616. 
priznaje da »prirodna ljubav još nije u njegovoj duši potpuno poslušna 
posve čistoj ljubavi Božjoj«. Ali on je svom snagom svoje duše ugušio 
i samu klicu ovoga osjećaja pa je njegova ljubav prema barunici de 
Chantal ostala doista čišćom od snijega i sjajnijom od sunca. Nasuprot 
materijalističkom svijetu i njegovu panseksualizmu, prijateljstvo je 
Franje Saleškoga i barunice de Chantal eksperimentalan dokaz da 
čista ljubav može postojati između muškarca i žene. U svagdanjem su 
životu običnih ljudi takva prijateljstva nemoguća ili su barem veoma 
pogibeljna jer se i neopazice i nehotice ušulja sjetilnost. Zato je glavni 
uvjet ovakva prijateljstva: 

a) da su jedno i drugo već po prirodi vrlo malo seksualno osjetljivi; 

b) da nakon zreloga razmišljanja oboje iz ljubavi prema Bogu 
odluče doživotno živjeti u potpunoj čistoći, no jer se još uvijek 
može tijelo pobuniti, to je potrebno da 

c) svaki i najmanji prohtjev sjetilnosti u svakom njezinu obliku 
preziru i mrze kao smrtni otrov. 

Oni moraju biti, jednom riječi, u čitavom svom biću potpuno 
oduhovljeni i potpuno prožeti strahom i ljubavlju Božjom. 

Rezultat je dakle ove knjige da sveci mogu biti u čistoj ljubavi, 
a da ih pri tome ne priječi svjesna i nesvjesna erotičnost koju su 
potpuno svladali. A običan muškarac i obična žena koji se nisu 
uzdigli do ovih nehotičnih visina vladanja nad samim sobom i tako 
reći potpunog utapljanja u volji i ljubavi Božjoj mogu se međusobno 
živo ljubiti i biti u bližim prijateljskim vezama, ali tu i nesvjesno 
vibriraju i seksualne kvalitete i stvaraju sjetilnu sklonost koja teži za 
sjedinjenjem, primjerenim sebi. Ženidba je od Boga određena da ovoj 
težnji udovolji. A i izvan ženidbe je svako prijateljstvo ( Verbindung ) 
muškarca i žene ugroženo prirodnim nagonom, i to u onoj mjeri u 
kojoj je ovaj jak i ukoliko je osoba njemu pristupačna. 

(6) U djelu F. Spirago: Beispiele - Sammlung fur das christliche Volk 
(Trag 1918.) ima mnogo lijepih primjera iz života glasovitih ljudi koji 
pokazuju blagotvorni utjecaj ljubavi prema roditeljima (str. 308). 
Vidi također hrvatski prijevod Katolički pučki katekizam, Zagreb 
1912., II. dio, str. 299. do 306. 

(7) Narodi, gdje omladina ne živi čisto, propadaju. Francuska naglo pro¬ 
pada. Godine 1876. na 36,905.788 stanovnika bilo ih je rođenih 
802.867, a godine 1911. na 39,601.509 bilo ih je samo 349.267. 
Francuski ginekolozi sa strahom izvješćuju da se u Francuskoj na go- 

dinu barem 400.000 djece manje rodi negoli bi se moralo roditi. A 
nije sada bolje ni u Njemačkoj gdje se računa da se godišnje ubije 
600.000-700.000 plodova. Njemački vojskovođa Moltke rekao je za 
Francusku da ona »svakog dana gubi jednu bitku« (vidi FS. A. Radić, 
Pošast, str. 54-55). Tih brojeva bi se moglo nanizati na tisuće. O 
njima bi poglavito morale računati naše takozvane rodoljubne ili dr¬ 
žavotvorne organizacije koje drže da se rodoljublje i državotvornost 
sastoji u vatrenim govorima i oduševljenim pjesmama, a ne u odgoju 
čistog naraštaja. Narodi srču u propast gdje omladina do braka ne živi 
posve čisto. 

»Ali istinski život se iscrpljuje«, veli F. Verhelst, »tamo gdje gadni 
računi ograničuju plodnost. Gdje se ljudi boje djece, stanovništvo 
opada, a tamo gdje stanovništvo opada ono se pomamnim samolju¬ 
bljem hvata... uz svoja dobra kojih radi nedostatka djece ima više. 
Zemlje, gdje pučanstvo opada, više same ne mogu udovoljiti potreba¬ 
ma svog udobnog i pokvarenog života i postupno, neopazice se među 
njima naseljuju stranci koji imaju više djece. Jučer ih je bilo tek na 
desetke, a danas ih je već na tisuće; sutra će ih biti na milijune. I sve 
više će se stranci množiti, napunit će gostoljubivu zemlju gdje su se 
spustili njihovi rojevi, i zamijenit će narod koji se nije htio umnožava¬ 
ti« ( Morale , str. 54). 

Na žalost vladaju u nekim dijelovima hrvatskog naroda u tom 
pogledu strašne prilike. Roditelji često ne žele imati više od jedno¬ 
ga djeteta, a najviše dvoje djece da ne moraju dijeliti zemlju. Stoga 
sprječavaju ili dapače i usmrćuju plod. Ako u našoj državi i nema još 
gotovo nikakva socijalnoga zakonodavstva koje bi priteklo u pomoć 
plodnim obiteljima podjelom zemlje, besplatnim školovanjem, po¬ 
pustom na željeznicama i sličnim sredstvima, ipak se sprječavanje i 
ubojstvo djeteta ne može nikako opravdati. Roditelji koji sprječavaju 
i ubijaju plod pravi su zločinci i zavrijedili bi tešku kaznu. U nekim 
je krajevima ćudoredna svijest našega naroda već tako niska te više i 
ne vidi kakav zločin time počinja. U takvim slučajevima misije mogu 
pomoći jer one potresu čitavom dušom čovjeka i pred oči mu dozovu 
sve užase strašnoga suda tako da čovjek osjeti dužnost živjeti prema 
naravnom zakonu i da ne smije priječiti ili ubijati plod. Tako eto vjera 
djeluje na porast pučanstva i može se reći da je ona već stoga gledišta 
najveća dobročiniteljica domovine. - Bogu hvala, ima drugih krajeva 
koji su siromašni, ali gdje ima mnogo djece. I sva ta djeca imaju prili¬ 
ku da se snađu u svijetu i da žive u poštenju. 

Badava će se narod zagrijavati za razne političke stranke i iščekivati 
spas od države; on je sam najveći zločinac na narodnoj stvari ako 

sprječava porod ili ubija nevinu djecu i ne nastoji da ima što više djece. 
Velika je zadaća katoličkih omladinskih društava da odgoje u narodu 
svijest da su dobre i vrlo plodne obitelji najveći narodni kapital. 

(8) Od svih je grijeha razbludnost najčešći. Jasno je da je i kod omladine 
seksualno pitanje osnovica velikog broja pitanja koja muče dušu mla¬ 
dićevu. Važno je zato da se omladini dade katolički odgovor na sva 
ova pitanja jer će ga inače tražiti drugdje i stradati. Tako sveti Alfonzo 
de Liguori tvrdi da razbludnost daje najčešću i najbrojniju materiju za 
ispovijed i radi nje se najveći broj duša gubi« (Theol. Mor., početak 
tract. De Sexto). A sveti Toma veli da razbludnost urađa sljedećim 
posljedicama: »Zaslijepljenost duha, nepromišljenost, naglost, nestal¬ 
nost, samoljublje, mržnja na Boga, privrženost dobrima ovoga svijeta, 
zaborav na budući život« (I. II. 9. 64, a 5). 

(9) Životno iskustvo pokazuje da djevojke koje nisu od mladosti bile slobod¬ 
ne, tj. koje su već u ranim godinama zavoljele mladića, da te djevojke ka¬ 
snije kad opaze da su zrele ih kad se udaju, često snalaze velike unutarnje 
duševne teškoće. Dogodi se da se takva udata žena zaljubi u drugoga te 
proživljuje u svojoj duši što je trebala da proživi prije udaje. I djevojka 
i mladić imaju pravo da se zaljube, no to treba biti tek onda kad će ta 
ljubav dovesti do cilja koji joj je Bog namijenio - brak. 

(10) Dr. Ladame kaže: »Bludilišta su ognjišta uvijek plamteća svakojakih zara¬ 
znih bolesti, gdje je napose sifilis našao svoje neoborivo utočište.« »Uspr¬ 
kos svim sanitarnim mjerama,« piše dr. Herzen, »tri dijela prostitutki 
izbjegnu pregledu, a tri dijela onih koje ga prođu i ako nisu očito bolesne, 
ipak su zaražene i pogibeljne« (F. I. Radić: Pošast, str. 50). 

Dr. Paul Goy ovako sudi o prostituciji: »Prostitucija je za po¬ 
jedinca, njegovo potomstvo i njegovu okolinu izvorom strahovitih 
bolesti. Ona u stanju ropstva drži žene koje se brinu za njen podmla- 
dak; ove su predane na milost i nemilost jedne policije koja se zove 
>ćudorednom<. Ova je posve samovoljna uredba i njezina organizacija 
istodobno pravni zločin, društvena nepravednost, higijenska zabluda, 
rasadna klica ćudoredne propasti koja nalazi neizbježivu pomoć u sra¬ 
motnom trgovanju s bijelim robljem. Prostituirati znači postati manje 
ili više sudionikom svih nepravda i srtati u vlastitu propast uništava¬ 
jući sreću drugih« (Dict. apol. Foi cath. Ales, t. II., col. 508.). 

(11) Neki nerazboriti ljudi prigovaraju katoličkim svećenicima da su pro¬ 
tiv domovine jer domovini ne rađaju djecu. Ovaj je prigovor plitak. 
Svećenik već svojim čistim životom sto puta više djeluje na porast 
pučanstva nego što bi djelovao kad bi sam bio oženjen. On govori 
mladiću da je zdravo živjeti u čistoći i taj mladić, kad se ženi, imat 
će djece. Da ga svećenik nije uputio da čisto živi prije braka, taj bi 

mladić istrošio svoju snagu i ne bi imao možda djece kad bi se oženio. 
Takve propovijedi svećenik drži mnogim stotinama mladića. A muža i 
ženu upućuje da ne smiju priječiti i ubijati ploda i tako spašava mno¬ 
gu djecu koja bi inače propala za domovinu. - Tako stalež katoličkih 
svećenika, redovnika i redovnica neizravno najviše pridonosi umnoža¬ 
vanju pučanstva - više negoli i najplodniji brakovi. No to spominjemo 
samo zato da predusretnemo prigovore plitkih ljudi. Svi znamo kako 
ljudsko društvo treba ljudi koji će čitavog sebe žrtvovati na korist 
tuđe djece i tuđih obitelji. 

(12) Odlučno valja osuditi neke običaje koji su se uvukli u neka mjesta. 
Sami roditelji šalju svoje kćeri među muškarce govoreći da se neće 
udati, ako ne budu već od četrnaeste godine, a možda i prije, išle u 
muška društva. Prije su se momci i djevojke sastajali u roditeljskoj kuči 
i bili su pod nadzorom. Danas ih šalju u birtije gdje se nalaze najveći 
bećari, pa i najbolja djevojka u takvu društvu osurovi. A što se dešava 
nakon birtije i bahate igranke, jamačno uništava svako kršćansko shva¬ 
ćanje čednosti i djevojačke stidljivosti. Odnos mladića prema djevojci i 
djevojke prema mladiću treba uskladiti, pa i uz najveće teškoće, prema 
onim ćudorednim pravilima koja smo u glavnom ocrtali u ovoj knjižici; 
inače narod neminovno srče u neizbježivu propast. Ljubavni problem 
koji se na prvi pogled čini vrlo nevin, sam je po sebi od najveće važ¬ 
nosti za budućnost svakoga naroda. Sama država bi u svom vlastitom 
interesu morala o njemu voditi računa budno pazeći da se ne bi ni¬ 
šta događalo što bi ugrožavalo čistoću srca kod omladine. Država bi 
morala braniti prikazivanje loših kinematografskih predstava, nečedne 
plesove, tiskanje zlih knjiga i izlaganje sramotnih slika i plakata, točenje 
alkohola preko određene mjere i dr. 

(13) Hardy Schilgen, po kome smo i izradili ovu našu knjižicu, veli doslovce 
ovako: »U današnje se vrijeme sve više množe glasovi koji traže da 
se prije braka zahtijeva svjedočanstvo savjesnog liječnika o zdravlju 
jednoga i drugoga zaručnika. Mnogome bi se uštedilo gorko razočaranje 
i teška bol kad bi se uvijek upotrijebila ova dobro namjeravana i dobro 
obrazložena mjera opreznosti« (Dm unci Sie, str. 127). 

(14) U večini slučajeva i najbolja žena (djevojka), koja je uvijek s 
muškarcima (ako npr. s njima trajno radi), upije u svoju dušu muške 
potrebe i počinje u neku ruku muški misliti. Žena je kao odgojiteljica 
ćudoredni oslon ljudske zajednice, a žena-apostolka u prvom je 
redu apostolka kršćanskih ćudorednih običaja, kršćanske mode, 
kršćanskih igara, kršćanske škole, a bori se protiv loših kina, plesova, 
zabava, protiv iskorištavanja ženskoga rada - jednom riječju protiv 

svega onoga što na bilo koji način ugrožava svetost, jedinstvenost i 
nerazrješivost braka i obitelji, rađanje i odgajanje djece. 

(15) Evo još nekoliko smjernica o organiziranom odgoju čistoće prema 
iskustvu francuskih, njemačkih, slovenskih i hrvatskih katolika: 

1. Bog je čovjeka stvorio u dva spola. Ovi se trebaju međusobno na¬ 
dopuniti i stupiti u međusobne odnose. Za pojedince Bog hoće u pravilu 
brak i zato hoće sve ono što do braka dovodi, poglavito i društvenost, koja 
omogućuje da se ljudi oba spola upoznaju. 2 No za ovo se upoznavanje ne 
brinu omladinska društva. 3 

2. Kao što čitav život, tako valja da se i odnos mladića i djevojaka 
ravna prema volji Božjoj i crkvenim odredbama. 4 

3. Liberalne omladinske organizacije otklanjaju doduše takvo vezanje 
na Božji zakon jer im ne lebdi pred očima kao cilj zadaća da odgoje svoje 
članove za nerazrješivi brak u kasnijem životu. No katoličke omladinske 
organizacije ne mogu preuzimati nazora i običaja koji su izrasli pod utjeca¬ 
jem liberalizma. Zato se moraju katoličke omladinske organizacije i u toj 
stvari razlikovati od liberalnih organizacija. 5 

4. Mladić treba najprije postati čitav mladi čovjek, a djevojka da se 
razvije do plemenite ženske duše. Zato im treba dati i tijelu i duši vre¬ 
mena i snage da se taj proces nesmetano razvije što se zbiva između 12. i 
24. godine kod mladića, a između 10. i 20. kod djevojaka u našim kraje¬ 
vima. U to doba trebaju i mladić i djevojka svladavati težnje, koje ih vuku 
drugome spolu. Samo tako će onda moći kao zreli tražiti i naći od Boga 
određenu nadopunu u drugome spolu. Tada će moći razlikovati živčane 
podražaje od plemenite duševne ljubavi i izabrati svog životnog druga po 
višim kriterijima a ne po slijepom nagonu. 6 Suvremena liječnička znanost 
upozorava da je najbolje kada se brak ne sklopi ispod 20. do 21. godine. 7 

5. Iz ovih vidika, što nam ih pruža vjekovno iskustvo, u kojima su 
složni svi današnji katolički pedagozi, ubrajajući ovamo naročito i glasovi¬ 
tog protestantskog pedagoga F. W. Forstera, slijedi za svaki pokret kato¬ 
ličke omladine zahtjev da su muška i ženska omladinska udruženja odije¬ 
ljena, da odijeljeno rade, da imaju odijeljene sastanke, odijeljena odgojna 


2 Eine Ortsgruppe des Akademikerverbandes. (Um Sitte und Sittlichkeit; Ein Kommentar zu den 
Katholischen Leitsatzen u. Weisungen zu verschiedenen modernen Sittlichkeitsfragen; Verlag der 
Katholischen Schulorganisation; Dusseldorf 1926., str. 145. 

3 Vidi biskup Mahnić u broju 7. 

4 Prema 1. rezoluciji Njemačkog Quickbornttaga. 

5 Prema 2. rezoluciji Quickborna. 

6 Prema 4. rezoluciji Quickborna. 

7 P. Bureau: L’indiscipline de Moeurs (Bloud, 1924., str. 295 

glasila, da priređuju odijeljene redovite akademije, odijeljene nastupe i 
sletove, da odijeljeno putuju i da se odijeljeno zabavljaju. 8 

Prerano zaljubljivanje redovito je uzrokom nutarnjem nemiru, ono 
slabi duševne moći i priječi slobodni razvitak jake muževnosti i pleme¬ 
nite ženske duše. Tko se zaljubi prerano, kada se ne može još ozbiljno 
pomišljati na brak, taj redovito pristaje da kroz cijeli život ostane duševno 
nezreo. 9 Upoznavanje i zaljubljivanje mladića i djevojke ne može imati kao 
cilj zabavu, već samo doživotnu odgovornost. 10 

6. Rad u katoličkim organizacijama ne smije podupirati prerana po¬ 
znanstva mladića i djevojaka koja ne dovode ni do kakvoga cilja. »Katolič¬ 
ka je moralka postavila jasna načela o poznanstvima. Ona veli da se može 
dopustiti bliži odnos između mladića i djevojke kada postoji i vjerojatnost 
da će u dogledno vrijeme moći doći do braka, kad postoji ozbiljna nakana 
u tom pogledu i kad je osiguran potrebiti nadzor.« 

7. To se načelo prema odredbama biskupa provodi po cijelom kato¬ 
ličkom svijetu u katoličkim organizacijama. Tako su na primjer ovo načelo 
opetovano naglasili svi njemački biskupi. Odredbe su njemačkog episko¬ 
pata od 1925. doslovce preuzeli i austrijski biskupi na svojoj konferenciji 
u Beču 1926., nakon što su svojim pastirskim pismom od 26. II. 1922. 
zabranili katoličkoj omladini sudjelovanje u društvima koja priređuju za¬ 
jedničke izlete, gimnastičke vježbe ili plesove za mladiće i djevojke, jer 
ih time izlažu najvećim ćudorednim pogiblima (Wiener Dioezesenblatt 
1922., 16.11., str. 12). Isto su tako i biskupi Ilirske provincije, među njima 
i biskup Mahnić, odredili: »Hoćemo prije svega da se u katoličkim omla¬ 
dinskim udruženjima zapriječi svako upoznavanje ili zajedništvo mladića 
i djevojaka« (Litt. Past ad cler. D. Prov. III, 29. XI. 1911.: Ljub. Škof. list 
1922. II. 29.). Prema tomu je sasvim dosljedno biskup Mahnić naročito 
naglasio u svojoj mariborskoj poslanici katoličkom đaštvu da je »idejna 
veza organizacija katoličkih učenika s organizacijama katoličkih učenica 
posvema dovoljna« pa zato »želi da se katoličke organizirane učenice u 
svojim posebnim organizacijama pripravljaju za svoj poziv« (Antun Mah¬ 
nić, Knjiga života 253). 

Isto tako Marijine kongregacije otklanjaju svaki zajednički rad i zabavu 
mladića i djevojaka, kako je to na primjer istaknuto na prvom sastanku upra¬ 
vitelja MK u Zagrebu (str. 73) i na Međunarodnom sastanku upravitelja MK 
u Rimu 24. V 1922. (str. 16 i 20). 


8 Prema 5. rezoluciji Quickborna i pismu presv. G. Marušića, biskupa senjskog »Hrvatskom orlov¬ 
skom savezu« od 7. srpnja 1926. 

9 Vidi: Hardy Schilgen, SJ, Du und Sie, str. 55 

10 Vidi str. 58 

8. I kod Hrvata na primjer Zlatna knjiga predviđa odijeljena društva, 
kao i poslovnik Orlovske organizacije. Sve su orlovske organizacije, pa čak 
i akademska orlovska društva, posve odijeljena. Ta se odijeljenost provodi 
ne samo u pojedinim društvima, nego i u općinama, okružjima; za sva 
Orlovska društva disciplinatorna centrala jest Hrvatski orlovski savez, a za 
Orlička društva Sveza hrvatskih orlića. 

9. Muška i ženska omladinska društva imaju »odijeljene organizaci¬ 
je, odijeljene sastanke, odijeljena odgojna glasila, odijeljene redovite aka¬ 
demije, nastupe i sletove, odijeljeno putuju i odijeljeno se zabavljaju,« 
konstatira presvijetli Marušić. Biskup Mahnić zajedno sa svim biskupima 
Ilirske provincije ozbiljno »opominje da se to ne događa (tj. zajedništvo 
mladića i djevojaka), pa naročito zabranjuje i takve predstave, pa bile one 
i pristojne u kojima nastupaju ili govore mladići i djevojke«. 11 Valja paziti 
na to da žensku tjelovježbu vodi ženska, a mušku muškarac, a da tjelovjež- 
benim i inim djevojačkim sastancima ne prisustvuju muškarci i obratno. 12 

10. »Razumije se da ova načela nimalo ne priječe da prigodom rijet¬ 
kih općih katoličkih, narodnih, pokrajinskih, dijecezanskih, župnih mani¬ 
festacija u sporazumu s vrhovnim duhovnikom priredite sletove, nastupe 
ili akademije koje se doduše održavaju na istom mjestu, ali ipak imaju 
odijeljen karakter .« 

11. »Katolički krugovi moraju se u društvenosti i gostoljubivosti po¬ 
vratiti natrag staroj jednostavnosti i čednosti. Razuzdanosti i pijančevanja 
ne daju se sdružiti s katoličkim shvaćanjem. Moderni plesovi koji su goto¬ 
vo svi najgoreg podrijetla pa ugrožavaju stidljivost i čednost, ne smiju se ni 
pod kojim uvjetom dalje trpjeti, pa ni u takozvanoj profinjenoj formi.« 13 

12. Nije mjerodavno za omladince i djevojke što je ugodno i zabavno, 
pa ni što druge organizacije čine ili govore, nego što je pravo pred Bogom 
i katoličkom savješću. 14 


11 Vidi gore točka 7. 

12 Usp. Kath. Leitsatze njemačkih i austrijskih biskupskih konferencija. Linz 1926. VIII./I. 
13 Isto VIII./6 (Odredba svih njemačkih i austrijskih biskupa). 

14 Prema 9. točki Quickborna. 

Kojim duhom trebaju disati udruženja u kojima se odgaja 
čist naraštaj, pokazuje ovo biskupsko pismo upućeno 
Hrvatskom orlovskom savezu u Zagrebu: 

Biskupski ordinarijat 
senjski i modruški ili krbavski. 

Broj 1578., 7. srpnja 1926. 

PISMO SENJSKOG BISKUPA JOSIPA MARUŠIĆA 

Predsjedništvu 
Hrvatskog orlovskog saveza 
u Zagrebu! 

Veoma me je obradovao vaš izvještaj kojim mi javljate stanje 
orlovskog pokreta na području moje biskupije. Ovakve redovite iz¬ 
vještaje smatram veoma podesnima jer pokazuju kako mora posto¬ 
jati nerazdruživa, juridički točno određena veza između organizacija 
Katoličke akcije i nadležnih biskupskih ordinarija. 

Orlovstvo odgaja u hrvatskim zemljama svoje članove po na¬ 
čelima hrvatske Zlatne knjige koja odiše nadnaravnim shvaćanjem 
života. Po Zlatnoj knjizi Orlovi postaju prava militia socialis Eccle- 
siae, socijalna vojska Crkve, koja sprema svoje članove za socijalni 
apostolat da Orlovi u ime Kristovo i u ime Crkve pomognu ostvari¬ 
ti socijalno kraljevstvo našega Gospoda. Prava je utjeha za jednoga 
biskupa u ovim vremenima kad gleda kako mu je promisao Božji 
u posljednje vrijeme stavio na raspolaganje novu pomoć, nove su¬ 
radnike u apostolatu, četu odabranih svjetovnjaka koji sudjeluju u 
bitnoj misiji svete Crkve: u spašavanju duša. Samo naprijed, mladi 
pregaoci, zacrtanim putem, kako vam ga je zacrtao sam današnji 
Sveti Otac Pio XI. Vaš će rad, nastojanje i vaše žrtve pratiti i dalje 
blagoslov Božji jer ćete, uvjeren sam, i dalje neustrašivo, kao i uvijek 
dosad, raditi prema odredbama i željama Sv. Stolice i vaših biskupa, 
jer ćete i nadalje ustrajati na tom putu kao pravi defensores fidei 
(branitelji vjere) , kako je papa Benedikt XV. nazvao Orlove, jer ćete 
uvijek u život provoditi ono što od vas traži i želi Crkva po Sv. Stoli- 

ci, po mjesnim biskupima i njihovim delegatima u vašim društvima 
i središnjicama - po orlovskim duhovnicima. 

Vaše odgojne metode odgovaraju zasadama suvremene katolič¬ 
ke pedagogije. Vi smatrate da je kod omladine tjelesni odgoj tek dio 
općega odgoja i stoga skrećete pažnju i na ovu stranu odgoja. Vi ste 
uvjereni, a to je iskustvo i drugih naroda, da je sustavni tjelesni od¬ 
goj jedno od najboljih naravnih sredstava da se odgoji čist naraštaj. 
Time Orlovstvo rješava jedan od najtežih problema odgajanja novih 
pokoljenja o čemu napokon ovisi zdrava budućnost cijeloga naroda. 
Zato je senjska dekanska konferencija 1926. i zaključila da se na po¬ 
dručju mojih biskupija i apostolske administrature sustavno uvode 
organizacije Orlova i Orlića u čitavu katoličku omladinu. Osnovica 
čitavom orlovskom radu neka i dalje ostane katolička vjera, a vrhov¬ 
ni autoritet Crkva, pa će onda Orlovstvu sigurno i poći za rukom 
da dostigne svoj visoki cilj, da izgradi kod omladine tip potpunog, 
savjesnog, dosljednog i značajnog katolika, odnosno katolkinje. 

Pohvalno je što je Orlovstvo osobitu pozornost posvetilo odgoju 
đaštva koje treba biti kvascem orlovskog apostolata među ostalim 
staležima hrvatske omladine. Orlovskim se radom među đaštvom 
započelo upravo na području mojih biskupija, u samome Senju, go¬ 
tovo godinu dana prije Maribora, pa se tim radom i dalje nastavlja. 
Pokazalo se kako orlovski odgojni sustav odgovara potrebama suvre¬ 
menoga đaka kojemu s jedne strane prijeti pogibao da zastrani zbog 
neplodnog, pretjeranog ili jednostranog intelektualizma, a s druge 
strane da podlegne poganskom sportskom materijalizmu koji goji 
tijelo radi tijela, a ne, kako to čini Orlovstvo, da tijelo postane po¬ 
slušno oruđe duše koja vrši volju Božju. 

Na teritoriju moje biskupije održali su se i prvi orlovski nastupi. 
To ističem stoga jer mi je drago što mogu ustanoviti da i danas hr¬ 
vatsko Orlovstvo diše onim duhom rada, žrtve i samoprijegora kao 
u svojim prvim počecima. Ti su naime prvi nastupi što su ih prire¬ 
dili u Senju Orlovi-gimnazijalci 8. XII. 1919. i Orlice-gimnazijalke 
u siječnju 1920. - bili sasvim odijeljeni. Kako razabirem iz vašeg 
Organizacijskog vjesnika od 1. VI. o. g. str. 30. vi hoćete da omla¬ 
dina ozbiljno radi pa zato imate odijeljene organizacije, odijeljene 
sastanke, odijeljena odgojna glasila, odijeljene redovite akademije, 
nastupe i sletove, odijeljeno putujete i odijeljeno se zabavljate. Tako 

i valja. To je u duhu misli i želje biskupa Mahnića u mariborskoj 
poslanici. Razumije se da ova načela nimalo ne priječe da prigodom 
rijetkih, općih katoličkih, narodnih, pokrajinskih, dijecezanskih, žu¬ 
pnih manifestacija u sporazumu s vašim vrhovnim duhovnikom, a u 
dogovoru sa Svezom hrvatskih orlića priredite sletove, nastupe ili 
akademije koje se doduše održavaju na istom mjestu, ali ipak imaju 
odijeljen karakter. 

Kao biskup mogu imati povjerenje u Orlovski pokret koji se 
uvijek stavlja na crkveno stanovište pa u svemu sluša odredbe i želje 
i savjete Sv. Stolice i svojih nadležnih biskupa i njihovih zastupnika u 
vašim društvima i u vašoj centrali, vaših duhovnika koji vas povezuju 
s crkvenim autoritetom. Neka vas Svemogući blagoslovi u vašem 
radu i apostolatu. Neka sv. Ivan Evanđelist, vaš zaštitnik, i sv. Aloj- 
zije, zaštitnik katoličke omladine cijeloga svijeta, isprose hrvatskim 
Orlovima milost da ustraju u borbi čisti i neokaljani, a sv. Franjo 
Asiški, zaštitnik cijele Katoličke akcije, neka isprosi Orlovstvu onaj 
apostolski žar kojim je sam gorio u svom apostolskom djelovanju. 

Šaljem Hrvatskom orlovskom savezu i njegovu predsjedništvu, 
kao i Mahnićevom Đačkom orlovskom okružju svoj biskupski bla¬ 
goslov. 


Senj, dne 7. srpnja 1926. 


Dr. Josip Marušić, biskup 

ŽIVOTOPIS SV IVANE OD ARKA 


Uvod 

Ako želimo shvatiti svu veličinu sv. Ivane od Arka, potrebno je 
barem u glavnim crtama prikazati stanje Francuske u početku XV 
stoljeća. U to je doba sam Pariz bio u rukama Engleza, a zakoniti 
vladar Karlo VII. nije mnogo mario što je izgubio skoro cijelu kralje¬ 
vinu. Sami su francuski velikaši bili nesložni, a vojvoda od Burgun- 
dije bio je saveznikom Engleza. A koliko li je narod morao trpjeti u 
ovo doba rata s Englezima, u ovo doba građanskih ratova! Gradovi 
i sela bili su opljačkani, stranačke borbe iscrpljivale su narodne sile, 
mnoga su sela posve opustjela. Bijeda i očaj prevladavali su posvuda 
i izgledalo je da će Francuska posve propasti. 

I eto, u ovo doba narodnoga propadanja Bog se posluži jednom 
ženom da spasi francuski narod i njegovu državu. I uspomena na 
velika djela sv. Ivane od Arka ne živi samo u srcima Francuza, već je 
ova djevica postala svim narodima znamenom rodoljubne misli koja 
se stavila u službu kraljevstva Božjega. 

Zaista, izvanredna je pojava gledati djevicu, koja je skoro još 
dijete, kako se pokorava tajanstvenim zapovijedima, ostavlja rodi¬ 
teljsku kuću s odlukom da spasi svoju domovinu. Ona ide kralju, 
zapovijeda armijama, oslobađa gradove, pobjeđuje u bitkama i tjera 
u nepriliku najvještije generale; jedna seoska djevojka koja ne zna 
ni abecede daje savjet u ratnim vijećima i podučava ratnike koji su 
ostarjeli u bitkama. A u času kada je ljudska zavist zasjenila njenu 
slavu, u času kada je mogla uživati zahvalnost kralja i svoga naroda, 
eto, upravo u tom času ona pada u ruke svojih neprijatelja. Bace je 
u zatvor i podvrgavaju izdajničkim ispitivanjima. Osude je na smrt i 
ona umire na lomači. 

Je li to pjesma ili legenda? Ne, to je posve obična i istinita povijest 
bez ikakvih uljepšavanja i uresa. U ovoj ću vam knjižici iznijeti glavne 
zgode iz njezina života i vidjet ćete kako ova djevica i njezin život ne 
oduševljavaju samo sinove njenoga naroda, već ona mora oduševiti 
sve ljude koji u svome srcu još imaju nešto idealizma. 

I. DJETINJSTVO 


Domremy je malo selo u okružju Vosgesa. Nalazi se na krajnjoj grani¬ 
ci Francuske, odmah uz Lotaringiju. Karlo V pripojio je ovo mjesto Fran¬ 
cuskoj u godini 1365. 

Početkom XV stoljeća nastanjivali su Domremy dobri ratari koji su 
živjeli u priličnom blagostanju. Potpadali su izravno pod francuskoga kra¬ 
lja. No budući da je ovaj bio slab, to im je jedini Bog bio zaštita. Živjeli su 
sretno usred male plodne ravnice i u svemu se slagali. Fjubili su Francusku 
koja je toliko stradala poradi ratnih nesreća. 

Ivana se rodila 6. siječnja 1412. u priprostoj kućici koja se još sačuva¬ 
la. Ona je četvrto dijete, a njen je otac u znoju svoga lica radio da uzmogne 
uzdržavati svoju obitelj. 

Još danas hodočasnici pohađaju kuću gdje se rodila Ivana. Tu se nalazi 
prostrana soba, velika peć i tri manje sobice. Nad sobama nalazi se tavan. 
Oko kuće su bile štale, koje se danas više ne vide, te mali vrtić koji je gra¬ 
ničio s grobljem. (Danas je kuća pretvorena u muzej.) 

Povjesničari pripovijedaju da su se na Bogojavljenje stanovnici 
Domremyja radosno vratili svojim kućama. Sami nisu znali što ova radost 
znači. Štoviše, i sami pijetlovi i kvočke pokazivali su osobitu radost. Rekli 
su da se djevojčica rodila kod Jakova od Arka, ali nitko ovome običnom 
događaju nije pripisivao nikakve važnosti. 

Ivanina majka zvala se Izabela Romee pl. Vouthon. »Bila je dobra ka¬ 
tolkinja, dobra žena, dobra glasa.« Roditelji Ivanini bili su štovani i nemoj¬ 
mo se čuditi da su četiri kuma i četiri kumice otpratile dijete na krštenje 
u crkvu. Među ovima bila je supruga gradonačelnika. 

Ivana je istodobno učila govoriti i moliti se. Već ju je u najranijoj 
mladosti majka naučila moliti Očenaš, Zdravo, Marijo i Apostolsko vjero¬ 
vanje. Kada je Ivana malo poodrasla, pribivala je svaki dan sv. misi; često 
se ispovijedala i primala sv. pričest. Kad bi zazvonio Anđeo Gospodnji, ona 
bi pokleknula, bez obzira na mjesto gdje se nalazila. Vrlo je rado slušala 
kako zvona zvone pa joj nije bilo milo kad bi Perrier, trgovac suknom, koji 
je istodobno bio i sakristan, zaboravio navečer zazvoniti. Ivana je bila raža- 
lošćena radi toga i molila je toga čovjeka da bude mnogo točniji. Radi toga 
mu je Ivana obećala dar što mu ga je sama napravila od vune svojih ovaca. 

Ivana je bila prava djevojka; ljubila je kućne poslove i pomagala svo¬ 
jim roditeljima u polju i na ognjištu; često je prela i čuvala stada. No nije 
bila samo dobra djevojka, već se rano isticala u kršćanskim krepostima. 
Povijest nam govori da je mala Ivanka njegovala bolesnike i darivala siro¬ 
mahe koje je dozivala svome očinskom stolu. Češće bi dala svoj krevet za- 
lutalim nesretnicima te bi noći prodrijemala uz peć na stoliću. Ova njena 

djevojačka umiljatost privlačila je svakoga i svi koji su je u selu i okolici 
poznavali, vrlo su je voljeli. Njen župnik Vilim Frontz izjavio je »da je bila 
dobra kršćanka i da nije nikad u svojoj župi vidio bolje i da bolje nema«. 

Kada gledamo ovu jednostavnu i priprostu djevojku, nitko ne bi re¬ 
kao da će postati uzorom svih vjekova. U stanovito doba dana rado se igra¬ 
la sa svojim najboljim drugaricama koje se zvahu Mengette i Hauviette. 

Skoro svake subote Ivana bi odvela svoje družice u glasovito prošte¬ 
nište Notre-Dame de Bermont koje se nalazilo na sjever od Domremyja. 
To je mala kapelica koja još danas tamo stoji, a nalazi se usred šuma na 
vrhu jednoga brežuljka. Još danas se tamo vidi isto veliko raspelo i mogu 
se promatrati seoski kipovi Djevice i sv. Ane te stara kamena krstionica i 
zvonce. Ovamo je dolazila Ivana svake subote i palila svijeće i kitila oltar 
cvijećem. Ljudi su se malo podsmjehivali ovim pobožnim navadama dje¬ 
teta jer se činilo da je dijete nešto pretjerano. Ivana je, ne obazirući se na 
ove prigovore, i dalje plela vijence Gospi. 

Iz svega dosadašnjega vidjesmo da je Ivana bila obdarena svim onim 
naravnim darovima koji rese pravu seosku djevojku. Na njoj nije bilo ništa 
stroga i tajanstvena. Ona nije bila ni nestašno djevojče niti odveć velika 
»bogomoljka«. Bila je marljiva i može se reći: nije se razlikovala svojom 
vanjštinom od drugih. Bila je poslušna i uslužna, pripravljala jelo, krpala 
haljine, a kad bi zgotovila obične kućne poslove, prela bi lan ili konoplju. 
Katkad je štoviše, kako već rekosmo, sama vodila ovce u polje. Govori se, 
a i sami neprijatelji su joj to predbacivah, da su je ptice s proplanka pozna¬ 
vale, oblijetale su oko nje i cvrkutale, sjedale su na njena ramena i iz njenih 
ruku uzimale hranu. Ona se je nakon posla otišla zabavljati sa svojim pri¬ 
jateljicama i skupa bi pošle u Bois Chenu. Bois Chenu znači prastara šuma 
i tu se nalazila jedna prekrasna bukva, nazvana Beau-May, pod kojom bi 
se djeca igrala. Bio je običaj da se u četvrtu korizmenu nedjelju (Laetare) 
dođe u tu šumu na igranku, a dan da se završi zakuskom. Stari su ljudi 
pripisivah ovome mjestu svakakve čudnovate stvari, ali povjesničari vele 
da ove dječje igre, kojima je Ivana prisustvovala, nemaju ništa zajedničko s 
pričama o vješticama i utvarama kojima je narodna mašta obavila ovaj kraj. 

Iz svega što smo čuli o Ivani proizlazi da na ovu seosku djevojku mo¬ 
žemo primijeniti riječi Svetoga pisma koje se odnose na drugu slavnu ženu 
- Juditu: »Ne bijaše nikoga koji bi kazao što ružno o njoj, jer je bila jako 
bogobojazna« (Jdt 8,8). 

Međutim, velik je dio Francuske stenjao pod jarmom Engleza, a fran¬ 
cuski kralj Karlo VII. nije bio u stanju pomoći svojoj kraljevini. Može se 
reći da je Karlu tek ostao kraljevski naslov. Englezi, Burginjonci i Bretonci 
su posve oslabili njegovu vojsku i na juriš osvojili najjače utvrde. A sada su 


375 


se sva ratna nastojanja usredotočila oko zidina grada Orleansa. Padne li ta 
utvrda, Englezima je otvoren put u središte Francuske. 

Tek su tu i tamo u selo Ivanino dopirale glasine o ovom strašnom i 
dugotrajnom ratu. Tako Ivana jednoga dana začuje govoriti o ratu. Sama ta 
riječ djelovala je na nju porazno: svagdje je vidjela u mašti juriše, pljačku, 
od požara crveno nebo i sve je to mučilo njezino srce. Cesto je puta vidjela 
kako se djeca Domremyja, koja su bila odana francuskome kralju, do krvi 
biju s djecom susjednoga sela Maxeyja koja su bila odana burginjonskoj 
stranci. Jamačno je ona zavijala rane po gdjekojemu ranjeniku koji bi se 
vratio s ovih krvavih pustolovina. 

Sudbonosni su bili ovi dani i svi su ljudi izgubili glavu. Upravo kad 
su i najsrčaniji vojskovođe napustili svaku nadu, spas je domovine ovisio 
o jednoj ženi. 

Sto se dogodilo? 


II. UKAZANJA 

Kada je Ivani od Arka bilo 13 godina, ukaza joj se vrhovni vojskovođa 
nebeskih četa, sv. Mihovil arkanđeo. To je bilo početkom godine 1424. On 
je bio opkoljen nebrojenim anđelima i zapovjedi joj kao negda glasovitom 
židovskom junaku Judi Makabejcu: »Prihvati ovaj sveti mač: Božji je dar, 
njime ćeš slomiti neprijatelje!« (2 Mak 15,16) 

Evo kako se sve to zbilo. Čuvala je ovce svoga oca na livadi kad joj 
izdaleka jedan dječak dovikne da je majka treba. Ivanka smjesta posluša, 
no Isabella Romee je nije zvala i silno se začudi. Kad je zazvonio Anđeo 
Gospodnji, Ivana iziđe u vrt pomoliti se. Najedanput sa strane crkve začu¬ 
je posve jasni glas: 

- Ivanko!Ivanko! 

Ona se okrene da vidi odakle dolazi ovaj pronicavi glas, no najedan¬ 
put je velika svjetlost opkoli. Opazi jednu osobu, vrlo odličnih poteza, a 
bila je okružena velikim mnoštvom nebeskih bića. 

A glas ponovi: 

- Ivanko! Ivanko! Budi dobra i pobožna, ljubi Boga, idi u crkvu. 

Dijete se prepadne i baci se na koljena. Pošto je strah iščeznuo, obuze 

je velika radost i živo povjerenje: imala je osjećaj da se mora odreći sva¬ 
ke zemaljske sklonosti i treba biti spremna na poziv Božji. Ovdje u vrtu 
svojega oca ona pade ničice i položi zavjet djevičanstva. No doskora joj 
arkanđeo sv. Mihovil otkrije veliku bijedu u kojoj se nalazila francuska kra¬ 
ljevina i prikaže joj sva zla što ih Englezi nanašaju njenoj domovini. Pokaže 
joj također kako francuska kruna ima ovjenčati glavu Engleza Henrika od 
Lancastre, a da se francuski kralj posvuda posprdno nazivlje imenom »mali 


376 


kralj iz Bourgesa«. Nesretnoga su kralja opkolili pohlepni dvorjanici; on 
nema novaca, nema više ni prave vojske, a skoro se i ne brine ponovno 
steći svoju kraljevinu. 

Zaista, mala Ivana osjeti svu bijedu pobijeđene, izdane, rascijepane i 
ponižene domovine: Francuska Klodviga, Karla Velikoga, sv. Ljudevita trza 
se u smrtnoj borbi. 

Sve je to tako ganulo Ivanu da je ona zapitala sv. Mihovila tko će 
spasiti njenu domovinu. 

- To si ti, kći Božja... - reče Arkanđeo... - Otputuj, idi u Francusku, 
potrebno je. 

Ivana je primijetila da je ona tek siromašno djevojče koje ne zna ni 
abecedu, ni jahati, ni ratovati. 

Arkanđeo joj obeća da će dvije svetice doći poučiti ju i voditi. To 
bijahu sv. Katarina i sv. Margareta. 

One zaista dođoše. Ivana ih nježno gledala, a one su je ljubile. Ivana 
ih je držala za ruke i nije mogla naužiti se svoje sreće. 

U jednome od ovih ukazanja dijete je zamolilo sv. Katarinu da se do¬ 
takne prstena što joj ga je njena majka dala; možda je to bilo radi spome¬ 
na na onaj čudotvorni prsten što ga je Spasitelj nataknuo na prst djevice 
mučenice svete Kate. Ivana je silno poštivala svetice, ljubila je mjesto gdje 
su se ukazale. Često je išla u crkvu u Moncel gdje se nalazio kip sv. Ar- 
kanđela; isto je išla u Maxey da se moli pred oltarom sv. Katarine ili pred 
kamenim kipom sv. Margarete koji se još vidi u staroj crkvi u Domremyju. 
Vrlo se pobožna Ivana i sada često ispovijedala i pričešćivala. I sada je iz¬ 
garala posebnom ljubavlju prema bližnjemu: pohađala je bolesnike, tješila 
žalosne i velikodušno svima pomagala. 

No, u to se doba neprijateljska vojska približavala Domremyju 
(1425. g.). Stanovnici grada tražili su sklonište unutar zidina Neufchate- 
aua koji se nalazio nekoliko kilometara udaljen od grada. Ovdje se sklonio 
Jakov od Arka sa svojom ženom i sa svojom djecom. Nastanili se u ko- 
načištu Katarine la Rousse kojoj je Ivana pomagala u kućnim poslovima, 
ako nije išla u polje čuvati stado. Nekoliko dana nakon toga svi se vrate u 
Domremy, a crkva je, međutim, djelomično izgorjela. 

Dok se crkva popravljala, Ivana je svaki dan išla na misu u Greux, a 
kad bi prolazila pokraj spaljene crkve, ona bi se prekrižila. 

Danas se nalazi u Domremyju odlična bazilika koja je sazdana u Bois 
Chenuu. Podsjeća na sva ona divna djela što ih je izveo Bog da spasi Fran¬ 
cusku. Posvećena je sv. Mihovilu, a jedan je oltar podignut Našoj Gospi 
od Vojska. 

Arkanđeo se češće ukazivao Ivani. 

- Idi - reče joj sv. Mihovil. - Idi, potraži Roberta de Baudricourta, 
kapetana Vaucoulersa, i on će te poslati kralju. - Ja sam tek siromašna 
seoska djevojka, ne znam ni ratovati ni jahati, tko će me poučiti u onomu 
što moram znati? - Bog se za sve pobrinuo - rekao joj Arkanđeo - bit će ti 
dane dvije nebeske savjetnice. 

Ivana je vidjela, kako već rekosmo, dvije bijele osobe urešene boga¬ 
tim krunama: sv. Katarinu i sv. Margaretu. Ove su je pratile kroz cijeli njen 
život. 

No, Ivana se opirala ovim glasovima. Sto, zar ona, jednostavna se¬ 
ljanka, koja nije vješta ratnome umijeću, da pođe u rat i postane vojsko¬ 
vođom?! Ona se sve više opiraše. Ta, tko može od nje tražiti da preslicu 
zamijeni mačem, a pastirsku frulu zveketom ratnih trublji?! 

No, glasovi su postali sve odlučniji. »Ivano, kćeri Božja, idi, idi«, dovi¬ 
kivali su joj. A kako je djevojka bez prestanka iznosila svoju slabost i svoju 
nemoć, oni su nastavljali: »Idi, idi, Bog će ti pomoći; povratit ćeš kralju 
njegovu lijepu francusku kraljevinu.« 

Ivana je plakala jer joj se činilo da ovaj poziv nadmašuje njene sile. I 
njen joj je otac bio protivan; već su ga dvije godine mučili čudnovati sni 
i jednoga je dana rekao svojoj ženi: »Kad bih znao da će se takve stvari 
dogoditi, rekao bih Ivaninoj braći da je utope, a kad oni ne bi poslušali, ja 
bih je sam ugušio.« 

Napokon Ivana odluči poslušati glas Božji. Ali kako će ostaviti očin¬ 
sku kuću? Kome će se povjeriti? 

III. VAUCOULEURS 

Dozvolom svojih roditelja pođe Ivana u svibnju 1428. u selo Burey 
koje se nalazilo između Domremyja i Vaucouleursa. Tu je bio njen ujak 
Durand Laxart. Ivana ga je oduševila za svoju misiju; ispripovjedila mu je 
svoja viđenja, ukazanja arkanđela i svetica, a kada je dovršila svoje riječi 
Laxart je poviknuo pun svetoga zanosa: »Da, sam Bog ti je progovorio, 
moja kćeri i ja ću ga sam poslušati. Sto mogu učiniti za te?« - »Odvedi 
me Robertu od Baudricourta, kapetanu vaucouleurskom, neka me pošalje 
dofenu Karlu.« - »Učinit ću to«, odgovori Durand i oni odoše. 

Duradnu je lako bilo doći do Roberta. Sve mu je ispripovijedao što je 
znao o Ivanki, ali ga je stari ratnik porugljivo slušao. Posavjetovao se sa svo¬ 
jim časnicima i došao do zaključka da bi bilo upravo smiješno poslati fran¬ 
cuskomu kralju šesnaestogodišnju djevojku. Pozove seljaka i reče mu: »Tvoja 
je nećakinja luda, odvedi je natrag njenim roditeljima i dobro je išćuškaj.« 

Baudricourt je tako vrijeđao Ivanu te joj se učinilo da može bez nje¬ 
gove dozvole otići u Francusku. Pođe pješice s Laxartom i s građaninom 

iz Vaucouleursa koji se zvao Jakov Alei. Nekoliko kilometara iza Vaucou- 
leursa zaustave se u kapelici sv. Nikole. Ovdje joj njeni glasovi rekoše da 
se vrati natrag u Vaucouleurs i da ondje svakako pridobije kapetana grada. 

U Vaucouleursu je stanovala u kući kolara Leroyera. Kolarova ju je 
žena pratila u crkvu Naše Gospe. 

No, Ivana se morala natrag vratiti u Domremy da radeći i moleći, 
očekuje čas Gospodnji. 

U mjesecu prosincu ponovno začuje glas da mora poći. Ona se spre¬ 
mi na put i zauvijek ostavi svoje selo i svoju obitelj. 

Velika je to žrtva napustiti sve one koje čovjek ljubi; kuću gdje je ro¬ 
đena i ove dobre prijateljice iz djetinjstva, Mengettu, Hauviettu, te svoju 
braću, svoga oca i svoju majku koja će možda od tuge umrijeti. Svejedno 
je; Bog je progovorio, a djevica poslušala. Sama je kazivala: »Da sam imala 
stotinu otaca i stotinu majki i da sam bila kraljeva kći, i da sam morala i 
sve do koljena izlizati svoje noge, ja bih unatoč svemu tome otišla da po¬ 
slušam Boga.« U Bureyu je ponovno sa sobom povela svoga ujaka i pošla 
u Vaucouleurs. 

Upravo toga dana francuske su čete pobijedile kod Rouvreya. Kada je 
Ivana došla Robertu i najavila mu ovu pobjedu, on se silno začudi jer nitko 
nije mogao za to znati. Tako se kapetan začudio da je dozvao svećenika 
Ivana Foumera koji je obukao štolu i stao Ivanu škropiti blagoslovljenom 
vodom. Baudricourt je bio razuvjeren. On zaključi poslati Ivanu kralju. 
Sam joj pokloni mač i dade joj kao pratioca Bertranda od Poulengyja, Iva¬ 
na od Metza i njihove sluge Julija i Homercourta, zatim jednoga glasnika 
i jednoga kraljevskog strijelca. Dana 25. veljače 1429. oboružana Ivana 
skoči na ratnoga konja i uz poklik mnoštva odleti. Kapetan je mjesto opro¬ 
štaja za njom vikao: 

- Idi, i neka se dogodi što bilo! 

Ivana Djevica, to je bilo odsada njeno ime. Ona je izašla iz Vaucoule¬ 
ursa kroz Francuska vrata. 

Ivanu je pratilo šest muževa. Nosila je crn prsluk, kratke hlače, krat¬ 
ku suknju od sivkasto crne boje; kose su joj bile podrezane i imala je crnu 
kapicu. Iako je Ivani bilo tek 17 godina, bila je visoka i snažna, njen je 
pogled bio vedar i nadahnut i davao je njenome izgledu neizrecivu blagost. 
Usput je prolazila kroz predjele u kojima su se nalazili vojnici i pljačkaši. 
Vrlo se oprezno išlo naprijed, iako je Ivana svoju pratnju uvjeravala da im 
se ne će ništa dogoditi. Zaustavili su se u opatiji sv. Urbana i u katedrali 
u Auxerreu da prisustvuju svetoj misi. Prešli su rijeku Loiru kod Giena i 
odavle je stigla u opkoljeni grad Orleans vijest da jedna djevica, koja je sišla 
s neba, dolazi u pomoć. Ivana se zaustavi u crkvi sv. Katarine u Fierboisu. 
Bila je upravo nedjelja. Tu je pribivala trima misama i dade napisati kralju 

Karlu list u kojemu od njega traži da je primi. Kad se približavala Chinonu 
gdje je bio kralj, razbojnici koji su pripadali stranci Armanjaka saznaše da 
se približava mala četa i odluče je iz zasjede napasti i opljačkati. U času 
kad su htjeli izvesti svoju zamisao bili su kao pribijeni na svoje mjesto i 
nisu se mogli ni pomaknuti. Ivana i njeni pratioci prođoše posve mirno; 
nisu ni slutili u kakvoj su se opasnosti nalazili. Stigoše u grad Chinon 6. 
ožujka - upravo kada je zvonilo na Zdravo Marijo. 

IV KOD KRALJA 

Ivanu nisu odmah primili. Nastanili su je u jednoj kući koja se nalazila 
u blizini dvorca. Kraljevi su savjetnici proučavah Ivaninu molbu. Poslaše 
joj nekoliko časnika da je ispitaju. Zatim je došlo k njoj nekoliko svećeni¬ 
ka. Ovima je ona izjavila da joj je nebo naložilo da grad Orleans oslobodi 
opsade, odvede Karla VII. u Reims gdje ima biti posvećen i okrunjen. 
Kraljevi se savjetnici nisu mogli nikako složiti: jedni su držali da je ona 
ludo stvorenje i smatrali smiješnim dopustiti joj da se sastane s kraljem. 
Druga stranka koja se služila kraljem u političke svrhe, pobojala se da se 
radi o uplitanju neba. Izaslanici grada Orleansa dojavljivah su kralju da 
im pošalje Djevicu koja će ih osloboditi. Svećenici koji su ispitivali Ivanu, 
kao i druga svjedočanstva što su hvalila njezine kreposti, skloniše napokon 
kralja i on je odluči primiti. - U času kad je ona ulazila u dvorac, bilo je to 
9. ožujka 1429., i nedaleko od lančanoga mosta susretne jednoga ratnika 
koji joj se naruga i izgovori proste riječi s nekoliko psovki. 

»Ah! U ime Božje! Ti ga niječeš, a tako si blizu smrti.« Jedan sat na¬ 
kon toga ružitelj je pao u vodu i ugušio se. 

Ivana je najavila da će prepoznati kralja, a da ga prije nije nikada vi¬ 
djela. 

Vladar je odredio za audijenciju veliku dvoranu; sve je u njoj bilo ure¬ 
đeno i urešeno kraljevskim luksuzom. Htjeli su time dovesti u nepriliku 
mladu seljanku iz Domremyja. Da se uzmogne rasvijetliti ova prostrana 
dvorana postavili su naokolo 50 vojnika, a svaki je držao baklju. 

U ovome blistavom sjaju caklilo se drago kamenje te zlatni vezovi 
koji su se nalazili na svečanim odijelima velikaša i dvorjana. Tri stotine vi¬ 
tezova opkoljavalo je ove plemiće. - Uvedoše Djevicu. Vrhovni kućni me¬ 
štar odvede je vojvodi Clermontskom koji je bio bogato odjeven i ponašao 
se kao da bi bio sam kralj Karlo VII. On učini kao da će primiti poklone 
Ivanine, ali se ona najednom zaustavi: 

»To nije kralj«, izjavi ona. 

I anđeo ju je vodio: ona izravno ode Karlu koji se nalazio među mnoš¬ 
tvom i tri puta se pred njim pokloni, kako su to tražili dvorski običaji. 
»Neka Vam Bog da dobar život, mili prinče«, reče mu ona. 

»Ja nisam kralj,« odgovori Karlo VII., »eno ga tamo!« I on ponovno 
pokaza na vojvodu od Clermonta. 

»U ime Božje, to ste Vi i nitko drugi«, odgovori Ivana. »Došla sam 
k Vama, poslana od Kralja neba. Ime mi je Ivana Djevica. Ako želite čuti 
savjet što Vam ga donosim, steči ćete svoju kraljevinu, a Englezi će izaći 
iz Francuske.« 

»Kako glasi ovaj divan savjet?« 

»Bog Vam poručuje da se dadete na posao, a ja ću osloboditi Orleans 
od opsade. Odvest ću Vas u Reims gdje ćete biti posvećeni i primiti kra¬ 
ljevsku krunu. Vi ćete tako postati zastupnikom Kralja nebesa koji je kralj 
Francuske.« 

Ivana zatim povuče kralja na stranu i otkrije mu njegove tajne koje su 
se odnosile na pravo što ga on ima na krunu te na njegovo zakonito potom¬ 
stvo i na namisao koju je imao da se skloni u Španjolsku. Kralj nije nikada 
nikome govorio o ovim namislima. Ovo ga je otkriće pridobilo. 

Ivana dovrši ovim riječima: »Da, Bog je čuo Vašu molitvu i on je 
upravio moje korake prema Vama. Ja sam tek siromašna seoska djevojka, 
ali ću Vam otkriti sredstva koja su mi na Božanski način objavljena da 
uzmognete izbaciti svoje protivnike izvan granica i staviti na svoju glavu 
francusku krunu.« 

»Što moram učiniti?« 

»Plemeniti gospodaru, dajte mi oružje i vojnike. Pouzdajte se, znat ću 
se s njima služiti.« 

Radosnim se licem kralj okrene prema dvorjanicima i reče im: 

»Ova mi je Djevica poslana od Boga da mi pomogne da ponovno ste- 
knem svoju kraljevinu. No, potrebno je da se ona temeljitije ispita i da se 
onda učini sve potrebno.« 


V. POITIERS 

Pošto je audijencija bila gotova, Karlo VII. povjeri Djevicu jednoj 
kreposnoj ženi. Kad je Ivana bila sama, često je klečeći govorila u glasovi¬ 
ma i plakala. Komisija svećenika na čelu s biskupom iz Poitiersa započne 
ispitivati Ivanu. Odlučiše je poslati u Poitiers gdje se nalazio parlament i 
kraljevsko sveučilište. 

U Poitiersu se nalazila komisija učenih svećenika i članova parlamen¬ 
ta. Njen je stan bio u hotelu »K Ružici« u kući Ivana Rabateaua. Narod je 
već oduševljeno pozdravljao Ivanu. Velikaši, građani i djeca iz naroda do- 

lazili su k njoj. Ivana je zadivila komisiju svojim odgovorima. Ovaj je ispit 
trajao puna tri tjedna. Govorili su joj: »Ako Bog hoće istjerati Engleze, ne 
treba vojnike.« 

»U ime Božje,« odgovori ona, »vojnici će ratovati, a Bog će dati po¬ 
bjedu.« Na sva je pitanja odgovarala: »Dolazim sa strane Kralja nebesa da 
oslobodim Orleans od opsade i odvedem kralja u Reims da tamo bude 
okrunjen.« 

U svojim je odgovorima bila vrlo duhovita. Dominikanac Seguin nije 
govorio čisto francuski, već je govorio limuzanskim narječjem. On je zapi¬ 
tao Ivanu kojim jezikom govori sv. Mihovil? 

»Boljim nego Vi«, odgovori mu ona. 

»Vjerujete li Vi u Boga?« doda Seguin. 

»Isto kao i Vi«, odgovori mu ona. 

Seguin je htio čudo te da tako potvrdi svoje izjave. 

»U ime Božje,« reče Ivana, »ja nisam u Poitiersu da činim čudesa, već 
me pošaljite pred Orleans i pokazat ću Vam čudesa koja sam došla činiti.« 

Izvještaj crkvene komisije bio je sklon Ivani i to treba dobro zapamti¬ 
ti. Liberalci tvrde da je Crkva dala spaliti Ivanu. Ivanu su spalili shizmatici, 
otpadnici koji su se prodali Engleskoj. Crkva je već ispočetka potvrdila 
Ivanino poslanje. Dokaz je tomu upravo sud te komisije u Poitiersu. 

Nakon šest tjedana i kraljevski savjet izrazi povjerenje Ivani. Karlo 
VII. odvede Djevicu u Tours gdje joj Colas od Montbazona dade načiniti 
vojničku opremu. 


VI. ORLEANS 

Ivana naredi slikaru Hennesu Polnoiru da joj napravi zastavu prema 
nacrtu što joj ga je pokazao arkanđeo sv. Mihovil i svetice Katarina i Mar¬ 
gareta. Ona nije nikada htjela ratovati pod drugom zastavom. Zastava je 
bila od bijeloga sukna obrubljena svilom i posuta ljiljanovim cvijećem. S 
jedne joj se strane nalazila slika Spasiteljeva u svome veličanstvu kako 
ga nose dva anđela u molitvi. Do njegovih su nogu bile riječi JESUS - 
MARIA. S druge strane nalazio se grb Francuske što ga nose dva anđela i 
slika Navještenja. Kada je Ivana jurišala na neprijatelja, ona je svoju zasta¬ 
vu uvijek držala u ruci da time označi kako njeno zvanje ima nadnaravan 
značaj i kako se ne mora služiti mačem. Ivana nije nikada prolila ljudsku 
krv. Glasovi su joj također pokazali mjesto gdje se nalazi mač koji je bio za 
nju određen. Bio je u crkvi sv. Katarine od Fierboisa. Ivana pošalje glasnika 
koji na određenom mjestu nađe zahrđali mač. Sakristani ga stadoše čistiti, 
ali je rđa sama od sebe pala i na blistavom se maču ukaže pet malih križića. 

Poslanica Božja imala je svoju vojničku pratnju u kojoj su se nalazili 
časnici i plemići. Svi su je morali slušati. Divno je bilo gledati je u njenom 
bijelom oklopu gdje jaše na lijepom crnom konju. Imala je sjekiricu sa 
strane, bijelu zastavu u desnoj ruci, a uz bok mač sv. Katarine. Izgledala je 
kao anđeo poslan s neba. Ovakva Ivana otišla je u Blois gdje se vojska imala 
sastati između 25. i 27. travnja 1429. Međutim se i žalost njenih roditelja 
pretvorila u oduševljenje i njezina dva brata Petar i Ivan već su bili uz nju. 
S njima je došao i redovnik augustinac imenom o. Pasquerel. Ovoga je 
Ivanina majka poslala da bude djevičin ispovjednik. A sama majka Izabela 
Romee u to je doba otišla na proštenje u Notre-Dame du Puy i tu se mo¬ 
lila da Bog zaštiti njenu kćer. Tri je dana Ivana bila u Bloisu. 

Ivana postade vojskovođom vojnika koji su bili velikim dijelom pljač¬ 
kaši i razbojnici. Budući da je došla u ime Isusa Krista, nije htjela zapovi¬ 
jedati ovakvim razbojnicima. »Brate Pasquerelu,« reče ona svome duhov¬ 
niku, »treba obraćati naše vojnike.« I pod utjecajem ove Djevice vojnici 
se stadoše kajati i popravljati svoj život. Na zapovijed Ivaninu morao je 
brat Pasquerel napraviti zastavu na kojoj se nalazio Raspeti s Marijom i sv. 
Ivanom. Ima jedna zanimljiva slika gdje se vidi kako sv. Ivana predbacuje 
vojnicima njihove hazardne igre - kockanje, kartanje - i njihove psovke. 
Ona im pokazuje svoju svetu zastavu govoreći: »Neka se ni jedan nama ne 
pridruži, a da se nije ispovjedio.« Skoro svi su je poslušali, okupili se oko 
njene zastave i pjevali pobožne pjesme. Ona ih je zatim vodila u borbu pje¬ 
vajući s njima Veni Creator - O dođi, Stvorče. Tako je oduševila ove grube 
i nedisciplinirane ljude da bi je oni slijedili i na kraj svijeta. 

Najveća je želja Ivanina bila da ne dođe do prolijevanja krvi između 
dvije kršćanske vojske. Ona je poslala već 22. ožujka engleskom vojsko¬ 
vođi pismo u kojemu je stajalo: »Ovamo sam poslana od Boga, Kralja ne¬ 
beskoga, da Vas istjeram napolje iz cijele Francuske. Odgovorite, želite li 
sklapati mir u gradu Orleansu.« Englezi joj odgovoriše neotesanim uvreda¬ 
ma. »Bijedna kravara!« poviče njihov vojskovođa Glansdale, »Ti si poludje¬ 
la! Mi ćemo te uhvatiti i spaliti bez milosrđa.« 

U Toursu je Ivana stanovala u kući Tristana L’Hermite. 

U crkvi sv. Spasitelja u Bloisu Ivana je na svetkovinu sv. Marka, nakon 
sv. mise, dala blagosloviti svoju zastavu. No, prije nego se dala na oslobo¬ 
đenje svoje domovine od narodnoga neprijatelja koji je prijetio Francusku 
i u vjerskome pogledu uništiti, ona je držala potrebnim da se narod i vojska 
odreknu grijeha. Stoga je posvuda dala organizirati molitve i propovijedi. 

28. travnja 1429. izjutra Ivana pođe prema Orleansu svečano sa zasta¬ 
vom na čelu. Istoga dana uvečer u 8 sati Ivana odjevena u svoj oklop odredi 
da zastava bude pred njom nošena. Uđe u Orleans, a da joj Englezi nisu 
mogli ništa. 

Njoj slijeva išao je branitelj Orleansa Dunois, bogato odjeven. Za 
njom La Hirre te plemići i konjanici. Sav narod došao je pred nju. Mnogo 
stotina baklji rasvjetljivalo je put. Narod je bio oduševljen, zahvalan. Došla 
je s mnoštvom pred katedralu i puna radosti i vjere poviknu: »Moj Bože, 
kako li su Tvoja djela divna.« Kada je izašla iz crkve, mnoštvo ju je dopra¬ 
tilo do stana Jakova Bouchera. Ponovno poručiše Englezima da sklope mir, 
a pošto su ovi Ivani odgovorili novim uvredama, borbe započnu. Ivanina 
vojska koja najprije nije mogla ući u Orleans, ipak uđe 4. svibnja, a da se 
Englezi nisu ni usudili napasti je. I čim su Ivanini vojnici bili pod gradskim 
zidinama, već su neki kapetani odredili juriš na jednu englesku utvrdu. 
Izmorena Ivana ležala je odjevena na svome krevetu kadli je najednom 
njezini Glasovi obavijestiše o onome što se događa. Ona se podiže sva 
dršćući i zaprepaštena: »A, moj Bože,« reče ona, »krv naših ljudi teče po 
zemlji. Moje oružje, moga konja!« 

Viknu: »Arlone, krvavi momče, nisi mi rekao da je francuska krv po¬ 
tekla.« Uze svoj oklop, skoči na konja, kroz prozor joj dodaju ratnu zasta¬ 
vu, barjak uze u desnu ruku i trkom poleti prema gradskim zidinama, a da 
nije pitala ni za put. 

»Nikada«, govoraše ona, »ne bih vidjela da teče francuska krv, a da ne 
bih osjećala kako mi se kosa na glavi ježi.« 

Vojnici Dunoisa borili se već čitav sat, a da nisu postigli ništa. No ona 
je uvjerena o svojoj pobjedi. Ona zabrani da se pljačka crkva Saint Loup 
koja se nalazila usred bojnih jaraka. 

»Naprijed!« poviče junačkim glasom. »Udarajte junački! Juriš na En¬ 
gleze, naši su!« - Za tri su sata Englezi bili potučeni. Engleski su vojnici na 
se navukli crkvena odijela samo da si spase živote. Na Ivaninu zapovijed 
nije im se ništa učinilo. Ona za sve od Boga isprosi oproštenje od grije¬ 
ha koje su učinili u borbi i sama se odmah ispovjedi. Sljedećeg su dana 
vojskovođe vijećali, a da o tome nisu htjeli obavijestiti Ivanu. No, ona je 
sama pošla do predstraža, na strjelicu je metnula list u kojemu je Engleze 
ponovno pozvala da sklope mir. Dan nakon toga ona s 4.000 ljudi ponovno 
napadne Engleze. Ovi se povuku u utvrdu augustinaca. Ivana bez straha 
pred vatrom i strijelama pođe za njima i zasadi svoju zastavu na rubu nasi¬ 
pa. Englezi napadnu Francuze koji se povuku. Jedna skupina hoće odvesti 
Ivanu natrag u Orleans, ali ona se okrene i silnom žestinom stade juriša¬ 
ti. Francuzima se opet povrati srčanost, oni zauzmu utvrdicu augustinaca 
koju Ivana dade spaliti samo da spriječi pljačku. 

Sljedećeg se dana sastao ratni savjet koji je vijećao bez Ivane. Ona im 
reče: »Vi ste otišli k vašemu savjetu, a ja svome. No, znajte da će se savjet 
moga Gospoda izvršiti i postati stalan, dok će vaš propasti.« Ona, dakle, 
sama odluči dana 7. svibnja zadati konačan udarac Englezima. Kućedoma- 

ćin Jakov Boucher htio ju je skloniti da pojede nešto ribe. Ona mu odgo¬ 
vori: »Čuvajte je za večeras kada budem prešla preko mosta, nakon što 
sam zauzela Tourelles. Dovest ću Vam jednoga Engleza koji će je pojesti.« 
Nakon rane mise ona ode na konju, a oduševljeno ju je mnoštvo pratilo. 

Ivana juriša, a vojskovođe za njom. Francuzi su svi bili kao elektrizi- 
rani. Borba traje do jedan sat popodne. Ivana nije još ništa založila. Ona 
ponovno počne jurišati. Stade se penjati uz jedne stepenice. Englezi je 
prepoznaju, rane je strjelicom, koja joj probije grudi. 

Skotrlja se u jarak. Odnesoše je... Kada je vidjela kako joj krv teče, 
stane plakati. Prava djevojka! Glasovi je stadoše tješiti, a vojskovođe, koji su 
izgubili srčanost, hoće se povući. »Ne«, reče Ivana, podignuvši se kao da nije 
osjećala nikakvu bol. »U ime Božje, Vi ćete doskora unići u Tourelles. Od¬ 
morite se jedan čas, jedite i okrijepite se. A kada vidite moju zastavu gdje se 
dotiče tvrđave, ona će biti naša.« Ivana se baci na konja, vojskovođe pojure 
za njom, ona prijeđe preko nasipa, uzme zastavu i vikne: »Sve je vaše!« 

Englezi nasrnu na drveni most koji ih je vodio do utvrde. Sam je 
Glansdale poletio na ovaj most, no most se zapali i sruši. Sva se vojska 
utopi i s njom vojskovođa Glansdale. Utopi se pred očima Djevice koju 
je tako vrijeđao. Utvrda je bila zauzeta. Sva su zvona zvonila i sav je narod 
pjevao Te Deum - Tebe Boga hvalimo. 

8. svibnja engleska vojska napusti utvrde i tabore i ostavi ovdje živežne 
namirnice, topništvo, bolesnike, ranjenike. Ivana je plakala gledajući sve ove 
mrtvace koji su pokrivali bojište. Ona je još više plakala gledajući kako je 
francuski vojnik surovo postupao sa zarobljenicima koji se nisu mogli ot¬ 
kupiti. Jedan je zarobljenik bio tako surovo ošinut po glavi da je na zemlju 
pao umirući; Djevica se nije mogla skoro snaći, skoči s konja, pridiže glavu 
siromašnomu Englezu, dozove svećenika, utješi ga i pomogne mu umrijeti. 

Oduševljeni je narod u procesiji krenuo prema orleanskoj crkvi i od 
onoga vremena svake godine 8. svibnja velika procesija ide gradom Orlean- 
som. Narod je uvidio da je poslanje Ivanino vrhunaravno. Veliki Gerson, 
glasoviti učitelj na Pariškome sveučilištu, te Jakov Gelu, ispovjednik kra¬ 
ljev, potvrđivali su da je zvanje Ivanino vrhunaravno. 

VII. DALJNJE BITKE 

Kralj se nalazio u svome dvorcu u Lochesu. Ivana, praćena od Duno- 
isa i od svoje vojske, pođe kralju ususret. Sastane se s njime 13. svibnja 
1429. u gradu Toursu. Ona je tražila od njega da pođe u Reims i da tamo 
bude posvećen. No, njegovi savjetnici bili su protivna mišljenja i stoga se 
on još uvijek kolebao. On se povuče natrag u svoju utvrdu u Loches. 

U ovom se dvorcu nalazi takozvani Logis du Roi (stan kraljev). Drži 
se da se na tom mjestu desio sljedeći događaj koji nam pripovijeda Bre- 
viarium Historiale. Jednoga je, naime, dana Djevica zatražila od kralja da 
joj učini dar. Kralj pristane. Ona zatim zamoli da joj pokloni francusku 
kraljevinu. Vladar se začudi i nakon nekog oklijevanja pristane, a Ivana je 
primi. Ona štoviše htjede da se taj čin svečano i službeno zabilježi i da ovaj 
spis glasno pročitaju četiri kraljevska tajnika. Kada se ovaj čin zbio, kralj je 
bio nešto zaprepašten, a Djevica upre prstom u njega govoreći prisutnima: 
»Evo najsiromašnijega viteza svoje kraljevine.« Nakon kratkoga vremena 
pred istim bilježnicima ona raspolagaše francuskom kraljevinom kao sa 
svojim vlasništvom. Ona je preda Svemoćnome. Zatim, nakon nekoliko 
trenutaka, radeći u ime Božje, ona opet kralju Karlu povrati Francusku i 
htjede da se i ovaj čin zabilježi. 

Jednoga je dana došla u crkvu Saint-Ours. U njoj je Ivana od Arka 
predvodila svečano pjevanje »Tebe Boga hvalimo«. Ivana je ovdje od kralja 
tražila da ide prema Reimsu. No on nije ništa htio činiti bez pristajanja 
svojih savjetnika. »Pustite me barem«, reče Ivana, »da Englezima otmem 
gradove što ih još drže na rijeci Loiri.« Kralj i savjet pristadoše i dadoše 
Ivani još vojvodu od Alencona. Vojska se skupi, vojvode dohrliše sa svih 
strana sa svojom vojskom i svrstaše se pod Ivaninu zastavu. 

12. lipnja 1429. Ivana je opsjedala Jargeau gdje se sklonio engleski 
general, vojvoda od Suffolka: »Uklonite se odavde, plemeniti viteže,« reče 
Ivana vojvodi od Alencona, »jer inače će vas pogubiti jedan stroj.« Tek što 
se vojvoda od Alencona uklonio s ovoga mjesta, viteza od Ludea, koji se 
ovamo postavio, pogodila je bomba. 

Grad Jargeau podlegne, a Suffolka zarobiše s jednim bratom; drugi 
mu je brat poginuo kod juriša. 

Nakon toga se grad Beaugency sam preda. Kad je to saznala engleska 
vojska, ona isprazni Meung i stade bježati. »Idimo junački na neprijatelja,« 
govoraše Ivana, »moramo se boriti protiv njega. I da su Englezi obješeni na 
oblacima, skinut ćemo ih jer nas je Bog poslao da ih kaznimo.« Francuska 
vojska pođe naprijed i doskora opaziše da su se Englezi skrili u zasjedi. 
18. lipnja dođe do boja kod Pataya i Ivana pobijedi. Dvije tisuće mrtvaca 
pokrivalo je bojno polje; dvije stotine Engleza bilo je zarobljeno. 

Lord Talbot, najglasovitiji engleski vojskovođa, htio je i dalje bojovati; 
jamačno je držao da će barem tako poginuti. Na svoju veliku žalost bio je 
zarobljen. Ivana se svečano povrati u Orleans. Bezbrižni Karlo VII. nije joj 
došao niti ususret. Bio je u rukama slavohlepnoga Tremoillea koji je svom 
silom htio ukloniti Ivanu od Arka. Zavlačio je, čekao je da Englezi dobiju 
pomoć i htio je tako da Ivana doživi poraze. Ona je sama došla u Sully i 
molila kralja da što prije pođe. Tek 29. lipnja 1429. kralj krene. 

VIII. KRUNJENJE U REIMSU 


Ivana je bila na čelu od 12.000 ratnika. Neki su se gradovi odmah 
predali. Stigoše napokon pod zidine grada Troyesa. Kraljevski savjet htje¬ 
de da se vojska povuče odavle. No, ona im reče: »Nemojte dugo vijećati 
jer, prije nego što minu tri dana, uvest ću vas u ovaj grad.« Sljedeće noći 
Ivana se spremi na borbu i ujutro htjede jurišati. Stanovnici se grada pre- 
dadoše sami. 

Pet stanovnika grada Domremyja došlo je ovamo vidjeti svoju Ivanu. 
Bila je s njima vrlo prijazna, a oni je zapitaše: »Ivano, zar se ti ničega ne bo¬ 
jiš u ovim okršajima?« Ona im odgovori: »Bojim se tek izdajstva.« Osjećala 
je kako su ljudi slabo razumjeli njeno poslanje. 

Ona dalje krene sa svojom vojskom. Stanovnici grada Chalonsa dođo¬ 
še joj ususret, a sam biskup preda gradske ključeve Karlu VII. koji svečano 
uđe u grad 15. srpnja. Sva su zvona zvonila, a ulice su bile posute cvije¬ 
ćem. Vojska i kralj ostali su samo jedan dan u Chalonsu. 

16. srpnja 1429. vojska već ugleda tornjeve crkve Naše-Gospe od 
Reimsa. Navečer Karlo VII. uđe u grad, a Djevica je jahala uz njega; radost 
je bila na vrhuncu. Kamo god su prolazili, sav je narod klicao: »Noel!« Od- 
lučiše da će kralja okruniti već sljedeći dan. Cijelu su noć proveli u pripre¬ 
mama za krunjenje. Rano izjutra vitezovi odjahaše da odnesu sv. Posudu 
koja se nalazila u crkvi Saint-Remy. U njoj se nalazilo ulje za krunidbu. 

U nedjelju 17. srpnja prostrana je katedrala bila sjajno rasvijetljena, 
okićena dragocjenim vezovima, cvijećem, zastavama. Sve je čekalo fran¬ 
cuskoga kralja. Liturgijski je obred započeo oko 6 sati izjutra, a trajao do 
2 sata popodne. 

Silno se mnoštvo svijeta zgrnulo na crkvena vrata, na trgove, u uli¬ 
ce, na prozore, želeći barem vidjeti kraljevsku pratnju ako im već nije 
bilo moguće pribivati krunjenju. Šest je velikaša opkolilo kralja. Ovi su 
zastupali dostojanstvenike svjetovne Francuske, a šest biskupa zastupalo 
je crkvenu Francusku. Tu se nalazio nadbiskup u svom najbogatijem cr¬ 
kvenom ruhu, okružen svećenstvom koje je bilo urešeno svojim zlatnim 
kazulama. Dodajte k tome vitezove u svojim blistavim oklopima, dvorja- 
nine, oboružane vojnike! Među narodom se nalazio i Ivanin otac; došao 
je prisustvovati slavlju svoje kćeri i krunjenju svoga kralja. Kralju dadoše 
kraljevske znakove koji su se nalazili na oltaru. Nakon što je položio običaj¬ 
nu zakletvu, vojvoda ga Alencona učini vitezom, a nadbiskup Regnault od 
Chartesa pomaže uljem iz sv. Ampule. Tada se Karlo VII. pokaže narodu, 
a ovaj, vidjevši ga okrunjena, stade urnebesno vikati: »Noel, Noel! Živio 
kralj!« U taj je čas Ivana stajala uz prijestolje držeći zastavu u ruci. Nije 
mogla svladati radost koja je ispunjala njenu dušu. Ona se pokloni pred 

kraljem i u velikom plaču mu reče: »Plemeniti prinče, sada se izvršila volja 
Boga koji mi je naredio da oslobodim Orleans opsade, Vas dovedem u ovaj 
grad Reims te tu dobijete sv. pomazanje koje svjedoči da ste Vi istiniti kralj 
i onaj kojemu pripada francusko kraljevstvo.« - Time Ivana nije htjela reći 
da je njeno poslanje dovršeno jer je dobro znala da Engleze valja potpuno 
istjerati iz Francuske. 

Iste večeri radovala se što je vidjela svoga oca Jakova, svoju majku 
Izabelu i svoga ujaka Duranda. Otac ju je blagoslovio, a ona mu preda spis 
s kraljevskim pečatom kojim se stanovnici Domremyja zauvijek oslobađa¬ 
ju poreza. Tako je Ivana ljubila svoj rodni kraj da na nj nije zaboravila ni u 
najvećoj slavi. 


IX. OKRŠAJI, ČEKANJA I ROPSTVO 

Govorilo se da je Ivanina misija bila dovršena. To je krivo. Bog je htio 
žrtvu koja će okajati grijehe Francuske. Ona je za svoju domovinu više 
učinila na lomači u Rouenu, negoli kao bojovnik pod zidinama Orleansa. 
Sve do krunjenja Ivana je bila vrhovni vojskovođa, ali kralj sada preuzme 
vodstvo. Engleska je već izgubila gradove na Loiri i gradove između Re- 
imsa i Pariza. No Pariz je još bio u engleskim rukama. Kraljev savjetnik 
Tremoille za viđa Ivani na njenim uspjesima i utječe na kralja te ovaj više 
nije radio kako je to Djevica željela. Protiv njene volje kralj sklopi primirje 
s Burginjoncima od 15 dana. Englezi su se međutim lijepo mogli oporaviti. 
Štoviše, Bedford iziđe 3. kolovoza 1429. s 10.000 ljudi iz Pariza i htjede 
francuskom kralju presjeći put. Dođe do manjega okršaja. Vojska ipak po 
savjetu Ivaninom pođe prema Parizu, ali tako polako da je Djevica već gu¬ 
bila strpljivost. Ona reče Alenconu: »Plemeniti vojvodo, pripremite Vaše 
ljude i one Vaših kapetana; hoću Pariz iz bližega vidjeti negoli sam ga dosad 
vidjela.« Vojska je pošla za njom, a da nije pitala dozvolu kraljevu. - 26. 
kolovoza uđe bez okršaja u Saint-Denis. 

Kralj nije bio nimalo zadovoljan s Ivanom. Ona je osjećala da joj se 
približava konac. Ostala je uvijek čista usred tabora i osvojila je vojnike 
svojom pobožnošću i svojim primjerom; ona je djelovala i na najoporije 
ljude da su započeli živjeti poštenim životom. Ali ovo doba mirovanja pred 
Parizom urodi lošim posljedicama. Nećudorednost se stala opet zavlačiti u 
vojsku. Jednoga dana Ivana susretne ženu lošega života i predbaci joj njezi¬ 
no nepoštenje. Ali kako je to grješnici bilo svejedno, Ivana je s gnušanjem 
lupi plohom svoga mača tako da se mač slomio u dvoje i nitko ga više nije 
mogao popraviti. To ju je ražalostilo, a kralja gotovo dovelo u očaj. 7. rujna 
stigne ostala vojska pod Pariz. Odlučiše da će sutradan, na rođenje Mari- 

jino, napasti na vrata sv. Honorija. Napadaj započne u podne. Ivana osvoji 
prvi nasip i sa zastavom u ruci se baci na jarke. 

No na nesreću se tu nalazio drugi jarak pun vode od nabujale rijeke 
Seine. Neki su to vojskovođe znali, a nisu o tome obavijestili Djevicu. Sa 
svojom je zastavom htjela pronaći prijelaz i tom je prilikom jedna strijela 
teško rani. Izdadoše je La Tremoille i njegova svojta koji su vidjeli kako 
Djevica pobjeđuje; zapovjediše vojnicima da prestanu s borbom. Ivana je 
skoro posve sama ostala ovdje do noći. Valjalo se povratiti, silom je odvesti 
na konju i dovesti je do La Chapelle. Reče vojvodi d’Alenconu: »Da ste i 
nadalje napadali, mjesto bi bilo zauzeto.« I zaista, strašna je zbrka već bila 
sklonila pariške građane da se predaju. Sljedećega dana kralj naredi uzmak 
i odredi da se unište svi mostovi koje je podigla Djevica. Tako silom sprije¬ 
či da Ivana ne bi ponovno započela s navalom. Ivana se nije htjela udaljiti 
jer su joj možda svetice savjetovale da ostane. 

Ivana objesi plačući svoju ratnu opremu u bazilici sv. Dionizija, kao 
i mač što ga je otela jednome Burginjoncu. Odvedoše ranjenu Ivanu u 
Gien. I eto, tako je ova nebeska poslanica bila prezrena, njeno božansko 
poslanstvo nogama gaženo! To je bila najveća Ivanina kušnja u njenomu 
vojničkom životu. Ona moraše poći dalje s kraljem u Bourges. Svijet je 
dolazio k njoj i htio je da se ona dotakne njihovih krunica. »Dajte, sami se 
dotaknite ovih predmeta,« govoraše ona, »postat će isto tako dobri kad se 
vi njih dotaknete, kao da sam ih se ja dotakla.« I eto, pobjedonosna fran¬ 
cuska vojska uzmakla je preko Loire i u silnome neredu stala se razilaziti. 
Bilo je još nekoliko okršaja i u jednome, kod La Charette, francuska vojska 
i Ivana bili su po prvi put pobijeđeni. Kraljev savjetnik La Tremoille odveo 
je Karla VII. u dvorac Sully. Tu je kralja opkolio mnoštvom zabava samo da 
skrši njegovu poduzetnu volju. Sve je to bilo za Ivanu pravo mučeništvo. 
To je bio njen prvi zatvor. Dizala se ranom zorom, prisustvovala sv. misi, 
pričešćivala se često. U njoj je gorjela želja da prolije svoju krv i pogine 
za spas svoje domovine. Koncem mjeseca ožujka ona sa slabom pratnjom 
pođe prema središtu Francuske. 15. travnja 1430. stiže pred Melun, tu 
pregleda nasipe, a Svetice joj se najednom pokažu i saopće joj novost koja 
ju je silno zastrašila: »Ivano, prije Ivandana bit ćeš zarobljena.« Ona po¬ 
kloni glavu pred voljom Božjom, iako joj se ropstvo činilo sto puta gorim 
od smrti. 

Ova četiri mjeseca iščekivanja bila su pravo mučeništvo za Ivanu. Bog 
ju je gonio da spasi svoj narod, a ljudi je u tome priječili. Ivana je znala da 
se sva srednja Francuska stavila u gibanje i hoće se povratiti svome kralju. 
Jednoga dana ona izmakne iz Sullyja i dođe do Lagnyja. Jedno je dijete već 
tri dana bilo mrtvo - bez krštenja. Roditelji su mislili da će Ivanina molitva 
isposlovati djetetu milost svetog krštenja. Staviše dijete na podnožje kipa 

Naše Gospe. Ivana se molila i mrtvo se dijete probudi, zijevnu tri puta i 
dobije sv. krst. Mali kršćanin ponovno izdahne. 

Međutim je Ivana saznala da je jedna buna u Parizu ugušena i da je 
trideset buntovnika u zatvoru. Ona također napadne na četu pustolova 
Francqueta i tom se prilikom služila poljskim topništvom. Do toga su se 
dana vojskovođe služili topovima samo kod opsjedanja gradova; ona je bila 
prva koja je uvela ovaj način ratovanja. Zatim prodre u grad Compiegne, 
koga su opsjedali Englezi. Ode u crkvu pomoliti se, ispovjedi se i priče¬ 
sti te se prisloni uz jedan stup (13. svibnja 1430.) i stade gorko plakati. 
Kada je podigla glavu, vidi oko sebe simpatično mnoštvo među kojim je 
bilo preko stotinu djece. Njihovo ju je žaljenje tako ganulo da im je rekla: 
»Djeco moja i prijatelji moji, znajte da su me prodali i izdali. Doskora ću 
biti predana smrti. Također vas zaklinjem da se za me molite Bogu jer više 
ne ću imati priliku služiti kralja i francusku kraljevinu.« Ivana odredi da se 
napadnu Englezi. 

Jedan je kapetan prevari tvrdeći kako je tek malo Engleza pred gra¬ 
dom. Kako je izletjela izvan grada, Englezi joj presijeku povratak, vojnici 
utekoše, a kapetan grada Flavy dade podignuti lančani most i zatvori vrata. 
Ivana se htjela probiti kroz Burginjonce, ali jedan je čovjek baci sa sedla i 
povuče dolje. Ona padne. »Predajte se«, poviknuše. »Dala sam svoju vjeru 
jednom drugom, a ne vama«, odgovori, pomišljajući na sv. zavjet djevičan- 
stva koji ju je vezao s Isusom Kristom. Tom prilikom s njome su zaroblje¬ 
ni: Petar od Arka, njen brat, d’Aulon, te njen ispovjednik Pasquerel (23. 
svibnja 1430.). 

I eto, Ivana je bila u rukama Burginjonaca. Karlo VII. nije poduzeo 
nikakav korak da otkupi ili oslobodi Djevicu Ivanu. No cijela se Francuska 
molila za njeno oslobođenje; sastavljale su se posebne molitve, pjevalo se 
u crkvama. Ivana je jednoga dana nastojala pobjeći, ali je bila uhvaćena. 

Ivan od Luxemburga je zatvori u svoju utvrdu Beaurevoir. Budući 
da je Ivana bila zarobljena kod Compiegna, pripadala je pod sud Petra 
Cauchona, biskupa od Beauvaisa. On je pripadao engleskoj stranci. Prije 
je bio rektor na Pariškomu sveučilištu. Odavle je bio prognan radi svojih 
zločina, a vojvoda Burgundski ga je poslao na shizmatički koncil u Kon- 
stanz. Uspjelo mu je, unatoč svećenstva i naroda, da se pomoću anglo- 
burginjonskih intriga godine 1420. popne na biskupsku stolicu. 14. srpnja 
1430. dođe i zatraži da mu se izruči Ivana jer je bila zarobljena u njegovoj 
biskupiji. Ponudi u ime Engleza 10.000 zlatnih funti. Prodaše je kukavno. 
Englezi, da uzmognu platiti ovu veliku svotu od 10.000 zlatnih funti, mo¬ 
raše nametnuti Normadijcima poseban porez. 

Zastrašena Ivana se pobojala Engleza. Napravi si konopac koji objesi 
za jednu gredu zatvora. Konopac se pretrgne, a ona padne iz 30 metara 

visine. Odnesoše je na pola mrtvu. Bol njezine duše bila je još veća jer su 
joj njezine svetice zabranile da bježi. Ipak je sv. Katarina pohodi, utješi je, 
reče joj da se ispovjedi i da zatraži oproštenje od Boga. Ivan Luxemburški 
je preda vojvodi Burgundskom. 

X. POTKUPLJENI SUD 

Ovaj je vojvoda dade odvesti u Arvas, gdje je šest tjedana bila u za¬ 
tvoru. U Abbevilleu je predadoše engleskoj vojsci. Dovedoše je u grad 
Rouen koji je bio središte engleske vlade u Francuskoj. Zatvoriše je u kulu 
gradskoga dvora; željezom joj opasaše tijelo, noge i ruke, a poseban jak 
lanac vezao je njene noge s kolcem koji se nalazio usred sobe. Dva en¬ 
gleska plemića, grofovi Warwick i Strafford, koje je pratio kardinal od 
Winchestera, ujak engleskoga kralja, pohodili su Ivanu u zatvoru. Na jedan 
Ivanin odgovor bijesni Strafford izvuče svoj mač i htjede udariti junakinju. 
Njegovi ga drugovi razoružaše. - Ivana se nije prevarila kad je rekla: »Ovi 
će me Englezi pogubiti!« Kupili su je da je uzmognu ubiti. Optužiše je da 
je vještica. Tvrdi ležaj i mali stolić jedino je pokućstvo na kome se može 
odmoriti. Njeno blijedo lice, njeni od suza nabrekli kapci pokazuju kako 
je silno trpjela. Englezi su je htjeli osuditi kao vješticu da time obeščaste 
Karla VII. i tako mu pokažu kako ga je vještica dala okruniti za kralja. 

Ivanu predadoše sudu. To je bio politički proces pod vjerskim pla- 
štem. U tome je bila njegova nepravednost. Crkva je zaista vračarstvo 
smatrala velikim socijalnim zlom i strogo je sudila ovaj zločin. Kada je 
krivac ostao tvrdokoran u svojoj zabludi, Crkva je predala zločinca u ruke 
državnoj vlasti koja mu je sudila. Englezi nisu imali što prigovoriti Ivani 
jer je ona bila običan ratni zarobljenik. No, Ivana se nazivala poslanikom 
Božjim i stoga se engleska politika nije mogla zadovoljiti da ubije ovu dje¬ 
vojku, već je trebalo uništiti njen dobar glas i tako dokazati Francuzima 
da se varaju ako misle da Bog za njih ratuje. Trebalo je dakle dokazati da 
je poslanstvo Ivanino puka laž. Ivana je, kako je svima onda bilo poznato, 
učinila izvanredna djela; trebalo je stoga dokazati da ova djela potječu od 
sotone. Valjalo je prema tome, jer se radi o sotoni, ustanoviti crkveno su¬ 
dište. To je bilo mišljenje Henrika de Beauforta, biskupa u Winchesteru, 
čiji je život bio okaljan mnogim političkim krvoproličima. Kao što danas 
ima svećenika koji su izdali vjeru, poženili se i osnovali nekakve staroka- 
toličke vjere, tako je bilo u Ivanino doba loših biskupa. Hvala Bogu, toga 
danas više nema kao što je bilo u ono doba. Samome Petru Cauchonu, 
njenome sucu, moralo je biti jasno da je Ivana nevina. On je bio običan 
zločinac. Bio je potplaćen. Novčane potvrde koje pokazuju koliku je svo¬ 
tu novaca dobio od Engleza (preko 100.000 franaka) svjedoče da je bio 

podmićen. Da si osigura budućnost, stekao je među klerom mnoge ortake 
koji su bili politički pristaše Engleza i posjedovali velike nadarbine. No, 
mnogi su bili članovi sudišta jer se nisu htjeli izložiti kaznama kojima im 
se prijetilo. Kada je Cauchon vidio kako Ivana dokazuje svoju nevinost, on 
dokine javno ispitivanje i sam je išao u zatvor s nekoliko povjerljivih osoba. 
Jao si onome među sucima koji bi se usudio reći da je proces nezakonit. 
Nikola od Houpeville bio je stoga bačen u zatvor, Chauchon je dao ispitati 
prilike u rodnome mjestu Ivaninu, u Domremyju, a kako su ove bile u 
prilog Ivani, on ih brižno zataji. 

Sudište započne svojom djelatnošću 2. siječnja 1431. Tužitelj je bio 
Ivan d’Estivet, kanonik iz Bayeuxa. Sastaviše osudnički spis u 75 točaka u 
kojemu se, uz istinite stvari, nalazilo mnogo klevetničkih podvala. 

Jedna od najogavnijih ličnosti ovoga nepravednog sudišta bio je Ni¬ 
kola Loyseleur iz Rouena koji se preobukao u cipelara i dao se zatvoriti s 
Ivanom u zatvor samo da je nagovara na odgovore koji bi je imali upropa¬ 
stiti. On je stekao i Ivaninu simpatiju; ona mu je odgovarala, a sakriveni 
bilježnici u tamnici odmah bi sve popisali što bi čuli. Sami su se bilježnici 
stidjeli takvoga posla i prosvjedovah protiv takvoga postupka i načina su¬ 
đenja koji se protivi svakomu pravu. Loyseleur je u svome zločinačkom 
postupku tako daleko pošao da je priznao Ivani da je svećenik i uvjeravao 
ju je kako je došao k njoj da se žrtvuje za nju, ispovijeda je i savjetuje ju. 
Kada u povijesti čitamo o lošim svećenicima, onda vidimo da je najgore 
za jedan narod ako nema svetoga svećenstva. No, to je krivnja i samoga 
naroda i stoga je dužnost svakog od nas da se molimo za sveto svećenstvo. 
Govorio joj je taj Loyseleur, štoviše, da mu se ukazuje sv. Katarina. Druga 
ružna duša ovoga suda zvao se Ivan d’Estivet. Da se olakša postupak protiv 
Ivane, gornjih se 70 točaka skratilo u 12. Sudac Cauchon ustvrdi da su te 
optužbe istinite i posla ih biskupima iz okolice i doktorima teologije. U 
ovoj optužbi nije spomenuto ime Ivanino jer su se bojali da slava francuske 
junakinje ne bi možda utjecala na njihov sud. Unatoč svemu tome, mnogo 
je odgovora bilo protivno mišljenju Cauchona. 

Bilo bi silno zanimljivo pratiti sve izvanredno duhovite odgovore Iva- 
nine. Ona se nalazila među brojnim stručnjacima u bogosloviji i ovi su na 
nju stavljali tako zakučasta pitanja da bi se i učeni bogoslovi teško snašli. 
No, ona je na sve ove teške upite priprosto odgovarala i sve je zadivila. 
Moramo se uživjeti u njeno duševno stanje. Ivana, koja je ljubila Crkvu i 
ljubila svećenstvo, vidi najedanput kako je upravo ovi hoće uništiti. Iz po¬ 
litičkih su je razloga stavili pred sud. Ona poštuje svećenički značaj svojih 
sudaca, ali energično brani svoje poslanstvo. Predbacuju joj što nosi muško 
odijelo, a ona odgovara da je to potrebno da si u taboru sačuva čistoću i 
da nikome ne bude na sablazan. Poslušnost prema Spasitelju je na to sili. 

Ta, Ivana je bila u svom zatvoru zatvorena s pet vojnika, a među njima je 
morala nositi muško odijelo da sačuva svoju nevinost. 

Ipak su je jednom utjerali u škripac. Zapitaše je je li spremna pokoriti 
se vojujućoj Crkvi. Ona odgovori - ne, jer je mislila da se pod vojujućom 
Crkvom ima razumjeti ovo Englezima prodano sudište. Kada su joj kasnije 
govorili o Papi, pokaza svoj katolički duh i kako je pokorna Kristovu na¬ 
mjesniku. To je učinila poglavito onda kada joj je Ivan de la Fontaine uz 
životnu opasnost protumačio zakučasti značaj pitanja što su ih suci na nju 
stavili. Evo nekoliko njezinih odgovora. Zapitaše je: »Jeste li u svojoj mla¬ 
dosti naučili kakav zanat?« »Da,« odgovori ona, »naučila sam šiti i presti; 
što se toga tiče, ne bojim se ni jedne žene u Rouenu.« Na otmjen, ali od¬ 
lučan način govorila je Petru Cauchonu i njegovim sucima. »Već sam vam 
rekla, čuvajte se što velite da ste moj sudac jer preuzimate tešku odgovor¬ 
nost, a mene odveć teretite. Ne ćete protiv mene učiniti ono što govorite, 
a da se ne dogodi nesreća vašemu tijelu i vašoj duši.« Zapitaše je: »Jeste li 
u stanju milosti posvećujuće?« »Ako nisam,« odgovori ona sabrano, »neka 
me Bog u nj stavi, ako sam u njemu, neka me Bog u njemu čuva. Bila bih 
najnesretnija na svijetu kada bih znala da nisam u stanju milosti Božje. 
Da sam u stanju grijeha, čini mi se da glas ne bi k meni dolazio.« Daljnje 
pitanje: »Sto velite o našemu gospodaru Papi i tko je po vašemu mišljenju 
pravi papa?« »Zar su dvojica papa? Sto se mene tiče, držim i vjerujem da se 
moramo pokoravati našemu gospodinu Papi koji je u Rimu.« Kada su suci 
izrazili mišljenje da Ivana sama sumnja u svoje objave, ona bez oklijevanja 
ustvrdi: »Isto tako čvrsto, kao što vjerujem da je naš Gospod Isus Krist 
podnio smrt da nas oslobodi paklenih muka, ja vjerujem da sv. Mihovila, 
sv. Gabrijela, sv. Katarinu i sv. Margaretu meni šalje naš Gospod da me 
savjetuju i da me bodre.« »Sva su moja djela i svi moji čini u ruci Božjoj i 
u svim se stvarima na njih pozivljem. Uvjeravam vas da su naš Gospod i 
Crkva jedno i u tom pogledu ne smije biti poteškoća. Zašto vi činite u tom 
pogledu poteškoće?« Kada su je zapitali: »Zašto su Vašu zastavu stavili u 
crkvi u Reimsu za vrijeme krunjenja, a zašto se to nije učinilo sa zastavama 
ostalih kapetana?«, ona odgovori: »Ona je bila na muci i pravedno je da 
bude i na slavi.« Isticala je: »Tražim da me odvedete pred našega Svetoga 
Oca - papu i odgovarat ću pred njim sve ono što ću morati odgovoriti.« 

Kod četvrtoga preslušavanja bila je Ivana silno živahna. Sv. Katarina i 
sv. Margareta došle su u zatvor i ona to nije zatajila svojim sucima. »One 
su me probudile«, reče ona, »ja sam sklopila ruke i molila sam ih da me 
savjetuju. One mi rekoše: Traži nešto od Našega Gospoda.’« - »A što su 
još rekle?« - »Da vam srčano odgovaram.« 3. ožujka suci su stavili na nju 
čudnovata pitanja. »Zar mislite da ste dobro učinili što ste bez dozvole 
roditelja otišli?« - »Oni su mi oprostili.« 

Ivanin zatvor bio je silno težak. Bila je često zatvorena u tako tijesnu 
krletku da se jedva mogla uspravno držati. Loš postupak i svojevoljan post 
u korizmi shrvaše njezine sile. Warwick dozove dva najglasovitija liječnika 
u Rouenu. »Ivana je bolesna«, reče im on, »i dozvani ste da je pomno pre¬ 
tražite. Kralj ne bi htio ni za šta na svijetu da ona umre naravnom smrću: 
odveć ju je skupo platio! Ako je dao toliko novaca da je kupi, učinio je to 
stoga da umre od krvničke ruke i na lomači.« Cauchon je htio izrabiti ovu 
bolest i gleda je skloniti da ona sve opozove. Cauchon, naime, hoće da 
Ivana prizna da je u vezi s vragom. Dade donijeti mučila i zaprijeti Ivani da 
će je staviti na mučenje. Ivana ponosito odgovara izjavljujući da se uvijek 
pozivlje na Crkvu: »Govorit ću Vam samo istinu, koju sam već rekla, a ako 
bi mi trpljenje izmamilo druge riječi, ja ću nakon toga izjaviti da sam bila 
na to prisiljena silom.« 

Iz svega se vidi da je Ivanino trpljenje u bolnici bilo groznije negoli na 
bojnim poljanama; s jedne strane učeni je bogoslovi hoće utjerati u škripac 
tako da sama posumnja u svoje poslanstvo, s druge strane u tamnici je na¬ 
pastuju bezobrazni vojnici, a sve to mora podnijeti. Kako je bila silno iscr¬ 
pljena i kako se bojala da će umrijeti, reče: »Čini mi se da se prema svojoj 
sadašnjoj bolesti nalazim u smrtnoj pogibelji. Ako je tako, neka Bog učini 
sa mnom što mu se sviđa. Želim sv. ispovijed da primim svoga Gospoda i 
da budem pokopana u blagoslovljenoj zemlji.« 

XI. IVANA NA GROBLJU U ROUENU 

Ali njezini su suci na svaki način htjeli da Ivana opozove »zablude«. 
Ako, dakle, nešto opozove, znak je da je nešto priznala, a ako je nešto 
priznala, ona je izgubljena. Stoga Cauchon i Englez Winchester smisliše 
užasan prizor na groblju u Rouenu. Ivana je sve do sada bila u muškom odi¬ 
jelu koje je bilo potrebno u zatvoru gdje su je čuvali vojnici. Na velikoj po¬ 
dignutoj tribini sjedio je Winchester, dva suca i 33 prisjednika. Na drugoj 
tribini bila je Ivana u muškome odijelu među tamničarima, bilježnicima i 
mučiteljima. Na podnožju tribine nalazio se krvnik na kolicima, spreman 
odmah odvesti Ivanu državnoj vlasti koja će je suditi na smrt. 

Vilim Evrard bio je određen da joj održi propovijed: sada je prijetio, 
sada je zaklinjao, a sada je opet tražio od Ivane da se odreče svojih zabluda 
jer će biti inače živa spaljena. Sav svijet se u ovaj prizor umiješao. Jedan 
je tamničar bio tako ganut i molio je Ivanu da popusti, tvrdeći da će biti 
oslobođena od Engleza i predana Crkvi. Napokon ona reče: »Dobro je, 
potpisat ću.« Cauchon pročita osudu na latinskome jeziku, a Ivana ništa 
nije razumjela. Obećaju joj ovo: ako ona opet obuče žensko odijelo, ako 
pročitani spis potpiše, da će ići na misu, moći će se pričešćivati i ne će više 

biti u rukama Engleza, već će biti predana na čuvanje ženama. Dodaše joj: 
»Ako potpišete, bit ćete slobodni i moći ćete se vratiti u Francusku.« Iva¬ 
na je potpisala; napravi križić na papiru govoreći: »Opozivljem samo ono 
što se sviđa našemu Gospodu.« Nakon što je potpisala prvi papirić, tajnik 
Henrika VI., Laurent Calot, donese joj jedan drugi i zatraži od Ivane da i 
ovdje stavi svoj znak jer to traži puka formalnost, ali na ovome spisu sta¬ 
jalo je posve jasno da se ona priznaje vješticom, bogohuljom i lažljivkom. 
Ovaj spis nije bio ni pročitan Ivani i prijevarom su je sklonili da poda nj 
stavi svoj znak. Tada se Cauchon okrene Winchesteru i smjerno ga zapita 
što valja činiti. A ovaj odgovori: »Treba je poslati da čini pokoru.« No nje¬ 
zino pomilovanje bilo je užasno: »Ivano, mi Vas osuđujemo, iz milosrđa i 
iz blagosti, da sprovedete ostatak Vaših dana u tamnici uz kruh i uz vodu 
da tu oplakujete svoje grijehe.« Ivana se povrati natrag u zatvor i više su¬ 
daca je pohodi i zatraži od nje da izvrši svoje obećanje i opet obuče žensko 
odijelo. Obrijaše joj glavu, ali ne otvoriše zatvor, već ona moraše ostati i 
dalje s pet prostih vojnika. Ivana je plakala, a svetice je tješile. Namjerno 
su ostavili u tamnici njeno muško odijelo jer su se nadali da će ga ona opet 
obući. To je bila želja sudaca da je tako mogu uhvatiti i dokazati kako je 
ponovno zapala u krivovjerstvo (herezu) i da je prekršila obećanje što ga 
je potvrdila svojim potpisom. Kada se dizala s ležaja i htjela ići na misu 
- bila je nedjelja i obećaše da će je onamo odvesti - silno se začudi kada 
je vidjela da su joj njeno žensko odijelo odnijeli i na njen krevet postavili 
muško odijelo. Sve do podne ostala je ležeći ne želeći uzeti muško odijelo. 
Ali ju je narav prisilila da se digne i stid ju je prisilio da se zaodjene u ono 
odijelo koje je još imala. Bilo je muško. Sat nakon toga cijeli je grad znao 
da je popustila, da je zapala u »krivovjerstvo«. Suci su silom nastojali da 
se ne sazna što ju je prisililo da obuče muško odijelo. Sljedeće noći sam 
vojskovođa Warwick dođe u zatvor i tu je stade gadno napastovati. Ona 
je dosada nosila muško odijelo da zaštiti svoju krepost usred vojnika koji 
su je čuvali, a sada su je isti razlozi sklonili da bezuvjetno dalje to odijelo 
nosi. Znala je da je smrt čeka ako i nadalje bude nosila to odijelo. No ona 
je držala da je bolje izgubiti život negoli svoju djevičansku čistoću. Sljede¬ 
ćega dana ispripovjedi što se dogodilo. Ponovno uvjeravaše da nije nikada 
sumnjala u svoje glasove i da ih nije zanijekala. 

XII. SMRT NA LOMAČI 

Englezi su znali da nisu sigurni dok ova djevojka bude na životu. Tre¬ 
bala je poginuti. U utorak su se skupili na sjednicu raznovrsni ljudi, pa i tri 
liječnika. Tu zapravo više nije bilo ni sudaca ni suda. Trebalo je krvi. Lozin¬ 
ka je bila: Francuskinju valja spaliti. Istoga dana sudište izjavi da je Ivana 

vještica, da je ponovno zapala u grijeh, zaziva vragove i izrabljuje narod. 
Osudiše je da bude živa spaljena, a osuda će se sutradan izvršiti. Englezi 
su silno radosni. Više ih se zavjetovalo da će na lomaču sami donijeti drva. 

Izjutra u srijedu 30. svibnja 1431. Ivana vidje kako dobri tamničar 
Massieu dolazi blijed i uznemiren. »Ivano,« reče on dršćućim glasom, »u 
osam sati ćete se morati pojaviti pred sucima na trgu Vieux-Marche i tu 
ćete čuti svoju smrtnu osudu i bit ćete predani krvnicima.« Ivana o tome 
nije ništa znala i nije mogla vjerovati da će umrijeti za dva sata. I to ka¬ 
kvom smrću! Polako će gorjeti usred plamenova, živa, a sav će narod to 
gledati. Bit će oklevetana, osramoćena, za njom će ostati nečastan spo¬ 
men! »Jao, jao,« poviče ona, »zar će se tako okrutno sa mnom postupati. 
Zar će cijelo moje tijelo izgorjeti još danas i pretvoriti se u pepeo. Ah! 
Draže bi mi bilo da mi pet puta odrube glavu.« Dominikanac, svećenik 
Martin Ladvenu, došao je u tamnicu da je pripravi na smrt. Sam je plakao. 
Ivana mu se ispovjedi velikom poniznošću i pošto je primila dozvolu da se 
pričesti, ona primi svoga Boga tolikom vjerom i ljubavlju da je zadivila sve 
prisutnike. Ivana je bila spremna na mučeničku smrt. U devet sati prije 
podne je zaodjenuše u žensko odijelo i stave na kolica. Pratili su je njen 
ispovjednik Martin Ladvenu i tamničar Massieu. Za njom je išlo 700-800 
engleskih vojnika, oboružanih kopljima i mačevima. »Oh!« reče Ivana sa 
žarom, »ufam se u Boga i ove ću večeri biti u nebeskom kraljevstvu.« Kob¬ 
na pratnja išla je polako kroz mnoštvo. 

Oko 10.000 osoba skupilo se na trgu. Na groblju crkve sv. Spasitelja, 
tik uz crkvu, bila je postavljena tribina za suce i za odlične velikaše. Mnogo 
dalje nalazila se silno visoka lomača koja je bila postavljena na zidanom 
podnožju. Nekoliko metara pred lomačom bio je zabijen u zemlju kolac, 
a na ovom se nalazila ploča s natpisom: »Ivana, koja se dala zvati Djevica, 
lažljivka, zlobna, izrabljitelj naroda, vračara, praznovjerna, klevetnik Božji, 
ohola, loše misli o vjeri Isusa Krista, hvalisava, idolopoklonka, okrutna, 
razvratna, zazivateljica vragova, apostatka, shizmatik, krivovjerka.« 

Njoj nasuprot nalazio se na prvoj estradi Cauchon, mnogi odličnici i 
Winchester. Nasuprot ove estrade, s druge strane, nalazio se na uzvišenoj 
propovjedaonici propovjednik Midy. Ivana je k njemu morala otići s ta¬ 
mničarom Massieuom i ispovjednikom Ladvenuom. Ivana stiže, pogleda 
na ovaj žaloban prizor. Siđe s kolica, popne se prema propovjedaonici, a za 
njom dođoše neki drugi. Midy započne propovijed. Ne zna se što je govo¬ 
rio. Jedino se zna da je obradio misao: »I ako trpi jedan ud, trpe zajedno 
svi udovi« (1 Kor 12,26). Ivana je slušala velikom mirnoćom. Propovjed¬ 
nik završi: »Ivano, idi u miru, Crkva te više ne može braniti i predaje te u 
svjetovne ruke.« 

Nepravedne li osude! Ivana je počela moliti: »Sv. Trojstvo, smiluj mi 
se! Isuse, smiluj mi se! Djevo Marijo, moli za me! Rajski sveci, molite za 
me! Sv. Mihovile, moli za me! Sv. Katarino, sv. Margareto, pomozite mi!« 
Zatim se okrene prisutnicima i reče im: »Sto sam učinila dobro ili zlo, na 
to me nije sklonio moj kralj... Bili vi moje stranke ili druge, ponizno vas 
molim za oproštenje. Opraštam vam zlo što ste mi ga učinili, molite se za 
me... Svećenici, molim vas, svaki mi poklonite jednu misu!« 

Nastade velika tišina. Sam kardinal Winchester je plakao, biskup Ca- 
uchon je plakao; sve je mnoštvo plakalo. Engleski vojnici htjeli su da se 
smiju, ali im to nije uspjelo jer su vidjeli kako ona junački ide u smrt. 
Cauchon reče: »U ime Našega Gospoda, amen. Mi Petar, po milosrđu 
Božjemu, biskup od Beauvaisa, proglašavamo da si ponovno pala u svoje 
stare zablude; proglašavamo te krivovjerkom i ponovno palom u grijeh. Mi 
odlučujemo i izjavljujemo kao gnjili ud moraš biti odbačena od jedinstva 
Crkve da ne bi zarazila ostale udove; trebaš biti odijeljena od njezina tijela 
i predana svjetovnoj vlasti... Slijedi da te odcjepljujemo i njoj predajemo 
moleći da za te ublaži strogost pravednosti, ne osudivši te ni na smrt, ni 
na okljaštrenje.« 

No, Ivana je uvijek gledala na lomaču. »Hoću jedan križ«, reče. Na- 
praviše joj jedan od dva štapića. Ona ga uze, žarko poljubi i postavi na svoje 
grudi. I zatim reče: »Hoću križ iz obližnje crkve, molim vas, donesite mi ga! 
Ispravno ćete ga držati preda mnom sve dok ne budem mrtva. Hoću gledati 
križ na kojem je visio Bog, hoću ga gledati sve do svoje smrti.« Jedan ga sve¬ 
ćenik donese iz crkve, a Ivana ga je dugo grlila. Englezi su izgubili strpljenje. 
»Popovi,« urlikali su oni, »zar ćemo mi ovdje objedovati?« I poletješe prema 
Ivani kao bjesni te je odvukoše pred treću tribinu na kojoj je sjedio državni 
sudac. Ovaj je imao dužnost da izreče osudu, ali on ili je bio tako smeten ili 
je držao da je svaki proces suvišan, to ni ne učini. Engleskim vojnicima reče: 
»Odvedite je«, a krvniku kaza: »Izvrši svoju službu.« 

Ljudi crkvenoga staleža moraše otići, to je zahtijevao zakon onoga 
vremena. Jedino je njezin ispovjednik, dominikanac Ladvenu, ostao sve do 
kraja. Bilo je 11 i pol sati. Nisu je odnijeli na lomaču; ona je sama išla gore, 
neustrašiva kao i prije na juriš. Bila je žrtva koja se je prikazala. Njezine 
su oči bile pune suza, ali su noge njezine bile čvrste. Pred njom je jedan 
svećenik držao križ, a ispovjednik se s njome popeo pomažući joj. Zadnji 
je išao krvnik. Mnoštvo je gledalo na sve ovo s užasom. Ona reče: »Rouen, 
strah me je da ćeš morati trpjeti radi moje smrti.« Ona uze ponovno križ 
i pritisnu ga na srce. Tako se oboružala za svoju posljednju borbu. Upališe 
lomaču. Mali se oblak dima napravi, vatra je polako postajala sve življa. 
Ona se poboja za ostale i reče obojici dominikanaca: »Udaljite se, udaljite 

se, ali visoko držite križ da ga vidim.« Najednom je ujede crvena vatra. 
»Blagoslovljene vode!« poviče ona. 

Doskora se nalazila u vatri. Nitko nije čuo tužbu. Jedino su odzvanjali 
njeni glasovi: »Isuse, Isuse, Isuse. Ja nisam ni heretik, ni shizmatik«, na¬ 
stavljaše ona... »O, sveci Raja! Sv. Mihovile, sv. Katarino! Sv. Margareto!« 
Ovi su zazivi poput strijela letjeli prema Nebu. Napokon se začuje: »Moji 
glasovi bijahu Božji; sve što sam činila bilo je na zapovijed Božju; moje 
objave dolažahu od Boga.« 

Njezina je posljednja riječ bila: »Isuse!« Podne je prošlo; ona, koja je 
toliko trpjela, više nije bila među živima. Njen se život svršio; boravila je 
među ljudima 19 godina, 4 mjeseca i 24 dana. U ovome kratkom vremenu 
izvršila je djelo svoga poslanstva. Spasila je dva naroda: engleski narod, pri¬ 
silivši ga da napusti kontinent i francuski narod povrativši mu autonomiju 
pod narodnom dinastijom. Ona se posvećivala u selu i u taborima, ostala 
je neokaljana postavši vojnikom, bila je tako srčana i tako razborita kao da 
se nije pouzdavala u svoju razboritost i u svoju srčanost. Bila je urešena 
svakom slavom i svakim poniženjem. 

Krvnici nisu štedjeli ni njen plameni grob. Otiđoše k lomači i nađoše 
izgorjelo crno tijelo kako visi na stupu. Mnoštvo se vrati kućama, a mnogi, 
koji su vidjeli Ivanu kako umire nisu taj prizor mogli zaboraviti. Kanonik 
Alespee uvjeravao je da bi rado bio na tom mjestu gdje se sada nalazila ta 
žena. A krvnik, na koga ni trpljenje ljudsko nije moglo djelovati (tako se 
bio priučio na svoj zanat), taj isti krvnik pokucao je na vrata dominikan¬ 
skoga samostana. Bio je uzbuđen, tako se kajao i bio je sav u strahu da mu 
nikad ne će biti oprošteno što je to učinio ovoj svetoj ženi. 

Oko dva sata Winchester (koji će nakon 16 godina umrijeti u ludilu 
nakon što je dao pogubiti svoga nećaka Glochestera) zapovjedi da se ostat¬ 
ci bace u Seinu. Krvnik je doveo svoja kolica i u njih stade bacati još zadi¬ 
mljeni pepeo. No njegove se oči na nečemu zaustave. Srce je ostalo čitavo 
i puno krvi. Htio je da i ovo izgori: pospe ga uljem, sumporom i žarama. 
Nije koristilo. Krvnik je govorio da je to čudo. S lopatom baci ovo srce u 
kolica. Četvrt sata nakon toga sve se bacilo u Seinu s mosta Matilde. 

Bog ima svoje tajne: Zidovi ne znaju gdje su ostatci Mojsijevi, a Fran¬ 
cuzi nemaju ostatke Ivanine. 

XIII. OD REHABILITACIJE DO PROGLAŠENJA SVETOM 


Čim je Ivana bila spaljena, Engleska je i nadalje vjeru izrabljivala u 
političke svrhe. Cijeloj je Europi poslala službena obavještenja o smrti ove 
»vještice, klevetnice Boga i svetaca... Što je najgore, ona je uskraćivala 
poslušnost Svetomu Ocu, općemu saboru i cijeloj vojujućoj Crkvi« (To- 
uchet; La Sainte de la Patrie, II. str. 368). Ova je nova kleveta još u prvi 
mah upalila, no doskora se vidjelo da upravo oni, koji su svemu svijetu 
javili da se Ivana nije pokoravala Papi, da su upravo ti isti zlorabili svoju 
vlast u političke svrhe. Nije prošlo nekoliko godina, a Karlo VII. oslobodio 
je svu Francusku; proročanstva Ivanina su se obistinila. Sjetiše se Ivane. 
I njena stara majka i njena braća tražila su da joj se čast opet uspostavi. 
Ivana je za života tražila da je predadu sudu Svetoga Oca. Nije to uzalud 
tražila. 25 godina nakon toga, godine 1456., papa Kalisto III. poništi osu¬ 
du gadnoga Cauchona i oživi časnu uspomenu mučenice. Tri je stoljeća 
njezina uspomena ostala u sjeni. 1869. orleanski biskup, a prijatelj biskupa 
Strossmayera, msgr. Dupanloup, zamoli papu Pija IX. da započne proces 
njezine kanonizacije. Proglašena je časnom 27. siječnja 1891. Pio X. pro¬ 
glasio je 6. I. 1904. da je Ivana imala junačke kreposti, a 19. IV 1909. 
proglašena je blaženom. 

Prigodom proglašenja blaženika i svetaca bogato se uresi crkva sv. 
Petra u Rimu i izvjese razne slike koje prikazuju glavne prizore iz njihova 
života te čudesa koja se dogode na njihov zagovor. Vrlo je poznata stvar 
da Crkva nikoga ne proglasi blaženim ako se na zagovor dotičnoga Božjega 
ugodnika nisu dogodila čudesa. Na Ivanin zagovor dogodilo se više njih, 
a Crkva je uzela u obzir, nakon točnog liječničkog izvještaja, tri čudesna 
ozdravljenja. Prvo je čudo ozdravljenje benediktinke, sestre od sv. Augu- 
stina. Bila je u Orleansu, tri je godine trpjela od čira na želucu i već se 
pripremila da primi sv. pomast. Zadnjega dana devetnice što ju je činila 
časnoj Ivani digla se s kreveta, prisustvovala sv. misi, bez poteškoća nešto 
založila i započela svoje stare poslove. U tren oka je potpuno ozdravila. 

Drugo se čudo dogodilo 1893. u malom gradu Faverollesu (biskupija 
Evreux). Sestra Julie Gauthier de Saint Norbert od Kongregacije Božan¬ 
ske providnosti imala je deset godina neizlječiv eristitički spužvasti čir na 
lijevim grudima. Imajući teške bolove i jer je izgubila svaku nadu da bi 
mogla na naravan način ozdraviti, pođe uz pomoć od osam djevojaka u 
crkvu tražiti pomoć od časne Ivane. Istoga je dana bila, na veliko divljenje 
liječnika i prisutnih osoba, potpuno zdrava. 

Nakon ovoga proglašenja blaženom Papa Benedikt XV proglasi 16. 
svibnja 1920. Ivanu od Arka sveticom. Na taj je način nepogrješiva 
Crkva izrekla svoj konačni sud o ovoj divnoj povijesnoj pojavi. I sada svi 

katolici svijeta, unatoč nazovi-povjesničarima, unatoč Schilleru, Voltaireu 
i Shawu, čvrsto vjerujemo da je sam Bog u svom beskrajnom milosrđu po¬ 
slao Djevicu Ivanu da oslobodi svoj narod i tako spasi svoju domovinu od 
krivovjerja protestantizma u koje bi jamačno zapala da je ostala pod engle¬ 
skim gospodstvom. Mi čvrsto vjerujemo da je sv. Ivana sada u koru djevica 
i slijedi neokaljanoga Jaganjca. Bog je na zemlju poslao ovu blistavu pojavu 
da poput meteora svijetli vjekovima. Naša je dužnost da proučavamo nje¬ 
zin život, nasljedujemo njezine kreposti i tako jednom dođemo Onome za 
kojega je ona živjela i umrla - našemu Gospodu i Bogu Isusu Kristu. 

LIČNOST SVETE IVANE OD ARKA U POVIJESTI 

Iz povijesnoga prikaza vidjeli smo da je Ivana od Arka bila u saobra¬ 
ćaju s arkanđelom Mihovilom, sa sv. Katarinom i sa sv. Margaretom. Ona 
je kralju otkrila tajnu, njene su molitve vrlo vjerojatno uskrisile dijete u 
Lagnyju; ona je do u tančine poznavala ratni zanat, a da ga nije nikada 
učila. Prorokovala je da će osloboditi Orleans i kralja dovesti u Reims. 
Očituje li se u ovim izvanrednim događajima svetost Ivanina? Ne! Nikako! 
Svetost se ne očituje u ovim djelima već u junačkom vršenju moralnih i 
bogoslovnih kreposti. Crkva od svojih svetaca ne traži čudesa ni proročan¬ 
stva već traži od njih krepostan život. Kanon 2104 Crkvenoga zakonika 
posve izričito veli ovo: »U pitanjima ispovjedalaca vjere treba se rasprav¬ 
ljati: jesu li posjedovali teološke kreposti vjere, ufanja, ljubavi prema Bogu 
kao i prema bližnjemu te kardinalne kreposti razboritosti, pravednosti, 
umjerenosti, jakosti i kreposti koje su s njima u vezi i to u junačkomu 
stupnju.« Prema tome, da uzmognemo proučiti svetost sv. Ivane, najbolje 
je vidjeti kako je ona posjedovala kreposti koje Crkva od s v i h svetaca 
traži. Sveci, kao najveća remek-djela Božja, imaju unutarnji život daleko 
ljepši i vredniji negoli su sve divote vidljivoga svemira. Svi su si sveci slični 
jer svi moraju imati navedene kreposti, ali je ipak velika razlika izme¬ 
đu svakoga pojedinog sveca. Svaki ima uz općenita svojstva svetosti 
još svoje posebne odlike. Mi ćemo stoga proučavajući ličnost ovoga 
remek-djela Božjega pokazati njene općenite svetačke odlike, zatim 
ćemo istaknuti njeno posebno svetačko obilježje. Na kraju ćemo nastojati 
prikazati koji je bio naum Providnosti kada je stvarao svetu Ivanu upravo 
onakvu kakva jest, da li naime sredstvo - sveta Ivana - posjeduje sva 
ona svojstva da se postigne cilj- oslobođenje naroda od vjerske propasti 
i time spas mnogih milijuna neumrlih duša kojima će po Francuzima sijev- 
nuti sunce Isusove vjere. 

I. Općenite svetačke odlike 

Upravo je nemoguće u jednom posve kratkom prikazu iznijeti veleb¬ 
ne kreposti Ivanine. Pomislimo samo da su se sto dvadeset i dvije sjednice 
koje su trajale šest do sedam sati dnevno bavile samo proučavanjem njenih 
kreposti. To je Crkva tražila jer kako je poznato ona ne proglašava nikoga 
blaženim na laku ruku. Analiza ovih kreposti bila je tiskana u dvije tisuće 
stranica in-folio. Sve je to bilo poslano u Rim na proučavanje. Rim ni ovim 
temeljitim proučavanjima nije bio zadovoljan i poslao je sve natrag. Po¬ 
novno su se kroz petnaest mjeseci proučavale njezine kreposti i tek tada je 

bio dovršen posao potreban da se ona proglasi blaženom. Mi ćemo tek u 
nekoliko poteza prikazati njezine moralne i bogoslovne kreposti. 

1. Herojski stupanj kreposti 

Poznata je stvar da se kreposti vrše u tri stupnja. U običnom ; uzvi¬ 
šenom i herojskom stupnju. Čovjek je krepostan u običnom stupnju kad 
vrši obične dužnosti ćudoređa, osobito u porodici, i kad čini sve na što ga 
veže pravednost. Uzvišeni stupanj već traži svladavanje loših strasti, osob¬ 
nu nesebičnost, velikodušni žar za dobro. Ali Crkva od svih svetaca traži 
mnogo više; ona traži herojski stupanj, tj. ona od svojih miljenika traži da 
najtežim i najstalnijim žrtvama i činima koji su ljudskoj naravi najteži vrše 
kardinalne i bogoslovne kreposti. 

Ivana nije sve kreposti odmah iz početka vršila u junačkomu stupnju. 
Kod nje možemo opaziti razvoj prema savršenstvu. Kad je anđeo od nje 
tražio da ostavi roditelje i pođe u rat, ona se opirala i plakala. Već iz ovoga 
se vidi da su sveci ljudi kao što smo i mi: od mesa i krvi i da tek borbom 
dolaze do savršenstva. Tako je bilo i s Ivanom. 

2. Prirođene odlike Ivanine 

Milost ne uništava narav. Prije negoli prijeđemo na njezine stečene 
kreposti, pokazat ćemo ukratko njezine prirođene odlike. Bila je poslušna, 
poglavito roditeljima; bila je priprosta, a prema svima blaga. Na njoj nema 
ništa otresitog; ona se nastoji prilagoditi običajima i svijetu kojemu dolazi. 
Tako je npr., došavši na dvor Karla VII., tri puta pokleknula pred svojim 
vladarom jer su to tražili dvorski običaji. Bila je radišna, umiljata, privlačila 
je. Na njoj se ističe prirođena jednostavnost te da je bila vesela. Rado se 
igrala sa svojim družicama Mengette i Hauviette. Po svojoj je duhovitosti 
prava Francuskinja. Još se sjećamo kako je duhovito odgovorila Domini¬ 
kancu Seguinu kada ju je pitao kojim je jezikom govorio sv. Mihovil. Rekla 
mu je: »Boljim nego Vi«, jer je on govorio limuzanskim narječjem. 

3. Kardinalne kreposti 

Razboritost: Vrlo je dobro u svakom pojedinom slučaju razli¬ 
kovala dobro od zla. Svojim je zdravim razumom sve prosuđivala: nije 
htjela da se ljudi dotiču njezinoga tijela krunicama, a kada je predvidjela 
da bi mogla zbog bolesti u bolnici umrijeti, mirno je sve rasporedila za 
svoju smrt. 

Pravednost: Davala je svakome ono što ga ide i tražila od sva¬ 
koga da vrši svoju dužnost. Već kao dijete željela je da zvonar u određeno 
vrijeme zvoni u crkvi kompletorij kako je to bila njegova dužnost. Kada je 
kralj bio krunjen, unijela je u crkvu svoju zastavu jer je držala da je praved- 

no da ona zastava bude na slavi koja je bila i u muci. Napokon se stavila na 
čelo pravednomu ratu: htjela je da francuski vladar dobije krunu koja mu 
pripada i da francuski narod postane gospodarom u svojoj kući. 

Umjerenost: Već smo u predavanju spomenuli kako je strpljivo 
podnosila tjelesnu bol i kako je sama krotila svoje niže sile. U korizmi je 
postila da su joj se svi divili. Ovamo spada i njezina poniznosti i 
čistoća u kojim se krepostima posebno odlikovala. 

Kroz cijeli svoj život ističe da je siromašna djevojka koja ništa ne zna. 
U slavi se nije uzoholila i bila je ravnodušna prema bogatstvu kao i prema 
siromaštvu. 

Čim je vidjela da je pozvana na veliko poslanje - oslobođenja svojega 
naroda - odmah je uvidjela da se mora odreći svih zemaljskih veza. Prvo 
je položila zavjet vječnoga djevičanstva i upravo je željeznom energijom u 
nećudorednom taboru čuvala ovaj biser. U zatvoru su je vojnici, pa i sami 
vojskovođe, napastovali, a ona je tako odlučno branila čistoću te je bila 
spremna da radi nje i život izgubi. Nošnju je smatrala sredstvom, ne samo 
da zaštiti svoju čistoću, već također čistoću bližnjih među kojima se kre¬ 
tala. Stoga je nosila muško odijelo. Može se reći da je ona prva istaknula 
socijalnu funkciju odjeće koja ima, među ostalim, i tu zadaću da zaštiti 
druge da ne podlegnu požudi. 

Jakost: Od svakoga se sveca traži jakost, ali Ivana se u ovoj krepo¬ 
sti tako odlikovala da ova daje posebno obilježje njezinu svetačkom zna¬ 
čaju. Ona ju je poticala na teške pothvate i na samu smrt. Primjereno je 
išla poteškoćama ususret i primjereno i ustrajno ih je snosila. Već kao 
dijete je svladala ljudski obzir i, unatoč porugama, išla kititi crkve. Klečeći 
je molila Anđela Gospodnjega ne obazirući se na mjesto gdje se nalazila. 
Teške uvrede strpljivo je i ustrajno snosila. Engleski vojskovođa naziva ju 
»kravarom«, a suci su je teško vrijeđali. U bojevima je bila tako srčana da 
se na nju mogu primijeniti riječi iz Psalma: »Nek’ se vojska protiv mene 
utabori, srce se moje ne boji« (Ps 27,3). Isto je tako junački stupala na 
lomaču. Po naravi nije bila najsrčanija i često je plakala kad bi saznala za 
poteškoće koje ju čekaju. Srčanost i ustrajnost dvije su odlike njezine ja¬ 
kosti. Primanje sv. sakramenata podiglo je kod nje ovu kardinalnu krepost 
do junačkoga stupnja. 

4. Bogoslovne kreposti 

Vjera: Iz prikaza inkvizicije još se sjećamo da je čvrsto priznavala 
istinitima one stvari koje je Bog objavio, i to radi autoriteta Boga koji 
objavljuje. Ona je, unatoč svih zakučastih pitanja inkvizitora, izjavljivala 
da vjeruje Crkvi i da su Crkva i Krist jedno. Isto je tako čvrsto vjerovala 
da njeni glasovi dolaze od Boga. 

Ufanje: Iz cijeloga se njenoga života vidjelo da je željela posjedovati Boga 
u vrhunaravnomu blaženstvu i da se uvijek uzdala u običajnu pomoć Božju. 

Ljubav prema Bogu: Boga je ljubila kao najveće i apsolutno dobro. 
Uvijek, u obitelji, na kraljevskim dvorovima, u taboru, na jurišu, u zatvoru 
i na lomači mislila je na Boga. Sve je radila iz poslušnosti prema Bogu, a 
osim toga je ljubila svece Božje. 

Ljubav prema bližnjemu: 

Prema pojedincu: Darivala je siromahe, tješila žalosne i umiruće, 
njegovala bolesnike. Plakala je nad mrtvim neprijateljima, osobito kad su 
umrli bez ispovijedi. Strpljivo je podnosila sve uvrede. Ljubila je štoviše 
svoje neprijatelje i nije htjela proliti neprijateljsku krv. Oprostila je sucima 
koji su je poslali na lomaču i molila se za njih. 

Prema obitelji: Već smo vidjeli kako je bila poslušna prema svojim 
roditeljima i kako je u Reimsu srdačno pozdravila svoga oca. 

Prema užoj domovini: Ljubila je također svoj rodni kraj i nije na nj 
zaboravila ni u najvećoj slavi. Nakon kraljeva krunjenja u Reimsu isprosi 
od kralja za svoje selo Domremy oslobođenje od svih poreza. 

Prema svojoj domovini: Ljubav prema domovini jest najviša zemalj¬ 
ska ljubav prema bližnjemu. Kada je Ivana saznala kako njezina domovina 
stradava, bila je spremna položiti za nju život. Kad je čula da se francuska 
krv prolijeva, kosa joj se stala ježiti na glavi. Ova velika ljubav Ivane prema 
domovini jest posebno obilježje njezine bogoslovne kreposti ljubavi. 

5. Sredstva 

Da se steknu moralne i bogoslovne kreposti, potrebno je da se čovjek 
služi sredstvima koja mu Bog i Crkva stavljaju na raspolaganje. Ivana se 
služila svim tim sredstvima kao i ostali sveci. Od djetinjstva pohađa razne 
crkve, moli se svakom prilikom (klečeći i plačući), ide svaki dan na sv. misu 
kada za to ima priliku. No najviše valja istaknuti da je često primala sv. sa¬ 
kramente, duhovno vodstvo i sv. pričest smatrala je najjačim sredstvom za 
svoje usavršavanje. U svetoj je pričesti crpila snagu za svoj teški apostolat. 

II. Posebne Ivanine oznake kao ličnosti 

Uvod 

Ivana je posjedovala kardinalne i teološke kreposti koje Crkva traži 
od svojih svetaca. Na njoj, osim toga, jače iskaču sljedeće odlike: jed¬ 
nostavnost, radost i duhovitost (prirođene odlike), poniznost i čisto srce 
(umjerenost), srčanost i ustrajnost u podnašanju najvećih muka, štoviše, 
sa strane onih koji su bili po svome zvanju određeni voditi je u život vječni 
Qakost) te ljubav prema domovini (caritas). 

Kombinacija posebnih Ivaninih kreposti s ostalima daje ovoj svetici 
posebno obilježje kao ličnosti. A ovo posebno, po čemu se ona razlikuje od 
ostalih svetaca, očituje se u četiri pravca. 

1. Neobična pomoć Božja: žena spašava narod 

»Gospod Bog što dokončava ratove, da bi udario tabor svoj usred 
naroda, izbavi me iz ruke progonitelja mojih« (Jdt 16,2). Ove riječi koje 
Sveto pismo kaže o Juditi, sv. liturgija ( gradualej primjenjuje na Ivanu 
od Arka. Žena je u pravilu određena za obiteljski život. I ona kao takva 
obično u političkome i javnome životu nema posebnu ulogu. Kod Iva¬ 
ne je upravo obratno. Ona se kao ratnik može uz bok staviti najvećim 
vojskovođama, jednom Aleksandru Velikome ili Napoleonu. Ivanin nas 
primjer poučava da vrhunaravnim poimanjem života možemo donekle iz¬ 
mijeniti naravni red i učiniti velika djela. U sv. Ivani »lude svijeta izabra 
Bog da posrami mudre, i slabe svijeta izabra Bog, da posrami jake« (1 Kor 
1,27). Sveto pismo u antifoni Vespera sv. Ivane veli: »Evo podiže na ple¬ 
mena ruku svoju i pred narodima pokaza zastavu Gospodnju da uništi 
neprijatelje.« I eto, upravo ovaj neobičan javni život Ivanin pokazuje 
da kada se radi o velikoj misiji širenja kraljevstva Božjega tada možemo 
i moramo računati i na ona sredstva koja kao da ne odgovaraju ljudskoj 
naravi. Ratnički posao kao da je određen jedino za muškarca, a evo Ivana: 
»Da svlada neprijatelja, nije krzmala niti se izložiti ratnim pogibeljima« 
{sequentia u liturgiji). Ona je, štoviše, pronašla jedno novo ratno sredstvo: 
prva se poslužila poljskim topništvom. 

Ivanin nas primjer upućuje da trebamo vjerovati u vrhunaravni svijet 
i da u svakome pojedinom času našega života možemo računati na izvan¬ 
rednu i n e o b i č n u pomoć Božju. »Pjevajmo Bogu,« veli sv. liturgija o sv. 
Ivani, »slavno je očitovao svoju snagu.« Bog u povijesti bez prestanka oči¬ 
tuje svoju snagu jer uvijek ljudima dolazi u pomoć neobičnim sred¬ 
stvima, ako ova od njega tražimo poradi uzvišenoga cilja Crkve: radi dobra 
duša koje želimo približiti Bogu. No, primjer nas Ivane također upućuje 
da ova izvanredna sredstva uvijek smatramo izvanrednima; javni apostolat 
žene jest iznimka koju traže tek iznimne prilike. Tako znamo iz Ivanina 
života da je ona sama taj javni apostolat smatrala iznimkom i uvijek že¬ 
ljela poći kući i raditi u obitelji kućne poslove. Kad žena stupa u javnost 
prilike su izvanredne; to je za ženu vrijeme kušnje i mučeništva. Sveta je 
Ivana, kako bi rekao papa Pio XI., slična »svetim ženama, koje su se po¬ 
svetile službi Kristovoj, a izišle su iz sjene tek na dan kušnja i mučeništva« 
[Croix, 12. I. 1926.). I Ivana je htjela, i nakon uspjeha u javnosti, slijediti 
svoj naravni poziv u obitelji, ali je Bog odredio drukčije. (Vidi istu misao 
obrazloženu u Za Vjeru i dom, rujan 1925., str. 231.) 

Život svete Ivane upućuje nas da se moramo pouzdavati u nadnarav¬ 
na sredstva i da žena u povijesti ima zadatak donijeti spas narodima. 

2. Javni socijalni apostolat 

Socijalni se apostolat očituje u prvomu redu u obitelji, toj temeljnoj 
stanici naravnoga društvenog poretka. Socijalni apostolat uključuje u sebi i 
javni život. Po naravi žena nije određena za nj. Ali nadolaze časovi kad žena 
mora napustiti ograničeni domaći krug i zaći u javni život da pomogne 
spašavati. Obično žene izlaze iz sjene obiteljskoga života kad valja trpjeti i 
umirati. Tako je bilo i s Ivanom. Javni, a ne privatni, socijalni apostolat jest 
njezino posebno obilježje. 

a) Sredstva za javni socijalni apostolat. Ona želi spasiti domovinu i 
stoga mora obnoviti francusko društvo. Kod ove društvene obnove Ivana 
se služi četirima sredstvima: 1) Traži od svih pomoćnika u apostolatu 
da budu u milosti posvećujućoj. Nije dala vojnicima da vojuju pod njenom 
zastavom, a da se nisu prije toga ispovjedili. 2) Za socijalni je apostolat ta¬ 
kođer potreban život s Crkvom. Tijesno je povezana (a) s Učiteljstvom 
Crkve jer vjeruje u crkveni nauk i živi po njemu. Priznaje (b) zakonodavnu 
vlast Crkve i poziva se na Papu tražeći da on njoj sudi. I napokon je u nera- 
združivoj vezi s ministerijem Crkve: daje zastave blagoslivljati i prima sve¬ 
te sakramente. 3) Rad u socijalnom apostolatu nameće mnoge križeve 
koje je ona također smatrala potrebnim sredstvom. Bog joj je dao misiju 
da spašava narod, a ljudi je u tom priječe. Njezino je duševno trpljenje na 
vrhuncu kad je u radu priječe upravo oni koji bi u prvomu redu bili pozva¬ 
ni potpomagati je u njezinome nadnaravnom poslanju. Njezina misija nije 
shvaćena i ona se bez prestanka mora bojati izdajstva. A kao 4) posljednje 
sredstvo toga apostolata spominjemo oduševljenje kojim je za svo¬ 
ju ideju stjecala pristaše. 

b) Objekt Ivanina socijalnoga apostolata. Već je u djetinjstvu 1) pre¬ 
ma pojedincima apostolski postupala. Svoje je družice pozivala da 
joj pomognu resiti crkvu Notre-Dame de Bermont. Za kraljevstvo Božje 
oduševljavala je svoga ujaka, svoju braću, kralja, vojsku. Njen apostolat 
2) u obitelji bio je što je uzorno vršila svoje kućne poslove. Njezin 
je socijalni apostolat u javnosti bio trostruk: ćudoredan, religiozan i 
domovinski. 

Ćudoredni apostolat: Borila se protiv psovki, kockanja i razbludnoga 
života koji je vladao u vojničkim taborima. Isto je njezina nošnja stajala, 
kako već rekosmo, u službi ćudorednoga apostolata. 

Vjerski apostolat: Organizirala je i dala organizirati molitve, pjevanja 
crkvenih pjesama, Veni Creator, propovijedi. Pozivlje vojnike da vrše kr¬ 
šćanske dužnosti. 

Politički apostolat: Ovaj je ćudoredni apostolat podvostručio snagu 
vojske. Njena je politička koncepcija posve u skladu s enciklikom Immor- 
tale Dei Leona XIII. U dvorcu Loches (Logis du Roi) jasno je pokazala da 
kralja smatra tek zastupnikom Božjim u brizi za vremenito javno blagosta¬ 
nje građana. Stoga i razumijemo apostolsko značenje njezina vojnog pokli¬ 
ka: »Živio Krist, on je kralj Francuske.« »Ovo je Ivana, djevica iz Orleansa, 
koja se mnogo moli za narod, za cijeli francuski puk«, veli o njoj sv. liturgija 
(Magn. Ant.). Ivani je bio bliži cilj: raditi među pojedincima, obiteljima 
i javnosti da uzmogne postići svoj posebni daljnji cilj: spasiti svoj narod. 

3. Simbol kršćanskoga rodoljublja 

Njezin socijalni apostolat među pojedincima u obiteljima i u javnosti 
te ćudoredni, vjerski i politički apostolat kod nje su opet sredstva i po¬ 
kazuju da pravo rodoljublje mora graditi odozdo i da se mora služiti svim 
tim navedenim sredstvima. Prema tome je sv. Ivana najljepše utjelovlje¬ 
nje rodoljubne misli. Ona je bila dobri duh svoga naroda; oduševljavala 
je vojsku da potjera neprijatelja iz domovine, a da nije nikoga ubila. Bila 
je utjelovljena veza domovine i vjere. Spasila je svoju domovinu i tako 
spriječila da Francuska postane kasnije protestantskom zemljom. Ona je 
postala vojnikom Božjim i pokazala da rodoljubna misao dobiva tek onda 
pravo značenje ako se stavi u službu kraljevstva Božjega. 

4. Idealizam do smrti 

Bog je strašnim unutarnjim mukama iskušao Ivanu. Ivana koja trpi 
jamačno je veća i divnija od dostojanstvene Ivane koja vodi vojsku na juriš. 
Nju su osudili na smrt zastupnici one Crkve koju je ona toliko ljubila. Nije 
klonula! Ona nam je uzor da najteže unutarnje i vanjske boli ne smiju u 
nama skršiti vjeru u načela koja zastupamo. Doći će časovi da će nas svi 
ostaviti, možda i oni koji su nas oduševili za naše ideale, možda i oni koji su 
prvi pozvani biti vođama u bojevima Gospodnjim. Bog se pobrinuo za uzor 
i ovim bolima i dao nam sv. Ivanu da nam svijetli kao primjer idealizma, 
koji ostaje nepokolebiv sve do smrti, a snaga u ovoj nepokolebivoj borbi za 
ispravnost svojih načela crpi se u pouzdanju k Svetoj Stolici. Ivana j efilia 
Petri (Petrova kći), simbol pouzdanja i ljubavi prema Kristovu namjesniku 
u teškoćama svakoga katoličkog apostolata. 

III. Trostruka Ivanina misija 

Vidjeli smo kako se Ivana odlikovala svojim moralnim krepostima; bila 
je čovjek kao i mi, radovala se i žalostila. Nakon pobjede kod Orleansa i 
nakon krunidbe plače od radosti. Kad vidi da će poginuti, plače od straha. 

Vremenom je rasla u krepostima; do herojskoga stupnja kreposti dolazila je 
postupno. Prva njena veća žrtva jest da ostavlja roditeljsku kuću. Liturgijski 
himan veli: »Mox dulces socias et patriam domum, et cum matre patrem jus- 
sa relinquere.« (Iz poslušnosti ostavlja mile drugarice, svoj očinski dom, svo¬ 
ga oca i majku.) Kroz cijelu svoju slavu trpi. Ona je žrtva koja se prikazuje za 
spas svoje domovine. » Parens in perio, pro patria libens - Castam se vovet 
hostiam«. (Pokorava se njihovim zapovijedima i za domovinu se svojevoljno 
prikazuje kao čista žrtva.) Svojim je trpljenjem postala slična Kristu, kako 
nam to također veli sv. liturgija: » Tormenta dira sustinens, Christi refers 
imaginem.« (Podnoseći teške muke, ona nosi sliku Kristovu.) I eto, tako 
nas sv. Ivana dovodi do prauzora svake svetosti, do samoga Isusa Krista. To 
je njezina općenita misija koja joj je zajednička s ostalim svecima: da nam 
uzvišen uzor Kristov učini pristupačnijim i bližim. 

Ivana od Arka ima i jednu specijalnu misiju. Bog ju je uresio divnim 
krepostima i pokazao je kako računanje na njegovu neobičnu pomoć, javni 
socijalni apostolat, rodoljubni zanos i idealizam do smrti, kako su sve to 
kod Ivane divna sredstva, s jedne strane da se Krist učini dušama pri¬ 
stupačnijim, a s druge da po njoj jedan kršćanski narod, Francuzi, bude 
spašen od protestantizma i time mnogi milijuni neumrlih duša kojima je 
bilo određeno da preko francuskoga naroda dobiju blagi nauk sv. Evan¬ 
đelja. I u ovome je posebna misija besmrtne duše Ivane od Arka. Ona je 
svim vjekovima uzor kojim se sredstvima treba služiti i kojim posebnim 
krepostima treba biti urešen čovjek ili pokret koji hoće svoj narod spasiti s 
ruba propasti i rodoljubni zanos staviti u službu kraljevstva Božjega. Ivana 
je također uzor filiae Petri (Petrove kćeri), velebna pojava koja nas u teš¬ 
koćama katoličkoga apostolata, u eventualnim progonima upućuje da naše 
pouzdanje prema Svetoj Stolici mora biti nepokolebivo do smrti. 

SVETA IVANA OD ARKA - UZOR ORLIĆA 

I. Kreposti Ivanine i kreposti Orliće 

Sveti Ignacije traži u svojim razmatranjima da se uvijek stvori prak¬ 
tična primjena. Isto tako, kada proučavamo živote svetaca, trebamo ove 
velikane Božje u njihovim posebnim osobinama nasljedovati. Svi su sveci 
uzor Orlovima i Orlicama, no ipak Orlička organizacija ima svoju posebnu 
zaštitnicu i svoj posebni uzor. I upravo posebne odlike svetosti svete 
Ivane Orlička organizacija hoće nasljedovati. 

Orliće se prije svega ne zadovoljavaju vršenjem običnih kršćanskih 
dužnosti, već one teže za nečim višim, za uzvišenim i junačkim 
vršenjem kreposti. Ivana se već po svojoj naravi odlikovala jedno¬ 
stavnošću, veselom ćudi i duhovitošću. Ove su tri 
osobine također oznaka francuskoga narodnog značaja. Isto tako i Orlića 
želi biti priprosta, radosna, a i duhovita, i ona se želi odlikovati svim onim 
naravnim osobinama koje hrvatskoj narodnoj duši daju posebno obilježje. 
Sveta je Ivana u junačkome stupnju vršila sve naravne kreposti, ali u 
dvjema se osobito isticala, i to u umjerenosti i jakosti. 

Posebne odlike njezine umjerenosti bijahu poniznost i čisto srce. 
Poniznost i čisto srce mora si steći i prava Orlića. A srčanost i ustraj¬ 
nost, ova dva obilježja Ivanine jakosti, dvije su kreposti bez kojih Orlića 
ne može biti. Orlića je danas često prisiljena raditi u javnosti i zato mora 
bez prestanka svladavati ljudski obzir i ustrajno podnositi sve uvrede ko¬ 
jima današnji poganski svijet obasiplje svakoga borca katoličke obnove. 
Od bogoslovnih kreposti, koje je Ivana poput drugih svetaca vršila, ostala 
je svijetlim primjerom ljubavi prema domovini koja je najviša zemaljska 
ljubav prema bližnjemu. Ova ljubav prema domovini spada u bogoslovne 
kreposti jer mi ljubimo naše bližnje, naše sunarodnjake što ih Bog ljubi i 
što hoćemo da naša volja bude u skladu s njegovom. I Orlića ljubi svoju 
domovinu jer Bog našu domovinu ljubi i jer nam osim toga zapovijeda da 
ljubimo domovinu. Osim toga je Orlički pokret narodni pokret i želi na 
osobit način nasljedovati ovu veliku krepost svoje svetice. 

A kad proučavamo život Ivanin i stavimo pitanje kako je ova priprosta 
djevojka mogla upravo do junačkoga stupnja podići svoje kreposti, to je 
odgovor lak: osim ostalih sredstava kojima se moramo služiti da po¬ 
stignemo krepostan život (molitva, propovijedi, duhovno štivo itd.), Ivana 
je redovito, može se reći dnevno, pribivala svetoj misi i vrlo često pri¬ 
mala svetu P r i č e s t . To je tim značajnije što u ono doba često primanje 
svetih sakramenata nije bilo tako u običaju kao danas. I Orlića, koja često 
kao i Ivana, mora djelovati i u javnosti, smatra da je često, pa i dnevno 

primanje svete Pričesti jedno od najmoćnijih sredstava da se očuva čistom 
i da u kreposti napreduje unatoč blatnoga poganstva koje je okružuje. Uz 
Ivanu je uvijek bio njezin ispovjednik, isto tako će i Orlića koja teži za 
savršenstvom, imati stalnoga ispovjednika kojemu će posve otkriti svoje 
srce, slušati njegove naputke. 

II. Ivanina ličnost - uzor Orlića 

1. Žena. Žena po svojoj naravi nije u pravilu određena da djeluje u 
javnosti i da na takav način spašava narod. Današnje su prilike takve da i 
od žene često traže da i u javnosti apostolski djeluje. U ovoj djelatnosti va¬ 
lja da je uvijek svjesna da je takvo djelovanje iznimka. Kao što je Ivana bila 
prava djevojka i uvijek se željela povratiti svojoj kući i obitelji i tamo vršiti 
poslove koji odgovaraju njenoj djevojačkoj naravi, isto tako i svaka Orlića 
smatra da je u pravilu njezin poziv u o b i t e 1 j i, u domaćemu ognjištu, 
a jedino ako je izvanredne prilike prisile, ona će se dati na organiziranje 
drugih ili na koju drugu granu javnoga apostolata. U ovom posljednjem 
slučaju mora biti svjesna da treba posebne pomoći Božje jer 
u takvim iznimnim časovima Providnost kao da izmjenjuje naravni red i 
ženama povjerava muške uloge. Ako dakle Orlička organizacija ili po¬ 
jedina Orlića zbog posebnih prilika katkada mora preuzeti posao koji po 
sebi spada na muškarca, to i u tom radu i Organizacija i pojedina članica 
ne smije izgubiti ženski karakter i postati običnom kopijom muškaraca. 
Sveta Ivana, koja je postala vojnikom i vršila ovaj čisto muški zanat, ne 
samo da nije izgubila svoje ženske odlike, već ih je silnom ustrajnošću sve 
više usavršavala. 

2. Javni socijalni apostolat. Drugo posebno Ivanino obilježje jest 
njezin javni socijalni apostolat. I Orlića se treba u ovome služiti istim 
sredstvima kao i Ivana. Svi koji rade u Orličkoj organizaciji moraju biti u 
milosti posvećujućoj. Koji rade za Krista ne smiju biti neprijatelji Krista. 
Pomoćnici u apostolatu trebaju biti prije svega sami dobri katolici. Orlića 
zatim treba živjeti i osjećati s Crkvom. Treba raditi prema željama i zapo¬ 
vijedima Svetoga Oca, biskupa i službenoga duhovnika (učiteljstvo); treba 
se u prijepornim pitanjima obraćati zakonodavnoj vlasti Crkve (sudačkoj 
i egzekutivnoj) i napokon treba se služiti svim sredstvima koja joj Crkva 
daje za njezino posvećenje [ministerium ). I kao što svaku ženu koja izlazi 
iz sjene obiteljskoga života u vrevu javnosti čekaju teški križevi, tako i 
Orlića mora biti poput Ivane spremna na velike kušnje i križeve. Četvrto 
sredstvo Ivanina javnog socijalnog apostolata bilo je oduševljenje. I Orlič¬ 
ka organizacija odgaja oduševljene članice koje ljube svoju Crkvu, ljube 

njezin nauk i žele svoje oduševljenje za katolicizam i apostolat po Katolič¬ 
koj akciji prenijeti i na druge ljude. 

Oboružana s ova četiri oružja Ivana je u svomu javnom socijalnom 
apostolatu htjela djelovati (objekt) na pojedince, obitelj i javnost (bliži 
cilj) da na taj način spasi svoj narod (daljnji cilj). Stoga Orlića nastoji 
apostolski djelovati među pojedincima, i to poglavito među djevojačkim 
svijetom i svojim postupkom, susretljivošću i drugim već spomenutim 
krepostima nastoji oduševiti za katoličku ideju i druge ljude. Vrši kari¬ 
tativna djela: daruje siromahe, tješi žalosne i umiruće, njeguje bolesnike. 
A jer se poziv žene uglavnom vrši u obitelji, Orlića će uzornim vršenjem 
svojih kućnih dužnosti biti na izgled svima i tako primjerom pokazati da 
je obitelj temeljna stanica u narodnomu životu i da su oni narodi zdravi u 
kojima se dobro odgajaju djeca; jednom riječi, koji imaju zdrave obitelji. 

Javni apostolat Orliće, kao i svete Ivane, jest trostruk. Ponajprije je 
to ćudoredni apostolat. To je borba protiv svega onoga što kvari ćudoređe. 
Ovamo spada borba protiv nečednih modernih plesova, protiv psovke, 
protiv nepristojnih zabava. Ivana je veliku važnost stavljala na ovaj ćudo¬ 
redni apostolat; iz tabora je gonila žene loša života, a sama je nosila mušku 
nošnju jer je znala kako je čovječja narav sklona na zlo pa se u taboru među 
vojnicima tako nosila da ne bi postala drugima povod grijeha. Orliće se po 
uzoru svete Ivane odijevaju čedno i poput svoje svete zaštitnice posvu¬ 
da naglašavaju socijalnu funkciju nošnje. Ivana je također uzor vjerskoga 
apostolata. I Orlića se brine da svijet što češće prima sv. sakramente, da 
se vrše crkvene zapovijedi, pohađaju propovijedi, organiziraju misije i du¬ 
hovne vježbe i dr. Napokon je Orlića kao njena Orlička organizacija nosilac 
kršćanskoga političkog apostolata. To nije stranačka politika jer Orlička 
organizacija stoji izvan i iznad svake političke stranke. Načelne smjernice 
kršćanske politike, koje ispovijeda Orlovstvo, zajedno sa sv. Ivanom, jesu 
da vladari ne vladaju u svoje ime, već vladaju u Kristovo ime koji je Kralj 
svakoga naroda. I kao što Krist hoće da vladari vladaju na korist građana, a 
ne na svoju vlastitu korist, isto tako Orlovstvo traži od vladara da se brinu 
za javno blagostanje građana, a napose da daju Crkvi ona prava i onu čast 
koja joj pripada, kao od Boga ustanovljeno savršeno društvo sa zadaćom 
da vodi ljudski rod svojim posebnim sredstvima u nebesku domovinu. Po¬ 
litički je vojni poklik cijeloga Orlovstva: »Živio Krist, On je Kralj Hrvata!« 

Orlića i Orlička organizacija djelovali su apostolski među pojedinci¬ 
ma, u obitelji i na trostruk način u javnosti (bliži cilj) da se na taj način 
spasi narod (daljnji cilj) od propasti. Narodi se ne spašavaju deklamacijom 
i vikom »Živio«, već jedino navedenim vrstama apostolata. A čovjek ne 
može biti apostol ako nije stekao sve one moralne i bogoslovne kreposti 
koje se traže za svaki apostolat. 

3. Simbol kršćanskoga rodoljublja: Orlička organizacija ovom svo¬ 
jom posebnom preporodnom djelatnošću među pojedincima, obiteljima 
i u društvu postaje simbolom pravoga rodoljublja. Ova se orlovska rodo¬ 
ljubna misao bori protiv poganskoga shvaćanja naroda koje drži da je narod 
izvor svega dobra i sam sebi svrhom. Orlovski nacionalizam stavlja rodo¬ 
ljubnu misao u službu kraljevstva Božjega. Kao što je Ivana bila utjelovlje¬ 
na veza vjere i domovine, isto je i svaka Orlića. Tako i svaka Orlića kada 
misli o dobrobiti svojega naroda, uvijek sebe pita je li ovo ili ono na slavu 
Kristova kraljevstva, na dobro svete Crkve, na vječno spasenje neumrlih 
duša. Sve će proći, jedino su ljudske duše vječne i bolje je da je cijeli jedan 
narod u vremenu nesretan, negoli jedna jedina ljudska duša upropaštena 
za sve vijeke vjekova. 

4. Idealizam do smrti: Kao što Ivana nije popuštala u svojim načeli¬ 
ma i podnosila uvrede i onih koje je ljubila i koji nisu bili samo dužni pot¬ 
pomagati je u njenoj misiji, već su bili po savjesti i službi obvezani olakšati 
joj da dođe u nebesko kraljevstvo, tako i Orlića ostaje nepokolebivo vjerna 
svojemu katoličkom apostolskom programu. Ona mu ostaje vjerna i onda 
ako se njemu iznevjere možda i oni koji su je oduševili za Orlovstvo i onda 
kada Bog možda dopusti da pretrpi progone i podnosi uvrede sa strane 
onih koji ne samo da bi bili dužni pomagati Orlovstvo, već, također, da se 
brinu za vječno spasenje svake pojedine Orličke duše. Kao i sveta Ivana, 
tako i svaka prava Orlića treba biti u svojoj okolici simbolom idealizma 
koji ostaje nepokolebiv sve do smrti. U svim se križevima sa strane svojih 
progonitelja koji su vjeru izrabljivali u stranačke i političke svrhe Ivana i 
Orlića poziva na Svetoga Oca, Papu. Ona je prava filia Petri - kći Petrova. 
I idealizam do smrti jesu kod sv. Ivane kao i kod prave Orliće dva pojma 
koji se moraju pokrivati. 

III. Trostruka misija Orličke organizacije i svake Orliće 

Misija je svakoga pojedinog čovjeka da u neku ruku postane sličan 
Kristu, da postane drugi Krist. Sveta je Ivana na poseban način bila slična 
svome Spasitelju i kada proučavamo život ove junakinje, to nam stanovita 
Spasiteljeva svojstva postaju bliža i pristupačnija. Isto tako svaka Orlića 
treba iz dana u dan postajati sve sličnija Isusu. Kada je ostali svijet proma¬ 
tra, to u njoj treba vidjeti samoga Krista. Tko gleda pravu Orliću, treba 
doći do uvjerenja da život po kršćanskim načelima ne samo da nije nemo¬ 
guć i nesuvremen, nego je naprotiv svaki život koji nije kršćanski prazan, 
promašen i nesuvremen. Osim ove općenite misije Orliće, ona kao i Or¬ 
lička organizacija ima po uzoru svete Ivane jednu dvostruku specijalnu 
misiju. Orlička organizacija treba najprije spašavati hrvatski narod koji je 

na rubu propasti. Orlička organizacija to čini kao pomoćnica Crkvi, njenoj 
hijerarhiji, njenim redovima i pobožnim zajednicama. Druga je specifič¬ 
na zadaća Orličke organizacije da pokaže svome narodu: a) koje kreposti 
mora posjedovati onaj koji hoće spašavati narod i napokon b) kako valja, 
prema uzoru Ivane, podnositi i uvrede i smrt od onih koji su po pravdi ob¬ 
vezani potpomagati Orlički apostolat i brinuti se za vječno spasenje duša 
svakoga pojedinog apostola. Svaka Orlića, kao i sv. Ivana, treba biti filia 
Petri (kći Petrova ), koja je, unatoč svih križeva, vjerna nepogrješivom Kri¬ 
stovu namjesniku na zemlji. 

IV. Zaključna riječ 

Ponajprije smo usporedili Ivanine kreposti s krepostima idealne Or¬ 
liće. Osobito smo istakli kako Orlića teži za uzvišenim junačkim kreposti¬ 
ma. Govorili smo o Orličinoj jednostavnosti, njenoj veseloj ćudi i duho¬ 
vitosti. Pošli smo korak dalje i istaknuli značenje poniznosti i čistoga srca 
za svaku Orliću. Na koncu smo prvoga poglavlja govorili o ljubavi Orliće 
prema domovini koja kod nje izvire iz svrhunaravne ljubavi prema Bogu. 
U drugom smo poglavlju nešto rekli o četiri oznake prave Orliće. Mora 
poput svete Ivane uvijek biti svjesna da je žensko, a ako je možda Provid¬ 
nost iznimno pozove vršiti muške poslove, to ne samo da ne smije posta¬ 
ti muškarcem, već treba nastojati ženska obilježja razviti do savršenstva. 
Uvijek se treba uzdati u neobičnu pomoć Božju koju će joj Bog u iznimnim 
prilikama pružiti. Javni socijalni apostolat Orliće traži da bude uvijek u 
milosti posvećujućoj i da to od svojih sestara traži. Orlića drži da su život 
s Crkvom, križevi i oduševljenje daljnja sredstva socijalnoga apostolata. 
Ovaj se socijalni apostolat obraća na pojedince, na obitelji i na javnost. 
Orlića koja hoće u javnosti djelovati, čini to ćudoredno, vjerski i politički. 
Orlića djeluje među pojedincima, obiteljima i u javnosti da spasi svoj na¬ 
rod. Nadalje, Orlića mora biti zastupnikom kršćanskoga rodoljublja koje 
se stavlja u službu kraljevstva Božjega. A kad Orlića doživi teške časove i 
od onih koji su je oduševili za njene ideale i od onih, koji bi je trebali voditi 
u njenomu apostolatu, ona ostaje nepokolebiva i ispovijeda svoj idealizam 
sve do smrti, upirući svoje poglede u svjetionik Petrove Stolice. 

Po Orlicama Krist treba postati pristupačniji dušama. Ona treba po¬ 
magati svetu Crkvu te da ova spasi hrvatski narod koji srlja u propast. Or¬ 
lića, također, pokazuje koje kreposti mora imati čovjek koji želi spašavati 
svoj narod. Na koncu je bilo istaknuto da Orlića treba biti uzor nepokole¬ 
bive vjere Crkvi i onda ako bi se možda zastupnici Crkve u svojoj zadaći 
iznevjerili, a možda i Crkvu progonili, kako se to na žalost u posljednje 
vrijeme događalo od svećenika otpadnika kao što su starokatolici. Ma ko- 

liko svećenika otpalo od Crkve, Orlića će sve većim žarom - poput Ivane 
od Arka - ljubiti svećenički stalež i radije podnijeti sve uvrede negoli se 
iznevjeriti Isusu, njegovoj Crkvi, Svetomu Ocu i zakonitomu biskupu. 

U ovim teškim časovima otpada od Crkve Orlića je, poput svete Iva¬ 
ne od Arka, koja se uvijek pozivala na Svetoga Oca u Rimu i koji je i ra¬ 
skrinkao njene neprijatelje, Orlića je uvijek i svuda prava filia Petri - kći 
Petrova. 

Orliće ne vjeruju samo to da je sveta Ivana divna povijesna ličnost 
koja je negda živjela, a sada je samo uzorom, već one znaju da je Ivana u 
zemlji živih i njezina misija nije dovršena. One znaju da je među ostalim 
zadaćama Ivane bdjeti nad Orličkim pokretom i zato sav Orlički pokret, 
sjedinjen sa svetom liturgijom, svoju nebesku zaštitnicu ovako moli: »Sve¬ 
mogući Bože, učini da mi, nahranjeni ovom nebeskom hranom kojom se 
tako često hranila sveta Ivana da pobijedi, pomoću ove hrane spasa zado- 
bijemo pobjedu nad našim neprijateljima.« 

BERNARD SHAW: SVETA IVANA - 
KRIVOTVORENJE POVIJESNIH ČINJENICA 

Još su nedavno sve zagrebačke ulice bile oblijepljene oglasima Na¬ 
rodnoga kazališta. Više se puta davala Shawova drama Sveta Ivana. To je 
jedini razlog koji me je sklonio da pišem o djelu ovoga irskog pisca. Samo 
ću se u nekoliko opaski obazreti na ovu dramu koja je, kako se čini, i u 
katoličkim redovima primljena s dosta simpatije. Naravno da u ovome pri¬ 
kazu puštam po strani zagrebačko kazalište jer mi je jedina želja pokazati 
kako suvremena umjetnost vrlo često pod gotovo dobro daje stvari koje su 
same po sebi u najočitijoj opreci s istinom. 

Nekoliko riječi o samome piscu: rodio se 1856. u Dublinu. Romano¬ 
pisac je i dramatičar. Stavio se u službu socijalističke propagande. Nikada 
nije dobio temeljitu početnu naobrazbu. Borbeni socijalist napisao je i dje¬ 
lo Essays in socialism i druge brošure istoga smjera. Bavio se i umjetnič¬ 
kom, kazališnom i glazbenom kritikom. Proslavio se u svojim romanima i 
dramama. U njegovu nadarenost danas nitko ne sumnja, ali se o njegovim 
djelima dade raspravljati. Njegova su najpoznatija djela: Gospođa Warren, 
Znali se ikada, C andide... 

U posljednje je vrijeme njegova Sveta Ivana obišla i svjetske 
pozornice i tako došla i k nama. Ukratko ćemo prikazati kako je Shaw 
prikazao: 1. povijesne činjenice, 2. povijesna lica, 3. inkviziciju i 4. ide¬ 
je. Pretpostavljam da je sadržaj ove drame poznat i, osim toga, iznosim 
tek neke važne momente s namjerom da na nekoliko odabranih primjera 
pokažem kako je Shaw krivotvorio mnoge povijesne činjenice, kako je 
karikirao i parodirao karakter Ivanin i kako je napokon cijeloj svojoj drami 
dao tendenciozan i polemički karakter. Da Shaw nije prikazao historijsku 
Ivaninu ličnost, već fiktivnu, jasno je iz analize povijesne ličnosti Ivane od 
Arka kako je iznosi ova knjižica. 

1. Neke povijesne činjenice 

U jednom se prizoru prikazuje kako Ivana iščekuje povoljan vjetar da 
se njene čete uzmognu ukrcati na Loari. Ona pođe u crkvu moliti se Bogu 
da dade povoljan vjetar, ali već prije negoli je ona otišla, vjetar je promije¬ 
nio smjer. Tako veli dramatičar u svome djelu, a svi povijesni spisi vele da 
se smjer vjetru promijenio tek nakon njezine molitve. Posve je jasno kako 
je Shawu bilo stalo do toga da historiju navuče na svoj kalup. Isto tako 
prikazuje on kako se Ivana odmah nakon kraljeve krunidbe u Reimsu ide 
boriti unatoč kraljevoj zabrani. I to je historijski netočno. 

2. Lica 


Irski je pisac postavio Ivanu u neku nepovijesnu okolicu. Može se reći 
da su sva lica među kojima se Ivana kreće u prvoj polovici svoga junačkog 
života puke marionete: ili su kreteni, lutke ili opet utjelovljeni himbenici, 
surovi intriganti i političari. Jedino ljudsko biće među svim tim bićima 
jest Ivana. Regnault de Chartes, biskup reimski, puki je racionalist. On 
o čudesima Ivane govori kao Voltaire ili Anatole France. Evo kako se nad¬ 
biskup izražava o čudesima: »Crkva mora činiti, kao što vi činite: hraniti 
njihove duše poezijom... Parabole nisu laži, iako ove opisuju događaje koji 
se nisu nikad zbili. Čudesa nisu prevare, iako su ona često jednostavne i 
bezazlene kombinacije pomoću kojih pastir učvršćuje vjeru svoga stada.« 
To su riječi jednoga nadbiskupa i još k tome još jednoga nadbiskupa iz 
doba inkvizicije kada su se ljudi - kako to Shaw pokazuje u svome procesu 
inkvizicije - za najmanje slobodoumno tumačenje crkvenog nauka, pa ma 
kako dobri inače bili (Ivana!), osuđivali i na smrt. Već ova kratka izreka, 
što smo je citirali, pokazuje kako ova drama ima tendenciozan i polemičan 
karakter i kako se Shaw poslužio najnevjerojatnijim i historijski najnemo- 
gućijim sredstvima samo da uništi vrhunaravni karakter Djevice Orlean- 
ske koji se upravo silom nameće svakom nepristranom poznavatelju po¬ 
vijesti. Isto tako je u drami kralj Karlo VII. prikazan posve nehistorijski. 
On je u djelu irskog dramatičara kreten, lijenčina, kukavica. Mi znamo da 
Karlo nije bio nikakav velik i odlučan vladar; znamo također da je bio pod 
utjecajem dvorskih intriga, ali nije bio lakrdijaš kako ga nalazimo u Shawo- 
vu djelu. Shaw kao da je tražio inspiraciju u lakrdijama ili Offenbachovim 
travestijama Menelaja. Cauchon, biskup od Beauvaisa, koji je sudio Ivani, 
u očima je našega pisca idealist koji ljubi Crkvu i koji iz načelnih razloga 
osuđuje Djevicu. On drži da ona mora poginuti jer zabacuje svako posre¬ 
dovanje između Boga i ljudi, zabacuje učiteljstvo vojujuće Crkve. Ako se 
Ivana ostavi na životu, njezin je nauk kadar porušiti sav društveni poredak 
onoga vremena koji počiva na poštivanju crkvenoga autoriteta. Da se to 
ne dogodi, ona mora stradati kao nevina žrtva. Mi, naprotiv, znamo kako 
ćemo odmah čuti da je Cauchon bio zločinac na biskupskoj stolici koji je 
stajao u službi engleske politike i za taj svoj trud dobivao ogromne svote 
novaca. Što se tiče same Ivane, i ona dobiva posve drugo lice jer je postav¬ 
ljena u jednu umjetno iskonstruiranu okolinu, među ljude kakvi nisu nika¬ 
da bili i usred događaja koji su se drukčije zbili negoli to Shaw prikazuje. 
Iako onda još nije bilo protestantizma, Shaw već Ivanu naziva protestan¬ 
tkinjom. Ona ne želi posrednika između Boga i čovjeka. Za Shawa je ona 
također prethodnik nacionalizma. Njezino je geslo Francuska Francuzima, 
a Engleska Englezima. Pisac veli da ovo geslo dovodi do uništenja feudaliz- 

ma jer nacionalizam znade samo za narodne razlike i time uništava staleš- 
ke. Shaw prikazuje Ivanu kao vrlo nadarenu, dosta umišljenu i tvrdoglavu 
seljanku, koja ima više životne radosti i zdravoga razuma nego svi oko nje. 
Ona dolazi u sukob s Crkvom. No to nije istinito; ona nije nikada došla 
u sukob s Crkvom, već se sukobila s politiziranim svećenicima kojima je 
njihova stranačka zaslijepljenost izopačila ispravnost teološkoga suda. 

3. Inkvizicija 

Shaw vrlo hvali inkviziciju i u svom opsežnom predgovoru sv. Iva¬ 
ni veli da je u ono doba državni sudbeni postupak daleko zaostajao za 
crkvenim. On pokazuje kako je inkvizicija bila dobrobit onoga vremena 
jer je spasila od smrti mnoge tisuće ljudi koji bi inače postali žrtvama ili 
fanatičnih gomila ili nemilosrdnih državnih sudišta. Posebna je tendencija 
vodila Shawa da pohvali inkviziciju; ako je pohvali, znači da su njezine 
osude pravedne iz čega slijedi da je Ivana bila pravedno osuđena. I tako 
vidimo jednoga pisca koji ne vjeruje u vrhunaravno poslanje Ivane, kako 
hvali inkviziciju radi koje još danas skoro svi bezvjerci napadaju Katoličku 
Crkvul Eto do kakvih nedosljednosti mora dovesti izobličivanje povijesnih 
činjenica. Tako Shaw pokazuje kako je biskup Cauchon iz idealističkih 
motiva dao osuditi Ivanu na smrt, a povijest nam posve jasno svjedoči da 
je on plaćenik engleske politike koji je znao za Ivaninu nevinost. Radi svo¬ 
jih zločina bio je prognan iz Pariza; na biskupsku se stolicu popeo pomoću 
anglo-burginjonskih intriga; od Engleza je dobivao goleme svote novaca. 
Znamo, također, da je upravo zlobno postavljao Ivani najzakučastija teo¬ 
loška pitanja samo da je stjera u škripac i tako upropasti. Lik Cauchona u 
ovoj drami ne odgovara istini; osim toga, ne odgovara istini da je Ivana bila 
osuđena od Crkve, već ju je (ne upuštajući se u pitanje je li taj sud bio za¬ 
konit) osudilo jedno lokalno sudište koje je svoju vlast zlorabilo u političke 
svrhe. I iz ovoga se vidi kako je Shaw upravo strahovito izobličio povijesne 
činjenice i tako posve logično izopačio i sam lik svetice. 

4. Glavne ideje drame 

Povijesne činjenice, lica, poimanje inkvizicije - jednom riječju prikazi 
cijele povijesne pozadine - ne odgovaraju istini. Sve ovo služi da se dokažu 
stanovite ideje. Shaw ih ne bi mogao dokazati da nije posve svjesno izo- 
bličio povijest... Po njegovu je sudu Ivana mlado i nevino stvorenje koje 
se našlo između dvije sile, između Crkve i zakona, između katolicizma i 
feudalizma. A da sama toga nije svjesna, ona se postavila iznad Crkve; ona 
se nije obazirala ni na svećenike, ni na vojvode, već se izravno pozivala 

na Boga. Po Shawovu shvaćaju Ivana je zastupnik sugestivne i neovisne 
inspiracije. Ona je simbol slobodnoga prosvjedovanja protiv svih crkvenih 
i svjetovnih posrednika koji se postavljaju između privatne osobe i Boga. 
Ivana je, prema Shawu, duhovna sestra Vicleffa i Husa, a preteča Lutera. 
Ona je bila, i sama ne znajući, protestantkinja. Osim toga, pod narodom 
razumijeva ljude koji govore istim jezikom, nalaze se pod istim političkim 
vodstvom i obitavaju kao takvi na određenom teritoriju. Ivana je tako po¬ 
stala pretečom nacionalizma i to protukatoličkoga nacionalizma, jer su, po 
Shawovu mišljenju katolicizam i nacionalizam dvije posve oprečne stva¬ 
ri. Ovako naš dramatičar preko Cauchona tumači nauk Crkve: »Nazovite 
ovu stranu njene hereze nacionalizmom ako hoćete... Ne vidim boljeg 
imena... Ali mogu vam reći da je to po svojoj biti protukatoličko i pro- 
tukršćansko. Zaista, Katolička Crkva poznaje tek jedno kraljevstvo, a to 
je kraljevstvo Kristovo. Podijelite li ovo kraljevstvo u narodnosti, vi time 
Krista bacate s prijestolja. A ako je Krist s prijestolja zbačen, tko će se 
postaviti između naših grla i mača? Svijet će propasti u oceanu ratova« 
(Edit. Levy 1925., str. 110.). Da je to posve neispravna tvrdnja, zna i 
najobičniji poznavalac crkvenoga nauka. Kristovo kraljevstvo ne isključuje 
države s njihovim suverenitetima jer je zadaća zemaljskih kraljevstava da 
ljudima na ovoj zemlji priskrbe javno blagostanje, dok je zadaća Crkve - 
tom Kristovom kraljevstvu - da narode vodi u nebo. Istina je da je Krist 
po naravi Kralj svake države, ali on tu svoju vlast predaje zemaljskim vla¬ 
darima da se u njegovo ime brinu za zemaljsku sreću svojih podanika. To 
je veličanstvena podjela posla: papa kraljuje u ime Kristovo nad dušama 
i vodi ih u vječnu domovinu, a vladari također vladaju u ime Kristovo, ali 
ljude usrećuju u zemaljskoj domovini. Kršćanski nacionalizam i Crkva ne 
samo što nisu oprečni, kako to iznosi Shaw, već su to dvije stvari koje se 
upravo divno nadopunjuju. 


5. Zaključak 

I drugi su književnici obradili divan lik sv. Ivane. Kod Schillera je 
ispala melodramatično, Voltaire se na nju nabacio blatom; no deformacija 
irskoga pisca je najpogibljenija za gledatelje jer je najradikalnija. Shaw u 
svojoj sv. Ivani sav povijesni poredak s temelja prevrće i čini od Ivane ne¬ 
svjesnog heretika koji je postao opravdanom žrtvom Katoličke Cr¬ 
kve. Ona je u očima Shawovim simbol božanskoga nadahnuća koje se bori 
protiv konzervativnih sila: protiv Crkve i feudalizma. Iako je pisac htio 
prikazati ovu divnu historijsku pojavu u simpatičnome svjetlu, to svaki 
poznavatelj povijesti vrlo lako vidi da to nije prava Ivana kakva nam se 
ukazuje u povijesnim spisima, već je to vrlo vješto iskonstruirana nova lič- 

nost koja se odnosi prema pravoj Ivani kao karikatura ili travestija prema 
svome originalu. Historijski je original posve drukčiji: prava Ivana od Arka 
bila je jednostavna i veličanstvena, puna vjerskoga zanosa, pravoga vrhuna¬ 
ravnog shvaćanja života i svoga poslanstva. Svojim nadnaravnim gledanjem 
na ljude i događaje ona se visoko izdiže, ne samo iznad šake ropskih naravi 
nad strašljivicama, nad nesposobnim i nepravednim ljudima koji su je osu¬ 
dili izrabivši vjeru u političke svrhe, već ova divna pojava visoko nadvisuje 
i ono mnoštvo dobrih i poštenih ljudi koji su se kretali u njezinoj blizini. 
Jednom riječi: historijska je Ivana svetica koja nadvisuje svoj vijek kao što 
Milost nadvisuje narav. Socijalist Shaw ne vjeruje u nadnaravni svijet; da 
prikaže jednu naravnu Ivanu koja nadvisuje svoj vijek, morao je taj vijek 
poniziti ispod naravi i deformirati povijest. A jer mu kao bezvjercu nije 
poznat smisao povijesnih događaja kojima tek Providnost daje smisao - 
svaki narod ima zadaću da na poseban način bude pomoćnikom širenja 
kraljevstva Kristova - razumljivo je da je Shaw morao u svoju deformira¬ 
nu povijesnu pozadinu unijeti ideje suvremenoga racionalizma prikazavši 
Ivanu kao nesvjesnog heretika, koji je i nehotice navijestio borbu Crkvi i 
feudalizmu. Pri koncu Shaw iznosi kako Crkva proglašava Ivanu svetom 
i time želi pokazati kako Katolička Crkva sama sebi protuslovi jer slavi 
djevojku koju je prije pet stotina godina dala spaliti. Iz svih ovih razloga 
stvaramo konačni zaključak da je sveta Ivana nadarenoga irskog pisca po¬ 
sve neuspjela historijska drama. 

DIJAPOZITIVI ZA PREDAVANJE O ŽIVOTU 
SV IVANE OD ARKA 

Ovo je popis skioptikonskih slika (dijapozitiva) prema kojemu je izra¬ 
đen ovaj životopis. Slike posuđuje uz odštetu Sveza hrvatskih orlića, Za¬ 
greb, Pejačevićev trg 15. 

1. Panorama Domremyja 

2. Domremy selo i crkva 

3. Kuća Ivane od Arka 

4. Vrata kuće Ivane od Arka 

5. Ponutrica kuće Ivane od Arka 

6. Soba Ivane od Arka 

7. Crkva u Domremyju 

8. Naša Gospa od Bermonta 

9. Put nazvan Bois-Chenu 

10. Ivana vidi domremyšku djecu gdje se vraćaju posve krvava 

11. Prva ukazanja arkanđela sv. Mihovila 

12. Ivana sluša glasove 

13. Ivana sluša glasove (Chapu) 

14. Ivana sluša glasove (Bastien Lepage) 

15. Opći pogled na Greux 

16. Bazilika u Domremyju 

17. Arkanđeo i svetice 

18. Vaucouleurs. Gradske zidine 

19. Podzemna kapela. 

20. Ivana ostavlja Domremy s Duradnom Laxartom 

21. Bazilika sv. Nikole du Port 

22. Odlazak iz Vaucoleursa 

23. Vancoleurs. Francuska vrata 

24. Razvaline Chinonske utvrde 

25. Ivana pred kraljem u Chinonu 

26. Dvorana dvorca 

27. Poitiers. Kuća Ivana Rabateaua 

28. Ivanu ispituju u Poitiersu o njenu božanskom poslanju 

29. Kralj Karlo VII. određuje da se Ivani načini potpuno ratno odijelo 

30. Ivana obraća vojnike 

31. Tours. Kuća Tristana 1’ Hermitte gdje je Ivana stanovala 

32. Blagoslov zastave u crkvi sv. Spasitelja u Bloisu (nakon mise na blagdan 
sv. Marka) 

33. Ivana od Arka u molitvi 

34. Orleans. Panorama 

35. Ivana uđe u Orleans u 8 sati naveče 29. travnja 1429. 

36. Ruševine Saint-Loup 

37. Ivana pred utvrdom Saint-Loup 

38. Unatoč opomenama njena gostoprimca Jakova Bouchera Ivana pohrli 
u borbu 

39. Mjesto utvrde Tourelles 

40. Ivana je ranjena kod juriša na Tourelles 

41. Smrt Williama Glansdale, engleskoga vojskovođe 

42. Englezi napuste svoje pozicije, Francuzi je progone 

43. Sv. Križ i sadašnja procesija 

44. Karlo VII. dolazi pred Ivanu u Tours 

45. Utvrda Loches 

46. Crkva Saint-Ours 

47. Vitez de Lude. Ubijen je pred Ivanom u Jargeauu. 

48. Ivana zauzme Englezima grad Beaugency 

49. Lord Talbot, engleski vojskovođa, zarobljen je. 

50. Vojna prema Reimsu. Ivana se sprema da juriša na Troyes. 

51. Troyes. Opći pogled 

52. Biskup Chalonsa donosi kralju gradske ključeve 

53. Katedrala u Reimsu 

54. Saint-Remy 

55. Krunjenje Karla VII. u Reimsu 

56. Krunjenje (Lenepveu) 

57. Nakon krunidbe Ivana vidi svoga oca 

58. Bazilika Saint-Denis 

59. Ivana je ranjena kod opsade Pariza 

60. Oprema Ivanina 

61. Ivana plačući ostavlja svoju opremu u bazilici Saint-Denis 

62. Čudo u Lagnyju 

63. Ivana uhvaćena u Compiegnu 

64. Ivanu prodaše za 10.000 funti engleskomu kralju 

65. Ivana od Arka zarobljena (Barrias) 

66. Zarobljena Ivana nastoji uteći iz kule Beaurevoir 

67. Ivanu vode pod pratnjom u Rouen 

68. Vojvoda od Strafforda, bijesan na odgovor Ivanin, hoće je ošinuti mačem 

69. Ivana od Arka u zatvoru 

70. Biskup iz Beauvaisa ispituje Ivanu 

71. Ivanu u zatvoru pohađaju svetice 

72. Ivani prijete mukama, a ona tvrdi da će govoriti samo istinu 

73. Vojnici, koji je u tamnici čuvaju, napastuju je 

74. Na groblju u Rouenu 

75. Javni prizor na groblju u Rouenu 

76. Ivana osuđena da bude živa spaljena 

77. Ivanu vode na stratište 

78. Mjesto lomače 

79. Ivana je živa spaljena u Rouenu 

80. Ivana od Arka na lomači 

81. Kip Ivane od Arka na lomači 

UMJETNOST SLAVI SVETU IVANU OD ARKA: 
nastavak serije dijapozitiva - reprodukcija umjetničkih djela o sv. Ivani 

Pantheon u Parizu 

82. Sv. Ivana od Arka sluša svoje glasove (Lenepveu) 

Već iz pokazanih slika vidimo kako je život sv. Ivane zanimao umjetni¬ 
ke. U pariškome Pantheonu nalazi se više slika iz njezina života. Tako 
je glasoviti direktor Francuske akademije u Rimu Lenepveu u četiri 
lijepe slike prikazao četiri prizora iz života Ivanina. Evo je gdje čuva 
svoje stado u Domremyju uz veliko drvo, a usred granja pokažu se sv. 
Mihovil i sv. Katarina te anđeli s prozirnim krilima. 

83. Zauzeće Orleansa 

I iz ove slike Lenepveua se vidi kako je ovaj slikar vješto znao dekorirati 
crkve. 

84. Krunjenje Karla VII. 

85. Ivana na lomači 

Evo je napokon na lomači, gdje se smiješi Nebu koje se pred njom otva¬ 
ra. U istom Pantheonu nalazimo slike drugoga umjetnika Humberta. 

86. Misao obitelji 

Humbert je francuski povijesni slikar i portretist. On je u Pantheonu 
naslikao kompoziciju Pro Patria. On nas podsjeća na velikoga Puvisa 
de Chavannesa, ali su njegove boje nešto izrazitije i glavni akcent življi. 
Najprije je htio prikazati lurdsku Djevicu, ali ga je Gambetta spriječio. 
Naslikao je četiri slike. Prva je »Misao obitelji«. Tu je prikazana mlada 
majka uz pradjeda, a njegove ruke zibaju unuka, dok istodobno proma¬ 
tra odrasle gdje beru plodove. 

87. Misao čovječanstva 

Dolje pod slikama nalaze se mali prizori koji tumače glavnu sliku. 

88. Misao Božja 

Jedna je lađa spremna otputovati. Oko nje se nalaze oni koji ostaju na 
obali i ovi se mole Gospodaru mora da zaštiti one koji odilaze. 

89. Misao Domovine 

Pariški salon god. 1914. 

90. Ivana od Arka sluša glasove (L. Royer) 

Lionel Royer učenik je Cabanela i Bougereaua. Postao je glasovit svojim 
historijskim slikama i portretima. Evo nekoliko njegovih remek-djela: 

91. Ivana prepoznaje kralja u Chinonu 

92. Bitka kod Pataya 

93. Ulazak u Orleans 

94. Krunjenje u Reimsu 

95. Ivana od Arka i Svetice. »Ne, moji me glasovi nisu prevarili, moje po¬ 
slanstvo bilo je od Boga.« 

96. Lomača u Rouenu 

97. Ivana od Arka saziva Nebo pred bojem (H. de Preville) 

Ovdje donosim još nekoliko slika koje su bile izložene u pariškome salonu i 
pokazuju kako je veliki interes za sv. Ivanu još danas među umjetnicima: 

98. Ivana od Arka na konju (Jean de Pouly) 

99. Svetica na granici (P. Leroy) 

100. Bitka kod Pataya (Boutet de Monvel) 

Boutet de Monvel vrlo je poznat slikar. Rodio se 1957. u Orleansu. Zapo¬ 
čeo je historičnim slikama i portretima. Vremenom si je stvorio poseban 
stil: na pola naivan, na pola preciozan, s legendarnim kretnjama, jasnim i 
izblijedjelim bojama, koje su u svojoj prozirnosti silno fino izrađene. On je 
vanredno lijepo u akvarelu ilustrirao djela za djecu. Njegov život sv. Ivane 
od Arka pravo je umjetničko djelo ove vrste. 

101. Polazak na oslobođenje Orleansa (Boutet de Monvel) 

102. Osuda (Boutet de Monvel) 

103. Ivana od Arka sluša glasove 

104. Trijumfalni ulaz u Orleans 

105. Krunjenje Karla VII. 

106. Ivana na lomači 

107. Prvo čudo. Ozdravljenje sestre Tereze. Gauthier (Bartolini) 

108. Drugo čudo. Ozdravljenje sestre Julie 

109. Ivana od Arka u slavi (Bartolini) 

110. Dekoracija kora bazilike sv. Petra u Rimu 

111. Velika ceremonija u Sv. Petru 

112. Primanje francuskih hodočasnika u Sv. Petru 

113. Papa grli francusku zastavu 

114. Izlazak hodočasnika nakon obreda 

III. DIO 


RAZNI ČLANCI 


UVOD 

U ovom trećem dijelu 3. sveska Sabranih djela Ivana Merza dono¬ 
simo trinaest članaka koji pripadaju raznim temama o kojima je Merz 
pisao, a odnose se na devet raznih područja po kojima su podijeljeni 
do sada objavljeni njegovi radovi u prva dva sveska Sabranih djela. Tri 
je članka Merz još za života objavio u tisku, ali su pronađeni i identifi¬ 
cirani kao njegovi tek nakon što su prva dva sveska Sabranih djela već 
bila objavljena. Ostali članci koje ovdje donosimo sačuvali su nam se 
samo u rukopisu, odnosno u daktilo-kopijama. Razdoblje kada su član¬ 
ci napisani odnosi se na godine 1924. do 1927. Ovdje smo ih svrstali 
u nekoliko skupina prema zajedničkim temama: Papinstvo - Katoličke 
organizacije - Moral - Kršćanski uzori. 

U Arhivu Ivana Merza nalazi se jedan fascikl kojemu je Merz sta¬ 
vio naziv »Kopije«, a nosi redni broj F36. U njemu se nalaze kopije 
mnogih njegovih članaka i dopisa koje je slao uredništvima listova za 
objavljivanje. Za neke od tih članaka sačuvanih u kopijama mogli smo 
lako ustanoviti da su već bili objavljeni te su ponovno tiskani i nalaze se 
u prva dva sveska Sabranih djela. 

Međutim, za jedan dio članaka sačuvanih u kopijama u fasciklu 
F36 nije se moglo ustanoviti jesu li objavljeni ili ne. U službenoj bibli¬ 
ografiji njegovih radova nisu navedeni. Dva su moguća razloga zašto se 
ne zna jesu li objavljeni. Budući da neke od svojih objavljenih članaka 
Merz nije potpisivao, a bilo ih je dosta kako tvrdi njegov biograf dr. D. 
Kniewald, vjerojatno je da su neki od ovih čije su kopije sačuvane bili 
ipak objavljeni. (Nije nam za sada bilo moguće tražiti po tadašnjim no¬ 
vinama i časopisima jesu li negdje već bili objavljeni. To će biti zadatak 
za buduće istraživače Merzove baštine). Druga je mogućnost, također 
vjerojatna, da nakon što je Merz poslao određeni članak kojemu od li- 

stova, njihovo uredništvo ga ipak nije prihvatilo. Neovisno o tome jesu 
li ti članci već bili objavljeni ili ne, zahvaljujući upravo činjenici da nam 
je Merz sačuvao njihove kopije mi ih sada ovdje objavljujemo (on ih je 
i tako želio i namjeravao objaviti) jer čine sastavni dio njegove pisane 
baštine. 

Na dva se članka, međutim, želimo ovdje u uvodu posebno osvr¬ 
nuti. Članak Hrvati brane katoličke svetinje bio je namijenjen za vati¬ 
kanski dnevnik LOsservatore Romano. Merz ga je dao odmah prevesti 
te se u njegovu Arhivu (F36) sačuvao i hrvatski original i kopija tali¬ 
janskog prijevoda. Važnost ovoga članka sastoji se u tome što je to prvi 
i najautentičniji opis događanja pred katoličkom crkvom u Stenjevcu 
dana 21. studenog 1926. iz pera jednog od glavnih sudionika i svjedoka 
zbivanja. 

Drugi članak Philosophia perennis Ivan Merz je već bio objavio u 
časopisu Đački Orao 1926. g. koji nam nažalost nije bilo moguće pro¬ 
naći, čak niti u NSK. Članak je ponovno objavljen u skraćenom obliku 
uz određene preinake nakon smrti Ivana Merza u tjedniku Nedjelja 
1942. g. i odatle je preuzet i objavljen u 2. svesku Sabranih djela Ivana 
Merza. Međutim, nakon objave prva dva sveska Sabranih djela naknad¬ 
no je u Arhivu Ivana Merza (F36) pronađena kopija izvornog članka 
kako ga je Merz bio uputio uredništvu Đačkog orla. Želeći upoznati 
izvornu misao Ivana Merza o tako važnoj temi kao što je kršćanska 
filozofija ovaj njegov članak objavljujemo ponovno i to u cijelosti pre¬ 
ma izvornoj kopiji. Uspoređujući original sa skraćenom verzijom naći 
ćemo još mnogo važnih i zanimljivih misli koje je na tu temu bi. Ivan 
Merz bio napisao kako bi oduševio mlade članove Orlovske organiza¬ 
cije da se i oni upoznaju s kršćanskom filozofijom čiji je tečaj Merz 
privatno polazio kod isusovaca u Zagrebu kroz dvije godine. 

I. PAPINSTVO 


KAKO SE LJUBI PAPA 

ARHIV IVANA MERZA F36 

Ovaj je članak Merz napisao 1926. godine kada je Papa Pio XI. osu¬ 
dio francuski pokret »Action frangaise« o čemu Merz u članku opširno piše 
te informira i komentira s tim povezana zbivanja u Francuskoj. 


Poznata je stvar da je Sveti Otac Papa nedavno osudio smjer politič¬ 
kog pokreta »Action frangaise« koji u Francuskoj okuplja pristaše monar¬ 
hije. Taj pokret zastupa takve političke nazore koji se ne slažu s katoličkom 
političkom naukom. Na žalost se u tom političkom pokretu kojega vode 
očiti bezvjerci (koji unatoč svoga bezvjerstva hvale Crkvu jer u narod unosi 
ćudoređe i red) nalaze i dosta brojni katolici i to oni iz grofovskih redova. I 
kada je Papa pod smrtni grijeh zabranio pripadati tom političkom pokretu 
i čitati njihov dnevnik, ti katolici odgovoriše Papi i biskupima: »Ne mo¬ 
žemo slušati.« Jadnih li katolika! Vele da Papu ne treba slušati kada daje 
političke smjernice u koje zalaze vjersko - ćudoredna pitanja. I tako sude 
obično katolici koji vele da su katolici, a zaziru od katoličkih društava i ne 
će da čitaju katoličkih novina. Neprestano misle s bezvjercima s kojima 
se politički slažu i tako reći nehotice siju u se njihove bezvjerske nazore. 
To je općenita pojava u svijetu a tako je i u Francuskoj. Naprotiv, pravi i 
suvremeni katolici kupe se danas unutar katoličkih udruženja i čitaju ka¬ 
toličke novine i to su oni koji su kvasac društvu, koji ljube i slušaju Papu, 
jer znaju, da je on od Krista postavljen vrhovnim Učiteljem svih vjernika 
svijeta; štoviše Krist mu je namijenio da učvršćuje u vjeri i pravoj nauci 
svoju braću - biskupe cijeloga svijeta. 

Čim su počele stizati iz Rima opomene da se katolici trebaju kloni¬ 
ti političkog pokreta »Action frangaise«, francuski katolički dnevnik La 
Croix i organizacije francuske Katoličke akcije odmah su junački ustale u 
obranu Svete Stolice. Bilo je dirljivo čitati uvodnike od La Croixa kojima 
je opominjao i branio Papino gledište. Isti je list tako reći dnevno donosio 
izjave vjernosti što su ih u Rim slale francuske katoličke organizacije. 

Kao primjer između mnogih izjava ove duboke vjernosti organiziranih 
francuskih katolika donosimo pismo što ga je Savezno vijeće Francuskog 

katoličkog omladinskog saveza poslalo u ime svojih stotina tisuća članova 
i starješina samom Svetom Ocu Papi: 

»Vjerni svojim tradicijama žarke odanosti prema osobi Svetog Oca, 
Francuski Katolički Omladinski Savez obnavlja Njegovoj Svetosti Piju XI. 
uvjerenje svoje nepokolebive privrženosti i svoje bezuvjetne poslušnosti i 
sjedinjuje svoje molitve s molitvama zajedničkog Oca vjernika da svi po¬ 
slušaju Njegov glas i tako, nakon što prođe današnja kušnja, za Crkvu se 
Francuske porodi velika nada.« 

Francuska katolička omladina uvijek se u svojim načelima i u svojim 
metodama zbog svoga rimskoga usmjerenja očuvala od duha onih zabluda 
što ih danas osuđuje Sveti Otac. Stoga imajući dužnost da prednjači u 
potpunoj poslušnosti prema zapovijedima Crkve i potpuno svjestan svoje 
odgovornosti prema mladim naraštajima, Francuski katolički omladinski 
Savez izjavio je da on u svojim redovima ne tolerira kao člana onoga koji bi 
bio u isto vrijeme član »Action francaisca«, tog od Pape osuđenog pokreta 
i koji bi bio čitatelj njihovih novina kako su danas uređivane i vođene.« 

Pred tumačenjima najuvredljivijima za osobu Svetoga Oca i najstraš¬ 
nijima za francuske katolike, koji su dali povoda govoru što ga je nedavno 
izrekao Apostolski Nuncij istaknuvši ulogu Francuske u uspostavi mira 
među narodima, Francuski Savez Katoličke Omladine naglašava da će da¬ 
vati u budućnosti, kao što je činio u prošlosti, svoju najživlju suradnju i 
to svojim odgojnim radom, svojim utjecajem na javno mišljenje i nastoja¬ 
njima, što ih provode Rimski Pape da zavlada među narodima mir i pra¬ 
vednost. To je ideal koji je zajednički svim vjernicima dok svaki pojedinac 
ima pravo da među zakonitim rješenjima odabere ona koja mu se čine 
najzgodnija. Francuski katolički omladinski savez pripravlja se primiti u 
mjesecu rujnu ove godine sudionike Međunarodne katoličke omladine da 
s njima zajedno prouči uvjete i metode apostolata među radništvom. Bit 
će sretna kod te prilike da sudjeluje u zbliženju srdaca preko domovine u 
kršćanskoj ljubavi. 

Francuski katolički omladinski savez od svoga osnutka vrši svoje dje¬ 
lo odgoja i apostolata »izvan i iznad političkih stranaka«, stavljajući svoju 
djelatnost na osnovicu ustanovljenih institucija, tj. priznajemo Republi¬ 
ku. Puštamo svojim članovima potpunu slobodu političkog mišljenja pod 
uvjetom da ono ne bude »protivno Božanskom redu stvari«; Savez pozivlje 
omladinu svih društvenih slojeva u apostolat istinite Katoličke akcije »u 
potpunoj podložnosti crkvenoj hijerarhiji.« Starješine Francuskog katolič¬ 
kog omladinskog saveza iz svih staleža i slojeva upravili su istom prigodom 
ovo pismo Svetom Ocu Papi: 

»Sveti Oče 1 . Ponizno prostrti do nogu Vaše Svetosti starješine Fran¬ 
cuskoga katoličkog omladinskog saveza, okupljeni u Parizu na svojoj godiš- 

njoj glavnoj skupštini osjećaju se potaknutima da iskažu slavno vladajućem 
Svetom Ocu izražaj svoje potpune poslušnosti svom njegovom učenju, 
svim njegovim zapovijedima, svim njegovim smjernicama te istodobno 
izražavaju uvjerenje, puno najvećega strahopočitanja, o svojoj sinovskoj 
ljubavi punoj povjerenja kojom okružuju Njegovu uzvišenu osobu. 

Duboko uzbuđeni i indignirani zbog uvreda, kritika i podvala što se 
sada upućuju protiv učiteljstva Pape i njegova autoriteta, starješine Fran¬ 
cuskoga katoličkog omladinskog saveza ispovijedaju podložnost svojega 
duha i odanost svoga srca prema Učitelju Crkve i zajedničkom Ocu vjer¬ 
nika. Oni izjavljuju da će se još tješnje stisnuti uz Papu da ga časte, da mu 
služe, da ga brane i da mu donesu utjehu svoje sinovske ljubavi. Čineći 
tako znaju da ne vrše samo s punim žarom svoju dužnost kao katolika jer 
je Crkva »jedna, sveta, katolička, apostolska i rimska«; oni time vrše i svo¬ 
ju dužnost Francuza jer predanje i poslanje Francuske čine od nje stariju 
kćerku Crkve koja je kroz povijest bila odana papinstvu, a koje joj je sada 
ponovno dalo svjedočanstvo svoje blagonaklonosti potvrdivši liturgijske 
počasti (njezinim političkim zastupnicima) na Istoku. 

Sada, pošto smo prošli mladost i postali glavama obitelji, očevima 
malih katolika i jer sada vršimo po cijeloj Francuskoj svoju djelatnost u 
državi, u zanatima i organizacijama (katoličkim), kao poslodavci i radnici, 
seljaci i građani, članovi svih slobodnih i učenih zvanja, starješine Francu¬ 
skoga katoličkog omladinskog saveza žele ponizno staviti u službu Svetog 
Oca čedan utjecaj što su ga primili od Boga da Papina riječ zasjaji što ve¬ 
ćim sjajem i da mu približe sva srca. 

Oni mole ponizno Njegovu Svetost Pija XI. da se udostoji blagoslovi¬ 
ti njihova nastojanja, njihove organizacije, njihove obitelji, njihovu djecu, 
koju s velikim ponosom odgajaju u ljubavi i poštivanju prema Papi, a po¬ 
glavito ovu organizaciju Francuski katolički omladinski savez, kojom oni 
uzdržavaju i usavršavaju pobožnost, učenje i Katoličku akciju, što je bio 
program njihove mladosti i ostaje programom njihovog života. 

S tim osjećajima, Sveti Oče, starješine Francuskog katoličkog omla¬ 
dinskog saveza priznaju se ponizno poslušnim, odanim i ljubećim sinovi¬ 
ma.« 

Takvih svjedočanstava punih odanosti i ljubavi od organiziranih kato¬ 
lika dalo bi se donijeti mnogo. Sličnu je izjavu dala Federation Nationale 
Catholique (Nacionalni katolički savez - Savez svih katoličkih organizaci¬ 
ja) koji broji dva i pol milijuna organiziranih katolika. 

NOVOSTI JEDNOGA DANA 

Iz katoličkog svijeta 

KATOLIČKI TJEDNIK, Sarajevo, br. 3, 15. I. 1928., str. 2-3 


Uzimam nekoliko stranih katoličkih časopisa i novina koje primih 
jučerašnjom i današnjom poštom i donijet ču vam posve ukratko katoličke 
novosti kroz samo jedan dan. Da imamo katolički dnevnik, svaki dan biste 
ih čitali i oduševljavali biste se za Crkvu Božju koja se vječno pomlađuje 
i kipi od rada i događaja širom svijeta. Sada vam ne preostaje ništa drugo 
nego da se molite da taj katolički dnevnik što prije dobijemo. Da vidimo 
što je nova u današnjem katoličkom tisku: 

Iz Rima donose novine vijest da je Sveti Otac Papa primio u audijen¬ 
ciju francuske bogoslove i rekao im među ostalim da je sam grad vječnoga 
Rima pun vjere, pun duha katoličkoga, »pun rimskoga duha« (romanita), 
koji je duša katoličke duše i koji je savršenstvo koje ne smije nedostajati 
samoj katoličkoj vjeri«. Pitao sam se: zna li uopće naš narod za taj »rimski 
duh«, koji mora biti duša katoličke duše?! Zar nam se ne nameće dužnost 
da odgajamo našu djecu od najranije dobi u ljubavi prema Papi i prema 
Rimskoj Crkvi, majci svih crkava. 

Iz Rima je došla također vijest da je sklopljen konkordat (ugovor) 
između Svete Stolice i Litavske republike. Ovaj ugovor zajamčuje Crkvi 
sva njezina bitna prava; nas je posebno veselilo da se u njemu spominje 
i Katolička akcija, koja dobiva potpunu slobodu djelatnosti. A kod nas? 
Kada će se napokon naša vlada ugledati u druge zemlje koje su uvidjele 
da je uređenje dobrih i srdačnih odnosa sa Svetom Stolicom od najveće 
važnosti za blagostanje i uređene prilike u državi! 

Više novina govori o Tereziji Neumann, seljanki, koja ima na tijelu 
pet rana Isusovih i proživljava muku Isusovu. Crkvene vlasti još nisu javile 
da je to čudo, ali iz mnogobrojnih vijesti proizlazi da se tu uistinu radi o 
pravom čudu, da je Providnost, čini se, na očigled cijeloga svijeta, usred 
učene protestantske Njemačke, učinila trajno čudo. I to u XX. vijeku! 

S najvećim zanimanjem strane novine pišu o Misijama. Ustanovljuju 
da ima svega 312.000 katoličkih svećenika, a od ovih je 110.000 izvan 
Europe. Po tome na jednog svećenika otpada u Africi 82.000 pogana, u 


430 


Australiji 110.000, u Japanu 120.000, u Kini 180.0000, u Indiji 100.000. 
Mi trebamo svim sredstvima, molitvom i prinosima potpomagati veliku 
osvajalačku vojnu Crkve u poganskim zemljama. 

Zanimljivo je čitati kako je Savez njemačkih sveučilištaraca na svom 
godišnjem zborovanju u Breslavu od 2. - 9. listopada raspravljao o crkvenom 
ujedinjenju Zapadne i Istočne Crkve i kako je kod njih vladalo uvjerenje da 
je ovo sjedinjenje s Katoličkom Crkvom najvažniji zadatak u Europi. 

U Italiji se velikim zamahom razvija C ecilijanski pokret, koji ide za tim 
da pobožnost vjernika stavi na liturgijske temelje i da nauči narod pjevati koral 
i pjevati samu misu, a ne pjevati samo za vrijeme mise. Doskora će imati uz 
sudjelovanje talijanske Katoličke akcije svoje veliko narodno zborovanje. 

Cijeli katolički svijet s velikom žalošću prati one nerazborite fran¬ 
cuske katolike, koji su vojevali u redovima političke stranke Action fran- 
gaise, a koju je Sveta Stolica osudila jer je istodobno sa svojom politikom 
širila krivo vjersko i ćudoredno učenje. Molimo se za ove zalutale ovce da 
što prije dođu k pameti. 

Uz ovu žalost ima i radosnih događaja. U Meksiku mnogi svećenici, 
kongreganisti, članovi Katoličke akcije s poklikom »Živio Krist Kralj« daju 
svoj život za Crvku. Gledam fotografije tih omladinaca; lica poput naših 
Orlova - pa već život dadoše za vjeru! Ne bi li se mi odrekli barem valcera 
iz ljubavi prema našoj velikoj preporodnoj ideji kada su naša meksička 
braća život dala za tu istu ideju? 

U Kanadi u Quebecu redovnice Dobrog Pastira spasile su za najvećeg 
požara mnoštvo siročadi čiji se dom zapalio. Divnih li djevica koje su po¬ 
kazale pravu materinsku požrtvovnost pri spašavanju da su mnoge teško 
ranjene morale biti odnesene u bolnicu. 

Skočimo iz Kanade opet u Italiju gdje se sprema održanje kongresa 
Evanđelja. Društvo širenja Evanđelja ide za tim da se Evanđelje proširi u 
sve katoličke obitelji i tamo dnevno čita. - A mi? Proširimo i mi hrvatski 
prijevod Svetog pisma (koji se naručuje se u Zagrebu kod Dr. Markulina, 
Kurelčeva ul. 3. po cijeni od 100 din) i čitajmo ga u našim obiteljima! 

Isto su tako u Rimu, Milanu i štoviše u Krakovu (u Poljskoj) uvedeni 
tečajevi iz skolastičke filozofije za svjetovnjake. U to se trebaju ugledati 
i drugi narodi (pa i naše bogoslovije, čini se, već na to misle); jer nije 
moguće zidati temelje kršćanskom društvenom poretku bez poznavanja 
katoličkog mudroslovlja. 

U istoj Poljskoj bit će doskora izbori i poljski episkopat opominje 
narod da je u savjesti dužan dati svoj glas samo onim zastupnicima koji su 
pravi katolici - umom i srcem. Nadbiskup Vilne međutim zabranjuje svo¬ 
jim svećenicima da se kandidiraju kao zastupnici. Isto i biskup Salzburga 
naglašava da je dužnost katolika glasovati za onoga »koji će bolje raditi za 

dobro naroda i vjere; glasujte tako da interesi vjere i Crkve koji moraju biti 
na prvom mjestu u vašem srcu, budu osigurani«. 

Divovsku borbu započeli su njemački biskupi proti zlim knjigama. 
Oko tri milijarde loših knjiga ima u Njemačkoj; po glavi stanovnika otpada 
pedeset. - Isto se valja boriti protiv neomaltuzijanizma koji ide za tim da 
se nauči narod kako će imati što manje djece. U Francuskoj je narod već 
tako pao da je svako četvrto dijete nezakonito i da se svaki deseti brak 
rastavi. Proti toj bezobraznoj nećudorednoj pošasti osnovan je nedavno u 
Ženevi jedan Međunarodni savez za zaštitu obitelji. 

Na veliku propast za narode jest alkoholizam. U Njemačkoj se godiš¬ 
nje potroši 5 milijarda zlatnih maraka na piće, a dvije milijarde za liječenje 
pijanaca i si. Njemački biskupi izdali su posebnu Poslanicu kojom pozivaju 
katolički narod na borbu proti tom narodnom zlu. 

Veliko zlo nanosi dušama loše kino. Katolici traže načina da ovo zlo 
spriječe. Kardinalu Donghertiju u Filadelfiji uspjelo je da istisne iz prome¬ 
ta jedan protuvjerski film, a u travnju održat će se u Haagu Međunarodni 
katolički kongres za kinematografe koji će imati kao zadatak opokazati 
kako će katolici dobrim filmovima suzbijati zle. 

Isto se radio (brzojav bez žica) često ogriješio o vjeru i moral pa su već 
španjolski, američki i nizozemski katolici osnovali svoju katoličku radiosta¬ 
nicu. Iz nje propovijedaju, šire crkvenu glazbu, agitiraju za misije i slično. 

U Njemačkoj i Belgiji vodila se velika borba proti nečedne ženske 
mode i proti mješovitog kupanja. Biskup Keppler (Rottenburg) pozivljući 
se na sv. Ciprijana jednostavno nazivlje zajedničko kupanje muških i žen¬ 
skih nemoralnim. Slično govori biskup Fritz (Freiburg u Br.) i poziva sve 
katolike, a napose omladinske organizacije, da posvuda protestiraju proti 
tog nemoralnog običaja. Pomislih kako je u našim krajevima to mješovito 
kupanje postalo običajem pa ni dobri katolici (i po koji organizirani) ne 
vide u tom ništa zla. Tako je već otupjela moralna svijest. 

Nismo imali katoličkog dnevnika da nas upozori na borbe katolika 
u svijetu; a glas nekih naših biskupa, koji su energično ustali na obranu 
Božjih zakona u našim kupalištima, ostali su skoro neopaženi. Nije bilo 
katoličkog dnevnika da ih bez prestanka vjernicima dozivlje u pamet; a po¬ 
litičke (katolički uređivane) novine morale su zbog svoje naravi političkih 
glasila veću pažnju svratiti na čisto politička pitanja, negoli na ova bitna pi¬ 
tanja društvenog života o kojima ovisi spas neumrlih duša i kršćansko obi¬ 
lježje društvenog poretka. A u koliko su te novine tu i tamo uzgred o tome 
pisale njihov utjecaj dopro je samo do uskog kruga političkih pristaša. 

O, kako li se osjeća potreba katoličkog dnevnika, koji će već po svojoj 
naravi biti tako uređivan da dopre u sve katoličke slojeve i staleže - i k 
našim mamicama, koje se ne bave politikom (ali čija djeca idu u mješovita 

kupališta i u moderne plesne škole!), a jadne mamice ne znaju da svoju 
djecu šalju u pravi pakao!). - i koje će doći i u ruke drugih katolika koji 
su raštrkani po raznim političkim strankama. A tko bi se usudio osuditi 
ih zato, tko ih je podučio u katoličkoj nauci o državi, o građanskim duž¬ 
nostima i slično? Bez uzroka nema posljedice! Bez katoličkog formiranja 
savjesti - a to može činiti katolički dnevnik - ne možemo od njih tražiti da 
i svoju političku djelatnost stave u službu duhovnih i vrhunaravnih ciljeva! 

U vezi s kupanjem jest pošast modernih plesova. Biskupi Italije junački 
se bore proti njima. Biskup u Cremi naglašava: »Katolička društva, bilo muška 
bilo ženska, ne smiju učlaniti ili tolerirati kao člana onoga koji je poznat da ide 
na balove i večernje plesove.« Na sreću se i kod nas naša katolička društva, 
poglavito Orliće, ugledavaju u ova opća načela kršćanskog morala i dopuštaju 
svojim članicama igranje kola, a svaki ples u dvoje zabacuju iza sebe. 

U borbi proti suzbijanja nećudorednosti po izlozima prednjači abbe 
Bethleehem, junački francuski svećenik koji na javnim trgovima dere sra¬ 
motne časopise i belgijska katolička omladina, koja bezobrazne izloge i 
plakate premazuje crnilom. 

Za svetkovanje nedjeljnog počinka osobito se bore talijanski katolici 
priređujući velike zborove i uspjelo im je u mnogim mjestima da taj poči¬ 
nak i provedu. Talijanska vlada im ide u tom pogledu na ruku. 

Mnogi njemački biskupi započeli su živu djelatnost za gradnju stanova 
siromašnim obiteljima. Ustanovilo se da gdje obitelji nemaju dobre stanove 
ćudoređe propada jer u jednoj nezdravoj sobi svi spavaju, i muško i žensko 
itd. Stoga biskupi naglašavaju daje dužnost države da se brine za izgradnju tih 
stanova i da je to daleko važnija stvar negoli briga za gospodarsku proizvodnju. 

Austrijski biskupi pohvalili su članove omladinske Katoličke akcije što 
su se junački držali kada su bili izvrgnuti tvornim napadajima socijalista, a 
državni odvjetnik Rivier, predsjednik jednoga francuskog omladinskog okruž¬ 
ja, otpušten je iz državne službe jer se nalazi u katoličkoj organizaciji. Sva se 
katolička Francuska digla proti ovom čini zagriženosti francuskih framasona. 

A u Rimu je nedavno na Papinom sveučilištu otvorena Visoka škola 
za vođe Katoličke akcije. Za Rimom se odmah ugledalo katoličko Sveuči¬ 
lište Presvetog Srca u Milanu. 

Tako ukratko prikazah što se nalazi u stranim novinama koje mi sti¬ 
goše jučerašnjom i današnjom poštom. Koliko duhovnog kapitala propada 
kod nas što ne možemo izvješćivati o mladosti i djelatnosti Crkve Božje 

- o samoj djelatnosti Isusovoj u sadašnjici. Svaki izgubljeni dan bez kato¬ 
ličkog dnevnika gubitak je od neprocjenjive vrijednosti. A godine prolaze! 

- Molimo se knezu Mira da nam što prije pošalje onakav dnevnik i ona¬ 
kvoga smjera koji će moći najuspješnije djelovati za proširenje Njegovog 
Kraljevstva u dušama i u društvu. 

NAŠA PASTORALNA DUŽNOST 


ARHIV IVANA MERZA F36 

Ovaj je članak objavljen u Katoličkom listu br. 18, od 5. V 1927. na 
str. 250-251. Ispod članka stoji potpis: Msgr. dr. M. Beluhan, duhovnik 
Zagrebačkog orlovskog okružja. Autentična daktilo-kopija istoga članka 
nalazi se u Arhivu Ivana Merza u fasciklu »Kopije« (F 36) u kojemu se 
nalaze kopije ostalih njegovih članaka ili dopisa koje je slao uredništvima 
listova za objavljivanje. Pisana je istom mašinom kao i sve ostale kopije. 
Dakle nema nikakve sumnje da je ovaj članak sastavio sam bi. Ivan Merz 
što se može zaključiti i po samom stilu i sadržaju članka kojim su pisani 
brojni drugi njegovi članci. Glavni povod pisanja članka bio je Dan orlov¬ 
ske omladine koji se slavio početkom mjeseca svibnja i u kojem su se uz 
dopuštenje biskupa po župama skupljala financijska sredstva za Orlov¬ 
sku organizaciju pa se ovim člankom željelo potaknuti svećenike da se u 
tome angažiraju. Stoga ga je i potpisao svećenik - duhovnik Zagrebačkog 
orlovskog okružja, a ne netko iz laičkog vodstva organizacije jer je time 
ovaj apel za pomoć imao veću težinu među svećenstvom. Budući da se u 
članku navode brojne aktivnosti Orlovstva na području odgoja mladeži 
te promicanju prosvjete i kulture veoma je vjerojatno da je ovim člankom 
odgovoreno i na članak »Hrvatski katolički omladinski pokret« objavljen u 
Katoličkom listu 21. IV 1927. u kojem se minimizira i omalovažava rad 
Orlovstva. Na to je reagirao Hrvatski orlovski savez člankom »Orlovski 
savez i Omladinski savez« ali taj odgovor što ga je sastavio Ivan Merz nije 
objavljen u Katoličkom listu. Mi smo ga donijeli ovdje u 3. svesku njegovih 
Sabranih djela jer pripada pisanoj baštini Ivana Merza. (Vidi str. 442. j 
A ovim člankom »Naša pastoralna dužnost« indirektno se demantiraju sve 
netočne tvrdnje iz navedenog članka od 21. IV. 1927. 


Blage uspomene Sveti Otac Pio X. poslao je 4. kolovoza 1908. pri¬ 
godom pedesetgodišnjice svoga ređenja kleru cijeloga svijeta posebnu po¬ 
slanicu: Exhortatio ad clerum catholicum. Ova poslanica ubraja se među 
najljepše dokumente koji ovjenčaše pontifikat ovoga svetoga Pape. Glavna 
misao koja dominira ovom poslanicom jest da su svećenici pozvani na vi- 

soki stupanj svetosti tako da »između svećenika i poštenog čovjeka mora 
postojati tolika razlika kao između neba i zemlje« (Tantum scilicet inter 
sacerdotem et quemlibet probum virum intercedere debet discriminis, 
quantum inter caelum et terram; str. 25). Razlog je tomu što svećenik 
nije svet samo za sebe već njegova svetost mora biti pobuda vjernicima na 
krepostan život. 

»Zaista,« tvrdi Pio X. »svećenik je takav da ne može biti dobar ili loš 
za sebe samoga«(19), a »Tridentinski koncil usvaja uvjerenje veoma časnih 
muževa kada opominje svećenstvo da izbjegava pače i lagane pogrješke jer 
ako ih oni čine, one su veoma teške.« (Monuit clericos ut fugerent levia 
etiam delicta, quae in ipsis maxima essent; Sess. XXII., De Reform., c. 
I., str. 25). 

Iako je Pio X. ponajviše nastojao u ovoj poslanici potaknuti svećen¬ 
stvo na svet i uzoran život on im pokazuje kako je takav život i preduvjet 
za utjecaj što ga kane vršiti na ljudsko društvo. O tom zadatku svećenika 
Sveti Otac veoma lijepo govori: »Naša je dužnost da u drugima Krista uo¬ 
bličimo« (formando in ceteris Christo, 17) i »mi ne možemo imati drugu 
zadaću nego da pridobijemo ili sačuvamo duše Isusu Kristu.« (46) 

Nije to lako i obaziruči se naokolo Papa bolno kaže: »Oh, kolikom li 
djelatnošću, kolikim li naporima, kako li neustrašivo Kristovi neprijatelji 
djeluju i trse se da upropaste velik broj duša« (46). No najveća opasnost 
prijeti mladeži i stoga »to mnoštvo mladih ljudi, ta premila nada društva 
i vjere koju sa svih strana opkoljuju zamke i prilike pokvarenosti iščekuje 
blagodati vaše ljubavi.« (46) 

Znamo da je isti Papa koji je ove dirljive riječi upravio kleru cijeloga 
svijeta dao posve detaljne odredbe za provođenje Katoličke akcije. On ju 
je smatrao jednim od »najuspješnijih sredstava za obnovu svega u Kristu«. 

U našim je krajevima bez dvojbe najmoćnija organizacija Katoličke 
akcije za mladež Orlovska organizacija. Ona je osvojila velik dio naših se¬ 
oskih i gradskih župa i ima veoma veliku budućnost. Za nas se svećenike 
glavni kriterij za prosuđivanje vrijednosti organizacije sastoji u tome da 
gledamo pruža li nam dotična organizacija uistinu zgodno sredstvo da po¬ 
moću nje »u drugima Krista uobličimo«, da pomoću nje »pridobivamo ili 
sačuvamo duše Kristu.« 

I uistinu Orlovska organizacija dala nam je svojim ustrajnim radom 
dosada najbolje dokaze da je ona svećeniku jedno od najboljih sredstava 
kristijanizatorskog djelovanja. 

U redovima Orlovstva vlada uistinu uzoran vjerski duh; prema Zlat¬ 
noj knjizi dužnost je Orla i Orliće barem mjesečna sveta Pričest. Znamo 
da je Orlovstvo uzgojilo mnoge pojedince koji su postali pravim apostoli¬ 
ma česte i dnevne svete pričesti. Rijetko se nalazi organizacija u kojoj bi 

se u tolikoj mjeri osjećala privrženost Svetoj Stolici; ne samo privrženost 
nego pravo mladenačko oduševljenje za Namjesnika Kristova i za Papin¬ 
stvo. A to je za naše prilike u kojima je iščezlo poštivanje svakog crkvenog, 
pa i svjetovnog autoriteta od najveće važnosti. Ako Orlovstvu uspije da 
u hrvatskom narodom probudi opet ljubav prema Kristovu Namjesniku, 
ono je mnogo učinilo i zavrjeđuje našu posebnu ljubav. 

Današnji pastoralni rad nije tako jednostavan kao u prijašnja vreme¬ 
na: neprijatelji Crkve služe se svim mogućim modernim sredstvima da 
narod, a pogotovo omladinu, otuđe od Crkve; stoga se i mi moramo služiti 
tim modernim sredstvima kao protuustukom u obrani stada Gospodnjeg. 
Orlovska je organizacija jedno takvo sredstvo veoma moderno uređeno. 
Ona posjeduje opsežan kancelarijski aparat sa svojim fasciklima, kartote¬ 
kama, pisaćim strojevima; bude dana kada Orlovski savez pošalje preko 
stotinu, pače i više dopisa. Uređuje svoja dva glasila (Orlovsku Stražu, 
Đački Orao), organizira skioptikonska predavanja, javne manifestacije, 
sletove; priređuje tečajeve u raznim provincijalnim središtima, šalje svoje 
izaslanike po pokrajini, dopisuje se s inozemnim organizacijama, priređuje 
hodočašća u Rim i drugamo, organizira na tisuće predavanja, vodi statisti¬ 
ku o vršenju religioznih dužnosti svojih članova. 

Kada čovjek dođe u Hrvatski orlovski savez, čini mu se da dolazi u 
kakvo odjeljenje ministarstva; posao je u njemu tako opsežan da u njemu 
sve vrije od života. Dolaze u nj svećenici iz provincije, seljaci, đaci; jedni 
traže informacije, drugi donose dopise ili fotografije za Orlovsku stražu. 
Treći opet kupuju orlovske knjige. Čovjeku srce kuca od radosti kada po¬ 
misli da je ovaj opsežni rad oduševljene mladosti stavljen u službu Kristo¬ 
va Kraljevstva. 

Svećenik koji počne nešto više živjeti s Orlovstvom dobiva dojam da 
za nas Orlovska organizacija znači nešto slično kao glasovita redovnička 
zajednica Opera Kardinala Ferraria u kojoj se svjetovnjaci koji su položili 
redovničke zavjete posvećuju katoličkom apostolatu služeći se najmoder¬ 
nijim socijalnim sredstvima. 

Jasno je, da takva organizacija ima i veoma velike potrebe. Stoga je i 
naš prečasni Episkopat dao Hrvatskom orlovskom savezu poseban dan na 
raspolaganje na koji se skupljaju dobrovoljni prinosi za Hrvatski orlovski 
savez. Na taj se dan slavi sv. Ivan apostol (pred latinskim vratima) zaštitnik 
Hrvatskog orlovskog saveza. Na isti će dan ove godine Orlovska organi¬ 
zacija izvršiti zavjet što ga je njezino Predsjedništvo učinilo i posvetit će 
cijelu Orlovsku organizaciju Presv. Srcu Isusovu. 

Završio bih prikazom događaja koji se nedavno zbio u Italiji. Katolič¬ 
ko sveučilište Presv. Srca u Milanu trebalo je nužno nekoliko milijuna lira. 
Kako će do novca? Zaključiše da se u Italiji organizira skupljanje dobro- 

voljnih doprinosa. Začudo: uspjeh je bio neočekivano velik. Sveti Otac je 
rekao tom zgodom da je dobio dojam da se dogodilo veliko i istinito čudo. 
Isus je već rekao apostolima da će i oni činiti čudesa ako budu imali vjeru 
pa makar se radilo o tome da se premjeste gore. Organizatori doprinosa 
imali su vjeru i učinili su nešto više negoli je pokretanje brda; oni nisu po¬ 
krenuli goru stijena već ljude i to je daleko veća stvar jer stijene - pretpo¬ 
stavimo da smo ih pokrenuli - ostaju ondje kamo smo ih postavili, dok su 
organizatori morali pokrenuti stijene koje misle, a to je teža stvar. I čudo 
se desilo u cijeloj Italiji; gora se pokrenula nježnim i živim pokretom koji 
je zauzimao sve veće dimenzije. Čudo su to opazili i drugi koji ne misle 
kao organizatori i pitali su se kako su se uopće mogli postići takvi uspjesi 
od mora do Alpa (20. III. 1927). Sveti Otac naglašava da je drugo čudo 
što su ove velike doprinose dale osobe koje takoreći same nemaju ništa. 

Dok Orlovstvo bude radilo s tolikim oduševljenjem za Kristovu stvar, 
dok ono bude nositeljem ljubavi prema Svetom Ocu i prema hijerarhiji, 
možemo biti uvjereni da će ga i nadalje pratiti blagoslov Božji; a mi sveće¬ 
nici poradimo molitvom i propagandom da Milost pokrene »goru ljudskih 
stvorenja« (kako bi rekao slavno vladajući Sveti Otac) da daruju za tako 
potrebnu organizaciju. 

DVIJE SUVREMENE KNJIGE 


ARHIV IVANA MERZA F36 

Ovaj je Merzov članak bio namijenjen kao reklama za dvije brošure 
o Katoličkoj akciji. Jednu je on sam napisao, a kod druge je gotovo sigurno 
sudjelovao u njezinoj pripremi i izdavanju buduči da je jedino on u cijeloj 
Hrvatskoj intenzivno pratio i prikupljao sve što su biskupi i Papa govorili 
o Katoličkoj akciji. Ovaj reklamni članak vjerojatno je i objavljen u nekim 
tadašnjim katoličkim listovima. 


Dr. IVAN MERZ: KATOLIČKA AKCIJA. Predgovor dr. Fra Jerolim 
Mileta, biskup šibenski. Izdanje: Knjižnica Novi život, svezak 4.; Cijena 6 
din, uvezana u platno 10 din. Naručuje se kod: KNJIŽNICA Novi Život, 
Zagreb, Pejačevićev trg 15. 

Kako je Katolička akcija postala jednim između najsuvremenijih 
sredstava kojima Crkva uspostavlja Kristovo Kraljevstvo u ljudskome 
društvu, to je ova knjiga došla u zgodan čas. Ona na jednostavan način, 
držeći se direktiva Svete Stolice, tumači nam narav Katoličke akcije, go¬ 
vori o njezinom cilju i o sredstvima kojima se ona služi. Ovu knjigu napose 
preporučamo časnom svećenstvu i članovima katoličkih organizacija jer je 
to prvo sustavno djelo na hrvatskom jeziku koje govori o općim obilježjima 
Katoličke akcije kakva je ona posvuda u svijetu i kod nas. 

KATOLIČKA AKCIJA I KATOLIČKI POKRET. DOKUMENT. Iz¬ 
davač: Knjižnica »Novi život«, svezak 5. Cijena 7 din, uvezana u platno 11 
din. Naručuje se kod: Knjižnice »Novi Život«, Zagreb, Pejačevićev trg 15. 

Iz poglavlja ove knjige jasno se razabire njezina velika važnost: I. Op¬ 
ćeniti cilj Katoličke Akcije - II. Naročiti ciljevi Katoličke Akcije - III. 
Definicija Katoličke Akcija (6 podnaslova) - IV Uvjeti uspješnog rada 
u Katoličkoj Akciji (6 podnaslova) - V Biskup vodi Katoličku Akciju u 
svojoj biskupiji -VI. Svećenik je u pravilu u Katoličkoj Akciji zamjenik bi¬ 
skupov, dušobrižnik - VII. Funkcija duhovnika u Katoličkoj Akciji - VIII. 
Organizacija Katoličke Akcije (5 podnaslova) - IX. Katolička Akcija i vjer- 

ska društva (4 podnaslova) - X. Katolička socijalno-ekonomska akcija (7 
podnaslova) - XI. Katoličko stranačko-političko djelovanje (5 podnaslo¬ 
va) - XII. Sloga svih katolika (2 podnaslova) - XIII. Katolički pisci i kato¬ 
lička stranka (7 podnaslova) - XIV Katolička Akcija i Katolički pokret (5 
podnaslova) - XV Proučavanje papinskih enciklika. 

U ovoj su knjizi, kako se vidi, sustavno poredani isključivo dokumenti 
Svete Stolice i biskupa. Iz ovih se dokumenata dobiva posve jasna slika 
o važnosti Katoličke Akcije i to ne samo Katoličke Akcije već cijeloga 
Katoličkog pokreta, kojemu Crkva daje načela i koji stoji pod vodstvom 
Crkve. U izvatcima su štoviše citirane i smjernice biskupa Mahnića iz ko¬ 
jih se posve jasno razabire da je početnik Hrvatskog katoličkog pokreta 
bio tek trublja Rima i da si je on zamišljao takav Katolički pokret, koji će 
u svim svojim granama i ograncima raditi isključivo prema direktivama 
Svete Stolice koja je do tančina tom cijelom Katoličkom pokretu zacrtala 
smjernice. Pomno proučavajući sve dokumente ukazat će se možda po¬ 
treba da se tu i tamo ponešto korigira ili usavrši; ukazat će se potreba da 
se nadoveže na prekinute tradicije i ponovno počnu pomnije proučavati 
smjernice Svete Stolice. Bilo bi potrebno da se nastavi u tom smjeru obje¬ 
lodanjivanjem dokumenata Svete Stolice. 

II. KATOLIČKE ORGANIZACIJE 


HRVATI BRANE KATOLIČKE SVETINJE 

ARHIV IVANA MERZA F36 

Članak Hrvati brane katoličke svetinje, napisan u studenom 1926. 
bio je namijenjen za vatikanski dnevnik L’Osservatore Romano. Merz ga 
je dao odmah prevesti na talijanski te se u njegovu Arhivu (F 36) sačuvao 
i hrvatski original i talijanski prijevod. Sigurno je prijevod bio poslao u 
Vatikan, međutim nakon istraživanja u Arhivu L’Osservatore Romana u 
Vatikanu nismo pronašli da je članak bio tada objavljen. Važnost ovoga 
članka sastoji se u tome što je to prvi i najautentičniji opis događanja pred 
katoličkom crkvom u Stenjevcu dana 21. studenog 1926. iz pera jednog od 
glavnih sudionika i svjedoka tih zbivanja. Taj je članak napisan vjerojatno 
istoga dana ili odmah sutradan nakon događaja. Napomenimo i važnu 
činjenicu da je Merz kao glavni organizator ove akcije bio spreman tom 
prigodom podnijeti i mučeničku smrt za obranu crkve u Stenjevcu. 


U nedjelju 14. XI. 1926. došao je u selo Stenjevac, koje se nalazi bli¬ 
zu glavnoga grada Hrvatske, jedan starokatolički svećenik imenom Don- 
ković. On je sa svojim pristašama provalio u rimokatoličku crkvu i tamo 
odslužio krivo vjersko bogoslužje. Katolici su bili iznenađeni i nije im bilo 
moguće da to odmah zapriječe. 

Kada su to saznali Orlovi, omladina hrvatske Katoličke Akcije, upu¬ 
tilo se sljedeće nedjelje njih jedno 30 u Stenjevac da zapriječe svetogrđe 
ako bi starokatolici opet htjeli da navale na katoličku crkvu. Znali su da 
katolike ne štiti državna vlast i da se oni stoga moraju sami štititi. Do¬ 
šavši u Stenjevac tamo je već bio starokatolički svećenik koji se spremao 
da opet navali sa svojim pristašama na katoličku crkvu. Ali se prevario. 
Orlovske su ga grudi dočekale. Uz poklike »Živo Papa«, »Živjela rimska 
Crkva«, »Živio Apostol sv. Petar« Orlovi su branili crkvu u kojoj je bio 
izložen Presv. Oltarski Sakramenat. Huleći na Boga starokatolici su vidjeli 
da bi morali preći preko Orlovskih lešina ako bi htjeli provaliti u Crkvu. 
Starokatolički agitator nije mogao izvršiti svoj naum da odsluži misu u 
katoličkoj crkvi. Još se jednom približio sa svojim pristašama crkvi, ali je 
bilo uzalud. Orlovi su bili na braniku i svojim odvažnim nastupom unijeli 

su oduševljenje i u župljane grada Stenjevca. U jedan sat poslije podne 
Orlovi su se svrstali u redove i vojničkim korakom odmarširali u Zagreb 
pjevajući narodne i orlovske pjesme i kličući posvuda: »Živio Papa«! Spre¬ 
mni su da posvuda, gdje god bi starokatolici prijetili nasiljem, i svojim 
mišicama brane prava svete Crkve. 

ORLOVSKI I OMLADINSKI SAVEZ 


ARHIV IVANA MERZA F36 

Ovaj je članak sastavio bi. Ivan Merz i zajedno sa supotpisnikom 
Ivanom Protulipcem uputio ga je uredništvu tjednika Katoličkog lista u ime 
Hrvatskog orlovskog saveza kao odgovor i ispravak jednoga članka s puno 
netočnosti što ga je isti časopis objavio 21. IV. 1927. g. Da bi se bolje ra¬ 
zumio sadržaj ovoga članka, treba imati u vidu kontekst i povijesnu poza¬ 
dinu vremena u kojem je Merz pisao ovaj članak. Orlovska organizacija u 
čijem je vodstvu bio Ivan Merz bila je u Hrvatskoj veoma brojna i razvila 
je veliku odgojnu aktivnost. Zahvaljujući upravo idejnom utjecaju Ivana 
Merza uspjela je sačuvati svoj profil katoličke odgojne organizacije na te¬ 
meljima papinske Katoličke akcije neovisno o bilo kojoj političkoj stranci 
ili stranačkom opredjeljenju. Druga struja unutar Hrvatskog katoličkog 
pokreta koji je još početkom 20. stoljeća pokrenuo biskup Mahnić željela je 
međutim od Orlovstva učiniti podmladak jedne političke stranke, tj. Pučke 
stranke. Stoga su u tome smislu vršili pritisak na vodstvo Orlovske organi¬ 
zacije koje se, međutim, tome uspješno opiralo. Kad im nije uspjelo drugim 
sredstvima postići cilj, pokušali su odvući mladež iz Orlovske organizacije 
u novoosnovani Omladinski savez kojemu je jedan od ciljeva bio, premda 
ne odmah jasno naglašen, i politički usmjeriti mladež za dotičnu stranku. 
Imajući u vidu tu pozadinu bolje će se razumjeti ovaj odgovor što ga je 
Merz sastavio, a supotpisao i predsjednik HOS-a Ivan Protulipac. Naža¬ 
lost, uredništvo Katoličkog lista nije objavilo ovaj odgovor jer su neki iz 
uredništva bili više naklonjeni drugoj struji. Uredništvo Katoličkog lista 
objavilo je, međutim, u sljedećim brojevima nekoliko drugih više pozitivnih 
članaka o Orlovstvu kao određenu »nadoknadu« za prethodni članak, a 
koji je bio veoma uznemirio članstvo i vodstvo Orlovske organizacije. 

Budući da je ovaj članak proizišao iz pera Ivana Merza i bio je nami¬ 
jenjen za objavljivanje u javnosti preko Katoličkog lista što se nije ostvari¬ 
lo, ovdje ga sada donosimo kao sastavni dio pisane baštine Ivana Merza. 


U Katoličkom listu od 21. travnja 1927. napisao je tajnik novoosno¬ 
vanog Hrvatskoga katoličkog omladinskog saveza uvodnik pod naslovom 

Hrvatski katolički omladinski pokret. Budući da se predsjedništvo Hrvat¬ 
skoga orlovskog saveza nije nikako moglo složiti s osobnim mišljenjem g. 
Jagatića, zamolilo je uredništvo Katoličkog lista da blagohotno izvoli ustu¬ 
piti nekoliko stupaca predsjedništvu Hrvatskoga orlovskog saveza. Tom 
zgodom uredništvu zahvaljujemo. 

Već se u početku članka ističe »zaključak Biskupske konferencije da 
se opet oživi katolički omladinski pokret«. Koliko je nama poznato takav 
zaključak nikada nije bio publiciran, štoviše, Biskupska konferencija uopće 
nije ni raspravljala o osnutku Omladinskog saveza. Zašto dakle govoriti u 
ime Biskupske konferencije i u ime biskupa publicirati u javnost stvari 
koje ne stoje?! 

Nadalje se tvrdi »da je 1924. g. u Katoličkom pokretu likvidiran 
Omladinski savez i da je skupština izabrala referenta za omladinska druš¬ 
tva.« Ta je tvrdnja također netočna. Dana 16. XII. 1923. održana je izvan¬ 
redna glavna skupština prvoga Hrvatskog katoličkog omladinskog saveza i 
istoga je dana održana konstituirajuća skupština Hrvatskog orlovskog save¬ 
za te je zaključeno da se iz posebnih veoma važnih razloga taj Omladinski 
savez neće likvidirati, naprotiv se pravno uredio odnos između Omladin¬ 
skog i Orlovskog saveza. Taj (prvi) Hrvatski katolički omladinski savez 
formalno postoji još i danas sa svojim redovitim odborom i prijavljen je 
državnoj vlasti. 

Godine 1923. (a ne 1924. g. kako iznosi g. Jagatić) bilo je skeptika 
koji su držali da se mnoga omladinska društva neće dati pretvoriti u orlov¬ 
ska društva. Zato je bila mudra mjera opreznosti da se Omladinski savez 
ne likvidira već ostane kao centrala koja će voditi ona omladinska društva 
koja eventualno ne bi mogla postati orlovskim. 

Skeptici koji su držali da je Orlovstvo odveć bojovno i da njegova 
Zlatna Knjiga u asketskom pogledu odveć traži, a da bi tu bojovnost i te 
velike religiozne zahtjeve mogla prihvatiti sva naša omladinska društva, 
ti su skeptici doživjeli potpun poraz: naša je omladina tu bojovnost i taj 
asketski radikalizam primila upravo s nepojmljivim oduševljenjem tako 
da od svih društava koja nisu svoja pravila promijenila u orlovska jesu 
ova: Dragalić, Babina Greda, Petrovaradin i »Mladost« u Zagrebu. Ako se 
uzme da orlovskih društava ima 180, onda ovaj mali broj ništa ne znači. 
Da se i ova društva nisu pretvorila u orlovska društva valja pripisati okol¬ 
nostima koje su izvan Orlovstva. Prema tome, premisa g. Jagatića počiva 
na potpunom nepoznavanju naših prilika: »U naponu orlovske organizacije 
pokazalo se da ima mnogo omladinskih društava koja nisu mogla primiti 
oblik orlovske organizacije.« Ako je ta pretpostavka g. Jagatića kriva, jasno 
je prema tome da su krivi i svi zaključci koje izvodi iz te i sličnih premisa. 

Sve to iznosi nakon izjava tolikih ordinarija u kojima se navodi da je 
u Orlovstvu za naše prilike »kako predviđaju nova pravila zaista oživotvo- 
ren idealan tip omladinske organizacije«. Hrvatski orlovski savez posjeduje 
oko 100 pisama Ordinarija u kojima se posve jasno govori o velikim uspje¬ 
sima što ih je Orlovstvo postiglo, a g. Jagatić iznosi sada nove teorije. No 
najčudnije je to da se još do nedavna u posebnim brošurama i časopisima 
pisalo da Orlovstvo nije za đaka, već za seljaka i radnika; a eto sada g. Jaga¬ 
tić iznosi da nije ni za seljaka. Za koga je uopće Orlovstvo? Zašto za volju 
utopija ili pod utjecajem drugih zatvoriti oči pred osvajačkim napredova¬ 
njem Orlovstva u svim našim krajevima? 

Orlovska organizacija prema sudu g. Jagatića ne samo da nije zgodna 
za naša sela, već Orlovstvo pače nije ni omladinska organizacija. On veli: 
»Orlovska organizacija obuhvaća svaku dob, čitav život, ona prima u član¬ 
stvo katolike od naraštaja, dakle djecu pak sve do ljudske starosti.« Ergo: 
mi Hrvati nemamo pravu organizaciju za katoličku omladinu te slijedi da 
je moramo osnovati. I uistinu osnovan je u tu svrhu drugi Hrvatski katolič¬ 
ki omladinski savez dok prvi još postoji. Ta nova organizacija brinut će se 
za ono specifično omladinsko jer toga u Orlovstvu prema sudu g. Jagatića 
nema: » I baš tu leži potreba da posebnim organiziranim nastojanjem štiti¬ 
mo katoličku prosvjetu među omladinom, da je odgajamo i pripremamo 
za reforme u duhu Evanđelja.« Zar Orlovstvo nije širilo katoličku pro¬ 
svjetu među omladinom ? Zar ono nije odgajalo i pripremalo za reforme u 
duhu Evanđelja? Zar tjelesni odgoj, javne manifestacije, velika disciplina 
pomoću Poslovnika nisu upravo specifične oznake omladinskog pokreta? 

Tako, nakon što se ustvrdilo da Orlovstvo nije za đake, g. Jagatić 
čudnom logikom ide za dva koraka dalje tvrdeći da Orlovstvo nije ni za 
seljaka i da Orlovstvo nije ni dobar omladinski pokret. »Potreban je stoga«, 
kako doslovno veli g. Jagatić, »poseban katolički omladinski pokret«. Ova¬ 
kve tvrdnje iznositi u javnost da Orlovstvo nije ni za đaka, ni za seljaka, 
ni za omladinu te da je »zaključak biskupske konferencije (što nije!!!) da 
se opet oživi katolički pokret« znači zanijekati pravo na život Orlovstvu i 
tražiti da ono ustupi mjesto novoosnovanom (drugom) Hrvatskom kato¬ 
ličkom omladinskom pokretu. 

U čemu se, prema g. Jagatiću razlikuje taj novoosnovani omladinski 
pokret od Orlovskog? Koje su njegove prednosti? G. Jagatić pozdravljajući 
svoju vlastitu organizaciju u kojoj je tajnik Qamačno je nehotice njegov 
potpis osvanuo na koncu članka!!!) ističe u čemu je ta velika razlika radi 
koje je valjalo stvoriti drugi omladinski Savez: »On treba da prosvjetnim 
odgojnim djelovanjem unapređuje i širi prema načelima Katoličke crkve 
shvaćanje zbiljskih potreba života hrvatske omladine i da joj pruži smjerni¬ 
ce kako će urediti svoj život u obitelji, u svom zvanju i u odnosu s drugim 

ljudima... da razvije u njima osjećaj kršćanske ljubavi itd.« Zar Orlovstvo 
uopće sve to nije davalo koliko se to može dati u prilikama u kojima ži¬ 
vimo? G. Jagatić po tome nije dovoljno istaknuo diferencu specificu radi 
koje je osnovan novi Omladinski savez, a i kod sredstava Omladinskog 
saveza on spominje stvari koje Orlovstvo sustavno provodi: »Tečajevi za 
nepismene i nastavne tečajeve, javna predavanja, odgaja vođe omladinskih 
društava. Jedan od važnih zadataka stoji u podržavanju i stvaranju sklada 
između školskog i kućnog odgoja (zar će taj novi Savez okupljati i đačku 
omladinu?!), širiti dobre knjige i časopise, širiti svijest o zadružnom radu 
i životu... Konačno će Omladinski savez osnivati pučke pozornice, prire¬ 
đivati zabave, zajedničke izlete i širiti njegovanje narodnih igara.« Zar su 
to sve one »posebne stvari« i zar je radi toga »potreban poseban katolički 
Omladinski pokret«? Zar to ne daje u punoj mjeri Orlovski pokret? Istina 
je, g. Jagatić iznosi još druga sredstva koja Orlovski pokret u Hrvatskoj još 
nije davao: tečajeve za stručnu izobrazbu te u potrebi pomaganje hrvat¬ 
skih obitelji savjetovanjem i dobrovoljnim posredovanjem u prosvjetnim 
i gospodarskim stvarima. Kod nas još prilike nisu bile zato dozrele da se 
posveti veća pažnja u orlovskim društvima specifičnom odgajanju omladi¬ 
ne. Ponajprije se je na tome nastojalo jer se naša omladina još uvijek nalazi 
u ovoj prvoj fazi. No sve je znanje ovoga svijeta suvišno i badava sav trud 
ako sve nije usmjereno prema jednom duhovnom cilju i ako ne služi da se 
proširi socijalno Kraljevstvo Kristovo. Posve je jasno da će orlovske organi¬ 
zacije početi davati svojemu članstvu i stručni ekonomsko socijalni odgoj 
kada budu ostvarene za to kod naše omladine asketske pretpostavke; kada 
zaista dobijemo ljude koji će biti u prvom redu katolici, onda je lako sve 
drugo. Taj ekonomsko-socijalni odgoj bitno moraju provoditi sve organiza¬ 
cije Katoličke akcije jer velike papinske socijalne enciklike traže taj odgoj 
i jer u bitni dio Katoličke akcije pripada proučavanje i primjenjivanje tih 
velikih socijalnih enciklika Svete Stolice ( Graves de communi, Rerum no- 
varum, Benedikt XV. biskupu Bergama itd.). Vjerojatno je da će u skoroj 
budućnosti Orlovstvo preći na ovaj odgojni djelokrug; samo to možemo 
reći da su predradnje u punom tijeku. 

Tako eto g. Jagatić najavljuje osnutak novoga Omladinskog pokreta 
čije »polje rada, kako on to tvrdi, obuhvaća čitavo područje prosvjetnog 
rada oko odgoja uma, duše i srca hrvatske omladine«. 

U premisama g. Jagatića učinjena je pogrješka a te premise glase: 
da je Biskupska konferencija odredila osnutak novoga Omladinskog save¬ 
za, da je likvidiran prvi Hrvatski katolički omladinski pokret, da mnogo 
omladinskih društava nije moglo poprimiti oblik orlovske organizacije, da 
je Orlovska organizacija na putu svoga pohoda u hrvatska sela naišla na 
ogromne poteškoće (kojima nisu krive protukatoličke prilike, već orlovska 


445 


struktura), dakle da nije za selo, da orlovske metode nisu za omladinu, da 
Omladinski savez donosi nešto što Orlovstvo nema a to je odgajanje pre¬ 
ma smjernicama Katoličke Crkve, tečajevi za nepismene, javna predava¬ 
nja, odgajanje vođa omladinskih društava, širenje dobrih knjiga i časopisa, 
pučke pozornice, zabave, izleti, narodne igre itd. Kako su sve te premise 
krive, kriv je i zaključak koji g. Jagatić hoće da ga čitatelj sam povuče, a taj 
glasi: Orlovska organizacija nije zgodna za naše prilike, prionite javni ka¬ 
tolički radnici oko osnivanja omladinskih društava, eventualno postojeće 
orlovske organizacije nastojte pretvoriti u omladinske! 

Time smo nastojali konstatirati i upozoriti na nedosljednost članka g. 
Jagatića koji je neopreznošću objelodanjen u Katoličkom listu. Orlovstvo 
u molitvi i radu kroči mirno naprijed iščekujući i nadalje blagoslov Sve¬ 
višnjega. Orlovski savez velikim pouzdanjem gleda u budućnost svjestan 
velikoga radnog načela: Nisi Dominus aedificaverti domum in vanum la- 
boraverunt qui aedificant eam. - Ako Gospodin kuće ne gradi, uzalud se 
muče graditelji. (Ps 127,1) 

DUH »HRVATSKOG SOKOLA« 

ORLOVSKA STRŽA, br.l., Zagreb, 1. I. 1927., str. 23-25 


»Uništavajte zablude, ljubite osobe.« 

Sv. Augustin 

Hrvatsko Sokolstvo plovi u vode koje znače borbu protiv Katoličke 
crkve. Iako mnogi Sokolovi to ne znaju, a drugi čine nesvjesno u svojoj 
neukosti, ipak u redovima vodstva Hrvatskog Sokola vlada duh koji je 
stvarno u teškoj i očitoj opreci s katoličkim naukom. 

Svima nam je još u pameti službena knjiga Hrvatskog sokolskog sa¬ 
veza koja je nedavno izašla pod imenom Sokolska čitanka, a sazdana je na 
načelima takozvane »slobodne misli« te se u njoj na primjer napada moć 
molitve. Nedavno je u službenom glasilu Hrvatski Sokol izišao ponovni 
napadaj - i to ne samo na Orlovsku organizaciju, već na vjersku istinu 
(dogmu) katoličke vjere o ustavu Crkve. Mi se ne bismo obazirali na ovaj 
napadaj da to ne pokazuje očito kako jadno neznanje vlada u Sokolstvu o 
Crkvi Božjoj, koja je poput brižne majke pratila hrvatski narod kroz tisuć¬ 
ljetnu njegovu povijest. 

Kobno neznanje 

To neznanje o temeljnim istinama katoličke vjere ide tako daleko te 
se Hrvatski Sokol poziva na članak »Novog svijetla« u kom se tvrdi da se 
nauk vjere može razlikovati od nauka Crkve te hoće pokazati kako su to¬ 
bože vjera i Crkva u opreci. Iz tog napadaja ( Hrvatski Sokol, VII. 11. str. 
463 - 464) proizlazi da se »čista prosvjeta ne slaže s mnogim principima i 
s djelovanjem Katoličke crkve. Tu se ne radi o katoličkoj vjeri nego samo 
o katoličkoj crkvenoj organizaciji koja odijeljeno od vjere ima svoje čisto 
posebne materijalne interese«. Dijeliti Katoličku crkvu od katoličke vjere 
znači nijekati da je Isus Krist ustanovio Crkvu kao vidljivo društvo ljudi 
koji ispovijedaju istu vjeru i koje ujedinjuje zajednica istih sakramenata da 
tako uzmognu postići svoje spasenje. 

Znak je potpune neukosti i slaboumnosti ako netko kaže da nije pro¬ 
tiv katoličke vjere, nego samo protiv Crkve, dok ta ista vjera priznaje Ka¬ 
toličku crkvu. Za nas je katolike posve jasno da ovakvo rastavljanje Crkve 

od vjere znači krivovjerje. Upravo iz Evanđelja nedvojbeno slijedi da se ne 
može dijeliti vjera od Crkve jer je Krist ustanovio Crkvu, a to je isto što i 
»crkvenu organizaciju« kako Crkvu nazivlje hrvatski Sokol. 

Crkva - organizacija Kristova 

Hrvatski Sokol bi htio da potisne katoličku vjeru samo u unutrašnjost 
ljudskih duša i da se ta vjera širi bez ikakve organizacije. Mi bismo po tom 
istom načelu Hrvatskom sokolskom savezu preporučili da svoje organi¬ 
zacije raspusti i da sokolsku ideju širi bez organizacije. Ako to učini brzo 
će se predomisliti. A kao što se svjetovni pokreti moraju služiti organiza¬ 
cijom, tako se njome služi i katolička vjera - to djelo Božje. Stoga svaki 
onaj tko je protiv Crkve, taj je i protiv katoličke vjere. Ono što su u jednoj 
organizaciji pravila i poslovnik to je u Crkvi crkveni ustav. 

Evo dokaza1 

Krist tvrdi da će Petar biti osnova Njegove Crkve, da će u svojim ru¬ 
kama držati ključeve, da će imati pravo da u duhovnom pogledu nametne 
razne obveze (Mt 16, 18-19, Lk 22, 32; Iv 21, 15-17 itd.) Zatim Krist 
obećava vlast dvanaestorici apostola da vežu i razrješuju, to jest da vladaju 
Crkvom (Mt, 18, 18) i da će im u propovijedima dati »posebnu pomoć 
Duha Svetoga« (Iv 14, 16-17, 26 itd.). Kada je uskrsnuo, on je Petru i 
Apostolima dao vlast što ju je prije bio obećao (Iv 20,21-23; 21,15-18, 
itd.). Tako je eto zbor Apostola i njihovih nasljednika primio od Isusa Kri¬ 
sta vlast da naučava Evanđelje svim narodima, da im daje zakone po koji¬ 
ma će ljudi živjeti po Božjoj volji i povjerava im dužnost da sakramentima 
posvećuju ljude. Evanđelje nam jasno dokazuje da je Krist Crkvu ustanovio 
kao društvo koje ima trostruku vlast: naučavanja (magisterium), upravlja¬ 
nja (imperium) i posvećivanja (ministerium). 

I otkako postoji Crkva se nije nikada od Kristova doba pa do danas 
promijenila po svojoj veličini jer je iz gorušičnog zrna postalo orijaško sta¬ 
blo. No kao što se iz gorušičnog zrna ne može razviti jabuka ili bor, tako ni 
iz Kristove Crkve ne može postati puko ljudsko djelo već ona ostaje djelo 
Božje. Ako je dakle netko - kao na primjer sada Hrvatski sokol - pomirljiv 
(tobože) prema katoličkoj vjeri, a napada Katoličku crkvu to je isto kao 
da napada samu katoličku vjeru i to upravo temelje katoličke vjere. Ta 
samo sv. Pismo nas uči: »Crkva je tijelo Kristovo, a mi smo udovi na tom 
tijelu« (Ef. 6,5). 

Tu valja reći odlučno: Ili za vjeru ili proti njoj! Drugoga izlaza nema. A 
Hrvatsko sokolstvo treba upamtiti da je onaj tko je okrenuo leđa Katolič- 

koj crkvi time okrenuo leđa i hrvatskom narodu iako danas taj narod toga 
još potpuno ne uviđa. 

Sto se tiče ostalih prigovora o »duševnim zarobljenicima«, o »sredo¬ 
vječnom neznanju i mraku«, itd., to su sve šuplje fraze kojima se oduvijek 
služe neznalice kad ne znaju nešto pametnijega reći. Činjenice dokazuju 
da je duh Hrvatskoga sokola u opreci s katoličkom vjerom iako on to ne 
priznaje. Hrvatsko sokolstvo dakle kida i ruši stoljetnu baštinu hrvatskoga 
naroda. Ponovno stoga naglašujemo da nema mjesta uvjerenom katoliku u 
redovima hrvatske sokolske organizacije jer ona uspavljuje vjersku svijest 
te ga nečujno, ali sigurno vodi preko vjerskoga nehaja i mrtvila u protuka- 
tolički tabor. Časnije bi bilo kad bi Hrvatski sokol otvoreno priznao: »Jest, 
mi smo protiv katoličke vjere,« jer tada bar ne bi na njemu ostala ljaga 
neiskrenosti. 

PHILOSOPHIA PERENNIS 


ARHIV IVANA MERZA F36 

Ovaj je članak Ivan Merz napisao nakon završenoga privatnog dvo¬ 
godišnjeg tečaja kršćanske filozofije koji je pohađao zajedno s kolegom 
Dragom Ćepulićem kod isusovaca u Zagrebu od 1923. do 1925. godine. 
Voditelj i predavač tečaja bio je isusovac o. Antun Alfirević. Nakon što je 
završio tečaj filozofije Ivan Merz nastavio je privatno studirati teološke 
discipline. Svoje zadovoljstvo i gotovo oduševljenje ovim studijem filozofije 
opisao je u ovome članku koji je objavio u časopisu Đački Orao, Zagreb, 
br. 4., 1926., str. 9-12. Njime je ujedno htio potaknuti članove orlovske 
đačke organizacije, kako se i vidi iz sadržaja članka, da se i oni upoznaju 
i studiraju kršćansku filozofiju. Članak je ponovno objavljen u skraćenom 
obliku uz određene preinake nakon smrti Ivana Merza u tjedniku Nedjelja, 
Zagreb, br. 28. i 29, 1942., str. 3. Kako više nije bilo moguće pronaći časo¬ 
pis Đački orao gdje je članak bio objavljen u izvorniku, to ga je uredništvo 
Sabranih djela prenijelo iz časopisa Nedjelja i objavilo u 2. svesku Sabra¬ 
nih djela Ivana Merza na str. 478-480. Međutim, naknadno je u Arhivu 
Ivana Merza otkrivena kopija izvornog članka kako ga je Merz bio uputio 
uredništvu Đačkog orla gdje je vjerojatno bio objavljen u cijelosti. Želeći 
upoznati izvornu misao Ivana Merza o tako važnoj temi ovaj njegov članak 
objavljujemo ponovno i to u cijelosti bez skraćivanja, prema izvornoj kopiji 
kako je sačuvana u njegovu Arhivu. 


Tko se nije za lijepih mjesečnih noći šetao po brežuljcima, dizao oči 
k nebu i promatrao titranje beskrajnoga broja zvijezda? Tko nije protrnuo 
u svojoj duši gledajući te divote svoda nebeskoga, sav taj prostor u kojemu 
kruže zvijezde neopisivom brzinom? Odakle sve to? Tko je dao taj neopi¬ 
sivi čar svemu tome? Čemu sve to? Pitanja su što si ih je postavljao ljudski 
duh u svim vjekovima. I na razne načine ljudi su si odgovarali. Tražili su 
istinu, tražili su uzročnika svih tih neopisivih ljepota koje nas okružuju. 
Ljudski je um neumorno radio i uspjelo mu je da se sam, svojom vlastitom 
snagom dovine do zamjernih visina i da protumači mnoge divote naravnog 
reda koje nas okružuju. 

Bila je upravo providencijalna misija koju je izvršio grčki narod da po¬ 
kaže do kojih se sve istina može uzdići ljudski duh sam, bez tuđe pomoći. 
Kada slijedimo nastojanja grčkih umova tamo od Talesa (VII. stoljeće pr. 
Krista) pa do Aristotela, vidimo kojom su se energijom ti umnici trudili da 
protumače naravni svijet koji su zapažali. I svaka škola, zvala se ona ovako 
ili onako ili svaki od izrazitijih filozofa, zvali se oni Jonjani, bio to Heraklit 
ili Anaksagora iznose u zbrci svoga sustava uvijek nešto novo, jednu ideju 
koja ih sve većma približava istini. Nama koji živimo u svijetu objavljene 
istine Božje lako je danas prosuđivati što je u tim raznim sistemima istini¬ 
to, a što nije. Objava Božja potvrdila nam je tolike istine iz naravnoga reda 
da je na taj način utvrdila naš razum u njegovim vlastitim iznašašćima. 

Mi danas u Objavi imamo negativnu kritiku filozofije. Na primjer, 
ako se naš spekulativni duh tako zaleti i ustvrdi da postoji Bog koji je 
neizmjerno dobar, ali nije svemoguć jer da je svemoguć on bi svemir tako 
savršeno uredio da ne bi u njemu vladalo trpljenje, teologija odmah dovi¬ 
kuje: ne, jer nam Objava tvrdi da je Bog i neizmjerno dobar i svemoguć i 
da su drugi razlozi zašto on svijet nije stvorio bez prividnih nedostataka. 

Time dovikom »Ne!« teologija se nije uplela u filozofiju i nije ni malo 
ugrozila njezinu autonomiju već ju je samo upozorila da je negdje načinila 
pogrješku i da nije moguće da filozofija nešto ustanovi što bi bilo u protu¬ 
slovlju s Objavom; ta razum i Objava dolaze od istoga Boga i ne mogu si 
protusloviti. 

Tako je nama koji živimo u vijeku Objave daleko lakše spoznati i kon¬ 
trolirati istine naravnoga reda negoli je to bilo moguće poganskim narodi¬ 
ma koji su se morali pouzdavati u svoje vlastite sile i nisu imali onu korisnu 
negativnu kontrolu teologije. 

I kada to uzmemo u obzir i zaustavimo se na djelima Aristotela, vi¬ 
dimo da je on na temelju zdravoga rasuđivanja i pouzdavajući se samo u 
svoje vlastite naravne sile došao do tako divnih naravnih spoznaja da im 
jedva što danas možemo dodati, onda se uistinu moramo diviti veličini 
ljudskoga uma. 

Ova je filozofija tako čvrsta i u sebi izgrađena, tako je u skladu sa 
zdravim razumom svih naroda i svih vremena te je razumljivo da su se 
crkveni oci u prvim vjekovima njome služili jer su u njoj vidjeli najbolje 
naravno oružje za obranu vinograda Gospodnjeg. Istaknuti valja: nikada 
Crkva ovo naravno oružje nije zanemarivala jer ona ljubi neizmjernom lju¬ 
bavlju sva djela Gospodnja, pripadala ova u naravan ili vrhunaravan red. 

Tako vidimo da su kršćanski mislioci sve više izgrađivali ovu filozofiju 
zdravoga razuma dok nije u srednjemu vijeku došla ona filozofija koja je 
počela sustavno raspoređivati svu ovu građu koja se nagomilala tijekom 
vremena. Sv. Toma Akvinski, jedan od najvećih umova svih vjekova, po- 

digao je upravo divovsku zgradu na temelju Aristotelova sustava i tu je 
zgradu jasno razvrstao i sam još nadogradio. Filozofiju Aristotela i svetoga 
Tome nazivljemo imenom philosophia perennis - vječna filozofija. To je 
filozofija zdravoga razuma koja brodi kroz vjekove. Nju ne može uništiti 
ili uzdrmati niti jedna struja, ni jedno novo psihičko raspoloženje. Ta je 
filozofija nepromjenjiva kao što je i sam ljudski um nepromijenljiv. Ovu 
filozofiju zdravoga razuma uzela si je Crkva Božja. Nije ona time postala 
nikakvim privjeskom filozofije; i u Crkvi je sačuvala ona svoju potpunu 
slobodu razvoja. 

Obnova te filozofije započinje s Leonom XIII. koji je svojom encikli¬ 
kom Aeterni Patris od 4. kolovoza 1879. odredio da treba po cijeloj Crkvi 
novim žarom započeti proučavanje filozofije prema sv. Tomi. Ova Papina 
odredba urodila je divnim plodovima po cijelome svijetu; i mi sami uživa¬ 
mo te plodove jer je vjerojatno da ni mi ne bismo danas bili u katoličkim 
redovimađ da skolastička filozofija nije odgojila biskupa Mahnića koji je 
na temelju svoje skolastičke izobrazbe pokazao nelogičnost i neistinitost 
suvremenih filozofskih sustava i stavio ovima ustuk u organizacijama ka¬ 
tolika koji trebaju na svim područjima života postati apostolima zdravoga 
razuma i Objave Božje. 

Biskup Mahnić često je u svojim poslanicama upozoravao na važnost 
filozofske naobrazbe za đaštvo. I đačko Orlovstvo slijedeći glas svete 
Crkve i osjećajući samu potrebu što temeljitijeg poznavanja filozofije 
u svojim redovima započelo je ove godine sa sustavnim radom na tome 
području. Već su u nekim našim đačkim društvima započeli sustavni 
filozofski tečajevi koje vode stručnjaci. Isto si je Đačko orlovsko okružje 
uzelo za zadatak da ovaj studij popularizira. 

Tom prigodom moramo istaknuti da naš đak ne smije proći kroz sred¬ 
njoškolsku orlovsku organizaciju, a da mu organizacija ne pruži mogućnost 
barem jednom proći u glavnim crtama cijeli sustav. Tim će Orlovstvo do¬ 
biti na sadržaju. Tjelesni odgoj koji je tako važno sredstvo odgoja volje, 
koji jača borbenost protiv strasti i protiv ljudskoga obzira bit će postavljen 
na ono ispravno mjesto što ga ima u odgoju đaštva. 

I nakon svega zapitat ćete čemu filozofska naobrazba? Zar nije dovolj¬ 
no poznavanje vjere kako ga dobivamo u srednjoj školi? Moramo nažalost 
ustanoviti da nam naš suvremeni školski sustav daje raznovrsno znanje, ali 
nam ništa stalno ne govori o prvim uzrocima svih stvari u kolik o se radi o 
naravnom redu. Obično se filozofija definira kao znanstvena spoznaja stva¬ 
ri po njihovim prvim uzrocima ukoliko te ovise o naravnom redu. Filozofi¬ 
ja se razlikuje od teologije po tome što je posljednja znanost o Bogu kako 
se ovaj ljudima očitovao po Objavi, a pomoću filozofije upoznajemo stvari 
ukoliko se razumom mogu spoznati i to prve uzroke tih stvari. Predmet je 

filozofije silno opsežan. Sve što nas okružuje jest predmet filozofije. Ako, 
dakle, želimo razumjeti svoju okolinu da si znamo protumačiti sve naravne 
pojave, potrebno je poznavati filozofiju. Može se reći da čovjek koji ne zna 
filozofiju jest slijep u ovom svijetu. 

Osvijetlit ću to na jednom primjeru. Sjetimo se one slike o mjesečini 
i zvijezdama koje jure neopisivom brzinom kroz svemir. Pitamo se čemu 
to? Kada vidimo tramvaj koji juri ulicama, znamo da je načinjen da pre¬ 
vozi ljude od jednog mjesta grada na drugo. To znamo, a zar da ne znamo 
zašto je stvoren sav ovaj vidljivi svemir? Je li on slučajan? I tu nam filozo¬ 
fija, samo zdravo rasuđivanje bez ikakve teološke pomoći jasno odgovara 
na pitanje: svemir je moralo stvoriti neizmjerno mudro i savršeno Biće. 
Budući da izvan toga bića nema ništa savršenijega, to je jasno da svrha 
stvaranja svijeta ne može biti nešto drugo nego samo to neizmjerno Biće. 
I tako filozofija dolazi do definicije da je konačna svrha svijeta - njegova 
naravna konačna svrha - vanjska slava Božja, gloria Dei externa. Uistinu, 
i da nema čovjeka na zemlji sva bi ljepota svemira bila vele-himan na sla¬ 
vu Božjega veličanstva. Taj vele-himan skolastika zove imenom gloria Dei 
externa obiectiva. Ali sav svemir ne hvali Boga samo objektivno; on ga 
hvali i formalno jer se u svemiru nalazi čovjek koji svojim umom spoznaje 
Božje veličanstvo i formalno ga hvali. To je gloria Dei externa formalis. 

Kako stupamo korak po korak dolazimo do nepojmljivih istinitih 
rezultata. Nismo još iscrpili svrhu stvaranja svijeta. U prirodi se nalazi 
čovjek. I svatko vidi da je sav ovaj svemir tako udešen da sve služi čovje¬ 
ku. Cijeli svemir je u neku ruku prošireno ljudsko tijelo: sunce ga grije, 
biljem i životinjama se hrani, a njegov um dolazi do spoznaje Božje i hvali 
svog Stvoritelja. Tako eto stvaranje svijeta ima također jedan unutarnji 
cilj: dobro umnoga čovjeka, bonum creaturae rationalis. Naravno, ne samo 
vremenito dobro već i vječno: svemir pomaže čovjeku da se od vidljivoga 
vine do nevidljivoga Boga i postigne svoju konačnu svrhu. Dakle, unutarnji 
konačni cilj stvaranja svemira jest vječna sreća u Bogu. 

Tako smo eto osvijetlili jedan primjer iz kozmologije. Lako bismo 
preskočili odavle na psihologiju i na etiku. Postavimo samo pitanje: što to 
u meni spoznaje Boga? Eto, najedanput smo došli kod čovjeka i tu valja 
riješiti druge poteškoće. Što je čovjek? Iz čega se sastoji? Iz duše i tijela? 
Koji je odnos između duše i tijela? Koja je razlika između naše duše i ži¬ 
votinjske; je li naša duša jednostavna ili možemo na njoj razlikovati razne 
djelatnosti? Što je um? Što su volja? Kako djeluje volja na strasti? Tako 
sve to proučava psihologija i analizira cijeloga čovjeka. I onda se u čovjeku 
zaustavi kod volje i etika se pita kada su ljudski čini dobri da čovjek može 
postići svoju konačnu svrhu, a kad su opet zli, to jest izvan reda koji do¬ 
vodi do konačnog cilja. I grupirajući ljudske čine obzirom na taj red dolazi 

se do zaključka da postoje kao neka četiri glavna pravca u odnosu na taj 
pravi red. To su četiri kardinalne kreposti: razboritost, umjerenost, jakost 
i pravednost. Uz ovu krepost povezani su ljudski čini koji su u skladu ili 
neskladu s tim krepostima, a odnose se na stav čovjeka prema sebi, prema 
bližnjemu ili prema Bogu; a prema bližnjemu bilo pojedincu bilo u obitelji 
ili prema državi. Tako etika obrađuje čovjeka pojedinca, obitelj i državu. 

Filozofija po tome obuhvaća sav naravni red u kojemu živimo i slije¬ 
pac je onaj koji ne poznaje zakone toga naravnoga reda. Zato i vidimo da 
današnje čovječanstvo toliko luta jer ljudi i na najistaknutijim mjestima u 
javnome životu nemaju ni najprimitivnijih pojmova o najobičnijim stvari¬ 
ma koje su na dnevnome redu. Pitajte samo naše političare da vam kažu 
koji je cilj države ili u čemu se sastoji naravno pravo roditelja na odgoj dje¬ 
ce i koji je odnos toga naravnog prava s državom koja je također tvorevina 
naravnog poretka. Nijemi će stajati pred vama i ne će vam znati odgovoriti 
na ova pitanja koja su vam takoreći u srednjem vijeku znali riješiti mladići 
od 12-13 godina. Koliko li neznanja o elementarnim pojmovima filozofije 
i u katoličkim redovima! 

Kako li je divna philosophia perennisl Tek kada nju proučimo, ukazat 
će nam se u pravom svjetlu blistavilo teoloških disciplina koje iznose pred 
našu dušu cijeli vrhunaravni univerzum kako nam ga je otkrilo Božje mi¬ 
losrđe u Objavi. O tim divotama koje nadvisuju naravne ljepote kao što 
Milost nadvisuje narav, o tim ćemo ljepotama moći pravo govoriti kada se 
trudom i uznojeno uspnemo na planinu kršćanske filozofije. 

Onu energiju koju naši orlovi stječu kod tjelovježbe trebaju uložiti 
ove godine u studij kršćanske filozofije. Mahnićevo đačko orlovsko okruž¬ 
je u tom će ići na ruku. Za sada im preporučujemo: Rheinstadler, Elemen¬ 
ta Philosophiae scholasticae (Herder); gimnazijalce upozoravamo da će 
iz tih knjiga moći i sami učiti ako se prevedu s latinskog na hrvatski. Isto 
su zgodna djela kardinala Merciera te Donatova filozofija u svescima. Na 
hrvatskom imamo Stadlerovu filozofiju, neke sveske od nadbiskupa dr. 
Bauera te od dr. Zimmermanna. Ali iznad svega preporučamo Rheinstad- 
lera, a naprednijima Donata. 

III. MORAL 


PISMO ORLU O KOEDUKACIJI 

ARHIV IVANA MERZA F36 

Za list Đački orao Merz je pisao posebne članke u obliku pisama upu¬ 
ćenih mladim članovima Orlovske organizacije. Sačuvala su nam se dva 
takva pisma u kojima obrađuje po jednu aktualnu temu. Članci su stvarno 
napisani u obliku pisma i to toplim, bratskim, prijateljskim tonom, kao da 
piše svakome osobno. Merzu je bilo veoma stalo da takvim načinom ideje 
i stavove koje u pismu iznosi što bolje uđu u srca mladih i da ih prihvate. 
Nažalost, nije bilo moguće pronaći časopis Đački orao (čak niti u NSKj 
da se dobije objavljeni original tih članaka. Međutim, Merz je u svome 
Arhivu sačuvao daktilo-kopije tih članaka-pisama. Jedan članak već je 
objavljen u 2. svesku Sabranih djela (str. 277-280), a drugi koji smo na¬ 
knadno pronašli objavljujemo sada. 

U ovome pismu Merz obrađuje jednu temu s područja kršćanskog 
morala veoma aktualnu za ono vrijeme; radi se o koedukaciji, tj. zajed¬ 
ničkom odgoju i školovanju dječaka i djevojčica, odnosno mladića i djevo¬ 
jaka. Stavovi koje Merz zastupa u ovome pismu bili su tada prihvaćeni u 
društvu, a posebno u Crkvi. Merz, kako se vidi iz pisma, nije ništa drugo 
činio nego prenosio ona mišljenja dobro argumentirana koja je zastupala i 
naučavala Crkva o toj problematici. Premda nam se danas ovakvi stavovi 
mogu učiniti prezahtjevnima i strogima, jer je danas općenito u svijetu pri¬ 
hvaćena koedukacija, u ono vrijeme o tome se tek počelo raspravljati. Merz 
je sa svoje strane, međutim, zastupao samo službena stajališta crkvenog 
učiteljstva o tome pitanju. Kada se detaljnije analiziraju njegovi argu¬ 
menti protiv koedukacije koje iznosi u ovome članku-pismu, mogu se uočiti 
mnogi opravdani razlozi tome u prilog. Međutim, neovisno o raspravi za ili 
protiv koedukacije, prije svega treba uočiti kod Merza njegovo iskreno na¬ 
stojanje, veliku ljubav i revnost kojom se borio protiv nemorala i koliko se 
trudio sačuvati moralne vrijednosti i vrline kod mladeži, u prvom redu kod 
članova Orlovske organizacije kojima je bilo i namijenjeno njegovo pismo. 

* * * 

Dragi moj brate! 

U našem posljednjem razgovoru dotakli smo se jednoga predmeta 
koji te veoma zanima. Rekao si mi da si prije negoli si bio u Orlu sudje¬ 
lovao kao član u nekom diletantskom društvu. Tebi je žao što kao mladi 
Orao nemaš dovoljno prilike glumiti, a pogotovo ti je žao što orlovska 
društva ne priređuju predstave s mješovitim ulogama. Po tvom su mišlje¬ 
nju predstave s mješovitim ulogama življe i bolje djeluju na publiku. 

U mnogo tome se s tobom slažem; štoviše, još bih dodao da je poteš¬ 
koća to veća, što nemamo niti dovoljno dobrih komada s muškim ulogama. 
Ali ipak se nadam da ćeš shvatiti odlučnost orlovskoga pokreta u svojem 
odgojnom nastojanju koje od Orlova traži veoma velike žrtve. Orao ne bi 
mogao biti borbenom odgojnom organizacijom kada ne bi za volju jednoga 
zajedničkog većeg dobra tražio te žrtve. 

Koje je to zajedničko veliko dobro radi kojega se Orlovi odriču nekih 
ugodnosti koje u određenim prilikama ne moraju biti loše. 

Poslušaj me malo! Valja uzeti u obzir da pravi odgoj - a Orlovstvo 
je odgojni pokret - svako pitanje promatra s više gledišta. Koja dakle sve 
gledišta dolaze za odgojitelja u obzir kada se nabaci pitanje je li zgodno da 
omladina igra u predstavama s mješovitim ulogama. Posebno obilježje ta¬ 
kvih komada jest da se mladež mora redovito sastajati na probama. Je li to 
zgodno, pitam te? Veliš da na probe dolaze samo Orliće, čestite djevojke; 
veliš nadalje da je uvijek neko stariji prisutan i napokon da vježbate samo 
onakve komade koji su pristojni i često puni vjerskog i ćudorednog duha. 

Sve to priznajem i znam da katolik smatra samo onaj komad vrijed¬ 
nim da se odigra koji djeluje, kako učeni ljudi vele, moralno-estetski; to 
jest koji čovjeka napunja posebnim plemenitim zadovoljstvom; takvi ko¬ 
madi mogu biti i šaljivi, ali šala mora biti otmjena i da se u njoj nastranost 
prikaže uistinu kao nastranost koju valja popraviti. 

No, ova umjetnička razmatranja još nam nisu pokazala ono opće do¬ 
bro o kojem sam ti htio govoriti. Da ovo uzmogneš razumjeti, iznijet ću ti 
ponajprije samo pitanje zajedničkog odgoja mladića i djevojaka. 

Primjećuješ mi da ti se čini da to ovdje ne spada na stvar jer su Or¬ 
lovske organizacije posve odijeljene od Orličkih i da tu nema govora o 
kakvom zajedničkom odgajanju mladića i djevojaka. Istina je, o stalnom 
zajedničkom odgajanju nema kod Orlovstva ni govora; ali te pitam, zar 
priprava za predstavu nema u Orlu svoj odgojni cilj? Zar te probe ne bismo 
mogli nazvati prolaznim mješovitim odgojem, prolaznom koedukacijom. 

Upravo mi je bila nakana da kod tebe izazovem ovu misao. Ako su da¬ 
kle probe prelazna koedukacija i ako želimo da si stvorimo sud o njihovom 
odgojnom značenju, potrebno je prije svega znati koje su posljedice tako- 

zvane stalne koedukacije. Nadam se da ćeš doskora uvidjeti da prolazna 
koedukacija u omladini potiče želju za stalnom koedukacijom. 

Reći ću ti stoga nekoliko riječi o toj stalnoj koedukaciji. Samo nekoliko 
riječi jer su o tom tako važnom odgojnom pitanju napisane velike knjige. 

Čujmo ponajprije sud Crkve, velike odgajateljice naroda. Već godine 
1875. Sveta Stolica izdaje sljedeću smjernicu: Sigurna pogibelj pokvare- 
nosti dolazi odatle što se u istim školama omladina jednog i drugog spola 
skuplja u istoj dvorani da prisustvuju istoj poduči. 

Odatle proizlazi da ovoj omladini prijeti velika ćudoredna pogibelj. 
Tako eto sudi nepogrješiva Učiteljica ćudoređa - sveta Crkva. 

Dakle, škole u kojoj su zajedno mladići i djevojke redovito nepovolj¬ 
no djeluju na mladež. Stoga mi katolici uvijek naglašavamo da tražimo za 
mušku mladež posebne škole, a posebne opet za žensku mladež. 

Iskustvo je pokazalo da Crkva veoma pravo prosuđuje ovo pitanje. 
Amerika to dokazuje. Tamo su se 1865. godine uvele zajedničke škole i to 
pučke, srednje i visoke. A eto nakon pedesetogodišnjeg iskustva najveći 
američki odgajatelji vele da je takav mješoviti školski odgoj zločin proti 
ćudoređu, domovini, obitelji, da je odgojno krivovjerje. Claudio Jannet 
je skupio sudove ovih stručnjaka i napisao je: »Posljedica je strahovita ne- 
ćudorednost omladine. Očinski ugled stvarno je uništen u Sjedinjenim 
Državama... Američki učitelji bi se sastajali na svoja zborovanja. Na po¬ 
sljednjim zborovanjima bilo je do deset tisuća učitelja i ovi su ustvrdili da 
je mješoviti odgoj u školama razlog što Sjedinjene Države broje najviše 
zločinaca u svijetu i to poglavito mladih zločinaca i što je u Americi broj 
rastavljenih brakova najveći. 

Navest ću ti još jedan primjer iz sadašnjosti. Do čega je u Rusiji do¬ 
velo mješovito školstvo? Naravno da te mješovite škole nisu svemu tome 
krive, jamačno su i one izraz onih bezvjerskih nastojanja boljševizma. - 
Jedna je komisija u Petrogradu pregledala 53.000 djevojčica; ustanovila je 
da je 88% svih djevojčica ispod 16 godina bilo prostituirano i ćudoredno 
propalo. Ove užasne pojave iznio je jedan francuski učenjak Gautherot u 
svojoj knjizi »Komunistički svijet«. Ti si se zgrozio brate kada si pročitao 
ovu užasnu brojku od 88%. Pomisli si kakve će to biti majke koje su već 
u djetinjstvu izgubile svoje poštenje. Velik broj tih djevojaka i mladića 
uopće se ne će htjeti više ženiti jer je ugodnije uživati ugodnosti braka, a 
ne snositi njegovih briga. 

Razumiješ li da sustavni mješoviti odgoj muške i ženske omladine u 
istim školama znači uništiti obitelj, a time se zadaje smrt samoj državi. 

Eto život i iskustvo u posve točnim brojkama dokazuje kako Crkva 
ima pravo što osuđuje koedukaciju, mješovit odgoj. 


457 


Prijeđimo sada na naše predstave s mješovitim ulogama. Posve si s 
pravom naglasio da tu ne prijete one ćudoredne pogibli kao kod stalnog 
zajedničkog odgoja muške i ženske omladine. No prije negoli zađemo u 
samu stvar moram ti priznati da mi nije poznata niti jedna službena odred¬ 
ba koja bi vezala sve katolike po cijelome svijetu. Ipak su se mnogi biskupi 
pozabavili tim pitanjem i odlučno su zabranili da se u omladinskim druš¬ 
tvima izvode predstave s mješovitim ulogama, pače su zabranili igranje 
komada s mješovitim ulogama i katoličkim organizacijama odraslih. Tako 
je na primjer u studenom 1925. svih osam biskupa talijanske pokrajine Li- 
gurije izdalo ovaj proglas: »S još većeg razloga nikada se ne smiju dopustiti 
organiziranim katolicima, društvima i organizacijama mješoviti komadi u 
kojima govore dječaci i djevojke, muževi i žene«. A ove je godine biskup 
Pistoje, Gabriel Vettori, 13. I. priopćio: »Potpunoma je nedopušteno igra¬ 
ti na pozornicama katoličkih društava mješovite komade, pod prijetnjom 
da će ta društva biti raspuštena.« 

No zašto mi Orlovi idemo tako daleko? Već godine 1911. slovenski 
su biskupi, a među njima je i sam osnivač Hrvatskog katoličkog pokreta 
biskup Mahnić, izdali ovu naredbu: »Nama se ne sviđa da u kazališnim 
predstavama, premda poštenim, mladići i djevojke skupa predstavljaju. 
Strogo opominjemo da se to ne događa.« A na sastanku svih Marijinskih 
kongregacija u Rimu u svibnju 1922. iznesen je prijedlog da se u kongrega- 
cijskim predstavama strogo zabrane mješovite uloge. Na temelju iskustva 
koje je stečeno kod drugih naroda te u našim krajevima stvorio je i Zbor 
duhovnika Orlova i Orlića 8. I. 1927. ovaj zaključak: »Isto tako i predstave 
s mješovitim ulogama apsolutno se zabranjuju.« 

Ti se možda više čudiš ovim strogim mjerama negoli onom velikom 
postotku pokvarene djece u boljševičkoj Rusiji. 

Budi iskren sa samim sobom i ne boj se priznati si istinu. Zar ti nije 
nekako ugodno pri duši kada se nalaziš u društvu kakve zgodne, mile dje¬ 
vojke. Zar ne osjećaš želju da s njom ostaneš malo dulje u društvu, da se 
s njom razgovaraš. Znam da si dobar Orao i da ne govoriš s njom gluposti. 
Govorit ćeš s njom o Orlovskoj organizaciji, o njenom napretku, o orlov¬ 
skim idealima. Sve je to lijepo i pohvalno. A kad se od nje rastaneš, zar ne 
želiš da je opet vidiš? Kada se pojavi koja djevojka iza ugla, ne pomisliš li 
možda nehotice: nije li to ona? Ako prigodom zajedničkih proba imaš pri¬ 
liku da se češće sastaješ s istim djevojkama, okladio bih se s tobom da će 
ti se jedna bolja svidjeti od druge. Stavi ruku na srce: zar ti ljepuškasto lice 
još nije zavrtjelo glavom? Zar nisi osjetio neki nemir u duši? Zar ti se tom 
zgodom nisu ušuljale u dušu neke čežnje i slike koje si morao od sebe od¬ 
biti? Ne straši se, brate, svih tih osjećaja; po sebi oni nisu zli, sam Bog koji 
je stvorio tebe i tvoju narav usadio ti ih je u srce! Da nema u srcu mlada 

čovjeka te čežnje za djevojkom, muškarac se ne bi ženio i ljudski bi rod već 
davno izumro. A Božja je odredba da se što više ljudi rodi; da se rođena 
djeca svetim krštenjem sjedine s Isusom i s Isusom uskrsnu na vječno gle¬ 
danje Boga. Vidiš kako kršćanstvo sve lijepo tumači. Malo čudno zvuči ako 
ti rečem da su ovi osjećaji ugodnosti i čežnje što ih osjećaš u prisutnosti 
djevojaka radi djeteta koje se ima roditi. Znam da ti na to ne misliš; ali Bog 
na to misli jer ti inače ne bi te osjećaje ulio u srce. Stoga dobro promisli 
je li već došlo vrijeme da se topiš u tim osjećajima ili si još premlad da se 
ženiš. Ako si sazreo za ženidbu i imaš ozbiljnu nakanu da se ženiš, onda 
Bože pomozi: ne straši se djevojke i njezina društva. Orao si i potpunoma 
se pouzdaj em u tvoj viteški značaj. Ali, ako si još premlad, ako još nisi za 
ženidbu, onda brate budi veoma oprezan. Što je dopušteno tvom starijem 
bratu tebi je zabranjeno. Ti još nisi dosta odgojen. Moraš još mnogo toga 
naučiti o Orlovskom društvu; moraš polaziti prosvjetne sastanke, postati 
stručnjak u svome zvanju, svladavati razne napore Orlovskog apostolata. 
A što je onda, ako ti u tom razdoblju izgrađivanja tvoga značaja lijepo 
lice zavrti glavom? Tada zbogom odgoj značaja, staleška izobrazba, orlovski 
apostolat. Bit ćeš rastresen; svakom prilikom ćeš misliti na nju. Nećeš se 
moći izgraditi, ostat ćeš cijeli svoj život šeprtlja. Prije negoli si počeo živje¬ 
ti već te je život svladao. A to je za Orla veliko zlo. 

Orla ne smijemo mjeriti mjerom običnih današnjih mladića. Danas, 
kako je svijet pokvaren zadovoljili bi se time da se šeprtlje žene. No Orao 
ne smije biti šeprtlja! Orao, koji se nakanio ženiti mora biti izgrađen čelik 
- mladić čija je mladost bila slobodna i koji može tako muževno odgajati 
da postane ozbiljan muž i otac obitelji. 

Zar ti Orlovska organizacija ne čini najveću uslugu što ti kani zaštititi 
tvoju slobodu? Zar joj ne moraš biti zahvalan što ti takoreći oduzima sva¬ 
ku priliku da se prerano zaljubiš? A zar predstave s mješovitim ulogama, 
probe za te predstave nisu prava škola za zaljubljivanja. 

Nemoj me krivo razumjeti: ne velim ti da je zaljubljivanje zlo; na¬ 
protiv je ono velika sreća ako se dobro zaljubiš; no ono je pravo zlo ako se 
prerano zaljubiš jer će ti ona ukočiti tvoj duševni život upravo ono doba 
kada je Providnost odredila da se duševno i tjelesno razvijaš. 

Prikazao sam ti kako se predstave s mješovitim ulogama ne mogu 
odobriti s gledišta omladinskog odgoja. 

Ali mnogi biskupi i odgojitelji koji su zabacili takvu pozornicu u kato¬ 
ličkim društvima iz iskustva znaju da ove predstave uključuju i stanovitu 
količinu ćudorednih opasnosti. Nisu svi ljudi sveci pa ni svi Orlovi. Mladić 
se kod proba ne zaustavlja kod ugodnih osjećaja. Dolaze tu i napasti. Zar 
nije pravo opazio dr. Oberdorfer koji veli: »Kada osobe oba spola igraju u 
kazališnim komadima prethode im najprije večernje vježbe s onim što je 

prije tih vježbi i poslije njih koje su pune pogibli za osobe koje sudjeluju. I 
najbolje oko predsjednikovo ne može im doskočiti. Isto je tako pogibeljno 
kostimiziranje na dan predstave iza kulisa. Napokon se i kod izvađanja ne¬ 
rijetko unese u riječima, naglasku, primjenama, licu nešto što u nj ne ide 
niti se u njemu nalazi.« A onda, tko se nauči igrati komade s mješovitim 
ulogama, doskora osjeti potrebu da se upiše u jedno diletantsko društvo 
u kojemu se općenito igraju samo komadi s mješovitim ulogama. Ta dile¬ 
tantska društava često spadaju među najveće grobare nevinosti. U ovima 
je saobraćaj sa ženskim svijetom »slobodan«, kod proba se pije alkohol. 
Naravno, takav život u potpunoj je opreci s orlovskim odgojnim idealima. 

Zar svi mi nismo odgojeni u liberalnom vijeku koji nam prikazuje Ka¬ 
toličku crkvu kao nekog nasilnika, kao neku vrstu policije koja dokida čo¬ 
vječju slobodu. Imamo dojam da ona uvijek nešto zabranjuje kao npr. ra¬ 
zne moderne plesove, zabranjuje djevojkama prekratke suknje, zabranjuje 
zajedničko kupanje, zabranjuje mješovite škole muške i ženske omladine! 
Recimo, hvala Bogu da ima tko da nas za vremena upozori na pogibelji 
koje prijete sa svih strana. Crkva ima iskustvo od dvije tisuće godina; nju 
vodi sam Duh Sveti; zašto da slušamo više sebe i svoju pokvarenu okolinu 
negoli Crkvu Božju? Naše Orlovske organizacije imaju zadatak da pokažu 
kako su odredbe Crkve mudre i prava blagodat za ljudski rod. 

Nije li razvoj prilika u Sjedinjenim Državama u Americi upravo ve¬ 
ličanstveno dokazao smjernice Svete Stolice da sigurna pogibelj pokvare- 
nosti dolazi odatle što se u istim školama omladina jednog i drugo spola 
okuplja u istim prostorima? Zar nije velika sreća za nas Orlove što nas je 
naše vodstvo još pravodobno upozorilo na odgojnu pogibelj koja dolazi od 
predstava s mješovitim ulogama? Mi rado slušamo to vodstvo jer ono ne 
želi odgajati čete šeprtlja već pravi rod vitezova, potpunih muževa koji će 
stupiti u brak kao izgrađeni ljudi svjesni svoje velike odgovornosti koju 
imaju kao očevi obitelji. 

Ako imaš štogod prigovoriti ovim mojim navodima, a ti mi samo piši! 
Bog živi! 

Tvoj stariji brat 

BORBA SVETE CRKVE PROTIV ALKOHOLIZMA 


ARHIV IVANA MERZA F36 

Ovaj je članak Ivan Merz priredio prema vijesti koja je bila objavlje¬ 
na u informativnom katoličkom biltenu KIPA od 12.-13. X. 1926. 

* * * 


Konferencija njemačkih biskupa koja je održana 12. kolovoza 1926. 
u Fuldi zauzela je stajalište i prema alkoholnom pitanju. To je stajalište 
priopćio predsjednik njemačke Biskupske konferencije, kardinal Bertram 
Katoličkom apstinentskom savezu (Katolisches Kreuzbiidnis). U tom sa¬ 
općenju biskupi izjavljuju: »Biskupska konferencija izjavljuje da je potreb¬ 
no štititi omladinu od uživanja alkoholnih pića i odobrava ozbiljno nasto¬ 
janje katoličkih omladinskih udruženja da se na njihovim priredbama 
ne toči alkohol te da odgajaju svoje članstvo za odricanje od alkohola ili 
za strogu umjerenost. Na osobit način stavlja na srce roditeljima i odgo¬ 
jiteljima da ne daju djeci alkoholna pića i da sami svojim riječima ili pri¬ 
mjerom posvuda daju primjer apstinencije ili veoma stroge umjerenosti. 
Preporuča se da se bogoslovi poduče o štetnosti alkohola i na koji način 
valja mudro raditi da se sačuva omladina. Konferencija priznaje da valja 
stvarno u predavanjima i spisima sve slojeve naroda upućivati i osloboditi 
ih od krivih predrasuda. Konferencija potiče svećenstvo da svrati veliku 
pozornost na rad protiv zloporabe alkohola. 

K tome valja dodati sljedeće: Biskupska konferencija zna da Apsti- 
nentski savez ne ide za nemogućim ciljevima i da ne ide za tim da se sva 
Njemačka učini bezalkoholnom, već da se bori protiv ćudorednih opasno¬ 
sti i protiv zloporaba. Kod toga se jamačno ne treba brinuti da se agitacija 
ne bi obazirala na teške prilike vinogradara u zapadnim krajevima. - S 
druge strane ističe Biskupska konferencija u gornjoj izjavi potrebu da pri¬ 
je svega valja odgojno djelovati na omladinu i na obiteljski život. Zbog 
toga moraju svojim primjerom prednjačiti omladinska društva, djetićka 
(radnička) udruženja i staleška društva. To poglavito vrijedi za njihove 
društvene priredbe. Biskupska konferencija upozorova na sustavnu podu- 
ku. Poduči valja dodati primjer potpunih apstinenata, a prije svega svemu 
valja dodati utjecaj onih čimbenika koji djeluju na volju i sredstva milosti 

naše svete Vjere. Budući da su ovi čimbenici od najvećeg utjecaja na cijeli 
ćudoredni život katoličkog naroda to konfesionalna organizacija apstinent- 
skog i umjerenjačkog pokreta te podizanje konfesionalnih bolnica za pijan¬ 
ce zaslužuju osobito toplo odobrenje Episkopata; tim više jer su sva ova 
nastojanja tek jedna karika u cjelokupnom vjersko-ćudorednom odgoju i 
podučavanju. Ako bi se taj apstinentski odgoj vršio nekonfesionalno, to bi 
time sav vjersko-moralni odgoj bio oslabljen. 

IV KRŠĆANSKI UZORI 


MUČENICI LEONA U MEKSIKU 

ARHIV IVANA MERZA F36 

Pod ovim će imenom u spisima crkvene povijesti sloviti ona tri veli¬ 
kodušna mladića, organizirani članovi meksičke Katoličke akcije, koji su 
3. siječnja ove godine dali svoj život za Krista Kralja u Leonu, gradu pro¬ 
gonjenog Meksika. Ovdje donosimo izvatke iz pisma očevidaca. Svojom 
kratkoćom i izražajnošću mogu se usporediti s najdirljivijim odlomcima iz 
starodrevnih Djela i Muka prvih kršćanskih mučenika. Evo ovih vrijednih 
odlomaka: 

»Dana 3. siječnja 1927. bijahu ranom zorom uhvaćeni i okrutno 
usmrćeni među ostalima Josip Valencia Gallardo, Salvatore Vergas, Ezeci- 
ele Gomez i Nikola Navarro, mladići koji su pripadali Meksikanskom Ka¬ 
toličkom Omladinskom Savezu i koji su se odlučno borili za prava Crkve 
sve dok su još imali života. Nahranjeni Kruhom anđela, pripravljeni po¬ 
stom i drugim činima pokore zapečatiše svoje dane slavnim mučeništvom 
slijedeći vjerno staze starih mučenika. 

»Kratak izvještaj o trojici mladića koji su nedavno u Leonu podnijeli 
mučeničku smrt. Svi su na dan mučeništva primili svetu Pričest. Prvi je 
postio cijeli dan prije toga, zatraži i dobije blagoslov vlastitoga zemaljskog 
oca, a svojoj ženi koja mu plačući pokazivaše njegovog sinčića odgovori: 
‘Kada bih imao deset sinova, ostavio bih ih sve radi Boga.’ Drugi poginu 
kličući: 'Za Boga i za njegovu slavu.’ A njegova sedamdesetogodišnja maj¬ 
ka rekla je: ‘Nijesu mi htjeli dati tijelo mojeg sinka, ali tijelo ne znači ništa 
jer sam ovog jutra povjerila njegovu dušu Srcu Božjemu.’ Treći, sličan sve¬ 
tom Alojziju svojom djevičanskom čistoćom i svojom ljubavlju, reče svojoj 
vlastitoj majci: ‘Želim umrijeti, jer znam da Gospod prima moju krv da 
spasi moju Domovinu. Njegovi roditelji, kada su ga ugledali mrtva, rekoše: 
‘Sinko, moli za svoje roditelje i svoju braću, da uzmognu nasljedovati tvoje 
primjere: jamačno se već nalaziš u raju.’ 

Pogreb ovih mladića bio je pravo slavlje; dok je narod pratio njihova 
tijela, molio je vruće i doticao ih se vlastitim krunicama. Jedan je uzdignu¬ 
tim glasom slavio pogubljene, potičući pratioce da zdušno slijede primjer 
onih koji su umrli tako slavnom smrću. 

»Šest mladića učlanjenih u Meksikanskom katoličkom omladinskom 
savezu pogubljeni su i umrli su kličući: ‘Živio Krist Kralj’. Bez dvojbe su 
mučenici jer su prolili svoju vlastitu krv za Mučenika s Golgote. One koje 
poznavah i kojih sam mrtva tijela vidio zovu se: Josip Valencia Gallardo, 
koji je prije smrti bodrio drugove zazivajući Krista Kralja i Blaženu Djevicu 
od Guadalupe; stoga su mu ljudožderi, prije negoli su ga usmrtili, okrutno 
odrezali jezik. Kako da ne nazovemo mučenikom onoga koji je takve stvari 
podnio za Krista? Nikola Navarro na stratištu je rekao: »Umirem, ali umi¬ 
rem za Isusa Krista, koje ne umire.« 

L’Osservatore Romano, poluslužbeni dnevnik Svete Stolice od 23. 
II. 1927. kao uvodnik donosi ova suvremena Djela Mučenika (Acta Mar- 
tyrum) nadovezuje na ove izvatke iz meksikanskih pisama: »Kada čitamo 
ove riječi, najljepši izvatci iz starih Djela i Muka mučenika dobivaju život 
u našoj duši. Krv kršćanska ne može zatajiti i vjera Kristova obnavlja bez 
prestanka svoja čuda srčanosti i svoja slavna svjedočanstva koja se nikada 
ne mijenjaju. Meksikanska katolička omladina dala je Isusu Kristu i nje¬ 
govom Namjesniku na zemlji iskaze vjernosti, koji su upisani u Nebu. Za 
katoličku zemlju koja znade prikazati takve primjere, ne može biti daleko 
čas pobjede i mira. 

Ovi primjeri mučenika osobito su poučni za nas. Toliko još nerazumi¬ 
jevanja ima kod nas u širim slojevima među samim katolicima, protivnici¬ 
ma Katoličkoj akciji, a ta Katolička akcija već daje Kristu svoje prve muče¬ 
nike. Toliko se kod nas prigovara orlovskim organizacijama, govori unatoč 
svim izjavama Svete Stolice i naših biskupa da su orlovi nekakav pomladak 
političkih organizacija, da ne treba mladež upisivati u orlovska društva, a 
eto društva poput naših orlovskih odgajaju rod mučenika Kristovih. 

Stoga možemo reći da je cijela Katolička Akcija svijeta dobila nove 
zaštitnike u nebu i nove posve suvremene uzore. I ovi meksikanski mladići 
bili su u društvima kao što su naša orlovska; i oni su dolazili na sastanke, 
plaćali članarine, slušali pouke društvenog duhovnog vođe. I eto takav rad, 
koji je takoreći istovjetan u svim udruženjima Katoličke Akcije odgojio je 
mučenike. Stoga i mi svim žarom prionimo oko širenja našeg milog Orlov- 
stva i drugih organizacija Katoličke Akcije i molimo Svevišnjega, zajedno 
sa svojom međunarodnom organiziranom omladinom da ovim članovima 
Meksikanskog omladinskog saveza, koji dadoše svoj život da posvjedoče 
samome Kristu Kralju, bude što prije udijeljena čast oltara. 

SVETA IVANA D’ARK 


ARHIV IVANA MERZA F36 

Tko nije čuo za Djevicu Orleansku, svetu Ivanu d’Ark?! Uvijek je 
spominjemo kada želimo iznijeti primjer kršćanskog rodoljublja. I danas 
se veoma mnogo govori o Hrvatstvu, rodoljublju, ljubavi prema domovini. 
A najviše se diče svojim rodoljubljem oni koji u pijanstvu pjevaju »Još 
Hrvatska ni propala.« Budući da svatko nešto drugo razumijeva pod rodo¬ 
ljubljem, promotrimo u vidu svete Ivane d’Ark u čemu se zapravo sastoji 
kršćansko rodoljublje. 

Ponajprije promotrimo posve ukratko njezin život. Ona se rodila 
1412. godine u istočnoj Francuskoj, a 1431., devetnaest godina poslije, 
Englezi su je spalili na lomači. Nakon dvadeset i pet godina 1456. Papa 
Kalisto III. poništi osudu Engleza, a 1909. godine Papa Pio X. proglasi je 
blaženom. Nepogrješiva Crkva svetom je proglasi 16. svibnja 1920. 

Dok je bila djevojčica, engleske su čete opustošile svu Francusku. 
Rat je trajao skoro stotinu godina, a narod je silno stradao. Ivani se ukažu 
razni sveci i pozovu je da spasi Francusku. Nakon oklijevanja ona se njima 
odazove i probije se kroz neprijateljske čete i dođe do jadnoga kralja Karla 
XII., koji se nalazio u zapadnoj Francuskoj. Reče mu da će osloboditi od 
engleske opsade grad Orleans i da će ga odvesti na krunjenje u grad Re- 
ims. Kralj ponajprije dade točno ispitati njezinu poruku od najglasovitijih 
bogoslova, koji potvrdiše da je njezino poslanje od Boga. Ivana oslobodi 
grad Orleans od opsade, protjera Engleze i dovede kralja u Reims, gdje ga 
okruni nadbiskup. Nakon nekih okršaja neprijatelji zarobiše Ivanu. Englezi 
hoće svom silom da pokažu svijetu da nije Bog onaj koji je spasio Ivanu, 
već da je vještica spasila Francusku. A tko ima pravo da prosudi je li Ivana 
od Boga ili od nečastivoga? O Bogu i nečastivom izriče jedino Crkva svoj 
sud. Englezi stoga hoće da jedan crkveni sud izreče da je Ivana vještica i da 
je nečastivo ratovala za Francusku. Stoga Englezi potkupiše neke svećeni¬ 
ke i jednoga biskupa koji su zanemarili svoje svećeničke dužnosti i bacili 
se na politiku. Ovi političari sastaviše crkveni sud koji naravno osudi Ivanu 
kao vješticu. I tako Ivana umre na lomači. To je ukratko njezin život. 

No u čemu se sastoji njezino rodoljublje? Sto je zapravo domovina? 
Ona je skup pojedinaca, obitelji, društava koji stanuju na određenom di- 

jelu zemlje i imaju posebne odlike i poseban zadatak koji im je Providnost 
odredila. Pravi rodoljub radi na dobro pojedinaca, obitelji i cijelog naro¬ 
da. On ne radi samo za njegovo tjelesno dobro već poglavito za njegovo 
duhovno dobro. Čovjek koji ne ljubi dušu svojeg brata ne može biti pravi 
rodoljub. Jer što koristi čovjeku ako ima sve blago ovoga svijeta, a duša mu 
je u smrtnom grijehu? Stoga je najhitnije za svakog rodoljuba da nastoji 
da njegova duša i duša njegove braće ne bude u smrtnome grijehu. Ivana 
prije nego je išla na juriš tražila je od svojih vojnika da se ispovjede. Bila je 
uvjerena da je tek onaj narod vrijedan da živi koji je ćudoredno jak. Zabra¬ 
njivala je svojim vojnicima da igraju hazardne igre, da proklinju, nepoštenu 
ženskad tjerala je iz tabora. Iza pojedinca dolazi obitelj. Tko se ne brine za 
svoju obitelj i tko ugrožava obitelj svojega bližnjega ne može biti rodoljub. 
Ivana je poslušna svojim roditeljima; ona se brine da kralj njezino rodno 
mjesto oslobodi poreza. Nadalje je ona uvjerena da je njezina domovina 
ovisna o Bogu i smatrala je kralja samo zastupnikom Božjim koji mora 
vladati pravedno i očinski, prema uzoru samoga Boga. 

Pravi rodoljub spreman je žrtvovati se za svoju domovinu. Bila je 
uvjerena da francuski narod mora biti slobodan kako bi mogao izvršiti za¬ 
datak što mu ga je odredila Providnost. Stoga je ona navijestila rat Engle¬ 
zima da se uzmogne izvršiti volja Božja. Ona nije mrzila Engleze, pače nije 
ni jednoga ubila, ali je od njih tražila da ne krše prava drugih naroda. Ona 
je tako stavila svoje rodoljublje u službu jednoj velikoj kršćanskoj misli: 
osloboditi domovinu, da ova može slobodno izvršiti svoj božanski zadatak. 

Uistinu sto godina nakon Ivane Engleska je otpala od Katoličke crkve 
i prešla na protestantsko krivovjerje. Da Bog nije poslao Ivanu, Francuska 
bi vjerojatno postala protestantskom zemljom. Time što je Ivana oslobodi¬ 
la Francusku ona je spasila svoju domovinu od vremenite propasti i mnoge 
milijune duša od vječne propasti. 

Već iz ovoga kratkog prikaza vidimo da se rodoljublje ne može ni 
pomisliti bez vjere i kršćanstva. Tek kršćanin može pravo ljubiti svoju do¬ 
movinu. Ljubeći svoju domovinu on ponajviše ljubi ono što je najvrednije 
u toj domovini, a to su bez dvojbe ljudske duše i u tim ljudskim dušama 
njihov neumrli život. Zašto napokon mi živimo na ovoj zemlji? Čemu služi 
naš tjelesni život, ako ne da uzmognemo misliti i ljubiti. Tjelesni život je 
radi našeg duševnog života, jer je tijelo radi duše. A što nam koristi ako 
naša duša misli i djeluje ako ona nije u Milosti posvećujućoj. Ta milost 
posvećujuća je zaloga naše sreće u vječnosti. Ona je zaloga da ćemo postići 
konačnu svrhu radi koje smo stvoreni. Prema tome se pravo rodoljublje ne 
smije zaustavljati na ovoj zemlji već u svetoj Ivani daje pravi uzor kršćan¬ 
skog rodoljublja. Ona propovijeda svim kršćanskim vjekovima ovo: pravi 
rodoljubi tako usklađuju svoj život te se trse svim silama da se ljudsko 

društvo uredi i organizira na takav način da u njemu što veći broj ljudi ima 
priliku na krepostan život i prema tome da postigne svoju konačnu svrhu 
u nebu. Prema tome, bez vjere nema pravog rodoljublja. 

Sveta Ivana d’Ark zaštitnica je hrvatskih Orlića. Orlovstvo je druš¬ 
tvo omladine kojemu je svrha da omladinu katolički odgoji i da ih učini 
po tome pravim rodoljubima. Orlovskih društava, muških i ženskih, ima 
među Hrvatima oko 300 s jedno 13.000 članova. Ako se dakle u vašemu 
selu pojavi takvo društvo, to je naša kršćanska dužnost da takvo društvo 
podupremo svim silama jer se u njemu omladina spašava od zla i odgaja 
za katoličke misli. 

Naručite si knjigu: Junački život svete Ivane od Arka. Broširano 10 
din, uvez u platno 16 din; dobiva se kod Knjižnice Novi život, Zagreb, 
Pejačevićev trg 15. 

Ing. DRAGAN MAROŠEVIĆ 

1897.- 1927. 

ARHIV IVANA MERZA F36 


U 2. svesku Sabranih djela Ivana Merza (str. 476-477) donijeli smo 
Merzov kratki komemorativni članak posvećen prijatelju ing. Draganu 
Maroševiću što ga je nakon prijateljeve smrti objavio u Vjesniku Mariji¬ 
nih kongregacija (br. 5, 1927., str. 70-71). Međutim, u njegovu Arhivu u 
fasciklu »Kopije« (F36) pronađena je kopija još jednoga opširnijeg članka 
o Draganu Maroševiću s puno više edifikantnih detalja iz njegova života. 
Očito je da se radilo o drugom članku koji je vjerojatno bio namijenjen za 
neki drugi časopis, a napisan je odmah nakon prijateljeve smrti, početkom 
1927. godine. Ovdje ga donosimo u cijelosti prema izvornoj kopiji iz Arhi¬ 
va. Dok Merz piše o svome prijatelju i njegovim vrlinama indirektno puno 
govori i o sebi, o svojoj čvrstoj vjeri, duhovnom životu i idealima kojima je, 
kao i njegov prijatelj, posvetio svoj život. Nakon samo godinu dana i Merz 
će se pridružiti svome prijatelju u vječnom životu. 


Tri dana nakon Svijećnice umro je inženjer poljoprivrede Dragan Ma- 
rošević. Nakon dugotrajne sušice predao je u tridesetoj godini svoga života 
dušu Bogu koga je toliko ljubio. - Ukratko ćemo promotriti život ovoga 
oduševljenog katolika i uvjerit će nas kako promisao Božji i u hrvatskom 
narodu znade uobličiti svete duše. Uz dobru kršćansku obitelj danas je 
jedno od najboljih sredstava da omladina bude dobro odgojena da se upiše 
u jedno katoličko udruženje. Tako je bilo i s Draganom. Već u gimnaziji bio 
je članom Marijine kongregacije i đačke organizacije. Kada je došao u Beč 
na visoke nauke, odmah se upisao u Kongregaciju sveučilištaraca, u kato¬ 
ličko društvo »Hrvatska«, a zatim je pohađao katoličko udruženje »Logos«. 
Uvijek se brinuo da njegova vjerska izobrazba nikada ne zaostane za njego¬ 
vom strukovnom izobrazbom. Kod mnogih se, naime, đaka visokih škola 
događa da mnogo uznapreduju u svojoj struci, ali zanemare svoju vjersku 
izobrazbu. Tako se zbiva da ti đaci počinju gubiti smisao za vjeru, štoviše 
neki počinju tvrditi da se vjera ne slaže s najnovijim iznašašćima znanosti. 
Kod Dragana je bilo drugačije. On bi se znao nasmijati onima koji bi rekli 

da je vjera u protuslovlju sa znanošću. Njega nikakvo znanstveno iznašašće 
nije moglo uzdrmati u njegovoj čvrstoj vjeri; razlog je što se uvijek trudio 
da svoju vjeru bolje upozna. Stoga smo ga vidjeli kako bez prestanka uz 
svoj studij čita djela iz filozofije, apologetike i kako s veoma velikim zani¬ 
manjem prati katolički znanstveni tisak. 

Međutim je u Beču teško obolio i morao je prekinuti studij. Ide na 
Brestovac kod Zagreba (Sljeme) i tamo uči koliko mu je bolest dopuštala. 

Među svojim drugovima bolesnicima djeluje apostolski. Uvijek je 
pisao u Zagreb da mu se gore pošalju Glasnici, dobre knjige i poglavito 
znanstveni katolički časopis Život. Uvijek se brinuo za bolesnu djecu na 
Brestovcu i bio je veoma žalostan kada su odrasli ljudi pred djecom vodili 
sramotne razgovore i kleli. Uvijek ih je opominjao i katkada bi se radi toga 
i zavadio s njima. Odlučnost ovoga naobraženog čovjeka ipak je djelovala 
na njegovu bolesničku okolinu. Vidjeli su da čovjek može biti na sveučili¬ 
štu i biti veoma naobražen, a biti uvjeren i oduševljen katolik. 

Njegovo je zdravlje išlo sad bolje, sad gore. Međutim, upravo kada 
se u Zagrebu imao održati veliki Euharistijski kongres, on je ležao na za¬ 
grebačkoj kirurškoj klinici. Bilo mu je veoma pozlilo. Pročulo se da kreće 
hodočašće u Lurd. Prema želji njegove rodbine i njegovih prijatelja krene 
u Djevičin grad. Iako teško bolestan, uvjeren je da mu to dugo putovanje 
neće nuditi. Poznavao je dobro lurdske događaje i znao je dobro da teškim 
bolesnicima koji putuju u Lurd ne škodi naporna vožnja. Kako je bilo s 
Draganom? Štoviše, na putu se oporavio. U Lurdu nije ozdravio, ali je 
tamo sam bio svjedokom vjerskog zanosa onih tisuća hodočasnika iz svih 
krajeva svijeta. Sam je vidio kako je čudom ozdravila jedna djevojka. Nije 
bio nimalo žalostan što sam nije ozdravio. S velikim je veseljem uvijek 
govorio o Djevičinom gradu. Znatno se oporavio. Spremao se za zadnje 
ispite i uvijek je molio Mali časoslov Bi. Djevice Marije. 

Zdravstveno se stanje opet pogoršalo. Ipak je pratio političke prilike 
koje su ga veoma zanimale. Veoma se ljutio na neke političare koji su u 
ime hrvatstva napadali svećenike, biskupe, Crkvu, Papu. Svetog Oca Papu 
na osobit je način štovao. Za njega je Papinstvo značilo jedinu ustanovu 
koja je kadra donijeti spas suvremenom ljudskom društvu. Stoga je i pre¬ 
veo na hrvatski jezik okružnicu Pape Lava XIII. Sapientiae christianae, o 
kršćanskim dužnostima građana. 

O političkim prilikama uvijek je bio tako dobro informiran te bi čo¬ 
vjek rekao da je kakav novinar. Kao pravi rodoljub bio je uvjeren da rodo¬ 
ljublja ne može biti bez vjere; da onaj koji ne ljubi Boga i ne vidi u svakome 
čovjeku po Kristu otkupljenu besmrtnu dušu da je taj samo rodoljub na 
jeziku. Bez djelotvorne ljubavi prema bližnjemu nema rodoljublja. 

Kad je god mogao išao je k svetoj Pričesti. U zadnje vrijeme kada je 
ležao bolestan kod kuće radovao se kada bi mu svećenik svaki dan donosio 
svetu Pričest. Njegova pobožnost nije bila nimalo sladunjava; to je bila po- 
božnost muža koji s radošću trpi. U svom trpljenju crpao je hranu u svetoj 
Liturgiji. Imao je rimski misal i dnevno je u njemu čitao misu dotičnoga 
dana. Čitao je na latinskom jeziku prema kojemu je gajio upravo nevjero¬ 
jatno ljubav. Za njega je bio latinski jezik materinji jezik rimske Crkve; je¬ 
zik koji ujedinjuje sve katolike svijeta i koji na najsavršeniji način odgovara 
Liturgiji sveopće Crkve Božje. Još tri dana pred smrt zaželio je da mu se 
na latinskom jeziku čita cio obred iz blagoslova svijeća. Bio je žalostan što 
nije umro upravo toga dana jer je želio da se upravo prigodom toga dana 
probudi uz pjesmu anđeoskih korova u Djevičinu naručju. 

Umro je 5. veljače 1927. Euharistija, Marija i Papa bile su tri vodilje 
njegova života. Duša njegova bila je pravo remek-djelo i stoga smo ga svi 
upravo bratski voljeli. Njegov je život očiti dokaz kako odlična naobrazba 
ne samo da ne smeta vjeri, već je ona nužan preduvjet da vjerski zanos 
uzmogne naći djelotvorno oruđe za apostolat. 

KAZALA, BIBLIOGRAFIJE I TABLICA 
ZA DISERTACIJU IVANA MERZA 


KRONOLOŠKA TABLICA NASTANKA DJELA FRANCUSKIH 
PISACA ANALIZIRANIH U OVOJ STUDIJI 1700. - 1923. 

Slova-kratice u zagradama (L, A, I) nakon navoda godine nastanka 
pojedinog djela odnose se na tri skupine pisaca kako ih je Merz u diserta¬ 
ciji razdijelio u odnosu prema liturgiji: 

L - liturgijski pisci; A - antiliturgijski pisci; I - indiferentni pisci. 

XVIII. 

St. 



LE SAGE, 
Gil-Blas, 
1715.-1747. (L) 

ROUSSEAU, 
Nouvelle Heloise, 
1761.(A) 




1800. 

1810. 

CHATEAUBRI- 

AND, 

Genie du 
Christianisme, 
1802. [L] 


CHATEAUBRI- 

AND, 

Atak, 1801. (L) 

CHATEAUBRI- 

AND, 

Rene, 1804. (L) 

CHATEAUBRI- 

AND, 

Martyres, 1809. 

(U 



1801. 

Konkordat 

1807. 

Temeljni članci 

1810. 

1820. 

Mme DE 
STAEL, 

De lAllemagne, 
1810.-1813. 
(A) 


B. CONSTANT, 
Adolphe, 
1816. (I) 




1820. 

1830. 

JOSEPH 

DE MAISTRE, 
Soirees de 
St.Petersbourg, 
1821. (L) 


NAVIER 

DE MAISTRE, 
Jeune Siberienne, 
1825. (I) 

VIGNY, 

Poemes, 

1822. (A) 

LAMARTINE, 

Nouvelles 

Meditations, 

1823. (A) 

HUGO, 

Odeš et Ballades, 
1826. (L) 


1828. 

Dom Gueranger 
usvaja Rimski 
misal 

1830. 

Dom 

GUERANGER, 
Razmatranje o 
liturgiji 

1830. 

1840. 

LAMENNAIS, 
Paroles 
d'un Croyant, 
1834. (L) 

LAMARTINE 
Voyage 
en Orient , 
1835(A) 

HUGO, 
Notre-Dame 
de Pariš, 1831. 

(4 

STENDHAL, 

Le rouge 
et le mir, 
1831. (I) 

MUSSET, 

C onfession 
d'un enfant du 
siecle , 

1836. (A) 

LAMARTINE 
Harmonies, 
1830. (A) 

LAMARTINE 

Jocelyn, 

1836. (A) 

HUGO, 
Lucr'ece Borgia 
1833.(L) 

1833. 

Rimska Liturgija 
opet uvedena u 
Solesmesu 

1835. 

Montalember 

U Solesmesu 

1838. 

Obraćenje 

Veuillota 

1840. 

1850. 






1840. 

Dom 

GUERANGER 

Institutions 

liturgique, 

1. sv. 




BALZAC, 

C ure de viUage, 
1845. (I) 



1841. 

Institutions 

liturgique, 

2. sv. 



LAMARTINE 

C onfidences, 
1849. (A) 

SAND, 

Mareau Diable, 
1848. (I) 



Liturgijska 
godina, 1. sv. 

1843. 

Mgr. Affre 
protestira sa 

60 biskupa 
protiv 

Dom 

Guerengera 

1850. 

1860. 


LAMARTINE- 

Nouvelles 

Confidences, 

1851.(1) 

D’AUREVILLY, 

Ensorcelee, 

1851. (L) 

LAMARTINE, 

Graiiella, 

1852. (I) 

DUMAS FILS, 
Dame aux 
Camelias, 
1852 (I) 

GAUTIER, 
Emaux et 
Camees, 

1852 (I) 

HUGO, 

C hatiments, 
1852. (L) 

LECONTE 

DE LISLE, 
Passion, 

1858. (1) 


1851. 

Dom GUERAN¬ 
GER 

Institutions 

liturgique, 

3. sv. 

1851. 

Oko 40 biskupija 
opet preuzelo 
rimsku 
Liturgiju 

FLAUBERT, 
Madame Bovary , 
1857.(1) 

MISTRAL, 
Mireille, 
1859. (L) 

LECONTE 
DELISLE, 
Poesies barbares, 
1859.(1) 


1851,1854. 

A. Comte: 
Sistem pozitivne 
politike 

1860. 

1870. 

SAINTE-BE- 
UVE, 
Port-Royal, 
1860. [L] 

VEUILLOT, 
Parfum de Rome, 
1862. (L) 

TAINE, 
Philosophie de 
l’Art, 

1865.- 1869. 

VIGNY, 
Journal d'un 
poete , 

1867.(A) 

SAND, 
Markiz de 
Villemer, 
1860. (I) 

BEAUDELAIRE 
Fleurs 
du Mal, 

1861. (L) 

SULLY- PRUD- 
HOMMES, 
Solitudes , 1869. 

(I) 


1860. 

Ukinuće 

“Universa” 

1863. 

Obnova 

Beurona 

E. Drumont 
slavi Solesmes 
u 

",l'Annee illu- 
stree" 

1870. 

1880. 

TAINE, 

0 rigines 
dela France 
contemporaine, 

1. sv. 

1875. (I) 


DAUDET, 
Fromont jeune 
et Risler aine, 
1874. (I) 

SULLY- 
PRUD- 
HOMMES, 
Poemes, 
1878.- 1879. 

(I) 


1874. 

Orleans pre¬ 
uzima Rimski 
Brevijar 

1875. 

Smrt Dom 
Guerangera 

1880. 

1890. 



HUYSMANS, 

A rebours 
1884. (L) 

BLOY, 
Desespere, 
1886. (L) 

BOURGET, 
Disciple 
1889. (I) 

LECONTE DE 
LISLES, 
Poemes antiques, 

1880. (I) 

VERLAINE, 

Sagesse, 

1881. (L) 

HUGO, 
Legende des 
Siecles, 1883. (L) 

SULLY-PRUD 
-HOMMES, 
Prisme, 
1879.- 1888. 

VERLAINE, 

Amour, 

1888. (L) 


Obraćenje 
Paula Claudela 

1890. 

1900. 

HUYSMANS, 
Preface dam le 
petit Catechisme 
liturgique 
par Dutilliet , 
1895. (L) 

HELLO, 
Paroles de Dieu, 
1899. [L) 

LOTI, 

Jerusalem, 

1895. [A) 

LOTI, 

Galilee, 

1896. [A] 

HUYSMANS, 

L'a-bas, 

1891.(L) 

BLOY, 

Sueur de sang, 
1893. (L) 

ZOLA, 

Lourdes, 1894. 

(L) 

HUYSMANS, 
En mute, 
1895. (L) 

ZOLA, 

Rome, 1896. (L) 

BLOY, 

Femme pauvre, 
1897. (L) 

COPPEE, 

Bonne 

Souffrance, 

1897. (L) 

HUYSMANS, 

Cathedrale, 

1898. (L) 

HUYSMANS, 
Pages Catho- 
liques, 

1899. (L) 

VERLAINE, 
Bonheur ; 

Liturgies intimes, 
1891. (L) 

VERLAINE, 
Vers posthumes, 
1893. (L) 

ROSTAND, 

Princesse 
lointaine, 
1895. (L) 

ROSTAND, 

C yra.no 
de Bergerac 
1897. (L) 

1892. 

Obraćenje 

Verkadea 

1892. 

Utemeljenje 

pjevača 

Saint Gervaisa 

1894. 

Utemeljenje 
Schole cantorum 

1896. 

Joergense-nov 
boravak u 
Beuronu 

1900. 

1910. 


HUYSMANS 
Foules de 
Lourdes, 
1906. (L) 

HUYSMANS, 

0 blat, 1903. (L) 

BOURGET, 
Divorce, 1904. 

(4 

PRAVIEL, 
Peche d'Aveugle, 
1904. [L) 

BAZIN, 
Bome Perette 
1904. (I) 

BAUMANN, 

Immole, 

1909. (L) 

MERCIER, 
Voix de la Tene, 

1903. (L) 

LE 

CARDONNEL, 

Poemes, 

1904. (L) 

GROLLEAU, 
Encem etMirrhe, 
1909. (L) 


1903. 

Motuproprio 
Pape Pija X. 
o sakralnoj glazbi 

1910. 

1920. 

BARRES, 
Grandepitie 
des eglises 
de France, 
1914. (L) 

VALLERY-RA- 

DOT, 

Reveil de l’Esprit, 

1917. (L) 

BAUMANN, 
Pak du septieme 
jour, 

1918. [L) 

BOUTROUX, 
Science et 
Religion, 

1919. (I) 

WALCHEREN 
Journal 
d'un converti 

1910. (L) 

LOTI, 

Pelerin d’Angkor, 

1911. (A) 

MAINAGE, 
Temoins du 
Renouveau 
Catholique 1917. 

(L) 

GHEON, 
Temoignage 
d'un Converti 
1919. (L) 

DUPOUEY, 

Lettres 

1919. (L) 

BORDEAUX, 

Maison, 

1913. (L) 

BARRES, 
Colline inspiree, 
1913. (L) 

BAUMANN, 
Bapteme de 
Pauline Ardel, 

1913. (L) 

BOURGET, 
Demon de Midi, 

1914. (L) 

PSICHARI, 
Voyage d' un 
Centurion, 

1916. (L) 

BERTRAND, 

Sanguis 

martyrum, 

1917. (L) 

JAMMES, 
Cure d'Ozeron 

1918. (L) 

PEGUY, 
Mystere de la 
charite deJ.d’Arc 

1910. (L) 

PEGUY, 
Porche du 
mystere de la 
2eme vertu, 

1911. (L) 

PEGUY, 
Mystere des 
Saints Innocents, 

1912. (L) 

PEGUY, 
Tapisserie de St. 
Genevieve et de 
J.dArc, 

1912. (L) 

JAMMES, 
Georgiques 
Chretiennes , 
1912. [L] 

LECAR- 
DONNEL, 
Carmina Sacra, 

1912. [L] 

PEGUY, 
Tapisserie de 
Notre-Dame, 

1913. CL) 

CLAUDEL, 
Cinq grandes 
Odeš, 

1913. CL) 

CLAUDEL, 
Corona anni 
Dei benignitatis, 

1914. (L) 

VALLERY-RA- 
DOT, 
Antologie, 
1916. fL) 

CLAUDEL, 

La Messe 
la-bas, 

1918. (L) 

CLAUDEL 
Annoncejaite a 
Marie, 

1912. CL) 

1913. Utemelje- 
v nje revije 
»Život i liturgij¬ 
ska umjetnost« 

1920. 

1923. 


VERKADE, 
Inquietude 
a Dieu, 

1920. (L) 

BAUMANN, 
Fer sur 
l 1 Enclume, 

1920. (L) 

BORDEAUX, 
Maison marte, 

1921. (L) 

MERCIER, 
Pierres Sacrees, 

1920. (L) 

BRILLANT, 
Musique sacree, 
Musique 
profane , 

1921. (L) 


1921. Prihva¬ 
ćanje rimskog 
izgovora 

KAZALO IMENA OSOBA 

u disertaciji Ivana Merza 

U ovome kazalu nalaze se imena pisaca i osoba koja se spominju u 
disertaciji. Imena tiskana podebljanim slovima odnose se na pisce čija su 
djela analizirana u ovoj studiji. Osim toga podebljanim slovima tiskani su 
i brojevi stranica koje su opširno posvećene određenom piscu i njegovim 
djelima. Uz ime pisca Ivan Merz je naveo i imena djela koja su u disertaciji 
proučavana pod liturgijskim vidom. 


A 

ABELARD - 224 
AFFRE- 134 
AFBIN - 34 

AMBROZIJE, SV - 56, 132, 133, 
134, 135 
AUBRY - 85 
AUGIER - 44 

B 

BALZAC, HONORE DE - 15, 

17, 18, 41, 172, 233, 234-238, 
245, 254 - Cure de Village 
(Calmann Levy; Edit. de Cen- 
tenaire) 

BARBEY D’AUREVILLY, JULES 

- 19, 20, 21, 35, 36, 38, 40- 
42, 43, 47, 54, 55, 58, 68, 79, 
108, 112, 121, 130, 164, 252, 
BARRES, MAURICE - 33, 38, 

48, 55, 59, 83-89, 90, 91, 

92, 96, 98, 104, 109, 118, 

201- Colline inspiree (Paul.) 

La grande pitie des Eglise de 
France (E.Paul.) 

BATIFFOL, PIERRE - 51 
BAUDELAIRE, CHARLES - 18, 
121-124, 125, 130, 132, 154, 
164, 219, 224 - Fleurs du Mal 
(Fayard, 3 vol.) 


BAUMANN, EMILE - 18, 42, 

43, 44, 45, 64, 69, 79, 96- 
107,108, 109, 117, 167, 194, 
215, 242, 245, 254, - Immole 
(Grasset); Bapteme de Pau- 
line Ardel (Grasset); Paix du 
septieme jour (Perrin); Fer sur 
l’Enclume (Perrin). 

BAVIER, ANDRE DE - 189, 191 

BAZIN, RENE - 42, 243, 244, 
245 

BENSON- 105 

BERTRAND, LOUIS - 93, 108- 
112, 201 - Sanguis Martyrum 
(Fayard; 48eme edition) 

BESSE, DOM - 132 

BLOY, LEON -21, 47-54, 63, 

68, 79, 85, 92, 96, 97, 98, 

175, 193, 195, -Deses- 
pere (Mercure); Sueur 
de Sang (Cres); Femme 
pauvre (Mercure). 

BONTE, PAUL - 136, 139, 140 

BORDEAUX, HENRY - 137, 
243-245 - Maison (Plon, 
143eme edition); Maison 
Morte (Plon) 

BORDEV; CHARLES DE - 189, 
190 

BOSSUET- 14, 24 

BOURGET, PAUL - 17, 38, 42, 
55, 59, 86, 90-95, 96, 97, 

108, 118,119, 245, -Disciple 
(Plon); Divorce (Bibl.Plon); 
Demon de Midi (Plon) 
BOUTROUX, EMILE - 231, 

232 - Science et religion dans 
la philosophie contemporaine 
(Flamarion) 

BRAUN, THOMAS - 136, 139, 
140 

BRIAND, ARISTIDE - 83, 87, 88, 
92 

BRILLANT, MAURICE - 136, 
139, 140 - Musique sacree, 
Musique profane (Garnier) 
BRUNETIERE, FERDINAND - 
21, 119, 192 

C 

CABROL- 95 

CELANO, THOMAS DE - 250 
CHATEAUBRIAND, FRAN- 
COIS RENE DE-4, 11, 14, 
15, 20, 22-30, 31, 35, 36, 41, 
43, 44, 45, 48, 54, 68, 78, 

106, 108, 113, 115, 136, 137, 
141, 164, 166, 190, 194, 207, 
208, 213, 214, 215, 224, 237 
- Atala (Garnier); Genie (Gar¬ 
nier); Rene (Garnier); Martyre 
(Didot, 1857) 

CHEREL, A. - 244 
CHEVALLIER - 78 
CLAUDEL, PAUL - 16, 18-21, 
27, 35, 39, 64, 79, 82, 84, 

96, 106, 129, 142, 151, 152, 
153-164, 177, 202, 220, 249- 
Annonce faite a Marie (Nou- 
velle revue frangaise); Cinq 
grandes Odeš (isto, 5eme edi- 


tion, 1913); Messe la-bas (isto, 
6eme edition, 1918); Corona 
Anni Dei Benignitatis (isto) 
COMTE, AUGUSTE - 231, 232, 
233 

CONSTANT DE REBECQUE, 
BENJAMIN - 234-235 - 
Adolphe (Garnier) 

COPPEE, FRAN^OIS - 21, 

25, 33, 118, 176-179, 187, 
190, 192, 199, 238-Bonne 
Souffrance (Lemerre; 102eme 
edition) 

CORNEILLE, PIERRE - 13, 
48,134, 135, 153, 160, 161, 
162, 

D 

DANTE, ALIGHIERI - 51, 99, 
105, 129, 

DAUDET, ALPHONSE - 233, 
239, 240 - Fromont jeune 
et Risler aine (Charpentier), 
Encorcelee (Lemerre) 
DELILLE, JACQUES - 20, 30 
DUMAS, ALEXANDRE FILS - 
44, 233, 239, 241 - Dame aux 
Camelias (Nelson) 
DUPOUEY- 199, 203-204 - 
Lettres (Correspondant 10 
juin, 1919) 

DUTILLET - 77 

E 

ELPIS - 172 

F 

FALCKENBERG - 212 
FLAUBERT, GUSTAVE - 15, 

180, 181, 182, 209, 215, 233, 


478 


239-242, 245 - Madame Bo- 
vary (Charpantier, 1922) 
FLOTTES- 122 

FONTANES, LOUIS DE - 20, 30 
FORTUNAT- 135, 229 

G 

GAUTIER, THEOPHILE - 247, 
248, 252 - Emaux et Camees 
(Charpantier) 

GHEON, HENRI - 29, 199- 
203, 204, 244 - Temoignage 
d’un converti (Nouvelle revue 
frangaise) 

GOETHE-59, 165, 167, 168, 
220 

GRGUR SV - 72, 77, 134, 135 
GROLLEAU, CHARLES - 136, 
139, 140 - Encens et Myrrhe 
(Lethielleux) 

GUERANGER, DOM -11,12, 
13, 14, 15, 16, 17, 19, 20, 24, 
27, 30, 32, 41, 47, 54, 58, 78, 
121, 125, 165, 166, 193, 195, 
197, 204, 222, 224, 236, 256, 
257 

GUERIN, CHARLES - 136, 139, 
140 

GUILLOUX, R - 175 

H 

HELLO, ERNEST - 32, 33, 47, 
52, 54, 105, 152, 171, 173- 
175, 199 - Physionomies des 
Saints (Perrin, 12eme edition); 
Paroles de Dieu (Perrin, 1910) 
HEMON - 243 
HERBERT - 256 
HOFFMANN - 25 
HUGO, VICTOR - 20, 21, 25, 
35-39, 40, 49, 94, 108, 112, 


121, 122, 164, 217, 249, 

252, 253 - Odeš et Balades 
(Fayard); Notre-Dame de Pariš 
(Edition illustree); Lucrece 
Borgia (Fayard); Chatiments 
(Fayard), Legende des Siecles 
(Garnier). 

HULOT- 51 

HUYSMANS, JORIS-KARL - 4, 

14, 16, 18, 19, 20,21, 24, 25, 
35, 36, 38, 42, 47, 48, 49, 50, 
51, 52, 54, 55-79, 80, 81, 83, 
93, 95, 96, 97, 98, 99, 101, 
102, 106, 113, 116, 118, 119, 
121, 122, 128, 132, 133, 153, 
161, 163, 165, 168, 171, 178, 
181, 189, 192, 193, 194, 195, 
197, 220, 238, 244, 257-A 
Rebours (Charpentier, 1920); 
La-Bas (Plon, 38eme edition 
1919); En Route (Plon); Pre- 
face dans la 4eme edition du 
“Petit catechisme liturgique” 
par l’abbe H.Dutillet (Bricon); 
Cathedrale (Stock); Pages 
catholiques (Stock); Oblat 
(Stock, 3eme edition); Foules 
de Lourdes (Plon). 

I 

INDY, VINCENT D’- 17 

IVAN XXII. - 63 

IVANA ARŠKA SV - 143 

J 

JAMMES, FRANgiS - 43, 44, 

45, 113-120, 127, 136, 141, 
190, 237, 242 - Georgiques 
chretiennes (Mercure); Mon- 
sieur le Cure d’Ozeron (Mer¬ 
cure) 

JEREMIJA- 174 
JOERGENSEN, JOHANNES 
- 16, 189, 195, 198 - Beu- 
ron (Hamm.West.Ed.Brees 
u.Thiemann, 1896). 

K 

KANT- 212 
KARLO VELIKI -14 
KINON, VICTOR - 136, 141 

L 

LA HARRE - 20 
LACORDAIRE - 94 
LAMARTINE, ALPHONSE - 15, 
20, 35, 94, 132, 133, 213-221, 
222, 223, 241, 253 - Nouvelle 
meditations poetiques (Chefs 
d’oeuvres poetiques; Hachette, 
1918); Harmonies poetiques 
et religieuses (isto); Un voyage 
en Orient (Waltz.-L., (Euvres 
choisies, Prose, Hachette); 
Jocelyn (Gosselin et Furne); 
Confidences (Hachette); Nou- 
velles confidences (isto, 1868); 
Graziella (isto, 1896). 
LAMENNAIS, FELICITE 
ROBERTDE-31-34, 94- 
Paroles d’un Croyant (Bibl.nat. 
1913). 

LANCELOT, DOM CLAUDE - 
14, 178 

LANSON, GUSTAVE - 140 
LAUREC- 142, 149, 151, 251 
LE CARDONNEL, LOUIS - 
132-135, 217, 249 - Poemes 
(Mercure); Carmina sacra 
(isto) 

LE PELLETIER- 125 


LECONTE DE LISLE - 247, 
248-252, 254 - Passion, Der- 
niers poemes (Lemerre, 1899); 
Poemes barbares (Lemerre); 
Poemes antiques (isto) 
LESAGE, ALAIN RENE - 17, 36, 
178, 238 - Gil Blas (Garnier) 
LESCURE, PIERRE DE - 189, 
191, 192, 228 
LEVRAULT - 28 
LOTI, PIERRE - 218, 226-229 
- Jerusalem (Calman-Levy, 
78eme edition); Galilee (isto 
49eme ed.); Pelerin d’Angkor 
(isto, 5leme ed.) 

LOUIS, NAPOLEON - 20 
LUTER- 167 

M 

MAINAGE - 109, 154, 190, 199, 
201, 228 - Temoins du Renou- 
veau catholique (Bauchesne, 
3eme ed. 1919) 

MAISTRE, JOSPEH DE - 29, 
31-33, 152, 165, 173-Soirees 
de Saint Petersbourg (Oeuvres 
posthumes; 1 et 2 Pelagaud). 
MAISTRE, XAVIER DE - 234, 
235 - Jeune Siberienne (Bibl. 
nat.) 

MARBAU - 241 
MARLY, I. - 245 
MARTIN, VH. - 12 
MARTINEAU, R. - 47, 48 
MAURIAC, CHARLES - 136, 
139-140 

MERCIER, LOUIS - 136-139, 

141, 154, 175 

MERILL, H.STUART - 255 
METSYS, QUENTIN - 74 
MILLET, JEAN FRANgOIS - 219 

MILLOT, J. - 245 
MISTRAL, FREDERIC - 43-46, 

237, 245 - Mireio (Charpan- 
tier, 1912) 

MONTALEMBERT - 166 
MORTIER, A.M. - 27, 47, 123, 
128, 130 

MOZART- 165, 168 
MUGNIER - 75 
MURILLO - 73 
MUSSET, ALFRED DE - 1 5, 

20, 132, 222-225, 226, 228 
- Confession d’un Enfant du 
siecle (Fayard) 

N 

NAPOLEON- 19 
NOTHOMB, PIERRE - 136, 141 
NOUVEAU, GERMAIN - 134, 
136, 139, 140 

O 

OZANAM - 69, 166 

P 

PASCAL - 13, 14, 49, 195 
PEGUY, CHARLES - 142-152, 
163, 251 - Mystere de la Cha- 
rite de Jeanne d’Arc (E.Paul; 
7eme ed.); Porche du Mystere 
de la deuxieme vertu (E.Paul. 
7eme ed.); Mystere des Saints- 
Innocents (Nouvelle Revue 
frangaise); Tapisserie de Ste- 
Genevieve et de Jeanne d’Arc 
(isto); Tapisserie de Notre- 
Dame (isto) 

PINDAR - 29, 31, 155 
PIO X.- 17, 58, 102 
PRAVIEL, ARMAND - 80-82 - 
Peche d’Aveugle (Perrin) 


PRUDENCE, SAINT - 128, 204 
PSICHARI, ERNEST- 189, 190, 
192-193, 198 - Voyage d’un 
Centurion (Conard, 7eme ed.) 

R 

RAČINE - 13, 29, 48, 134, 
RENAN- 166, 193 
RENART- 13 

RENAUDIERE DE LA - 20, 30 
RIMBAUD- 160 
RIVANDEAU, ANDRE DE - 192 
RODENBACH, G. - 136, 141 
ROSTAND, EDMOND - 35, 39 

- Princesse lointaine (74eme, 
ed.); Cyrano de Bergerac 
(583eme ed.) 

ROUSSEAU, JEAN JACQUES 

- 15, 22, 23, 24, 77, 78, 180, 
181, 207, 208, 209, 210, 212, 
214, 215, 220, 222 

RUDEL, JOFFROY - 39 

S 

SACYDE- 135 
SAINTE-BEUVE, CHARLES 
AUGUSTIN - 14, 238 - His- 
toire de Port-Royal (Hachette, 
2eme ed.) 

SALOME, RENE - 21, 189-191, 
200 

SAND, GEORGE - 226 - Mare 
au diable (Calmann-Levy); Le 
Marquis de Villemer (isto) 
SANTEUIL - 32 
SERTILLANGES - 12 
SHAKESPEARE - 59, 161 
SOFOKLO- 155 
SOULARY, JOSEPHIN - 255 

STAEL, MADAME DE - 210- 
212, 226 - De l’Allemagne 
(Didot) 

STENDHAL, HENRI BEYLE, dit 
- 234- 235 - Rouge et le Noir 
(Garnier) 

STROWSKI - 34, 166, 173 
SULLY PROUDHOME, RENE 
FRANgOIS ARMAND dit 

-28, 36, 44, 247, 252-254- 
Poesies (Lemerre, 1868-1872); 
Poesies (isto, 1878-1879); 
Poesies (isto, 1879-1888) 

T 

TAINE, HIPPOLYTE - 11, 12, 31, 
32, 35, 39, 41, 51, 52, 63, 71, 
76, 102, 167, 169, 173-Phi- 
losophie de l’Art (Hachette, 
1901); Origines de la France 
contemporaine (isto, lervol.) 
TENNYSON, ALFRED - 127, 
TONQUEDEC, J. - 138, 154- 
156, 158 

V 

VALLERY-RADOT, ROBERT, 58, 

82, 135,136, 139-141,163, 

178, 238 - Anthologie de 
la Poesie catholique (Cres); 
Reveil de l’Esprit (Perrin) 
VERHAEREN, EMILE - 136,141 
VERKADE, WILIBRORD - 56, 
189, 190, 193-194, 198 - Un- 
ruhe zu Gott (Herder) 


VERLAINE - 16, 21, 121, 124, 
125-131, 132, 138, 153, 157, 
158, 254 - Poesies religieuses 
(Cres, 1921) 

VEUILLOT, LOUIS - 25, 33, 87, 
118, 165-172, 173, 181, 187, 
199, 237 - Parfum de Rome 
(Gallia, 2.vol.) 

VIGNY, ALFRED DE - 15, 

20, 36, 222-225, 226, 228 
- Journal d’un poete (Cal- 
mann-Levy, 1882); CEuvres 
d ’ A. d. V (H achette) 

VILLIERS DE L’ISLE-ADAM, 
AUGUSTE DE - 121 

VOLTAIRE, FRANgOIS MARIE 
AROUET dit - 207, 208 

W 

WALCH-95, 141, 179, 255 

WALCHEREN, VAN DER 
MEERDE-21, 189, 190, 
195-198, 199 - Journal d’un 
Converti (Tequi, 2eme edition) 

WALTZ - 214, 216, 217, 220 

Z 

ZANTA, MLLE LEONTINE - 
189, 191, 192 

ZOLA, EMILE - 56, 65, 180-188, 
239, 241 - Lourdes (Charpen- 
tier, 2eme vol. 1922); Rome 
(Charpentier) 


482 


KAZALO LITURGIJSKIH POJMOVA 

za disertaciju Ivana Merza 

Liturgijski pojmovi i nazivi iz bogoslužja, crkvenih tekstova i obreda koje 
su analizirali francuski pisci 19. i 20. stoljeća. 

Ovo liturgijsko kazalo sadržava dva kazala spojena u jedno. Prvo se 
odnosi na francuske pisce i njihova djela. Nakon svakog liturgijskog naziva 
Ivan Merz naznačuje skraćenicom ime pisca, a u zagradi koja slijedi nalazi 
se skraćenicom navedeno njegovo djelo koje je Merz proučavao te broj 
stranice u francuskom izvorniku istoga djela gdje se taj pojam nalazi. Na¬ 
kon zagrade slijedi drugo kazalo u kojem su navedeni podebljano otisnuti 
brojevi stranica na kojima se nalazi taj isti liturgijski pojam u ovom hrvat¬ 
skom izdanju disertacije Ivana Merza; to kazalo s podebljanim brojevima 
stranica izrađeno je prema prema francuskom izvorniku, ali prilagođeno 
paginaciji hrvatskog izdanja. Kod nekih naziva ne postoje naznačene po¬ 
debljane stranice jer ih nema niti u francuskom izvorniku. Merz je samo 
naveo kraticom ime pisca i njegovo djela u kojem je liturgijski pojam obra¬ 
đen, ali ga on ne spominje u svojoj disertaciji. 


ADESTE FIDELES - Huy (E.R. 

13, 407) 71, 75, 155 
ADVENT (Vidi još: DOŠAŠĆE) 
41, 71, 73 

AGNUS DEI (Vidi još: JAGANJ- 
ČE BOŽJI) - Veri (220) 126; 
- 194, 201 

ANĐEOSKI POZDRAV 74 
ANGELUS - Chat (Gen.); - La- 
mar (Joe. 168); - Veu (I, 
34-36);-Veri (122) 78, 131, 
161, 166, 213,218, 249 
AVE MARIA - Zo (Lourdes 
283-296); - Huy (C. 235; F. 
59-60; 112); - 130, 151, 184, 
202, 217 

AVE VERUM CORPUS - Baum 
(Paix 234) 105 

BEZGREŠNO ZAČEĆE - Ver 
(217); -Huy (F.313-314); - 


Baum (Immole 143-145; Paix 
139-140); -71, 106, 127 
BLAGOSLOV KRUHA/VINA 
- Paul Bonte (Anthol. de 
Vallery-Radot) 141 
BLAGOSLOV KUĆE - Bloy 
(Femme 52); - Paul Bonte 
(Anthol. de Vallery-Radot) 48, 
140 

BLAGOSLOV POLJA - 28 
BLAGOSLOV SVADBENI - Chat 
(Gen. 11,1,10; p.42); - Paul 
Bonte (Anthol. de Vallery-Ra- 
dot) 23, 140 

BLAGOSLOV ZVONA - 22 
BOGOJAVUENJE - Huy (O. 
205-206; 215; 217); - Veri 
(201); - Cl (Corona 16); - 28, 
69, 72, 156 

BOŽIĆ - Gautier (Em.Noel); 

Mis (VIleme chant, Notes); 

Leconte (Poesies 1879-1888; 
Prisme, Majora canamus 
11,68-69); - Veri (195); - 
Huy (0.183-185; 191-192; 
194-196); - Prav (150-157); 

- Vallery (Reveil 72-79); - Cl 
(Annonce; Acte III; Coro- 

na 185); - Wal (185-186; 
222-223); - 17, 43,45, 64, 

69, 71, 74, 75, 81, 114, 128, 
139, 154, 155, 156, 162, 163, 
186,190, 195, 197, 199, 202, 
215, 247, 248, 253, 255 
BREVIJAR (Vidi još: ČASO- 
SLOV) - 13, 16, 29, 47, 48, 
56, 63, 66, 71, 73, 79, 158, 
165, 169, 229 
CANTIQUE - 80, 82, 134 
COELESTIS URBS JERUSALEM 

- Barr (Grande 54-55); Bour 
(Demon II, 104); -83, 87, 92, 
161 

CREDO (Vidi još: VJEROVANJE) 

- Huy (A.R. 269; E.R.40; 
F.191); - Veri (208); 126, 182, 
191, 201 

CVJETNICA - Huy (O. 262- 
283); - Peg (Innocents); - Wal 
(192; 271); -72, 141, 142, 

143 

ČASOSLOV (Vidi još: BREVI¬ 
JAR) - Veu (11,266); - Huy 
(O. 368-382); - 48, 54, 68, 

76, 77, 99, 118, 132, 133, 

134, 142, 156, 169, 170, 172, 
195, 197, 238 

DECORA LUX AETERNITATIS - 
Veu (1,75) 

DIES IRAE-Huy (E.R.14-17); 

- Baum (Paix, 22); - Leconte 
PAnt.309-314; Pbarb.Solvet 


saeclum 361-362; Goethe; - 
69, 70, 71, 72, 99, 101, 106, 
168, 247, 249,250,252 
DOŠAŠĆE (Vidi još: ADVENT) 

- Barb (Ensorc IV/75); - Veri 
(193); -Huy (E.R. 412; O. 
181-182 ; 191-192); -Peg 
(Innoc. 210-234, 4eme dim. 
del’Avent); -81, 106, 127, 
142, 143, 192, 197 
DUHOVI - Prav (13-14; 38); 

Cl (Corona 35); Bloy (14. 
nedj. pos. Duh., Femme 172; 
367-373); - 48, 81 
GLORIA IN EXCELIS - Bloy 
(Femme 378); - Veri (305); - 
104,126,157,194, 201 
GREGORIJANSKO PJEVANJE 
(Vidi još: KORAL) - Veu 
(11,68-72; 372); - Huy (E.R. 
13; 0.265); -Wal (181); - 15, 
25, 36, 50, 51, 52, 55 57, 58, 
59, 61, 62, 63, 65, 66, 67, 70, 
71, 73, 74, 75, 77, 85, 106, 
116, 119, 127, 165, 167, 181, 
195, 207, 208 

HIMAN-HIMNI - Chat (Gen. 

375 sur Radne); Mais (Soir.I, 
360 sur Santeuil) - 13, 16, 26, 
29, 31, 32, 33, 36, 47, 49, 56, 
57, 63, 69, 70, 73, 74, 75, 82, 
83, 87, 88, 92, 98, 119, 124, 
127, 130, 132, 134, 135, 136, 
141, 142, 144, 145, 147, 148, 
158, 161, 163, 168, 172, 181, 
185, 193, 197, 204, 219, 222, 
229, 238, 244, 250 
HODOČAŠĆE - Mis (31); Zo 
(Lourdes); Baum (Fer); 43, 45, 
67, 79, 86, 102, 172, 184 

HVALOSPJEV - Chat (Gen. 1/3, 
V/2; p.14); Huy (F.55); -25, 
28, 29, 49, 53, 62, 67, 70, 72, 
74, 76,81, 82, 98, 106, 110, 
114, 118, 129, 130, 134, 145, 
157, 167, 220, 244 
IN INITIO - Veri (224) - 126, 

131 

INTERDIKT PAPINSKI - Bloy 
(Femme 276) - 54 
ISPOVIJED - Veri (333); - Baum 
(Fer.) - 99, 128, 224 
JAGANJČE BOŽJI (Vidi još: 

AGNUS DEI) - 90, 93 
KOMPLETORIJ (POVEČERJE) 
-Veri (229) 125-127; - Huy 
(E.R. 245-246; 390-393) 63, 
69, 72;-Prav (215-221) 81; 

- Le Ca (Carmina) 133, 135; 

- 104, 127 

KORAL (Vidi još: GREGORIJAN¬ 
SKO PJEVANJE) - 66, 67 
KORIZMA - Huy (0.267-268 ; 
282 ; F.258-259) - 71, 72, 92, 
197, 204, 215, 244 
KRIŽNI PUT - Leconte (Derniers 
p.); Cl (Corona) 130, 158, 

249 

KRŠTENJE - Rous (Conf. II, 58- 
59); Baum (Bapt. 337-343); - 
Chat (Gen. 1,1,6); 23, 28, 99, 
103, 106, 137, 140, 147, 148, 
202, 208 

KRUNICA - Huy (434-435); - 
69, 114, 130, 131, 157, 215, 
217 

KRUNJENJE KRALJA - Hu 
(Odeš.., Legendes Eviradmus 
IV) 

KYRIE ELEISON - Veri (203); - 
37, 126, 194, 201 


LAMENTACIJE (Vidi još: TU¬ 
ŽALJKE) - Hello (Paroles 
252-253) 

LAUDA SION - Huy (E.R.9); 69, 

181 

LAUDE (POHVALE) - 75, 78, 
144, 195, 223 
LIPANJ-Veri (213) - 129 
LITANIJE - Lamen (67-70) - 
Huy (C. 200-201) - Baum. 
(Immole 287); 73, 76, 93, 94, 
99, 103, 114, 117, 139, 141, 
182, 192, 193, 214, 217, 227, 
249 

LITURGIJA - Taine (Phil. Y2; 
234-235) 51-52; -Veu (II, 
244); - Hello (Phys. IX-X) 
173; - Huy (E.R.23-24 ; C. 
483 ; O. 90; 371-372) 68-73 
; - Coppee (130-132); - Wal 
(184-185; 187; 194-195; 
214-215; 249; 267) 195-197; 
- Dup (857); 

LITURGIJSKA GODINA - Huy 
(E.R. 406-411) 64, 68, 70; - 
Cl (Corona) 157, 158; - Dom 
Gueranger 16; - Veri 123, 

125, 127;-Prav 80, 81; - 
Walch 197; - Veil 168; 232 
MAGNIFICAT - Huy (E.R.9; 

388; 392-393; -C. 329-330; 

F. 125—127; 300); - Prav 
(38-86); - Zo (Lourdes 
1,164); - Cl (157); -48, 49, 
69, 70, 80, 81, 98, 103, 104, 
112, 127, 141, 149, 151, 153, 
154, 155, 157, 181 
MARIJIN MJESEC - Veri (172) 
127, 140, 171, 193, 197 
MATUTIN - Bloy (Des.122-131; 
371-373); - Huy (0.184; 

290-291); - Barr (Coll. 
60-62)- 70, 140, 157, 162, 

195, 219 

MISA - Chat (Gen. 383; At. 

49); - Lamar (Jos. 79); - Hu 
(Legende; Aigle du Casque); 

- Bloy (Des.374-376; Sueur 
58-59); - Huy (E.R. 40-42; 
197-198; C. 92-98; 0.291- 
292 ; F.119; 123); - Joerg. 
(55-60); - Zo (Rome 286- 
288); - Peg. (Innoc 76-77); 

- Ja (Cure 24); - Mercier 
(Pierres; Premiere messe); - 
Cl (La Messe la-bas); - Dup 
(847-848); 4, 8, 23, 28, 37, 
40, 43, 48,51,54, 59, 65, 

66, 68, 69, 72, 73, 87, 90, 91, 
92, 93, 94, 98, 99, 102, 103, 
106, 108, 109, 111, 114, 115, 
118, 119, 120, 125, 126, 131, 
137, 142, 149, 151, 153, 154, 
155, 158, 159, 160, 161, 163, 
165, 168, 177, 178, 179, 180, 
185, 191, 192, 193, 194, 195, 

196, 197, 199, 200, 201, 203, 
211,213,218, 222, 236, 238, 
240, 241, 245, 250 

MISA DUHA SVETOGA - Huy 
(La-bas, 390-394) 59 
MISA MODERNISTIČKA- Bour 
(Demon 11,20; 23; 27-35) 93 
MISA PONTIFIKALNA - Baum 
(Immole, 143-144) 99-100 
MISA PRIČESTI - Stael (De 
l’Allemagne Ch. du Cathol.) 
211; Baum (Immole, 143— 
145)102-103 

MISA PRIMITIVNA (PRVIH 
KRŠĆANA) - Bert (Sanguis 
368-372)- 110-111 


MISA ZAVJETNA PRESVETE 
DJEVICE - Huy (O. 48) 72 
MISA ZA POKOJNE - Lam 
(Joc.335) 218-219; - Flau 
240; 48, 99, 193, 250 
MISA ZA VJENČANJE - Huy 
(E.R. 21-22); - Flau (372- 
373); - Baum (Fer 244-245; 
283-285) 23, 99, 236 
MISAL - A. de Bavier (Mainage 
181) 191;- 16, 17, 48, 77, 
79,91,92, 104, 119, 151, 
158, 170, 175, 191, 194, 203, 
204, 236, 237, 249, 254 
MOLITVA KANONSKIH ČASO¬ 
VA - Huy (E.R. 392) 68-70 
MOLITVA ZA UMIRUĆE - Chat 
(Genie, 378) 23, 24; - Huy 
(E.R.404) 48, 49; - Rost 
(Princ, fin) 39; - 182, 213, 
214,215,216 

NAŠA GOSPA KARMELSKA - 
Huy (F. 260) 

NAŠA GOSPA OD 7 ŽALOSTI - 
Huy (O. 412-413) 72 
NAŠA GOSPA POMOĆNICA - 
Cl (Corona 72) 

NEDJELJA - Cl (Corona, II) 

O FILII ET FILIAE - Huy (E.R. 
409) 75 

OBLAČENJE KOPRENE - Chat 
(Rene 95-96) 26, 36; - Sainte 
(Port I, 430-431); - Huy (E.R. 
80-82; 154-165; 0.255-256) 
69; - Baum (Bapt. 168-174) 
101; - Le Ca (A une qui va 
faire ses voeux) 131, 132 
OBLAČENJE REDOVNIKČKOG 
ODIJELA (HABITA) - Huy 
(0.404) 

OBRED NARODNI, RUSTIČAN, 
SEOSKI - Baum (Fer. 293- 
297) 97, 100, 102 
OBRED OBLAČENJA - Huy (O. 
260-261) 

OBRED ZATVARANJA U KLA¬ 
UZURU - Huy (0.128-132) 
OBREZANJE - Veri (199) 128 
OSMINA SPOMENA POKOJNI¬ 
KA-Huy (E.R.36) 62, 73 
PANGUE LINGUA - Prav (233- 
235) 81 

PARČE DOMINE - Prav (84-86) 

81 

PEPELNICA - Coppee (213) 176 
POBOŽNOST BL. DJEVICI - 
Dup (859) 

POGREB - Chat (Gen. 391-394); 

- Hu (Lucrece); - Barb. 

(Ens.228-229); - Huy 
(E.R.18-21); - Baum (Fer)- 
23, 24, 36, 69, 73, 84 

POHOĐENJE - Cl (Corona 153) 
POSLJEDNJE POMAZANJE 

- Rouss (Hel, 664;Conf.6); 

- Chat (Gen.44; 394-396; 

At.62); - Con (Ch.X); - La- 
mar (Joc.100-101; 209); - 
Ja (Cure 74-75); - Bal (303); 

- Flau (359-361); - Mis (Fer 
487);-51; Zo (L.1,64-65; 
R.505); - Baum (Bapt.262); 

- Bordeau (Maison morte 
86-88); 24, 28, 43, 45, 46, 

99, 114, 180, 181, 182, 209, 
213,214, 215, 216, 218, 234, 
235, 237, 239, 240, 243, 245 

POSVETA CRKVE - Huy (O. 

380) - 69 

POVEČERJE - Vidi KOMPLETO- 
RIJ 


PREOBRAŽENJE - Cl (Corona 
156) 

PRIKAZANJE - Cl (Corona 25) 
PROCES VJEŠTICAMA - Hu 
(Notre VIII, 6) 

PROCESIJA SA SVIJEĆAMA - 
Zo (Lourdes 283-302) 183 
PROSNI DANI - Chat (Gen. 

387) ; Ja (Georgiques, Ch.III) 
PS 26 - Bloy (Femme 353; 387— 

388) 58 

PS 42 - Huy (E.R. 9; C. 330) 

PS 49 - Cl (Corona 62) 

PS 90 - Bour (Demon 1,8-9) 93 
PS 94 - Huy (O. 190-191) 71 
PS 111 - Prav (19-20) 81 
PS 113 - Prav (26) 81 
PS 118 - Huy (O. 246-247) 71 
PS 125 -Huy (O. 424) 71 
PS 129 - Lamen (67-70) 34; - 
Huy (A.R. 269; E.R. 6-9; 
14-17) 72, 75; - Baum (Fer 
178-179) 99, 104 
PSALMI - Mais (Soir 1,55-77); 

- Taine (Phil., III, 266); - Hel 
(Par. 246); - Bloy (Femme 
53); - Huy (C. 275, 336-419, 
425; O. 8, 111-112); - Baum 
(Immole 105, Paix 163); - 
Bert (Sanguis, 31; 190); 31, 

32, 33, 47, 48, 52, 71, 74, 
141, 193, 197, 211,219 

REGINA COELI - Cl (Annonce 
16-17) 

RORATE COELI - Huy (E.R. 
412); - Peg (Innoc 201) 70, 
143 

SALVE REGINA - Huy (E.R. 37; 

247-249) 71, 73, 151 
SALVETE FLORES MARTYRUM 

- Huy (E.R. 405); - Peg (Inno- 

cents 232-234) 74, 76, 142, 
144, 145, 146 

SAMOSTANSKI HIMNARIJ - 
Huy (O. 380-382) 73 
SANCTUS - Veri (215) 106, 126, 
194 

SEKSTA (Šesti čas) - Huy (E.R. 
268) 69 

SLUŽBA ZA POKOJNE (ČA¬ 
ŠO S LOV) - Bloy (Des.83; 
Femme 293-294); - Baum 
(Fer 179) 99; Cl - 156 
SPOMEN SVIH POKOJNIKA 
- Chat (Gen. 397) 23; - Cl 
(Corona 169); 73 
SRCE ISUSOVO - Cl (Corona 
64); 129 

STABAT - Huy (E.R. 409; 0.412- 
413); - Prav (107, 242-244); 
69, 74, 130, 151,223 
SUBOTA - Cl (Corona 200) 

SV AGNEZA- Cl (Corona 163) 
SV ANDRIJA - Cl (Corona 100) 
SV ANTUN OPAT - Huy (O. 
370-371) 66 

SV BENEDIKT - Huy (0.264- 
266); - Le Ca (Carmina); - Cl 
(Corona 28); 65, 133, 194 
SV BENEDIKT LABRE - Veri 
(116) 128 

SV BISKUP MUČENIK - Le Ca 
(Carmina) 133 
SV FILIP - Cl (Corona 86) 

SV FRANJO KSAVERSKI - Cl 
(Corona 178) 

SV GRGUR ČUDOTVORAC - 
Huy (O. 381-389) 72 
SV IVAN DAMAŠĆANSKI - 
Huy (O. 370) 72 
SV IVAN EVANĐELISTA - Cl 
(Corona 109) 


SV IVAN NEPOMUK- Cl (Co¬ 
rona 144) 

SV JAKOV MLAĐI - Cl (Corona 
97) 

SV JAKOV STARIJI - Cl (Corona 
83) 

SV JUDA TAD EJ - Cl (Corona 
89) 

SV LUDMILA - Cl (Corona. 140) 
SV LJUDEVIT - Cl (Corona 159) 
SV MARTIN - Veri (280-293) 

SV MATEJ - Cl (Corona 100) 

SV NEVINA DJEČICA - Veri 
(219);-128;-Huy (E.R. 
408); - 76; - Peg (Innocents 
232-234); 142, 143, 144, 

149, 152 

SV NIKOLA - Cl (Corona 182) 
SV ODILE - Cl (Corona 136) 

SV PAVAO - Cl (Corona 80) 

SV PETAR-Veu (11,241-243) 
169-170; Cl (Corona 77) 

SV PLACID - Huy (O. 48) 

SV SKOLASTIKA - Cl (Corona 
32) 

SV ŠIMUN - Cl (Corona 97) 

SV TOMA - Cl (Corona 107) 

SV UDOVICA - Le Ca (Carmi¬ 
na); 133 

SV VJENCESLAV - Cl (Corona 
140) 

SVI SVETI - Veri (222) 129; 

- Huy (0.90) 72; - Bour 
(Demon II, 370-371); Walch 
(170-171);- 190, 197, 220 

SVIBANJ -Ver (173); 127 
ŠKROPUENJE - Veri (191) 
TANTUM ERGO - Huy (E.R. 
118-119); - Prav (86-88) 81; 

- 62, 69, 163, 202 

TE DEUM - Chat (Genie); 

- Mais (Soirees 11,48-49); 

- Huy (A.R. 271, E.R. 9, C. 
216); - Baum (Bapteme 97); 
29, 31, 33, 36, 69, 78, 106, 
124, 185 

TERCA (Treći čas) - Joerg (55- 
60); - 195 

TIJELOVO - Chat (DOM.G. 
11,284-285.); - Lamar (Esprit 
de Dieu, 35-40) - Cl (Co- 
rona 50); - Bordeau (Maison 
39-42.) 19, 213, 219, 246 
TMINE - Huy(E.R. 36-70, 49, 
283-291) 71, 72, 73; - Joerg 
(87-91); - Cl (Corona 117) 
135, 141, 195 

TUŽALJKE - Hello (Paroles 
252-253)- 72, 115, 174 
UKAZANJE BLAŽENE DJEVICE 

- Huy (F. 125-127) 67 
POKOP MALE DJECE - Peg. 

(Innocents 202) 142, 143 
USKRS - Huy (E.R. 409; O. 
291-292)- 64, 69,81, 110, 
128, 168, 190, 192 
UZAŠAŠĆE - Veri (209) 128 
UZNESENJE - Veri (244) 129; - 
Huy (O. 354-355; 359; 361) 
71, 72, 249 

UZVIŠENJE SV KRIŽA (Vidi: 
VEXILLA REGIS) - Huy 
(0.30) 74, 79 

VEČERNJA (Vidi još: VESPERE): 
69, 73, 81, 114, 126, 149, 

194, 249 

VEČERNJA MOLITVA - Chat 
(Martyrs II, 37) 23 
VELIKI PETAK - Veri (246-247) 
127; Prav (248-260) 81 


VELIKA SUBOTA - Huy (C. 

325); Prav (265-270; 275- 
297) 81; - Baz (Bonne Pe- 
rette) 244; - 131, 138 
VELIKI TJEDAN - Chat (Genie 
378-391) 23; Huy (E.R. 36; 
0.282, 290-291); - Prav 
(227-229) 81; - 69, 73 197 
VENI CREATOR - Prav (29-33) 
81;- 135, 202,219 
VENI SANCTE - Veri (211) 129 
VESPERE (Vidi još: VEČERNJA) 
-Veri (219, 226); - Lecon- 
te (P.Tragiques 130); - Huy 
(E.R. 118, 120, 217, 247- 
249, 388- 389, 392-393); 

- Prav (14-24, 39, 81, 86, 89, 
236-237); - Veri (260-265); 

- Bord (Maison 39); - Ja 
(Cure 390-391); - 70, 71, 73, 
80, 93, 95, 125, 126, 137, 
142, 144, 151, 154, 236, 244, 
249 

VESPERE ZA POKOJNE - Huy 
(E.R. 36) 73 

VEXILLA REGIS - Huy (A.R. 81, 
0.30) - Loti (Jer 217) -74, 
79, 231 

VJEROVANJE - Huy (A.R. 269; 
E.R.40; F.191); - Veri (208); 
-51, 69, 99, 114, 126, 157, 
159, 182, 191,200, 201, 249, 
253, 257 

VLASTITO SLAVLJE SVETACA 

- Huy (0;265-266 ; 262-270) 
ZVONA - Chat (Rene 98; 

Gen.370) 22, 23, 25, 28, 29; 

- Huy (La-Bas; Cath.) 

BIBLIOGRAFIJA OSTALIH 
KNJIŽEVNIH DJELA 


U navedenim djelima nalaze se brojni komplementarni detalji 
o temi koja je studirana u disertaciji 

A) KNJIGE 

Almanach catholique Frangais (Bloud, 1920, 1921, 1922). 

Blandin, J.K. Huysmans (Maison du Livre, 1912). 

Chapontot, Villiers de l’Isle-Adam (Delassale 1908). 

Cherel, En relisant apres la guerre Bazin, Bourget, Barres (Gigord). 
Couillaud, Poesies Sacrees de J.Račine (Bloud). 

Des Granges, Hist. de la Litte. frangaise (Hatier). 

Des Granges, Morceaux choisis (ler et 2eme cycle, Hatier). 
Falkenheim, Geschichte des neuen Philosophie (Veit u Comp. 
Leipzig, 1913). 

Ferchat, Le Roman de la Famille Frangaise. Essais sur l’oeuvre de 
M. Henry Bordeaux (Plon 1912). 

Flottes, Baudelaire (Perrin, 1922). 

Gautier-Leon, La Litterature catholique et nationale (Desclee, 
1894). 

Hanotaux - Goyau, Histoire religieuse de la France (F. XII., Plon). 
Lanson, Histoire de la Litt. Frang. (Hachette, 1920). 

Levrault, Le roman (Delaplane). 

Mainage, Psychologie de la Conversion (Beauchesne). 

Martineau, Temoin du Renouveau catholique (Beauchesne). 
Martineau, Leon Bloy (Libraire de France, 1921). 

Mili, Auguste C omte (Reisland, Leipzig, 1870). 

Pariš, Recits extraits des prosateurs et poetes du Moyen Age 
(Hachette). 

Paris-Langlois, Chrestomatie du Moyen Age (Hachette). 

Petit de Julleville, Hist. de la Litt. frang. ,I/IV 
Petit de Julleville, Les Mysteres (Hachette, 1880). 

Sepet, Le Drame religieux au Moyen Age (Bloud, 4eme edition). 
Sertillanges, Vie de St-Louis (Laurence; Arts et les Saints). 

Strovski, Tableaux de la Litt. frang. au XIX. siecle (Delaplane, 
1912). 

Tonquedec, LOeuvre de P. Claudel (Bauchesne, 1917). 

B) NOVINE I ČASOPISI 

Corespondant, 10 Juin 1919 (Gide, P. Dupouey). 

Croix, 10 Septembre 1922 (Baussan, Dom Gueranger). 

Revue des Jeunes VII,2 (R. Salome Vocation d’une chapelle); XI/17 
(A propos du Congres de Musique sacree); XI,22 (d’Indy, Mu- 
sique sacree et Musique profane); XII, 1 (Bazin, Art liturgique 
XII,3 (Les Etudes et le Mouvement liturgique en Allemagne); 
XII, 10 (D’Indy, Chant gregorien et Art moderne, R. Salome 
Art liturgique et les protestants). 

Revue federaliste, Decembre 1921 (Hommage a L. Mercier). 

Revue pratique d’Apologetique, 15 Janvier 1918. 

Vie et les Arts liturgiques, 1,1 (Un sermon liturgique de Bossuet); 
1,6 (La Liturgie et les Poetes); 11,14 (M. Barres et la legon de 
nos eglises); 11/20 (Cantiques orientaux et occidentaux); 11,24- 
29 (Drame liturgique); IA/39 (Ideal monastique et Renouveau 
catholique); IY42 (Chant gregorien considere comme Art li- 
turgique); V|47 (Essais de traductions de textes liturgiques); 
X58 (Un Centurion liturgisant - Le lieutenant de vaisseau P 
Dupouey); VI,60 (La Langue liturgique); VI,67 (L’esprit litur- 
gique de Pascal); VI,70 (Vallery-Radot, Le R.P Dom Besse); 
VII, 79-81 (La priere liturgique dans la »Divine Comedie«), 

BIBLIOGRAFIJA LITURGIJSKIH DJELA 

Većina ovdje navedenih djela odnose se na liturgijsku znanost 


Albin, Poesie du breviaire, J.I. (Lyon, IMP. Vide) 

Annuaire de la Societe des Amis de VArt liturgique de 1918 (Ed. 
Art catholique) 

Bernard, Legons de Liturgie (2 vol. Tralin, 1921-1922) 

Bichop, Genie du Rit romain (Art catholique, 1922) 

Casel, Gedachnis des Herrn in des altchristlichen Liturgie (Herder) 
Fillion, Le Nouveau Psautier (Lecoffre, 1920) 

Grea Dom, Le Breviaire romain; Traduction annotee (4 vol. Des- 
clee) 

Guardini, Vom Geist des Liturgie (Herder) 

Dom Gueranger par un moine benedictin, 2 vol. (Plon) 

Dom Gueranger, LAnnee liturgique (Maine) 

Dom Gueranger, Institutions liturgiques, 4 vol. (Palme) 

Jeannin, Prononciation romaine du latin (Bonne Presse) 

Lefebure, Missel quotidien et Vesperal (Librairie des Jeunes) 
Lefebure, Liturgia (Lophem-les-Brunges, Abbaye de St-Andre) 
Mortier, La Liturgie dans le roman (paru chez l’auteur a Bollene, 
dep. Vaucluse, Epuise) 

Rituel des fideles (Louvain, Abbaye de Mon-Cesar) 

Schott, Missale romanum (Herder) 

KAZALO IMENA 
ZA DRUGI I TREĆI DIO 
TREĆEGA SVESKA SABRANIH DJELA 
IVANA MERZA (str. 259-470) 


A 

Alei, Jakov 379 
Alencon 387, 388 
Alespee 398 
Alfirević, Antun 450 
Alfonzo de Liguori, sv. 362 
Alojzije, sv. 369, 463 
Anaksagora 451 
Aristotel 451, 452 
Arlone 384 
Augustin, sv. 447 
Aulon, d’ 390 

B 

Balzac 267 

Baudelaire 266, 267 

Baudricourt, Robert de 378, 379 

Beale, Lionel 343 

Beaufort, Henrik de 391 

Beckett, Samuel 262 

Bedford 388 

Beluhan, mons. M. 434 

Benedikt XV 344, 367, 445 

Bertram, kard. 461 

Bethleehem, abbe 433 

Bloy, Leon 267 

Borenić, Robert IV 

Boucher, Jakov 384, 385 

Bureau, P. 343 

C 

Camus, Albert 268 


Cauchon, Petar 390, 391, 392, 
393, 394, 395, 396, 397, 399, 
416, 417 

Chateaubriand 4, 260, 264, 265 
Clavel, Maurice 269 
Colas od Montbazona 382 
Coloma 342 
Constant, Benjamin 267 
Crnkovački, Pero 5 

Ć 

Ćepulić, Avelin 272, 329 
Ćepulić, Drago 450 

D 

Decoin, Didier 269 
Delerm, Philippe 269 
Donat 454 
Dongherti kard. 432 
Donković 440 
Dubois, dr. 342 
Dunois 384, 385 
Dupanloup, msgr. 399 
Durand 388 

E 

Elizabeta, bi. 269 
Estivet, Ivan d’ 392 
Evrard, Vilim 394 

F 

Fenelon 329 
Ferrari, kard. 436 


493 


Flaubert 266, 267 

Forster, F.W. 364 

France, Anatole 416 

Francquet 390 

Franjo Asiški, sv. 369 

Franjo Saleški, sv. 314, 359, 360 

Fritz, biskup 432 

Frontz, Vilim 375 

G 

Gabrijela, sv. 393 
Gauthier, Julie 399 
Gelu, Jakov 385 
Germaine, sv. 268 
Glansdale 383, 385 
Glochester 398 
Goethe 264 
Gomez, Egzeciele 463 
Good 342 

Goy, dr. Paul (Pavao) 342, 362 
Gruber, Max 328 
Gueranger, Dom 4, 260, 267 
Gueydier, Thomas 3, 7, 259, 270 
Guitton, Jean 270 

H 

Hauviette 375, 379, 402 
Flello, Ernest 268 
HenrikVI. 395 
Heraklit 451 
Hermite, Tristan L’ 383 
Herzen 362 
Hirre, La 384 
Hoffmann, Jakob 358 
Flomercourt 379 
Floupeville, Nikola od 392 
Hugo, Victor 262, 265 
Hus 418 


Huysmans, Joris-Karl 4, 262, 267 

I 

Ivana Chantal, sv. 359, 360 
Ivana d’Ark, sv. 465, 466, 467 
Ivana od Metza 379 
Ivan apostol, sv. 436 
Ivan Luxemburški 390, 391 

J 

Jagatić 443, 444, 445, 446 
Jakov od Arka 377 
Jakovljević, Anđa IV 
Jammes, Frangis 265 
Jar din, Ivanka 270 
Jauk-Pinhak, Milka 7, 259 
Julije 379 

K 

Kalisto III. 399,465 
Kant, Emanuel 329 
KarloV 374 
Karlo Veliki 377,380 
Karlo VII. 373, 375, 380, 381, 
382, 386, 387, 389, 390, 391, 
399, 402, 416 
Karlo XII. 465 

Katarina, sv. 377, 378, 382, 383, 
391, 393, 397, 401 
Keppler biskup 432 
Klodvig 377 

Kniewald, Dragutin 345, 425 
Kuharić, kard. Franjo 6, 8, 9 
Kuhta, Maja 3 

L 

Ladame, dr. 362 
Ladvenu, Martin 396, 397 
Laij, W A. 358 

Laxart ; Durand 378 
Leonardo da Vinci 329 
Leon XIII. 301,407,452,469 
Leroyer 379 
Limbarski, J. U. 318 
Lončarić, Josephus 273 
Loti, Pierre 267 
Loyseleur, Nikola 392 
Ljudevit, sv. 377 

M 

Mahnić, biskup Antun 358, 364, 
365, 366, 369, 439, 442, 452, 
454, 458 
Malapest 341 
Mantegazza, prof. 343 
Maraković, Ljubomir 263 
Margareta, sv. 377, 378, 382, 393, 
397, 401 

Markulin dr. 431 
Marošević, ing. Dragan 468 
Marot, Clement 264 
Marušić, biskup Josip 365-367 
Marx, Karl 309 
Massieu 396 
Mengette 375, 379, 402 
Mercier, kard. 454 
Merz, Tereza 264 
Michaut 264 
Michelangelo 329 
Midy 396 
Mihael, sv. 269 

Mihovil, sv. 376, 377, 378, 382, 
393, 397, 402 
Mileta, fra. Jerolim 438 
Mosterts, Karl 347, 352 
Mugnier 266 
Mtiller, Michael 359 


N 

Nagy, Božidar IVj 7 
Navarro, Nikola 463, 464 
Neumann, Terezija 430 
Nikola, sv. 379 

O 

Oberdorfer 459 
Offenbach 416 
Olgiati, Francesco 342 

P 

Paracelsus 329 

Pascal 329 

Pasquerel 383, 390 

Pasteau 341, 342 

Pavao, sv. 349 

Pavelić, M. 319, 320 

Perrier 374 

Petar od Arka 390 

Petar, sv. 269, 313, 440, 448 

Pieper, August 347 

Pio IX. 399 

Pio X. 278,399,434,435,465 
Pio XI. 276,279,313,367,427, 
428, 429 

Polnoir, Hennes 382 
Poulengy, Bertrand od 379 
Poupard, Paul 6 
Premuš, Dominicus 273 
Pretot, Patrick 6 
Protulipac, Ivan 442 

Q 

Quignad, Pascal 268, 269 
Quillier, mons. 345 

R 

Rabateau, Ivan 381 

Rabelais, Frangois 262, 264 
Radić, A. 361 
Radić, I. 342, 362 
Regnault 387 
Regnault de Chartes 416 
Rheinstadler 454 
Ribbing 343 
Rivier, odvjetnik 433 
Romee pl. Vouthon, Isabella 374, 
376, 383 

S 

Schilgen, Hardy 344, 346, 358, 
363, 365 

Schiller 331,400,418 
Schroteler, P. 359 
Seguin 382, 402 

Shaw, George Bernard 400, 415, 
416, 417, 419 
Simeon, Geroges 269 
Skok, Petar 4, 260 
Spirago, F. 360 
Stendhal 267 
Sticker, dr. 328 
Stjepanek, Ladislav 260 
Strafford 391 
Suffolk 386 

Š 

Šarić, Slavko 1, 3 
Šimun, sv. 269 

T 

Talbot 386 
Tales 451 

Teilhard, Pierre de Chardin 270 
Terseglav, Franc 277 


Tillinac, Denis 269 
Toma Akvinski, sv. 362, 451, 452 
Touchet 399 
Tremoille 386, 388, 389 
Tropsch, Stjepan 260 

U 

Urban, sv. 379 

V 

Valdrini, Patrick 5 

Valencia Gallardo, Josip 463, 464 

Veil, Simone 270 

Verdin, Philippe 269 

Vergas, Salvatore 463 

Verhelst, F. 339, 342, 361 

Verlaine 265 

Vettori, Gabriel 458 

Vicleff 418 

Vigny 265 

Vilars, Ivan de 359 

Vinko Paulski, sv. 264, 359 

Vodopivec, V 320 

Vogelbacher 352 

Voltaire 263,400,416,418 

Vuiliermet 344 

Vuković, Dana IV 

W 

Warwick 391, 394, 395 
Winchester 391, 394, 395, 396, 
397, 398 

Z 

Zimmermann, dr. 454 
Zola, Emile 265, 266 

BLAŽENI IVAN MERZ 

1896.-1928. 

Kratka biografija 

1896.-1914. - Djetinjstvo i mladost u Banjoj Luci. - Ivan Merz rođen 
je u Banjoj Luci 16. prosinca 1896. Tu započinje školovanje. Dva razreda 
osnovne škole pohađao je u Prijedoru, gdje mu je otac, austrijski časnik, kao 
državni željeznički službenik bio neko vrijeme na službi. U Banjoj Luci poha¬ 
đa gimnaziju - realku i maturira s odličnim uspjehom. Odrastao je u liberalnoj 
sredini. Veoma se zanima za umjetnost i književnost. U vjerskomu i odgojnom 
smislu najveći je utjecaj na njega izvršio tijekom školovanja i studija njegov 
srednjoškolski profesor dr. Ljubomir Maraković, katolički javni djelatnik i 
književni kritičar. 

1914. - U Vojnoj akademiji u Bečkomu Novom Mjestu. - Po želji ro¬ 
ditelja nakon mature Ivan polazi u Vojnu akademiju u Bečko Novo Mjesto. 
Napušta je nakon tri mjeseca budući da za vojno zvanje nije imao ni smisla ni 
volje. Boravak u Vojnoj akademiji koristio mu je ipak za stjecanje životnoga 
iskustva. 

1915. - Početak studija u Beču. - Po izlasku iz Akademije upisuje na 
Bečkomu sveučilištu studij prava. Ovo je razdoblje označeno nutarnjim kriza¬ 
ma i traženjima, što se vidi iz njegova dnevnika i korespondencije. U ljetu iste 
godine pozvan je u vojsku. 

1916. -1918. - U krvi i plamenu Prvoga svjetskog rata. - Nakon ča¬ 
sničkoga tečaja poslan je na talijansku bojišnicu i ondje ostaje do kraja rata. 
Boravak na ratištu, gdje je svakodnevno gledao smrti u oči i bio izložen stra¬ 
danjima i trpljenju svake vrsti, produbljuje njegovu vjeru i učvršćuje kršćan¬ 
ski nazor na svijet. Religiozne vrijednosti zauzimaju od tada prvo mjesto u 
njegovu životu. Bilo je to razdoblje njegova duševnoga sazrijevanja i iskrena 
obraćenja Bogu. 

1919. -1920. - Nastavak studija u Beču. - Po završetku rata i uz pri¬ 
stanak roditelja konačno započinje studij književnosti, što je želio još od gi¬ 
mnazijskih dana. Vodi i nadalje svoj dnevnik čije stranice postaju dragocjenim 
dokumentom njegova duhovnoga uspona prema kršćanskoj svetosti. 

1920. -1922. - Studij u Parizu. - Zauzimanjem isusovca Miroslava 
Vanina Ivan dobiva stipendiju jedne katoličke ustanove iz Francuske. Polazi u 
Pariz, gdje nastavlja studij književnosti na Sorboni i na Katoličkomu institutu. 
Dvogodišnji boravak u Francuskoj te mnogi dodiri s katoličkim intelektualci¬ 
ma i obraćenicima proširuju njegove kulturne i religiozne vidike. Posebno se 
zanima za liturgiju; o toj temi skuplja materijal za svoju doktorsku disertaciju. 
Vodi dubok religiozni život pun askeze i kršćanskoga usavršavanja. U jednomu 
pismu iz Pariza piše majci: »Katolička je vjera moje životno zvanje.« 

1923. - Doktorat na Filozofskomu fakultetu Sveučilišta u Zagrebu. - 
Doktorski je rad napisao na francuskome jeziku čiji naslov glasi: Utjecaj litur- 

gije na francuske književnike od Chateaubrianda do danas. [Ova je njegova 
disertacija objavljena u Zagrebu tiskom na francuskom za stotu obljetnicu 
njegova rođenja 1996. g., a drugo izdanje objavljeno je 2005. g. u Parizu, izd. 
Du Cerf.) Iste godine polaže vječni zavjet čistoće kojim se kao laik u svije¬ 
tu potpuno posvećuje Isusu Kristu i radu za proširenje njegova Kraljevstva. 
Nakon postignutoga doktorata dvije godine pohađa privatno kod isusovaca 
u Zagrebu tečaj iz kršćanske filozofije i teologije. Potom nastavlja proučava¬ 
ti sve crkvene i papinske dokumente posljednjih stotinu godina. Posljednjih 
mjeseci života bavio se proučavanjem suvremenih moralnih problema. 

1922.-1928. - Apostol hrvatske mladeži u Zagrebu i Hrvatskoj. - Po 
završetku studija dolazi u Zagreb i postaje profesorom francuskoga i njemač¬ 
koga jezika u Nadbiskupskoj klasičnoj gimnaziji. Tu službu obavlja sve do 
smrti. Tijekom šest godina boravka u Zagrebu sve svoje slobodno vrijeme po¬ 
svećuje apostolskoj djelatnosti u katoličkim organizacijama za mladež. Uvodi 
u Hrvatsku Katoličku akciju pape Pija XI. Jedan je od suosnivača katoličke 
organizacije Hrvatskoga orlovskog saveza i u njoj obavlja dužnost tajnika. Ovoj 
organizaciji daje geslo ŽRTVA - EUHARISTIJA - APOSTOLAT po kojem 
će živjeti tisuće mladića i djevojaka. Jedan je od najzauzetijih promicatelja 
liturgijske obnove i euharistijskoga života u Crkvi u Hrvata. Svima svijetli 
nenadmašivim primjerom revnosti u širenju Kristova kraljevstva u dušama 
ljudi. Živi svetačkim životom ispunjenim ljubavlju prema bližnjima i herojski 
se uspinje do vrhunaca kršćanske savršenosti. Svake godine obavlja duhov¬ 
ne vježbe i zapisuje odluke koje vjerno provodi u život. Piše brojne članke, 
studije i brošure u kojima ostavlja bogatu idejnu i vjersku duhovnu baštinu. 
Glavno njegovo obilježje kao katoličkoga intelektualca bila je vjernost Crkvi i 
papi. Ljubav prema papinstvu širio je riječju i perom i usađivao ju je duboko 
u duše hrvatskih katolika. »Premda nije nikada obukao reverende, bio je stup 
Crkvi Božjoj«, pisali su o njemu nakon smrti. Namjeravao je osnovati svjetov¬ 
nu ustanovu katoličkih laika, svjetovni institut, koji bi se potpuno posvetili 
Bogu i apostolatu. Ovu je ideju djelomično ostvarila njegova bliska suradnica 
Marica Stanković, osnovavši deset godina nakon njegove smrti prvi ženski 
svjetovni institut u Crkvi u Hrvata pod nazivom: Zajednica suradnica Krista 
Kralja. 

10. V. 1928. - Žrtva za mladež - ulazak u vječnost. - Nakon neuspjele 
operacije sinusa dobiva meningitis i umire u četvrtak, 10. svibnja 1928. u 
bolnici u Zagrebu. Prije odlaska u bolnicu, svjestan da će umrijeti, sastavlja 
oporuku u kojoj među ostalim piše: »Umro u miru katoličke vjere. Život mi 
je bio Krist, a smrt dobitak. Očekujem milosrđe Gospodinovo i vječno posje¬ 
dovanje Presvetog Srca Isusova. Moja je duša postigla cilj za koji je stvorena.« 
Na smrtnoj postelji prikazuje svoj život Bogu kao žrtvu za hrvatsku mladež. 
Koliko je ta žrtva bila Bogu ugodna, potvrđuje činjenica da je njegovo ime 
postalo programom života i rada cijelomu jednom naraštaju mladih katolika. 

Njegov svetački primjer i žrtva života donijeli su obilne plodove jer su mnogi 
mladi nastavili ostvarivati njegovu duhovnu baštinu, kako to svjedoči i natpis 
s vijenca koji su mu mladi postavili na grob: »HVALA TI, ORLE KRISTOV^ 
ŠTO SI NAM POKAZAO PUT K SUNCU.«Grob mu se nalazi u bazilici 
Srca Isusova u Zagrebu. 

22. VI. 2003. - Beatifikacija u Banjoj Luci. Papa Ivan Pavao II. dolazi 
u Banju Luku i uzdiže Ivana Merza na oltar kao blaženika Katoličke Crkve. U 
svome govoru Papa je među ostalim rekao: 

»Ivana Merza dajem vam danas kao svjedoka Kristova i zaštitnika, ali 
istodobno i suputnika na putu u vašoj povijesti... On će od danas biti uzor 
mladeži, primjer vjernicima svjetovnjacima... Ime Ivana Merza za čitav jedan 
naraštaj mladih katolika značilo je program života i djelovanja. Ono to mora 
biti i danas! ” 

2007. - Uvršten među 18 najvećih svetaca Crkve! - Papa Benedikt 
XVI. u svojoj apostolskoj pobudnici o euharistiji Sacramentum caritatis, 
objavljenoj 2007. g., uvrstio je bi. Ivana Merza, jedinoga od hrvatskih du¬ 
hovnih velikana, među osamnaest najvećih svetaca Crkve kao uzora štova¬ 
nja euharistije. Ovo je još jedno veliko priznanje svetosti bi. Ivana, prizna¬ 
nje Crkvi u Hrvata i dodatan poticaj da ga što bolje upoznamo i štujemo. 

2011. - Prva župa u Zagrebačkoj nadbiskupiji posvećena bi. Ivanu 
Merzu. - 10. veljače 2011. zagrebački nadbiskup Kardinal Josip Bozanić ute¬ 
meljio je u Zagrebu, u naselju Spansko, prvu župu posvećenu bi. Ivanu Merzu. 

2011. - Papa Benedikt XVI. prigodom svoga posjeta Hrvatskoj 4. 
i 5. lipnja, na susretu s mladima na Trgu Bana Jelačića opširno je govorio 
o bi. Ivanu Merzu, o njegovoj ljubavi prema Kristu i liturgiji i preporučio 
im ga je kao uzor kršćanskoga života: »Ovdje, u Hrvatskoj, vi i ja upravi¬ 
mo misli na blaženoga Ivana Merza. Sjajan mladić, u potpunosti uključen 
u društveni život... Otkriva ljepotu katoličke vjere i shvaća da je njegov 
životni poziv živjeti, i činiti da živi, prijateljstvo s Kristom. Koliko divnih 
djela ljubavi i dobrote ispunja njegov put!« 

Znanstvena istraživanja i proučavanja života i djela Ivana Merza. 
- Osim brojnih maturalnih, seminarskih i diplomskih radova posvećenih 
Ivanu Merzu o njemu su napisane i obranjene četiri doktorske disertacije: 1. 
Marin Škarica: IvanMerz -promicatelj liturgijske obnove u Hrvatskoj, Rim, 
1975. (talijanski). - 2. Božidar Nagy: Ivan Merz - čovjek vjere i odgojitelj za 
vjeru, Rim, 1978. (talijanski). - 3. Zdravko Matić: Ivan Merz i Katolička 
akcija u Hrvatskoj, Zagreb, 2005. - 4. Stjepan Ribić: Vjera i razum u životu 
i misli Ivana Merza, Rim, 2007. (talijanski). - 5. U pripremi je i peta diser¬ 
tacija: Šaša Ceraj: Doprinos Ivana Merza tjelesnoj kulturi. 

Opširne informacije o bi. Ivanu Merzu mogu se naći na njegovoj službe¬ 
noj internetskoj adresi: www.ivanmerz.hr 

NAJVAŽNIJE KNJIGE O BL. IVANU MERZU: 


Dragutin KNIEWALD: Dr. Ivan Merz - život i djelovanje, Zagreb, 1932. 

SKUPINA AUTORA: Božji čovjek Hrvatske - Dr.Ivan Merz. Zbirka eseja 
i članaka prigodom 10. obljetnice smrti I.Merza, Zagreb, VKS, 1938. 
Pretisak iz časopisa Život, br. 5, 1938., str. 241-320. 

Josip VRBANEK: Vitez Kristov - Ivan Merz, VKB i VKS, Zagreb, 1943. 

Božidar NAGY: Borac s bijelih planina - Ivan Merz, FTI, Zagreb, 1971. 

Božidar NAGY, Dl: Prijatelj mladih - Ivan Merz, Zagreb, Postulatura I. 
Merza, 1974., 132 str. 

Marin ŠKARICA: Ivan Merz - iniziatore del movimento liturgico in Croazia 
(Ivan Merz, začetnik liturgijskog pokreta u Hrvatskoj). Doktorska 
disertacija na talijanskom jeziku obranjena u Rimu na «Anselmianumu» 

1975., 511 str. 

Božidar NAGY: Ivan Merz - uomo di fede ed educatore alla fede (Ivan Merz 
- čovjek vjere i odgojitelj za vjeru). Doktorska disertacija na talijanskom 
jeziku obranjena u Rimu na «Salesianumu» 1977., 354 str. 

ZBORNIK RADOVA sa Simpozija održanog 1978. g v prigodom 50. 
obljetnice smrti Ivana Merza, Zagreb, Obnovljeni Život, br. 4, 1979. 

Božidar NAGY: Tko je Ivan Merz? Kratak prikaz života i djelovanja Ivana 
Merza. Zagreb, Postulatura I. Merza, 1980., 88 str. 

Dušan ŽANKO: Svjetlo na gori - Dr. Ivan Merz, Zagreb, 1990. 

Ivan MERZ: Put k suncu - Odabrani tekstovi Ivana Merza, 1. izd. 1978., 2. 
izd. FTI, Zagreb, 1993. 

Božidar NAGY: Ivan Merz, istaknuti laik u svjedočenju Evanđelja. - Zagreb, 
Postulatura Ivana Merza. 1996., 56 str. 

Ivan MERZ: L’influence de la liturgie sur les ecrivains frangais. (Utjecaj 
liturgije na francuske književnike). Doktorska disertacija Ivana Merza 
na francuskom. Izdavači: Filozofski fakultet Sveučilišta u Zagrebu i 
Postulatura Ivana Merza, 1996.g. 303 str. Drugo izdanje: Pariš, CERF, 

2005., 354 str. 

ZBORNIK RADOVA sa Simpozija o Ivanu Merzu održanog 14. XII. 1996. 
g. Obnovljeni Život, br. 3/4 1997., str. 223-334. 

Fabijan VERAJA: Ivan Merz - pionir Katoličke Akcije u Hrvatskoj (na 
talijanskom). Vatikan, 1998., 1104 str. 

Ivan MERZ: Plamen za visinama, Zagreb, FTI, 1999. 128 str. 

Ivan MERZ: Misli, Zagreb, Postulatura I.Merza, 1. izd. 2001., 2. izd., 

2002., 64 str. 

Kardinal Franjo KUHARIĆ: Ivan Merz - čudo milosti Božje. Govori, izjave i 
propovjedi o Ivanu Merzu. Zagreb, Postulatura I. Merza, 2002., 64 str. 

Ivan MERZ: Ljubav i čistoća, Zagreb, FTI i Postulatura I.Merza, 2002., 260 
str. 

SKUPINA AUTORA: Glas Crkve o Ivanu Merzu. Govori i izjave Pape Ivana 
Pavla II., kardinala i biskupa o bi. Ivanu Merzu. Split, Verbum, 2003. 

Giampaolo MATTEI, Ivan Merz - program katoličkog života i djelovanja za 
mlade danas (na talijanskom). Vatikan, 2003., 102 str. - Hrvatski prijevod 
iste knjige objavljen pod naslovom: Život za ideale - životopis bi. Ivana 
Merza. Verbum, Split, 2006. 

POSLANICA BISKUPA BK Bosne i Hercegovine povodom 2. pohoda Pape 
Ivana Pavla II. i beatifikacije I. Merza. Biskupski ordinarijati: Sarajevo, 
Banja Luka, Mostar, Trebinje, 10.V2003., 14 str. 

Božidar NAGY: Ivan Merz - Putokaz suvremenom naraštaju. Kratka 
biografija. Postulatura Ivana Merza, Zagreb 2003., 64 str. 

»Zemljo Bosno i Hercegovino Papa te nosi u srcu!« Monografija beatifikacije 
bi. I. Merza u Banjoj Luci, 22. VI. 2003. Banja Luka, Biskupski 
Ordinarijat, 2003., 168 str. 

Božidar NAGY, BI. Ivan Merz i Crkva. Studija o Crkvi u životu i shvaćanju 
bi. Ivana Merza. Zagreb, Postulatura bi. Ivana Merza, 2003., 380 str. - Za 
sada dostupna samo na Internetu: www.ivanmerz.hr 

S blaženim Ivanom na Kristovom putu. Zbirka molitava, tekst mise i 
prigodni tekstovi za slavlja u čast bi. Ivanu Merzu. Priredio Božidar 
NAGY. Zagreb, Postulatura bi. Ivana Merza, 2004., 128 str. 

Zoran FILIPOVIC: Sveti Otac Ivan Pavao II. u II. pastirskom pohodu Bosni 
i Hercegovini, Banja Luka 22. lipnja 2003. Beatifikacija Ivana Merza. 
Sarajevo-Zagreb-Banja Luka, 2004., 224 str. 

Božidar NAGY: Izvor života - Blaženi Ivan Merz i Euharistija. Izd.. 
Postulatura bi. Ivana Merza, Zagreb, 2005., str. 96. 

Zdravko MATIĆ: Ivan Merz i Katolička Akcija u Hrvatskoj. Doktorska 
disertacija obranjena na Filozofskom fakultetu Sveučilišta u Zagrebu, 
2005. 373 str. 

Stjepan RIBIĆ: Vjera i razum u životu i djelu Ivana Merza. Doktorska 
disertacija obranjena na Filozofskom fakultetu Papinskoga sveučilištu 
Urbaniana u Rimu 2007. g. 250 str. 


Popis ostalih naslova s više od 60 raznih publikacija o bi. Ivanu Merzu 
nalazi se na internetskoj stranici www.ivanmerz.hr 

